
Skiriama Rėjui, 
mano didžiausiam kritikui 


ir geriausiam draugui 


PADĖKA 


Nė viena išleista knyga nėra vien tik autoriaus nuopelnas. Pagalba 
plaukia iš daugybės šaltinių pačiais įvairiausiais būdais. Tačiau įdo- 
miausia tai, kad pagalbos sulaukiau ir iš žmonių, kurių niekada ne- 
pažinojau ir tikriausiai nebesutiksiu. Esu dėkinga Portlando miesto 
ir Oregono valstijos Multnomos grafystės gyventojams, kurie mokė- 
dami mokesčius paremia Multnomos grafystės biblioteką, be kurioje 
rastos informacinės literatūros ši knyga nebūtų parašyta. Taip pat esu 
dėkinga archeologams, antropologams ir kitiems specialistams, para- 
šiusiems knygas, kurias studijavau labiausiai tam, kad galėčiau aprašyti 
šio romano veiksmo vietas. 

Daugelis padėjo labiau tiesiogiai. Tarp jų tie, kuriems norėčiau 
ypač padėkoti: 

Gin DeCamp, kuri pirmoji išklausė man kilusią mintį rašyti šį 
pasakojimą, buvo draugė, kai to reikėjo, noriai perskaitė rankraštį ir 
akylai ieškojo klaidų. Ji taip pat sugalvojo simbolį šiai knygų serijai. 
Johnui DeCampui, draugui rašytojui, kuris gerai žino, kokie skausmai 


ir džiaugsmai lydi rašant knygą, ir kuris neklysdamas paskambindavo 

tiksliai tuo metu, kai man reikėdavo su kuo nors išmanančiu pasikal- 
bėti. Karen Auel, padrąsinusiai mamą daug labiau nei pati suprato, 
nes juokėsi, kai turėjo juoktis, ir verkė, kai turėjo verkti, nors skaitė tik 
pirmąjį juodraštį. 

Cathy Humble, kurios prašiau didžiausios paslaugos, kokios tik 
gali paprašyti draugas — nuoširdžios kritikos, nes vertinau jos kalbos 
jausmą. Cathy padarė tai, kas neįmanoma - jos kritika buvo aštriai 
įžvalgi ir kartu atsargi. Deanna Sterett dėkoju už tai, jog susidomėjo 
pasakojimu ir žinojo apie medžioklę tiek daug, kad galėjo pasidalyti 
keliomis pastabomis. Lana Elmer, kuri valandų valandas dėmesingai 
klausėsi kūrinio ir vis tiek sakė, kad patinka. Anna Bacus, kuri pasida- 

Ne visi tyrimai buvo atlikti bibliotekose. Mudu su vyru daug apke- 
liavome, kad patys patirtume, ką reiškia gyvenimas gamtoje. Kalbėda- 
ma apie tokį tiesioginį patyrimą, noriu ypač padėkoti Frankui Heylui, 
išgyvenimo Arktyje ekspertui iš Oregono Gamtos ir pramonės mu- 
ziejaus, kuris parodė man, kaip sniego urve pasidaryti guolį, o paskui 
dar tikėjosi, jog ten ir miegosiu! Išgyvenau šaltą sausio naktį ant Hudo 
kalno šlaito. Dar labai daug ko išmokau iš Heylo, užkariavusio mano 
simpatijas, ir šalia kurio labiausiai norėčiau būti per kitą ledynmetį. 

Esu labai skolinga Andy Vant Hului, nes pasidalijo su manimi ypa- 
tingomis žiniomis apie išgyvenimą laukinėje gamtoje. Parodė, kaip be 
degtukų susikurti laužą, kaip gaminami akmeniniai kirvukai, vejamos 
virvės ir pinamas krepšys, kaip apdirbti sausgysles bei odas ir kaip nu- 
skelti akmeninį kirstuką, pjaunantį odą tarsi sviestą. 

Esu labai dėkinga Jean Naggar, literatūros agentei, kuri dirba taip 
puikiai, kad mano drąsiausias svajones pavertė realybe, o paskui net 
pranoko jas. Ir dar dėkoju Carole Baron, aštraus proto ir jautriai re- 
daktorei, patikėjusiai ta realybe, privertusiai mane pasistengti, kad ro- 
manas taptų dar geresnis. 

Galop yra dar du žmonės, kurie net neįtaria, jog padėjo man, ir 


kurių pagalba neįkainojama. Su vienu jų matėmės, bet kai Donas Ja- 

mesas pasakojo apie grožinės literatūros rašymą, nenutuokė, kad kal- 
ba būtent man. Manė, jog kreipiasi į grupę žmonių. Jo žodžiai buvo 
tiksliai tie, kuriuos norėjau išgirsti. Donas Jamesas to nežinojo, bet jei 
ne jis, tikriausiai niekada nebūčiau baigusi rašyti šios knygos. 

Kitas žmogus, kurį pažįstu tik iš jo knygos, tai Ralphas S. Solec- 
ki, knygos „Šanidaras“ autorius (Alfredas A. Knopfas, Niujorkas). 
Pasakojimas apie Šanidaro urvo kasinėjimus ir kelių neandertaliečių 
griaučių radimą sujaudino mane iki sielos gelmių. Jo dėka suvokiau, 
koks galėjo būti priešistorinis urvinis žmogus — kitu atveju vargu ar 
būčiau taip gerai įsivaizdavusi ir supratusi, kokia žmonijos reikšmė. Ir 
dar - turiu daugiau nei padėkoti profesoriui Solecki, netgi atsiprašyti 
dėl vieno prasilenkimo su tikrove, kai savo romane iškraipiau jo patei- 


kiamus faktus. Iš tiesų neandertaliečiai dėdavo į kapą gėlių. 

Iš kailiu dengtos pašiūrės prie akmenuoto paplūdimio nedidelės 
"upės linkyje išbėgo nuoga mergytė. Jai nė netoptelėjo į galvą atsigręžti. 
Dar niekada nebuvo tekę suabejoti, jog pastogė ir tie, kas gyvena viduje 
jai grįžus tebestovės. 

Mergaitė pūkštelėjo į upę ir pajuto, kaip krantui stačiai gilėjant, 
akmenukai ir smėlis slysta iš po kojų. Panėrusi į šaltą vandenį, taškyda- 
masi vėl iškilo, paskui keliais užtikrintais grybšniais pasiyrė į kitą statų 
upės krantą. Ji išmoko plaukti dar prieš pradėdama vaikščioti, o būdama 
penkerių vandenyje nardė it žuvis. Kartais tik plaukiant būdavo įmano- 
ma perkirsti upę. | 

Kurį laiką mergytė žaidė, plaukiojo pirmyn ir atgal, paskui leidosi ne- 
šama srovės. Ten, kur upė platėjo ir kunkuliuodama vertėsi per akmenis, 
mažylė atsistojusi nubrido į krantą, o tada nupėdino atgal į paplūdimį 
ir pradėjo dėlioti akmenukus. Ji buvo ką tik uždėjusi akmenėlį ant ypač 
gražių akmenų krūvos viršaus, kai žemė pradėjo drebėti. 

Mergytė nustebusi žvelgė, kaip akmenukas savaime nusirito, dar la- 
biau išpūtė akis, kai nedidelė iš akmenų sudėliota piramidė ėmė drebėti ir 
išsibarstė. Tik tada ji suprato, jog taip pat dreba, bet vis dar jautėsi sumi- 
šusi ir nesuvokė, kas vyksta. Žvalgėsi aplinkui, bandydama suprasti, kodėl 
jos pasaulis taip nepaaiškinamai pasikeitė. Žemė juk neturi judėti. 

Nedidelė upė, vos prieš kurį laiką laisvai srovenusi, dabar drumstėsi, 


šiaušėsi bangomis, kurios plakėsi į krantus, o besikilnojanti upės vaga už- 

kirsdavo kelią tėkmei ir kėlė nuo dugno dumblą. Aukštupio pakrantėse 
augantys krūmai virpėjo — juos kilnojo aplink šaknis judanti žemė, o že- 
mupyje neįprastai drebėdami šokčiojo didžiuliai akmenys. Už jų augan- 
tis spygliuočių miškas, į kurį tekėjo upė, keistai pasviro. Didžiulės prie 
kranto stūksojusios pušies šaknys apsinuogino, jas paplovė ištryškusi 
versmė, ir medis palinko į kitą krantą. Paskui pušis trakštelėjusi lūžo ir 
trenkėsi ant žemės lyg tiltas per drumzliną tėkmę, kur ir liko gulėti, tik 
drebėjo ant nenurimstančios žemės. 

Mergytė pajudėjo iš vietos tada, kai nuaidėjo pušies trenksmas. Min- 
tis užvaldžius baimei, skrandis susisuko, susitraukė. Vaikas bandė stotis, 
bet parkrito, pašėlusiai supantis žemei neišlaikė pusiausvyros. Pabandė 
dar kartą, pavyko atsistoti, tad taip siūbuodama ir stovėjo - bijojo žengti 
bent žingsnį. 

Pradėjusi žingsniuoti prie kailiais dengtos pastogės, buvusios tolėliau 
nuo upės, mergytė juto, kaip duslus grumėjimas garsėja ir virsta siaubin- 
gu trenksmu. Rūgštus drėgmės ir puvėsių dvokas sklido iš atsivėrusio ply- 
šio — tarsi ryte pabudusi žemė būtų nusižiovavusi. Nieko nesuvokdama 
mergytė spoksojo į purvą, akmenis ir nedidelius medžius, garmančius 
į tą žiojintį plyšį, kuris atsirado trūkinėjant stingstančiam išsilydžiusios 
planetos kiautui. 

Pastogė kabojo ant tolimesniojo prarajos krašto pasvirusi, nes žemyn 
nuslydo pusė po ja buvusios žemės. Plona kartis lyg negalėdama apsi- 
spręsti pasvyravo, o paskui krito ir pradingo gilioje skylėje, kartu nusi- 
tempdama kailinę uždangą ir viską, kas buvo po ja. Plačiai išpūtusi akis 
mergytė iš siaubo sudrebėjo, kai dvokianti skylė žemėje lyg kokie nasrai 
prarijo viską, kas penkerius jos gyvenimo metus teikė prasmę ir saugu- 
mą. 

— Mama! Maaama! - klykė vaikas supratęs, kas nutiko. Ji nežinojo, ar 
riksmas, skambantis jai ausyse, yra jos pačios, ar tai griausmingai gaudžia 
plyštančios uolos. Mergytė ropštėsi prie giliojo plyšio, bet pakilusi žemė 
nutrenkė ją atgal. Įsikibusi nagais į žemę, bandė rasti būdą, kaip išsilaiky- 
ti ant besikilnojančio ir siūbuojančio paviršiaus. 

Plyšys užsivėrė, gausmas pritilo, drebanti žemė aprimo, bet vaikas — 
ne. Gulėdama veidu ant minkšto drėgno dirvožemio, išsiveržusio po 
žemę tampiusio priepuolio, mergytė tirtėjo iš baimės. Bijoti buvo ko. 

Vaikas liko vienas laukinėje gamtoje, tarp žole apaugusių stepių ir kur 
ne kur išsibarsčiusių miškų. Šiaurėje ledynai skaldė žemyną, priešais save 
stumdami šaltį. Nesuskaičiuojama galybė žolėdžių ir juos medžiojančių 
plėšrūnų užplūdo plačias prerijas, bet žmonių buvo nedaug. Mergytė ne- 
turėjo kur eiti, nebuvo ir kas ateitų jos ieškoti. Ji liko viena. 

Žemė vėl sudrebėjo, paskui nurimo, ir vaikas išgirdo iš gelmės sklin- 
dantį dundėjimą, tarsi žemė būtų pradėjusi virškinti vienu ypu nurytą 
grobį. Išsigandusi mergytė pašoko - baiminosi, kad vėl prasivers plyšys. 
Ji žiūrėjo į tą vietą, kur stovėjo pastogė. Viskas, kas liko - plika žemė ir 
aukštyn šaknimis išvirtę krūmai. Apsipylusi ašaromis mergytė nuskuodė 
atgal prie upės ir kūkčiodama parkrito prie dumblino vandens. 

Tačiau drėgna pakrantė nebuvo prieglobstis nuo siaučiančios pla- 
netos. Supurtė dar vienas smūgis, šįkart žiauresnis. Apstulbusi mergytė 
aiktelėjo, kai šalto vandens čiurkšlė apliejo jos nuogą kūnelį. Vėl grįžo 
panika, ir ji pašoko ant kojų. Turėjo kuo skubiau dingti iš šios siaubingos 
vietos, tolyn nuo drebančios ir viską ryjančios žemės, bet kur ji galėtų 
eiti? 

Akmenuotoje pakrantėje nebuvo kur dygti sėkloms, krūmai ten ne- 
augo, tačiau aukštupyje krantai buvo apžėlę krūmokšniais, kurie jau lei- 
do naujus lapus. Instinktas pakuždėjo vaikui likti netoli vandens, tačiau 
susiraizgiusios gervuogės rodės neperžengiamos. Užverktomis akimis 
vos matydama kelią mergytė pažvelgė į kitą pusę, kur augo aukštų spyg- 
liuočių miškas. 

Ploni saulės spinduliai sklido pro susipynusias netoli upės tankiai su- 
sispietusių visžalių medžių šakas. Tamsiame miške daugiau neaugo be- 
veik jokia augmenija, tačiau daugelis medžių nebesistiebė aukštyn. Keli 
gulėjo ant žemės, o dauguma buvo pasvirę keistais kampais ir laikėsi tik 
remdamiesi į tvirtai žemės įkibusius, greta augančius medžius. Už me- 


džių raizgalynės stūksantis didžiulis šiaurės miškas neatrodė svetinges- 

nis už krūmus aukštupyje. Mergytė nežinojo, į kurią pusę pasukti, tad 
negalėdama apsispręsti dairėsi tai į vieną pusę, tai į kitą. 

Kol žiūrėjo į žemupį, suvirpėjusi žemė paskatino pajudėti. Dar sykį il- 
gesingai nužvelgusi tuščią laukymę, vaikiškai naiviai tikėjosi, jog pastogė 
kažkokiu būdu vis dar tenai, mergytė bėgte pasileido į miškus. 

Žemei rimstant, retkarčiais vis sugriaudėjančio grumėjimo genama 
mergaitė skuodė pagal upę, sustodama tik atsigerti — taip skubėjo pa- 
bėgti kuo toliau. Drebančiai žemei pasidavę spygliuočiai tysojo pasliki, 
tad mergytei tekdavo vis apeiti kraterius, paliktus žemėje negilių šaknų 
kuokštų - drėgna dirva ir akmenys vis dar kabojo prie atsikišusių šaknų 
raizgalynių. 

Artėjant vakarui ji matė vis mažiau drebėjimo padarinių, mažiau iš- 
verstų medžių ir išritintų akmenų, o vanduo praskaidrėjo. Mergytė su- 
stojo tik tada, kai nebematė kelio, ir išsekusi susmuko ant miško paklo- 
tės. Kol judėjo, buvo nešalta, tačiau vėsiame nakties ore ji ėmė drebėti, 
tad įsirausė į storą nukritusių spyglių kilimą ir susisukusi į kamuoliuką 
dar užsimetė kelias saujas spyglių ant savęs. 

Nors buvo labai pavargusi, baimė neleido taip lengvai atslinkti mie- 
gui. Kol turėjo atidžiai apeiti kliūtis pagal upę, baimę buvo nustūmusi į 
sąmonės užkaborius. Dabar išgąstis vėl užplūdo. Gulėjo nė nekrustelė- 
dama, plačiai atmerkusi akis, stebėdama, kaip aplinkui tirštėja ir stingsta 
tamsa. Bijojo ne tik pajudėti, bet beveik ir kvėpuoti. 

Anksčiau ji niekada nebuvo naktį viena, ir visada kūrendavosi laužas, 
kuris nugindavo juodą nežinią tolyn. Galop mergytė nebeištvėrė. Pasi- 
kūkčiodama prapliupo ašaromis taip išliedama savo sielvartą. Mažas kū- 
nelis purtėsi, raudojo ir aikčiojo, paskui atėjo palengvėjimas ir ji užmigo. 
Nedidelis naktinis gyvūnėlis atsargiai ir smalsiai apuostė ją, bet mergaitė 
to nejuto. 

Pabudo klykdama. 

Žemė vis dar nerimo ir tolimas grumėjimas iš gelmės, virtęs siaubin- 


gu košmaru, vėl išgąsdino mažąją. Ji pašoko, norėjo bėgti, bet net pla- 

čiai atsimerkusi matė ne ką daugiau nei per užmerktus vokus. Iš pradžių 
negalėjo prisiminti, kur esanti. Širdis ėmė pasiutusiai plakti — kodėl ji 
nieko nemato? Kur mylinčios rankos, kurios visada būdavo šalia, kad 
priglaustų ją, kai naktį pabusdavo? Lėtai vėl suvokė savo sunkią padėtį ir 
drebėdama iš baimės bei šalčio vėl susigūžė, ir įsikasė tarp žemę nukloju- 
sių spyglių. Pirmieji blausūs aušros spinduliai užtiko ją miegančią. 

Šviesa neskubėdama skverbėsi į miško tankmę. Kai vaikas pabudo, 
jau buvo gerai įdienoję, tačiau medžių paunksmėje tą buvo sunku nu- 
spėti. Kai vakarykštė diena apsiblaususi virto vakaru, mergytė buvo nu- 
klydusi toliau nuo upės, tad ją apėmė siaubingas išgąstis, kai aplinkui 
nematė nieko - vien tik medžius. 

Troškulys privertė įsiklausyti - kažkur gurguliavo vanduo. Ji sekė tą 
garsą ir vėl išvydusi upę labai nurimo. Paupyje mergaitė buvo ne ką ma- 
žiau pasimetusi nei miške, bet turėdama kuo sekti, jautėsi geriau, be to, 
kol laikėsi netoli vandens, galėjo numalšinti troškulį. Beveik džiaugėsi 
matydama vakarykštį tekantį vandenį, bet šis negelbėjo nuo alkio. 

Mergytė žinojo, kad galima valgyti žoles ir šaknis, tačiau kurios jų 
valgomos - nepažino. Pirmas paragautas lapas buvo kartus ir aitrus. Iš- 
spjovusi praskalavo burną vandeniu, kad dingtų skonis, bet kito ragauti 
nedrįso. Vis gėrė vandens, kol bent laikinai pasijuto soti, tada vėl nu- 
žingsniavo žemyn upe. Tanki giria dabar ją gąsdino, tad laikėsi arčiau 
vandens, kur skaisčiai plieskė saulė. Kai stojo naktis, ji vėl išsikasė duobę 
spygliais nuklotoje žemėje ir susisuko į kamuoliuką. 

Antrąją naktį vieniša praleido ne ką geriau nei pirmąją. Šaltas siau- 
bas gūžėsi pilve, kur kirbėjo ir alkis. Ji niekada nebuvo tokia išsigandusi, 
tokia alkana ir tokia vieniša. Netektis taip skausmingai slėgė, jog mer- 
gytė pradėjo stumti iš atminties prisiminimus apie žemės drebėjimą ir 
gyvenimą iki jo, o mintys apie ateitį kėlė vos ne paniką - ji bandė ir tas 
baimes išmesti iš galvos. Nenorėjo galvoti apie tai, kas galėtų jai nutikti 
ir kas galėtų ja pasirūpinti. 

Vaikas gyveno tik šia akimirka, įveikdamas po vieną kliūtį, brisdamas 


per upės intaką ar ropšdamasis per dar viena rastą. Ėjimas palei upę tapo 

tarsi tikslu — ne todėl, kad upė būtų galėjusi ją kur nors nuvesti, bet to- 
dėl, kad tai buvo vienintelis dalykas, teikiantis kryptį, tarsi rodantis kelią 
ir skatinantis veikti. Tai buvo geriau nei nieko nedaryti. 

Po kurio laiko tuščias skrandis ėmė mausti — tas bukas skausmas ne- 
beleido apie nieką kitą galvoti. Mergytė vis pravirkdavo, bet mynė tolyn, 
tik nuo ašarų likdavo balti ruoželiai ant murzino veiduko. Mažas nuogas 
kūnelis buvo apkepęs purvu, o plaukai, kažkada beveik balti ir minkšti 
lyg šilkas, dabar prisivėlę pušies spyglių, šakelių ir purvo, slūgsojo prisi- 
ploję prie galvos. 

Kai visžalį mišką pakeitė retesnė augalija, ir spygliais nubertą miško 
paklotę — aplink kojas besipinantys krūmai, krūmokšniai ir žolės, že- 
liantys po smulkialapiais lapuočiais medžiais, keliauti tapo sunkiau. Kai 
prapliupdavo lyti, mergytė slėpdavosi po nuvirtusiu medžiu, didžiuliu 
akmeniu, uolienų atodanga arba paprasčiausiai mindavo toliau per pur- 
vą, leisdama lietui ją prausti. Naktį ji sausus pernykščius sudžiūvusius 
lapus sustumdavo į krūvą ir įsiropšdavo tenai miegoti. 

Gausiai gerdama vandenį apsisaugojo nuo dehidratacijos, galėjusios 
sukelti pavojingą hipotermiją, kūno temperatūros sumažėjimą, po ku- 
rios laukdavo mirtis nuo šalčio, vis dėlto mergytė vis labiau silpo. Alkio 
nebejuto - tik nuolatinį maudimą pilve ir retkarčiais svaigdavo galva. Ji 
bandė apie tai negalvoti, kaip ir apie nieką kitą, išskyrus upę, kelionę ten, 
kur vedė tėkmė. 


Mažylę pažadino saulės.spinduliai, prasiskverbę į lapų lizdą. Pakilusi 
iš saugaus guolio, sušildyto jos kūno šiluma, vis dar apkibusi drėgnais 
lapais mergytė patraukė prie upės - pusryčiams vanduo. Po vakarykščio 
lietaus žydras dangus ir saulėkaita maloniai džiugino. Vos pradėjus eiti, 


upės krantas jos pusėje po truputį vis kilo. Kai nutarė sustoti atsigerti, 

nuo vandens ją jau skyrė status skardis. Mergytė ėmė atsargiai leistis, bet 
paslydusi nusirito į šlaito apačią. 

Nusibrozdinusi ir susimušusi bejėgė tysojo dumble prie vandens — 
buvo per daug pavargusi, silpna ir nusiminusi, kad pasijudintų. Didžiulės 
ašaros kaupėsi ir ritosi veiduku, kartkartėmis pasigirsdavo jos graudžios 
aimanos. Niekas jų negirdėjo. Rauda virto zirzimu, maldavimu, kad kas 
nors ateitų, padėtų. Niekas neatėjo. Mergytės pečiai kilnojosi - kūkčio- 
dama bandė išraudoti savo neviltį. Nenorėjo keltis, nenorėjo eiti, bet ką 
daugiau daryti? Likti purve ir verkti ? 

Nustojusi raudoti, ji atsigulė prie vandens. Kai pastebėjo, kad į šoną 
nepatogiai duria atsikišusi šaknis, o burnoje - dumblo skonis, atsisėdo. 
Tada sunkiai atsistojusi nuėjo prie upelio atsigerti. Paskui vėl patraukė į 
kelią, atkakliai braukdama į šonus šakas, ropšdamasi per samanotus rąs- 
tus, pūkštelėdama ir vėl išbrisdama iš upės. 

Upė, jau ir taip pakilusi nuo pavasario potvynių, dar įsiliejus inta- 
kams, dabar buvo daugiau nei dvigubai išplatėjusi. Vaikas girdėjo tolu- 
moje gaudžiant, ir tik paskui pamatė krioklį, kaskadomis besiliejantį nuo 
aukšto skardžio, kur susiliejo didelis upokšnis ir nedidukė upė, platėjanti 
dar du kartus. Už krioklio per akmenis įvairiomis kryptimis kunkuliavo 
sraunūs upeliai, išsiliejantys į žolėtas stepių lygumas. 

Krioklys griausmingai veržėsi per aukštą atsikišusią skardžio atbrailą, 
liejosi lyg plati balto vandens paklodė. Apačioje vanduo tiško į putojan- 
tį baseiną, susidariusį uolos papėdėje, iš jo kilo purslų migla, o ten, kur 
srovės susikirto, vanduo sūkuriavo. Kažkada seniai upė už krintančio 
krioklio buvo prasigraužusi kietoje uoloje gilesnę vagą. Atbraila, per ku- 
rią liejosi vanduo, buvo išsikišusi toliau nei visa siena, tad tarp krioklio ir 
jos buvo likęs tarsi koks praėjimas. 

Mergytė prislinko arčiau ir atsargiai žvilgtelėjo į drėgną tunelį, o tada 
pajudėjo pro tą krintančią vandeninę užuolaidą. Kad išlaikytų pusiaus- 
vyrą, įsikibdavo į šlapius akmenis, o dėl nuolat vis krintančio vandens 
sukosi galva. Krioklys kurtinančiai griaudėjo, aidas atsimušdavo nuo 


akmeninės sienos už audringai besiliejančio vandens. Mergytė baimin- 

gai pažvelgė, neramu buvo suvokti, kad upė teka virš aukštai kabančių 
akmenų, ir ėmė lėtai slinkti pirmyn. 

Ji jau buvo beveik kitoje pusėje, kai praėjimas baigėsi — siaurėjo, kol 
vėl tapo stačia siena. Įlinkimas sienoje nesitęsė, tad teko apsisukti ir grįžti 
atgal. Pasiekusi tašką, iš kurio išėjo, mergytė pažvelgė į srovę, besiver- 
žiančią per kraštą, ir papurtė galvą. Kito kelio nebuvo. 

Įbridus į upę, vanduo pasirodė šaltas, o tėkmė labai stipri. Mergytė 
nuplaukė iki upės vidurio, paskui leido srovei nešti ją aplink krioklius, 
tada vėl įstrižai pasuko į kitą išplatėjusios upės krantą. Plaukimas išvargi- 
no, bet mažylė tapo švaresnė nei buvo kurį laiką, išskyrus purvinus, susi- 
vėlusius plaukus. Vėl leidosi į kelionę jausdamasi gaivesnė, bet neilgai. 

Vėlyvo pavasario diena buvo netikėtai šilta, kai medžiai ir krūmai 
ėmė retėti ir užleido vietą atvirai stepei, buvo gera justi karštą saulę. Ta- 
čiau karštas saulės kamuolys kilo vis aukščiau, ir deginantys jos spindu- 
liai eikvojo ir taip menkas vaiko jėgas. Iki popietės ji svirduliavo siaura 
smėlio juosta tarp upės ir stačios uolos. Žiburiuojantis vanduo atspin- 
dėjo ryškią saulę, o beveik baltas kalkakmenis — šviesą ir karštį, tad dar 
labiau akino. 

Kitoje upės pusėje ir priekyje augo nedidukės baltos, geltonos ir vio- 
letinės gėlės, kyšančios iš pusiau sužėlusios ryškiai žalios žolės, besidrie- 
kiančios iki pat horizonto. Tačiau vaikui neberūpėjo greitai prabėgantis 
pavasarinis stepių grožis. Iš nuovargio ir alkio mergaitė karščiavo. Prasi- 
dėjo haliucinacijos. 

— Mamyte, sakiau, kad būsiu atsargi. Plaukiau tik netoli, bet kur tu 
dingai? - murmėjo ji. - Mama, kur mes valgysime? Aš taip noriu valgy- 
ti, ir labai karšta. Kodėl neatėjai, kai šaukiau? Šaukiau ir šaukiau, bet tu 
vis nesirodei. Kur buvai? Mama? Mama! Neišeik! Pasilik! Mama, palauk 
manęs! Nepalik manęs! 

Mergytė nubėgo ten, kur blėso vaizduotės sukurtas miražas, rodęsis 
uolos papėdėje, bet uola tolo nuo vandens, sukosi nuo upės. Mažylė pa- 
liko vandens šaltinį. Aklai bėgant, kojos pirštas užkliuvo už akmens ir ji 
nugriuvo. Tai grąžino atgal į realybę — beveik. Ji atsisėdo trindama pirš- 
tą, bandė suvokti, kas įvyko. 

Dantyta smiltainio siena buvo nusėta tamsiomis urvų dėmėmis ir iš- 
raižyta siaurų plyšių bei įtrūkimų. Plėsdamasi nuo svilinančio karščio ir 
traukdamasi nuo stingdančio šalčio, minkšta uoliena buvo aptrupėjusi. 
Mergytė pažvelgė į nedidelę skylę sienoje, bet mažutis urvas nepadarė jai 
didelio įspūdžio. 

Kur kas įspūdingiau atrodė kaimenė taurų, ramiausiai rupšnojančių 
šviežią vešlią žolę tarp uolos ir upės. Aklai sekdama paskui miražą, mažo- 
ji nepastebėjo didžiulių, šešių pėdų aukščio, su didžiuliais lenktais ragais 
rausvai rudų galvijų. Pamačius šiuos gyvulius, staiga užplūdusi baimė ga- 
lutinai grąžino ją į realybę. Atbula, nenuleisdama akių nuo tvirto buliaus, 
pasitraukė prie akmeninės sienos. Gyvūnas nustojęs šlamšti žolę spoksojo 
į ją, mergaitė apsisukusi pasileido bėgti. 

Dirstelėjusi atgal per petį, neteko žado - kažkas neryškaus sujudėjo 
priešais ir sustojo jai ant tako. Didžiulė liūtė, dvigubai didesnė nei kuri 
nors katė, gyvenusi vėliau savanoje, toliau pietuose, persekiojo taurų ban- 
dą. Mergytė vos susivaldė neriktelėjusi, kai siaubinga katė šoko ant lauki- 
nės karvės. 

Švystelėjo urzgiantys nasrai, žiaurūs nagai, milžiniška liūtė galynėjosi 
su didžiuliu tauru, parmestu ant žemės. Galingais žandikauliais plėšrūnė 
spaudė išgąsdintam galvijui kaklą, kol išplėšė gerklę ir šis nutilo. Ištryškęs 
kraujas aptaškė keturkojės medžiotojos snukį ir nusėjo raudonomis dėmė- 
mis jos gelsvai rusvą kailį. Tampomo konvulsijų tauro kojos spardėsi net 
tada, kai liūtė perplėšė jam pilvą ir atkando gabalą šiltos raudonos mėsos. 

Mergytę apėmė visiškas siaubas. Laukinės baimės genama pasileido 
bėgti, tačiau ją stebėjo kita didžiulė katė. Vaikas buvo užklydęs į urvinių 
liūtų teritoriją. Šiaip jau didžiulės laukinės katės nebūtų laikiusios grobiu 
mažutės penkiametės žmonių mergytės, jos tykojo stambaus tauro, di- 
džiulio bizono ar elnio, kad patenkintų alkanų urvinių liūtų bandos po- 
reikius. Bet bėgantis vaikas pasirodė per daug arti urvo, kuriame tūnojo 
pora urzgiančių naujagimių liūtukų. 

Kol liūtė medžiojo, paliktas saugoti jauniklių liūtas nudribusiais kar- 


čiais perspėdamas suriaumojo. Mergytė pakėlė galvą ir aiktelėjo, pamačiu- 

si ant uolos krašto pasiruošusį šokti žvėrį. Surikusi sustojo, bet paslydusi 
nukrito ir nusibrozdino koją į prie uolos pažirusius akmenukus, paskui 
keturpėsčia bandė pasukti atgal. Dar didesnės baimės genama nuskuodė 
atgal visą kelią, kiek buvo spėjusi nubėgti. 

Urvinis liūtas tingiai ir lengvai nušoko, pasitikėdamas savo gebėjimu 
sugauti mažą įsibrovėlę, kuri drįso pasikėsinti į urvo su jaunikliais šven- 
tovę. Žvėris neskubėjo - mergytė, palyginti su jo grakščiu šuoliavimu, 
bėgo lėtai, be to, liūtas buvo nusiteikęs pažaisti katę ir pelę. 

Apėmus baimei, mažoji pakluso vien instinktui, kuris vedė ją prie 
nedidelės skylės, visai prie žemės uolos papėdėje. Uždususi, diegiančiu 
šonu bėglė prasispraudė pro angą - tokią mažą, kad vos tilpo. Urvas 
buvo nedidukas, žemas - ne ką didesnis nei plyšys uoloje. Mergytė pasi- 
sukiojo tame urvelyje, o paskui prispaudusi nugarą prie sienos suklupo, 
bandydama prisiploti, ištirpti kietoje akmeninėje sienoje. 

Prilėkęs skylę ir pamatęs, kad jo grobis dingo, urvinis liūtas suirzęs 
suriaumojo. Mergaitė nuo to garso drebėjo, iš siaubo lyg užhipnotizuota 
spoksojo, kaip žvėris pro nedidelę angą kiša leteną su aštriais lenktais na- 
gais. Negalėdama pabėgti, mergytė stebėjo, kaip nagai artinasi, suriko iš 
skausmo, kai jie sulindo jai į kairę šlaunį, palikdami keturis lygiagrečius 
gilius brėžius. 

Mažylė rangėsi, bandė lįsti atokiau, kad liūtas nepasiektų, ir rado kai- 
rėje uolos sienoje nedidelę daubą. Pritraukusi kojas susigūžė kiek įma- 
nydama ir sulaikė kvapą. Nagai vėl lėtai įlindo pro siaurą angą - beveik 
užstojo menką šviesą, patenkančią į nišą, bet šįsyk nieko neužtiko. Tap- 


nodamas pirmyn ir atgal priešais skylę, urvinis liūtas vis riaumojo. 

Mažame, ankštame urvelyje mergytė lindėjo visą dieną, naktį ir vos 
ne visą kitą dieną. Koja ištino, pūliuojančią žaizdą skaudėjo be perstojo, 


o vietos tarp grubių olos sienų ištiesti kojai neužteko. Iš alkio ir skausmo 

mažylė beveik visą laiką kliedėjo, sapnavo baisius sapnus apie žemės dre- 
bėjimus, aštrius nagus, juto vien tik skausmingą baimę. Tačiau ne žaizda, 
ne alkis ir net ne skausmingi nudegimai saulėje galų gale privertė ją pa- 
likti saugų kampelį. Tai buvo troškulys; 

Mergytė baugščiai pažvelgė pro nedidelę angą. Reti vėjo nugairin- 
ti gluosniai ir pušys upės pakrantėje metė ilgus ankstyvo vakaro šešė- 
lius. Vaikas ilgai spoksojo į žole apaugusį žemės plotą iki žiburiuojančio 
vandens, kol sukaupė pakankamai drąsos pajudėti toliau urvo išėjimo. 
Perdžiūvusiu liežuviu apsilaižė suskeldėjusias lūpas ir apžiūrėjo teritori- 
ją. Judėjo tik vėjo taršomos žolės. Liūtų būrys buvo išsidanginęs. Neri- 
maudama dėl jauniklių, erzinama nepažįstamo kvapo, sklindančio nuo 
to keisto padaro taip arti jų urvo, liūtė nutarė rasti naują guolį. 

Mažylė išsiropštė iš urvelio ir atsistojo. Galva plyšo iš skausmo, prieš 
akis šokčiojo tamsios dėmės. Sulig kiekvienu žingsniu užplūsdavo nauja 
skausmo banga, o iš žaizdų per sutinusią koją sunkėsi gelsvai žali pūliai. 

Ji netikėjo, kad pavyks pasiekti vandenį, bet troškulys neleido gal- 
voti apie nieką kita. Paskutiniuosius kelis žingsnius suklupusi nušliaužė 
keliais, tada išsitiesė ant pilvo ir godžiai pilna burna rijo šaltą vandenį. 
Galop numalšinusi troškulį pabandė vėl atsistoti, tačiau jėgos buvo visai 
išsekusios. Akyse mirgėjo, galva sukosi, paskui viskas užtemo ir vaikas 
sukniubo ant žemės. 

Virš galvos sukęs ratus maitėda paukštis pastebėjo nejudantį kūną ir 


nusklendė žemyn atidžiau apžiūrėti. 


Keliauninkų būrys kirto upę tuojau už krioklio, ten, kur ji platėjo, pu- 
tojo aplink akmenis, išsikišusius negiliame vandenyje. Keliautojų buvo 
dvidešimt - jaunų ir senių. Anksčiau, prieš žemės drebėjimą, sugriovusį 
jų urvą, genčiai priklausė dvidešimt šeši. Visus vedė du vyrai, einantys 
toli prieš būrelį moterų ir vaikų, iš šonų apsuptų kelių vyrų. Jaunuoliai 
ėjo atsilikę iš paskos. 

Stebėdami, kaip maitėdos suka ratus, keliautojai ėjo pagal plačią upę, 
kuri vingiavo, sruvo per plačias stepes. Skraidantys maitlesiai paprastai 
reiškė, kad tas, kas patraukė jų dėmesį, dar gyvas. Pirmieji ėję vyrai pasi- 
skubino ištirti. Sužeistas gyvūnas buvo lengvas grobis medžiotojams, jei 
tik kokie keturkojai grobuonys neturėdavo panašių minčių. 

Priešais visas kitas moteris ėjo moteris, kuri laukėsi pirmojo vaikelio — 
nėštumas buvo įpusėjęs. Ji pamatė, kaip du keliauninkų vedliai dirsčioja 
į žemę, o paskui nueina toliau. Moteris pagalvojo, jog jie rado mėsėdį. 
Gentis retai kada valgydavo plėšrūnų mėsą. 

Moteris buvo vos daugiau nei keturių su puse pėdos ūgio, stambių 
kaulų, tvirta, lenktomis kojomis, tačiau ėjo stačia, ant raumeningų kojų, 
basomis. Rankos, palyginti su kūnu, labai ilgos, buvo lenktos kaip ir ko- 
jos. Nosis kumpa, atsikišęs žandikaulis styrojo lyg snukis, o smakro visai 
nebuvo. Žema kakta perėjo į ilgą didžiulę galvą, užtupdytą ant trumpo 
storo kaklo. Ant pakaušio styrojo kaulinis gumbas - pakaušinis gumbu- 
ras, kuris tik pabrėžė galvos ilgumą. 

Minkštas, linkęs garbanotis trumpų rudų plaukų pūkas dengė jos 
kojas, pečius ir leidosi žemyn stuburu iki juosmens. Ant galvos pūkas 
tankėjo, augo kaip ilgi, gana vešlūs plaukai. Moters oda, žiemomis iš- 
blykštanti, dabar jau buvo beveik įdegusi. Didelės, apvalios, protingos, 
tamsiai rudos akys buvo giliai įsodintos po didžiuliais uždribusiais anta- 
kiais - moteriai skubant pažiūrėti, ką praėjo vyrai, akys žvelgė smalsiai. 

Pirmajam nėštumui moteris buvo gana sena, beveik dvidešimties, ir 
gentis manė, jog ji bergždžia — kol nepradėjo matytis joje judanti gy- 
vybė. Tačiau vis dėlto nešulys, kurį moteris nešėsi dėl nėštumo, nebuvo 
palengvintas. Ji turėjo didžiulį krepšį, parištą ant nugaros kartu su prie jo 
pritvirtintais ir dar ant viršaus užmestais ryšuliais. Keli virve užtraukiami 
maišai kabojo parišti ant diržo, juosiančio minkštos odos drabužį taip, 
kad susidarytų klostės ir sterblės nešioti daiktams. Vienas krepšys buvo 
ypatingas. Pagamintas iš kitokios odos - akivaizdžiai, nes buvo paliktas 
visas vandens nepraleidžiantis kailis, kojos, uodega ir net galva. 

Užuot prapjovus gyvūnėlio pilvą, šiam krepšiui gaminti buvo per- 
pjauta tik gerklė, ir per tą skylę ištraukti visi viduriai, mėsa bei kaulai. 
Galva, besilaikanti ant odos juostelės, buvo tarsi dangtis, o raudonai da- 
žytos sausgyslės, iškištos per skyles, apvyniotos aplink gyvūno kailio kak- 
lą, tvirtai suveržtos ir pririštos prie moters juosmenį juosiančio diržo. 

Vos pamačiusi padarėlį, kurį vyrai paliko, moteris nustebo - koks tai 
gyvūnas be kailio. Tačiau priėjusi arčiau aiktelėjo ir žengė žingsnį atgal 
spausdama mažą odinį kapšiuką, kabantį ant kaklo, nesąmoningai ban- 
dydama apsisaugoti nuo nežinomų dvasių. Pirštais čiupinėjo amuleto 
krepšelio viduje gulinčius daikčiukus, kad sužadintų apsaugas, o paskui 
pasilenkė arčiau apžiūrėti - žengti žingsnį nedrįso, bet niekaip negalėjo 
patikėti, jog mato tai, ką manė matanti. 

Akys neapgavo. Ten tikrai ne gyvūnas, patraukęs maitėdų paukščių 
dėmesį. Ten vaikas, išsekęs, keistai atrodantis vaikas! 

Moteris apsižvalgė aplinkui stebėdamasi, kokios dar baisios paslaprys 
galėtų tykoti šalia, ir jau ketino lanku apeiti be sąmonės gulintį vaikelį, 


bet išgirdo dejonę. Ji sustojo ir pamiršusi baimes suklupo prie mergytės, 

švelniai ją papurtė. Kai vaikas pasisuko ir pasimatė pūliuojančios nagų 
žymės ant ištinusios kojos, moteris išsyk užrišo vaistų krepšį iš ūdros kai- 
lio, kurį jau siekė atrišti. 

Priekyje ėjęs vyras dirstelėjo atgal ir pamatė moterį, klūpančią šalia 
vaiko. Grįžo prie jų. 

— Iza! Eime! - paliepė. - Urvinis liūtas seks pėdomis, tad dink iš 
čia. 

— Brunai, tai vaikas. Sužeistas, bet nemiręs, - atsakė moteris. 

Brunas pažvelgė į mažutę mergytę aukšta kakta, smaila nosimi ir 
keistai plokščiu veidu. 

— Ne mūsų genties, - staiga mostelėjo ranka ir nusisuko eiti. 

— Brunai, ji dar vaikas. Sužeista. Mergaitė mirs, jei paliksime čia, - 
Izos akys meldė, ji mostagavo rankomis. 

Nedidelės genties vadas pažvelgė į maldaujančią moterį. Vyras buvo 
daug didesnis už ją, daugiau nei penkių pėdų ūgio, raumeningas, galin- 
gas, stambia krūtine ir storomis lenktomis kojomis. Veido bruožai buvo 
panašūs į Izos, tik ryškesni — antakių lankai dar labiau atsikišę, nosis 
didesnė. Jo kojos, pilvas, krūtinė ir viršutinė nugaros dalis buvo apžėlę 
šiurkščiais rudais plaukais — ne tiek, kad būtų galima vadinti kailiu, bet 
netoli to. Vešli barzda slėpė besmakrį atsikišusį apatinį žandikaulį. Dėvė- 
jo panašų kailį, tik ne tokį laisvą, trumpesnį ir kitaip sujuostą, su mažiau 
klosčių ir sterblių nešioti daiktams. 

Vyras nenešė jokių nešulių, tik dar vieną kailį, kuris karojo ant nuga- 
ros prilaikomas plataus odinio raiščio, apjuosto ant nuožulnios jo kak- 
tos, ir dar turėjo ginklų. Ant dešiniosios šlaunies buvo randas, pajuodęs 
lyg tatuiruotė, U raidės formos, kurios viršūnės buvo nusisukusios į šo- 
nus - tai jo totemo ženklas bizonas. Jam nereikėjo jokios žymės, nei or- 
namento, kad parodytų esąs vadas. Vyro elgsena ir kitų rodoma pagarba 
aiškiai rodė, kokia jo padėtis. 

Vadas nukėlė nuo peties lazdą — ilgą arklio priekinę koją, pasirėmė 
šlaunimi į rankeną - Iza suprato, jog vadas rimtai svarsto jos prašymą. 


Moteris tyliai laukė, slėpdama susijaudinimą, leido vyrui pagalvoti. 

Padėjęs sunkią medinę ietį vadas atrėmė jos kotą į petį, laikydamas ašt- 
rų, ugnyje grūdintą smaigalį aukštyn ir pataisė ant kaklo nešamą bolą 
su amuletais, kad trys akmeniniai kamuoliai būtų lygiau subalansuoti. 
"Tada ištraukė iš už diržo aplink juosmenį minkštos elnio odos raištį, ga- 
luose nusmailintą, o per vidurį storesnį, kad būtų galima sudėti akmenis 
svaidyti - svarstydamas tampė rankose minkštą odą. 

Brunas nemėgo greitai priimti sprendimų, jei tai būdavo kas nors 
neįprasta ir galėjo paveikti jo gentį, ypač dabar, kai ji liko be namų, tad 
vadas atsispyrė impulsui atsakyti Izai išsyk. Turėjau žinoti, kad Iza užsi- 
manys jai padėti, svarstė vyras, ji kartais stebuklingus vaistus naudodavo 
net gyvūnams, ypač jaunikliams gydyti. Iza nusimins, jei neleisiu padėti 
šiam vaikui. Genties ar ne genties ta mergytė, koks skirtumas - viskas, ką 
ji mato, yra sužeistas vaikas. Na, gal todėl ji tokia gera gydytoja. 

Bet gydytoja ar ne - ji tik moteris. Koks skirtumas, jei ji nusimins? 
Iza puikiausiai tai žino ir neparodys liūdesio, be to, turime problemų 
ir be sužeistos svetimos mergytės. Tačiau jos totemas taip pat sužinos, 
kartu ir visos dvasios. Ar totemai supyks, jei Iza nusimins? Jei rastume 
urvą... O, ne, juk kai rasime urvą, Iza turės gaminti urvo ceremonijai gėri- 
mą. Kas, jei nusiminusi ji padarys kokią klaidą? Piktos dvasios gali viską 
pabloginti, o jos jau ir taip supykusios. Naujo urvo ceremonijai negali 
pakenkti niekas. 

Reikia leisti jai pasiimti tą vaiką, svarstė vadas. Greitai ji pavargs 
tempti papildomą naštą, o mergytė ir taip jau tokia nusilpusi, kad net 
stebuklingi Izos vaistai nebeišgelbės jos. Brunas vėl užsikišo odos raiš- 
tį už juosmens diržo, susirinko ginklus ir atsainiai gūžtelėjo pečiais. Jos 
bėdos - jei nori, Iza gali pasiimti mergytę arba palikti. Nusisukęs vadas 
nužingsniavo. 

Iza iš krepšio išsitraukė odinį apsiaustą. Apsupusi juo pakėlė mergytę 
ir pritvirtino vaiką, gulintį be sąmonės, lanksčios odos skiaute, stebė- 
damasi, kokia lengva ji pagal savo ūgį. Keliama mergytė sudejavo, Iza 
raminančiai ją paglostė, o paskui patraukė paskui du priekyje einančius 

Kitos moterys buvo sustojusios, laikėsi nuo Izos ir Bruno pokalbio 
atokiau. Pamačiusios, kad gydytoja kažką pasiima ir nešasi, puolė skub- 
riai mostaguoti rankomis, pritardamos gomuriniais balsais, susijaudinu- 
sios smalsiai aptarinėjo radinį. Išskyrus ūdros kailio krepšį, moterys vil- 
kėjo tą patį, kaip ir Iza, ir buvo lygiai taip pat apsikrovusios nešuliais. Jos 
nešė brangiausius genties daiktus, kuriuos pavyko išgelbėti iš griuvėsių 
po žemės drebėjimo. 

Dvi iš septynių moterų prie kūno parištuose skreituose nėšėsi kūdi- 
kius - taip buvo patogu juos prižiūrėti. Belaukiant viena pajuto lašą šilto 
skysčio, ištraukė nuogą kūdikį iš kailinio skreito ir laikė jį priešais save, 
kol tas baigė šlapintis. Jei gentis nekeliaudavo, kūdikiai dažniausiai bū- 
davo susukti minkštuose kailiniuose vystykluose. Kad sugertų drėgmę 
ir minkštas pieniškas išmatas, aplinkui dar pridėdavo įvairiausių daly- 
kų: laukinių avių vilnos, nurinktos nuo spygliuotų krūmų tuo metu, kai 
muflonai šerdavosi, paukščių pūkų arba smulkintų pluoštinių augalų. 
Tačiau keliaujant buvo lengviau bei paprasčiau neštis kūdikius nuogus ir 
nelėtinant žingsnio leisti jiems tuštintis ant žemės. 

Kai gentis vėl pajudėjo, trečioji moteris paėmė vaikelį ir pasisodinusi 
ant klubo pritvirtino jį odiniu apsiaustu. Po kelių minutėlių vaikas pa- 
simuistęs nusirangė žemėn ir nubėgo pats. Moteris leido jam eiti, nes 
žinojo — vos tik pavargęs vėl grįš atgal. Vyresnė mergaitė, dar ne mo- 
teris, bet nešanti tokį pat nešulį, ėjo už moters, sekančios paskui Izą, ir 
vis dirsčiojo į vaikinuką, jau beveik suvyriškėjusį, minantį paskui jas. Jis 
bandė pakankamai atsilikti nuo jų, kad atrodytų, jog jis - vienas iš trijų 
medžiotojų, keliaujančių iš paskos, o ne vaikas. Labai norėjo, kad taip 
pat turėtų ką nešti, ir net pavydėjo vienam seniui, pėdinančiam iš pas- 
kos, kuris nešėsi persimetęs per petį didelį kiškį, nudaužrą kapšelyje prie 
diržo nešamu akmeniu. 

Medžiotojai buvo ne vieninteliai, aprūpinantys gentį maistu. Mote- 
rys dažnai prisidėdavo daug labiau, ir jų maistas buvo labiau patikimas. 
Nors apsikrovusios nešuliais, jos keliaudamos ieškojo maisto, ir taip pui- 


kiai, kad tai beveik nelėtino jų tempo. Plotelis lelijų buvo tuojau pat nu- 

skabytas, neliko pumpurų ir žiedų, o minkštos naujos šaknelės buvo iš- 
knistos keliais judesiais kasti naudojama šakele. Dar lengviau buvo rinkti 
švendrų šaknis, iškilnotas į paviršių pelkėtuose užutėkiuose. 

Jei nebūtų keliavusios, moterys būtų pasižymėjusios vietą, kad įsi- 
mintų, kur auga šie aukšti augalai ilgais stiebais, kad vėliau, kitą sezoną, 
vėl ateitų pasirinkti minkštų pūkuotų „uodegėlių“ ant stiebo viršaus. 
Dar vėliau geltonos žiedadulkės, sumaišytos su krakmolu, gautu iš senų 
šaknų, leisdavo kepti minkštos neraugintos tešlos sausainius. Stiebams 
nudžiūvus būdavo renkami pūkai, o iš kietų lapų ir stiebų išeidavo keli 
krepšiai. Dabar moterys rinko, kas pasitaikydavo pakeliui, nieko nepra- 
leisdavo pro akis. 

Nauji ūgliai ir minkšti jauni dobilų lapai, liucerna, kiaulpienės, da- 
giai — šiems prieš nupjaunant nuskabydavo dyglius - kelios ankstyvos 
uogos ir vaisiai. Smailos kasimo lazdelės nuolat darbavosi, niekas nepra- 
sprūsdavo pro jas, mitriose moterų rankose. Tos lazdos buvo lyg kokie 
svertai, tinkami apversti rąstams ieškant tritonų ir skanutėlių riebių 
vikšrų, žvejoti iš upės moliuskams ir prisitraukti juos arčiau kranto, kad 
būtų galima pasiekti, be to, kasti iš žemės įvairiausius svogūnėlius, stie- 
bagumbius ir šakneles. 

Ir visos tos gėrybės rasdavo vietos patogiose moterų drabužių klostė- 
se ar tuščiuose krepšių kampeliuose. Didžiuliai žali lapai buvo naudoja- 
mi vynioti, kai kurie jų, tokie kaip varnalėšos, verdami. Sausos malkos, 
šakelės ir žolės, žolėdžių gyvūnų mėšlas taip pat būdavo renkama. Nors 
pasirinkimas buvo didesnis vėliau, vasaros pabaigoje, maisto visiškai už- 


teko, jei tik žinodavai, kur ieškoti. 


Iza pažvelgė į seną daugiau nei trisdešimties metų vyrą, kuris prišlub- 
čiojo prie jos, kai gentis vėl leidosi į kelią. Senis nenešė nei nešulio, nei 


ginklo, tik ilgą lazdą, padėjusią jam eiti. Dešinioji vyro koja buvo suluo- 

šinta, mažesnė nei kairioji, bet jis sugebėjo judėti stulbinančiai vikriai. 
Dešinysis petys ir viršutinė rankos dalis buvo atrotavęsi, o žemiau alkū- 
nės sudžiūvusi galūnė amputuota. Dėl galingo kairiojo peties ir rankos 
bei raumeningos kojos luošys atrodė kreivas. Milžiniška galva buvo dar 
didesnė nei kitų genties narių, tad dėl gimdymo traumos jis patyrė suža- 
lojimus, kurie liko jam visam gyvenimui. 

Vyras buvo tų pačių tėvų kaip Iza ir Brunas, pirmagimis, ir būtų tapęs 
vadu, jei ne sveikatos bėdos. Jis vilkėjo odinį drabužį, sukirptą taip, kaip 
ir kitų vyrų, ant nugaros, kaip ir kiti, nešėsi šiltą viršutinį kailį, naudoja- 
mą dar ir užsikloti miegant. Tačiau ant juosmenį juosiančio diržo kaip 
moterys nešėsi pakabinęs kelis krepšius ir turėjo lygiai tokį pat apsiaustą 
kaip moterys, kuriame ant nugaros pūpsojo didžiulis daiktas. 

Kairioji vyro veido pusė buvo siaubingai randuota, trūko kairiosios 
akies, bet sveikoji dešinė akis žvelgė žybčiodama gudrumu ir ne vien 
juo. Nors ir buvo luošas, vyras judėjo išdidžiai - buvo išmintingas, be 
to, užtikrintas savo padėtimi gentyje. Tai šamanas, galingiausias magas, 
žmogus, kurio visos gentys labiausiai bijojo ir gerbė. Jis buvo įsitikinęs, 
jog toks netikęs kūnas jam buvo duotas, kad galėtų tapti dvasių pasaulio 
tarpininku, o ne genties vadu. Daugeliu atvejų šamanas turėjo daugiau 
valdžios nei bet kuris vadas, ir jis tą žinojo. Tik artimiausi giminaičiai 
prisiminė jį tikruoju, nuo gimimo duotu vardu, ir taip jį vadino. 

— Krebai, — tarė Iza, sveikindamasi ir judesiu parodydama, jog džiau- 
giasi, kad vyras priėjo prie jos. 

— Iza? - vyras klausiamai parodė į vaiką, kurį ji nešė. 

Moteris praskleidė apsiaustą ir Krebas prisikišęs iš arti apžiūrėjo mažą 
sutrikusį veidelį. Žvilgsnis nuslydo iki sutinusios kojos ir pūliuojančios 
žaizdos, paskui vėl atgal į gydytoją Izą ir pamatė atsakymą jos akyse. Mer- 
gytė sudejavo ir Krebo išraiška sušvelnėjo. Pritariamai linktelėjo galva. 

— Gerai, - tarė Izai. Žodis nuskambėjo šiurkščiai, lyg urzgimas. Pas- 
kui šamanas parodė ženklą, reiškiantį „vos nemirė“. 

Jis liko šalia Izos. Šamanui nereikėjo paklusti taisyklėms, apibrėžian- 
čioms kiekvieno genties nario poziciją ir statusą — galėjo eiti su kuo pa- 

norėjęs, netgi su pačiu vadu. Šamanas buvo greta ar net virš griežtos gen- 
ties hierarchijos. 

Brunas nuvedė gentainius gana toli nuo urvinių liūtų pėdsakų, ir tik 
tada sustojęs nužvelgė kraštovaizdį. Kitoje upės pusėje kiek tik akys užma- 
tė driekėsi stepė, pereinanti į neaukštas kalvas, o paskui lygias žalias platy- 
bes tolumoje. Žvilgsnis už nieko neužkliuvo. Keli nuskurdę medeliai, nuo- 
lat pučiant vėjui palinkę ir taip išaugę tarsi sustingusio judesio karikatūros, 
rodės, stypso tik tam, kad pabrėžtų, kokios tuščios tolybės atsiveria. 

Netoli horizonto dulkių debesis išdavė, jog ten trypia didžiulė banda 
kanopinių gyvūnų, ir Brunas būtų labai norėjęs pašaukti medžiotojus bei 
liepti jiems leistis paskui bandą. Už nugaros buvo matyti tiktai aukštų 
spygliuočių viršūnės, kyšančios už mažesnių lapuočių medžių - miškas, 
palyginti su stepės platybėmis, atrodė lyg nykštukas. 

Šioje upės pusėje prerija staiga baigėsi, stačiai į viršų kilo uola, kuo to- 
liau, tuo labiau tolstanti nuo upės akmeninė stati siena susiliejo su didin- 
gų, ledinėmis viršūnėmis karūnuotų kalnų papėdėmis - kalnai dunksojo, 
o atspindinčios besileidžiančią saulę viršukalnės spindėjo rausva, raudona, 
violetine iz purpurine spalvomis tarsi milžiniški žiburiuojantys brangak- 
meniai ant aukščiausių smailių. Net ir žemiškai nusiteikęs vadas negalėjo 
atsispirti tokiai grožybei. 

Nusisukęs nuo upės Brunas nuvedė gentį prie uolos, kurioje buvo ga- 
lima tikėtis rasti urvų. Keliauninkams reikėjo prieglobsčio, tačiau užvis 
svarbiausia — jų globėjoms totemų dvasioms reikėjo namų, jei jos dar iš 
viso neapleido genties. Dvasios supykusios, žemės drebėjimas tą įrodė, jos 
tokios įniršusios, kad nužudė šešis genties narius ir sugriovė jų namus. Jei 
nepavyks rasti nuolatinės vietos apsistoti totemų dvasioms, jos paliks gentį 
piktosioms dvasioms, kurios sukelia ligas ir nuveja grobį. Niekas nežino, 
kodėl dvasios supyko, net šamanas, atlikęs naktinius ritualus, padedančius 
numaldyti jų rūstybę ir sumažinti genties nerimą. Jaudinosi visi, bet užvis 
labiausiai Brunas. 

Gentis buvo jo atsakomybė, tad jis jautė įtampą. Dvasios, tos nema- 

tikrame pasaulyje, kur reikėjo medžioti ir vadovauti. Nė vienas iki šiol 
apžiūrėtas urvas nepasirodė tinkamas - visiems trūko ko nors, kas buvo 
būtina, ir Bruną jau ėmė neviltis. 

Žmonės veltui švaistė brangias šiltas dienas naujų namų paieškoms, 
kai tuo metu buvo galima kaupti maisto atsargas kitai žiemai. Greitai 
vadas bus priverstas liepti žmonėms prisiglausti ne tokioje tinkamoje 
oloje ir toliau ieškoti kitais metais. Tai keltų nerimą, būtų nepatogu, tad 
Brunas karštai tikėjosi, jog šitai nepasirodys būtina. 

Keliautojai ėjo uolos papėde, kai šešėliai pradėjo ilgėti. Jiems pasiekus 
akmenuota siena šokčiojantį siaurą krioklį, kurio pursluose spindėjo ilgų 
saulės spindulių sukurta vaivorykštė, Brunas šūktelėjo sustoti. Pavargu- 
sios moterys padėjo nešulius ir išsiskirstė prie krioklio apačioje tyvuliuo- 
jančio tvenkinio bei siauro iš jo ištekančio upokšnio ieškoti malkų. 

Iza išskleidė savo kailinį apsiaustą ir paguldė ant jo vaikelį, o paskui 
nuskubėjo padėti kitoms moterims. Ji jaudinosi dėl mergytės. Kvėpavi- 
mas buvo paviršutinis, be to, mažylė nesikėlė, net dejonės pasigirsdavo 
vis rečiau. Iza jau buvo apgalvojusi, kaip galima padėti mergytei — svars- 
tė, kokias džiovintas žoles naudoti iš tų, kurias nešiojosi ūdros kailio 
krepšyje, o kol rinko malkas, dar apsižvalgė netoliese vešinčių augalų. 
Moteriai viskas, pažįstama ar ne, buvo vertinga kaip vaistas arba maistas, 
tačiau aplinkui maža ką galėjo atpažinti. 

Kai pamatė ilgus jau beveik pražydusių vilkdalgių stiebus dumblinoje 
įlankėlėje, klausimų nebekilo, ir ji išsikasė šaknis. Triskilčiai apynių lapai, 
besivejantys aplink vieną medį, priminė dar kai ką, tačiau Iza nuspren- 
dė pasinaudoti džiovintais sausais apyniais, kuriuos nešiojosi, kadangi 
pailgi švieži apynio vaisiai dar nebuvo subrendę. Moteris nulupo lygią 
pilkšvą žievę nuo alksnio, išsikerojusio prie tvenkinio, ir pauostė. Aro- 
matas buvo stiprus, ir pati sau linktelėjusi gydytoja įsidėjo žievę į vieną 
drabužio klostę. Prieš nuskubėdama atgal dar spėjo nuskinti porą saujų 
jaunų dobilo lapelių. 

Kai malkų buvo pririnkta ir padaryta laužavietė, Grodas, vyras ėjęs 
priekyje kartu su Brunu, atidengė švytinčias anglis, įvyniotas į samanas ir 
įkištas į tuščią tauro ragą. Galėjo sukurti laužą ir patys, bet keliaujant po 
nežinomą teritoriją buvo saugiau paimti anglis iš vienos stovyklavietės ir 
neužgesusias jas pernešti į naująją stovyklą nei bandyti kiekvieną vakarą 
įkurti ugnį su galbūt visai nežinomais dalykais. 

Keliaujant Grodas rūpestingai globojo degančias žarijas. Karštos ang- 
lys iš praeitos nakties laužo buvo paimtos iš užpraeito vakaro laužo, ir 
taip būtų galima atsekti iki pat to laužo, kurį gentis buvo sukūrusi prie se- 
nojo urvo laužavietės likučių. Kad naujasis urvas taptų tinkamas gyventi, 
buvo ritualas, kuriam reikėjo užkurti laužą su žarijomis iš senųjų namų. 

Ugnies priežiūra galėjo būti patikėta tik aukšto statuso vyrui. Jei Žža- 
rijos užgestų, tai būtų tikras ženklas, kad dvasios gynėjos apleido juos, 
tada Grodas būtų pažemintas iš dešiniosios vado rankos pareigų ir taptų 
paties žemiausio rango vyru, o tokio pažeminimo jis nenorėjo patirti. Jo 
pareigos buvo labai garbingos ir atsakingos. 

Kol Grodas atsargiai guldė karštas žarijas ant sausų pinčių pakloto 
ir bandė įpūsti ugnį, moterys ėmėsi kitų užduočių. Iš kartos į kartą per- 
duodamu būdu jos skubiai nudyrė kailį grobiui. Po kelių minučių ugnis 
jau kaip reikiant liepsnojo, o mėsa kepė, pamauta ant nusmailintų žalių 
stiebelių, suguldytų ant skeltų šakų. Didelis karštis apskrudino mėsą, kad 
neišbėgtų sultys, o kai laužas prigeso ir liko tik žarijos, liepsnai daug dar- 
buotis nebereikėjo. 

Tais pačiais aštriais akmeniniais peiliais, kuriuos naudojo nudirti kai- 
liui ir pjaustyti mėsai, moterys nuskuto ir supjaustė šaknis bei stiebagum- 
bius. Tankiai supintus, vandens nepraleidžiančius krepšius ir medinius 
dubenis pripylė vandens ir prikrovė karštų akmenų. Kai akmenys atvėso, 
juos sukrovė atgal į laužą, o į vandenį prikrovė naujų įkaitusių akmenų, 
ir taip, kol vanduo užvirė ir išvirė daržovės. Riebius vikšrus apskrudino, 
kad tie būtų traškūs, o nedidelius driežiukus kepino tol, kol kieta jų oda 
pajuodavo, sutrūkinėjo ir pasimatė gardūs gerai iškepusios mėsos kąsne- 

Padėdama gaminti maistą, Iza ruošėsi ir savo darbams. Mediniame 
dubenyje, kurį prieš daugelį metų išskobė iš rąsto, moteris pradėjo virin- 
ti vandenį. Nuplovusi vilkdalgių šaknis susmulkino jas iki košelės ir su- 
metė į verdantį vandenį. Kitame iš didžiulio elnio apatinio žandikaulio 
pagamintame puodelio formos dubenyje moteris sutrynė dobilų lapus, 
sauja atmatavo apynių miltelių, dar priplėšė alksnio žievės ir viską užpy- 
lė verdančiu vandeniu. Tada iš ypatingam atvejui laikomos džiovintos 
mėsos atsargų pačmusi kietai džiovintos mėsos sutrynė ją į miltelius tarp 
dviejų akmenų ir tą baltymų koncentratą sumaišė su virtų daržovių sul- 
tiniu trečiame inde. 

Moteris, ėjusi už Izos, retkarčiais dėbčiojo, ką toji daranti, tikėdamasi, 
kad Iza pati ką nors paaiškins. Visos moterys ir net vyrai, nors bandė to 
neparodyti, vos nevirė iš smalsumo. Jie matė, kaip Iza paėmė tą mergaitę, 
o įkūrus stovyklą visi rado progą praeiti visai pro pat moters paklotą kai- 
lį. Visi spėliojo, kaip toji mergaitė galėjo atsirasti ten, kur ją užtiko, kur 
kiti jos genties žmonės ir, svarbiausia, kodėl Brunas leido Izai pasiimti 
mergaitę, nors toji aiškiausiai gimusi kitoje gentyje. 

Ebra geriau nei kiti žinojo, koks įsitempęs Brunas. Tai ji bandė ma- 
sažuodama jam kaklą ir pečius pašalinti įtampą, tai jai teko pakelti ner- 
vingo jo būdo išpuolius, taip retai pasitaikančius jos vyrui. Brunas buvo 
žinomas kaip stoiškas, susivaldantis, be to, Ebra žinojo, jog jis tų pro- 
veržių gailisi, nors ir nebūtų kalbėjęs apie išsišokimus, taip pripažinda- 
mas juos padaręs. Tačiau netgi Ebra stebėjosi, kodėl vyras leido pasiimti 
vaiką, ypač kai bet koks nukrypimas nuo įprasto elgesio gali dar labiau 
supykdyti dvasias. 

Net būdama smalsi, Ebra neuždavinėjo Izai jokių klausimų, o nė 
vienos kitos moters padėtis nė iš tolo neleido net svarstyti to. Niekas 
netrukdė gydytojai, kol ji aiškiai užsiiminėjo savo magija, o šioji nebuvo 
nusiteikusi tuščiai pliurpti. Susikaupusi galvojo tik apie vaikelį, kuriam 
reikėjo pagalbos. Krebas taip pat susidomėjo mergyte, tačiau jam šalia 

Moteris su tyliu dėkingumu stebėjo, kaip magas prislenka prie gu- 
linčio be sąmonės vaiko, mąsliai spokso į jį kurį laiką, paskui atremia 
lazdą į didelį akmenį ir viena ranka vedžioja virš mergytės, prašydamas 
palankių dvasių padėti jai pasveikti. Ligos ir nelaimingi nutikimai buvo 
paslaptingi apsireiškimai dvasių karo, vykstančio virš kūno. Izos magija 
buvo paremta apsaugančiomis dvasiomis, kurios veikė per ją, tačiau joks 
gydymas nebūdavo baigtas be šventojo vyro įsikišimo. Gydytoja buvo 
tik dvasių tarpininkė, o šamanas galėjo su jomis tiesiogiai bendrauti. 

Iza nesuprato, kodėl jai taip parūpo toji mergytė, taip besiskirianti 
nuo jų genties, tačiau labai norėjo, kad vaikas gyventų. Kai šamanas bai- 
gė kerus, Iza pakėlusi mergytę ant rankų nunešė ją prie ežerėlio krioklio 
papėdėje. Panardino visą, išskyrus galvą, ir nuplovė purvą bei pridžiūvusį 
dumblą nuo lieso mažo kūnelio. Vėsus vanduo atgaivino mažylę, tačiau ji 
karščiavo. Tampėsi, rangėsi, šaukė ir murmėjo moteriai anksčiau nieka- 
da negirdėtus garsus. Priglaudusi Iza parnešė mažylę atgal, raminančiai 
murmėdama — atrodė lyg moteris švelniai urgztų. 

Atsargiai, patyrusių rankų judesiais gydytoja apiplovė žaizdas su 
skystį sugeriančia triušio odos skiaute, pamirkyta karštame vilkdalgių ša- 
knų virale. Paskui, išskobusi šaknų minkštimą, sudėjo jį tiesiai ant žaiz- 
dų ir pridengė triušio oda, tada dar apvyniojo minkštomis elnio odos 
juostomis, kad prilaikytų karštą kompresą. Išsišakojusia lazdele ištraukė 
iš dubens trintus dobilus, alksnio žievės pluoštus, iš kaulinio dubens - 
akmenis ir padėjo atvėsti šalia dubenėlio karšto sultinio. 

Krebas smalsiai mostelėjo į dubenis. Tai nebuvo tiesioginis klausi- 
mas — net pats šamanas negalėjo tiesiogiai klausinėti gydytojos apie jos 
magiją — taip tik parodė susidomėjimą. Iza neprieštaravo, kad brolis do- 
mėtųsi, jis labiau nei kiti vertino jos žinias. Kelias tas pačias žoles, kurias 
naudojo Iza, panaudodavo ir pats, tik kitiems tikslams. Išskyrus genčių 
susirinkimus, kur ateidavo ir kitos gydytojos, pokalbiai su Krebu buvo 
panašiausi į savo srities žinovų pasitarimą. 

— Šis sunaikina piktąsias dvasias, kurios sukelia užkrarą, - aiškino Iza, 


rodydama į antiseptinį vilkdalgio šaknų tirpalą. - Kompresas iš šaknų 


JEAN M. AUEL 


ištraukia nuodus ir padeda žaizdai gyti. - Ji paėmė kaulinį dubenėlį, pa- 
mirkė jame pirštą ir patikrino temperatūrą. - Dobilai sustiprina širdį, 
kad užtektų jėgų kovoti su blogosiomis dvasiomis — suteikia stiprybės. — 
Iza kalbėdama naudojo mažai žodžių, nebent norėdama ką nors pabrėž- 
ti. Genties žmonės nelabai gerai tarė žodžius, kad bendrautų vien kalba, 
daugiausia jie bendravo mostais ir judesiais, tačiau ženklų kalba buvo 
visiškai suprantama ir gana turtinga. 

— Dobilai yra maistas. Valgėme juos vakar vakare, - parodė šamanas. 

— Taip, - linktelėjo Iza. - Ir šiandien valgysime. Magija — jų paruo- 
šimas. Didelė sauja verdama nedideliame vandens kiekyje, kas reikia, 
pereina į vandenį, o lapai išmetami, - pasakojo ji, Krebas linktelėjo, jog 
supranta, ir moteris tęsė toliau: - Alksnio žievė valo, švarina kraują, išva- 
ro jį nuodijančias dvasias. 

— Tu dar dėjai kažko iš savo vaistų krepšio. 

- Apynių miltelių, subrendusių spurgų su tais švelniais pūkais, kad 
nuramintų vaiką ir leistų ramiai miegoti. Kol dvasios kaunasi, jai reikia 
pailsėti. 

Krebas vėl linktelėjo, jam buvo žinomos migdančios apynių ypaty- 
bės - kita jų paskirtis buvo sukelti negilią euforiją. Nors magas visą laiką 
domėjosi Izos vaistais, retai kada imdavosi pasakoti, kaip pats naudojo 
stebuklingas žoleles. Tokios ezoterinės žinios priklausė tik šamanams ir jų 
mokiniams, ne moterims, net jei tai gydytojos. Iza žinojo apie augalų ypa- 
tybes daugiau nei jis pats, tad vyras baiminosi, kad ji gali per daug supras- 
ti. Būtų baisiausiai netinkama, jei Iza išsiaiškintų jo magijos paslaptis. 

"—- O kitas dubenėlis? - paklausė šamanas. 

— Ten tik sultinys. Vargšiukė išbadėjusi. Kaip manai, kas jai nutiko? Iš 
kur ji atklydusi? Kur jos žmonės? Turėjo klaidžioti jau senokai. 

— Tik dvasios tą žino, - atsakė šamanas. - Ar manai, kad tavo gydo- 
moji magija jai padės? Ji nepriklauso genčiai. 

— Turėtų padėti. Kitos gentys irgi yra žmonės. Pameni, kaip mama 

magija jam padėjo, nors mama sakė, kad nuo migdomųjų vaistų miegojo 
ilgiau, užtruko, kol atsibudo. 

— Kaip gaila, kad tu taip ir nepamatei mūsų mamos motinos. Ji buvo 
tokia gera gydytoja, kad net iš kitų genčių Žmonės ateidavo į ją pažiūrėti. 
Kaip gaila, kad jai teko iškeliauti į dvasių pasaulį tuojau, kai tu, Iza, gi- 
mei. Ji pati, be to, ir prieš mane buvęs šamanas man pasakojo apie tą vyrą. 
Pasveikęs tas vyras dar kurį laiką liko ir medžiojo su gentimi. Turėjo būti 
geras medžiotojas, jei jam buvo leista dalyvauti medžiojimo ceremonijo- 
je. Tas tiesa, jie žmonės, bet kitokie, - šamanas nutilo. 

Iza buvo per daug sumani, jis negalėjo leisti sau pasakoti per daug, nes 
moteris galėjo padaryti išvadas apie slaptus vyrų ritualus. 

Iza vėl patikrino dubenėlius, o paskui pasidėjusi vaiko galvelę ant ke- 
lių mažais gurkšneliais pamaitino mergaitę viralu iš kaulinio dubenėlio. 
Sultiniu maitinti buvo lengviau. Mergytė kažką nesuprantamai murmė- 

jo ir bandė gintis nuo karčių vaistų, tačiau net ir karščiuojant bado iš- 
kankintas kūnas troško maisto. Iza laikė mergytę, kol ta ramiai užmigo, 
paskui patikrino, kaip plaka širdis ir kaip kvėpuoja. Buvo padariusi, ką 
galėjo. Jei dar ne per vėlu, yra šansų, jog pasiseks. Dabar viskas dvasių ir 
vidinės vaiko stiprybės galioje. 

Iza matė, kaip Brunas eina prie jos nemaloniai dirsčiodamas. Ji sku- 
biai pašoko ir nubėgo padėti patiekti maistą. Vadas buvo išmetęs iš gal- 
vos keistąjį vaiką, tačiau dabar vėl apie tai susimąstė. Nors buvo įprasta 
nukreipti akis į šalį, vengti spoksoti, kaip kiti kalbasi, vadas negalėjo ne- 
pastebėti, ką kalba jo genties žmonės. Visi stebėjosi, kad leido pasiimti 
mergytę, ir jis pats pradėjo stebėtis. Ėmė baimintis, kad svetimoji jų tar- 
pe gali dar labiau supykdyti dvasias. Jau suko perspėti gydytoją, tačiau jį 
pamatęs Krebas priėjo pirmasis. 

— Kas nutiko, Brunai? Atrodai susirūpinęs. 

— Iza turi palikti vaiką čia, šamane. Mergytė nepriklauso genčiai, dva- 
sioms nepatiks, jei ji bus su mumis, kol ieškosime naujo urvo. Man nerei- 

— Ne, Brunai, - atkirto Krebas. — Globojančių dvasių gerumas ne- 
pykdo. Žinai Izą, ji negali žiūrėti, kaip kas nors kenčia, nebandydama 
padėti. Ar nemanai, kad dvasios taip pat žino, kokia ji? Jei nenorėtų, 
kad Iza padėtų tam vaikui, jis nebūtų atsiradęs mūsų kelyje. Tam turi 
būti priežastis. Mergytė vis tiek gali numirti, Brunai, bet jei Meška nori 
pašaukti ją į dvasių pasaulį, tebūnie tai jos valioje. Dabar nesikišk. Jei 
paliksime, vaikas tikrai mirs. 

Brunui tai nepatiko, galvojant apie mergaitę kažkas jam kėlė nerimą, 
tačiau žinodamas geresnį šamano išmanymą apie dvasių pasaulį, neno- 
romis nusileido. 

Pavalgęs Krebas susimąstęs tyliai sėdėjo laukdamas, kol visi baigs 
valgyti, kad galėtų pradėti naktinę ceremoniją, o Iza tuo metu rengė 
jam miegui vietą ir ruošėsi rytui. Šamanas buvo uždraudęs vyrams ir 
moterims miegoti kartu, kol gentis neras naujo urvo, kad vyrai galėtų 
nukreipti energiją į ritualus ir visi jaustųsi besistengiantys priartėti prie 
naujų namų. 

Izai tai buvo nesvarbu - jos partneris buvo vienas tų, kurie žuvo įgriu> 
vus uolai. Ji, kaip ir dera, gedėjo jo per laidotuves - kitaip būtų galima 
prisišaukti nelaimę, tačiau nesijautė nelaiminga, kad vyro nebėra. Ne 
paslaptis, jog jis elgdavosi žiauriai ir buvo įnoringas. Jie niekada nepuo- 
selėjo vienas kitam šiltų jausmų. Moteris nežinojo, ką Brunas nusprendė 
daryti su ja dabar, kai liko viena. Kažkas turi rūpintis, tiekti maistą jai ir 
jos nešiojamam vaikeliui. Galėjo tik tikėtis, kad galės ir toliau gaminti 
valgį Krebui. | 

Brolis nuo pat pradžių dalijosi su ja laužo šiluma, ir Iza nujautė, jog 
jis nemėgsta jos vyro dar labiau nei ji, nors Krebas niekada nesikišo į 
jų santykių problemas. Moteris visą laiką juto, kad gaminti šamanui yra 
garbė, bet buvo dar kai kas - ji prisirišo prie brolio kaip daugelis moterų 
pripranta prie savo vyrų. 

Iza kartais gailėdavosi Krebo, juk panorėjęs jis būtų galėjęs turėti savo 
porą. Bet ji žinojo, jog net galinga magija ir aukšta padėtimi nepriverstų 

veidą, ir ji buvo tikra, jog šamanas taip pat tai suvokia. Krebas niekada 
neturėjo poros, susilaikydavo. Tai dar labiau pasitarnavo jo svarbai. Visi, 
taip pat ir vyrai, nebent išskyrus Bruną, bijojo šamano ir pagarbiai vengė 
jo. Visi, tik ne Iza, kuri nuo pat gimimo patyrė brolio švelnumą ir jautru- 
mą. Tai buvo retai atvirai rodoma jo prigimties pusė. 

Būtent kaip tik dėl tos jautriosios pusės dabar nerimo šamano min- 
tys. Užuot meditavęs, ruošdamasis nakties ceremonijai, jis galvojo apie 
mažą mergytę. Jam dažnai būdavo smalsu, kokia tai žmonių rūšis, bet 
gentainiai kiek įmanydami vengė susitikimų su kitais, o jų mažylių iš 
viso niekada nebuvo matęs. Įtarė, kad žemės drebėjimas kažkaip susijęs 
su tuo, kad mergytė liko viena, nors tai, jog jos gentainiai buvo taip arti 
jų, stebino. Paprastai jie laikydavosi daug šiauriau. 

Krebas pastebėjo, jog keli vyrai pradeda eiti iš stovyklavietės, ir pasi- 
remdamas lazda taip pat pakilo, kad galėtų prižiūrėti, kaip ruošiamasi. 
Ritualas buvo tik vyrų reikalas ir pareiga. Tik labai retai moterims buvo 
leidžiama dalyvauti religiniame genties gyvenime, o šioje ceremonijoje — 
visai uždrausta rodytis. Jokia nelaimė negalėjo prilygti tai, jei moteris pa- 
matytų slaptus vyrų ritualus. Tai ne tik prišauktų bėdą, bet visai nugintų 
globojančias dvasias. Mirtų visa gentis. 

"Tačiau tai vargu ar grėsė. Moteriai niekada nešautų į galvą prisiartinti 
kur nors arčiau svarbaus ritualo vietos. Jos laukdavo ceremonijos, kadan- 
gi tada galėdavo atsipalaiduoti, atsipūsti nuo nesibaigiančių vyrų reikala- 
vimų ir poreikio elgtis su jais tam tikru būdu, pagarbiai. Moterims buvo 
sunku, kai vyrai nuolat sukiojosi aplinkui, ypač tada, kai šie susinervinę 
išsiliedavo ant savo porininkių. Paprastai vyrai ilgam išeidavo medžioti. 
Moterys paprasčiausiai troško susirasti naujus namus, tačiau nelabai ką 
tegalėjo padėti. Brunas rinkosi kryptį, kuria gentis keliavo, ir niekas ne- 
klausė moterų patarimo, nors šios ir nebūtų galėjusios nieko patarti. 

Moterys pasitikėjo vyrais, leido jiems vesti, prisiimti atsakomybę, 
priimti svarbius sprendimus. Per beveik šimtą tūkstančių metų gentis 
nelabai tepasikeitė ir dabar jau nebegalėjo keistis, o kadaise patogumui 

mė savo vaidmenis be jokio pasipriešinimo, net negalėjo manyti, jog gali 
būti kažkaip kitaip. Net nebandė pakeisti tarpusavio santykių, kaip ne- 
būtų bandę išauginti papildomos rankos ar pakeisti smegenų formos. 

Vyrams išėjus, moterys susirinko aplinkui Ebrą, tikėjosi, jog Iza taip 
pat prisidės prie jų ir jos galės patenkinti smalsumą, tačiau toji buvo iš- 
vargusi ir nenorėjo palikti mergytės. Ji prigulė šalia, vos tik Krebui išėjus, 
apvyniojo kailiu save ir ją. Kurį laiką dar stebėjo miegančią mažylę blau- 
sioje blėstančio laužo šviesoje. 

Neįprastai atrodantis sutvėrimas, mąstė ji sau. Netgi bjaurokas. Vei- 
das toks plokščias, su tokia aukšta atsikišusia kakta ir mažyte nosimi, o 
dar tas keistas kaulas po burna. Kažin kiek jai metų? Jaunesnė nei at- 
rodė iš pradžių — suklaidino tai, kad ji tokia aukšta. Ir liesutė - galima 
užčiuopti kaulus. Vargšelė, stebiuosi, kiek laiko ji nieko nevalgiusi klai- 
džiojo vienut vienutėlė. Iza globėjiškai apkabino mergytę. Moteris, kuri 
padėdavo net gyvūnų jaunikliams, negalėjo nepasirūpinti nelaiminga 
liesute mažyte mergyte. Švelni gydytojos širdis palinko prie pažeidžia- 


mo vaikelio. 


Šamanas stovėjo nuošaliau, kol kiekvienas vyras atvykęs užėmė savo 
vietą už kokio nors akmens, kurie buvo nedideliu ratu išdėlioti viduryje 
didesnio iš deglų sudėlioto rato. Vyrai buvo atviroje stepėje toliau sto- 
vyklos. Raganius laukė, kol visi vyrai susėdo ir dar truputį, paskui žengė 
į rato vidurį su degančiu aromatingos medienos nuodėguliu. Įsmeigė tą 
nedidelį deglą ant žemės priešais laisvą vietą, už kurios gulėjo jo lazda. 

Šamanas išsitiesęs sustojo ant sveikosios kojos viduryje rato ir pa- 
žvelgė per susėdusių vyrų galvas į tamsią tolumą svajingu, klaidžiojančiu 
žvilgsniu, lyg savo vienintele akimi būtų regėjęs pasaulį, kitiems nemato- 
mą. Apsirengęs sunkiu urvinio lokio kailio apsiaustu, kuris slėpė kreivus 


nesimetriškus vyro kūno šonus, jis atrodė įspūdinga ir keistai nereali bū- 


uo 


URVINIO LOKIO GENTIS 


tybė. Lyg ir žmogus, bet tokių perkreiptų formų, lyg ir nebe žmogus - nei 
daugiau, nei mažiau žmogiškas, bet tiesiog kitoks. Jo luošumas tarsi sutei- 
kė jam antgamtinės galios, kuri visu grožiu atsiskleisdavo kaip tik tuomet, 
kai šamanas vesdavo ceremoniją. 

Staiga magišku mostu Krebas išsitraukė kaukolę. Laikė ją iškėlęs aukš- 
tai virš galvos stipria kairiąja ranka ir lėtai apsuko visą ratą, kad kiekvienas 
vyras galėtų pamatyti tą didžiulę, ypatingą, aukštai iškeltą galvą. Vyrai 
spoksojo į urvinio lokio kaukolę, baltai švytinčią mirgančioje deglų švie- 
soje. Šamanas padėjo ją priešais nedidelį deglą ant žemės ir pats prisėdo 
už kaukolės taip baigdamas ratą. 

Greta jo sėdėjęs jaunuolis paėmė medinį dubenį. Jis jau buvo baigęs vie- 
nuoliktuosius gyvenimo metus, ir jo įšventinimo į vyrus ceremonija vyko 
visai prieš pat žemės drebėjimą. Guvas buvo pasirinktas patarnautoju, kai 
buvo dar mažas berniukas, ir jam teko dažnai asistuoti šamanui ruošiantis 
ceremonijai, tačiau patarnautojams nebuvo leidžiama būti per pačią cere- 
moniją, kol berniukai nebūdavo įšventinami į vyrus. Kai gentis leidosi į 
paieškas, jis pirmą kartą atliko naują vaidmenį, tad vis dar nervinosi. 

Naujo urvo paieškos Guvui turėjo ypatingą reikšmę. Tai buvo jo šan- 
sas iš paties šamano sužinoti visas smulkmenas apie retai atliekamą ir sun- 
kiai apibūdinamą ceremoniją, kuri paversdavo urvą tinkamą gyventi. Bū- 
damas vaikas jis baiminosi raganiaus, nors suprato, kokia garbė jam teko 
būti išrinktam. Jaunuolis nuo to laiko sužinojo, jog jų genties šamanas yra 
ne tik labiausiai įgudęs iš visų, bet ir tai, kad po rūsčia išvaizda slypi gera 
ir švelni širdis. Guvas gerbė ir mylėjo savo mokytoją. 

Vos tik Brunas paskelbė sustojimą, pagalbininkas pradėjo ruošti gėri- 
mą, kuris buvo dubenyje. Pradėjo nuo to, kad tarp dviejų akmenų sutrynė 
durnaropes. Sudėtinga buvo apskaičiuoti, kiek reikia naudoti lapų, stiebų 
ir žiedų. Ant sutrintų augalų užpylė verdančio vandens, ir tas mišinys sto- 
vėjo paliktas iki ceremonijos. 

Guvas supylė stiprią durnaropių arbatą į specialių ceremonijai skirtą 
dubenį, košdamas skystį per pirštus, visai prieš pat šamanui žengiant į 


ratą, ir nekantriai laukė šventiko linktelint. Patarnautojas laikė dubenį, 

kol šamanas gurkštelėjo, tada pritariamai linktelėjo ir atsigėrė, o Guvas su 
palengvėjimu be garso atsiduso. Tada prinešė dubenį prie kiekvieno vyro 
iš eilės pagal rangą, pradėdamas nuo Bruno. Kol vyrai gėrė, laikė dubenį 
stebėdamas, kad tie išgertų tinkamą kiekį, o tada paskutinis atsigėrė pats. 

Šamanas palaukė, kol vaikinukas atsisėdo, ir davė ženklą. Vyrai pradė- 
jo ritmingai daužyti bukais iečių galais į žemę. Duslus iečių dundėjimas, 
rodės, vis garsėjo, kol nebeliko jokio kito garso. Pagauti to nuolatinio 
ritmo, vyrai atsistojo ir pradėjo judėti. Šventikas spoksojo į kaukolę, o 
intensyvus jo žvilgsnis patraukė ir kitų vyrų dėmesį, tarsi būtų paliepęs 
žiūrėti į šventąją relikviją. Parinkti tinkamą laiką buvo svarbu, o Krebas 
tai puikiai išmanė. Laukė kaip tik tiek, kad visų nerimastingas laukimas 
pasiektų patį aukščiausią tašką - bent kiek ilgiau, ir akimirka būtų buvusi 
praleista, o paskui sužiuro į brolį, vyrą, vadovavusį genčiai. Brunas pritū- 
pė priešais kaukolę. 

— Bizono dvasia, Bruno totemai, - pradėjo šamanas. 

Iš tiesų jis ištarė tik vienintelį vardą „Brunas“, visa kita parodė vienos 
rankos gestais, daugiau jokių žodžių balsu nepasakė. Paskui sekė tam tikri 
judesiai, senovinė bežodė kalba buvo naudojama bendrauti su dvasiomis 
ir kitomis gentimis, kurių keli gomuriniai žodžiai ir įprasti rankų gestai 
buvo skirtingi. Tyliais simboliais šamanas meldė bizono dvasią atleisti 
jiems už klaidas, kurias galbūt padarę įžeidė ją, paskui meldė dvasios pa- 
galbos. 

— Šis vyras visą laiką gerbė dvasias, didysis bizone, visada laikėsi gen- 
ties tradicijų. Šis vyras — stiprus vadas, išmintingas vadas, teisingas vadas, 
geras medžiotojas, geras maisto tiekėjas, susivaldantis vyras, vertas galin- 
gojo bizono vardo. Neapleisk šio vyro, vesk šį vadą į naujus namus, vietą, 
kur bizono dvasia bus patenkinta. Gentis meldžia šio vyro totemo pagal- 
bos, - baigė kalbą šamanas. 

Paskui pažvelgė į antrą pagal rangą vyrą. Brunui pasitraukus atgal, 
priešais urvinio lokio kaukolę atsiklaupė Grodas. 

Jokiai moteriai nebūtų leista matyti ceremonijos, kad nesužinotų, jog 
vyrai, kurie su tokia ramia stiprybe vedė gentį, maldavo ir prašė nemato- 


mų dvasių malonės, visai kaip moterys meldė ir prašė vyrų malonės. 

— Rudojo lokio dvasia, Grodo totemai, - pradėjo šamanas dar vieną 
maldą, arkalbėjo panašius žodžius Grodo totemui, ir taip pakvietė visus 
vyrus iš eilės. Baigęs vis dar žiūrėjo į kaukolę, o vyrai daužė ietimis taip vėl 
keldami nerimą. 

Visi žinojo, kas bus toliau, ceremonija niekada nesikeisdavo, naktis po 
nakties ji būdavo tokia pat, bet vyrai vis tiek nerimavo. Jie laukė, kol šama- 
nas pašauks Lokio, Didžiojo Urvinio Lokio dvasią, savo paties totemą, 
labiausiai gerbiamą iš visų dvasių. 

Lokys buvo daugiau nei šamano totemas, jis buvo visų totemas ir dar 
daugiau. Tai buvo Lokys, kuris sukūrė jų gentį. Tai buvo aukščiausia dvasia, 
stipriausias globėjas. Pagarba Urviniam lokiui buvo tai, kas vienijo gentį, 
tai buvo toji jėga, kuri jungė atskiras gentis į vieną - Urvinio lokio gentį. 

Kai vienaakis šventikas nusprendė, kad atėjo tinkamas metas, davė 
ženklą. Vyrai nustojo daužę ietimis ir susėdo kiekvienas už savo akmens, 
tačiau garsus dundėjimas vis dar pulsavo kraujyje, dar aidėjo ausyse. 

Įkišęs ranką į nedidelį maišelį, šamanas ištraukė iš jo džiovintų pataisų 
sporų žiupsnį. Laikydamas ranką virš deglo pasilenkė ir papūtė, leisda- 
mas sporoms kristi ant ugnies. Užsidegusios jos dramatiškai sukosi virš 
kaukolės degdamos skaisčiai balta liepsna - kontrastas su juoda nakties 
tamsa buvo labai ryškus. 

Kaukolė sušvito, atgijo — bent taip rodėsi vyrams, kurių pojūčiai nuo 
durnaropių buvo paaštrėję. Netoliese augančiame medyje tarsi palieptas 
suūbavo apuokas, savo vaiduoklišku balsu prisidėdamas prie to didingo ir 
baugulį keliančio vaizdo. 

— Didysis Loky, genties gynėjau, - mostais kreipėsi į dvasią šamanas, — 
parodyk šiai genčiai naujus namus, kaip kažkada Urvinis lokys pamokė 
žmones gyventi urvuose ir vilkėti kailius. Gink gentį nuo Ledinių kalnų 
ir ledinio sniego dvasios, pagimdžiusios šiuos kalnus, bei moters pūgos 
dvasios. Ši gentis meldžia didįjį Urvinį lokį neleisti jokiai piktai dvasiai 
pristoti, kol neradome namų. Labiausiai iš visų gerbiamoji, tavo gentis, 
tavo žmonės prašo galingojo Lokio dvasios būti kartu, kol keliaujame į 

JEAN M. AUEL 


"Tada šamanas pasinaudojo savo galingų smegenų jėga. 

Visi tie primityvūs žmonės, beveik neturintys kaktinių skilčių, ir dėl 
neišsivysčiusių balso padargų beveik negalintys kalbėti, tačiau su didelė- 
mis smegenimis - didesnėmis nei bet kurios kitos žmonių rasės, gyvenu- 
sios kol kas negimusios ateities kartose, buvo unikalūs. Tai buvo vienos 
žmonijos šakos vystymosi kulminacija, šių žmonių smegenys vystėsi pa- 
kaušio ir momens srityse, kontroliuojančiose regėjimą, kūno pojūčius ir 
laiko prisiminimus. 

Dėl atminties šie žmonės ir buvo ypatingi. Jiems buvo išsivysčiusios 
nesąmoningos žinios apie protėvių elgesį, vadinamasis instinktas. Di- 
džiulėse smegenyse glūdėjo ne tik jų pačių, bet ir pirmtakų prisiminimai. 
Jie galėjo prisiminti žinias, kurias buvo sukaupę protėviai ir, esant ypa- 
tingoms sąlygoms, jie netgi gebėjo žengti žingsnį toliau. Galėjo sukelti 
visos rasės prisiminimus, prisiminti savo evoliuciją. O kai nuklysdavo į 
prisiminimus pakankamai giliai, atmintis, kuri visų buvo tokia pat, susi- 
liedavo, telepatiškai sujungdavo protus. 

Tačiau tik randuoto, luošo šamano neprilygstamos smegenys buvo 
visiškai išsivysčiusios. Krebas, švelnusis drovusis Krebas, dėl didžiulių 
smegenų ir tapęs luošas, būdamas šamanas, išmoko naudotis smegenų 
galia ir sujungti aplinkui sėdinčius atskirus individus į vieną protą ir jį 
valdyti. Krebas galėjo nuvesti savo žmones į bet kurią rasinio paveldo 
vietą, priversti sąmonėje tapti bet kuriuo protėviu. Jis buvo šamanas. Jo 
galia buvo tikrų tikriausia, neribojama šviesos ir svaiginančių medžiagų 
sukeltos euforijos. Tai buvo reikalinga tik nuotaikai sukurti ir padėjo vy- 
rams priimti šamano nurodymus. 

Tą ramią tamsią naktį, kai švietė tik senovinės žvaigždės, keli vyrai 
patyrė regėjimus, kurių neįmanoma nupasakoti. Jie to nematė - tiesiog 
patys persikūnijo. Viską juto, matė ir prisiminė nesuvokiamas, nepaaiš- 
kinamas genties ištakas. Sąmonės gelmėse vyrai rado neišsivysčiusias jū- 
ros padarų, plūduriuojančių šiltuose, sūriuose vandenyse smegenis. Jie 
išgyveno pirmojo oro įkvėpimo skausmą, tapo amfibijomis, kurios gyve- 


no vandenyje ir ore. 

Kadangi gentis garbino Urvinį lokį, šamanas sužadino ir šį pirmykš- 
tį žinduolį, abiejų žmonių rūšių ir dar daugelio kitų protėvį, ir sujungė 
protus su lokio prasidėjimu. Paskui, bėgant amžiams, žmonės iš eilės vis 
persikūnijo į kiekvieną iš buvusių protėvių, pajuto tuos, kurie išsivystė į 
kitas gyvybės formas. Taip vyrai suvokė visos gyvybės Žemėje vienovę ir 
pajuto pagarbą netgi tiems gyvūnams, kuriuos žudė ir valgė, - tuo buvo 
paremta dvasinė bendrystė su totemais. 

Visų protas veikė išvien, ir tik artėdami prie dabarties vyrai virto arti- 
miausiais pirmtakais ir galop pačiais savimi. Rodės, kad tai truko amži- 
nai. Kažkuria prasme taip ir buvo, tik dabartyje praėjo labai mažai laiko. 
Vėl tapę savimi visi vyrai tyliai atsistojo, nuėjo į savo miego vietą ir giliai 
užmigo miegu be jokių sapnų, nes sapnai jau buvo susapnuoti. 

Šamanas liko paskutinis. Jis vienas meditavo patirtį ir po kurio laiko 
pajuto jau pažįstamą nerimą. Vyrai galėjo pažinti praeitį taip giliai ir di- 
dingai, jog tai išsekindavo sielas, bet Krebas juto ribą, kurios kiti niekada 
nepasiekdavo. Jie negalėjo pažvelgti į ateitį. Net galvoti apie ateitį nega- 
lėjo. Vienintelis Krebas juto neaiškias užuominas apie tokią galimybę. 

Gentis nesuvokė ateities nuo bet kurios praeities formos skirtumo, 
negalėjo sugalvoti kokių nors naujovių rytojaus dienai. Visos jų žinios, 
viskas, ką jie darė, buvo pakartojimas to, ką jau buvo darę anksčiau. Net 
maisto laikymas kitam sezonui buvo praeities patyrimo rezultatas. 

Daug anksčiau buvo metas, kai naujovės atsirasdavo lengviau, kai 
akmuo aštria briauna davė kažkam mintį tyčia sudaužyti akmenį, kad šis 
taptų aštrus, kai sukamos lazdelės sušilęs galas davė mintį dar stipriau ir 
ilgiau ją sukti, kad pažiūrėtų, kokia šilta ji gali tapti. Bet kaupiantis prisi- 
minimams, kurie užėmė vis daugiau vietos smegenyse, pokyčiai tapo vis 
sunkiau įmanomi. Nebebuvo erdvės naujoms idėjoms, kurias būtų buvę 
galima pridėti prie atminties banko, nes galvos ir taip jau buvo per dide- 
lės. Moterims darėsi sunku gimdyti, o žmonės nebegalėjo įgauti naujų 
žinių, kurios būtų dar labiau padidinusios galvas. 

Gentis gyveno laikydamasi nesikeičiančių tradicijų. Kiekviena jų gy- 


venimo dalelė nuo pat gimimo iki tos akimirkos, kai būdavo pašaukiami 

į dvasių pasaulį, buvo apribota praeities. Tai buvo bandymas išgyventi, 
nesąmoningas ir neplanuotas, paremtas tik prigimtimi, paskutinis ban- 
dymas pakovoti ir išgelbėti rasę nuo išnykimo, ir vis tik pasmerktas žlug- 
ti. Pokyčių stabdyti negalėjo, o pasipriešinimas jiems buvo tik savigyna, 
trukdanti išgyventi. 

Ši rasė labai lėtai prisitaikydavo. Išradimai buvo atsitiktiniai, ir dažnai 
net nepanaudojami. Jei nutikdavo kas nors nauja, tai galėjo būti pridėta 
prie žinių bagažo; bet pokyčių pavykdavo pasiekti su didžiulėmis pa- 
stangomis, ir kai jie jau būdavo priversti keistis, tai tvirtai ir nepalaužia- 
mai laikydavosi naujos krypties. Atrodė per sunku darsyk keistis. Tačiau 
rasė, be erdvės mokytis, augti, daugiau nebeturėjo kaip prisitaikyti prie 
besikeičiančios aplinkos, o galimybę vystytis kita kryptimi šie žmonės 
buvo jau seniai praleidę. Ši galimybė liko naujai formai, kitam gamtos 
eksperimentui. 

Šamanui vienam sėdint atviroje lygumoje ir stebint, kaip sukibirkš- 
čiuoja ir užgęsta paskutinysis deglas, jis galvojo apie keistąją mergaitę, 
kurią rado Iza, ir nerimas vis augo, kol Krebas jį ėmė justi visu kūnu. 
Mergytės rūšį buvo sutikę ir anksčiau, bet rimčiau teko apie juos susi- 
mąstyti tik pastaruoju metu, be to, nedaugelis tų atsitiktinių susitikimų 
buvo malonūs. Iš kur tie žmonės — paslaptis, šiose žemėse jie buvo atėjū- 
nai, bet nuo jų pasirodymo viskas ėmė keistis. Atrodė, jog naujai pasiro- 
džiusi rasė ir atsinešė tuos pasikeitimus. 

Norėdamas atsikratyti nejaukumo, Krebas pasimuistė, atsargiai su- 
vyniojo Urvinio lokio kaukolę į apsiaustą, pasiėmė lazdą ir nušlubčiojo 


į guolį. 


Vaikas apsivertė ant kito šono ir pradėjo kliedėti. 

— Mama! - dejavo ji. Plačiai išskėsdama rankas vėl pašaukė, tik jau 
garsiau: - Mama! 

Iza laikė ją švelniai ir tyliai murmėdama. Šiltas moters kūno artu- 
mas ir raminantys garsai pasiekė karščiuojančios mergytės smegenis 
ir nuramino ją. Naktį ji miegojo vis prabusdama, dažnai pažadinda- 
ma Izą, muistydamasi, dejuodama ir murmėdama kliedesius. Garsai 
buvo keisti, skirtingi nuo tų, kuriais kalbėjo genties žmonės. Jie skli- 
do lengvai, laisvai, vienas garsas jungėsi su kitu. Moteriai daugumos 
jų nepavyko pakartoti, nes ausys nebuvo prisitaikiusios klausytis 
plonesnių garsų. Bet tas vienas garsų junginys buvo kartojamas taip 
dažnai, jog Iza spėjo, kad tai yra vardas kažko, kas buvo artimas vai- 
kui, o kai pastebėjo, jog jos artumas ramina mergytę, nujautė, kas tas 
kažkas. 

Iza manė, jog mergytė negalėjo būti vyresnio amžiaus, juk net ne- 
žinojo, kaip susirasti maisto. Kiek laiko ji praleido viena? Kas galėjo 
nutikti jos žmonėms? Ar tai žemės drebėjimas? Ar ji taip ilgai klai- 
džiojo? Ir kaip ji pabėgo nuo urvinio liūto tik kelis kartus įdrėksta? Iza 
buvo gydžiusi pakankamai žaizdų, kad suprastų, jog mergaitė buvo 
sužalota didžiulės katės. Moteris nusprendė, jog mergytę greičiausiai 


gina galingos dvasios. 

Buvo dar tamsu, nors artinosi aušra, kai mažosios karštinė galuti- 
nai pasidavė, nes ją išpylė kiaurai permerkęs prakaitas. Iza priglaudė 
mergytę arčiau, kad jai būtų šilčiau ir kad galėtų patikrinti, ar ji gerai 
užsiklojusi. Gana greitai prabudusi rastinukė nusistebėjo, kur ji esanti, 
bet buvo per tamsu, kad ką matytų. Pajutusi greta savęs raminantį mo- 
ters kūną, ji vėl užsimerkė ir nugrimzdo į ramesnį miegą. 

Dangui nušvitus, blausiame jo fone ryškėjant medžių siluetams, Iza 
tyliai išsiropštė iš šilto kailinio užkloto. Ji įkūrė laužą, pridėjo daugiau 
malkų, o tada patraukė prie nedidelio upokšnio prisipilti dubenį van- 
dens ir prilupti gluosnio žievės. Minutėlę palaukusi sugniaužė amule- 
tą ir padėkojo gluosnio dvasioms. Ji visuomet dėkodavo gluosnio dva- 
sioms už tai, kad jos tokios visur esančios, ir už skausmą mažinančią 
žievę. Ji negalėjo prisiminti, kiek kartų buvo lupusi šio medžio žievę 
arbatai skausmams palengvinti. Žinojo ir stiprių nuskausminamųjų, 
bet jie taip pat atbukindavo pojūčius. O štai gluosnis tik sumažindavo 
skausmą ir numušdavo karštį. 

Kai Iza lankstėsi virš laužo ir rinko mažus karštus akmenukus į du- 
benį su vandeniu ir gluosnio žieve, pradėjo krutėti dar keli žmonės. 
Kai arbata buvo paruošta, ji nunešė dubenį atgal prie kailinio apkloto, 
atsargiai padėjo jį į nedidelę duobelę, išgremžtą žemėje, o tada įsirangė 
šalia vaiko. Iza stebėjo miegančią mergytę, matė, jog jos kvėpavimas 
normalus, ir tuo pat metu negalėjo atsistebėti jos neįprastu veidu. 
Raudonas nudegimas saulėje buvo parusvėjęs, išskyrus nedidelį besi- 
lupančios odos lopą ant mažos nosytės. 

Iza šios rūšies žmones vieną kartą jau buvo mačiusi, bet tik iš toli. 
Genties moterys visada pabėgdavo nuo jų slėptis. Netyčia sutikusieji 
tuos kitus žmones, genties susirinkimuose pasakojo apie nemalonius 
nutikimus, tad žmonės vengė svetimųjų. Ypač moterims buvo leidžia- 
ma bendrauti minimaliai. Tačiau šios genties patirtis nebuvo bloga. Iza 
prisiminė kalbėjusi su Krebu apie vyrą su siaubingai sulaužyta ranka, 


kuris seniai buvo užklydęs į jų urvą, beveik netekęs proto iš skausmo. 

Atklydėlis buvo pramokęs šiek tiek genties kalbos, bet elgėsi keis- 
tai. Mėgo kalbėtis su moterimis lygiai kaip ir su vyrais, ypač gerbė gy- 
dytoją - vos ne dievino ją. Tai nekliudė jam pelnyti vyrų pagarbą. Iza 
svarstė apie svetimuosius, gulėjo nemiegodama ir stebėjo vaiką, kol 
dangus dar labiau nušvito. 

Kol Iza stebėjo mergytę, saulės spinduliai nuo didžiulio jos rutulio, 
kylančio visai prie horizonto, nušvietė vaiko veiduką. Mergytės akių 
vokai suvirpėjo. Ji atsimerkė ir pažvelgė į porą didžiulių, rudų, giliai 
įsodintų akių po sunkiais rudais antakių lankais ant kažkaip keistai 
lyg snukio atsikišusio veido. 

Mergytė suriko ir vėl tvirtai užmerkė akis. Murmėdama raminan- 
čius garsus, Iza priglaudė ją, juto, kaip iš baimės dreba jos liesas kūne- 
lis. Tie garsai vaikui pasirodė lyg ir pažįstami, tačiau artimesnė pasiro- 
dė raminanti kūno šiluma. Pamažu virpulys aprimo. Mergytė atsargiai 
pramerkė akis - vos mažutį plyšelį, ir įsispoksojo į bauginantį, visiškai 
nepažįstamą moters veidą. 

Nustebusi Iza taip pat spoksojo. Ji niekada anksčiau nebuvo ma- 
čiusi dangaus spalvos akių. Akimirką net pagalvojo, ar tik vaikas ne- 
bus aklas. Kartais senesnių genties žmonių akys apsitraukdavo plėve- 
le, ir dėl to atrodydavo šviesesnės, o regėjimas apsiblausdavo. Tačiau 
mergytės akių lėliukės normaliai išsiplėtė ir negalėjo būti jokių abejo- 
nių - ji matė Izą. Ši pamanė, jog šviesi, pilkai mėlyna akių spalva tiems 
žmonės yra įprasta. 

Mažutė mergytė gulėjo nė nekrustelėdama, bijodama pakrutinti 
bent pirštelį, plačiai atmerkusi akis. Kai padedant Izai ji atsisėdo, nuo 
judesių skausmingai raukėsi, o paskui užplūdo prisiminimai. Mažoji 
drebėdama prisiminė galingą liūtą, prieš akis išvydo koją vagojančius 
aštrius nagus. Dar prisiminė, kaip troškuliui nugalėjus baimę kapano- 
josi prie upės, kaip skaudėjo koją, tačiau nieko iki tolei nebeprisiminė. 


Sąmonė buvo užblokavusi visus prisiminimus apie tekusį sunkų išmė- 

ginimą klajoti vienai, alkanai ir persigandusiai, apie žemės drebėjimą 
ir mylimus artimuosius, kurių neteko. 

Iza pakėlė puodelį skysčio mergytei prie burnos. Toji buvo ištrošku- 
si ir paragavo gėrimo, bet nuo kartaus skonio susiraukė. Kai moteris vėl. 
pakėlė puodelį jai prie lūpų, per daug įsibaiminusi, kad prieštarautų, vėl 
atsigėrė. Iza pritariamai palingavusi galva išėjo padėti moterims gamin- 
ti pusryčių. Mažoji žvilgsniu nusekė ją, ir dar plačiau išpūtė akis pirmą 
kartą pamačiusi pilną stovyklą žmonių, atrodančių kaip moteris. 

Nuo verdamo maisto kvapo iš alkio ėmė raižyti pilvą, ir kai globėja 
grįžo su nedideliu dubenėliu mėsos sultinio, užblęsto į košę sutrintais 
avižiniais grūdais, mergytė godžiai jį srėbė. Gydytoja nemanė, kad vai- 
kas jau galėtų valgyti kietą maistą. Užpildyti susitraukusį skrandį daug 
nereikėjo, ir Iza likučius supylė į odą vandeniui laikyti, kad mergytė 
galėtų dar atsigerti keliaujant. Vaikui pavalgius, Iza paguldė ją ir nuė- 
mė tvarstį. Žaizdos valėsi ir patinimas buvo atlėgęs. 

— Gerai, - pareiškė Iza balsu. 

Nuo aštraus gomurinio garso mergytė pašoko - pirmą kartą išgir- 
do moterį kalbant. Nepratusiai vaiko ausiai tas garsas net neatrodė 
panašus į žodį, greičiau jau į dejonę ar kokio gyvūno urzgimą. Bet Iza 
elgėsi ne kaip gyvūnas, netgi labai žmogiškai ir gražiai. Gydytoja jau 
turėjo paruošusi dar vieną trintą šaknį, o kol dėjo naują tvarstį, prie jų 
atšlubavo kreivas, persisukęs vyras. 

Tai buvo pats baisiausias ir atgrasiausias vyras, kokį tik mergytei 
teko matyti. Viena jo veido pusė buvo randuota, o vietą, kur turėjo 
būti akis, dengė odos skiautė. Tačiau visi tie svetimi žmonės jai buvo 
tokie nematyti ir bjaurūs, kad šitas tik kiek bjauresnis nei kiti. Ji neži- 
nojo, kas jie tokie, ir kaip ji pas juos pateko, tačiau suprato, kad mo- 
teris ja rūpinasi. Iza davė jai maisto, tvarstis vėsino ir ramino koją, o 
svarbiausia, kažkur giliai pasąmonėje nuo to kartu su skausminga bai- 
me ją užplūdusio nerimo mergytė pajuto tarsi palengvėjimą. Net jei 


tie žmonės labai keisti, ji pagaliau ne vieniša. 

Luošys pritūpęs apžiūrinėjo mergytę. Jo žvilgsnį mažoji pasitiko 
su neslepiamu smalsumu, kuris nustebino šamaną. Genties vaikai 
visada jo truputį bijojo. Jie greitai suprasdavo, kad net genties vyres- 
nieji gerbia ir prisibijo šio vyro, o jo nuošalus būdas draugiškumo ir 
neskatino. Praraja tarp šamano ir vaikų tik padidėdavo, kai mamos 
imdavo grasinti vaikams, jog pašauks Krebą, jei neklausys. Kai vaikai 
beveik pasiekdavo suaugusių amžių, dauguma, ypač mergaitės, iš tie- 
sų jo bijojo. Ir taip iki tol, kol genties žmonės pasiekdavo vidutinio 
amžiaus brandą ir baimę pakeisdavo pagarba. Sveikoji Krebo akis 
žybčiojo iš susidomėjimo, kai stebėjo, kaip bebaimiškai jį apžiūrinė- 
ja keistasis vaikas. 

— Mergytei geriau, Iza, - pastebėjo jis. 

Balsas buvo dar žemesnis nei moters, tačiau jo leidžiami garsai 
mergytei pasirodė panašesni į urzgimą nei į žodžius. Ji nepastebėjo 
garsus lydinčių gestų rankomis. Kalba jai atrodė visiškai svetima, su- 
prato tik tiek, kad vyras kažką sako moteriai. 

— Ji vis dar nusilpusi iš bado, — atsakė Iza, - bet žaizda jau gyja. 
Įdrėskimai buvo gilūs, bet ne tiek, kad rimtai pažeistų koją, o už- 
kratas jau valosi. Krebai, ją apdraskė urvinis liūtas. Ar tau kada teko 
girdėti apie urvinį liūtą, kuris sykį nusprendęs pulti mestų grobį vos 
kelis kartus įbrėžęs? Stebiuosi, kad mergytė dar gyva. Turbūt ją sau- 
ganti dvasia labai stipri. Bet, - pridūrė moteris, - ką aš išmanau apie 
dvasias? 

Tikrai, moteriai, net ir šamano seseriai, visiškai nederėjo pasakoti 
jam apie dvasias. Ji padarė gestą, kuris reiškė pasigailėjimo prašymą 
ir meldimą atleisti už tokį įžūlumą. Šamanas neparodė jai atleidžian- 
tis — Iza ir nesitikėjo, bet tik žiūrėjo į vaiką su dar didesniu susidomė- 
jimu, kilusiu po moters komentaro apie stiprią globojančią dvasią. 
Pats beveik taip pat galvojo, ir nors niekuomet nebūtų šito pripa- 
žinęs, sesers nuomonė jam buvo reikšminga ir patvirtino jo paties 


mintis. 

Stovyklą keliauninkai išardė greitai. Iza, apsikrovusi krepšiais ir ry- 
šuliais, paėmusi mergytę prisirišo ją prie klubo ir nukulniavo paskui 
Bruną ir Grodą. Įsitaisiusi ant moters klubo, mergytė smalsiai žvalgėsi 
aplinkui visą kelią, stebėjo viską, ką darė Iza ir kitos moterys. Ji ypač 
domėjosi, kai jos sustodavo pasirinkti maisto. Iza dažnai jai duodavo 
atsikąsti šviežio pumpuro ar minkšto jauno ūglio, ir tai sužadino mig- 
lotus prisiminimus apie kitą moterį, kuri elgėsi lygiai taip pat. Tačiau 
dabar mergytė atidžiau žiūrėjo į augalus ir pradėjo pastebėti jų skiria- 
muosius požymius. Badaujant praleistos dienos sužadino mažai mer- 
gytei karštą troškimą išmokti susirasti maisto. Ji parodė augalą, ir liko 
patenkinta, kai moteris sustojusi iškasė jo šaknį. Iza taip pat džiaugėsi. 
„Vaikas greitai mokosi“, - galvojo ji. Juk negalėjo anksčiau to augalo 
nei pažinoti, nei būti valgiusi. 

Gentis sustojo pailsėti beveik vidurdienį, kol Brunas žvalgėsi, kur 
būtų galima įkurti naują urvą, sumaitinusi mažylei paskutinį sultinį 
iš odos maišo Iza įteikė jai bryzą kietos džiovintos mėsos pakramtyti. 
Urvas pasirodė netinkamas. Vėliau tą popietę mergytei koją vėl ėmė 
skaudėti, nes gluosnio žievės veikimas baigėsi. Vaikas neramiai muis- 
tėsi. Iza patapšnojo mergytę ir perkėlė ją į patogesnę padėtį. Mažoji 
atsidavė moters globai. Visiškai pasitikėdama ji apsivijo liesomis ran- 
kutėmis jos kaklą ir padėjo galvą ant plataus moters peties. Gydytoja, 
taip ilgai neturėjusi vaikų, pajuto užplūstant vidinę šilumą našlaitei. 
Ši buvo vis dar silpna ir pavargusi, tad liūliuojama ritmingų judesių 
moteriai einant užmigo. 

Atėjus vakarui, Iza juto įtampą dėl papildomo nešulio, kurį tempė, 
ir labai džiaugėsi galėdama padėti vaikelį žemyn, kai Brunas paskelbė 
dienos poilsio metą. Mergytė karščiavo, jos skruostai buvo paraudę, 


karšti, akys blizgėjo, tad ieškodama maisto Iza žvalgėsi ir augalų, kurie 

padėtų vaiką vėl gydyti. Moteris nežinojo, kas sukėlė užkratą, tačiau 
žinojo, kuo tokios bėdos gydomos ir dar daugybę kitų vaistų. 

Nors gydymas buvo stebuklingas ir pavestas dvasių globai, nuo to 
Izos vaistai veikdavo nė kiek ne blogiau. Nuo senovės gentis visą laiką 
gyveno medžiodama ir rinkdama maistą, ir ištisų kartų naudojimasis 
laukinės gamtos dovanomis tyčia ar netyčia sukaupė galybę informa- 
cijos apie tai. Gyvūnus lupo, mėsinėjo, stebėjo ir lygino jų organus. 
Ruošdamos pietus moterys visa tai aptardavo ir pritaikydavo žinias. 

Mama buvo Izai rodžiusi įvairius vidaus organus ir aiškino, kaip 
jie veikia, - tai buvo mokymo dalis, tačiau tai tik priminė Izai tai, ką 
ir taip žinojo. Ji buvo gimusi iš labai gėrbtinos šeimos linijos, kur mo- 
terys buvo gydytojos, tad priemonėmis, paslaptingesnėmis nei mo- 
kymasis, gydymo žinios būdavo perduodamos gydytojos dukterims. 
Pradedančioji garsios giminės gydytoja užėmė aukštesnę padėtį nei 
patyrusi viduriniojo luomo protėvių dukra - ir ne be priežasties. 

Nuo gimimo smegenyse buvo laikomos žinios, perimtos iš pro- 
tėvių, seniausiai besitęsiančios gydytojų dinastijos, kurios tiesioginė 
palikuonė ir buvo Iza. Galėjo prisiminti tai, ką žinojo protėviai. Tai 
nelabai kuo tesiskyrė nuo savo patirties prisiminimo, o sykį pradėtas 
toks procesas tęsėsi savaime. Pirmiausia iškildavo jos pačios prisimini- 
mai, nes moteris taip pat prisiminė ir su jais susijusias aplinkybes - ji 
niekada nieko nepamiršdavo, be to, galėjo prisiminti tik tai, kas buvo 
saugoma atminties saugykloje, bet ne kaip tai buvo išmokta. Ir nors 
Iza bei jos broliai buvo tų pačių tėvų, nei Krebas, nei Brunas neturėjo 
jos medicininių žinių. 

Genties žmonių prisiminimai abiem lytims buvo skirtingi. Mo- 
terims nereikėjo medžiotojų išminties, o vyrų išmanymas apie auga- 
lus buvo labiau nei nykus. Skirtumai vyrų ir moterų smegenyse kilo 
iš gamtos, ir kultūra juos tik sustiprino. Tai buvo dar vienas gamtos 
mėginimas apriboti smegenų dydį ir taip pratęsti rasės gyvavimą. Bet 


kuris vaikas, turintis žinių, tiesiogiai nepriklausančių jo lyčiai, kol pa- 

siekdavo suaugusiojo amžių, tų žinių netekdavo, nes jų niekas nepa- 
laikydavo. 

"Tačiau gamtos bandymas išgelbėti rasę nuo išnykimo jau savai- 

me buvo pasmerktas nesėkmei. Abi lytys tapo būtinos ne tik giminei 
pratęsti, bet ir kasdieniam gyvenimui, nė vienas negalėjo išgyventi be 
kitos lyties. Ir išmokti vieni kitų įgūdžių negalėjo - neturėjo tam rei- 
kalingų prisiminimų. 
Tačiau abiejų lyčių genties žmonių akys ir smegenys buvo apdova- 
noti aštriu ir pagauliu regėjimu, nors šis buvo panaudojamas skirtin- 
gais būdais. Jiems keliaujant vietovės palaipsniui keitėsi, ir Iza jiems 
einant pro šalį įsidėmėdavo kiekvieną smulkmeną, ypač pastebėdama 
augalus. Ji galėjo iš tolo atskirti menkiausius lapų formos, stiebo ilgio 
pokyčius, ir nors pasirodydavo keli augalai, pora gėlių rūšių ir vienas 
kitas anksčiau nematytas medis ar krūmokšnis, jie neatrodė nepažįsta- 
mi. Kažkuriame didžiulių smegenų kampelyje moteris rado prisimini- 
mus apie tuos augalus, nors prisiminimai buvo ne jos pačios. Bet netgi 
su tuo didžiuliu jai prieinamos informacijos bagažu pastaruoju metu 
ji pradėjo aptikti tokių augalų, kurie buvo visiškai neregėti, lygiai kaip 
nematytas buvo ir kraštovaizdis. Ji būtų norėjusi apsižvalgyti atidžiau. 
Visos moterys smalsiai dairėsi į nepažįstamą augaliją. Nors tai reiškė, 
kad teks įgyti naujų žinių, šitai buvo būtina norint išgyventi. 

Kiekvienos moters paveldėtų žinių klode buvo informacija, kaip 
išbandyti nepažįstamus augalus, tad kaip ir kitos, Iza eksperimentavo 
pati. Panašumai su žinomais augalais leido suskirstyti naujuosius į tam 
tikras kategorijas, tačiau moteris žinojo, kokie gresia pavojai, kai lai- 
koma, jog panašios ypatybės reiškia tokias pačias savybes. O bandymo 
procedūra buvo paprasta. Ji truputį paragaudavo - mažą kąsnelį. Jei 
skonis buvo nemalonus, tuoj pat išspjaudavo. Jei pakankamai geras, 
laikydavo tą nedidelį gabalėlį burnoje rūpestingai stebėdama bet kokį 
dilgčiojimą, deginančius pojūčius ar kokius nors skonio pasikeitimus. 


Jei tokių nebūdavo, nurydavo kąsnelį ir laukdavo, ar nebus kokio po- 

veikio. Kitą dieną atsikąsdavo jau daugiau ir pakartodavo tą pačią pro- 
cedūrą. Jei po trečio bandymo nekildavo jokių blogų padarinių, naujas 
maistas būdavo laikomas valgomu, tik iš pradžių mažomis porcijomis. 
"Tačiau Iza labiau susidomėdavo, kai būdavo koks pastebimas poveikis, 
nes tai reiškė, kad gali būti, jog augalas tinka gydyti. Kitos moterys 
nešdavo jai radusios ką neįprasto, bandydamos, ar augalas tinkamas 
valgyti, arba ką nors, kas būdavo panašu į mirtinus ar nuodingus au- 
galus. Iza labai atsargiai eksperimentuodavo ir su jais, taikydama savo 
metodus. Bet tokiems bandymams reikėdavo laiko, tad keliaudama 
moteris rinkdavo pažįstamus augalus. 

Prie stovyklos Iza rado kelias aukštas tarsi vytelės piliarožes su di- 
džiuliais ryškiais žiedais. Tų spalvotų žydinčių augalų šaknys naudo- 
jamos kompresui, panašiai kaip vilkdalgių šaknys naudojamos gydyti, 
tinimui ir uždegimui mažinti. Gėlių užpilas būtų sumažinęs mergytei 
skausmą ir dar sukėlęs mieguistumą. Iza prisirinko piliarožių kartu su 
malkomis. 

Po vakarienės mažoji atsisėdo atsirėmusi į didžiulį akmenį ir ste- 
bėjo aplinkui ją bruzdančių žmonių darbus. Maistas ir naujas tvarstis 
atgaivino mergytę, ir ji pradėjo tauškėti Izai, nors matė, kad moteris 
jos nesupranta. Kiti žmonės nepatenkinti dėbčiojo jos pusėn, bet 
vaikas tų žvilgsnių prasmės nesuprato. Genties žmonėms su neišsi- 
vysčiusiais balso organais pakartoti tokius garsus buvo neįmanoma. 
Kelis garsus, kuriuos naudodavo pabrėžti gestų prasmei ar norėdami 
patraukti dėmesį, jie pasiskolino iš perspėjimo šūksnių, o garsų svarba 
buvo dalis jų tradicijų. Pagrindinės bendravimo priemonės - rankų 
signalai, gestai, kūno padėtis ir intuicija, atsiradusi dėl nuolatinio ar- 
timo kontakto, papročių laikymosi, ir gebėjimas nuspėti išraiškas bei 
pozas — buvo išraiškingos, bet ribotos. Specifinius daiktus, kuriuos 
buvo matęs tik vienas žmogus, buvo sunku apibūdinti kitiems, o abs- 
trakčius dalykus - dar sunkiau. Mergytės plepumas glumino gentį ir 


vertė juos nepasitikėti. 

Gentis brangino vaikus, augino juos su švelnia meile bei drausme, 
kuri vaikui augant vis griežtėjo. Kūdikius lepino moterys lygiomis su 
vyrais, maži vaikai dažniausiai drausminami paprasčiausiai nekrei- 
piant į juos dėmesio. Kai vaikai suvokdavo, kad vyresnieji ir suaugę 
užima aukštesnę padėtį, imdavo mėgdžioti vyresnius žmones ir nebe- 
sileisdavo popinami - tai tiko tik mažyliams. Jaunimas greitai išmok- 
davo elgtis pagal griežtus nustatytus papročius, vienas jų — nereika- 
lingi garsai yra nepriimtini. Dėl savo ūgio mergytė atrodė vyresnė nei 
buvo iš tiesų, tad gentis nutarė, jog ji neišauklėta, neišmokyta gražaus 
elgesio. 

Iza, kuri buvo daug artimesnė su vaiku, spėjo, jog rastinukė jau- 
nesnė nei atrodė. Moteris beveik teisingai nujautė mergytės amžių, 
tad į jos bejėgiškumą žiūrėjo atlaidžiau. Prisiminusi vaiko kliedėjimą 
karščiuojant, Iza taip pat nujautė, kad mergytės rūšies žmonės kalbėjo 
laisviau ir daugiau. Moteris pamilo mažąją, kurios gyvybė priklausė 
nuojos, kuri liesomis mažomis rankutėmis visiškai patikliai apsivyda- 
vo jai kaklą. Iza manė, jog ateis laikas, kai išmokys mergaitę geresnių 
manierų. Ji jau pradėjo galvoti apie vaiką kaip apie savo. 

Izai pilant karštą vandenį ant piliarožės žiedų, atšlubavęs Krebas 
prisėdo šalia. Jis domėjosi nepažįstamąja, o kadangi pasiruošimai va- 
karo ceremonijai dar nebuvo baigti, užsuko pažiūrėti, kaip mergytė 
sveiksta. Abu spoksojo vienas į kitą - mažutė mergytė ir luošas, ran- 
duotas senis — ir vienodai įdėmiai apžiūrinėjo. Krebas niekada anks- 
čiau nebuvo taip arti kitos rūšies, o svetimųjų vaiko iš viso nematęs. 
O mergytė net nežinojo, jog egzistuoja genties žmonės, kol atsibu- 
dusi pamatė esanti tarp jų, tačiau labiau nei rasinės ypatybės ją domi- 
no raukšlėta vyro veido oda. Per savo neilgą gyvenimą ji dar nebuvo 
mačiusi tokio randuoto veido. Staiga nesuvaržytu vaikišku mostu ji 
ištiesė ranką patikrinti, koks pojūtis čiupinėti randus. 

Krebas apstulbo, kai mergytė švelniai paglostė jam veidą. Nė vie- 


nas genties vaikų niekada jo taip nelietė. Suaugę taip pat prie jo nesi- 

liesdavo. Visi vengė kontakto su juo tarsi manydami, jog vien prisilietę 
gali užsikrėsti luošumu. Tik Iza, slaugiusi brolį per sąnarių uždegimo 
priepuolius, kurie kiekvieną žiemą užpuldavo vis stipriau, regis, dėl to 
nesuko sau galvos. Iza nei bjaurėjosi jo kreivu kūnu ir šlykščiais ran- 
dais, nei žavėjosi jo galia ir padėtimi. Švelnus mažos mergytės prisi- 
lietimas užgavo jautrią vienišos senos širdies stygą. Šamanas norėjo 
pabendrauti su mergyte ir akimirką susimąstė, kaip pradėti. 

— Krebas, - tarė jis rodydamas į save. 

Iza tyliai stebėjo ir laukė, kol pritrauks gėlių užpilas. Ji buvo paten- 
kinta, kad brolis domisi mergyte, o tikro vardo paminėjimas neliko 
nepastebėtas. 

— Krebas, - pakartojo vyras, tapšnodamas sau per krūtinę. 

Mergytė pakreipusi galvą stengėsi suprasti. Tas vyras kažko iš jos 
nori. Krebas pakartojo savo vardą trečią kartą. Staiga mergytė nušvito, 
atsisėdusi tiesiau nusišypsojo. 

— Grebas? - atsakė ji, bandydama taip pat ištarti garsą „r“. 

Senis pritariamai palingavo galvą — tarimas buvo labai panašus. 
Tada jis parodė į ją. Mergytė susiraukė — nelabai suprato, ko vyras nori 
dabar. Jis patapšnojo sau krūtinę, pakartojo savo vardą, tada patapš- 
nojo į krūtinę jai. Plati jos šypsena džiaugiantis, kad suprato, šamanui 
atrodė lyg grimasa, o tas kelių skiemenų žodis, kuris išsiveržė mergytei 
iš burnos, buvo ne tik neištariamas, bet beveik nesuprantamas. Vyras 
judino lūpas taip, kaip ji, net pasilenkė arčiau, kad geriau girdėtų. 
Mergytė tarė savo vardą. 

— Eii-aa, - suglumęs šamanas papurtė galvą ir pabandė dar sykį. — 
Ei-Ila, Ai-la? — tai buvo geriausia, kas jam pavyko. 

Nedaugeliui genties žmonių būtų pavykę bent panašiai. Mergytė 
vėl išsišiepė ir džiugiai palinksėjo galvą. Tai buvo ne visai tiksliai tai, 
ką ji sakė, tačiau priėmė tą vardą jaunu proteliu suvokdama, jog vyrui 
nepavyktų jos vardo ištarti geriau. 


— Aila, - pakartojo Krebas, pratindamasis prie garso. 

— Krebas? — tarė mergytė, tempdama jį už rankos, kad patrauktų 
dėmesį, o tada parodė į moterį. 

— Iza, — tarė šamanas. — Iza. 

— Y-sa — pakartojo mažylė. Ji džiaugėsi šiuo nauju žodžių žaidi- 
mu. — Iza, Iza, - kartojo žiūrėdama į gydytoją. 

Iza rimtai linktelėjo - vardų garsai buvo labai svarbūs. Pasilenkusi 
ji parapšnojo mergytei krūtinę, kaip tai darė Krebas - norėjo, kad ši 
pakartotų savo vardo žodį. Mergytė ištarė visą vardą, bet Iza tik pa- 
purtė galvą. Negalėjo išleisti tokių garsų, kuriuos mergytė tarė taip 
lengvai. Mažoji nusiminė, o paskui, dirsčiodama į šamaną, ištarė savo 
vardą taip, kaip jis. 

- Ei-a? - pabandė moteris. 

Mergytė papurtė galvą ir pakartojo dar sykį. 

— Ei-ja? — darsyk pamėgino Iza. 

— Ai, ai, ne „ei“, - pataisė ją Krebas. - Ai-la, - pakartojo labai lėtai, 
kad Iza galėtų įsiklausyti į nepažįstamą garsų derinį. 

— Ai-la, - labai rūpestingai tarė moteris stengdamasi, kad žodis 
skambėtų taip, kaip Krebui. 

Mergytė nusišypsojo. Nesvarbu, kad vardas ne visai teisingas, Iza 
taip stengėsi pasakyti vardą, kurį jai davė Krebas, kad priėmė jį kaip 
savą. Jiems ji bus Aila. Mergytė jausmo pagauta ištiesė rankas ir apka- 
bino moterį. 

Iza švelniai priglaudė mergytę, o tada atstūmė. Teks išmokyti vai- 
ką, jog jausmų protrūkiai viešai nedemonstruojami, tačiau ji vis tiek 
buvo patenkinta. 

Aila iš džiaugsmo netvėrė savo kailyje. Visą laiką jautėsi tokia vie- 
niša, tokia atskirta tarp tų keistų žmonių. Bandė bendrauti su mote- 
rimi, kuri ja rūpinosi, ir labai nerimavo, kai jos bandymai baigdavosi 
nesėkmingai. Tai tik pradžia, tačiau bent jau žino, kokiu vardu pa- 
šaukti globėją, ir pati gavo vardą. Paskui atsisuko į vyrą, kuris pradėjo 


bendrauti. Dabar jis jai neatrodė toks bjaurus. Džiaugsmas veržėsi per 


ss 


URVINIO LOKIO GENTIS 


kraštus, mergytė pajuto švelnumą tam luošiui ir, kaip jau buvo dariusi 
ne kartą tam, kurį vos miglotai teprisiminė, mažoji apsivijo rankutė- 
mis senio kaklą, palenkė jo galvą prie savosios ir priglaudė skruostą. 

Meilus jos gestas sukėlė Krebui nerimą. Jis atsispyrė norui apsika- 
binti mergytę. Būtų visiškai netinkama, jei kas pamatytų už šeimos 
židinio ribų glėbesčiuojantis su šiuo keistu mažu padaru. Tačiau vyras 
dar minutėlę leido mergytei glausti lygų, mažą ir tvirtą skruostelį prie 
jo tankiai apaugusio barzda veido ir tik paskui švelniai nukėlė jos ran- 
kutes nuo kaklo. 

Krebas pakėlė savo lazdą ir ja pasiremdamas atsistojo. Šlubuoda- 
mas šalin galvojo apie mergytę. „Turiu išmokyti ją kalbos, - sakė pats 
sau. - Galų gale negaliu viso jos mokymo patikėti moterims: Ir pats 
suprato, kad iš tiesų tik nori daugiau laiko praleisti sa mergyte. Nė 
nesuvokdamas laikė ją nuolatine genties nare. 

Brunas nebuvo apsvarstęs, kas gali nutikti leidus Izai pasiimti tą 
keistą vaiką kartu. Tai buvo ne tik jo, kaip vado nesėkmė — tai buvo 
visos rasės nesėkmė. Negalėjo numatyti, kad ras sužeistą genčiai nepri- 
klausantį vaiką, ir jos išvadavimo logiškų padarinių. Mergytės gyvybė 
išgelbėta, ir vienintelė alternatyva leidimui pasilikti kartu su genties 
žmonėmis — priversti ją klajoti vieną. O viena ji neišgyventų — to net 
nereikėjo spėlioti, tai faktas. Kai išgelbėjo jai gyvybę, vėl stumti į mirtį 
reiškė susikirsti su Iza, kuri, nors ir neturėjo jokios galios, bet buvo 
saugoma galybės nenugalimų dvasių, o dabar dar ir Krebo, šamano, 
kuris gebėjo pašaukti visas ir bet kurią iš dvasių. Brunui dvasios atrodė 
galinga jėga, jis visai nenorėjo su jomis susipykti. Kalbant visai tiesiai, 
vadas jaudinosi tik dėl to, kad mergaitė atsirado atsitiktinai. Pats sau 
nemokėjo išreikšti, bet kažkokia mintis vis nedavė ramybės. Ir pats dar 
nežinojo, bet jo gentyje žmonių skaičius jau buvo padidėjęs iki dvide- 
šimt vieno. 

Kitą rytą apžiūrinėdama Ailos koją gydytoja pastebėjo pagerėjimą. 


Patyrusiai prižiūrima infekcija buvo beveik praėjusi, o keturi lygiagre- 


JEAN M. AUEL 


tūs įdrėskimai susitraukę ir gijo, nors randai taip ir liks visam laikui. 
Iza nusprendė, jog tvarsčio daugiau nebereikia, bet gluosnio žievės 
arbatos mergytei pagamino. Kai moteris nuklojo kailį, Aila pabandė 
atsistoti. Iza padėjo jai, prilaikė mažąją, kol ta nedrąsiai bandė perkel- 
ti svorį ant kojos. Skaudėjo, bet po kelių atsargių žingsnių ji pasijuto 
geriau. 

Išsitiesusi visu ūgiu mergytė atrodė aukštesnė, nei Iza buvo ma- 
niusi. Jos kojos buvo ilgos, išstypusios, su atsikišusiais keliais ir tiesios. 
Moteris stebėjosi — gal jos deformuotos. Genties žmonių kojos buvo 
išlenktos į šonus, bet mergytė, nors šlubavo, be jokio vargo vaikštinėjo 
aplinkui. Iza nusprendė, jog tiesios kojos jai yra normalu, kaip ir mė- 
lynos akys. 

Gydytoja apvyniojo vaiką apsiaustu ir pakėlė sau prie klubo, nes 
gentis leidosi į kelią, o Ailos koja dar nebuvo pakankamai išgijusi, kad 
galėtų ilgiau eiti. Dieną keliaujant Iza kartkartėmis trumpam nuleis- 
davo ją ant žemės. Mergytė godžiai valgė — bandė atsigauti po ilgo 
badavimo, ir Iza pagalvojo, kad jau matyti, jog mažoji priaugo svorio. 
Moteris džiaugėsi bent retkarčiais nusimesdama naštą, ypač nuo tada, 


kai keliauti darėsi sunkiau. 

Gentis buvo palikusi plačias lygias stepes ir jau kelias dienas mynė 
per kalvas, kurių šlaitai darėsi vis statesni. Žmonės buvo papėdėje kal- 
nų, kurių žvilgančios ledo kepurės kiekvieną dieną vis artinosi. Kalvos 
buvo tankiai apaugusios miškais, jau ne tais visžaliais spygliuočiais, 
bet sodriai žaliuojančiais plačialapiais storais gumbuotais kamienais. 
"Temperatūra kilo daug greičiau nei paprastai tokiu metų laiku, tai 
Brunui buvo mįslė, Vyrai įau buva pasikeitę drabužius į wumpesnius 


odinius, nedengiančius liemens. Moterys vasarinių drabužių nepersi- 

rengė, buvo lengviau nešti nešulius visiškai apsigobsčius - apsiaustuo- 
se daug kas tilpdavo. 

Kraštovaizdis prarado bet kokį panašumą į tas šaltas prerijas, ku- 
rios supo jų ankstesnįjį urvą. Iza pastebėjo, jog genčiai keliaujant per 
siaurus šešėliuose skendinčius slėnius ir žolėmis apaugusias lapuočių 
miškų kalvas vis dažniau kliaujasi žiniomis iš prisiminimų, senesnių 
nei jos pačios. Sunkios rudos ąžuolų, bukų, riešurmedžių, obelų ir kle- 
vų šakos pynėsi su lanksčiais, tiesiais gluosniais plona žieve, beržais, 
skroblais, drebulėmis ir aukštai besistiebiančiais alksniais ir lazdynais. 
Ore tvyrojo kvapas, kurio Iza negalėjo atpažinti — rodės, jog jį atneša 
šiltas vėjelis, pučiantis iš pietų. Ant visiškai sulapojusių beržų dar ka- 
bojo žirginiai. Žydint vaismedžiams ir riešutmedžiams, žemėn snigo 
gležnais rausvais ir baltais žiedlapiais, tarsi iš anksto užsimenant apie 
rudens derlių. 

Keliautojai brovėsi per tankaus miško brūzgynus ir vijoklius, kopė 
į atsivėrusius prieš akis šlaitus. Pakilus į akmenuotas atodangas, ap- 
linkui juos kalvų šonai žvilgėjo įvairiausiais žaliais atspalviais. Lipant 
aukštyn vėl pasirodė sodrūs pušų tankumynai, greta jų - sidabrinės 
eglės. Dar aukščiau kur ne kur kyštelėdavo žydros balteglės. Ryškios 
spygliuočių spalvos maišėsi su sodria plačialapių medžių ir liepų ža- 
luma bei blyškia smulkialapių įvairove. Samanos ir žolės suteikė dar 
daugiau įvairovės šiai mozaikai iš vešinčios augmenijos, smulkių žalu- 
mynų, nuo kiškio kopūstų, panašių į dobilus, iki mažyčių, prie akme- 
nuotų šlaitų prikibusių sukulentų. Laukinės gėlės buvo išsibarsčiusios 
po mišką, aukščiau esančiose pievose daugiausia žydėjo balti triliumai, 
geltonos našlaitės, rausvai rožinės gudobelės, baltai geltoni narcizai 
bei mėlyni ir geltoni gencijonai. Keliose labai užpavėsintose vietose 
dar buvo likusių paskutinių geltonų, baltų ir violetinių krokų — pradė- 
ję vėliau žydėti jie narsiai kėlė galvas. 

Pasiekę stataus šlaito viršūnę, žmonės sustojo pailsėti. Žemiau vėrė- 

jo stepės. Nuo tos vietos, iš kur jie dairėsi, buvo matyti kelios žolėdžių 
kaimenės, besiganančios tolumoje, aukštoje žolėje, jau nuauksintoje 
vasaros. Greitai judantys medžiotojai, lengvai keliaujantys, nevaržomi 
nešuliais apsikrovusių moterų, galėjo rinktis iš kelių gyvūnų rūšių ir 
nesunkiai pasiekti stepę per mažiau nei pusę ryto. Dangus rytuose virš 
plačios stepės buvo giedras, tačiau greitai nešami iš pietų kaupėsi juodi 
audros debesys. Jei taip ir toliau, tai aukšti kalnynai šiaurėje privers 
debesis išpilti savo šlapią naštą ant keliaujančių genties žmonių. 

Brunas ir vyrai buvo susirinkę toliau nuo moterų ir vaikų, bet 
susijaudinę šūksniai ir rankų gestai nepaliko jokių abejonių, apie ką 
kalbamasi. Jie bandė nuspręsti, ar nereikėtų apsisukti ir grįžti. Kraš- 
tas buvo nepažįstamas, bet dar svarbiau - jie ėjo per toli nuo stepių. 
Nors miškinguose šlaituose buvo probėgšmais pastebėję daug gyvū- 
nų, tai nėmaž neprilygo didžiulėms kaimenėms, besiganančioms pa- 
šaro pilnose žolėtose lygumose, plytinčiose apačioje. Medžioti buvo 
daug lengviau atviroje vietoje, kur galima matyti, kur nėra miško 
priedangos, padedančios gyvūnams slėptis, taip pat dar ir slepiančios 
keturkojus žmonių medžiotojus. Lygumų gyvūnai buvo draugiškes- 
ni, linkę laikytis būriais, o ne po vieną ar mažomis šeimomis, kaip 
gyvenantys miške. | 

Iza spėjo, kad tikriausiai jie apsisuks, ir tas ropštimasis į stačias kal- 
vas pasirodys nereikalingas. Besirenkantys debesys ir grasinantis pra- 
pliupti lietus visai nuliūdino netekusius ūpo keliauninkus. Kol mo- 
terys laukė, Iza nuleido Ailą ant žemės ir nusimetė sunkius nešulius. 
Vaikas, džiaugdamasis, kad gali judinti sveikstančią koją, ir paleistas 
nuo moters klubo, nuklydo tolėliau. Iza matė, kaip mergytė dingsta iš 
akių už priekyje atsikišusio kalvagūbrio krašto. Nenorėjo, kad mažoji 
nuklystų per toli. Susirinkimas galėjo baigtis bet kuriuo metu, ir Bru- 
nas neatleistų mergytei, jei per ją tektų užgaišti ir išeiti vėliau. Moteris 
leidosi paskui Ailą ir pasukusi už kalnagūbrio ją pamatė, bet nuo to, 
kas buvo matyti už mergytės, širdis ėmė pašėlusiai plakti. 

Skubiai dairydamasi per petį, Iza nuskubėjo atgal. Nedrįso per- 
traukti Bruno ir vyrų, tad nekantriai laukė, kol susirinkimas baigsis. 
Brunas ją matė ir, nors neparodė jokio ženklo, suprato, kad moterį 
kažkas jaudina. Vos tik vyrai išsiskirstė, Iza pribėgo prie Bruno ir nu- 
dūrė akis į žemę — tai reiškė, jog nori pasikalbėti su juo. Jis galėjo iš- 
klausyti arba ne - pasirinkimas buvo vado pusėje. Jei nekreips dėmesio 
į moterį, jai nebus leista papasakoti, kas neduoda ramybės. 

Brunui buvo smalsu, ko Iza nori. Jis pastebėjo, jog mergytė nukul- 
niavo toliau - mažai kas prasprūsdavo jam pro akis, bet vadas turėjo 
kitų, svarbesnių problemų. Greičiausiai jai parūpo kažkas susiję su 
mergaite, galvojo sau rūsčiai susiraukęs, ir jau norėjo nekreipti dėme- 
sio į Izos prašymą. Nesvarbu, ką sakytų šamanas, vadui nepatiko tai, 
kad vaikas keliauja kartu. Pakėlęs akis Brunas išvydo jį stebintį Krebą 
ir pabandė nuspėti, ką mąsto tas vienakis vyras, bet bejausmiame veide 
nieko neišskaitė. 

Vadas atsisuko atgal, į moterį, sėdinčią jam prie kojų, - jos poza iš- 
davė nerimą ir susijaudinimą. Pamanė, jog ši tikrai sunerimusi. Brunas 
nebuvo bejausmis ir labai gerbė savo seserį. Nors turėjo problemų su 
savo vyru, ji visada elgėsi labai gerai. Buvo pavyzdys kitoms moterims 
ir retai kada trukdydavo jį dėl nereikšmingų dalykų. Gal turėtų leisti 
jai kalbėti, nereikia atmesti prašymo. Ištiesęs ranką patapšnojo mote- 
riai per petį. 

Nuo to prisilietimo Iza triukšmingai išpūtė orą — nė pati nesuvok- 
dama laukė sulaikiusi kvėpavimą. Jai leido kalbėti! Taip ilgai svarstė, 
kad moteris jau buvo tikra, jog nekreips į ją dėmesio. Atsistojusi Iza 


parodė į kalvagūbrio pusę ir ištarė tik vieną žodį „urvas!“ 


Brunas apsisuko ant kulno ir nužingsniavo prie kalvagūbrio. Pasu- 
kęs už atsikišusio krašto sustojo — taip nustebino prieš akis atsivėręs 
vaizdas. Užplūdo begalinis džiaugsmas. Urvas! Ir dar koks urvas! Vos 
tik išvydo, tą pačią akimirką suprato, jog tai tas urvas, kurio ieškojo, 
tačiau prisivertė suvaldyti kilusias emocijas ir sulaikyti vis augančias 
viltis. Pasistengė dėmesingai ištirti urvo detales ir aplinką. Buvo taip 
susikaupęs, kad vargiai tepastebėjo mažąją mergytę. 

Net ir žiūrėdamas iš kelių šimtų jardų matė, jog nelygi trikampė 
anga, iškirsta iš pilkšvai rudos kalno uolienos, buvo tokia didelė, kad 
viduje būtų vietos daugiau nei pakankamai apsigyventi visai genčiai. 
Nukreipta į pietus anga likdavo saulėkaitoje didžiąją dienos dalį. Lyg 
patvirtindamas faktą šviesos spindulys, radęs virš galvos tvyrančiuose 
debesyse properšą, apšvietė rausvą dirvožemį plačioje terasoje prie- 
šais urvą. Skubiai tyrinėdamas Brunas apžvelgė vietovę. Didžiulė stati 
uola šiaurinėje pusėje ir dar viena tokia pietryčiuose siūlė užuoglaudą 
nuo vėjų. Vanduo netoli, pagalvojo Brunas, pridėdamas dar vieną tei- 
giamą dalyką prie mintyse rašomo sąrašo, kai pastebėjo tekantį upokš- 
nį nuolaidžiame šlaite į vakarus nuo urvo. Tai buvo bent kol kas pati 
geriausia matyta vieta. Vadas parodė ženklą Grodui ir Krebui ir kol 
laukė jų, kad galėtų iš arčiau apžiūrėti urvą, vos sulaikė entuziazmą. 

Abu vyrai nuskubėjo prie vado, o paskui juos - ir Iza, kuri kulniavo 
pasiimti Ailos. Moteris taip pat atidžiau nužvelgė urvą ir patenkinta 
linktelėjo galvą, o paskui su mergyte grįžo prie būrelio džiugiai gesti- 
kuliuojančių žmonių. Užgniaužtos Bruno emocijos kalbėjo pačios už 
save. Visi suprato, kad urvas surastas ir kad vadas mano, jog tai gera 
galimybė. Ryškūs saulės spinduliai, skrodžiantys debesimis aptrauktą 
dangų, regis, pripildė orą vilties, taip tikdami prie nerimastingai lau- 
kiančios genties nuotaikų. 

Brunas ir Grodas čiupo ietis, kai visi trys vyrai patraukė prie urvo. 
Nematė jokių ženklų, kad ten būta žmonių, bet tai nebuvo garantija, 
jog urvas negyvenamas. Pro didžiulę angą pirmyn ir atgal zujo paukš- 
čiai, čirpė bei čiulbėjo nardydami žemyn ir sukdami ratus. Paukš- 
čiai - geras ženklas, pagalvojo šamanas. Prisiartinę prie urvo vyrai ėjo 
atsargiau, ypač įeidami vidun, Brunas ir Grodas rūpestingai apžiūrėjo, 
ieškodami šviežių žvėrių takų ar išmatų. Patys naujausi buvo kelių die- 
nų senumo. Pėdsakai ir didžiulių dantų žymės ant kojos kaulų, sutraiš- 
kytų galingais žandikauliais, pasakojo savo istoriją; hienų būrys nau- 
dojosi urvu kaip laikina pastoge. Šie plėšrūs maitėdos buvo užpuolę 
nusenusį ir nuo bandos atsilikusį elnią ir nusitempė maitą prie urvo, 
kad turėdami laiko baigtų puotą iš dalies saugioje aplinkoje. 

Vienoje pusėje, netoli vakarinio urvo angos krašto, kur pynėsi vy- 
nuogienojų tankumynas ir krūmokšniai, tyvuliavo šaltinio versme 
"maitinamas tvenkinys, o iš jo tekėjo nedidelis upeliūkštis, srovenantis 
šlaitu iki didesnio upokšnio. Kol kiti laukė, Brunas paėjėjo iki tos vie- 
tos, kur iš uolos tryško šaltinis-- visai netoli urvo angos, vos kiek pa- 
ėjus stačiu, briaunuotu, apžėlusiu urvo šonu. Tviskantis vanduo prie 
pat įėjimo buvo tyras ir švarus. Brunas pridėjo tvenkinuką prie teigia- 
mų dalykų ir vėl grįžo pas draugus. Vieta gera, bet dėl paties urvo dar 
teks apsispręsti. Du medžiotojai ir luošas kerėtojas pasiruošė žengti 


pro didžiulę tamsią angą. 

Grįždami prie rytinio galo vyrai nužvelgė trikampio įėjimo į urvą 
viršų, aukštai virš galvų, ir įėjo pro angą į kalną. Įtempę visas jusles, lai- 
kydamiesi netoli sienų, jie atsargiai slinko gilyn. Kai akys apsiprato su 
viduje tvyrančia tamsa, nustebę žvalgėsi aplinkui. Aukštos skliautuo- 
tos lubos gaubė didžiulę erdvę, pakankamai didelę, kad joje tilptų ir 
kur kas daugiau žmonių nei jų gentyje. Vyrai atidžiai apžiūrėjo grubią 
akmeninę sieną ieškodami ertmių, kurios vestų į gilesnes nišas. Netoli 
urvo galo iš sienos tryško dar vienas šaltinis, po kuriuo tyvuliavo nedi- 
delis tamsus tvenkinukas, susigeriantis į sausas žemėtas grindis. Visai 
už tvenkinio urvo siena staiga sukosi išėjimo link. Eidami pagal vaka- 
rinę sieną atgal prie urvo angos vyrai pamatė, kaip vis ryškėjančioje 
šviesoje blausiai pilkoje sienoje tamsuoja plyšys. Brunas davė ženklą, 
Krebas nustojo šlubčiojęs, o jis su Grodu priėjo prie plyšio ir pažvelgė 
į vidų. Pamatė tik visišką tamsą. 

— Grodai! - paliepė Brunas, dar ir ženklu parodydamas, ko nori iš 
vyro. 

Antrasis po vado vyras išskubėjo į lauką, o Brunas ir Krebas įsi- 
tempę laukė. Grodas apžiūrėjo aplinkui žaliuojančius augalus, o tada 
nuskubėjo pirmyn, prie nedidelio sidabrinių eglių sąžalyno. Ant eglių 
kamienų, palikdami tviskančius takus, sunkėsi ir kabojo tąsių sakų 
gumulai. Grodas atlupo žievę - švieži sakai pasirodė baltame ruože, 
likusiame ant medžio. Vyras nulaužė nudžiūvusias sausas šakas, vis dar 
kabančias medžio apačioje, po gyvomis žaliais spygliukais aplipusio- 
mis šakomis, o tada iš apsiausto klostės išsitraukęs akmeninį kirvuką 
nukirto vieną gyvą šaką ir skubiai nulupo jai žievę. Apvyniojęs sakuo- 
tą žievę kartu su sausomis šakelėmis aplink žalios šakos galą, aprišo 
tvirtomis žolėmis ir atsargiai išėmęs žioruojančias žarijas iš tauro rago, 
kurį nešiojo prie diržo, pridėjo prie žievės ir ėmė pūsti. Greitai jis par- 
skubėjo atgal į urvą su liepsnojančiu deglu. 

Abu vyrai, aukštai virš galvos iškėlęs deglą Grodas ir pirma jo ei- 


nantis Brunas, sugniaužęs kumštyje paruoštą lazdą įėjo į tamsųjį plyšį. 

Jie tyliai sėlino siauru praėjimu, kuris už kelių žingsnių staiga sukosi, 
dvigubai platėjo ir visai už posūkio atsivėrė į dar vieną urvą. Ši ertmė, 
daug mažesnė už pagrindinį urvą buvo beveik apvali, o prie tolimes- 
niosios sienos virpančioje deglo šviesoje baltai švytėjo kaulų krūva. 
Brunas priėjo arčiau, kad geriau apžiūrėtų, ir net išpūtė akis. Pasisten- 
gęs susivaldyti jis pamojo Grodui ir abu skubiai iškulniavo. 

Pasirėmęs ant lazdos šamanas nekantriai laukė. Kai Brunas ir 
Grodas žengė iš tamsios angos, raganius nustebo. Neįprasta matyti 
Bruną tokį susijaudinusį. Pamojus šamanas nusekė paskui abu vyrus 
į tamsų koridorių. Kai jie priėjo mažąjį urvą, Grodas iškėlė deglą. 
Pamačius kaulų krūvą šamano akys prisimerkė. Barškėdamas lazda į 
grindis jis nuskubėjo pirmyn ir parkrito ant kelių. Rausėsi kaulų krū- 
voje, kol rado ovalų daiktą, ir praskirstęs kitus kaulus į šoną, pakėlė 
kaukolę. 

Neliko jokių abejonių. Aukštas kaktos skliautas visiškai atitiko tą, 
kurį šamanas nešiojosi apsiausto klostėse. Jis atsilošė, pakėlė didžiulę 
kaukolę prie akių ir negalėdamas patikėti pagarbos kupinomis akimis 
pažvelgė į akiduobes. Šį urvą naudojo lokys. Pagal kaulų skaičių gali- 
ma spėti, kad urviniai lokiai miegojo čia daugelį žiemų. Dabar šama- 
nas suprato, ko taip jaudinosi Brunas. Tai pats geriausias iš visų įma- 
nomų ženklų. Urve kažkada gyveno didysis Urvinis lokys. To galingo 
žvėries, kurį gentis gerbė labiau nei kitus, kurį šlovino labiau nei ką 
kita, esybė buvo persmelkusi sienas. Sėkmė ir laimė buvo garantuota 
čia gyvensiančiai genčiai. Pagal kaulų amžių buvo aišku, kad urvas 
negyvenamas jau senokai, ir tiesiog laukė, kol kas nors jį suras. 

Tai buvo puikus urvas — patogioje vietoje, erdvus ir su kambariu 
slaptiems ritualams, kurį galima būtų naudoti žiemą ir vasarą, erdve, 
kuri dvelkė antgamtiniu dvasinio genties gyvenimo paslaptingumu. 
Šamanas jau įsivaizdavo ceremonijas. Šis mažas urvas bus jo buveinė. 
Paieškos baigtos, gentis rado namus, jei tik pirmoji medžioklė bus sėk- 


minga. 

Kai trijulė išėjo iš urvo, saulė švietė, o debesys skubiai traukėsi, 
pučiami tolyn atšiauraus vėjo iš rytų. Brunas palaikė tai geru ženklu. 
Nieko tokio, jei debesys būtų prapliupę liūtimi su žaibais ir griaus- 
tiniu — ir šitai būtų palaikęs geru ženklu. Niekas negalėjo sugadinti 
pakilios jo nuotaikos ar sumažinti pasitenkinimo jausmo. Vadas sto- 
vėjo ant terasos priešais urvą ir žvelgė į vaizdą, atsiveriantį nuo įėjimo 
į urvą. Priekyje tarp dviejų kalvų susidariusiame tarpeklyje Brunas 
matė mirguliuojančias atvirų vandenų platybes. Net neįtarė, kad jie 
taip arti, o vaizdas sukėlė prisiminimus, kurie paaiškino mįslingą grei- 
tai šiltėjančio klimato ir neįprastos augalijos pasirodymą. 

Urvas buvo kalnyno papėdėje, pietiniame pusiasalio krašte, išsiki- 
šusiame beveik iki pusės vidinės jūros. Pusiasalis sa žemynu jungėsi 
dviejose vietose. Pirmasis susijungimas buvo plati sąsmauka šiaurinėje 
pusėje ir siaura juostelė druskingos klampynės, vedančios į kalnuotą 
žemę rytuose. Toji sūri pelkė buvo kartu ir kanalas, iš kurio pildėsi 
mažesnė vidinė jūra šiaurės rytiniame pusiasalio pakraštyje. 

Keliauninkams už nugaros likę kalnai saugojo pakrantės juostą 
nuo šaltų ir piktų žiemos vėjų, kylančių dėl žemyninio ledyno šiaurė- 
je. Nuo jūros pučiantys vėjai, sušvelninti neužšąlančių jūros vandenų, 
palaikė siaurą šiltesnę juostą prie apsaugoto pietinio pakraščio ir teikė 
reikiamos drėgmės ir šilumos tankiems lapuočių miškams iš plačiala- 
pių medžių, įprastų vidutinio klimato regionams. 

Urvas buvo idealioje vietoje — apsistoję turėtų tai, kas geriausia iš 
abiejų pasaulių. Temperatūra buvo šiltesnė nei bet kur aplinkui, gausu 
medžių, kad užtektų malkų palaikyti šilumai šaltais žiemos mėnesiais. 
Didžiulė jūra, pilna žuvies ir jūrų gėrybių, buvo čia pat, o uolos pagal 
krantą buvo perinčių jūros paukščių namai, pilni kiaušinių. Vidutinės 


klimato juostos miškas — rojus ieškantiems vaisių, riešutų, uogų, sėklų, 

daržovių ir žalumynų. Žmonės galėjo laisvai pasiekti gėlą vandenį iš 
šaltinių ir upelių. Bet užvis svarbiausia, jie galėjo lengvai pasiekti atvi- 
ras stepes, kurių pievų platybėse ganėsi didžiulės kaimenės žolėdžių, 
tiekiančių ne tik mėsą, bet ir kailius drabužiams bei kitiems reikme- 
nims. Nedidelė medžiotojų ir rinkėjų gentis gyveno iš to, ką siūlė že- 
mės, ir ši žemė siūlė gėrybes tarsi iš gausybės rago. 

Grįždamas prie laukiančių genties žmonių, Brunas beveik nejautė 
po kojomis žemės. Tobulesnio urvo nė negalėjo įsivaizduoti. Dvasios 
grįžo, pamanė jis. Gal jos net nebuvo palikusios mūsų, gal tik norėjo, 
kad keliautume prie šio didesnio, geresnio urvo. Žinoma! Taip ir yra! 
Dvasios pavargo nuo senosios vietos, norėjo naujų namų, tad sukėlė 
žemės drebėjimą, kad priverstų mus palikti urvą. Gal tie, kurie žuvo, 
buvo reikalingi dvasių pasaulyje, ir pašaukti tenai jie atvedė mus į šį 
naująjį urvą. Jie tikriausiai tikrino mane, mano gebėjimą vadovauti. 
Štai kodėl negalėjau apsispręsti, ar turime sukti atgal. Brunas buvo pa- 
tenkintas, kad jo vadovavimas nebuvo pripažintas prastu. Jei tai nebū- 
tų visiškai netinkama, jis net būtų bėgęs pasakoti visiems. 

Kai trys vyrai pasirodė, nebuvo reikalo net minėti, kad jų kelionė 
baigėsi. Visi žinojo. Iš laukiančiųjų Iza ir Aila jau buvo mačiusios urvą, 
ir tik Iza galėjo jį įvertinti — ji buvo įsitikinusi, kad Brunas urvą priims. 
Moteris manė, jog vadas dabar negalės priversti Ailos palikti juos. Jei 
ne mergaitė, Brunas būtų net neradęs urvo, pasukęs atgal. Mergytės 
totemas greičiausiai galingas ir sėkmingas. Ji mums neša tik sėkmę. Iza 
pažvelgė į mažąją greta savęs, net nesuprantančią, kokį džiaugsmą su- 
kėlė. Bet jei ji tokia laiminga, kodėl neteko savo gentainių? Iza papurtė 
galvą. Niekada nesuprasiu tų dvasių. 

Brunas taip pat žiūrėjo į mergytę. Vos tik jis pamatė Iz4 su mažyle, 
tuoj pat prisiminė, jog tai Iza pasakė jam apie urvą, o ši niekada nebū- 
tų pamačiusi jo, jei nebūtų ėjusi paskui Ailą. Vadas susierzino pama- 
tęs, kad vaikas klaidžioja vienas pats, juk buvo sakęs visiems laukti. Bet 


jei mergaitė nebūtų buvusi tokia nepaklusni, jis būtų neradęs to urvo. 

Kodėl dvasios nuvedė ten pirma mergytę? Šamanas teisus, visada tei- 
sus - dvasios nesupyko dėl Izos gailestingumo, nenusivylė, jog Aila su 
jais. Juo labiau - jos parodė mergytei malonę. 

Brunas pažvelgė į luošį, kuris turėjo užimti vado vietą vietoje jo. 
Mes laimingi, kad mano brolis šamanas. Keista, pagalvojo jis, labai il- 
gai net nelaikiau jo broliu, nebent vaikystėje. Kol buvo dar vaikas ir 
siekė savikontrolės, būtinos genties vyrams, ypač tam, kuriam likimas 
lėmė tapti vadu, Brunas laikė Krebą broliu. Vyresnysis jo brolis turėjo 
dėl ko stengtis taip pat - jis kovojo su skausmu ir savo išskirtinumu, 
nes negalėjo medžioti, regis, žinodavo, kada Brunui būdavo labai sun- 
ku. Švelnus luošojo brolio žvilgsnis veikė raminančiai net tuomet, ir 
Brunas visada pasijusdavo geriau, kai greta prisėsdavo Krebas ir nerei- 
kėdavo nė kalbėtis - buvo aišku, jog supranta. 

Visi vaikai, gimę tai pačiai motinai, buvo broliai ir seserys, bet tik 
tos pačios lyties palikuonys bendraudavo tarpusavyje artimiau, kaip 
broliai ir seserys, ir tai tik tada, kol būdavo maži arba retais ypatingo 
artumo atvejais. Vyrai neturėjo seserų, kaip ir moterys neturėjo brolių; 
Krebas buvo Bruno brolis, o Iza - vienintelė dukra, seserų ji neturėjo. 

Buvo metas, kai Brunas gailėjo Krebo, bet dabar jau buvo seniai 
pamiršęs prastą jo sveikatą ir gerbė už jo žinias bei galią. Jis beveik net 
nebežiūrėjo į jį kaip į vyrą, matė tik galingą kerėtoją, kurio išmintingo 
patarimo dažnai ieškodavo. Brunas nemanė, kad jo brolis kada nors 
gailėjosi netapęs vadu, bet kartais svarstydavo, ar luošasis kada nors 
nesigailėjo neturintis poros ir vaikų. Moterys kartais gali būti įkyrios, 
bet vyro židiniui jos dažnai atneša šilumą ir malonumą. Krebas nie- 
kada neturėjo moters, niekada nesimokė medžioti, niekada nepatyrė 
normalaus vyro džiaugsmų ir atsakomybių, bet buvo šamanas - didy- 
sis šamanas. 

Brunas nieko neišmanė apie magiją ir labai nedaug tenutuokė apie 
dvasias, bet jis buvo vadas, ir jo moteris pagimdė penkis puikius sūnus. 
Galvodamas apie Braudą, berniuką, kurį mokė, kad kada nors užimtų 


vado vietą, Brunas švytėjo iš pasitenkinimo. Imsiu jį į kitą medžioklę, 

staiga apsisprendė Brunas, į medžioklę urvo įšventinimo puotai. Tai 
gali būti jo pirmoji medžioklė, Braudas taps vyras. Jei pirmą kartą nu- 
dės žvėrį, jo įšventinimo į vyrus ritualą galėsime atlikti tuo pat metu 
kaip ir urvo ceremoniją. Argi Elba nesididžiuotų? Braudas pakanka- 
mai suaugęs, be to, stiprus ir drąsus. Gal kartais kiek per daug karš- 
takošis, bet mokosi susitvardyti. Brunui reikia dar vieno medžiotojo. 
Dabar, kai gentis turi urvą, vyrai turi pasistengti apsirūpinti ateičiai, 
pasiruošti kitai žiemai. Berniukui jau beveik dvylika, daugiau nei pa- 
kankamai, kad taptų vyras. Brunas svarstė, kaip jo sūnus galės dalytis 
prisiminimais apie pirmąjį kartą naujame urve. O tie prisiminimai bus 
ypač geri, Iza pagamins gėrimą. 

Iza! Ką daryti su Iza? Ir ta mergaite? Iza prie jos, tokios keistuolės, 
jau prisirišo. Greičiausiai todėl, kad taip ilgai neturėjo vaikų. Bet juk 
greitai turės ir savo vaiką, o dabar neturi vyro, kuris ją aprūpintų. Su 
mergaite bus du vaikai, kuriais reikės rūpintis. Iza jau ne jauna, bet 
laukiasi kūdikio ir išmano magiją, be to, užima aukštą padėtį, o tai 
vyrui būtų tik garbė. Gal vienas iš medžiotojų paimtų ją kaip antrąją 
žmoną, jei tik nebūtų to svetimo vaiko. Priklydėlės, kuriai palankios 
dvasios. Jos tikrai supyktų, jei dabar ją atstumčiau. Gal net vėl sukeltų 
žemės drebėjimą. Brunas suvirpėjo. 

Žinau, kad Iza nori ją pasilaikyti, be to, ji man pranešė apie urvą. 
Nusipelnė už tai būti pagerbta, bet tai neturėtų būti akivaizdu. Jei lei- 
siu pasilikti mergytę, tai pagerbs ją, bet juk mažoji nepriklauso gen- 
čiai. Ar genties dvasios jos pageidauja? Ji net neturi totemo, kaip jai 
gali būti leista pasilikti sa mumis, jei neturi totemo? Dvasios! Nesu- 
prantu dvasių! 

— Krebai, - pašaukė Brunas. 

Išgirdęs šaukiant, raganius atsisuko — nustebo girdėdamas vadą 
kreipiantis į jį asmeniniu vardu ir nušlubavo prie jo, kai šis parodė, jog 
nori pasikalbėti akis į akį. 

— "Ta mergytė, kurią paėmė Iza, šamane, juk žinai, jog ji nepriklauso 


genčiai, - pradėjo Brunas, vis nenuspręsdamas, kaip paaiškinti. Krebas 

laukė. - Tu sakei, kad turėčiau leisti Didžiajam Lokiui nuspręsti, ar leis- 
ti jai gyventi. Na, rodos, jis nusprendė, bet ką dabar su ja darysime? Ji — 
ne mūsų genties. Neturi toremo. Mūsų totemai net neleidžia, kad kas 
nors iš kitos genties dalyvautų urvo paruošimo ceremonijoje, gali būti 
tik tie, kurių dvasios čia apsistos. Ji tokia maža, kad viena neišgyventų, 
be to, žinai, kad Iza nori ją pasilikti, bet ką daryti su urvo ceremonija? 

Krebas kaip tik tokios įžangos ir tikėjosi, tad buvo pasiruošęs. 

— Vaikas turi totemą, Brunai, ir stiprų totemą. Mes tik nežinome, 
koks jis. Ją buvo užpuolęs urvinis liūtas - liko tik keli įbrėžimai. 

— Urvinis liūtas! Ne kažin kiek medžiotojų būtų taip lengvai atsi- 
pirkę! 

— Taip, ir ji klaidžiojo viena ilgai, buvo išsekusi iš bado, vis dėl- 
to nemirė, o atsirado mūsų kelyje, kad Iza ją rastų. Ir dar nepamiršk, 
Brunai, pats tai leidai. Ji per maža tokiam išbandymui, - kalbėjo ša- 
manas, — bet manau, jog jos totemas norėjo išbandyti, ar mergytė jo 
verta. Jos totemas ne tik stiprus, bet dar ir laimingas. Mes visi galėtu- 
me pasidalyti jos sėkmę, gal jau ir dalijamės. 

— Turi galvoje urvą? 

— Jį pirmiausia parodė mergytei. Jau buvome pasiruošę apsisukti 
atgal, kai tu, Brunai, privedei mus taip arti... 

— Dvasios mane vedė, šamane. Jos norėjo naujos buveinės. 

- Taip, žinoma, jos nuvedė tave, bet vis tiek — pirmiausia parodė 
urvą mergytei. Aš mąsčiau, Brunai. Yra du kūdikiai, kurie dar nežino, 
kas jų totemai. Neturėjau laiko, nes rasti naują urvą buvo daug svar- 
biau. Manau, turėtume šventindami urvą įtraukti ir totemų ceremo- 
niją. Tai suteiktų jiems sėkmę ir patiktų motinoms. 

— Ką bendra tai turi su mergyte? 

— Kai medituosiu dėl šių totemų, paklausiu ir dėl jos. Jei jos tote- 
mas apsireikš man, ji galės dalyvauti ceremonijoje. Daug iš jos nerei- 
kės, ir galėsime priimti ją į gentį. Tada nebus jokių bėdų, kad mažoji 
pasiliks. 

— Priimti į gentį! Juk ji ne mūsiškė, gimusi pas kitus. Kas kalbėjo 
apie mergytės priėmimą į gentį? Šitai neleistina, Lokiui tai nepatik- 
tų. Šitaip nėra buvę! — atrėžė Brunas. — Net nesvarsčiau, kad ji galėtų 
tapti mūsiške, tik galvojau, ar dvasios leistų jai gyventi su mumis, kol 
taps vyresnė. 

- Ia išgelbėjo jai gyvybę, Brunai, ir ji dabar nešioja dalelę mergytės 
dvasios, taip mažoji jau tampa genties dalimi. Jau buvo beveik nukelia- 
vusi į aną gyvenimą, bet dabar gyva. Tai beveik tas pats, kas užgimti iš 
naujo jau mūsų gentyje, - Krebas matė, kaip vadas jau žiojasi priešta- 
rauti šiai minčiai, tad skubėjo dėstyti, kol Brunas nieko nepasakė. 

— Brunai, vienos genties žmonės pereina į kitą gentį. Čia nėra nieko 
neįprasta. Buvo metas, kai daugelio genčių jaunuoliai susijungę suda- 
rė naujas gentis. Prisimink paskutinįjį genčių susirinkimą, argi nesu- 
sijungė dvi mažos gentys, kad taptų viena didelė? Abi nyko, gimdavo 
nepakankamai vaikų, o ir tie, kurie gimdavo, neilgai gyvendavo. Nėra 
nauja priimti ką nors į gentį, - įrodinėjo Krebas. 

— Tiesa, kartais vienos genties žmonės prisijungia prie kitos, bet 
mergytė ne mūsiškė. Tu, šamane, net nežinai, ar jos totemo dvasia 
prabils tau, o jei taip ir bus, kaip žinosi, jog supratai ją? Net negalima 
suprasti, ką toji mažė kalba! Ar tikrai manai, kad pajėgsi šitai? Surasi 
jos totemą? 

— Galiu tik pabandyti. Prašysiu, kad Lokys man padėtų. Dvasios 
turi savo kalbą, Brunai. Jei jai buvo lemta prie mūsų prisidėti, globo- 
jantis totemas leisis suprantamas. 

Brunas minutėlę pasvarstė. 

— Bet netgi jei atrasi jos totemą, koks medžiotojas jos norės? Iza 
ir jos vaikas ir taip jau bus kažkam našta, o mes neturime daug me- 
džiotojų. Per žemės drebėjimą netekome daugiau nei Izos vyro. Žuvo 
Grodo moters sūnus, o jis buvo jaunas, stiprus medžiotojas. Nebėra 
Agos vyro, ji turi du vaikus, o tuo židiniu dar dalijasi ir jos motina, - 
prisiminus genties žmonių mirtis, vado akyse sužibėjo skausmas. - Ir 


Oga, - tęsė jis. - Pirmiausia užbadytas žuvo jos motinos vyras, o pas- 

kui ir jos motiną užgriuvo urve. Liepiau Ebrai laikyti mergytę. Oga 
jau beveik suaugusi moteris. Kai tik jai bus pakankamai metų, manau, 
atiduosiu ją Brodui — jam turėtų patikti, - svarstė Brunas, minutėlei 
pamiršęs apie kitas pareigas. - Jau ir be mergytės, šamane, likusiems 
vyrams pakanka naštos. Jei ją priimsime į gentį, kam galėsiu atiduoti 
Izą? 

— O kam ketinai duoti ją, kol mergytė paaugs, kad galėtų palikti 
mus, Brunai? — paklausė vienaakis vyras. 

Brunas atrodė jaučiasi nejaukiai, bet Krebas tęsė jam nespėjus at- 
sakyti. 

— Nėra reikalo apkrauti medžiotoją Iza ir vaiku, Brunai. Aš jomis 
pasirūpinsiu. 

- Tu! 

— Kodėl gi ne? Tai moterys. Nereikia mokyti jokio berniuko, bent 
jau kol kas. Argi man, kaip šamanui, nepriklauso dalis nuo kiekvienos 
medžioklės? Niekada neprašiau, nes nereikėjo, bet galiu. Ar nebūtų 
lengviau, jei visi medžiotojai skirtų man, šamanui, priklausančią duo- 
klę, kad galėčiau rūpintis Iza ir mergyte, nei versti vieną medžiotoją 
tempti šią naštą? Planavau pakalbėti su tavimi apie tai, jog įkurčiau 
savo židinį, kai rasime naują urvą, kad galėčiau rūpintis Iza, nebent 
kitas vyras jos norėtų. Jau daug metų dalijamės bendra ugnimi su sese- 
rimi, po tokio ilgo laiko man būtų sunku ką nors keisti. Be to, Iza gydo 
mano sąnarius. Jei jos vaikas bus mergytė, ją taip pat priimsiu. Jei tai 
berniukas... na, tada ir rūpinsimės. 

Brunas gromuliavo mintį. Taip, kodėl gi ne? Visiems būtų lengviau. 
Bet kodėl Krebas to nori? Iza ir taip rūpintųsi jo sąnariais, nesvarbu, 
šalia kieno ugnies ji besišildytų. Kodėl jo amžiaus vyras staiga panoro 
terliotis su mažais vaikais? Kodėl nori prisiimti atsakomybę mokyti ir 
auklėti svetimą mergaitę? Gal taip ir yra — jaučiasi atsakingas. Brunui 
nepatiko mintis priimti mergytę į gentį - būtų labai norėjęs, kad ši 
problema iš viso nebūtų iškilusi, bet jam dar mažiau patiko mintis, jog 


kartu su jais gyventų svetimas vaikas, kažkas iš pašalies, nepaklūstantis 


į 74 


URVINIO LOKIO GENTIS 


jo valdžiai. Gal geriau ją priimti ir tinkamai išmokyti, kaip turi elgtis 
moteris. Taip būtų lengviau gyventi visai genčiai. O jei Krebas nusitei- 
kęs priimti jas visas, Brunas negalėjo sugalvoti jokios priežasties, kodėl 
turėtų to neleisti. 

Vadas parodė sutikimo ženklą. 

— Gerai, jei tau, šamane, pavyks sužinoti jos totemą, priimsime 
mergytę į gentį, Iza su ja galės gyventi su tavimi, bent jau kol susilauks 
savo vaiko. 

Pirmą kartą gyvenime Brunas sugavo save besitikint, jog laukiamas 
vaikelis bus ne berniukas, o mergaitė. 

Priėmęs sprendimą Brunas pajuto palengvėjimą. Jam nedavė ramy- 
bės problema, ką daryti su Iza, tačiau dabar šį klausimą atidėjo į šoną. 
Yra svarbesnių bėdų, dėl kurių reikėtų jaudintis. Krebo pasiūlymas ne 
tik parodė kelią, kaip išpainioti keblią padėtį, kurią, būdamas vadas, 
turėjo išspręsti, bet dar kartu ir sutvarkė labai asmenišką problemą. 
Kad ir kiek galvojo, nuo pat žemės drebėjimo niekaip negalėdavo su- 
mąstyti jokio kito būdo, kaip tik pasiimti kartu gyventi Izą ir jos bū- 
simą vaikelį, galbūt kartu ir Krebą. Jis jau buvo atsakingas už Braudą, 
Ebrą, dabar dar ir Ogą. Atsiradus daugiau žmonių, būtų prasidėjusi 
trintis toje vietoje, kur vadas galėdavo atsipalaiduoti ir bent kiek pail- 
sėti. Jo moteris taip pat tikriausiai nebūtų dėl to laiminga. 

Ebra gana gerai sutarė su jo seserimi, bet dalytis tuo pačiu židiniu? 
Nors niekas niekada nebuvo išsakyta atvirai, Brunas žinojo, jog Ebra 
pavydi Izos užimamos padėties. Ebra buvo susiporavusi su vadu, tad 
daugelyje genčių ji būtų buvusi aukščiausią padėtį užimančia moteri- 
mi. Tačiau Iza buvo gydytoja, priklausanti nenutrūkstamai labiausiai 
gerbiamų, didžiausią prestižą turinčių genties moterų gydytojų dinas- 
tijai. Jos padėtis priklausė jai pačiai, o ne nuo jos vyro. Kai Iza paėmė 
mergytę, Brunas pagalvojo, jog teks priimti ir ją. Vadui nė nešovė į 
galvą, jog šamanas gali pasirūpinti ne tik pats savimi, bet dar ir Iza bei 
jos vaikais. Krebas negali medžioti, bet šamanui prieinami kiti maisto 


šaltiniai. 

Išsprendęs problemą, Brunas patraukė prie genties, kurios žmonės 
nekantriai laukė vado, kad šis patvirtintų tai, ką jie jau ir taip buvo at- 


spėję. Vadas parodė ženklą „daugiau nebekliaujame, urvą suradome“. 


— Iza, - tarė Krebas, kol moteris ruošė gluosnio žievės arbatą Ai- 
lai. — Šį vakarą aš nevalgysiu. 

Pritardama Iza nulenkė galvą. Žinojo, jog šamanas eis medituoti 
ruošdamasis ceremonijai. Prieš medituodamas jis niekada nevalgydavo. 

Gentis buvo apsistojusi šalia šaltinio, nuožulnaus į urvą vedančio 
šlaito papėdėje. Į urvą neis, kol jis nebus pašventintas tinkamais ritu- 
alais. Nors per daug aiškiai rodyti nerimą būtų netinkama, kiekvie- 
nas genties narys rasdavo priežastį prieiti tiek arti, kad žvilgtelėtų į 
vidų. Maisto ieškančios moterys dairinėjosi prie urvo angos, o vyrai 
sekiojo paskui jas neva žiūrėti, kaip dirba. Gentis buvo sujudusi, bet 
geros nuotaikos. Nerimas, kurį juto nuo pat žemės drebėjimo, prany- 
ko. Žmonėms patiko, kaip atrodo didžiulis naujas urvas. Nors buvo 
sunku blausioje, neapšviestoje kiaurymėje ką nors įžvelgti, užteko ma- 
tyti, jog urvas erdvus, daug didesnis nei ankstesnysis. Susižavėjusios 
moterys rodė į ramų baseinėlį šaltinio vandens visai prie pat įėjimo. 
Net nereikės toli eiti iki šaltinio. Visos laukė urvo ceremonijos, vienos 
iš nedaugelio ritualų, kuriame moterys atliko savo vaidmenį, o visi lau- 
kė, kol galės įžengti į vidų. 

Šamanas patraukė tolyn nuo subruzdusios stovyklavietės. Norėjo 
rasti ramią vietelę, kur galėtų netrukdomas pagalvoti. Jam šlubuojant 
pagal sraunų upokšnį, skubantį įsilieti į vidinę jūrą, šiltas vėjas vėl pa- 
pūtė iš pietų, taršė barzdą. Tik keli tolimi debesėliai gadino giedrą kaip 
krištolas vėlyvos popietės dangų. Krūmai buvo tankūs, vešlūs, teko skin- 
tis kelią per kliūtis, bet giliai susikaupęs šamanas vos tepastebėjo šitai. 


Staiga jį privertė suklusti triukšmas iš netoliese esančių krūmų. "Tai buvo 

nepažįstamas kraštas, o vienintelis jo ginklas - lazda, bet ginantis, net 
ir vienintelėje stiprioje rankoje galėjusi virsti grėsmingu ginklu. Krebas 
laikė lazdą paruoštą, klausydamasis iš tankių krūmų sklindančio kriuk- 
sėjimo ir šnirpštimo bei šakų traškėjimo iš ten, kur judėjo krūmai. 

Staiga pro tankią lapiją prasiveržė gyvūnas - galingą jo kūną laikė 
striukos tvirtos kojos. Bjaurūs aštrūs apatiniai kandžiai kyšojo abipus 
snukio tarsi iltys. Nors niekad nebuvo matęs tokio padaro anksčiau, 
Krebas prisiminė jo pavadinimą. Šernas. Laukinė kiaulė karingai dėb- 
telėjo į žmogų, tarsi negalėdama apsispręsti patrypčiojo, o paskui ne- 
kreipdama dėmesio į stebėtoją, sukišusi snukį į minkštą žemę, nukul- 
deno atgal į krūmus. Su palengvėjimu atsidusęs Krebas patraukė pagal 
upokšnį tolyn. Sustojo ant siauro smėlėto kranto, patiesė apsiaustą, 
ant jo padėjo Urvinio lokio kaukolę ir atsisėdo priešais ją. Parodė kelis 
gestus, prašydamas Lokio pagalbos, o tada išvijo iš galvos visas min- 
tis - mąstė tik apie kūdikius, kuriems reikėjo totemų. 

Vaikai visada žadino Krebo smalsumą. Jis dažnai prisėsdavo genties 
viduryje, aiškiai paskendęs mintyse stebėjo vaikus niekam šito net ne- 
įtariant. Vienas mažųjų buvo smarkus, tvirtas berniukas, beveik įpu- 
sėjęs pirmuosius metus - piktai bliovęs gimdamas ir daugybę kartų 
vėliau, ypač kai norėdavo, kad jį pamaitintų. Nuo pat pradžių Borgas 
nuolat trindavosi apie mamą, kišdavo galvą prie minkštos jos krūtinės, 
kol rasdavo spenelį ir čiulpdavo tylutėliai niurgzdamas iš malonumo. 
Krebas juokais pagalvojo, kad vaikas primena šerną, kurį ką tik matė 
kriuksintį ir knisantį minkštą žemę. Šernas buvo gyvūnas, vertas pa- 
garbos. Protingas, baisios iltys, jei padaras supykdavo, galėjo pridaryti 
rimtos žalos, o trumpos kojelės, jei šernas nuspręsdavo pulti, judėjo 
stulbinančiu greičiu. Nė vienas medžiotojas nebūtų atsisakęs tokio to- 
temo. Be to, jis tiks šiai naujai vietai - šerno dvasia nesunkiai apsistos 
naujame urve. Taip, šernas ir bus, nusprendė šamanas, įsitikinęs, jog 
berniuko totemas pats pasirodė jam, kad primintų apie save. 

Šamanas buvo patenkintas pasirinkimu ir nukreipė dėmesį į kitą 


vaiką. Ona, kurios motina neteko vyro per žemės drebėjimą, buvo gi- 

musi visai prieš pat nelaimę. Vornas, keturmetis jos brolis, dabar buvo 
vienintelis vyras prie jų šeimos židinio. Agai greitai reikės kito vyro, 
svarstė raganius, o tas, kas paims Agą, kartu gaus ir jos seną motiną. Bet 
tai Bruno rūpestis, reikia galvoti apie Oną, o ne apie jos seną motiną. 

Mergaitėms reikia švelnesnių totemų, jie negali būti stipresni už 
vyrų, nes kitaip kausis, neatsiras nauja gyvybė ir moteris nepagimdys 
vaikų. Šamanas pagalvojo apie Izą. Jos antilopės saigos totemas buvo 
per stiprus — vyro totemas negalėjo jo įveikti ilgus metus — argi ne 
taip? Šamanas dažnai apie tai galvodavo. Iza žinojo daugiau burtų, nei 
paprasti žmonės įsivaizdavo, ir ji nesijautė laiminga su vyru, kuriam 
buvo atiduota. Ne tai, kad Krebas būtų ją kaltinęs. Moteris visada el- 
gėsi tinkamai, bet įtampa tarp poros buvo akivaizdi. Na, dabar vyro 
nebėra, pagalvojo Krebas. Būsiu jei ir ne vyras, tai rūpinsiuosi ja. 

Būdamas brolis, Krebas niekada nebūtų pora Izai, tai prieštarau- 
tų visoms tradicijoms, bet jis jau seniai nebesitikėjo rasti poros. Iza — 
puiki draugė, jau seniai jam gamino ir rūpinosi, o galbūt dabar netgi 
bus malonu ilsėtis prie židinio be nuolat jaučiamo priešiškumo. Su 
Aila bus dar smagiau. Krebas pajuto, kaip prisiminus mažas rankutes, 
siekiančias apsikabinti jį, užlieja švelni šiluma. „Vėliau“, - pasakė sau. 
Pirma Ona. 

Ši mažutė buvo ramus, patenkintas vaikas, kuris dažnai spoksoda- 
vo į jį didžiulėmis apvaliomis akimis. Stebėjo viską tyliai susidomėjusi, 
nieko nepraleisdama, ar bent jau taip atrodė. Šamanui galvoje šmėste- 
lėjo apuoko vaizdas. Per stiprus? Apuokas —- medžiotojas, pagalvojo 
vyras, bet medžioja tik smulkius padarėlius. Kai moteris turi stiprų 
totemą, jos poros dvasia globėja turi būti dar stipresnė. Joks vyras su 
silpna apsauga negalėtų susiporuoti su moterimi, kuri turi apuoko to- 
temą, bet gal jai reikės vyro su stipria apsauga. Taigi apuokas, nuspren- 
dė vyras. Visoms moterims reikia vyrų su stipriais totemais. „Ar todėl 
niekada neradau sau poros?“ — svarstė Krebas. Kiek apsaugos gali su- 
teikti stirna? Izos totemas, duotas jai gimus, stipresnis. Krebas nelaikė 


švelnios, baikščios stirnos savo totemu daugelį metų. Šis gyvūnas taip 

pat gyveno šiuose tankiuose miškuose kaip ir šernas, staiga prisiminė 
šamanas. Vyras buvo vienas nedaugelio, turinčių du totemus - Krebą 
saugojo stirna, o tapęs šamanu įgijo dar ir lokio totemą. 

Didžiulis gauruotas urvinis lokys, galingas žolėdis, ūgiu lenkiantis 
visaėdžius pusbrolius vos ne dvigubai ir beveik trigubai už juos sun- 
kesnis, didžiausias kada nors žinomas lokys, šiaip jau labai neskubė- 
davo pykti. Bet viena nervinga lokė užpuolė beginklį luošą berniuką, 
kuris užsigalvojęs nuklydo per arti lokės jauniklių. Berniuko mama 
rado jį sudraskytą ir kraujuojantį, kartu su puse veido nuplėšta akimi, 
ji pati savo vaiką ir išgydė. Motina amputavo be naudos kabančią pa- 
ralyžiuotą ranką, žemiau alkūnės sutraiškytą galingos didžiulio pada- 
ro jėgos. Neilgai trukus prieš Krebą buvęs šamanas pasirinko luošą ir 
randuotą berniuką mokiniu ir pasakė jam, jog Lokys išsirinko, išban- 
dė jį ir nutarė, jog jis vertas, bei pasiėmė jo akį kaip ženklą, kad Krebas 
jo saugomas. Sakė, jog vaikas turėtų išdidžiai nešioti randus, nes tai 
naujojo totemo žymės. 

Lokys niekada neleido jo dvasiai susižavėti moterimi, kad būtų 
pradėtas vaikas, jis pasiūlė apsaugą tik po išbandymo. Mažai būdavo 
pasirenkami, o dar mažiau išgyvendavo. Sumokėti akimi buvo didelė 
kaina, bet Krebas nesigailėjo. Jis buvo šamanas. Joks raganius niekada 
neturėjo tokios galios, ir toji galia, Krebas neabejojo, buvo suteikta 
Lokio. O dabar šamanas prašė savo totemo pagalbos. 

Sugniaužęs amuletą, jis meldė Didžiojo Lokio dvasią atvesti, pa- 
rodyti mergaitės totemą, kuris saugojo kitiems gimusį vaiką. Tai buvo 
tikras jo gebėjimų išbandymas, šamanas net nebuvo tikras, kad žinia 
bus perduota per jį. Susikaupęs galvojo apie mergytę ir kiek mažai 
žino apie ją. Ji bebaimė, pagalvojo vyras. Atvirai rodė jam simpatiją, 
nebijojo nei jo, nei genties draudimų. Mergaitei tai reta savybė - esant 
šamanui šalia dažniausiai jos slėpdavosi motinoms už nugarų. Mažoji 
smalsi ir greitai mokosi. Šamanui vaizduotė ėmė piešti paveikslą, ta- 
čiau jis nustūmė tas mintis į šoną. Ne, neteisinga, ji mergaitė, o šis 
totemas ne moteriškas. Pabandė įsivaizduoti iš naujo, tačiau vaizdas ir 

vėl grįžo. Nusprendė leisti vaizduotei pažaisti - gal tai nuves kur nors 
kitur. 

Įsivaizdavo urvinių liūtų šeimyną, tingiai besišildančią atviroje 
stepėje karštuose saulės spinduliuose. Du liūtukai. Vienas žaismingai * 
šokčiojo aukštoje nuvytusioje žolėje, smalsiai kaišiojo nosį į smulkių 
graužikų urvus ir apsimesdamas, jog puola, urzgė. Tai buvo liūtukė, 
toji, kuri užaugusi taps liūtė, pirmoji būrio medžiotoja, toji, kuri atne- 
ša grobį savo liūtui. Atšuoliavusi prie liūto gauruotais karčiais, liūtukė 
pabandė jį suvilioti žaidimu. Be jokios baimės ji ištiesė leteną ir kepš- 
telėjo suaugusios katės galingą snukį. Tai buvo lengvas palytėjimas, 
beveik glostymas. Didžiulis liūtas prispaudė mažylę sunkia letena, 
laikė ją, o paskui pradėjo prausti liūtukę ilgu šiurkščiu liežuviu. Urvi- 
niai liūtai augina jauniklius ypač meiliai ir tvarkingai, kaip ir mes, pa- 
galvojo Krebas stebėdamasis, kodėl jam pasirodė vaizdelis iš laimingo 
šeiminio kačių gyvenimo. 

Šamanas pabandė nuvyti vaizdus, darsyk susikaupęs pagalvoti apie 
mergytę, bet paveikslas nesikeitė. 

— Loky, - kreipėsi jis, - urvinis liūtas? Negali būti. Moteris negali 
turėti tokio galingo totemo. Su kokiu vyru ji galėtų gyventi? 

Joks vyras šioje gentyje neturėjo urvinio liūto totemo, ir kitose 
gentyse tokių buvo nedaugelis. Jis įsivaizdavo aukštą, liesą mergytę 
tiesiomis rankomis ir kojomis, plokščiu veidu su didžiule atsikišusia 
kakta, tokiu blyškiu tarsi išplautu — net akys buvo per šviesios. Ji bus 
bjauri moteris, šamanas tikrai taip manė. Vis tiek - koks vyras jos pa- 
norės? Sąmonę perskrodė mintis apie jo paties bjaurumą, ir apie tai, 
kaip moterys jo vengė, ypač kai buvo jaunesnis. Gal ji niekada nesusi- 
poruos, tad reikia stipraus totemo apsaugos, jei turės gyventi be jokio 
vyro, kuris ją saugotų. Bet urvinis liūtas? Šamanas pabandė prisiminti, 
ar yra jų gentyje buvusi kokia nors moteris su didžiulės katės totemu. 

Ji nepriklauso genčiai, priminė sau šamanas, ir nėra abejonių, kad 
jos apsauga stipri, kitaip nebūtų išgyvenusi. Būtų buvusi nužudyta to 
urvinio liūto. Sąmonėje ryškėjo mintis. Urvinis liūtas! Jis ją užpuolė, 

bet nenužudė... ar tikrai puolė? O gal bandė mergytę? Tada į galvą 
šovė dar viena mintis, net šaltukas perbėgo per nugarą. Visas abejones 
lyg šluote nušlavė. Jis buvo įsitikinęs. Net Brunas negalės suabejoti, 
pagalvojo šamanas. Urvinis liūtas pažymėjo ją keturiais lygiagrečiais 
brėžiais ant kairiosios šlaunies, randais, kuriuos nešios visą gyvenimą. 
Įšventinimo į vyrus ceremonijoje, kai šamanas įrėžė jaunuoliui ant 
kūno totemo ženklą, urvinio liūto ženklas buvo keturi lygiagretūs 
brėžiai ant šlaunies! 

Vyrukui tie brėžiai buvo ant dešiniosios šlaunies, bet mažoji juk 
moteriškos giminės, o ženklai visiškai tokie par. Žinoma! Kodėl to ne- 
suprato anksčiau? Liūtas žinojo, jog genčiai bus sunku priimti mergy- 
tę, tad pats ją pažymėjo, bet taip aiškiai, kad niekas negalėtų suklysti. 
Ir pažymėjo ją šios genties totemo žyme. Urvinis liūtas norėjo, kad 
gentis tai suprastų. Jis nori, kad vaikas gyventų su mumis. Pasiėmė jos 
žmones, kad ji galėtų gyventi sa mumis. Kodėl? Raganiui nedavė ra- 
mybės nerimas, tas pats, kurį patyrė po ceremonijos tą dieną, kai rado 
mergytę. Jei būtų žinojęs tą žodį, būtų pavadinęs tai bloga nuojauta, 
dar pažymėta keista, jaudinančia viltimi. 

Šamanas nusipurtė. Niekada anksčiau nebuvo tekę parirti taip 
stipriai apsireiškiančio totemo, tad pagalvojo, jog šitai jį sujaudino. 
Urvinis liūtas - mergytės totemas. Jis ją pasirinko, visai kaip urvinis 
lokys pasirinko mane. Šamanas pažvelgė į tuščias priešais jį padėtos 
kaukolės akiduobes. Išmintingai priimdamas viską, kaip yra, jis stebė- 
josi dvasių gebėjimu perduoti žinią. Dabar viskas labai aišku. Šamanas 
pajuto palengvėjimą, ir vis tiek liko priblokštas. Kodėl šiai mažai mer- 


gytei gali reikėti tokios galingos apsaugos? 


Medžiai juodais lapais mojavo, virpėjo prieblandoje nuo vėjo, tarsi 
šokantys siluetai tamsėjančiame danguje. Stovykloje buvo ramu, visi 
ruošėsi nakčiai. Blausiai žioruojančių įkaitusių anglių šviesoje kartais 
žvilgčiodama ten, kur nuėjo Krebas, Iza patikrino, ką turinti keliuose 
mažuose kapšeliuose, lygiomis eilėmis sukabintuose ant jos apsiausto. 
Moteris buvo susirūpinusi dėl brolio, kuris vienas pats, be ginklo, ga- 
linčio padėti apsiginti, patraukė į nepažįstamus miškus. Mergytė jau 
miegojo, o dienos šviesai vis silpstant nerimas ėmė vis labiau augti. 

Anksčiau Iza, norėdama pažinti, kokių yra augalų, ir papildyti bei 
pagausinti vaistų atsargas, spėjo apžiūrėti želiančią aplinkui urvą auga- 
liją. Tam tikrus dalykus ji visą laiką nešiojosi ūdros kailio krepšyje, bet 
nedideli kapšeliai džiovintų lapų, žiedų, šaknų, sėklų ir žievės, sudėti 
tame medicinos reikmenų krepšyje, jai buvo tik pirmosios pagalbos 
vaistai. Naujame urve ji turės vietos laikyti daugiau ir įvairesnių auga- 
lų. Vis dėlro be medicinos krepšio Iza niekur toli neidavo. Tai buvo lyg 
jos rūbo dalis. Ir dar daugiau. Be vaistų, o ne be drabužių jausdavosi 
lyg nuoga. 

Pagaliau Iza pamatė senąjį raganių paršlubuojantį atgal ir su paleng- 
vėjimu šoko jam paliktą maistą dėti ant laužo, kad pašiltų, ir virinti 
vandenį Krebo mėgstamiausiai žolelių arbatai. Šamanas parkrypavo, 


prisėdo šalia sesers, kuri tuo metu dėliojo mažus kapšelius į didesnį. 

— Kaip šiandien vaikas? - kreipėsi Krebas. 

— Geriau miega. Skausmas beveik praėjo. Ji klausinėjo, kur tu, — 
atsakė Iza. 

Širdyje patenkintas Krebas suniurzgė. 

— Padaryk jai ryte amuletą, Iza. 

Moteris pritardama nulenkė galvą, o tada vėl pašoko patikrinti mais- 
to ir vandens. Turėjo judėti. Buvo tokia laiminga, jog negalėjo nustygti 
vietoje. Aila lieka. Krebas greičiausiai pasikalbėjo su jos totemu, pagal- 
vojo Iza iš džiaugsmo spurdančia širdimi. Kitų dviejų kūdikių mamos 
tądien pagamino amuletus. Jos labai aiškiai parodė, kad pageidauja, 
jog visi žinotų, kad jų vaikai urvo ceremonijoje gaus totemus. Jiems 
tai pranašauja gerą sėkmę, tad abi moterys labai didžiavosi ir atrodė 


beveik pasipūtusios. Ar todėl Krebo taip ilgai nebuvo? Jam turėjo būti 


sunku. Izai labai knietėjo sužinoti, koks Ailos totemas, bet užgniaužė 


norą paklausti. Vis tiek neatsakytų, be to, gana greitai išgirs. 

Moteris nunešė broliui maisto ir arbatos jiems abiem. Abu cyliai 
sėdėjo, o tarp jų tvyrojo meili, jauki šiluma. Krebui baigus valgyti, juo- 
du liko vieninteliai nemiegantys. 

— Medžiotojai išeis rytoj ryte, — tarė šamanas. - Jei grobis bus ge- 
ras, ceremonija įvyks kitą dieną. Ar būsi pasiruošusi ? 

— Pacikrinau, krepšyje yra pakankamai šaknų. Būsiu pasirengu- 
si, - atsakė Iza, laikydama pakėlusi mažą kapšelį. Jis skyrėsi nuo kitų. 
Oda buvo nudažyta sodria rudai raudona spalva su smulkiai sutrin- 
tais raudonos ochros milteliais, sumaišytais su lokio taukais, naudoja- 
mais įtrinti lokio kailiui, iš kurio maišelis buvo padirbintas. Jokia kita 
moteris neturėjo nieko dažyto šventa raudona spalva, nors visi gen- 
ties žmonės nešiojosi raudonos ochros gabalėlį amuletuose. Tai buvo 
švenčiausia Izos turima relikvija. - Apsivalymo apeigas atliksiu ryte. 

Krebas ir vėl tik suniurzgė. Tai buvo įprastas, atsainus, neįparei- 
gojantis komentaras, dažnas vyrų atsakymas moteriai. Jis reiškė tik 


tiek, kad moteris buvo suprasta, neteikiant per daug prasmės tam, kas 

pasakyta. Kurį laiką abu sėdėjo tylėdami, paskui Krebas padėjo mažą 
arbatos puodelį ant žemės ir pažvelgė į seserį. 

— Šamanas rūpinsis tavimi, mergyte, ir tavo vaiku, jei tai bus mer- 
gaitė. Naujame urve tu, Iza, gyvensi prie mano židinio, - tarė, pasiekęs 
lazdą atsistojo bei nusvyravo į guolį. 

Iza jau stojosi, bet priblokšta šio pareiškimo vėl atsisėdo. Šito ji ti- 
kėjosi mažiausiai. Nebelikus jos vyro, žinojo, jog kažkoks kitas vyras 
turės ja rūpintis. Bandė mintis apie savo likimą stumti į šoną - nesvar- 
bu, kaip jautėsi, Brunas vis tiek jos nebūtų klausęs, bet kartais nega- 
lėdavo nustoti apie tai galvojusi. Bet kurios įmanomos galimybės jai 
nepatiko, o visa kita vis tiek atrodė nepanašu, jog įvyks. 

Likęs Drugas, kai Guvo motina žuvo per žemės drebėjimą, gyveno 
vienas. Iza gerbė Drugą. Jis buvo geriausias gentyje įrankių dirbėjas. 
Bet kuris vyras galėjo nuskelti nuo titnago akmens plonas atskalas, 
pasigaminti grubų akmeninį kirvuką ar gremžtuką, bet Drugas tikrai 
tam buvo ypač gabus. Galėjo taip pakeisti akmens formą, kad nuoski- 
los, kurias atskeldavo, būdavo tokio dydžio ir formos, kokios panorė- 
davo. Jo peiliai, gremžtukai — visi įrankiai būdavo labai vertinami. Jei 
kas jai leistų rinktis, iš visų genties vyrų būtų pasirinkusi Drugą. Jis 
buvo geras berniuko patarnautojo motinai. Juodu atrodė nuoširdžiai 
atsidavę vienas kitam. 

Tačiau Iza manė, jog greičiausiai Drugui atiduos Agą. Aga jaunesnė 
ir jau turi du vaikus. Jos sūnui Vornui greitai reikės medžiotojo, atsa- 
kingo už jo mokymą, ir dar Ona, kuriai reikės vyro, kad rūpintųsi, kol 
ji užaugs ir pati turės porą. Įrankių dirbėjas greičiausiai taip pat norės 
paimti Agos motiną Abą. Senolei reikia vietos, kaip ir jos dukrai. Pri- 
siėmus visas šias atsakomybes ramus ir tvarkingas Drugo gyvenimas 
pasikeistų. Aga kartais gali būti kiek sudėtingo būdo ir neturinti tiek 
supratimo, kiek turėjo Guvo motina, bet Guvas greitai įkurs savo židi- 


nį, o Drugui reikia moters. 

Guvas kaip vyras Izai atrodė net nediskutuotinas klausimas. Per 
jaunas, vos tik tapęs vyras, dar nė neturėjęs poros. Brunas niekada ne- 
duotų jam senos moters, o Iza jautėsi labiau jo motina nei žmona. 

Moteriai buvo užklydusi mintis ir apie gyvenimą su Grodu ir Uka 
bei vyru, kuris buvo susiporavęs su Grodo motina Zougu. Grodas 
buvo šaltas, mažakalbis vyras, bet niekada nerodė žiaurumo, o jo išti- 
kimybė Brunui neabejotina. Iza būtų buvusi visai ne prieš gyvenimą 
su Grodu, net ir kaip antroji moteris. Bet Uka buvo Ebros sesuo, ir 
niekada taip ir neatleido Izai jos užimamos padėties bei to, kad užėmė 
Ebrai skirtą vietą. O nuo to laiko, kai žuvo jų sūnus, dar net nespėjęs 
persikraustyti prie savo židinio, Uka sielvartavo, buvo lyg nesava. Net 
Ovra, jos duktė, nepajėgė sumažinti motinos sielvarto. Iza manė, jog 
prie jų židinio per daug nelaimių. 

Moteris vargiai tepajėgė galvoti ir apie Krugo ugnį. Ika, jo pora ir 
Borgo motina, buvo atvira, draugiška jauna moteris. Tik bėda, jog juo- 
du labai jauni, be to, Iza niekada gerai nesutarė su Dorvu, seniu, gyve- 
nusiu su Ikos motina, o dabar dalijosi jaunosios poros ugniaviete. 

Liko Brunas, bet Iza nebūtų galėjusi tapti net antrąja moterimi jų 
šeimoje — jis buvo jos brolis. Ne tai, kad šitai būtų buvę labai svarbu, 
ji pati užėmė aukštą padėtį. Bent jau nebuvo vargšė senoji, kuri per 
žemės drebėjimą rado kelią į dvasių pasaulį. Toji buvo atkeliavusi iš 
kitos genties, jos vyras seniausiai miręs, niekada neturėjusi vaikų, ir 
keliaudavo nuo vieno židinio prie kito, visad būdavo našta - moteris 
be statuso, be jokios naudos. 

Tačiau galimybė dalytis ugniakuru su Krebu, kad jis rūpintųsi ja, 
Izai nė netoptelėjo į galvą. Gentyje nebuvo nė vieno, kuriam ji būtų 
labiau atsidavusi — nei vyro, nei moters. Krebui netgi patinka Aila, 
pagalvojo moteris, esu dėl to tikra. Tai nuostabus susitarimas, kuris 
netektų galios tik tuomet, jei susilaukčiau berniuko. Berniukui reikia 
gyventi su vyru, kuris išmokys jį būti medžiotoju, o Krebas medžioti 


negali. 

Galėčiau išgerti vaistų, kad netekčiau kūdikio, akimirką pagalvojo 
Iza. Tada galėčiau būti tikra, jog nesusilauksiu berniuko. Ji paplekšno- 
jo per pilvą ir papurtė galvą. Ne, per vėlu, būtų problemų. Ji suprato, 
jog nori kūdikio, ir nepaisant amžiaus nėštumas ėjosi be sunkumų. 
Buvo daug šansų, jog kūdikis gims normalus ir sveikas, o vaikai per 
daug brangūs, kad būtų galima taip lengvai netekti. Dar kartą papra- 
šysiu savo totemo, kad gimtų mergytė. Jis žino, jog visą laiką norėjau 
mergaitės. Pažadėjau, jog rūpinsiuosi savimi, kad kūdikis, kuriam lei- 
do prasidėti, būtų sveikas, jei tik bus mergaitė. 

Iza žinojo, jog jos metų moterys gali turėti problemų, tad valgė 
maistą ir vartojo vaistus, kurie galėjo būti naudingi nėščiai moteriai. 
Nors niekada nebuvusi motina, išmanė apie nėštumą, gimdymą ir kū- 
dikio priežiūrą daugiau nei dauguma moterų. Ji buvo padėjusi gimdy- 
ti visoms jaunoms genties moterims ir laisvai dalijosi savo žiniomis su 
visomis. Bet buvo keletas burtų, motinos perduotų dukteriai, tokių 
slaptų, jog Iza būtų verčiau mirusi, bet neatskleidusi jų, ypač vyrui. Bet 
kuris vyras, sužinojęs apie tai, niekada nebūtų leidęs jų naudoti. 

Paslaptis buvo išlaikyta tik todėl, kad niekas - nei vyras, nei mote- 
ris - neklausinėjo gydytojos apie jos magiją. Paprotys vengti tiesiogi- 
nių klausimų buvo toks įsisenėjęs, jog tapo tradicija, beveik įstatymu. 
Ji galėjo dalytis žiniomis, jei kas nors būtų parodęs susidomėjimą, bet 
Iza niekada nekalbėjo apie ypatingus burtus, nes jei vyras būtų su- 
galvojęs paklausti, ji nebūtų turėjusi teisės tylėti — nė viena moteris 
negali neatsakyti vyrui, be to, genties žmonėms neįmanoma meluoti. 
Jų bendravimo būdas su subtiliausiais niuansais, vos suvokiamomis iš- 
raiškomis, gestų ir pozos pokyčiais leisdavo tuojau pat pastebėti bet 
kokį bandymą sakyti netiesą. Šie žmonės net neturėjo melo sąvokos, 
arčiausiai netiesos buvo pokalbio vengimas, ir tai paprastai pastebima, 
nors dažnai leidžiama. 

Iza niekuomet neminėjo magijos paslapčių, kurias sužinojo iš mo- 


tinos, tačiau naudojosi jomis. Burtai padėjo apsisaugoti nuo kūdikio, 

neleido vyro totemo dvasiai įlėkti per burną ir pradėti vaikelį. Vyrui, 
su kuriuo Iza gyveno, niekada nė netoptelėjo į galvą paklausti, kodėl 
Iza vis nesusilaukia vaiko. Jis manė, jog jos totemas per stiprus mote- 
riai. Dažnai sakydavo jai tai ir skųsdavosi kitiems vyrams, kad tai ir yra 
priežastis, kodėl jo totemo dvasia nepergali josios. Norėdama apsisau- 
goti Iza naudojo augalus - taip ji vertė vyrą kentėti gėdą. Ji norėjo, jog 
visa gentis ir jis patš manytų, kad apvaisinantis jo totemo gaivalas yra 
per silpnas pralaužti jos gynybą, tad šitaip elgėsi net nepaisydama, jog 
vyras ją mušė. 

Mušimo griebdavosi tikėdamasis priversti Izos totemą pasiduoti, 
bet moteris žinojo, jog jam patinka ją daužyti. Iš pradžių ji tikėjosi, 
kad jei nepagimdys vaikų, vyras atiduos ją kuriam nors kitam. Ji ne- 
kentė pasipūtėlio pagyrūno dar prieš tai, kai buvo jam atiduota, o kai 
suprato, kas bus jos vyras, neliko nieko kita, kaip tik beviltiškai įsikibti 
motinos. Motina galėjo tik paguosti — jos žodis reiškė ne ką daugiau 
nei dukters. Tačiau vyras jos neatidavė. Iza buvo gydytoja, aukščiausią 
padėtį užimanti genties moteris, o galėdamas ją valdyti tarsi pabrėž- 
davo savo vyriškumą. Kai jo totemo stiprumo ir jo paties vyriškumo 
klausimas pakibo ant plauko dėl to, kad moteris vis neturėjo vaikų, 
fizinė galia, kurią rodė, padėjo tai kompensuoti. 

Nors buvo leidžiama mušti tikintis, jog mušimai vis tik pasibaigs 
kūdikio pradėjimu, Iza juto, kad Brunas to nepateisina. Ji buvo tikra, 
jei Brunas tuo metu būtų buvęs vadas, ji nebūtų buvusi atiduota tam 
vyrui. Tam, kuris, Bruno nuomone, neįrodė savo vyriškumo įveikda- 
mas moterį. Moterys neturėjo pasirinkimo - galėjo tik paklusti. Vyrui 
buvo negarbinga šokti prieš žemiau stovintį padarą ar leisti, kad mo- 
teris išprovokuotų jo emocijas. Vyro pareiga buvo įsakinėti moteriai, 
palaikyti drausmę, medžioti ir tiekti viską, ko reikia, valdyti emoci- 
jas ir nerodyti jokių skausmo ženklų, kai kentėdavo. Moteriai galima 
buvo sušerti, jei ji tingėjo ar nepagarbiai elgėsi, bet ne iš pykčio ir ne 


mėgaujantis tuo, o tik tvarkai palaikyti. Nors kai kurie vyrai mušdavo 

moteris dažniau nei kiti, nedaugelis turėjo tokį įprotį. Tik Izos vyras 
mušdavo nuolat. 

Kai prie jų ugniakuro apsigyveno Krebas, vyras dar mažiau tenorė- 
jo Izą kam nors atiduoti. Iza jau buvo ne tik gydytoja, bet ir toji, kuri 
gamino šamanui valgį. Jei Iza būtų palikusi jo židinį, Krebas taip pat 
būtų išėjęs. Izos vyras įsivaizdavo, jog visa gentis mano, kad jis moko- 
si galingojo šamano paslapčių. Iš tiesų Krebas visą laiką, kai gyveno 
su jais, tebuvo tik tiek mandagus, kiek reikalaujama, ir dažnai vargiai 
teikdavosi pastebėti Izos vyrą. Ypač Iza buvo įsitikinusi tada, kai Kre- 
bas pastebėdavo ant jos kūno spalvingą mėlynę. 

Per visus tuos mušimus Iza vis laikėsi žolelių magijos. Vis dėlto, 
kai suprato esanti nėščia, pasidavė lemčiai. Kažkuri dvasia galop įveikė 
jos totemą ir jos burtus. Gal tai buvo vyro totemas, bet Iza galvojo, jei 
jo totemo gaivalas galų gale paėmė viršų, tai kodėl toji dvasia apleido 
jį, kai sugriuvo urvas? Moteris turėjo tik vieną, paskutinę viltį. Troš- 
ko dukters, mergaitės, kuri būtų atėmusi ką tik įgytą vyro pagarbą, 
mergaitės, kuri būtų tęsusi gydytojų moterų dinastiją, nors pati Iza 
anksčiau buvo pasiryžusi geriau jau pati būti paskutine šios dinastijos 
atstove nei gyvendama su tuo vyru susilaukti vaiko. Jei ji pagimdytų 
sūnų, jos vyras būtų buvęs visiškai patenkintas, turint mergaitę bent 
jau liktų ko norėti ateityje. Dabar Iza troško mergaitės dar labiau ne 
tam, kad po mirties atimtų vyrui garbę, bet tam, kad galėtų gyventi su 
Krebu. 

Iza padėjo vaistų krepšį į šalį ir įsiropštė po kailiu šalia ramiai mie- 
gančio vaiko: Ailai turėtų sektis, pagalvojo Iza. Štai naujas urvas, ir jai 
bus leista pasilikti sa manimi, be to, gyvensime prie Krebo židinio. 
Gal jos sėkmė ir man duos dukrą. Iza apkabino mergytę ir prisiglaudė 
prie mažo šilto kūnelio. 

Kitą rytą po pusryčių Iza pamojo mergytei ir patraukė prie upe- 
lio. Joms einant pakrante, gydytoja ieškojo tam tikrų augalų. Po kelių 


minučių moteris pamatė kitoje pusėje proskyną ir perbrido per upe- 

lį. Atviroje aikštelėje stiebėsi keli augalai maždaug pėdos aukščio, su 
blausiai žaliais lapais ant ilgų stiebelių, besibaigiančių varpomis su ma- 
žučiais tankiai susispietusiais žaliais žiedeliais. Iza iškasė raudonšaknį 
burnorį ir patraukė į pelkėtą vietą šalia stovinčio vandens užutėkio, 
kur rado tėkmės išplautus asiūklių kuokštus ir kiek tolėliau muilinių 
lelijų. Paskui ją sekanti Aila susidomėjusi stebėjo - ji labai troško, kad 
būtų galėjusi kalbėtis sa moterimi. Galvoje kirbėjo galybė klausimų, 
kurių negalėjo paklausti. 

Jos sugrįžo į stovyklą, ir mergytė stebėjo, kaip moteris pripila tan- 
kiai supintą krepšį vandens ir deda išsišakojusius asiūklių stiebelius bei 
karštus akmenis iš laužo. Aila tupėjo šalia moters, kol toji atkirto ap- 
valų gabalą aštria akmens nuoskila nuo apsiausto, kuriame nešė mer- 
gytę. Šiaip minkšta ir lanksti, taukais įtrinta oda tapdavo kieta, bet 
akmeninis peilis pjovė ją lengvai. Dar vienu akmeniniu nusmailintu 
įrankiu pagal skritulio kraštą prakirto kelias skyles ir tvirtai sutraukė, 
kad būtų tarsi kapšelis. Skubiais Drugo pagaminto peilio, kurį labai 
brangino, judesiais Iza atpjovė gabaliuką nuo ilgo diržo, kuriuo juosė 
drabužius, ir primatavo jį aplink Ailos kaklą. Viskas užtruko vos kelias 
akimirkas. 

Kai vanduo krepšyje jau burbuliavo, Iza paėmė kitus augalus, ku- 
riuos buvo surinkusi kartu su tankiai supintu vytelių dubenėliu, ir 
grįžo prie upokšnio. Juodvi ėjo pagal vandenį, kol pasiekė vietą, kur 
krantas nuožulniai leidosi į vandenį. Radusi apvalų akmenį, kuris 
lengvai tilpo į delną, Iza sudrėkino muilinių lelijų šaknis, sudėjusi jas į 
didžiulio prie upės riogsančio plokščio akmens įdubą. Šaknys gausiai 
suputojo saponinų pilnomis putomis. Imdama akmeninius įrankius 
ir kitus mažus dalykėlius, Iza nusijuosė diržą ir nusivilko drabužį. Per 
galvą nusitraukusi amuletą atsargiai padėjo jį ant viršaus. 

Aila džiūgavo, kai Iza paėmė ją už rankos ir nusivedė į upelį. Mer- 
gaitė mėgo vandenį. Tačiau visą sušlapinusi Iza pakėlė ją, pasodino ant 


akmens ir išmuilavo nuo galvos iki kojų, net ir nutįsusius, murzinus 

plaukus. Panardinusi ją į vėsų vandenį, moteris parodė gestą ir stipriai 
užmerkė akis. Judesio Aila nesuprato, bet kai ji pamėgdžiojo moterį, 
Iza linktelėjo, ir mergytė suvokė, jog gydytoja norėjo, kad ji užsimerk- 
tų. Mažoji pajuto, kaip jos galvą palenkia pirmyn, o paskui ant jos pa- 
siliejo šiltas skystis iš dubens su asiūkliais. Galvą mergytei niežėjo, o 
anksčiau Iza buvo pastebėjusi mažutį ropojantį parazitą. Moteris įma- 
sažavo utėles naikinantį skystį iš asiūklių nuoviro. Sekundę perskala- 
vusi šaltoje srovėje, Iza sutrynė burnočio šaknis su lapais ir ištepė jais 
mergytės plaukus. Paskui - galutinis skalavimas, ir Iza atliko tas pačias 
procedūras sau, o mažoji tuo metu žaidė vandenyje. 

Kol juodvi sėdėjo saulėkaitoje ir leido saulei džiovinti kūnus, Iza 
nulupo dantimis nuo šakelės žievę ir su ja išpainiojo džiūstančiuose 
plaukuose susidariusius kaltūnus. Ji nustebo pamačiusi, kokie švelnūs, 
minkšti kaip šilkas, beveik balti Ailos plaukai. Tikrai neįprasta, pagal- 
vojo moteris, bet gana gražu. Plaukai tikrai geriausia, ką ji turi. Steng- 
damasi nespoksoti tiesiai, Iza žiūrėjo į mergytę. Nors įdegusi saulėje, 
ji vis tiek buvo šviesesnė nei moteris, ir Iza pagalvojo, kad liesa, blyški 
mergaitė šviesiomis akimis yra stebėtinai negraži. Neįprastai atrodan- 
tys žmonės — nėra abejonių, jog jie žmonės, bet labai bjaurūs. Vargšas 
vaikas. Kaip ji kada nors ras sau porą? 

Jei neras poros, tai ko ji bus verta? Liks kaip toji senė, kuri žuvo 
per žemės drebėjimą, pagalvojo Iza. Jei ji būtų tikra mano duktė, tada 
jau užimtų tam tikrą padėtį gentyje. Kažin, gal galėčiau išmokyti ją 
gydymo magijos? Tada jau ji taptų truputį vertinga. Jei turėčiau mer- 
gaitę, galėčiau mokyti jas abi, o jei gims berniukas, tai nebus jokios 
moters, kuri pratęstų mano darbą. Genčiai vieną dieną reikės naujos 
gydytojos. Jei Aila žinos burtų, gal gentis ją priims — kas nors gal net 
užsimanys su ja susiporuoti. Juk ją priims į gentį, tai kodėl mergytė 
negalėtų tapti mano dukra. Iza jau galvojo apie mažąją, kaip apie savo 


vaiką, o šie pamąstymai pasėjo dar vieną mintį. 

Pakėlusi akis moteris pastebėjo, jog saulė daug aukščiau, ir suprato, 
kad laika bėga. Dar reikia baigti amuletą, o paskui paruošti gėrimą iš 
šaknų, staiga prisiminusi įsipareigojimus paliepė sau Iza. 

— Aila, - ji pašaukė mergytę, vėl numaklinėjusią prie upokšnio. 
Mažoji atbėgo prie jos. Žiūrėdama į jos koją, Iza matė, jog vanduo su- 
minkštino randus, bet žaizdos gijo gerai. Skubėdama rengtis moteris 
nuvedė vaiką prie kalvagūbrio, pirma dar sustojusi pasiimti lazdą kasti 
ir nedidelį pasigamintą kapšelį. Moteris buvo pastebėjusi griovį rau- 
dono dirvožemio kitoje kalvos pusėje, visai netoli tos vietos, kur gentis 
buvo sustojusi prieš Ailai atrandant urvą. Kai abi priėjo tą griovį, Iza 
pabadė lazda, kol nuskilo keli nedideli raudonos ochros gabaliukai, 
paėmusi porą mažų grumstelių, Iza padavė juos mergytei. Ši pažvelgė į 
ochrą - nežinojo, ko tikėtis, o paskui nedrąsiai palietė vieną grumstą. 
Iza įdėjo jį į kapšelį ir įkišo į apsiausto klostę. Prieš pasukdama grįžti 
atgal, moteris nužvelgė atsivėrusį vaizdą - buvo matyti mažos figūrė- 
lės, judančios per žemai esančias lygumas. Medžiotojai buvo iškeliavę 
anksti ryte. 

Prieš daugelį amžių vyrai ir moterys, daug primityvesni nei Bru- 
nas ir penki jo medžiotojai, išmoko varžytis dėl grobio su keturkojais 
plėšrūnais, stebėdami ir mėgdžiodami jų būdą. Žmonės matė, pavyz- 
džiui, kaip vilkai veikdami kartu gali įveikti grobį, daug sykių dides- 
nį ir galingesnį nei jie patys. Bėgant laikui, naudodamiesi įrankiais ir 
ginklais, o ne nagais ir iltimis, žmonės sužinojo, jog sutartinai taip pat 
gali sumedžioti didesnius žvėris, gyvenančius aplinkui. Tai ragino juos 
sparčiau judėti evoliucijos keliu. 

Kad nenubaidytų persekiojamo žvėries, reikėjo laikytis tylos, tad 
gentis ištobulino medžioklės ženklus, kurie toliau vystėsi į rankų ženk- 
lus, gestus, naudojamus bendraujant ir kitais reikalais, pasakojant apie 
troškimus. Perspėjami riksmai keitė garso aukštį ir toną, kad galėtų 
perduoti daugiau informacijos. Nors toji žmonių evoliucijos atšaka, iš 


kurios išsivystė gentis, nepasižymėjo gerai išvystytais balso padargais, 


S Ą 
> V 


JEAN M. AUEL 


kad visiškai ištobulintų verbalinę kalbą, tai nepablogino jų gebėjimo 
medžioti. 

Šeši vyrai spoksojo į pirmuosius spindulius. Iš stebėjimo taško prie 
kalno keteros matė saulę, siunčiančią spindulius lyg kokius žvalgus, 
atsargiai sėlinančius per žemės kraštą, o paskui visu ryškumu skelbian- 
čius dieną. Link šiaurės rytų pusės platus nuosėdinių uolienų dulkių 
debesis supo banguojančią gauruotą rudą masę, kurioje kyščiojo lenkti 
juodi ragai. Platus sumintos žemės pėdsakas visiškai nutryptais auga- 
lais driekėsi paskui lėtai judančią bizonų bandą, taip sugadinusią žaliai 
auksines lygumas. Daugiau nebetrukdomi moterų ir vaikų medžioto- 
jai greitai įveikė atstumą iki stepių. 

Palikę už nugaros prieškalnes, vyrai pasileido energinga risčia, pa- 
vėjui artindamiesi prie bizonų bandos. Prisiartinę vyrai susigūžė aukš- 
toje žolėje ir stebėjo didžiulius laukinius žvėris. Milžiniški pakumpę 
pečiai, pereinantys į siaurus šonus, laikė stambias, vilna apžėlusias gal- 
vas su didžiuliais juodais ragais, kurie suaugusiems gyvūnams kyšojo 
į šonus per gerą metrą. Medžiotojų šnerves kuteno ore tvyrantis pra- 
kaito kvapas nuo greta susigrūdusių gyvūnų gausybės, o žemė vibravo 
nuo tūkstančių kanopų bilsmo. 

Brunas, iškėlęs ranką, kad prisidengtų nuo saulės akis, apžiūrinėjo 
kiekvieną pro šoną praeinantį gyvūną, laukė, kol pasitaikys tinkamas 
bizonas ir tinkama proga. Pažiūrėjus į vyrą buvo neįmanoma nuspėti, 
kokią nepakeliamą įtampą vadui teko iš visų jėgų tvardyti. Tik pulsuo- 
jantys smilkiniai virš kietai sukąstų žandikaulių išdavė, jog širdis nervin- 
gai daužosi ir nervai įtempti it styga. Tai buvo svarbiausia jo gyvenime 
medžioklė. Net pirmasis grobis, kuris leido jam pakilti iki vyro statuso, 
neprilygo šiai medžioklei, nes nuo jos priklausė paskutinioji sąlyga, lei- 
sianti apsigyventi naujame urve. Sėkminga medžioklė ne tik parūpintų 
mėsos puotai, priklausančiai urvo ceremonijai, bet ir užtikrintų gentį, 
kad jų totemai tikrai palankūs naujiesiems namams. Jei medžiotojai iš 


pirmosios medžioklės grįžtų tuščiomis rankomis, genčiai tektų toliau 

ieškoti kito urvo, tinkamesnio juos saugančioms dvasioms. Taip tote- 
mai perspėtų, jog urvas nesėkmingas. Pamatęs didžiulę bizonų bandą 
Brunas pasijuto drąsiau. Bizonas buvo jo paties totemas. 

Vadas dirstelėjo į medžiotojus, nerimastingai laukiančius jo ženk- 
lo. Laukimas visada buvo sunkiausia dalis, bėt per ankstyvas judesys 
galėjo baigtis labai nelaimingai, ir jei tik įmanoma, Brunas ketino už- 
tikrinti, kad medžioklėje nenutiks nieko bloga. Jis pastebėjo, koks su- 
sijaudinęs Braudo veidas, ir akimirką beveik pasigailėjo, kad leido savo 
moters sūnui užmušti grobį. Tada prisiminė spindinčias vaikino akis, 
kupinas išdidumo, kai pasakė jam, jog gali ruoštis medžioklei, po ku- 
rios taps vyras. Normalu, jog berniukas nervinasi, pagalvojo Brunas. 
Tai ne tik pirmoji jo medžioklė - visos genties namai priklauso nuo jo 
dešinės rankos stiprumo. 

Braudas pastebėjo tėvo žvilgsnį ir skubiai susivaldė, kad išraiška 
neberodytų jo vidinio nerimo. Vaikinas net neįsivaizdavo, koks dide- 
lis gyvas bizonas - stovinčio drambloto gyvūno aukštis ties kuprotais 
pečiais buvo per pėdą aukščiau nei Braudo galva, kaip neįsivaizdavo 
ir kokia gali būti galinga visa šių žvėrių banda. Jis turi padaryti bent 
pirmąją ryškią žaizdą, kad būtų pripažintas įveikęs grobį. O kas, jei ne- 
pataikysiu? Kas, jei smogsiu ne taip, ir gyvulys pabėgs? Braudo galvoje 
sukosi minčių kratinys. 

Visai išgaravo tas vaikino išdidumas, kai jausdavosi pranašesnis už 
Ogą, praktikuodamasis smūgiuoti, o ši žiūrėjo susižavėjusi. Jis apsi- 
metė nepastebintis — ji tik vaikas ir dar mergaitė. Bet neilgai trukus 
Oga taps moteris. Ji gali būti visai nebloga pora, kai užaugs, pagalvojo 
Braudas. Mergaitei reikės stipraus medžiotojo, kad apsaugotų ją, kai 
nebėra nei jos motinos, nei motinos poros. Braudui patiko, kad nuo 
tada, kai apsigyveno pas juos, mergaitė stengėsi uoliai pildyti kiekvie- 
ną jo norą, nors jis net nebuvo vyras. Bet ką Oga pagalvos apie mane, 
jei nenudėsiu grobio? Kas, jei per urvo ceremoniją nebūsiu pakeltas į 


vyrus? Ką pagalvos Brunas? Ką apie mane manys visa gentis? Kas, jei 

turėsime palikti naują urvą, jau palaimintą Didžiojo Lokio? Braudas 
tvirčiau suspaudė ietį ir sugniaužė amuletą, tarsi prašydamas gauruo- 
tojo raganosio, kad suteiktų jam drąsos ir rankos stiprumo. 

Jei Brunas galėtų padėti, mažai šansų, kad gyvulys pabėgtų. Bet jis 
leido vaikinui manyti, jog visos genties likimas jo rankose. Jei jis ketina 
vieną dieną tapti vadu, turi taip pat mokytis atsakomybės - jau nuo 
dabar. Brunas suteiks berniukui šią galimybę, bet ketino būti šalia ir 
pats nudėti grobį, jei tai bus būtina. Jis tikėjosi, paties vaikinuko labui, 
kad šito daryti neteks. Vaikinas buvo išdidus, tad jam tai būtų didžiulis 
pažeminimas, bet vadas neketino paaukoti urvo dėl Braudo orumo. 

Brunas atsisukęs atgal stebėjo bandą. Tuojau pastebėjo jauną bizo- 
niuką, atsvyruojantį iš krūmų. Gyvūnas buvo beveik suaugęs, bet dar 
jaunas ir nepatyręs. Brunas palaukė, kol jis nuklys toliau nuo kitų ir 
akimirkai liks vienas, nebesaugomas bandos. Tada davė ženklą. 

Išsisklaidę vyrai tuojau pat puolė, pirmasis Braudas. Brunas stebė- 
jo, kaip jie išsidėstė vienodais atstumais ir neramiai sekė akimis nukly- 
dusį nuo bandos jauną bizoną. Vadas darsyk parodė ženklą, ir vyrai 
šoko prie bandos šaukdami, rėkdami ir mojuodami rankomis. Nuste- 
bę gyvūnai iš pakraščių pradėjo stumdydamiesi bėgti į bandos vidurį, 
susigrūdo taip, kad neliko jokių tarpų, baksnojo atsilikusius bandos 
centro link. Tuo metu Brunas įsiveržė tarp bizonų ir jaunojo bizoniu- 
ko ir nuvarė jį šalin. 

Kol išsigandę gyvūnai iš pakraščių stumdėsi ir grūdosi, Brunas nu- 
sivijo vieną, kurį parodė ženklu. Bėgo iš visų jėgų, vijo bizoną, taip 
greitai, kiek tik leido storos, raumeningos jo kojos. Sausa stepių žemė, 
padengta sudžiūvusiu dumblu, kilo į orą dulkėmis, kai ją ėmė trypti 
kietakanopių bizonų minia, kai sumaištis iš pakraščių persidavė visai 
susigrūdusiai bandai. Brunas prisimerkęs sukosėjo, nes matyti nelei- 
džiančios, sūkuriais kylančios dulkės užkišo šnerves ir trukdė kvėpuo- 
ti. Aikčiodamas, vos ne mirtinai išsekęs, vadas pamatė, kai Braudas 


paveja grobį. 

Staiga pasirodžius vaikinui bizonas vėl pakeitė kryptį. Supdami di- 
džiuliu ratu atskubėjo vyrai, ratas glaudėsi stumdamas gyvūną atgal 
prie Bruno, o šis vis bėgo sunkiai pūškuodamas, kad spėtų užverti ratą. 
Plačiai padrikusi bizonų banda skuodė per preriją, pagauta paniškos 
baimės, dar labiau padidėjusios nuo tokio bėgimo. Tik jaunasis bizo- 
niukas buvo paliktas gelbėtis nuo padaro, toli gražu nepasižyminčio 
tokia kaip gyvūnas jėga, bet išsiskiriančio daug didesniu protu ir pa- 
siryžimu kompensuoti tą skirtumą. Grodas bėgo paskui grobį, iš pas- 
kutiniųjų nepasiduodamas, nors besidaužanti širdis grasinosi sprog- 
sianti. Prakaitas žliaugė upeliais per kūną nugulusias dulkes, o barzda 
nusidažė pilkšvai ruda spalva. Galop Grodas suklupęs sustojo kaip tik 
tuo metu, kai jo vietą užėmė Drugas. 

Medžiotojai buvo labai ištvermingi, bet jaunas stiprus bizonas 
skuodė pirmyn su neblėstančia energija. Drugas buvo aukščiausias 
genties vyras, ir jo kojos truputį ilgesnės. Vydamas gyvūną į priekį, 
vyras puolė jį šviežiomis jėgomis daug greičiau, neleido jam sekti tols- 
tančios bandos pėdomis. Kai Krugas pakeitė pervargusį Drugą, bizo- 
nas buvo akivaizdžiai nuilsęs. Krugas buvo žvalus, tad smeigęs aštria 
ietimi į šoną, vijo gyvulį toliau reikalaudamas iš jo naujų jėgų. 

Kai estafetę perėmė Guvas, didžiulis gauruotas padaras bėgo lėčiau. 
Bizonas lėkė aklai, tik užsispyrimo genamas, o ant kulnų jam mynė 
Guvas, vis baksnodamas, sekindamas jaunam gyvuliui dar likusias jė- 
gas iki paskutinio lašo. Braudas pamatė, kaip mosteli Brunas, ir šauk- 
damas nuskuodė paskui galingą gyvulį. Bėgti teko netoli. Bizonas jau 
buvo nuvarytas. Lėtėjo, kol visai sustojo, stypsojo nejudėdamas, žemai 
nukoręs galvą, putotais nuo prakaito šonais, putos dribo ir iš snukio. 
Iškėlęs jau paruoštą ietį, berniukas artinosi prie išvargusio buliaus. 

Brunas greitai įvertino padėtį - turėjo tokios patirties. Ar vaikinu- 
kas neįprastai nervinasi dėl pirmojo grobio, ar nervai pernelyg įtemp- 
ti? Ar gyvulys visiškai nuvargintas? Kai kurie gudrūs seni bizonai 


sustodavo dar nevisiškai nuvaryti ir paskutinę akimirką puolę galėjo 

nužudyti arba rimtai sužeisti medžiotoją, ypač nepatyrusį. Ar reikė- 
tų panaudoti bolą supančioti gyvulį ir parversti jį ant žemės? Buliaus 
galva vos ne lietė žemę, besikilnojantys šonai neleido abejoti, kad jam 
jau galas. Jei panaudotų bolą, pirmasis berniuko grobis būtų ne toks 
žymus. Brunas nusprendė leisti Braudui pelnyti visą garbę. 

Skubiai, kol bizonas neatgavo jėgų, Braudas žengė prie didžiulio 
gauruoto gyvūno ir pakėlė ietį. Paskutinę minutę dar pagalvojęs apie 
savo totemą, vaikinas atsilošė ir smogė. Ilga, sunki ietis smigo giliai 
buliui į šoną. Ugnyje užgrūdintas jos galas perkirto kietą odą ir mirti- 
nu smūgiu sutraiškė šonkaulį. Bizonas iš skausmo subliuvo, pasisuko 
durti užpuolikui, nors kojos jau linko. Pamatęs tą judesį Brunas šoko 
jaunuoliui prie šono ir su visa galingų raumenų jėga tvojo lazda per di- 
džiulę gyvulio galvą. Smūgis tik pagreitino bizono kritimą. Jis nukrito 
ant šono, aštriomis kanopomis pamadaravo ore - dar keli priešmirti- 
niai traukuliai ir gulėjo nejudėdamas. 

Iš pradžių Braudas buvo nustebęs, net negalėjo suvokti, kas nutiko, 
o paskui šaižus jo šūksnis perskrodė orą - jaunuolis pergalingai šaukė. 
Jam pasisekė! Jis nudobė pirmąją auką! Jis vyras! 

Braudas džiūgavo. Griebė giliai susmigusią ietį, styrančią iš gyvūno 
šono. Ištraukęs ją pajuto ant veido šilto kraujo srovę, sūrų jo skonį. 
Brunas didžiuodamasis pažvelgė į sūnų, paplojo jam per petį. 

„Puikiai atlikta“ - parodė gestu Brunas. Jis buvo patenkintas, me- 
džiotojų gretose įgijęs dar vieną stiprų medžiotoją, kuriuo džiaugėsi ir 
didžiavosi, jo moters sūnų, jo širdies sūnų. 

Urvas priklauso jiems. Ritualinė ceremonija tai patvirtins, bet 
Braudo grobis taip pat buvo įrodymas. Totemai patenkinti. Braudas 
iškėlė kruviną ieties galą, o kiti medžiotojai, matydami pribaigtą gy- 
vulį, jau džiugiai bėgo prie jų. Bruno peilis jau buvo ištrauktas, pa- 
ruoštas perpjauti bizonui pilvą ir išdarinėti jį prieš parnešant į urvą. Jis 
išėmė kepenis, supjaustė jas riekėmis ir davė kiekvienam medžiotojui 


po gabalą. Tai buvo geriausi kąsneliai, skirti tik vyrams, stiprinantys 

raumenis ir regėjimą, taip reikalingus medžioklėje. Brunas išpjovė ir 
didžiulio gauruoto padaro širdį, kurią užkasė žemėje netoli gyvulio — 
tai buvo totemui žadėta dovana. 

Braudas kramtė šiltas žalias kepenis, pirmą kartą juto vyriškumo 
skonį ir galvojo, jog iš džiaugsmo sprogs širdis. Jis taps vyras per nau- 
jojo urvo šventinimo ceremoniją, ves medžioklės šokį, kartu su vyrais 
dalyvaus slaptuose ritualuose, kurie vyks mažame urve, ir būtų gyvybę 
atidavęs, kad tik darsyk pamatytų, koks išdidus buvo Bruno veidas. 
Tai buvo puikiausias metas Braudo gyvenime. Jis jau nujautė, kiek dė- 
mesio susilauks po vyriškumo ritualų per urvo ceremoniją. Juo žavėsis 
visa gentis, jam teks visų pagarba. Visi kalbės tik apie jį ir puikiai paro- 
dytus medžiotojo gebėjimus. Tai bus jo naktis, ir Ogos akyse spindės 
neišakytas atsidavimas bei pagarba, beveik dievinimas. 

Vyrai surišo bizono kojas virš kelio sąnarių. Grodas ir Drugas sudė- 
jo savo ietis, lygiai taip padarė ir Krugas bei Guvas, taip pagamindami 
iš keturių iečių sutvirtintas kartis. Vieną prakišo tarp priekinių kojų, 
kitą — tarp paskutiniųjų, horizontaliai virš didžiulio gyvulio. Brimas ir 
Braudas žengė iš abiejų gauruotos galvos pusių ir paėmė už ragų, palik- 
dami vieną ranką laisvą nešti ietims. Grodas ir Drugas suėmė iečių galus, 
prakištus tarp priekinių kojų, Kregas nuėjo prie kairiosios, o Guvas prie 
dešiniosios užpakalinės kojos. Vadui davus ženklą, visi šeši vyrai palinko 
į priekį, pusiau vilkdami, pusiau nešdami per žole apžėlusias lygumas. 
Kelionė atgal į urvą užtruko gerokai ilgiau nei iš jo. Palinkę nuo nešulio 
vyrai iš visų jėgų tempė bizoną per stepes, aukštyn į prieškalnes. 

Oga stebėjo juos, tad pamatė grįžtančius medžiotojus iš tolo, dar 
žemai plytinčiose lygumose. Kai vyrai priartėjo prie kalnagūbrio, 
gentis jau laukė jų ir lydėjo medžiotojus paskutinę kelio dalį iki urvo, 
žengdami šalia, tarsi nebyliai rodydami pritarimą. Braudas ėjo prie- 
kyje pergalingai žengiančių vyrų, tad buvo aišku, jog jis nudėjo grobį. 
Netgi Aila, nesuprantanti, kas vyksta, pasidavė tai džiugiai, vos ne ore 

— Tavo moters sūnus gerai pasidarbavo, Brunai, - tarė Zougas, kai 
medžiotojai paguldė didžiulį gyvulį ant žemės priešais urvą. - Turi 
naują medžiotoją, kuriuo gali didžiuotis. 

— Jis pademonstravo drąsą ir stiprią ranką, - mostelėjo Brunas. Tė- 
vas uždėjo delną jaunuoliui ant peties, o akys švytėjo išdidumu. Brau- 
das, net sušilęs nuo pagyrų, mėgavosi dėmesiu. 

Zougas ir Dorvas susižavėję apžiūrėjo galingą jauną bulių, su ilge- 
siu prisimindami tą jaudulį, kuris apima vejantis grobį, ir tą džiugesį, 
lydintį sėkmingą medžioklę, ir pamiršdami pavojus ir nusivylimus, 
kurie buvo sunkaus žygio dalimi, kai leidžiamasi medžioti didelio gro- 
bio. Nebegalėdami daugiau medžioti su jaunais vyrais, tačiau nenorė- 
dami būti palikti nuošaliai, du seniai praleido visą rytą bastydamiesi 
po medžiais apaugusius kalvų šlaitus ir ieškodami smulkaus grobio. 

- Matau, kad judu su Dorvu gerai pasidarbavote svaidyklėmis. 
Mėsos kvapą užuodžiau užkopęs iki pusės kalvos, - kalbėjo Brunas. — 
Kai įsikursime naujame urve, reikės surasti vietą mokytis. Genčiai tik į 
gera, jei visi medžiotojai turės tokių kaip jūsų, Zougai, įgūdžių mėtyti 
svaidyklę. O neilgai trukus ir Vornui reikės mokytis. 

"Vadas vertino, kokią svarbią duoklę genties gyvenimui teikė senieji 
vyrai, ir norėjo, kad jie tai žinotų. Medžiotojams ne visada sekėsi. Ne 


kartą mėsos parnešdavo pasistengę senesnieji vyrai, o žiemą, kai gau- 

siai pasnigdavo, retkarčiais pasitaikanti šviežia mėsa būdavo lengviau 
pagaunama svaidykle. Šviežiena maloniai paįvairindavo žiemos dietą 
su džiovinta ir šaldyta mėsa, ypač baigiantis šaltajam sezonui, kai šal- 
dytos atsargos iš paskutiniųjų rudens medžioklių baigdavosi. 

— Mūsų grobiui iki jauno bizono tolokai, bet turime kelis triušius ir 
riebų bebrą. Maistas paruoštas, laukėme tik jūsų, - aiškino Zougas. — 
Pastebėjau netoliese lygią aikštelę, ten galėtų būti geras mokymų lau- 
kas. 

Zougas nuo to laiko, kai palaidojo savo moterį, gyveno su Gro- 
du ir palikęs Bruno medžiotojų gretas vis tobulino įgūdžius naudotis 
svaidykle. Svaidyklė ir bola genties vyrams buvo tie ginklai, kuriuos 
sunkiausiai sekėsi įvaldyti. Nors raumeningos, sunkiais kaulais, kiek 
lenktos rankos buvo neapsakomai galingos, jomis žmonės galėjo at- 
likti ir tokius kruopštumo ir tikslumo reikalaujančius veiksmus, kaip 
įskelti titnagą. Rankų sąnarių išsivystymas, ypač tai, kaip raumenys ir 
sausgyslės tvirtinosi prie kaulų, suteikė jiems rankų miklumo ir nejti- 
kėtinos jėgos. Bet buvo vienas trūkumas. Tas pats sąnarių išsidėstymas 
apribojo rankų judesius. Šie žmonės negalėjo visiškai laisvai atmetę 
ranką užsimoti, o tai apribojo jų galimybes svaidyti daiktus. Už jėgą 
teko susimokėti ne miklumu, o gebėjimu mėtyti. 

Jų ietis buvo ne smaigas, metamas iš tolo, o greičiau jau lancetas, 
kuriuo su didžiule jėga smogdavo iš arti. Mokymasis naudotis ietimi 
ar lazda buvo truputį daugiau nei galingų raumenų užsiauginimas, bet 
mokymuisi naudotis svaidykle ir bola prireikdavo susikaupimo ir tai 
trukdavo ne vienerius metus. Svaidyklė - lanksčios odos juosta, kurios 
abu galus suimdavo ir įsukdavo aplink galvą, prieš paleisdami apvalų 
akmenį, pūpsantį viduryje, o tam reikėjo didelių pastangų, tad Zougas 
didžiavosi savo gebėjimu tiksliai mesti akmenį. Jis lygiai taip pat di- 
džiavosi ir tuo, kad Brunas paprašė jo mokyti jaunuosius medžiotojus, 

Kol Zougas ir Dorvas bastėsi po šlaitus medžiodami svaidyklėmis, 
moterys išvaikščiojo tą pačią teritoriją ieškodamos maisto, tad gun- 
dantis verdamų patiekalų aromatas žadino medžiotojų apetitą. Kva- 
pas privertė suprasti, kad medžiodami išalko. Laukti teko neilgai. 

Po valgio vyrai atsipalaidavo, patenkinti pasisotinę pasakojo jaudi- 
nančios medžioklės nutikimus savo malonumui ir tenkindami Zougo 
ir Dorvo smalsumą. Braudas, net švytėdamas nuo naujai užimtos pa- 
dėties ir širdingų naujųjų draugų sveikinimų, pastebėjo, jog neslėpda- 
mas susižavėjimo į jį žiūri Vornas. Iki to ryto Braudas ir Vornas buvo 
lygūs, ir nuo to laiko, kai Guvas tapo vyras, Vornas tarp vaikų buvo 
vienintelis jo draugas berniukas. 

Braudas prisiminė, kaip trainiodavosi tarp medžiotojų jiems vos 
grįžus iš medžioklės, kaip dabar elgėsi Vornas. Dabar jam nereikės sto- 
vėti nuošaliai, klausytis vyrų, nekreipiančių į jį dėmesio, pasakojimų, 
jam daugiau nereikės klausyti motinos paliepimų ir kitų moterų kvie- 
timų, kad padėtų kasdienėje ruošoje. Dabar jis medžiotojas, vyras. Jo 
vyriškumui patvirtinti trūko tik galutinės ceremonijos, ir tai bus urvo 
ceremonijos dalis, dėl to bus ypač įsimintina ir sėkminga. 

Kai tai įvyks, Braudas bus žemiausio rango vyras, bet tai jam rūpėjo 
mažiausiai. Tai pasikeis, jo padėtis gentyje jau numatyta. Jis - vado 
moters sūnus, ir kada nors jam teks lemtis vadovauti genčiai. Vornas 
kartais būdavo įkyruolis, bet dabar Braudas gali leisti sau pasielgti kil- 
niaširdiškai. Jis priėjo prie keturmečio berniuko, žinoma, pastebėjęs, 
kaip viltingai sužiba Vorno akys, kai pamato prie jo artinantis naująjį 
medžiotoją. 

— Vornai, manau, kad esi pakankamai didelis, - kiek pabrėžtinai 
iškilmingai tarė Braudas, bandydamas atrodyti vyresnis. - Padarysiu 
tau ietį. Metas pradėti mokytis medžioti. 

Vornas iš džiaugsmo net suspurdėjo, kai pažvelgė į jaunuolį, kuris 
ką tik pasiekė trokštamą medžiotojo statusą, akys spindėjo neslepia- 

- Taip, - energingai palingavo galva. - Aš jau pakankamai didelis, 
Braudai, - droviai tarė vaikas. Parodęs į tvirtą ietį su tamsiu nuo su- 
džiūvusio kraujo galu, paklausė: - Ar galiu paliesti? 

Braudas padėjo ieties galą ant žemės priešais berniuką. Vornas at- 
sargiai ištiesė pirštą ir palietė sudžiūvusį didžiulio bizono, kuris dabar 
tysojo ant žemės priešais urvą, kraują. 

— Ar bijojai, Braudai? -— pasiteiravo. 

— Brunas sako, kad visi medžiotojai per pirmąją medžioklę jaudi- 
nasi, - atsakė vaikinas, nenorėdamas atskleisti savo baimių. 

— Vornai! Štai kur tu! Turėjau numanyti. Turėtum padėti Ogai 
rinkti malkas, — tarė Aga, matydama sūnų, pabėgusį nuo moterų ir 
vaikų. 

Vornas nubidzeno paskui motiną, dirsčiodamas per petį į savo 
naują dievuką. Patenkintas Brunas stebėjo savo moters sūnaus elge- 
sį. Tai gero vado ženklas, pagalvojo jis, kad nepamiršta berniuko tik 
todėl, kad tas dar vaikas. Vieną dieną, kai Vornas taps medžiotoju, o 
Braudas bus vadas, Vornas prisimins tą gerumą, parodytą, kai jis buvo 
dar vaikas. 

Braudas stebėjo, kaip Vornas vilkdamas kojas pėdina paskui mo- 
tiną. Vos prieš vieną dieną, prisiminė jis, Ebra buvo atėjusi paprašyti, 
kad padėtų apsiruošti. Dirstelėjo į moteris, kasančias duobę, ir labai 
užsimanė pasprukti, kad motina jo nematytų, bet tada pastebėjo, jog į 
jį spokso Oga. Dabar motina daugiau nenurodinės, ką turiu daryti. Aš 
ne vaikas, aš — vyras. Ji pati turės man paklusti, mąstė Braudas, truputį 
išpūsdamas krūtinę. Taip, turės, ir Oga dar žiūri. 

— Ebra! Atnešk man vandens atsigerti! — valdingai paliepė, kul- 
niuodamas prie moterų. Beveik tikėjosi, kad motina lieps jam nešti 
malkas. Nes iš tiesų, kol neįvyko vyriškumo ceremonija, jis dar ne vy- 
ras. 

Ebra pažvelgė į sūnų — žvilgsnis buvo kupinas išdidumo. Tai jos 


berniukas, kuris taip puikiai įvykdė jam skirtą misiją, jos sūnus, su- 

laukęs vyriškumo. Moteris pašoko, nuėjo prie tvenkinio šalia urvo ir 
skubiai grįžo su vandeniu, išdidžiai dėbčiodama į kitas moteris, tarsi 
sakydama: „Tik pažvelkite į mano sūnų! Ar ne puikus vyras? Ar ne 
drąsus medžiotojas?“ 

Motinos skubumas ir demonstruojamas pasididžiavimas kiek su- 
mažino vaikino įtampą ir net nuteikė jį apdovanoti moterį dėkingu 
urgztelėjimu. Ebros atsakas jam patiko beveik tiek pat, kaip kukliai 
nudelbta Ogos galva ir susižavėjimo kupinas žvilgsnis, kuriuo nusekė 
jį, kai šis apsigręžė nueiti. 

Oga gedėjo motinos, kuri mirė tuojau, kai žuvo jos vyras. Ji buvo 
vienintelis šios poros vaikas, tad nors ir mergaitė, abu tėvai ją labai 
mylėjo. Kai mergaitė perėjo gyventi į vado šeimą, kartu sėdėjo su Bru- 
no moterimi valgant, sekiojo paskui ją ieškant naujo urvo, ir Ebra jai 
buvo gera. Bet Brunas ją baugino. Vadas buvo griežtesnis nei jos tėvas, 
mat jo pečius slėgė sunki atsakomybės našta. Ebra labiausiai rūpino- 
si Brunu, ir keliaujant našlaitei mergaitei niekas neskyrė daug laiko. 
Bet Braudas vieną vakarą pamatė ją sėdinčią ir liūdnai stebeilijančią į 
ugnį. Ogą apėmė begalinis dėkingumas, kai išdidus berniukas, beveik 
vyras, kuris anksčiau retai kreipdavo į ją dėmesį, prisėdo šalia ir apka- 
bino per pečius — tai labai palengvino jos sielvartą. Nuo tos akimirkos 
Oga gyveno svajodama tik apie viena - kai ji taps moteris, norėjo tapti 


Braudo pora. 


Ramų orą šildė vėlyvos popietės saulė. Nė menkiausio vėjelio, la- 
pai net nevirpėjo. Laukimo kupiną tylą drumstė tik musių spiečius, 
pripuolęs prie maisto likučių, ir moterų, kasančių duobę kepti, sklei- 
džiami garsai. Aila sėdėjo šalia Izos, o ši rausėsi ūdros kailio krepšy- 
je ieškodama raudonojo kapšelio. Mergaitė kuduliavo paskui ją visą 

dieną, bet dabar turėjo vykti tam tikri ritualai, kuriuos Iza kartu su 
šamanu ketino atlikti ruošdamiesi svarbiam vaidmeniui urvo ceremo- 
nijoje rytojaus dieną - dabar jie jau buvo užtikrinti, kad tai tikrai šis 
urvas. Gydytoja nuvedė šviesiaplaukę mergytę prie moterų, kasančių 
gilią duobę netoli įėjimo į urvą. Ją išklos akmenimis ir viduryje su- 
kurs didžiulį laužą, kuris degs visą naktį. Ryte nuluptas ir supjaustytas 
bizonas, suvyniotas į lapus, bus nuleistas į duobę, uždengtas daugiau 
lapų ir užpiltas dirva bei paliktas kepti akmeninėje orkaitėje iki vėly- 
vos popietės. 

Kasimas buvo lėtas ir varginantis procesas. Nusmailintos kasimo 
lazdos buvo naudojamos atskelti žemei, kurią paskui saujomis kabin- 
davo, versdavo ant odinio apsiausto ir iškėlę iš duobės išpildavo. Bet 
jau iškasta duobe būdavo galima naudotis daug kartų, tik retkarčiais 
pravalant pelenus. Kol moterys kasė, Oga ir Vornas, akylai stebint dar 
neturinčiai poros Ukos dukteriai Ovrai, rinko malkas ir nešė nuo upe- 
lio akmenis. 

Kai už rankos vesdama šviesiaplaukę mergytę prisiartino Iza, mo- 
terys nustojo kasusios. 

„Turiu susitikti su šamanu“ — gestu parodė Iza. Tada stumtelėjo 
Ailą prie moterų. Izai pasisukus eiti, mergytė norėjo sekti jai iš paskos, 
bet ši papurčiusi galvą pastūmė ją atgal prie moterų ir skubiai nuėjo. 

Tai buvo pirmasis Ailos susitikimas su kitais genties žmonėmis, be 
Izos ir Krebo, tad ji jautėsi pamesta ir nejausdama raminančio Izos bu- 
vimo greta drovėjosi. Stovėjo it įbesta į žemę, nervingai spoksodama 
sau po kojomis, tik kartkartėmis baugščiai pakeldama akis. Nepaisyda- 
mi, jog spoksoti netinkama, visi stebeilijo į liesą ilgakoję mergytę keistu 
plokščiu veidu ir atsikišusia kakta. Visus jau seniai kankino smalsumas, 
bet dabar buvo pirmoji proga pažiūrėti į mergytę iš arčiau. 

Ebra galop pertraukė tylą. 

„Ji gali rinkti malkas“ — vado moteris parodė be žodžių Ovrai ir 

Jaunoji moteris patraukė prie medžių sąžalyno ir po jais besivolio- 
jančių rąstų. Oga ir Vornas negalėjo nė kiek atsilikti nuo jos. Ovra ne- 
kantriai paragino abu vaikus, o paskui pamojo ir Ailai. Mergaitė pama- 
nė, kad suprato jos gestą, tik nesumojo, ko iš jos tikimasi. Ovra darsyk 
mostelėjo ir nusisukusi nuėjo prie medžių. Abu genties vaikai, pana- 
šiausio amžiaus į Ailą, nenoriai nusekė jai iš paskos. Mergytė stebėjo, 
kaip tie kulniuoja, o paskui ir pati žengė kelis nedrąsius žingsnius. 

Pasiekusi medžius Aila kurį laiką stypsojo stebėdama, kaip Oga ir 
Vornas renka sudžiūvusias šakas, ir Oga akmeniniu rankiniu kirvuku 
kerta nemenką nukritusį rąstą. Oga, grįždama padėjusi malkų nešulį 
prie duobės, pradėjo tempti prie malkų krūvos Ovros atkirstą rąstiga- 
lį. Aila matė, kaip jai sunku, tad priėjo padėti. Pasilenkusi paėmė kitą 
rąsto galą, o kai abi atsistojo, pažvelgė į tamsias Ogos akis. Akimirką 
stovėjo spoksodamos viena į kitą. 

Abi buvo tokios skirtingos ir vis dėlto keistai panašios. Kilę iš tų 
pačių senovės žmonių, palikuonys pasirinko skirtingus vystymosi ke- 
lius, bet abu keliai vedė į labai išsivysčiusį, jei ir nevienodą protą. Abi 
išmintingos rūšys, kurį laiką dominavusios, nedaug kuo tesiskyrė. Bet 
tie subtilūs skirtumai nulėmė labai jau skirtingus likimus. 

Kiekviena, laikydama už savojo rąsto galo, Aila ir Oga, nunešė jį 
į medienos krūvą. Mergaitės grįždamos atgal žingsniavo visai greta 
viena kitos, moterys vėl metė darbus ir spoksojo joms pavymui. Abi 
mergaitės buvo beveik to paties ūgio, tik aukštesnioji beveik dvigubai 
vyresnė nei kita. Viena - liekna, tiesiomis galūnėmis, šviesiaplaukė, o 
kita kresna, lenktomis kojomis, tamsesnio gymio. Moterys jas lygino, 
bet abi mergaitės, kaip ir visi vaikai, greitai pamiršo savo skirtumus. 
Kartu dirbti buvo lengviau, o kol diena baigėsi, jos rado būdų ben- 
drauti ir darbas virto beveik žaidimu. 

Tą vakarą jos susirado viena kitą ir valgyti susėdo šalia džiaugda- 
mosi, kaip malonu turėti savo dydžio draugę. Iza buvo laiminga maty- 


dama, kad Oga priima Ailą, ir laukė, kol sutemo, tik tada pasivadino 

mergytę gulti. Prieš išsiskirdamos jos spoksojo viena į kitą, o paskui 
Oga nusisuko ir kulniuodama greta Ebros nuėjo prie savo guolio. Mo- 
terys ir vyrai miegojo dar atskirai. Šamano draudimas nebus panaikin- 
tas, kol jie nepersikraustys į naująjį urvą. 

Iza atmerkė akis nuo pirmųjų ankstyvo ryto spindulių. Ji gulėjo 
ramiai, klausėsi melodingos paukščių giesmių kakofonijos - šie čirpė, 
ciepsėjo, ulbėjo ir čireno sveikindami naują dieną. Greitai, galvojo mo- 
teris, teks atsimerkus pamatyti akmenines sienas. Moteris nieko prieš 
miegoti lauke, kol oras malonus, bet laukė sienų teikiamo saugumo. 
Mintys privertė prisiminti viską, ką turėjo tądien padaryti, tad tyliai 
atsikėlė su vis didėjančiu jauduliu galvodama apie urvo ceremoniją. 

Krebas jau buvo pabudęs. Iza nusistebėjo, ar jis iš viso miegojo — 
brolis sėdėjo toje pačioje vietoje, kur jį paliko vakar vakare, tyliai susi- 
mąstęs spoksojo į laužą. Moteris pradėjo kaitinti vandenį, ir kol atnešė 
šamanui rytinę mėtų, liucernos ir dilgėlių lapų arbatą, Aila jau buvo 
pakirdusi ir sėdėjo šalia luošojo vyro. Iza padavė vaikui pusryčiams li- 
kučių nuo vakarykščio valgio. Vyrai ir moterys iki ritualinės puotos 
tądien nevalgys. 

Iki vėlyvos popietės skanūs kvapai, persmelkiantys visą urvo apy- 
linkę, sklido nuo kelių laužų, ant kurių virė maistas. Indai ir kiti mais- 
to gaminimo reikmenys, kuriuos pavyko išgelbėti iš ankstesniojo urvo 
ir moterų pernešti ryšuliuose, jau buvo išpakuoti. Puikiai pagaminti, 
tvirtai supinti vandens nepraleidžiantys krepšiai labai tankaus pyni- 
mo ir raštų, padaromi tankiai persiuvant pynimą, buvo naudojami 
semti vandenį iš tvenkinio ir vietoje puodų virti. Mediniai dubenys 
buvo naudojami panašiai. Šonkaulius naudojo maišyti, didžiuliai 
plokšti dubens kaulai buvo lėkštės ir padėklai, lygiai kaip ir plonos 
rąstų nuopjovos. Žandikauliai ir kaukolės kaulai tarnavo kaip samčiai, 
puodeliai ir dubenėliai. O beržo tošis, suklijuota sakais ir dar kai kada 
sutvirtinta apvyniotomis sausgyslėmis, įgaudavo daugeliui atvejų rei- 

Žvėries odoje, pakabintoje ant odiniais diržais sutvirtinto rėmo 
virš laužo, burbuliavo aštrus sultinys. Buvo rūpestingai stebima, kad 
skystis per daug neišgaruotų. Kol verdantis sultinys buvo tokiame 
aukštyje, kad nepasiektų liepsnos, temperatūra laikėsi tokia, kad odi- 
nis puodas nepradegdavo. Aila stebėjo, kaip Uka maišo bizono kaklo 
mėsos ir kaulo gabalus, verdančius su laukiniais svogūnais, sūdytais 
šalpusniais ir kitomis žolelėmis. Uka paragavo, paskui pridėjo lup- 
tų usnių stiebų, grybų, lelijų pumpurų ir šaknų, rėžiuko, karpažolių 
pumpurų, mažų nesubrendusių batatų, spanguolių, atsineštų iš kito 
urvo, ir tirštumui —- nuvytusių vakarykščių vienadienių lelijų žiedų. 

Kietos, senos, gyslotos švendrų šaknys buvo sutrintos, skaidulos at- 
skirtos ir pašalintos. Žmonių atsineštos džiovintos mėlynės ir džiovin- 
ti grūdai būdavo dedami į nusistovėjusį krakmolą, kuris nusėsdavo ant 
krepšių su šaltu vandeniu dugno. Plokšti tamsios neraugintos duonos 
kepalai kepė ant karštų akmenų prie laužo. Kitame puode virė burno- 
čiai, ėriuko ketvirtis, jauni dobilai ir kiaulpienės lapai, paskaninti šal- 
pusniu, o prie kito laužo garavo padažas iš džiovintų, keptų obuolių, 
sumaišytų su laukinių rožių žiedlapiais ir dėl laimingo atsitiktinumo 
rastu medumi. 

Iza buvo ypač patenkinta, kai pamatė Zougą, grįžtantį iš stepių, su- 
gniaužusį kelias žvyres. Žemai tepakylantys, sunkūs paukščiai, lengvai 
numušami svaidyklių akmenimis, buvo Krebo mėgstamiausi. Įdaryti 
žolelėmis, valgomaisiais lapais, tais pačiais žvyrių vištelių kiaušiniais 
ir susukti į laukinių vynuogių lapus skanūs paukščiai kepė mažesnėje, 
akmenimis išdėliotoje duobėje. Kiškiai ir didieji žiurkėnai, nulupti ir 
sumauti ant iešmų, čirškė virš karštų anglių, o saulės atokaitoje ryškiai 
raudonai žvilgėjo krūvelės mažučių šviežių žemuogių. 

Tai buvo puota, verta iškilmingos progos. 

Aila nebežinojo, ar gali ilgiau laukti. Ji visą dieną be tikslo klajojo 
aplinkui tą vietą, kur buvo gaminamas maistas. Iza su Krebu didžiąją 


dalį laiko buvo kažkur pradingę, o ir atsiradusi Iza buvo užsiėmusi. 

Oga taip pat mitriai darbavosi su moterimis, ruošiančiomis puotą, 
tad niekas neturėjo nei laiko, nei noro terliotis su mergyte. Po kelių 
niurgztelėjimų ir ne tokių švelnių niuksų iš skubančių moterų Aila 
stengėsi laikytis nuošaliai. 

Kai ilgi vėlyvos popietės šešėliai jau krito ant raudono dirvožemio 
priešais urvą, genties žmonės laukdami ceremonijos nutilo. Visi susi- 
rinko aplinkui didžiulę duobę, kurioje kepė bizono šlaunys. Ebra ir 
Uka pradėjo nuo paviršiaus stumti šiltą žemę. Jos nukrapštė sutižu- 
sius ir išdžiūvusius lapus ir pakilus debesėliui garų, nuo kurių kvapo 
tįso seilės, pasirodė šventai aukai skirtas gyvulys. Mėsą, tokią minkštą, 
kad net krito nuo kaulų, atsargiai iškėlė. Ebrai, kaip vado moteriai, 
priklausė pareiga supjaustyti ir patiekti kepsnį. Kai pirmąjį gabalą ji 
padavė sūnui, pasididžiavimas buvo akivaizdus. 

Žengdamas į priekį pasiimti savo dalies, Braudas net nesistengė 
apsimesti kuklus. Kai visi vyrai buvo aptarnauti, dalį gavo moterys, o 
paskui vaikai. Aila buvo paskutinioji, bet mėsos visiems buvo daugiau 
nei pakankamai, net ir liko. Stojo dar viena tyli akimirka, nes alkani 
genties žmonės įniko doroti mėsą. 

Tai buvo laisva puota, kai vienas ar kitas vis grįždavo paimti dar 
gabalėlio bizono ar vėl įsidėti mėgstamo patiekalo. Moterys sunkiai 
pasidarbavo, bet atlygis buvo ne tik patenkintų gentainių atsiliepi- 
mai - porą dienų joms nieko nereikės gaminti. Pasisotinę visi ilsėjosi, 


ruošėsi ilgam vakarui. 


Kai besiartinant tamsai ilgėjantys šešėliai susiliejo su blausia pilka 
prieblanda, tingią popietės nuotaiką pakeitė nerimas, visi užsikrėtė 
laukimu. Brunui vos žvilgtelėjus, moterys skubiai nurinko puotos li- 
kučius ir įsitaisė prie neuždegto laužo urvo prieangyje. Regis, atsitik- 

tinai išsimėtę žmonės buvo užėmę vietas pagal savo rangą. Moterys 
buvo sustojusios viena greta kitos pagal užimamą padėtį gentyje. Vy- 
rai, kurie susirinko kitoje pusėje, taip pat išsirikiavo pagal hierarchiją, 
tik šamano nebuvo matyti. 

Brunas, stovintis arčiausiai priekyje, davė ženklą Grodui, šis lėtai 
ir išdidžiai žengė pirmyn ir iš tauro rago išėmė žioruojančią anglį. Tai 
buvo svarbiausia anglis, sudegusi lauže, uždegtame senojo urvo griu- 
vėsiuose. Laužo tęstinumas simbolizavo genties gyvenimo tęstinumą. 
Uždegdamas šį laužą prie įėjimo, tarsi paskelbė, kad tai genties urvas, 
jų gyvenamoji buveinė. 

Kontroliuojama ugnis buvo žmogaus priemonė, būtina norint iš- 
gyventi šaltame klimate. Netgi dūmai turėjo pranašumų - vien tik jų 
kvapas sukeldavo saugumo ir namų jausmą. Dūmai nuo urvo ugnies, 
skverbdamiesi pro didelę angą iki aukštų skliautuotų lubų, ras kelią 
laukan per plyšelius ir angas. Jie išlėks kartu su nematomomis jėgomis, 
kurios gali būti priešiškos genčiai, išvalys urvą ir persmelks genties gai- 
valu, žmogiška gyvastimi. 

Laužo uždegimo ritualo pakako, kad urvas būtų apvalytas ir taptų 
žmonių buveine, bet kartu tam tikri kiti ritualai buvo atliekami taip 
dažnai, kad juos taip pat imta laikyti urvo ceremonijos dalimi. Vie- 
nas tokių - globojančių totemų dvasių supažindinimas su naujaisiais 
namais, ritualas, kurį paprastai atlikdavo vienas šamanas, stebint tik 
vyrams. Moterims buvo leidžiama švęsti pačioms, o Izai teko gaminti 
specialų gėrimą vyrams. 

Sėkminga medžioklė jau parodė, kad totemai laimina šią vietą, o 
puota patvirtino žmonių ketinimą padaryti šiuos namus nuolatinius, 
nors tam tikru metu gentis galėjo išvykti ir ilgesniam laikui. Toremų 
dvasios taip pat keliavo, bet kol genties nariai turėjo amuletus, jų tote- 
mai galėjo surasti juos ir prireikus atskubėti iš urvo. 

Kadangi dvasios dalyvavo urvo ceremonijoje, galima buvo prijung- 


ti ir kitas ceremonijas — dažnai taip ir įvykdavo. Bet kuri ceremonija 

atrodydavo svarbesnė, jei sutapdavo su naujų namų įkūrimu, ir savo 
ruožtu sustiprindavo genties ryšį su teritorija. Nors bet kuri ceremoni- 
ja turėjo savo tradicinį ritualą, kuris niekada nesikeisdavo, ceremonijų 
progos buvo skirtingos ir nulemdavo vis kitokią eigą pagal tai, kokie 
ritualai vykdavo. 

Šamanas, paprastai pasitaręs su Brunu, nuspręsdavo, kaip įvairios 
dalys bus sujungtos ir kokia bus visa ceremonija, bet viskas vykdavo 
gana spontaniškai, viskas priklausė nuo to, kaip žmonės jausdavosi. 
Šioje ceremonijoje vyks Braudo įšventinimo į vyrus ritualas, be to, bus 
pasakyta, kokie totemai globos kelis mažylius, nes jau metas tai pada- 
ryti, o gentis nori įtikti totemų dvasioms. Laikas ne taip svarbu - vis- 
kas truks tiek, kiek reikės, bet jei kas sudrumstų jiems ramybę, ar kiltų 
koks pavojus, uždegę laužą jau bus paskelbę urvą savu. 

Išdidžiai, kaip ir tiko tokia proga, Grodas priklaupė, padėjo žio- 
ruojančią žariją ant sausos pinties ir pradėjo pūsti. Genties žmonės ne- 
ramiai palinko į priekį, o paskui visi sykiu atsikvėpė, kai pirmieji mirtį 
nešantys liepsnos liežuviai ėmė laižyti sausas šakas. Liepsnos tarsi su- 
stingo ir staiga lyg iš niekur siaubinga figūra stypsojo lauže, apimta 
riaumojančios ugnies. Pabaisos veidas buvo ryškiai raudonas, žėrintis 
ant klaikios baltos kaukolės, kuris tarsi kybojo laužo viduryje, ir pleve- 
nantys žėrinčios liepsnos liežuviai jai buvo nė motais. 

Aila iš pradžių nematė tos siaubingos šmėklos, o paskui pastebėjusi 
net aiktelėjo. Pajuto, kaip ramindama Iza spusteli jai ranką. Mergy- 
tė juto, kaip virpa iečių galais daužoma žemė ir net atšoko atgal, kai 
jauniausias medžiotojas stryktelėjo į vietą priešais laužą kaip tik tada, 
kai Dorvas ėmė aštriai mušti ritmą į didžiulį medinį dubens formos 
instrumentą, apverstą dugnu aukštyn ant kelmo. 

Braudas pritūpė, pažvelgė tolyn, rankomis prisidengęs akis nuo 
nesančios saulės, o kiti medžiotojai pašokę prisidėjo prie jo ir vaidi- 
no bizono medžioklę. Jų pantomimos įgūdžiai buvo tokie įtikinami, 


nugludinti ištisoms kartoms bendraujant gestais ir ženklais, kad tarsi 

atgijo tikroji medžioklės dvasia. Net penkiametę priklydėlę užbūrė 
vaidinama drama. Genties moterys, pagavusios menkiausius pasako- 
jimo niuansus, tarsi persikėlė į karštas dulkėtas prerijas. Jos juto, kaip 
kanopų dundėjimas virpina žemę, juto gerklę gniaužiančių dulkių 
skonį ir kartu džiūgavo nudėjusios grobį. Retai joms kliūdavo privile- 
gija žvilgtelėti į šventą medžiotojų gyvenimą. 

Iš pradžių šokiui vadovavo Braudas. Tai buvo jo grobis ir jo naktis. 
Jis juto visų emocijas, juto, kaip moterys virpa iš baimės, ir dar aistrin- 
giau įsijautęs vaidino. Braudas buvo meistriškas aktorius ir niekada 
nesijautė geriau, kaip atsidūręs dėmesio centre. Jis žaidė žiūrovų emo- 
cijomis, ir ekstazės pagautų moterų virpulys, kai vaikinas suvaidino 
paskutinį dūrį, buvo vos ne erotinis. Iš už laužo stebintis šamanas buvo 
taip pat sužavėtas - dažnai matė vyrus kalbant apie medžioklę, bet tik 
per šias retai vykstančias ceremonijas galėjo kartu pasidalyti patyrimu, 
išgyventi beveik visišką jaudulį. Vaikinas puikiai pasirodė, pagalvojo 
raganius, eidamas aplink laužą į priekį, jis nusipelnė totemo. Gal netgi 
nusipelnė truputėlį pasididžiuoti. 

Paskutinis jaunuolio šuolis, ir jis atsirado tiesiai priešais galingą- 
jį šamaną, o duslus dundantis ritmas ir jaudinantis pritarimas mu- 
šamuoju dar kelis sykius įmantriai suskambėję nutilo. Senasis burti- 
ninkas ir jaunasis medžiotojas stovėjo vienas priešais kitą. Šamanas 
žinojo, kaip atlikti savo vaidmenį. Meistriškai įvaldęs laiką jis laukė, 
leido per šokį kilusiam jauduliui išblėsti, kad vėl įsitvyrotų laukimas. 
Jo susikūprinęs, kreivas kūnas, apgaubtas sunkiu lokio kailiu, tamsavo 
liepsnojančio laužo fone. Ochra nurausvintas veidas skendėjo šešėlyje, 
vos įžiūrimi bruožai liejosi ir grėsmingai žibėjo tiktai viena akis, lyg 
kokio antgamtinio demono. 

Nakties ramybę drumstė laužo spragsėjimas, tylus vėjo ošimas me- 
džiuose ir tolumoje kvatojanti hiena. Braudas sunkiai šnopavo, jo akys 
žvilgėjo, nes buvo nuvargintas šokio ir dėl to, kad didžiavosi ir džiūga- 


vo, tačiau labiausiai dėl vis augančios ir neraminančios baimės. 

Vaikinas žinojo, kas vyks toliau, ir kuo ilgiau tęsėsi laukimas, tuo 
didesnių pastangų reikėjo suvaldyti apimantį šiurpą, verčiantį drebėti. 
Atėjo metas šamanui į jo kūną įrėžti totemo žymę. Anksčiau neleido 
sau daug galvoti apie tai, bet dabar, kai atėjo metas, Braudas suvokė, 
kad bijo kai ko daugiau nei skausmas. Raganius skleidė tokią aurą, nuo 
kurios jaunuolį apėmė daug didesnė baimė. 

Jis jautėsi esąs ant dvasių pasaulio slenksčio, visai greta vietos, ku- 
rioje gyvavo būtybės, kur kas baisesnės nei didžiuliai bizonai. Net di- 
džiuliai ir stiprūs bizonai buvo bent jau realūs šio pasaulio padarai, 
būtybės, kurias žmogus gali pačiupinėti. Bet nematomos ir daug ga- 
lingesnės jėgos, galinčios sudrebinti net žemę, buvo visiškai kitas rei- 
kalas. Braudas buvo ne vienintelis, kuris vos valdėsi nedrebėjęs vien 
nuo minties apie neseniai patirtą žemės drebėjimą, staiga iškilusį at- 
mintyje. Tik šventi žmonės, šamanai, drįso leistis į šią nerealią plotmę, 
ir prietaringas jaunuolis troško, kad galingiausias visų šamanų pasku- 
bėtų ir greičiau visa tai baigtų. 

Tarsi atsakydamas į nebylų vaikino maldavimą, raganius pakėlė 
ranką ir įsispoksojo į mėnulio pjautuvą. Paskui sklandžiais judesiais 
pradėjo aistringą kreipimąsi. Bet jo klausytojai buvo ne pakerėti ste- 
bintys genties žmonės. Prakalba liejosi nežemiškam, bet tokiam pat 
realiam dvasių pasauliui, ir jo judesiai buvo labai išraiškingi. Subtiliai 
keisdamas pozas, gestikuliuodamas vienarankis vyras, įveikęs luošumą, 
dėstė savo kalbą. Ir su viena ranka buvo išraiškingesnis nei dauguma 
vyrų su abiem. Kai šamanas baigė kreipimąsi, gentis suvokė esanti juos 
globojančių totemų apsuptyje ir tarp daugybės kitų nežinomų dvasių, 
o Braudas jau ne drebėjo - tirtėjo. 

Paskui skubiai, taip staiga, kad vos keli žmonės spėjo aiktelėti, raga- 
nius iš drabužio klosčių išsitraukė aštrų akmeninį peilį ir iškėlė jį aukštai 
virš galvos. Greitu judesiu nuleido aštrų įnagį tiesiai Braudui prie krū- 
tinės. Tik ypatingo susivaldymo reikalaujančiu judesiu šamanas spėjo 


sustabdyti peilį, nepadariusį mirtino smūgio. Užuot persmeigęs širdį, 

jis įrėžė jaunuolio krūtinėje dvi linijas, abi lenktas ta pačia kryptimi ir 
sujungtas viršuje — atrodė visai kaip didelis riestas raganosio ragas. 

Braudas užsimerkė, bet peiliui palietus odą nė nekrustelėjo. Ištryš- 
kęs kraujas raudonais upeliais liejosi per krūtinę. Prie raganiaus šono * 
išdygęs Guvas laikė rankose dubenėlį su gydomuoju tepalu, pagamin- 
tu iš bizono taukų, sumaišytų su antiseptinių ypatybių turinčiais uosio 
medienos pelenais. Šamanas įtrynė juodus taukus į žaizdą, taip sustab- 
dydamas kraujavimą ir užtikrindamas, kad susiformuos juodas randas. 
Ženklas visiems tai matantiems skelbė — Braudas vyras, kurį visą laiką 
saugos grėsmingo ir nenuspėjamo gauruotojo raganosio dvasia. 

Jaunuolis grįžo į savo vietą staiga suvokdamas, kiek dėmesio jam 
tenka, ir dabar, kai blogiausia jau praeityje, aiškiai mėgaudamasis tuo. 
Jis neabejojo, kad jo drąsa ir medžiotojo įgūdžiai, jo vaizdus pasirody- 
mas per šokį ir tai, jog net nekrustelėjęs priėmė totemo ženklą, ilgai 
bus gyvai aptarinėjamas tiek vyrų, tiek moterų. Manė, gal istorija apie 
jį net taps pasakojimu, kurį daugelį sykių kartoja ilgais šaltos žiemos 
vakarais, legenda apie tai, kaip gentis apsigyveno urve, perpasakojama 
genties susirinkimuose. Jei ne aš, urvas nebūtų mūsų - galvojo sau vai- 
kinas. Jei nebūčiau nužudęs bizono, nevyktų ceremonija, mes vis dar 
ieškotume urvo. Braudas taip įsijautė, jog galvojo, kad visa ši šventė 
vyksta tik dėl jo. 

Aila baimingai ir tuo pat metu susižavėjusi stebėjo ritualą ir nie- 
kaip negalėjo susivaldyti nesudrebėjusi, kai siaubingas susikūprinęs 
vyras dūrė Braudui taip, kad pasiliejo kraujas. Kai Iza vedėsi mergytę 
prie baisaus, lokio kailiu apsisiautusio šamano, ji traukėsi atbula - ne- 
žinojo, ką jis jai padarys. Aga, glėbyje suspaudusi Oną, ir Ika, nešina 
Borgu, taip pat artinosi prie raganiaus. Aila apsidžiaugė, kai priešais 
Izą išsirikiavo abi moterys ir ji su Iza. 

Guvas laikė tankiai supintą krepšį, nusidažiusį raudonai, nes dau- 
gybę kartų buvo naudotas supilti šventą raudoną ochrą, sutrinti į 


menkiausius miltelius ir kaitinti su gyvūnų taukais, kad pasigamintų 

sodrios spalvos tepalą. Šamanas pažvelgė per moterų, stovinčių prie- 
šais jį, galvas į sidabrinį mėnulį. Nebylia kalba, oficialiais gestais, paro- 
dė kviečiąs dvasias prieiti arčiau ir stebėti vaikus, kuriuos globojantys 
totemai turėjo būti apreikšti. Paskui, padažęs pirštą į raudoną tepalą, 
jis nupiešė ant berniuko klubo spiralę, tarsi susisukusią laukinės kiau- 
lės uodegą. Žemas, gergždžiantis murmėjimas nuvilnijo per susirinku- 
siuosius, kurie gestais komentavo totemo tinkamumą. 

„Šerno dvasia, tau globoti atiduodamas berniukas Borgas“, — ra- 
ganius parodė ženklais ir užmovė mažyliui per galvą nedidelį kapšelį, 
pakabintą ant odinės juostelės. 

Ika sutikimo ženklan nusilenkė ir užuominomis, tik gestu parodė, 
jog patenkinta. Tai buvo stipri, gerbiama dvasia, ir moteris juto, jog šis 
totemas jos sūnui tiesiog tinka. Ika žengė į šoną. 

Šamanas vėl kreipėsi į dvasias ir vėl įkišęs pirštą į Guvo laikomą rau- 
doną krepšį raudonuoju tepalu nupiešė ant Onos rankos apskritimą. 

„Apuoko dvasia, — rodė gestais, — tavo apsaugai patikima mergaitė 
Ona. 

Paskui šamanas padavė amuletą motinai, kuri užkabino jį mažy- 
lei ant kaklo. Dar sykį pasigirdo tylus murmėjimas, o rankų gestais 
žmonės aptarinėjo, koks stiprus mergytę saugantis totemas. Aga buvo 
laiminga. Jos dukra gerai saugoma, vadinasi, vyras, su kuriuo ji susipo- 
ruos, negalės turėti silpno totemo. Tikėjosi tik vieno, kad tai nesuda- 
rys sunkumų, ir Ona galės turėti vaikų. 

Visi smalsiai, net įsitempę sužiuro, kai Aga pasitraukė į šalį ir Iza 
pakėlė ant rankų Ailą. Mergytė nebebijojo. Dabar, priėjusi arčiau, ji 
suprato, kad toji įspūdinga žmogysta raudonai dažytu veidu — tai ne 
kas kitas, tik Krebas. Kai vyras žvelgė į ją, akis šiltai sužibo. 

Genties nuostabai, šamano gestai, kai jis kreipėsi į dvasias, daly- 
vaujančias šiame rituale, buvo kitokie. Tai buvo rankų ženklai, kuriais 
raganius, praėjus septynioms dienoms po kūdikio gimimo, suteikdavo 


jam vardą. Keistoji mergytė ne tik bus paskirta totemo globai - ją pri- 

ims į gentį! Padažęs pirštą į tepalą, šamanas nupiešė liniją nuo kaktos 
vidurio, tos vietos, kur susijungdavo genties žmonių antakių lankai, 
užkritę ant akių, iki mažos jos nosytės galiuko. 

— Vaiko vardas yra Aila, - tarė Krebas, lėtai ir aiškiai tardamas mer- 
gytės vardą, kad suprastų genties žmonės ir dvasios. 

Iza atsisuko į stebinčius žmones. Ailos įvaikinimas jai buvo toks pat 
netikėtas, kaip ir kitiems, tad mažylė juto, kaip tankiai plaka jos širdis. 
Tai turėtų reikšti, jog Aila dabar - mano dukra, mano pirmasis vaikas, 
galvojo moteris. Tik motina laiko vaiką, kai jam suteikiamas vardas, 
kai jis pripažįstamas genties nariu. Ar nuo to laiko, kai radau mergytę, 
praėjo septynios dienos? Nesu tikra, reikės paklausti Krebo, bet ma- 
nau, kad taip. Ji - mano dukra, kas daugiau galėtų būti jos motina? 

Visi žmonės praėjo pro Izą4 su penkiamete, tarsi kūdikiu ant ran- 
kų, ir visi pakartojo jos vardą daugmaž teisingai. Tada Iza atsisuko į 
šamaną. Ji pažvelgė aukštyn ir darsyk pakvietė dvasias. Gentis laukė. 
Šamanas suvokė, su kokiu nekantrumu visi stebi, ir išnaudojo tai savo 
labui. 

Lėtais ir užtikrintais judesiais tęsdamas laiką, kad tvyrotų nerimas, 
šamanas pakabino truputį riebaus raudono tepalo ir nubrėžė liniją tie- 
siai per vieną iš gyjančių nagų įbrėžimų ant Ailos kojos. 

Ką tai galėtų reikšti? Koks tai totemas? Stebinti gentis nesuprato. 
Šventikas dar sykį padažė pirštą ir nubrėžė antrą liniją virš kito rando. 
Mergaitė pajuto, kad Iza pradeda drebėti. Niekas daugiau nė nekrus- 
telėjo — nebuvo girdėti net kvėpuojant. Brėžiant trečiąją liniją Brunas 
rūsčiai susiraukęs pabandė sugauti šamano žvilgsnį, bet šis vengė jo 
akių. Kai buvo nubrėžta ketvirtoji linija, gentis suprato, bet nenorėjo 
šituo patikėti. Tai buvo ne ta koja. Šamanas pasuko galvą ir pažvelgęs 
tiesiai į Bruną parodė paskutinį gestą. 

— Urvinio liūto dvasia, mergaitė Aila atiduodama globoti tau. 

Ritualinis judesys nepaliko jokių abejonių. Kai šamanas pakabino 


amuletą mergytei ant kaklo, visi iš nuostabos net skėstelėjo ranko- 

mis. Ar tai tikrai gali būti tiesa? Ar gali mergaitės totemas būti vienas 
stipriausių vyriškų totemų? Urvinio liūto? Krebas spoksojo į piktas 
brolio akis — tvirtai ir ryžtingai. Minutėlę jie tarsi kovojo žvilgsniais, 
nebyliai įrodinėdami savo valią. Tačiau šamanas žinojo, kad urvinio 
liūto skyrimas mergaitei nepakeičiamas, nors ir labai neprotinga at- 
rodytų mergaitei skirti tokios galingos dvasios apsaugą. Šamanas tik 
išsakė urvinio liūto valią. Brunas niekada anksčiau nesiginčijo su luo- 
šojo brolio apreiškimais, bet dabar kažkodėl jautėsi šamano apgautas. 
Jam tai nepatiko, bet turėjo pripažinti, kad niekada nebuvo matęs taip 
akivaizdžiai patvirtinto totemo. Brunas pirmas nusuko žvilgsnį į šalį, 
tačiau laimingas nesijautė. 

Mintis apie svetimo vaiko priėmimą į gentį ir taip jau buvo sunki, 
bet tas jai skirtas totemas — šito jau per daug. Tai neįprasta, ne pagal 
taisykles, o Brunui nepatiko nukrypimai nuo normos jo klusnios gen- 
ties gyvenime. Vadas ryžtingai sukando žandikaulius. Daugiau jokių 
nukrypimų. Jei mergaitei skirta būti genties nare, ji turės paklusti, kad 
ir kas ją globotų — urvinis liūtas ar kas nors kitas. 

Iza buvo apstulbusi. Vis dar laikydama rankose vaiką, nuleido galvą 
priimdama likimą. Jei šamanas paskelbė, taip ir turi būti. Žinojo, kad 
Ailos totemas stiprus, bet urvinis liūtas? Mintis vertė susimąstyti — 
moteris su galingiausios katės totemu? Dabar Iza jau neabejojo, kad 
mergytė niekada neras poros. Tai tik sustiprino jos ketinimą mokyti 
Ailą gydomosios magijos, kad pati išsikovotų statusą gentyje. Krebas 
jai davė vardą, pripažino ir gydytojai laikant vaiką rankose atskleidė 
mažylės totemą. Jei tai dar nepadarė Ailos jos dukterimi, tai kas iš viso 
padarytų? Pats gimimas dar negarantuoja priėmimo į gentį. Staiga Iza 
prisiminė, kad jei viskas gerai eisis, neilgai trukus ji vėl stos prieš ša- 
maną su kūdikiu rankose. Ji, taip ilgai gyvenusi be vaikų, greitai turės 
du. 

Didžiai pasipiktinusi gentis garsiai klegėjo, iš nuostabos mosikuo- 


dami rankomis. Iza droviai grįžo į vietą, smaigstoma priblokštų mote- 

rų ir vyrų žvilgsnių. Žmonės bandė nežiūrėti — spoksoti nemandagu, 
bet vienas vyras daugiau nei dėbsojo. 

Neapykanta Braudo akyse, kai jis žvelgė į mažą mergytę, išgąsdi- 
no Iz3. Ji pabandė atsistoti tarp jų taip, kad užstotų Ailą nuo išdidaus 
jaunuolio piktavališko rūstaus žvilgsnio. Braudas suprato, kad jau ne 
jis dėmesio centre, niekas daugiau apie jį nekalbėjo. Galingas jo žyg- 
darbis, užtikrinęs, kad urvas - tinkami namai genčiai, buvo pamirštas, 
kaip pamirštas ir nuostabus jo šokis ir stoiška drąsa, kai šamanas įrėžė 
jam krūtinėje totemo ženklą. Sutraukiantis antiseptinis tepalas griau- 
žė labiau nei pjūvis - dar ir dabar skaudėjo, bet argi niekas nepastebi, 
kaip narsiai jis įveikė skausmą? 

Niekas visai nežiūrėjo į jį. Įšventinimo į vyrus ritualai vykdavo re- 
guliariai, net ir tokiems berniukams, kurie buvo numatyti tapti vadu. 
Jie neprilygo netikėtumui ir nuostabai, kai nutiko iki šiol negirdėtas 
dalykas — šamanas paskelbė prašalietės toremą. Braudas matė, kaip 
žmonės dalijasi prisiminimais, jog jai pirmajai buvo parodytas urvas. 
Jis kalbėjo, kad bjaurioji mergytė rado jų naujus namus! „Na ir kas, kad 
jos totemas urvinio liūto? — aikštingai mintijo Braudas. - Argi ji nu- 
dėjo bizoną?“ Juk ši naktis turėjo būti Braudo, jis turėjo būti dėmesio 
centre, juo turėjo žavėtis ir gėrėtis visa gentis, bet Aila visa tai užgožė. 

Vaikinas dėbsojo į keistąją mergytę, bet pamatęs, kad Iza bėga prie 
stovyklos greta upokšnio, dėmesį vėl sutelkė į šamaną. Greitai, labai 
greitai jam bus leista kartu su vyrais dalyvauti slaptuose ritualuose. 
Nežinojo, ko tikėtis, nes viskas, ką jam pasakojo, buvo tai, kad pirmą 
kartą sužinos, kokie iš tiesų yra prisiminimai. Tai paskutinis žingsnis, 
po kurio jis taps tikras vyras. 

Prie ugniavietės šalia upokšnio skubiai nusirengusi apsiaustą Iza 
paėmė medinį dubenį ir jau anksčiau paruoštą raudoną krepšį su 
džiovintomis šaknimis. Dar stabtelėjusi pasisemti į dubenį vandens, ji 
grįžo prie didžiulio laužo, kurio ryškesnės liepsnos, kai Grodas pridėjo 


dar malkų, šoko dar aukščiau. 

Izos apsiaustas slėpė dalį priežasčių, dėl ko ji tądien vis prading- 
davo. Kai gydytoja vėl sugrįžo prie šamano, ji buvo visiškai nuoga, 
likęs tik amuletas ir raudoni ant jos kūno išpiešti dryžiai. Didžiulis 
apskritimas juosė jos išsipūtusį pilvą. Abi krūtys taip pat buvo apibrėž- 
tos - brūkšniai driekėsi nuo pečių viršaus ir tarsi „V“ raidė susisiekė 
ant juosmens. Raudoni ratai buvo išpiešti ant skruostų ir sėdmenų. 
Mįslingi simboliai, kurių prasmę žinojo tik šamanas, buvo skirti tiek 
jos, tiek vyrų apsaugai. Pavojinga, kai religiniuose ritualuose dalyvauja 
moteris, tačiau ji buvo būtina. 

Iza stovėjo greta šamano, pakankamai arti, kad matytų prakaito 
lašus ant jo veido, atsiradusius esant priešais karštą laužą ir dar vilkint 
sunkiu lokio kailiu. Pastebėjusi nežymų brolio signalą, moteris pakėlė 
dubenį ir atsisuko į gentainius. Tai buvo senovinis dubuo, išsaugotas 
kelių kartų, ir naudojamas tik per šias ypatingas progas. Kažkurios 
anksčiau gyvenusios moterys gydytojos ilgai ir rūpestingai skaptavo 
medžio kamieno gabalo vidurį ir nudrožinėjo aplinkui, o paskui dar 
rūpestingiau išlygino dubens paviršių rupiu smėliu ir apvaliu akme- 
niu. Pagaliau brūžindamos šiurkščiais paparčių stiebais dubenį nu- 
svidino iki švelnaus kaip šilkas glotnumo. Dėl nuolatinio naudojimo 
ceremonijos gėrimui dubens vidus buvo pasidengęs balsva patina. 

Iza įsidėjo džiovintas šaknis į burną ir ėmė lėtai kramtyti, steng- 
damasi nenuryti nė trupučio seilių, kai stipriais žandikauliais pradė- 
jo traiškyti kietas skaidulas. Galop ji išspjovė koše virtusias šaknis į 
dubenį su vandeniu ir maišė skystį, kol šis tapo pieno baltumo. Tik 
gydytojų dinastijos moterys žinojo veiksmingų šaknų paslaptį. Auga- 
las buvo gana retas, nors nepasakytumei, kad nežinomas, tik šviežios 
šaknys nerodė jokių požymių, kad turi narkotinių ypatybių. Šaknys 
buvo sudžiovintos, laikytos mažiausiai dvejus metus, kabinti džiovinti 
reikėjo šaknimis žemyn, o ne aukštyn, kaip buvo įprasta daugumai žo- 
lių. Nors tik gydytojai buvo leidžiama gaminti gėrimą, laikantis nuo 


seno įsigalėjusios tradicijos, tik vyrams buvo leidžiama jį gerti. 

Motinos dukterims perduodavo senovinę legendą su ezoteriniais 
nurodymais, kaip išgauti veikliąsias augalo dalis iš šaknų, kurias ka- 
daise, seniai seniai, naudojo tik moterys. Ceremoniją ir ritualus, susi- 
jusius su augalu, pavogė vyrai, ir moterims buvo uždrausta jį vartoti, 
tačiau vyrai negalėjo pagrobti paslapties, kaip gėrimą pagaminti. Gy- 
dytojos, žinančios paslaptį, taip ją slėpė, kad nesakydavo niekam, tik 
savo dukrai, tad niekas kitas to nebežinojo, tik moterys, kurios buvo 
tiesioginės nuo seno besitęsiančios gydytojų dinastijos palikuonės. 
Netgi dabar gėrimas nebuvo dalijamas, jei už jį mainais nepasiūlydavo 
ko nors vertinga. 

Kai gėrimas buvo paruoštas, Iza linktelėjo, ir Guvas žengė pirmyn 
su dubeniu durnaropių arbatos, paruoštos taip, kaip ir vyrams, tik šį- 
kart skirtos moterims. Išdidžiai ir oficialiai juodu apsikeitė dubenimis, 
o tada šamanas nusivedė vyrus, ir visi jie dingo mažajame urve. 

Vyrams nuėjus, Iza prinešė durnaropių arbatos kiekvienai moteriai. 
Gydytoja dažnai naudodavo tą patį užpilą kaip vaistus nuo skausmo 
ar migdomuosius, o kitaip paruoštų durnaropių turėjo vaikams - kad 
ramiai miegotų. Moterys galės visiškai atsipalaiduoti tik žinodamos, 
kad jų mažyliai neatpėdins ieškoti mamų ir bus saugūs. Ypatingomis 
progomis, kai moterys leisdavo sau prabangą dalyvauti ceremonijoje, 
Iza pasirūpindavo, kad vaikai liktų saugaus miego glėbyje. 

Ilgai nelaukusios moterys pradėjo guldyti apsnūdusius vaikus į 
guolius, o paskui grįžo prie laužo. Susupusi Ailą į kailį, Iza grįžo prie 
apversto dubens, kurį per medžioklės šokį daužė Dorvas, ir pradėjo 
lėtai mušti ritmą, kartais pakeisdama melodiją, pagaliuku trankydama 
tai per viršų, tai arčiau krašto. 

Iš pradžių moterys sėdėjo nejudėdamos. Jos buvo per daug įpra- 
tusios prie vyrų valdytis. Tačiau pamažu, pradėjus veikti narkotinėms 
medžiagoms, ir supratusios, kad vyrų šalia nebėra, kelios moterys pra- 
dėjo judėti pagal užduotą rimtą. Ebra buvo pirmoji, pašokusi iš vietos. 


Ji įmantriais žingsneliais šoko aplinkui Izą, o kai gydytoja dar pagrei- 

tino tempą, sužadino daugelio moterų pojūčius. Greitai jos visos pri- 
sijungė prie vado moters. 

Ritmui greitėjant, darantis vis sudėtingesniam, paprastai romios 
moterys, nusimetusios apdarus, ėmė šokti visai nesuvaržytais ir atvirai 
erotiškais judesiais. Jos nepastebėjo, kada Iza taip pat prisidėjo, nes 
buvo per daug įsitraukusios į šokį ir savo vidinius ritmus. Jų tramdo- 
mos emocijos, taip užspaustos kasdienybėje, dabar prasiveržė nežabo- 
tais judesiais. Laisvės katarsyje įtampa išsiliejo, patirta iškrova leido 
priimti suvaržymų kupiną egzistenciją. Pašėlusiai sukdamosi, šokinė- 
damos ir trypdamos moterys šoko beveik iki aušros, o paskui krito 
išvargusios ir miegojo ten, kur nukritusios. 

Sulig pirmuoju naujos dienos spinduliu, vyrai pradėjo eiti iš urvo. 
Lipdami per paslikas gulinčias moteris, jie susirado savo guolius ir 
greitai pasinėrė į miegą be jokių sapnų. Vyrams palengvėjimas atėjo po 
emocinės įtampos medžioklėje. Jų ceremonija buvo kitokia - labiau 
suvaržyta, nukreipta į vidinius išgyvenimus, daug senesnė, bet tokia 
pat jaudinanti. 

Kai saulė rytuose persirito per kalnagūbrį, Krebas iškėblino iš urvo 
ir nužvelgė kūnais nuklotą aplinką. Vieną kartą buvo pasitaikę, kad 
jis smalsumo vedinas stebėjo moterų ceremoniją. Giliai viduje išmin- 
tingas senas kerėtojas suvokė, kaip moterims reikia atsipalaidavimo. 
Žinojo, kad vyrai visą laiką stebėjosi, ką daro moterys, kad tokios nu- 
vargusios, bet šamanas niekada jiems to neatskleidė. Sužinoję vyrai 
būtų nustebę tokio nevaržomo atsipalaidavimo, lygiai taip pat, kaip ir 
moterys būtų stebėjęsi karštomis ramių vyrų maldomis nematomoms 
dvasioms, kurios jiems apreikšdavo apie savo egzistavimą. 

Šamanas retkarčiais pagalvodavo, kas būtų, jei jis galėtų nukreipti 
moterų mintis atgal, prie pačių ištakų. Moterų prisiminimai kitokie, 
bet jos taip pat turėjo tą patį gebėjimą sukelti senovinius prisimini- 
mus. Ar jos turėjo visai genčiai būdingų prisiminimų? Ar būtų galėju- 


sios prisidėti prie vyrų ceremonijos? Šamanas svarstė, bet niekada ne- 

rizikavo supykdyti dvasių bandydamas tai sužinoti. Jei moterys būtų 
pakviestos į tokias šventas ceremonijas, genčiai galas. 

Krebas nušlubčiojo į stovyklavietę ir įsitaisė ant miegoti skirto kai- 
lio. Matė ant Izos guolio išsidraikiusius šviesius plaukus ir tai privertė 
jį susimąstyti apie įvykius, kurie rutuliojosi tuojau, kai sugriuvo sena- 
sis urvas. Kaip keistasis vaikas taip greitai sugebėjo rasti kelią į jo širdį? 
Krebui nedavė ramybės slepiamas Bruno nepalankumas mergytei, o ir 
piktas Braudo žvilgsnis į ją neliko nepastebėtas. Nesutarimai stipriais 
ryšiais susijusioje grupėje suskaldė ceremoniją ir šamanas buvo truputį 
įsitempęs. 

Krebas manė, kad Braudas nenurims. Gauruotasis raganosis tinka- 
mas totemas ateities vadui. Braudas gali būti drąsus, bet jis kietakaktis 
ir per daug didžiuojasi. Vieną akimirką jis ramus ir racionalus, netgi 
švelnus ir geras. O paskui dėl nereikšmingos smulkmenos gali pasius- 
ti, kupinas laukinio įniršio. Tikiuosi, kad tas pyktis neatsisuks prieš 
mergytę. 

Nebūk kvailas, ramino pats save Krebas. Bruno moters sūnus neleis 
sau gadintis nuotaikos dėl mergytės. Jis bus vadas, be to, Brunas tam 
nepritartų. Braudas dabar vyras, tad turi išmokti valdyti savo karštą. 
būdą. 

Luošys atsigulė ir suprato, koks yra pavargęs. Įtampa neapleido jo 
nuo žemės drebėjimo, tačiau dabar galėjo atsipalaiduoti. Urvas jau 
priklauso jiems, žmonių totemai tvirtai apsistoję naujuose namuose, 
ir gentis, kai atsibus, galės žengti į vidų. Pavargęs magas nusižiovavo ir 


išsitiesė, o paskui užmerkė vienintelę akį. 


Kai gentis pirmą kartą įžengė į savo būstinę, visiems užgniaužė kva- 
pą nuo didingos erdvės, bet greitai visi priprato. Minčių apie senąjį 
urvą ir nerimo kupinas paieškas greitai sumažėjo, ir kuo geriau jie pa- 
žino naujųjų namų apylinkes, tuo labiau patenkinti jautėsi. Vėl įsivyra- 
vo įprasta trumpų karštų vasarų kasdienybė - medžiojimas, rinkimas 
ir maisto sandėliavimas, kad padėtų ištverti ilgą stingdantį šaltį, kuris, 
kaip liudijo jų praeities patirtis, laukė ateityje. O maisto pasirinkimas 
buvo gausus. 

Baltuose triukšmingo upokšnio pursluose blizgėjo sidabriniai upė- 
takiai, kuriuos rankomis traukdavo iš vandens be galo kantriai lauk- 
dami, kol neatsargi žuvis priguldavo po nukarusiomis virš vandens 
šaknimis ir akmenimis. Milžiniški eršketai ir lašišos, dažnai prisipildę 
šviežių juodų ikrų arba ryškiai rožinių pienių, nardė prie upelio žio- 
čių, o didžiuliai šamai ir menkės būriavosi ant vidinės jūros dugno. 
Žvejybos tinklais, pagamintais iš ilgų gyvūnų kailio plaukų, rankomis 
suvytų į gijas, didžiules žuvis traukė iš vandenų, o šios nėrė kuo toliau 
nuo į vandenį subridusių persekiotojų tiesiai prie sumazgytų tinklo 
gijų. Žvejai dažnai nukulniuodavo dešimt mylių iki pat jūros pakran- 
tės ir greitai turėjo sukaupę atsargų iš sūdytos žuvies, džiovintos virš 
dūmijančių laužų. Moliuskai ir vėžiagyviai buvo renkami samčiams, 
šaukštams, dubenėliams ir puodeliams gaminti, taip pat ir dėl sultingų 

gausybė jūros paukščių, perinčių ant akmenuotų, į vandens pusę at- 
suktų kyšulių, o retkarčiais taikliai paleistas akmuo parūpindavo ska- 
nėstą iš padūkėlio, žuvėdros ar alkos mėsos. 

Šaknys, mėsingi stiebai ir lapai, moliūgai, pupos, uogos, vaisiai, rie- 
šutai ir sėklos - kaip reikiant įvasarojus viskas buvo renkama. Lapai 
ir žiedai bei žolės buvo džiovinami arbatai ir prieskoniams, o smėlėti 
druskos gabalai, kai didysis šiaurinis ledynas pasigrobė drėgmę ir pa- 
krantėse nuslūgo vanduo, likę džiūti aukštai, buvo nešami į urvą sie- 
kiant paskaninti žiemos maistą. 

Medžiotojai dažnai išeidavo. Aplinkui esančios stepės, vešinčios 
žolėmis ir žolelėmis, kur ne kur kyšant skurdiems medeliams, buvo 
pilnos žolę rupšnojančių gyvulių. Didžiuliai elniai virtinėmis keliavo 
po žolėmis apaugusias lygumas, o milžiniški jų ragai, didesnių gyvū- 
nų siekiantys net iki vienuolikos pėdų, buvo tokie pat, kaip ir galingų 
bizonų. Stepių arkliai retai kada nukeliaudavo taip toli į pietus, bet 
asilai ir kulanai — pusiau asilai ir pusiau arkliai - bastėsi po atviras 
pusiasalio lygumas, o stambūs, tvirti jų pusbroliai, miškiniai arkliai, 
gyveno po vieną arba mažomis šeimomis arčiau urvo. Stepėse, nors ir 
retai, pasitaikydavo mažesnės kaimenės žemumose apsistojusių ožkų 
giminaičių antilopių saigų. 

Miškingose vietovėse tarp kalvų papėdžių ir prerijos buvo apsigy- 
venę taurai — tamsiai rudi ar juodi laukiniai galvijai, vėliau atsiradu- 
sių ramesnių naminių veislių protėviai. Miško raganosiai, giminingi 
krūmynuose besiveisiančioms atogrąžų rūšims, tačiau prisitaikę prie 
šaltesnio klimato miškų, tik retkarčiais pasitaikydavo, nes teritorijo- 
je buvo gausu kitos rūšies raganosių, mėgstančių pamiškių žoles. Abi 
šios raganosių rūšys su trumpesniais, tiesiais ragais ant snukio ir hori- 
zontaliai laikoma galva skyrėsi nuo gauruotojo raganosio, kuris kartu 
su gauruotaisiais mamutais čia užklysdavo tik keičiantis metų laikams. 
Gauruotasis raganosis turėjo ilgą ragą, kiek palinkusį į priekį, ir gal- 
vą laikė nuleistą žemyn — tai padėdavo jiems prasiknisti sniegą nuo 


žiemos ganyklų. Storas poodinis riebalų sluoksnis ir sodriai raudonas 

ilgaplaukis kailis su minkšta stora pavilne buvo atsiradę prisitaikant 
prie šalto klimato. Natūralios jų gyvenamosios vietos buvo šiaurinės, 
šalčio išdžiovintos, liosu padengtos molingos stepės. 

Tik tada, kai ledynai užslinko ant žemės, galėjo susitormuoti ste- 
pės. Nuolatinis žemas slėgis virš plačiausių ledo luitų išsunkė iš oro 
drėgmę, ir aplinkui ledynus galėjo iškristi labai mažai sniego, be to, 
nuolat pūsdavo vėjai. Smulkios kalkinės dulkės, nubyrėjusios ledyno 
pakraščiuose susitrynus akmenims, buvo išnešiojamos šimtus mylių 
aplinkui. Trumpas pavasaris ištirpindavo negausų sniegą ant viršuti- 
nio amžinojo įšalo sluoksnio, ir to pakakdavo, kad spėriai leidžian- 
čios šaknis žolės ir augaliukai sudygtų. Žaluma greitai užaugdavo ir 
sudžiūdavo į styrančius šieno kuokštus, besidriekiančius tūkstančių 
tūkstančiais arų ganyklų milijonams gyvūnų, kurie buvo prisitaikę 
prie stingdančio žemyno šalčio. 

Žemyninės stepės pusiasalyje vėlų rudenį likdavo prieglobsčiu tik 
gauruotiems padarams. Vasaros būdavo per daug karštos, o gausus žie- 
mos sniegas per gilus, kad jį būtų galima nuknisti. Daugelis kitų gy- 
vūnų žiemą iškeliaudavo prie pakraščių, kur buvo šalčiau, bet sausiau. 
Dauguma vasarą grįždavo atgal. Miško gyvūnai, kurie galėjo prasimai- 
tinti krūmais, žieve ir kerpėmis, likdavo ant apaugusių miškais šlaitų, 
tik čia reikėjo laikytis po vieną, o ne didelėmis bandomis. 

Medžiais apaugusioje vietovėje, be miško arklių ir raganosių, sau 
namus rado laukinės kiaulės ir kelios rūšys elnių: mažomis bandomis 
besilaikantys raudonieji elniai, vėliau kitose vietovėse pavadinti brie- 
džiais, nedidelės grupelės stirnų su paprastais, trijų atšakų ragiukais, 
kiek didesni už jas rudai ir baltai dėmėti danieliai ir dar keli briedžiai, 
kuriuos vadindavo šiauriniais elnias tie, kurie raudonuosius elnius va- 
dino briedžiais — visi dalijosi miškingą aplinką. 

Aukščiau kalnuose, kabindamiesi į uolas, aukštikalnių ganyklose 
ganėsi didžiaragiai kalnų avinai, muflonai, o dar aukščiau nuo vie- 
no skardžio prie kito strykčiojo kalnų ožiai ir ožkos. Greitasparniai 


paukščiai miškui teikė spalvų ir garsų, bet kartais tapdavo maistu. 

Tarp maisto atsargų dažniausiai daug lengviau atsirasdavo riebios, že- 
mai skraidančios vištelės žvyrės ir iš stepių atklydę tetervinai, kuriuos 
numušdavo akmenimis, taip pat rudenį pasirodančios žąsys ir antys, 
gaudomos tinklais, kai leisdavosi į pelkėtus kalnų ežeriukus. Plėšrūs ir 
maitėdžiai paukščiai tingiai sklandė virš šiltų oro srovių, žvalgydamie- 
si po gausias lygumas ir miškus apačioje. 

Daugybė mažesnių gyvūnėlių knibždėjo kalnuose bei stepėse arti 
urvo, tapdavo maistu ir kailiu: medžiotojų — audinės, ūdros, erniai, 
šermuonėliai, kiaunės, lapės, sabalai, meškėnai, barsukai ir mažos lau- 
kinės katės, kurios vėliau davė pradžią būriams naminių pelių perse- 
kiotojų; ir medžiojamųjų — medžiuose straksinčios voverės, dyglia- 
kiaulės, kiškiai, triušiai, kurmiai, ondatros, nutrijos, bebrai, skunkai, 
pelės, pelėnai, lemingai, žemės voverės, didieji šokliai, žiurkėnai, kiš- 
kėnai ir kelios rūšys, išnykusios ir nespėjusios gauti pavadinimo. 

Didesnieji plėšrūnai buvo būtini, kad praretintų gausias grobio 
gretas. Tai buvo vilkai ir dar žiauresni jų giminaičiai laukiniai šunys. 
Buvo ir kačių - lūšių, jaguarų, leopardų, tigrų, kalnuose gyvenančių 
snieginių leopardų ir dvigubai didesnių už visas kates urvinių liūtų. 
Visaėdžiai rudieji lokiai medžiojo netoli urvo, bet peraugėliai pusbro- 
liai, vegetarai urviniai lokiai, dabar nesirodė. Laukinės gamtos gausy- 
bę papildė visur šmirinėjančios urvinės hienos. 

Žemė buvo neįtikėtinai derlinga, ir žmogus buvo tik nereikšmin- 
ga dalelė įvairios gyvybės, kuri klestėjo ir žuvo tame senoviniame šal- 
tame rojaus sode. Gimęs per daug nuogas, be jokių gamtos suteiktų 
pranašumų, išskyrus vienintelį - didžiules smegenis, žmogus buvo 
silpniausias iš medžiotojų. Bet nepaisydamas tokio akivaizdaus trapu- 
mo, neturėdamas nei ilčių, nei nagų ar greitų kojų bei stipraus šuolio, 
dvikojis medžiotojas pelnė keturkojų varžovų pagarbą. Vien žmogaus 
kvapo pakakdavo, kad daug galingesnis padaras pasuktų iš pasirink- 
to tako tose vietose, kur ilgai visai greta gyvavo dvikojai ir keturkojai. 
Gabūs, patyrę genties medžiotojai taip pat gerai gynėsi, kaip ir puolė, 


ir kai genties saugumui kildavo grėsmė, arba jei jie norėdavo pačios 

gamtos sukurto šilto žieminio apsiausto, patykodavo kokį nors nieko 


neįtariantį grobuonį. 


Buvo skaisti, saulėta ir šilta prasidedančios vasaros diena. Medžiai 
jau puikavosi lapija, bet vis dar truputį retesne nei suvešės kiek vėliau. 
Tingios musės dūzgė aplink išmėtytus praėjusios puotos likučius - kau- 
lus. Gaivus vėjelis nuo jūros nešė joje knibždančios gyvybės kvapus, o 


judanti lapija metė šešėlius, šokančius ant saulėto šlaito priešais urvą. 


Kai baigėsi sunkmetis, ieškant naujųjų namų šamano pareigos tapo | 


lengvos. Viskas, ko iš jo reikėjo, tai retkarčiais rengiama medžioklės 
ceremonija arba ritualas, skirtas nubaidyti piktosioms dvasioms, jei 
kas susižeisdavo ar susirgdavo, ir prašyti, kad gerosios dvasios padė- 
tų Izos gydymo magijai. Medžiotojai buvo iškeliavę, o kartu su jais 
ir kelios moterys. Jie negrįš dar ilgai. Moterys ėjo kartu, kad apdo- 
rotų nudėtų žvėrių mėsą — grobį buvo lengviau parsinešti namo jau 
sudžiovintą laikyti žiemą. Šilta saulė ir visur prasiskverbiantis vėjas 
stepėse greitai išdžiovindavo juostelėmis supjaustytą mėsą. Padegto 
išdžiūvusio mėšlo ir sausos žolės dūmų labiau reikėjo, kad nuvaikytų 
muses, kurios dėdavo ant šviežios mėsos kiaušinius, ir toji sugesdavo. 
Grįžtant iš medžioklės moterys nešdavo beveik visą naštą. 

Nuo tada, kai gentis įsikraustė į urvą, Krebas leido laiką su Aila 
beveik kasdien - mokė ją savo kalbos. Žodžių užuomazgas, paprastai 
pačią sunkiausią dalį genties mažiesiems, mergytė perkando nesun- 
kiai, bet sudėtinga gestų-signalų sistema jai buvo neperprantama. Ša- 
manas bandė išmokyti Ailą suprasti gestų prasmes, bet nei vienas, nei 


kitas dorai nemokėjo vienas kito kalbos, o kas paaiškintų ar interpre- 


tuotų — nebuvo. Senasis vyras įtemptai galvojo, bet nesugebėjo rasti 


būdo, kaip perduoti reikšmes. Aila buvo lygiai taip pat sumišusi. 

Mergytė žinojo, jog yra kažkas, ko ji nesuvokia, ir iki skausmo no- 
rėjo gebėti bendrauti daugiau nei naudotis tais kelias žodžiais, kuriuos 
jau žinojo. Jai buvo akivaizdu, kad genties žmonės supranta daugiau 
nei paprasti žodžiai, tik jai buvo neaišku, iš kur jie tai žino. Bėda ta, 
kad mažoji nematė rankų gestų. Jai tai atrodė atsitiktiniai mostai, ne- 
tikslingi judesiai. Mergytė paprasčiausiai nepajėgė suvokti, kad galima 
kalbėti judesiais. Jai niekada nebuvo net į galvą šovę, kad tai iš viso 
įmanoma, toks dalykas viršijo jos patyrimo ribas. 

Krebas jau buvo pradėjęs numanyti, kur slypi bėda, nors jam buvo 
sunku patikėti. Jis pagalvojo, kad turbūt taip ir bus, jog mergytė neži- 
no, jog judesiai turi prasmę. 

— Aila! - šūktelėjo jis mergaitei. 

Greičiausiai tai ir bus problema, galvojo jis eidamas pagal žvilgan- 
čius upės vandenis. Arba šitai, arba ji nepakankamai protinga, kad 
suprastų kalbą. Kiek buvo stebėjęs mergytę, Krebas negalėjo patikėti, 
kad jai trūksta proto, jis suvokė, kad toji kitokia. Tačiau Aila suprato 
paprastus gestus. Krebas manė, jog tereikia tik padidinti tų gestų skai- 
čių. 

Daugelis išsiruošusių medžioti, rinkti augalų ar žvejoti gentainių 
pėdų jau buvo numynusios žoles bei krūmus ir sutrypusios taką ten, 
kur reikėjo mažiausiai pasipriešinimo. Aila su Krebu priėjo mėgs- 
tamiausią senojo vyro vietelę — atvirą aikštelę prie didžiulio vešlaus 
ąžuolo, kurio aukštos iš žemės kyšančios šaknys siūlė patogią vietą 
prisėsti, Krebui taip buvo lengviau nei sėsti ant žemės. Pradėdamas 
pamoką jis parodė lazda į medį. 

— Ąžuolas, - skubiai atsiliepė Aila. 

Krebas pritariamai linktelėjo, o tada nukreipė lazdą į upokšnį. 

— Vanduo, - atsakė mergaitė. 

Senis vėl linktelėjo, o tada padarė judesį ranka ir pakartojo žodį. 

— Tekantis vanduo, upė, - tarė žodžius kartu su judesiu. 

— Vanduo? - sumišusi pakartojo mergytė, nustebusi, kad pasakė 


žodį teisingai, bet jos vėl paklausė. Ji pajuto pilve kirbant baimę. Ir 

vėl tas pats, kaip anksčiau - ji suprato, kad vyras nori dar kažko, bet 
ko - nesuvokė. 

Krebas papurtė galvą. Jau buvo su mergyte kartojęs tokius prati- 
mus daugelį kartų. Pabandė dar sykį, rodydamas į pėdas. 

— Pėdos, — pasakė Atila. 

— Taip, - linktelėjo šamanas. 

„Kažkaip turiu priversti ją dar ir matyti, ne tik girdėti“, - galvojo 
jis. Stodamasis jis paėmė mažąją už rankos ir paėjo su ja kelis žings- 
nius, palikdamas lazdą už nugaros. Parodė judesį ir ištarė žodį „pė- 
dos“. „Judančios pėdos, ėjimas“ - štai, ką jis bandė perduoti mergaitei. 
Mažoji įsitempusi klausėsi, bandydama išgirsti, ar ko nors nepraleido 
vyro kalboje. 

— Pėdos? - virpančiu balseliu tarė ji, įsitikinusi, kad tai ne tas atsa- 
kymas, kurio jis laukia. 

— Ne, ne, ne! Ėjimas! Pėdų judinimas! - vėl pakartojo Krebas, žiū- 
rėdamas tiesiai į mergytę ir dar ryškiau gestikuliuodamas. 

Dar pasivedė ją toliau, rodydamas į pėdas beviltiškai troško, kad ji 
kada nors suprastų. 

Aila juto, kaip akyse pradeda tvenktis ašaros. Pėdos! Pėdos! Juk 
aišku, kad tai teisingas žodis, tai kodėl vyras purto galvą, kad ne? Ga- 
lėtų jau ir nemojuoti ranka prieš veidą. Kas ne taip? 

Senasis vyras vėl pasivedė mergytę pirmyn, parodė jai į pėdas ir pa- 
rodęs ranka judesį ištarė žodį. Aila sustojusi spoksojo į Krebą. Šis vėl 
parodė gestą, taip pabrėžtinai, kad jis vos nereiškė kažko kita ir pakar- 
tojo žodį. Buvo susilenkęs, žvelgė tiesiai vaikui į veidą ir mojavo ranka 
jai prieš akis. Gestas, žodis. Gestas, žodis. 

„Ko jis nori? Ką turėčiau daryti? — Ji norėjo suprasti. Žinojo, jog 
vyras bando jai kažką pasakyti. - Kodėl jis vis mojuoja ranka“, - svars- 
tė mergaitė. 

Staiga galvoje šmėstelėjo neaiški mintis. Ranka! Jis judina ranką. 


Dvejodama ji kilstelėjo savo rankutę. 

— Taip, taip! Šitaip! — pritariamai kinkuodamas galva vos nešaukė 
Krebas. - Parodyk ženklą! Judėti! Judančios pėdos! - kartojo jis. 

Pradėjusi suprasti, Aila stebėjo jo gestą, o paskui pabandė jį pakar- 
toti. Krebas pasakė „taip“! Tai štai ko nori! Judesio! Nori, kad dary- 
čiau judesius. 

Tardama žodį mergaitė darsyk pakartojo gestą ir, nors nesuprato, ką 
jis reiškia, bent jau buvo aišku, kad Krebas norėjo, jog ši parodytų jį tar- 
dama žodį. Krebas apsuko mergaitę atgal ir sunkiai šlubuodamas patrau- 
kė prie ąžuolo. Vėl rodydamas mergaitės pėdas pakartojo judesį ir žodį. 

Staiga tarsi smegenyse įvykus sprogimui Aila suvokė. Judėti, pėdos! 
Eiti! Štai, ką jis turėjo galvoje! Ne tik pėdas. Rankos judesys tarant 
žodį „pėda“, reiškia „eiti“. Galvoje sukosi mintys. Prisiminė mačiusi, 
kaip genties žmonės nuolat judina rankas. Išplaukė vaizdai, kaip Iza 
ir Krebas stovi, žiūri vienas į kitą ir judina rankas. Ištaria tik kelis žo- 
džius, bet judina rankas. Ar jie kalbėjosi? Ar šitaip jie ir kalba? Tai 
todėl taria tiek mažai žodžių? Ar jie kalba rankomis? 

Krebas atsisėdo. Aila stovėjo priešais jį, bandė sutramdyti susijau- 
dinimą. 

— Pėdos, - tarė rodydama sau į kojas. 

— Taip, - stebėdamasis linktelėjo Krebas. 

Mergytė nusisuko ir nuėjo šalin, o kai vėl prisiartino prie vyro, pa- 
rodė gestą ir pasakė „pėdos“. 

- Taip, taip! Teisingai! Štai taip! - patvirtino jis. Mergaitė supra- 
to! Manau, kad pagavo mintį! 

Mažoji minutėlę pastovėjo, paskui nusisuko ir nubėgo šalin. Bėgte 
parlėkusi per nedidelę proskyną, kiek uždususi Aila laukė priešais vyrą 
tikėdamasi naujo žodžio. 

— Bėgti, - atidžiai stebint mergytei parodė Krebas. 

Tai jau buvo kitoks judesys, panašus į pirmąjį, bet kitoks. 

— Bėgti, - nedrąsiai pamėgdžiojo Aila. 

Jai pavyko! 

Krebas džiūgavo. Judesys buvo gremėzdiškas, jam trūko tikslumo, 
ir nėmaž neprilygo net jauniausių genties mažylių gestams, tačiau ji 
suprato. Smagiai kinkuodamas galvą vos neišvirto ant žemės, kai Aila 
pripuolusi apkabino jį džiaugdamasi, jog susivokė. 

Senasis kerėtojas apsidairė aplinkui. Padarė tai beveik instinktyviai. 
Meilūs gestai buvo leidžiami tik prie laužo. Tačiau žinojo, jog juodu 
čia vieni. Luošasis senis atsiliepė švelniai spustelėdamas mergytę ir pa- 


juto užplūstant iki šiol nepatirtą šilumos bangą. 

Priešais Ailą atsivėrė visai naujas pasaulis, kurį reikėjo pažinti. Mergy- 
tė turėjo įgimtų artistinių gabumų, talentą mėgdžioti, ir visa tai pravertė 
su begaliniu užsidegimu sąžiningai kopijuojant Krebo judesius. Tačiau 
Krebo viena ranka rodomi gestai buvo pakeisti, kitokie nei normalūs 
gestai, tad sudėtingesnių judesių mergytę išmokė Iza. Aila mokėsi kaip 
kūdikis, pradėdama nuo posakių apie svarbiausių poreikių patenkini- 
mą, bet mokėsi daug greičiau. Per ilgai ji jautė įrampą bandydama ben- 
drauti, tad buvo nusiteikusi atsigriebti už prarastą laiką kuo greičiau. 

Kai pradėjo daugiau suprasti, genties gyvenimas Ailai atsivėrė. Ji 
stebėjo aplinkui esančius žmones, kaip jie bendrauja, susižavėjusi dė- 
mesingai spoksojo ir bandė suvokti, ką tie sako vienas kitam. Iš pradžių 
genties žmonės buvo tolerantiški ir leido stebeilyti, lyg ji būtų kūdikis. 
Bet laikas bėgo ir nepritariantys žvilgsniai, vis mestelimi Ailos link, 
akivaizdžiai rodė, kad toks netikęs elgesys ilgiau nebus priimamas. 
Spoksoti, kaip ir slapta klausytis, buvo nemandagu, kai du žmonės 
kalbėjosi, papročiai liepė akis sukti į šalį. Problema ypač išryškėjo vie- 
ną vidurvasario vakarą. 

Gentis buvo urve, po vakarienės kiekviena šeima ilsėjosi prie savo 


ugniavietės. Saulė leidosi už horizonto ir paskutiniai jos spinduliai 

apšvietė tamsią medžių lapiją, šlamančią pučiant švelniam nakties vė- 
jeliui. Urvo prieangyje smilko laužas, saugantis nuo piktųjų dvasių, 
smalsių užpuolikų, į drėgną nakties orą kilo dūmų sruogelės ir mir- 
guliuojančios karščio bangos, nuo kurių juodi medžiai ir krūmai už 
laužo, rodės, virpa tuo pačiu ritmu, kaip ir šokčiojančios liepsnos. Ant 
grubių akmeninių urvo sienų mirgėjo šviesos ir šešėlių šokis. 

Aila sėdėjo tarp akmenų, žyminčių Krebo teritoriją, ir spoksojo į kitą 
pusę, kur buvo Bruno vieta. Braudas buvo nusiminęs ir liejo savo pyktį 
ant motinos ir Ogos, praktikuodamasis elgtis kaip suaugęs vyras. Diena 
vaikinui prasidėjo blogai ir dar blogiau baigėsi. Ilgos valandos, praleis- 
tos tykant ir sėlinant, pasirodė veltui, šūvis pasirodė netaiklus, ir rudoji 
lapė, kurios kailį buvo kilniaširdiškai pažadėjęs Ogai, išdidžiai dingo 
tankumyne, nes skubiai paleistas akmuo ją tik pagąsdino. Supratingi ir 
atlaidūs Ogos žvilgsniai tik dar labiau gildė sužeistą savimeilę, Braudas 
buvo tas, kuris turėjo jai atleisti netikusį elgesį, o ne atvirkščiai. 

Pavargusios po sunkios dienos moterys bandė baigti paskutiniuo- 
sius darbus, ir Ebra, supykusi dėl nuolatinių pertraukinėjimų, paro- 
dė Brunui vos pastebimą ženklą. Vadas labiau nei gerai žinojo, koks 
valdingas ir varginantis yra jaunuolio elgesys. Taip, Braudas turi tokią 
teisę, bet jis turėtų būti jautresnis. Nebūtina versti moteris bėgioti dėl 
kiekvieno įgeidžio, kai jos ir taip užsiėmusios ir pavargusios. 

„Braudai, palik moteris ramybėje. Jos ir taip turi darbo“, - Brunas 
be žodžių pareiškė pastabą. Priekaištas, ypač Ogos akivaizdoje, o dar 
iš Bruno, vaikinui pasirodė nepakeliamas. Supykęs Braudas numynė 
į tolimiausią Bruno teritorijos užkampį, prie akmenų, ir ten pamatė 
tiesiai į jį spoksančią Ailą. Nesvarbu, kad toji vargu ar bent kiek nu- 
tuokė, apie ką šis subtilus naminis nesutarimas gretimai, Braudui at- 
rodė, jog ši bjauri maža įsibrovėlė matė, kaip jį išbara tarsi vaiką. Tai 
buvo paskutinis smūgis, suduotas trapiai vaikino savimeilei. Mergiotė 
net nerodo tiek mandagumo, kad nusisuktų, pagalvojo jis. Na, ji ne 


vienintelė, kuri gali nekreipti dėmesio į paprasčiausią mandagumą. 

Visos dienos nesėkmės vėl tarsi užplūdo ir tyčia pažeisdamas taisykles 
Braudas dėbtelėjo kitapus akmenų, į mergytę, kurios nemėgo. 

Krebas žinojo apie nedidelį nesutarimą prie Bruno židinio, lygiai 
kaip ir apie visus kitus žmones urve. Didžiąją dalį laiko tarsi koks to- 
limas triukšmas niekas neblaškė jo sąmonės, tik tai, kas buvo susiję su 
Aila patraukė. Žinojo, jog reikėjo ypač bjaurios pagiežos, kad Braudas 
pažeistų gyvenimo taisykles ir spoksotų tiesiogiai į kito vyro židinio 
teritoriją. Krebas pagalvojo, kad Braudas jaučia mergytei per daug 
priešiškumo. Pačios Ailos labui metas mokyti ją gerų manierų. 

— Aila! - griežtai pašaukė Krebas. Nuo jo balso tono mažoji net 
pašoko. - Nespoksok į kitus žmones! — parodė ženklu jai. 

Mergytė nustebo. 

— Kodėl nežiūrėti? - pasmalsavo ji. 

— Ne nežiūrėti, o nespoksoti, žmonėms nepatinka, - bandė aiškin- 
ti jis, suprasdamas, kad Braudas stebi akies kampučiu, net nesisteng- 
damas slėpti, jog net švyti iš malonumo, kad šamanas taip smarkiai 
subarė mergaitę. | 

Bet vis tiek, pagalvojo vaikinas, šamanas ją per daug lepina. Jei ji 
gyventų čia, greitai jai parodyčiau, kaip turi elgtis moterys. 

— Noriu mokytis kalbėti, - rodė Aila, vis dar nesuprasdama ir tru- 
putį įsižeidusi. 

Krebas kuo puikiausiai žinojo, kodėl ji stebi, bet kažkada turi iš- 
mokti ir elgesio. Gal Braudo neapykantą mergytei sumažins tai, jog jis 
pamatys, kaip šiai priekaištaujama, kad spoksojo į juos. 

— Aila, nespoksok, — piktai žvelgdamas parodė Krebas. - Blogai. 
Aila, nekalbėk, kai kalba vyras. Blogai. Aila, nežiūrėk į žmones prie 
židinio. Blogai. Blogai. Supratai? 

Krebas kalbėjo piktai. Norėjo pasiekti savo tikslą. Pastebėjo, kaip 
Braudas stojasi ir Brunui pašaukus grįžta prie židinio jau akivaizdžiai 
geresnės nuotaikos. 

Aila jautėsi sugniuždyta. Krebas niekada nesielgė su ja šiurkščiai. Ji 


manė, jog vyrui patinka, kad ji mokosi jų kalbos, o dabar jis aiškina, kad 

stebėdama žmones ir bandydama išmokti daugiau elgiasi blogai. Iš su- 
mišimo ir pykčio ašaros susikaupė akyse, o paskui ėmė ristis skruostais. 

— Iza! - susirūpinęs pašaukė Krebas. - Ateik čia! Kažkas negerai 
Ailos akims! 

Genties žmonėms akys ašarodavo tik tada, kai į jas kas nors įkris- 
davo, peršalus arba sergant kokia akių liga. Senis dar niekada nebuvo 
matęs, kad iš akių pasipiltų ašaros tik dėl nusiminimo. Iza pribėgo. 

— Pažiūrėk! Jos akys šlapios. Gal įkrito kibirkštis. Gal tu geriau ap- 
žiūrėk, - nerimo Krebas. | 

Iza taip pat susirūpino. Pakėlusi Ailos akių vokus, moteris atidžiai 
apžiūrėjo mergytės akis. 

— Skauda? - paklausė ji. 

Kaip gydytoja ji nematė jokių uždegimo požymio. Regis, jos akims 
nieko bloga, jos paprasčiausiai ašaroja. 

— Ne, neskauda, - šniurkštelėjo Aila. Ji negalėjo suprasti, ko globė- 
jai susirūpino dėl akių, bet jai tapo aišku, kad juodu rūpinasi, net jei 
Krebas ir sakė, jog ji bloga. - Kodėl Krebas pyksta, Iza? - kūkčiodama 
paklausė mergytė. 

— Turi išmokti, Aila, - paaiškino moteris, rimtai žiūrėdama į mer- 
gytę. - Nemandagu spoksoti. Nemandagu žiūrėti į kito vyro ugniavie- 
tę, žiūrėti, ką kiti prie ugnies kalba. Aila, turi išmokti, kai vyras kalba, 
moterys žiūri į žemę, štai taip, - rodė Iza. - Kai vyras kalba, moteris 
daro, kas sakoma. Neklausinėja. Spokso tik maži vaikučiai. Kūdikiai. 
Aila didelė. Žmonės pyksta ant Ailos. 

— Krebas pyksta? Nesirūpina? - paklausė mergytė vėl apsipildama 
ašaromis. 

Izai vis dar buvo neramu dėl ašarojančių Ailos akių, bet ji juto, ko- 
kia sumišusi yra mergaitė. 

— Krebas rūpinasi Aila. Iza taip pat. Krebas moko Ailą. Reikia iš- 
mokti daugiau, ne tik kalbėti. Turi išmokti genties taisyklių, - aiškino 


moteris apkabindama mergytę. 

Laikė švelniai apkabinusi, kol mažoji išverkė skausmą, o paskui nu- 
jog jai viskas gerai. 

— Kas jos akims? — paklausė Krebas. — Ar ji serga? 

— Manė, kad jos nebemyli. Manė, kad pyksti. Turėjau leisti jai išsi- 
lieti. Gal jos šviesios akys yra silpnos, bet negaliu įžvelgti nieko bloga, 
ir ji sako, kad neskauda. Manau, kad akys drėksta iš liūdesio, Krebai, — 
paaiškino Iza. 

- Liūdesio? Ji taip nusiminė, nes pagalvojo, kad jos nemyliu, dėl to 
susirgo? Dėl to sušlapo akys? 

Apstulbęs vyras vos galėjo patikėti, jį užplūdo keisti jausmai. Ar 
mergytė serga? Atrodo sveika, bet juk niekas nesuserga tik dėl to, kad 
pagalvoja, jog jo nemyli. Niekam jis taip nerūpėjo, nebent Izai. Žmonės 
jo bijojo, pagarbiai šalinosi, gerbė, bet niekam jo nereikėjo taip, kad net 
akys sudrėktų. Gal Iza teisi, gal Ailos akys silpnos, bet mato ji gerai. 
Kažkaip reikia jai parodyti, kad jos pačios labui noriu, jog išmoktų tin- 
kamai elgtis. Jei neišmoks genties taisyklių, Brunas ją išmes. Tai vis dar 
jo galioje. Bet tai nereiškia, kad nemyliu mergaitės. Man ji patinka, pri- 
sipažino pats sau vyras, net ir tokia keista, kokia yra - labai patinka. 

Aila lėtai slinko prie luošojo vyro, nervingai nudelbusi akis į pėdas. 
Atsistojo priešais jį, o tada pakėlė liūdnas išplėstas akis, dar šlapias nuo 
ašarų. 

— Aš daugiau nežiūrėti, - parodė ji gestais. - Krebas nepiktas? 

— Ne, - atsiliepė šis. - Nepiktas, Aila. Bet tu dabar priklausai gen- 
čiai, priklausai man. Privalai mokytis kalbos, bet taip, kaip mokomasi 
gentyje. Supranti? 

— Aš - Krebo? Rūpiniesi manimi? — paklausė mergytė. 

— Taip, tu man patinki, Aila. 

Mergytė nušvito šypsena, ištiesusi rankas apkabino, o tada įsirangė 
ant kelių kreivam ir luošam seniui ir prigludo prie jo. 

Krebas visą laiką domėjosi vaikais. Atlikdamas šamano funkcijas jis 


retai atskleisdavo vaiko totemą, kuris vaiko motinos tuoj pat nebūdavo 

pripažįstamas kaip tinkamas. Gentis manė, kad šis šamano gebėjimas 
yra magiškas, bet tikrosios jo galios atsiskleisdavo dėl sugebėjimo ste- 
bėti žmones. Jis stebėdavo vaikus nuo pat gimimo ir dažnai matydavo, 
kaip moterys ir vyrai tūpčioja ir lepina juos. Bet pats senasis luošys 
niekada nepatyrė, koks džiaugsmas laikyti vaikelį savo rankose. 

Mažutė mergytė, išvarginta emocijų, užmigo. Su šiuo baimę ke- 
liančiu raganiumi ji jautėsi saugi. Jis pakeitė jos širdelėje vyrą, kurio 
mergytė nebeprisiminė, nebent kažkur sąmonės kamputyje. Pažvelgęs 
į ramų, pasitikintį jam ant kelių įsitaisiusios keistos mergaitės veiduką, 
Krebas pajuto, kaip širdyje pražysta gili meilė šiam vaikui. Nebūtų ga- 
lėjęs mylėti labiau, net jei ji būtų jo tikras vaikas. 

— Iza, - tyliai pašaukė Krebas. 

Moteris paėmė miegančią mergaitę iš jo, bet prieš tai jis dar akimir- 
kai priglaudė vaiką. 

— Nuo ligos ji pavargo, - tarė šamanas, kai Iza paguldė Ailą. - Pri- 
žiūrėk, kad rytoj pailsėtų, ir geriau jau ryte patikrink jos akis dar sykį. 

— Gerai, Krebai, - linktelėjo moteris. 

Iza mylėjo savo luošąjį brolį — ji geriau nei bet kas kitas žinojo, 
kokia švelni siela slypi po niūria išvaizda. Džiaugėsi, kad jis rado, ką 
mylėti, rado tą, kuri mylėjo jį, ir dėl to moters jausmai mergytei buvo 
dar stipresni. 

Nuo to laiko, kai pati buvo dar maža, Iza vargu ar atsiminė, kad 
būtų buvusi tokia laiminga. Džiaugsmą temdė tik neduodanti ramy- 
bės baimė, kad vaikelis, kurį nešioja, gali būti berniukas. Jai gimsian- 
tis sūnus turėtų augti medžiotojo šeimoje. Ji buvo Bruno sesuo - jų- 
dviejų motina buvo prieš Bruną genčiai vadovavusio vyro moteris. Jei 
kas nors nutiktų Braudui, arba jei Bruno moteris neturėtų daugiau 
berniukų, vadovauti genčiai tektų jos sūnui, jei tik ji jį turėtų. Bru- 
nui tektų atiduoti ją ir kūdikį kuriam nors medžiotojui arba pačiam ją 
pasiimti. Iza kasdien prašydavo totemo, kad dar negimęs jos kūdikis 


būtų mergytė, bet vis tiek negalėjo nustoti jaudintis. 

Vasarai įsibėgėjus, padedant švelniai Krebo kantrybei ir Ailos uo- 
lumui, pastaroji pradėjo suprasti ne tik kalbą, bet ir papročius žmonių, 
kurie ją priėmė. Mokymasis sukti akis į šalį ir leisti genties žmonėms 
turėti asmeninę erdvę buvo tik pirmoji iš daugelio sunkių pamokų. 
Daug sudėtingiau buvo išmokti valdyti natūralų smalsumą ir karštą 
entuziazmą bei rodyti genties moterims būdingą romų paklusnumą. 

Krebas ir Iza taip pat mokėsi. Jie suprato, kad kai Aila padaro keistą 
grimasą — atitraukia lūpas ir rodo dantis, dažnai dar leisdama savotiš- 
kus garsus, lyg trauktų orą, tai reiškia, kad ji laiminga, o ne pikta. Juo- 
du niekada visiškai neatsikratė nerimo dėl keisto mergytės akių silp- 
numo, kai šios sušlapdavo vos tik nusiminus. Iza nusprendė, kad toks 
silpnumas būdingas šviesioms akims, ir svarstė, ar ši savybė būdinga 
visiems kitos rūšies žmonėms, ar šlampa tik Ailos akys. Kad būtų ra- 
miau, Iza skalaudavo jai akis skaidriu skysčiu iš melsvai balto auga- 
lo, kuris augo tamsioje miško tankmėje. Blyškus kaip lavonas augalas 
vešėjo maitindamasis pūvančiais medžiais ir žalumynais, nes neturėjo 
chlorofilo, o tarsi vaškinis paviršius paliestas pajuoduodavo. Bet Iza 
žinojo, kad nėra geresnio vaisto skaudančioms ir uždegimo apimtoms 
akims, kaip vėsus skystis, kuris sunkėsi iš perlaužto šio augalo stiebo, ir 
griebdavosi šio vaisto vos tik Aila apsiverkdavo. 

Mergytė verkė retai. Nors ašaros greitai patraukdavo dėmesį, Aila 
labai stengėsi jas valdyti. Ašaros jaudino du žmones, kurie ją mylėjo, 
bet kitiems genties nariams jos buvo tik ženklas, kad ji kitokia, o mer- 
gytė norėjo būti priimta. Gentis mokėsi ją priimti, bet vis dar atsargiai 
ir įtariai žvelgė į jos savotiškumus. 

Aila taip pat vis labiau perprato gentį ir mokėsi priimti žmones. 
Nors vyrams ir buvo smalsu, orumas jiems neleido rodyti per dide- 
lio domėjimosi moteriškos lyties mažyle, kad ir kokia neįprasta, tad ji 


nekreipė dėmesio į vyrus taip pat, kaip ir jie į ją. Brunas rodė daugiau 

susidomėjimo nei kiti, bet jis gąsdino mergytę. Vadas atrodė rūstus 
ir priešiškai nusiteikęs naujovėms, kitaip nei Krebas. Mergytė negalė- 
jo žinoti, kad kitiems genties nariams šamanas atrodė abejingesnis ir 
niūresnis nei Brunas, ir visi stebėjosi tuo artumu, kuris atsirado tarp 
siaubingo šamano ir keistosios mergytės. O ypač Aila nemėgo jaunuo- 
lio, kuris gyveno prie Bruno ugniavietės. Braudas, kai tik žiūrėdavo į 
mergytę, atrodydavo piktas. 

Pirmiausia Aila susipažino su moterimis. Praleido su jomis daugiau 
laiko. Ji ir Iza daugiausia laiko būdavo su jomis, išskyrus tada, kai mer- 
gytė sėdėdavo prie Krebo židinio, arba kai gydytoja vesdavosi ją kartu 
rinkti augalų tik jai pačiai žinomoms reikmėms. Iš pradžių Aila papras- 
čiausiai sekiojo paskui Izą ir stebėjo, kaip moterys diria kailius, spirale 
pjaudamos aplink kailį gamina diržus, pina krepšius, kilimus ar tinklus, 
skaptuoja iš rąstų dubenis, renka maistą, gamina valgi, konservuoja 
mėsą ir augalus žiemai bei bėgioja daryti visko, ko tik paprašo bet kuris 
vyras. Bet matydamos mergytės norą mokytis, moterys ne tik padėjo jai 
mokytis kalbos, bet ir pradėjo mokyti visų tų naudingų įgūdžių. 

Aila nebuvo tokia stipri, kaip genties moterys ar vaikai — liesesnis 
jos kūnas neprilygo galingiems ir raumeningiems stambių kaulų žmo- 
nėms, bet ji buvo stulbinančiai naginga ir mitri. Jėgos reikalaujančios 
užduotys jai buvo sunkios, bet kaip vaikas ji puikiai pynė krepšius ir 
išpjaudavo vienodo pločio diržus. Greitai ji užmezgė šiltą draugystę 
su Ika, kurios maloni prigimtis leido nesunkiai tą padaryti. Pamačiusi, 
kad Aila domisi Borgu, moteris leido Ailai jį nešioti. Ovra elgėsi san- 
tūriai, bet ji su Uka buvo taip pat ypač geros mergytei. Pačios patyru- 
sios sielvartą, kai neteko jaunuolio, kuris buvo brolis ir sūnus, užjautė 
netekusį šeimos vaiką. Tačiau draugių, su kuriomis būtų galėjusi žaisti, 
Aila neturėjo. 

Pirmasis draugystės žybsnis su Oga po ceremonijos atšalo. Oga 
blaškėsi tarp Braudo ir Ailos. Arklydėlė, nors ir jaunesnė, buvo ta, su 
kuria būtų galėjusi pasidalyti mergaitiškomis paslaptimis, be to, Oga 


užjautė mažą našlaitę, nes ir pačiai buvo tekusi tokia dalia, tačiau 

Braudo jausmai jai buvo akivaizdūs. Gerbdama vyro, su kuriuo tikėjo- 
si susiporuoti, nuomonę, Oga nenoriai, bet pradėjo vengti Ailos. Jos 
bendraudavo retai, nebent tik dirbdamos kartu, ir kai Ailos bandymai 
užmegzti draugystę buvo kelis kartus atmesti, mergaitė pasitraukė ir 
susidraugauti daugiau nebesistengė. 

Ailai nepatiko žaisti su Vornu. Nors jaunesnis už ją vos metais, ber- 
niukas sugalvodavo tik tokius žaidimus, kur reikėjo ją nuolat siuntinė- 
ti šen ir ten, o jis tyčia vaidindavo suaugusio vyro elgesį su moterimis, 
kurį Ailai priimti vis dar buvo sunku. Kai tik ji pasipriešindavo, tai 
sukeldavo ir vyrų ir moterų pasipiktinimą, ypač Agos, Vorno mamos. 
Ji didžiavosi, kad sūnus mokosi elgtis kaip tikras vyras, bet to, jai kaip 
ir kitiems buvo aiškus Braudo nusiteikimas prieš Ailą. Vieną dieną 
Braudas taps vadu, ir jei jos sūnui šis vaikinas liks palankus, jį gali pa- 
sirinkti antruoju po vado. Aga naudodavosi kiekviena proga pagerinti 
sūnaus statusą iki tokio lygio, kad net kabinėjosi prie mergaitės, kai 
Braudas buvo šalia. Jei netoliese esant vaikinui moteris pastebėdavo 
Ailą ir Vorną šalia, skubiai pasivadindavo sūnų į šalį. 

Ailos gebėjimas bendrauti skubiai taisėsi, ypač dėl to, kad padėjo 
moterys. Bet tik dėl savo akylumo mergytė išmoko vieną ženklą. Ji vis 
dar stebėjo žmones - taip ir neišmoko apsiriboti tik šalia esančiais, bet 
dabar darė tai ne taip akivaizdžiai. 

Vieną dieną Aila stebėjo, kaip Ika žaidžia su Borgu. Ika parodė 
sūnui gestą, pakartojo jį kelis kartus. Kai atrodė, kad atsitiktiniai kū- 
dikio rankelės mostai kartoja judesį, motina pašaukė kitą moterį ir 
pagyrė savo sūnų. Vėliau Aila matė, kaip Vornas pribėga prie Agos ir 
sveikinasi su ja tokiu pačiu gestu. Netgi Ovra parodė tą patį gestą prieš 
pradėdama pokalbį su Uka. 

Tą vakarą mergytė droviai prisiartino prie Izos, o kai ši pakėlė akis, 
Aila parodė ženklą ranka. Iza tik išpūtė akis. 

— Krebai, — tarė ji. - Kada išmokei ją vadinti mane mama? 

— Nemokiau jos to, Iza, - atsiliepė vyras. — Greičiausiai išmoko 

Iza atsisuko į mergytę. 

— Ar pati to išmokai? - paklausė ji. 

— Taip, mama, - vėl parodė gestą Aila. 

Ji nebuvo visiškai tikra, ką reiškia tas rankų ženklas, bet nujautė. 
Matė, kaip jį naudoja vaikai, kreipdamiesi į moteris, kurios jais rū- 
pinosi. Nors atmintis buvo užblokavusi prisiminimus apie mergytės 
motiną, širdis jos nepamiršo. Iza pakeitė moterį, kurią Aila mylėjo ir 
kurios neteko. 

Ilgus metus neturėjusi vaikų Iza pajuto emocijų antplūdį. 

— Mano dukra, - atsiliepė moteris, netikėtai apkabindama mergy- 
tę. - Mano vaike. Iš pat pradžių žinojau, kad ji mano dukra, Krebai. 
Ar nesakiau tau? Ji man buvo duota. Esu tikra, kad dvasios norėjo, jog 
ji būtų mano. 

Krebas su ja nesiginčijo. Galbūt ji teisi. 

Po to vakaro košmarai mergaitę kankino mažiau, nors jie vis dar 
retkarčiais pasitaikydavo. Dažniausiai kartojosi du sapnai. Viename 
tekdavo slėptis mažame, ankštame urve, bandant išvengti didžiulių 
aštrių nagų. Kitas sapnas buvo miglotesnis ir labiau jaudinantis. Buvo 
justi judanti žemė, garsus, tarsi nusiritantis žeme griaustinio garsas ir 
be galo skaudus netekties jausmas. Mergytė surikdavo keista kalba, 
kurią naudojo vis mažiau, ir pabudusi įsikibdavo į Izą. Kai mažoji pir- 
mą kartą pateko pas šiuos žmones, kartais net pati nesuprasdama pra- 
dėdavo kalbėti sava kalba, tačiau išmokusi bendrauti taip, kaip genties 
žmonės, tą kalbą prisimindavo tik sapnuose. Po kurio laiko jos neliko 
net sapnuose, bet Aila visada pabusdavo po košmariško sapno apie že- 


mės drebėjimą jusdama sielvartą. 


Trumpa vasara praėjo, kando nestiprios rudens ryto šalnos ir ryškūs 


raudoni bei gintariniai potėpiai nudažė žalią mišką. Labai ankstyvas 

sniegas, kurį nuplovė stiprios sezoninės liūtys, nusinešusios ir spalvo- 
tas medžių šakų skraistes, pranešė apie artėjančius šalčius. Vėliau, kai 
tik keli virpantys lapai dar kabojo ant nuogų medžių ir krūmų šakų, 
trumpai kyštelėjusi ryški saulė atgaivino paskutinius prisiminimus 
apie vasaros karščius, kol atšiaurūs vėjai ir geliantis šaltis dar nenutrau- 
kė daugelio veiklų lauke. 

Genties žmonės išėję iš urvo mėgavosi saule. Plačioje laukymėje 
priešais urvą moterys vėtė grūdus, surinktus iš apačioje plytinčių ža- 
liuojančių stepių. Gaivus vėjas kėlė nuo žemės sausus lapus, ir apgau- 
lingai rodėsi, kad tie vasaros pilnatvės likučiai sūkuriuoja tarsi gyvi. 
Pasinaudodamos gūsingu vėju, moterys žarstė iš plačių negilių krepšių 
grūdus, leisdamos vėjui nešti pelus, kol šie neprikibo prie sunkesnių 
grūdų. 

Iza buvo palinkusi prie darbo Ailai už nugaros, rankas laikė virš 
mergaitės rankučių, laikančių krepšį - rodė, kaip reikia sviesti grūdus 
aukštyn į orą, kad jie nenulėktų kartu su išaižomis ir šiaudgaliais. Aila 
suvokė, koks kietas ir atsikišęs Izos pilvas remia jai į nugarą, ir pajuto 
stiprų susitraukimą, privertusį moterį staiga sustoti. Iza tuojau pat pa- 
liko moterų grupelę ir dingo urve, o paskui ją nusekė ir Ebra bei Uka. 
Tikėdamasi, kad. nebaigusios darbo ir pasitraukusios moterys bus 
subartos, mergytė susirūpinusi dirstelėjo į būrelį vyrų, kurie nustoję 
kalbėtis nusekė žvilgsniais moteris. Tačiau vyrai buvo nepaaiškinamai 
atlaidūs. Aila nusprendė surizikuoti prisišaukti jų nemalonę ir nusekė 
paskui moteris. 

Urve Iza ilsėjosi ant kailio, o Ebra ir Uka buvo prie abiejų jos šonų. 


Kodėl Iza vidury dienos atsigulė? Aila susimąstė. Ar ji serga? Iza matė 


nerimastingą mergaitės žvilgsnį ir gestu parodė, jog viskas gerai, bet 


Ailos susijaudinimo tai nesumažino. Jaudulys dar padidėjo, kai mer- 

gytė pamatė kartu su kitu pilvo susitraukimu persikreipiantį veidą. 
Ebra ir Uka kalbėjosi su Iza apie paprastus reikalus, kaip visas mais- 

tas sukrautas žiemai, kaip pasikeitė oras. Bet Aila jau buvo pakanka- 


mai išmokusi, kad iš moterų išraiškų ir pozų suprastų jų susirūpinimą. 

Ji buvo tikra, jog kažkas negerai. Aila nusprendė, jog niekas neprivers 
jos palikti Izą, kol nesužinos, kas nutiko, tad atsisėdo moteriai prie 
kojų ir laukė. 

Vakarėjant atėjo Ika su Borgu, pasodintu ant klubo, paskui Aga 
atsivedė dukterį Oną, ir abi moterys prisėdusios guodė bei palaikė Izą. 
Ovra ir Oga, besispraudžiančios arčiau Izos lovos, buvo susirūpinu- 
sios ir smalsios. Nors Ukos dukra dar neturėjo poros, bet jau buvo su- 
brendusi moteris, ir Ovra žinojo, jog gali pati pagimdyti naują gyvybę. 
Oga greitai turėjo tapti moterimi, tad abi merginos įdėmiai stebėjo, 
kas vyksta Izai. 

Kai Vornas pamatė, kad Aga taip pat priėjusi sėdasi prie dukters, 
jam parūpo sužinoti, kodėl visos moterys susirinko prie šamano 
ugniavietės. Pritapnojęs berniukas užsikorė ant Agos kelių šalia sesers 
pasižiūrėti, kas vyksta, bet Ona vis dar guodė Izą, tad Aga paėmė ber- 
niuką ir laikė jį ant kelių. Vaikas nematė nieko įdomaus, tik besiilsin- 
čią gydytoją, tad ir vėl iškulniavo iš urvo. 

Neilgai trukus ir moterys pradėjo eiti iš urvo ruošti vakarienės. 
Uka liko su Iza, nors ir Ebra bei Oga gamindamos maistą nepaste- 
bimai žvilgčiojo akies krašteliu. Ebra padavė maisto Krebui kartu su 
Brunu, o paskui atnešė maisto Ukai, Izai ir Ailai. 

Ovra paruošė maisto motinos vyrui, bet ji ir Oga skubiai grįžo at- 
gal, vos tik Grodas nuėjo prie Bruno židinio, kur tas sėdėjo su Krebu. 
Moterys nenorėjo nieko praleisti ir prisėdo šalia Ailos, kuri nė nekrus- 
telėjo iš savo vietos. 

Iza gurkštelėjo tik truputį arbatos, Aila irgi nesijautė labai alkana. 
Ji kaptelėjo maisto, bet negalėjo valgyti, nes skrandį lyg kas būtų su- 
traukęs į kumštį. Kas nutiko Izai? Kodėl ji nesikelia gaminti Krebui 
vakarienės? Kodėl Krebas ne šalia jos, neprašo, kad dvasios vėl leistų 
Izai jaustis gerai? Kodėl šamanas sėdi kartu su kitais vyrais prie Bruno 
židinio? 

Iza vis stipriau įsitempdavo. Kas kelios akimirkos ji skubiai kelis 


kartus įtraukdavo oro, o paskui stipriai stumdavo, įsikibusi į dviejų 

moterų rankas. Atėjus nakčiai visi genties žmonės būdravo. Akivaiz- 
džiai įsitraukę į kažkokią gilią diskusiją, vyrai būrėsi aplinkui vado 
ugniavietę. Tačiau retkarčiais slapta mestelimi žvilgsniai išdavė jų tikrą 
susidomėjimą. Moterys vis prieidavo, stebėjo, kaip Izai sekasi, kartais 
kurį laiką pasilikdavo ilgėliau. Visi laukė, kupini vilties, visi drąsino 
Izą, kuri stengėsi pagimdyti naują gyvybę. 

Jau buvo gerokai vėliau, kai sutemo. Staiga visi netikėtai sujudo. 
Ebra ištiesė kailį, o Uka padėjo Izai atsistoti ir pritūpti. Gydytoja sun- 
kiai kvėpavo, buvo įsitempusi ir iš skausmo šaukė. Sėdinti tarp Ovros 
ir Ogos Aila drebėjo, įsijautusi į Izos skausmus Oga taip pat įsitempusi 
dejavo. Paskui gimdyvė giliai įtraukė oro ir sukandusi dantis, įtempusi 
visus raumenis pastūmė - kartu su pliūpsniu vandens pasirodė raudo- 
nas kūdikio pakaušiukas. Dar vienas pastangų pareikalavęs stūmimas, 
ir išlindo visa kūdikio galvutė. Paskui buvo lengviau, ir Iza pagimdė 
drėgną, susirietusį mažutį kūdikėlį. 

Paskutinis stūmimas ir iškrito kruvino audinio masė. Išvargusi po 
gimdymo Iza vėl atsigulė, o Ebra paėmė kūdikį, pirštu ištraukė iš jo 
burnytės gumulą gleivių ir paguldė naujagimį Izai ant pilvo. Kai plekš- 
telėjo mažyliui per pėdutes, jo burna prasižiojo ir garsus riksmas pa- 
skelbė, kad tai pirmojo Izos vaikelio pirmasis gyvybės gurkšnis. Ebra 
užrišo raudonai dažytą sausgyslę ant virkštelės, nukando tą dalį, prie 
kurios vis dar karojo likusi placentos dalis, o paskui pakėlė naujagimį, 
kad pamatytų Iza. Pakilusi Ebra nuėjo prie savo židinio pranešti vyrui 
apie sėkmingą gydytojos gimdymą ir kūdikio lytį. Atsisėdusi priešais 
Bruną ji nulenkė galvą ir pakėlė akis tik sulaukusi patapšnojimo per 


petį. 


— Man labai gaila pranešti, - tarė Ebra, rodydama įprastą liūdesio 
ženklą, - bet Izos kūdikis yra mergytė. 

"Tačiau naujiena buvo pasitikta ne su liūdesiu. Brunui palengvėjo, 
nors jis to niekada nebūtų pripažinęs. Susitarimas, kad magas rūpinasi 
savo seserimi, ypač dar prie genties prisijungus Ailai, visai pavyko, ir 
vadas nebuvo nusiteikęs jį keisti. Šamanas puikiai darbavosi mokyda- 
mas atvykėlę - daug geriau nei vadas tikėjosi. Aila mokėsi bendrauti 
ir elgtis pagal genties papročius. Krebas ne tik nusiramino - jis netgi 
džiūgavo. Sulaukęs senatvės, pirmą kartą gyvenime jis pažino gyveni- 
mo mylinčioje šeimoje malonumus, o pagimdžiusi mergytę Iza užtik- 
rino, kad jie ir toliau liks kartu. 

Ir pirmą kartą nuo to laiko, kai persikraustė į naują urvą, Izai pa- 
vyko atsikvėpti nejaučiant jokio nerimo. Ji buvo laiminga, kad gimdy- 
mas jai, kaip tokio seno amžiaus, praėjo taip gerai. Jai buvo tekę padėti 
daugeliui moterų, turėjusių gerokai daugiau sunkumų. Kelios buvo 
netoli mirties, kelios taip ir mirė, kaip mirė toli gražu ne keli nauja- 
gimiai. Izai atrodė, jog kūdikių galvos buvo per didelės, kad moterys 
juos pagimdytų. Tačiau moters rūpestis dėl paties gimdymo nebuvo 
toks didelis, kaip jos susirūpinimas dėl vaikelio lyties. Nesaugumas dėl 


ateities genties žmonėms buvo beveik nepakeliamas. 

Iza gulėjo ant kailio, ilsėjosi. Uka susupo kūdikį į minkšto triušio 
kailio vystyklą ir paguldė jį mamai ant rankų. Aila net nepajudėjo. Ji 
ilgesingai spoksojo į Izą, kuri pamačiusi mergytę pasikvietė. 

— Eikš, Aila. Norėtum pamatyti kūdikį? 

Aila droviai prisiartino. 

— "Taip, - linktelėjo ji. 

Iza patraukė užklotą, kad mergytė galėtų matyti naujagimį. 

Mažutės Izos kopijos galvelė buvo apaugusi švelniais rudais pūkais, 
o pakaušio gumburas atrodė dar labiau pastebimas, nes nebuvo tankių 
plaukų kupetos, greitai turėjusios suželti. Kūdikio galva atrodė lyg ir 
apvalesnė nei suaugusiųjų, bet vis tiek pailga, o kakta, stipriai skliaus- 
ta, tęsėsi tiesiog nuo gana gerai susiformavusių antakių lankų. Aila iš- 
tiesė ranką, palietė švelnų kūdikio skruostą, ir čiulpdama savo liežuvį 
mažutė instinktyviai pasisuko į ranką. 

- Ji gražutė, — parodė Aila, kupinomis nuostabos akimis žvelgda- 
ma į stebuklą, kurį buvo išvydusi. - Ar ji bando kalbėti, Iza? - dar 
paklausė, kai kūdikis ore sumojavo mažais sugniaužtais kumštukais. 

— Dar ne, bet greitai kalbės, o tau teks padėti ją mokyti, - atsakė 
Iza. 

— Oi, taip. Išmokysiu ją kalbėti. Visai kaip tu ir Krebas išmokėte 
mane. 

- Žinau, kad išmokysi, Aila, — atsakė moteris vėl užklodama vai- 
kelį. 

Kol Iza ilsėjosi, mergytė tarsi saugodama stovėjo šalia. Ebra buvo 
suvyniojusi placentą į odą, kurią pakišo visai prieš pat gimdymą ir pa- 
slėpusi atokiame kampe, kol Iza galės išnešti ją į lauką ir palaidoti vie- 
toje, kurią žinos tik ji pati. Jei kūdikis būtų gimęs negyvas, viskas būtų 
palaidota kartu, ir niekas niekada neminėtų gimdymo, net pati moti- 
na viešai nedemonstruotų sielvarto, bet labai atsargiai būtų rodomas 


švelnumas ir užuojauta. 

Jei kūdikis gimtų gyvas, bet luošas, ar jei genties vadas nuspręstų, 
kad naujagimis dėl kurių nors kitų priežasčių nepriimtinas, motinos 
užduotis būtų buvusi dar labiau varginanti. Tuomet jai būtų tekę nu- 
nešti kūdikį šalin ir palaidoti jį arba palikti pribaigti gamtos jėgoms 
bei plėšrūnams. Retai kada luošam naujagimiui leisdavo gyventi, jei 
tai būdavo mergytė - beveik niekada. Jei gimdavo berniukas, ir dar 
pirmagimis, ir jei moters vyras pageidaudavo pasilikti vaiką, jis galė- 
davo su vado pritarimu likti prie mamos dar septynias dienas — tai 
buvo tarsi kūdikio patikrinimas, ar šis sugebės išlikti. Bet kuris vaikas 
po septynių dienų išlikęs gyvas, laikantis genties tradicijų, privalomų 
kaip įstatymas, turėjo gauti vardą ir būti priimtas į gentį. 

Pirmosios Krebo gyvenimo dienos kaip tik taip ir praėjo. Jo moti- 
nai vos pasisekė pagimdyti. Moters vyras buvo vadas, ir sprendimą, ar 
naujagimiui berniukui bus leista pasilikti gyventi, teko priimti tik jam 
vienam. Bet jo sprendimas buvo padarytas labiau moters, o ne kūdikio 
labui, kurio perkreipta galva ir nejudančios galūnės aiškiai rodė apie 
pažeidimus, atsiradusius dėl sunkaus gimdymo. Moteris buvo bejėgė, 
netekusi per daug kraujo - pati balansavo ant gyvybės ir mirties ribos. 
Vyras negalėjo reikalauti, kad ji atsikratytų kūdikio — moteris buvo 
per silpna tokiam darbui. Jei motina būtų nepajėgusi išnešti kūdikio 
ar pati mirtų, ši užduotis tektų gydytojai, bet Krebo motina pati buvo 
genties gydytoja. Taigi kūdikis liko su mama, nors niekas nesitikėjo, 
kad jis išgyvens. 

Krebo motinai pienas neskubėjo pasirodyti. Kai jis, nepaisydamas 
visų lūkesčių, įsikibo į gyvenimą, kitai žindyvei pagailo vargšo vaikelio 
ir ji pasirūpino mažylio gyvybę palaikančių maitinimu. Štai tokiomis 
sudėtingomis aplinkybėmis prasidėjo gyvenimas šamano, švenčiausio 
iš švenčiausių vyrų, paties galingiausio ir labiausiai patyrusio kerėtojo 
visoje gentyje. 

Dabar luošys ir jo brolis prisiartino prie Izos su kūdikiu. Brunui 


valdingai mostelėjus, Aila skubiai atsistojo ir nukurnėjo šalin, bet iš 

tolo, akies kampučiu, vis tiek stebėjo. Iza atsisėdo, išvyniojo kūdikį ir, 
rūpestingai sukdama akis į šalį, pakėlusi padavė Brunui. Abu vyrai ati- 
džiai apžiūrėjo naujagimį, kuris atitrauktas nuo motinos šono šaltame 
urve garsiai bliovė. Vyrai lygiai taip pat stengėsi nežiūrėti į Izą. 

— Vaikas normalus, — santūriai mostelėjo Brunas. - Gali likti su 
motina. Jei išgyvens iki vardo suteikimo dienos, bus genties narė. 

Iza iš tiesų neturėjo jokios baimės, kad Brunas galėtų atmesti jos 
vaiką, bet išgirdus oficialų vado pareiškimą jai vis tiek palengvėjo. Liko 
tik paskutinis nerimo šešėlis. Ji tikėjosi, jog dukros nelydės nesėkmės 
dėl to, kad jos motina neturėjo poros. Galų gale, juk vyras buvo gy- 
vas tuo metu, kai Iza įsitikino, jog laukiasi kūdikio. Pasvarsčiusi, kad 
Krebas jai lyg vyras, nes rūpinasi jų išlaikymu, moteris visai išmetė tą 
mintį iš galvos. 

Kitas septynias dienas Iza praleido atskirta, apsiribojo tik Krebo ži- 
diniu, išskyrus būtinus pasitraukimus nuošaliau nusilengvinti ir palai- 
doti placentą. Kol Iza buvo izoliuota, niekas iš genties narių oficialiai 
nepripažino jos kūdikio egzistavimo, nebent tie, kas dalijosi tuo pačiu 
židiniu, tačiau maistą atnešdavo kitos moterys, kad gimdyvė galėtų 
pailsėti. Moterys galėjo trumpai užsukti ir slapta dirstelėti į naujagimį. 
"Tas septynias dienas, kol nustos kraujavusi, Iza praleido panašiai tarsi 
būtų prakeikta. Bendravimas su kitomis moterimis buvo apribotas, 
panašiai kaip ir per mėnesines. 

Iza leido laiką myluodama kūdikį ir rūpindamasi juo, o kai pasiju- 
to pailsėjusi, ėmėsi pertvarkyti maisto, gaminimo, miegojimo vietas 
ir gydymo reikmenų sandėlį, esančius tarp akmenų, žyminčių Krebo 
ugniavietės ribas urve, taip, kad jo teritorija dabar jau dalytųsi trys 
moterys. 

Dėl ypatingos šamano padėties genties hierarchijoje jis buvo apsi- 
stojęs labai puikioje vietoje - gana arti urvo išėjimo, kad gautų dienos 
šviesos ir vasaros saulės, bet ne tiek arti, kad tektų pacirti blogiausius 


žiemos antpuolius. Jo židinys turėjo dar vieną papildomą ypatybę, už 

kurią Iza buvo ypač dėkinga Krebui. Iš šoninės sienos atsikišęs akmuo 
siūlė papildomą apsaugą nuo vėjų. Net ir su uždanga nuo vėjo ir nuo- 
lat kūrenama ugnimi šalti vėjai dažnai įsisukdavo į atviresnes vietas. 
Senojo šamano reumatizmas ir sąnarių uždegimas žiemą visada gero- 
kai pablogėdavo dėl drėgmės ir šalčio urve. Iza buvo pasirūpinusi, kad 
Krebui miegoti skirti kailiai, suguldyti ant minkšto šiaudų ir žolės 
sluoksnio negilioje įduboje, būtų apsaugotame kampe. 

Viena iš nedaugelio užduočių, tekusių vyrų daliai, be medžioklės, 
buvo vėjo uždangos konstravimas — skersai urvo angos driekėsi ant 
stulpų, įsmeigtų į žemę sukabintos gyvulių odos. Dar vienas darbas — 
išgrįsti įėjimą į urvą lygiais akmenukais, atneštais nuo paupio, kad 
lietūs ir tirpstantis sniegas nepaverstų įėjimo purvo klampyne. Asme- 
ninių židinių grindys buvo paprasta žemė, ant kurios išdėlioti pinti 
kilimėliai, skirti sėdėti ir maisto patiekti. 

Dar dvi negilios įdubos, pilnos šiaudų ir uždengtos kailiais, buvo 
netoli Krebo guolio, o ant kiekvieno guolio viršaus driekėsi tas, kuris 
buvo naudojamas tenai miegančio žmogaus kaip šiltas viršutinis rūbas. 
Šalia Krebo lokenos buvo patiestas Izos antilopės kailis ir nauji balti 
kailiniai iš snieginio leopardo. Gyvūnas slapstėsi netoli urvo, gerokai 
žemiau nei įprasti medžioklės plotai aukštesnėse kalnų vietovėse. Žvė- 
rį nudėti buvo patikėta Guvui, o kailį šis atidavė Krebui. 

Daugelis genties žmonių dėvėjo kailius arba pasilaikydavo ragą 
ar dantį to gyvūno, kuris simbolizavo juos saugantį totemą. Krebas 
manė, jog snieginio leopardo kailis turėtų tikti Ailai. Nors tai nebuvo 
jos totemas, gyvūnas atrodė panašiai, be to, šamanas žinojo, jog nėra 
ko tikėtis, kad medžiotojai patykos urvinį liūtą. Ši didžiulė katė retai 
kada nuklysdavo toliau nuo stepių, ir urve tarp miškingų šlaitų įsi- 
kūrusiems genties žmonėms kėlė nedaug grėsmės. O be rimtos prie- 
žasties žmonės nebuvo nusiteikę medžioti didžiulį plėšrūną. Prieš pat 


gimdymą Iza ką tik buvo baigusi išdirbti kailį ir gaminti naują apavą 

mergytei. Si buvo labai laiminga ir ieškojo menkiausios dingsties išeiti 


į lauką, kad galėtų juo apsiauti. 


Iza ruošėsi balandų arbatą, kad paskatintų pieno gamybą ir suma- 
žintų skausmingus gimdos susitraukimus, dėl kurių ši turėjo sumažėti 
iki normalios formos. Moteris buvo prisirinkusi ir prisidžiovinusi ilgų 
siaurų lapelių ir mažų žalsvų žiedų jau anksčiau, kai pradėjo lauktis 
vaikelio. Ieškodama Ailos, Iza dirstelėjo į urvo angą. Moteris buvo ką 
tik pasikeitusi po gimdymo dėvimą odinį raištį, kurį nešiodavo ir per 
mėnesines, tad norėjo nueiti į gretimą mišką ir užkasti permirkusį dir- 
žą. Ji ieškojo mergytės, kad ši kelias minutes, kol moteris bus išėjusi, 
prižvelgtų miegantį kūdikį. 

Bet Ailos niekur arti urvo nebuvo. Ji ieškojo nedidelių apvalių 
akmenėlių prie upės. Iza buvo užsiminusi, kad norėtų daugiau akme- 
nėlių maistui gaminti, kol dar upė neužšalo, ir mergytė galvojo, jog nu- 
džiugins mamą, jei jų parneš. Mažoji parkritusi ant kelių akmenuotoje 
pakrantėje prie vandens ieškojo tinkamo dydžio akmenukų. Pakėlusi 
akis pamatė nedidelį balto kailio kamuoliuką po krūmu. Patraukusi 
belapio krūmo šakas į šoną, Aila rado pusiau užaugusį triušį, gulintį 
ant šono. Jo koja buvo lūžusi ir apskretusi sudžiūvusiu krauju. 

Sužeistas gyvūnėlis, lekuojantis iš troškulio, nebegalėjo judėti. 
Kai ištiesusi ranką Aila paglostė švelnų šiltą kailiuką, triušis žvelgė 
į mergytę neramiu žvilgsniu. Jaunas vilkiukas, dar tik besimokantis 
medžioti, buvo sučiupęs triušį, tačiau šiam pavyko išsilaisvinti. Kol 
jaunasis plėšrūnas darsyk nešoko ant grobio, viauksėdama jį pašaukė 
mama. Vilkiukas, kuris buvo nealkanas, pusiau pasiekęs auką apsisu- 
ko ir atsiliepė į skubų mamos kvietimą. Triušis, įnėręs į tankumyną 


sustingo tikėdamasis, kad jo nepamatys. Kai jau pasijuto pakankamai 

saugus, kad galėtų šuoliuoti šalin, nebepajėgė, ir gulėjo šalia tekančio 
vandens, mirdamas iš troškulio. Gyvybė kabojo ant siūlelio. 

Aila pakėlė lengvutį pūkuotą padarėlį ir apglėbė jį delniukais. 
Ji buvo laikiusi Izos naujagimį, susuptą į minkštą triušio kailį, ir 
dabar triušiukas jai atrodė tarsi vaikelis. Atsisėdo ant žemės sūpuo- 
dama gyvūnėlį, o paskui pastebėjo ant keistu kampu persisukusios 
kojelės kraują. Vargšas mažylis, jo koja sužeista, svarstė sau mergy- 
tė. Gal Iza galėtų pagydyti, kaip tada pagydė mane. Pamiršusi, kad 
ketino pririnkti akmenų virti, Aila pakilo ir nusinešė sužeistą gyvū- 
nėlį į urvą. 

Kai Aila parėjo, Iza snaudė, bet nuo žingsnių garsų pabudo. Mer- 
gytė iškėlusi parodė gydytojai triušį, jo žaizdas. Iza kartais pagailėdavo 
smulkių gyvūnėlių ir suteikdavo jiems pirmąją pagalbą, bet niekada 
nė vieno nesinešdavo į urvą. 

— Aila, gyvūnams į urvą negalima, - parodė moteris. 

Ailos viltys žlugo, priglaudusi triušiuką ji liūdnai nulenkė galvą ir 
pradėjo kulniuoti iš urvo, o akis jau temdė ašaros. 

Iza pamatė, kaip mergytė nusiminė. 

— Na, jei jau atsinešei, tai gal galėčiau pažiūrėti, - tarė ji. 

Nušvitusi mergytė padavė sužeistą žvėrelį gydytojai. 

- Šis triušis ištroškęs, atnešk jam vandens, - parodė Iza. 

Aila skubiai pripylė skaidraus skysčio iš didžiulio vandens krepšio 
ir atnešė sklidiną puodelį. Iza jau drožė pagaliuką įtvarui. Šviežiai su- 
pjaustytos odos juostelės įtvarui aprišti gulėjo ant žemės. 

— Paimk vandens krepšį ir atnešk daugiau vandens, Aila, nes jau be- 
veik baigiasi. Tada pasišildysime. Man reikia išvalyti žaizdą, - nurodė 
moteris, maišydama laužą ir dėdama į jį akmenis. 

Aila čiupo krepšį ir nubėgo prie tvenkinuko. Vanduo atgaivino 
mažą padarėlį, ir kai mergytė grįžo, jis kramsnojo sėklas ir grūdus, ku- 


rių jam buvo pabėrusi Iza. 


ėi 148 


URVINIO LOKIO GENTIS 


Vėliau parėjęs Krebas pamatęs Izą sūpuojančią kūdikį, o Ailą glau- 
džiančią triušį, buvo apstulbęs. Vyras pastebėjo ant triušio kojelės įtva- 
rą ir sugavo Izos žvilgsnį, kuris tarsi sakė: „O ką dar galėjau daryti?“ 

Kol mergytė buvo užsiėmusi su gyva lėlyte, Iza ir Krebas be garso 
apsikeitė tyliais ženklais. 

— Kodėl ji atsinešė triušį į urvą? - paklausė Krebas. 

— Jis buvo sužeistas. Atnešė, kad pagydyčiau. Nežinojo, kad į na- 
mus nesinešame gyvūnų. Bet jos jausmai, Krebai, nebuvo blogi. Ma- 
nau, kad ji turi gydytojos instinktą, - tarė Iza ir patylėjo. - Norėjau su 
tavimi pasikalbėti apie ją. Juk žinai, kad mergytė negraži. 

Krebas dirstelėjo į Ailą. 

— Ji žavinga, bet tu teisi - mūsiškiams ji negraži, - pripažino vy- 
ras. - Bet ką tai turi bendra su triušiu? 

- Kiekji turi šansų kada nors susirasti porą? Joks vyras, kurio tote- 
mas bus pakankamai stiprus, kad tiktų, niekada nenorės jos. Jis turės 
savo moterų pasirinkimą. Kas jai nutiks, kai taps moteris? Jei nesusi- 
poruos, neturės jokio statuso gentyje. 

— Galvojau apie tai, bet ką padaryti? 

- Jei Aila taptų gydytoja, pati užsitikrintų padėtį, - pasiūlė Iza. - 
Be to, ji man tarsi duktė. 

— Ber juk ji ne tavo giminės tęsėja, Iza. Tu jos nepagimdei. Tavo 
giminę pratęs tikroji duktė. 

- Žinau, dabar turiu dukterį, bet kodėl negalėčiau mokyti ir Ailos? 
Ar tada, kai laikiau mergytę savo rankose, nesakei, kad ji mano? Ar 
kartu nepaskelbei jos totemo? Juk po šito ji tampa mano dukra, tiesa? 
Ji priimta, dabar priklauso genčiai, sakysi, kad ne? - karštai klausinė- 
jo Iza, o paskui paskubėjo pridurti bijodama, kad šamanas neatsakys 
palankiai. - Manau, kad ji turi talentą šiam darbui, Krebai. Ji domisi, 
nuolat manęs klausinėja, kai užsiimu gydomąja magija. 

— Ji užduoda daugiau klausimų nei kas nors, ką pažįstu, - atrėmė 
Krebas, — ir apie viską. Turėtų išmokti, kad nemandagu uždavinėti 


tiek daug klausimų, - dar pridūrė. 

— Bet pažvelk į ją, Krebai. Pamačiusi sužeistą gyvūną užsimanė jį 
išgydyti. Tai pats tikriausias, kokį tik man teko matyti ženklas, kad 
ji - gydytoja. 

Krebas susimąstęs tylėjo. 

— "Tai, kad priimta į gentį, dar nieko nereiškia, mergytė liko ta, kas 
esanti, Iza. Ji gimė kitiems žmonėms, tad kaip gali perimti visas tavo 
žinias? Juk žinai, kad ji neturi jokių prisiminimų. 

— Bet greitai mokosi. Pats tą matei. Pažiūrėk, kaip greitai išmoko 
kalbėti. Nustebtum, kiek daug ji jau moka. Ir dar turi geras rankas bei 
švelniai liečia. Kol dėjau įtvarą, ji laikė triušį. Jis, rodės, pasitiki mer- 
gyte, — Iza palinko pirmyn. - Krebai, nė vienas mūsų nesame jaunas. 
Kas jai bus, kai mudu pasitrauksime į dvasių pasaulį? Ar nori, kad Ailą 
stumdytų nuo vieno židinio prie kito kaip kokią naštą, žemiausio ran- 
go moterį? 

Krebui ir pačiam tai nedavė ramybės, bet negalėjo rasti sprendimo 
ir išmetė šias mintis iš galvos. 

— Ar tikrai manai, kad galėtum ją išmokyti, Iza? - paklausė vis dar 
abejodamas. 

— Galėčiau pradėti nuo to triušio. Galiu leisti jai rūpintis juo, ro- 
dyti, ką reikia daryti. Esu tikra, Krebai, kad mergytė gali mokytis, net 
ir be prisiminimų. Galiu ją išmokyti. Nėra tiek daug skirtingų ligų ir 
sužeidimų, o ji dar jauna, tad gali jų išmokti. Tam jai nereikia prisimi- 
nimų. 

— Turėsiu apie tai pagalvoti, Iza, - pažadėjo šamanas. 

Mergytė sūpavo ir glostinėjo triušiuką. Ji pamatė, kaip Iza ir Krebas 
kalbasi, ir prisiminė, kad dažnai tekdavo matyti, kaip Krebas mostais 
kviečia dvasias padėti Izai gydyti, kad jos gydymo burtai imtų veikti. 
Ji nusinešė mažą gyvūnėlį prie šamano. 

— Krebai, ar paprašysi dvasių, kad mano triušis pasveiktų? - paklau- 


sė rodydama ženklus, kai padėjo gyvūnėlį ant žemės jam prie kojų. 

Šamanas pažvelgė į nuoširdų veidelį. Jis dar niekada nebuvo prašęs 
dvasių, kad padėtų gyvūnui, ir jautėsi kiek kvailokai, bet nebuvo toks 
beširdis, kad atmestų vaiko prašymą. Apsižvalgęs aplinkui skubiai pa- 
darė kelis mostus. 

— Dabar tikrai pasveiks, - modama ranka ryžtingai nusprendė Aila. 
Paskui, pamačiusi, kad Iza glosto mažąją dukrelę, paklausė: - Mama, 
ar galiu palaikyti kūdikį? - Triušis buvo šiltas ir mielas padaras, bet ne 
tada, kai galėjo paimti tikrą vaikelį. 

— Gerai, - leido Iza. - Būk atsargi, kaip rodžiau. 

Aila supo ir mylavo mažutę mergytę lygiai kaip prieš tai triušiuką. 

— Kaip ją pavadinsi, Krebai? - paklausė ji. 

Izai taip pat buvo smalsu, bet ji niekada nebūtų paklaususi. Jos gy- 
veno prie Krebo židinio jo išlaikomos, ir jis turi teisę prie savo ugnies 
gimusį vaiką pavadinti taip, kaip tik nori. 

— Dar nenusprendžiau. O tau, Aila, reikia išmokti neuždavinėti 
tiek daug klausimų, - subarė Krebas, bet pasijuto patenkintas, kad 
mergytė pasitiki jo magiškomis galiomis netgi triušiui gydyti. Atsisu- 
kęs į Izą pridūrė: - Tikiuosi, nieko bloga, jei gyvūnėlis pasiliks čia, kol 
koja sugis, juk tai nepavojingas padaras. 

Iza parodė sutikimo ženklą ir pajuto, kaip užplūsta maloni šiluma. 
Ji buvo įsitikinusi, kad Krebas neprieštaraus, jei pradės mokyti Ailą, 
net jei šamanas neparodytų tiesioginio pritarimo. Jai tiek ir tereikėjo 
žinoti, kad Krebas nestabdys jos. 

— Aš vis mąstau, kaip ji išleidžia tą keistą garsą gerklėje? - norėda- 
ma pakeisti temą paklausė Iza, kai Aila ėmė niūniuoti. - Visai malo- 
nus, bet neįprastas. 

— Tai dar vienas skirtumas tarp genties ir kitų žmonių, - tarė Kre- 
bas pamokomai lyg koks žiniuonis, perduodantis žinias besimokan- 
čiajam. — Panašiai kaip ir tai, kad jie neturi prisiminimų, arba keisti 
garsai, kuriuos Aila tardavo anksčiau. Kai išmoko tinkamai kalbėti, ji 

Prie Krebo židinio pasirodė Ovra su vakariene. Pamačiusi triušį, ji 
nustebo kaip ir Krebas. Nuostaba dar labiau padidėjo, kai Iza leido jai 
palaikyti kūdikį, o Aila tuo metu paėmusi triušį supo, lyg jis taip pat 
būtų vaikelis. Ovra pašnairavo į Krebą, lyg norėdama patikrinti jo reak- 
ciją, bet jis, regis, nepastebėjo. Mergina nebegalėjo sulaukti, kol papasa- 
kos viską motinai. Įsivaizduokite tiktai - augina žvėrelį. Gal tai mergai- 
tei galvoje negerai? Ar ji tikrai mano, kad gyvūnas kaip žmogus? 

Neilgai trukus priėjęs Brunas parodė Krebui, kad nori pasikalbėti 
su juo. Šis to jau laukė. Juodu nuėjo prie įėjimo, kur liepsnojo laužas, 
toliau nuo abiejų šeimų. 

- Šamane, - dvejodamas kreipėsi vadas. 

— Taip. 

— Aš kai ką apsvarsčiau, šamane. Metas poravimosi ceremonijai. 
Nusprendžiau duoti Ovrą Guvui, o Drugas sutiko paimti Agą ir jos 
vaikus, kartu su jais leisiu gyventi ir Abai, — išdėstė Brunas, nežinoda- 
mas, kaip pradėti kalbą apie triušį prie šamano židinio. 

— Aš vis galvojau, kada gi tu nuspręsi juos suporuoti, - atsakė Kre- 
bas, net neužsimindamas apie tai, ką, žinojo, nori aptarti Brunas. 

— Norėjau palaukti. Negalėjau sau leisti netekti dviejų medžiotojų, 
kol medžioklėje gerai sekėsi. Kaip manai, kada bus geriausias laikas? — 
Brunui sunkiai sekėsi bandyti nežiūrėti į Krebo teritoriją, nužymėtą 
akmenimis, o šamanas beveik mėgavosi tuo, kad vadui buvo nepatogu. 

— Greitai duosiu Izos vaikui vardą, tuomet galėtume surengti ir po- 
ravimosi ceremoniją, - pasiūlė Krebas. 

— Pasakysiu jiems, - atsiliepė Brunas. 

Jis mindžikavo nuo vienos kojos ant kitos, žvalgėsi į aukštas skliau- 
tuotas lubas, paskui į žemę, į urvo galą ir tada į lauką - visur, tik ne į 
Ailą, laikančią triušiuką. Mandagumas reikalavo, kad vadas nežiūrėtų 
į kito vyro židinį, vis dėlto žinodamas apie triušį jis aiškiai turėjo jį 
matyti. Brunas vis mėgino rasti kokį priimtiną būdą pradėti kalbą apie 
tai, kas jį domino. Krebas laukė. 

— Kodėl prie tavo ugnies triušis? — skubiai sumojavo rankomis 
Brunas. 

Jis buvo tikrai nepavydėtinoje padėtyje. Krebas tyčia nusisuko ir 
pažvelgė į jo teritorijoje esančius žmones. Iza puikiai suvokė, kas vyks- 
ta. Tikėdamasi, kad nebus įtraukta į šį reikalą, visą dėmesį sutelkė į 
kūdikį. Problemos priežastis Aila visai nesuvokė, apie ką kalbama. 

— Tai nepavojingas padaras, Brunai, - bandė išsisukti šamanas. 

— Bet kodėl gyvūnas urve? - atrėmė vadas. 

— Aila atsinešė. Jo koja sulaužyta, ir mergaitė nori, kad Iza pagydy- 
tų, — tarė Krebas lyg niekur nieko. 

— Niekada anksčiau niekas nesinešė gyvūnų į urvą, - pasakė Bru- 
nas, susinervinęs, kad negali rasti stipresnių argumentų. 

— Bet kas čia bloga? Jis nebus ilgai, kol sugis koja, - ramiausiai at- 
rėmė Krebas. 

Brunui nepavyko sugalvoti rimtos priežasties, kad galėtų reikalau- 
ti, jog Krebas atsikratytų to žvėrelio, nes šis aiškiai buvo nusiteikęs jį 
pasilaikyti. Tai jo židinio ribos. Nėra papročio, kuris draustų laikyti 
urve gyvūnus, paprasčiausiai taip dar niekada nebuvo nutikę. Bet iš 
tiesų vado jaudulio priežastis buvo kita. Jis suprato, kad viskas dėl Ai- 
los. Nuo tada, kai Iza priėmė mergaitę, nutiko daug nedidukų įvykių, 
susijusių su ja. Viskas, kas tik siejosi su Aila, buvo nauja, o ji dar tik 
vaikas. Su kokiais iššūkiais teks susidurti, kai ji paaugs? Brunas netu- 
rėjo tokios patirties, jokių taisyklių, paaiškinančių, kaip su ja elgtis. 
Bet kaip paaiškinti Krebui apie savo būgštavimus — taip pat nežinojo. 
Žiniuonis nujautė, koks susinervinęs brolis, tad pabandė sugalvoti dar 
vieną priežastį, kodėl triušis turėtų pasilikti prie jo židinio. 

— Brunai, mūsų susirinkimuose dalyvaujanti gentis savo urve laiko 
lokiuką, - priminė šamanas. 

— Bet tai kas kita. Jo reikia Lokio šventei. Urviniai lokiai gyveno 
urvuose dar prieš pasirodant žmonėms, o triušiai urvuose negyvena. 


— Lokiuką taip pat atsinešė į urvą. 


= 

Brunas neturėjo ką atsakyti, o Krebo paaiškinimai, regis, šiek tiek 
praskaidrino padėtį, bet kodėl toji mergaitė turėjo atsitempti triušį į 
urvą? Jei ne ji, jokios bėdos visai nė nebūtų. Brunas juto, kad tvirti 
jo argumentai slysta iš po kojų tarsi smėlis, ir nutarė palikti šį reikalą 


ramybėje. 


Diena prieš vardo suteikimo ceremoniją išaušo šalta, bet saulėta. 
Kelis sykius buvo sukilęs vėjas, o Krebui kaulus jau gėlė. Jis buvo tik- 
ras, kad audra ne už kalnų. Norėdamas pasidžiaugti paskutinėmis 
keliomis giedromis dienomis, kol nepradėjo stipriai snigti, šamanas 
šlubavo takeliu pagal upę. Aila ėjo su juo - magėjo išbandyti naująjį 
apavą. Iza buvo pagaminusi batelius, išpjovusi iš tauro odos beveik ap- 
valius gabalus, pamuštus minkštu plaukų sluoksniu iš vidaus, o kitoje 
pusėje įtrintus taukais, kad nepraleistų vandens. Pakraščiuose pradū- 
rusi skyles sutraukė tarsi kapšelį ir suveržė aplink mergytės kulkšnis, 
kailine puse į vidų, kad būtų šilčiau. 

Aila jautėsi laiminga ir išdidžiai pasipūtusi, aukštai keldama kojas 
žingsniavo šalia šamano. Snieginio leopardo kailinukai gaubė jos apa- 
tinį apsiaustą, o minkštas pūkuotas triušio kailis buvo užmestas ant 
galvos kailiu į vidų, dengė ausis ir buvo surištas pasmakrėje kailio atsi- 
kišimais, kurie kažkada dengė triušio kojas. Mergytė pabėgėdavo pir- 
myn, paskui vėl atgal ir ėjo šalia senojo luošio, sulėtinusi energingus 
žingsnius, kad tiktų prie Krebo šlubčiojimo. Kurį laiką juodu ramiai 
tylėjo, abu paskendę savose mintyse. 

Krebas svarstė, kaip reikėtų pavadinti Izos kūdikį. Jis mylėjo savo 
seserį ir norėjo išrinkti tokį vardą, kuris jai patiktų. Tikrai ne iš jos 
vyro pusės, pamanė jis. Prisiminus vyrą, kuris buvo Izos pora, net bur- 


noje apkarto. Žiaurios bausmės, kurių griebdavosi tas žmogus prieš 

Izą, vertė Krebą pykti, bet jo jausmai kilo prisiminus dar senesnius 
įvykius. Šamanas prisiminė, kaip buvęs Izos vyras erzino jį, kai jis buvo 
dar mažas berniukas, vadino moterimi, nes niekada negalės medžioti. 
Krebui atrodė, kad vyras nustojo erzinęsis tik bijodamas šamano ma- 
gijos. Gerai, kad Iza susilaukė mergytės. Berniukas tokiam vyrui būtų 
suteikęs per daug garbės. 

Kai Izos vyro lyg kokios rakšties pašonėje nebeliko, Krebas mė- 


gavosi židinio malonumais labiau nei manė esant įmanoma. Tapęs 


mažos šeimos tėvu, atsakingas už jas visas, rūpindamasis jų maistu, 
Krebas pajuto anksčiau nepatirtą vyriškumo džiaugsmą. Patyrė ki- 
tokią vyrų rodomą pagarbą ir suvokė, jog dabar daug labiau domisi 
medžiokle, nes grobio dalis tekdavo ir jam. Anksčiau šamanui labiau 
rūpėjo medžioklės ceremonija, o dabar rūpinosi burnomis, kurias rei- 
kėjo pamaitinti. 

„Neabejoju, kad ir Iza dabar laimingesnė“, - svarstė pats sau Kre- 
bas, galvodamas apie dėmesį ir rūpestį, kuriuo jį apgaubė sesuo — ga- 
mino jam valgį, rūpinosi, nuspėdavo jo norus. Visai atžvilgiais, išsky- 
rus vieną, ji buvo jam kaip tikra pora, artimiausia iš visų žmonių. Aila 
teikė nuolatinį džiaugsmą. Ryškūs mergytės ir genties žmonių skir- 
tumai, kuriuos šamanas pastebėjo, jį domino, mokyti vaiką jam buvo 
iššūkis, kokį patiria mokytojas, gavęs mokyti gudrų ir motyvuotą, bet 
neįprastą mokinį. Naujagimis šamanui taip pat atrodė įdomus. Po ke- 
lių kartų vyras įveikė jaudulį, apimantį, kai Iza padėdavo mažutį kū- 
dikėlį jam ant kelių, ir tuomet jis susižavėjęs stebėdavo, kaip mergytė 
mosuoja rankutėmis ir varto akis, stebėdamasis, kaip iš tokio mažo 
neišsivysčiusio padarėlio gali išaugti suaugusi moteris. 

Mergytė užtikrino, kad gydytojų linija bus tęsiama, svarstė sau ša- 
manas, o ši linija verta pratęsimo. Krebo ir Izos motina buvo viena 
labiausiai visoje gentyje pagarsėjusių gydytojų. Kartais pas ją ateidavo 
net kitų genčių žmonės, atgabendavo, jei būdavo įmanoma, ligonius 


arba pasiimdavo vaistų. Pati Iza buvo užėmusi tokią pat padėtį, ir jos 

dukra turėjo visas galimybes gauti tokį pat aukštą statusą. Mergaitė 
nusipelnė vardo, kuris būtų susijęs su jos sena ypatinga kilme. 

Krebas susimąstė apie Izos protėvius ir prisiminė moterį, jų moti- 
nos motiną. Ta moteris visą laiką buvo švelni ir gera jam, rūpinosi juo 
labiau nei tikra motina, kai gimė Brunas. Senolė taip pat buvo žymi 
dėl gebėjimo gydyti, netgi išgydė tą vyrą iš kitų žmonių genties, visai 
kaip Iza išgydė Ailą. Kaip gaila, kad Iza nepažinojo šios senolės, svars- 
tė Krebas. Tada stabtelėjo. 

Štai kaip! Suteiksiu naujagimei senolės vardą, pagalvojo šamanas, 
patenkintas jį aplankiusia mintimi. Nusprendęs, koks bus mergytės 
vardas, susimąstė apie poravimosi ceremonijas. Pirmiausia pagalvojo 
apie jaunuolį, kuris buvo atsidavęs jo padėjėjas. Guvas ramus, rimtas — 
Krebui jis patiko. Jo totemas tauras turėtų būti pakankamai stiprus 
Ovros bebro totemui. Ovra darbšti ir retai kada reikėdavo ją draus- 
minti. Ji bus gera pora vaikinui. Nėra jokios priežasties, kodėl ji ne- 
galėtų pagimdyti jam vaikų, o Guvas —- geras medžiotojas, puikiai ją 
aprūpins. Kai vyrukas taps šamanu, jo gaunama grobio dalis puikiai 
kompensuos tai, kad pareigos nebeleis medžioti. 

Ar Guvas kada nors taps galingu šamanu? Krebas suabejojo. Paskui 
papurtė galvą. Kad ir labai mėgdamas mokinį, suprato, kad vyrukas 
niekada neįgis tų gebėjimų, kuriuos pats Krebas žinojo turįs. Luošas 
kūnas, kuris neleido imtis normalios veiklos, tokios kaip medžioklė 
ir poravimasis, sudarė sąlygas sukaupti dėmesį į nuostabius protinius 
gebėjimus ir pagarsėjusias galias. Štai kodėl Krebas tapo galinguoju 
šamanu. Jis buvo tas, kuris valdė visų kitų genties susirinkimuose daly- 
vaujančių šamanų protus, ir ceremonijoje labiausiai garbinamas. Nors 
ir buvo pasiekęs protų vienybę su genties vyrais, tai neprilygo tam sie- 
lų susiliejimui, kurį pasiekdavo kiti patyrę kerėtojai. Krebas susimąs- 
tė apie kitą genties susirinkimą, nors iki jo dar buvo likę daug laiko. 
Tokie susirinkimai būdavo rengiami kartą per septynerius metus, o 


paskutinysis įvyko kaip tik vasarą prieš keičiant urvą. Šamanas staiga 

suvokė, kad jeigu išgyvens iki kito susiėjimo, tai bus paskutinysis kar- 
tas jo gyvenime. 

Paskui jis vėl sutelkė dėmesį į būsimą poravimosi ceremoniją, per 
kurią taip pat susieis Drugas ir Aga. Drugas buvo patyręs medžioto- 
jas, jau seniausiai įrodęs savo įgūdžius. O dar geriau gamino įrankius. 
Vyrukas buvo tylus ir rimtas, kaip ir jo mirusios moters sūnus, be to, 
jo ir Guvo totemas tas pats. Juodu buvo panašūs daugeliu atžvilgių, ir 
Krebas net buvo įsitikinęs, jog tai Drugo totemo dvasia sukūrė Guvą. 
Gaila, jog Drugo moteris buvo pašaukta į kitą pasaulį. Paskirtieji į 
porą buvo atsidavę vienas kitam, šitoks jausmas greičiausiai niekada 
neatsiras tarp Drugo ir Agos. Tačiau abiem reikėjo naujos poros, ir 
Aga jau buvo įrodžiusi, jog yra vaisingesnė nei pirmoji Drugo moteris. 
"Taigi parinkta protingai. 

Krebą ir Ailą pažadino iš minčių triušis, kuris nėrė jiems skersai 
kelio. Jis priminė mergaitei apie triušiuką, likusį urve, ir tai, apie ką 
visą laiką mąstydavo - Izos kūdikį. 

— Krebai, o kaip kūdikis pateko Izai į pilvą? - paklausė mergytė. 

— Moteris nuryja vyro totemo dvasią, - ramiausiai paaiškino šama- 
nas, vis dar paskendęs mintyse. - Tada vyro totemo dvasia kaunasi su 
moters totemu. Jei vyras nugali moterį, jo dvasia palieka savo dalį, ir ši 
pradeda naują gyvybę. 

Aila apsižvalgė aplinkui stebėdamasi visur esančiomis dvasiomis. Ne- 
matė nė vienos, bet jei Krebas sako, jog jos yra, vadinasi, reikia tikėti. 

— Ar bet kurio vyro dvasia gali įsigauti į moterį? - susidomėjo mer- 
gaitė. 

- Taip, ber tik stipresnė dvasia nugali moters totemą. Dažnai vyro 
dvasia prašo kitos dvasios jai padėti. Tada kitai dvasiai gali būti leista 
palikti savo dalelę. Dažniausiai atkakliausiai bando vyro dvasia, nes 
būna arčiausiai, bet dažnai jai prireikia pagalbos. Jei berniukas turi 
tokį pat totemą, kaip ir jo motinos vyras, tai reiškia, jį lydės sėkmė, — 


atsargiai aiškino Krebas. 

— Ar tik moterys gali pagimdyti vaikelį? - klausinėjo mergytė, suk- 
dama arčiau ją dominančio reikalo. 

— Taip, - linktelėjo šamanas. 

— Ar moteris turi turėti porą, kad atsirastų vaikelis? 

— Ne, kartais ji praryja dvasią dar nespėjusi susiporuoti. Bet jei ne- 
randa vyro iki gimstant kūdikiui, tai šis būna nelaimingas. 

— Ar aš galėčiau turėti vaikelį? - sekė kitas, kupinas vilties klausi- 
mas. 

Krebas susimąstė apie galingą mergytės totemą. Jis per stiprus, per 
daug gyvybingas. Netgi padedant kitai dvasiai, nepanašu, kad jį kada 
nors kas nugalėtų. Bet greitai ir pati Aila tai sužinos, galvojo šamanas. 

— Tu dar per jauna, - tarė jis. 

— O kada būsiu tinkamo amžiaus? 

— Kai būsi moteris. 

— O kada būsiu moteris? 

Krebui jau pradėjo atrodyti, kad klausimai niekada nesibaigs. 

— Pirmą kartą, kai tavo totemas kausis su kitu totemu, imsi krau- 
juoti. Tai ženklas, kad totemas buvo sužeistas. Truputis dvasios, kuri 
kovėsi su juo, lieka, kad kūnas pasiruoštų. Tau ims augti krūtinė, dar 
kai kas pasikeis. Paskui toremo dvasia kaunasi su kitomis dvasiomis 
reguliariai. Kai ateina metas pasirodyti kraujui ir jo nėra, vadinasi, 
dvasia, kurią prarijai, nugalėjo tavąją ir prasidėjo nauja gyvybė. 

— Bet kada aš tapsiu moteris? 

— Gal tada, kai sulauksi visų metų laikų aštuonis ar devynis kartus. 
Daugiausia mergaičių tuomet ir tampa moterys, kartais ir anksčiau — 
septynerių metų, - atsakė Krebas. 

— Bet kiek dar reikia laukti? - neatlyžo mergaitė. 

Kantrusis senis atsiduso. 

— Eikš, pabandysiu tau paaiškinti, - tarė imdamas lazdą ir iš sterb- 
lės traukdamas titnaginį peilį. 


Abejojo, ar mergytė supras, bet gali nustoti klausinėjusi. 

Skaičius genties žmonėms buvo sunku suvokti. Dauguma net ne- 
galėjo suskaičiuoti daugiau kaip iki trijų — tu, aš ir dar kitas. Tai nerciš- 
kia, kad žmonės buvo neprotingi, pavyzdžiui, Brunas tuoj pat supras- 
davo, kad trūksta bent vieno iš dvidešimt dviejų jo genties žmonių. 
Turėdavo tik mintyse pagalvoti apie visus iš eilės ir darė tai greitai, net 
nesuvokdamas. Tačiau kiekvieną žmogų paversti skaičiumi „vienas“ 
jau pajėgė ne visi. Kaip gali tas žmogus būti vienas, o kitą kartą jau 
kitas yra vienas, juk jie skirtingi žmonės —- toks klausimas paprastai 
kildavo pirmiausia. 

Genties žmonių nesugebėjimas apibendrinti ir daryti išvadas per- 
siduodavo ir kitoms jų gyvenimo sritims. Viskam jie turėjo pavadini- 
mus. Žinojo ąžuolą, gluosnį, pušį, bet neturėjo bendros sąvokos jiems 
visiems. Neturėjo žodžio medžiui pavadinti. Visokių rūšių dirvože- 
mis, akmenys, net skirtingos sniego rūšys turėjo pavadinimus. Gentis 
priklausė nuo atminties ir gebėjimo kaupti prisiminimus - beveik nie- 
ko nepamiršdavo. Šių žmonių kalba buvo spalvinga, su daugybe epi- 
tetų, bet beveik neturėjo abstrakčių žodžių. Šis dalykas buvo svetimas 
jų prigimčiai, papročiams, tam, kaip jie vystėsi. Tais retais atvejais, kai 
prireikdavo skaičiuoti, žmonės priklausė nuo šamano gebėjimų sekti 
metus nuo vieno genties susirinkimo iki kito, genties narių amžių, kiek 
laiko turi trukti izoliacija po poravimosi ceremonijos, ir pirmąsias sep- 
tynias dienas po kūdikio gimimo. Tai, kad šamanas gebėjo skaičiuoti, 
buvo laikoma vienu stebuklingų jo gebėjimų. 

Sėsdamasis Krebas laikė lazdą, tvirtai prispaudęs pėda prie 
akmens. 

— Iza sako, jog tu esi truputį vyresnė už Vorną, - pradėjo aiškinti 
Krebas. — Vornas jau nugyveno savo gimimo metus, vaikščiojimo me- 
tus, globojimo metus ir nujunkymo metus, - dėstė šamanas, brėžda- 
mas lazdoje brūkšnį kiekvieniems metams. — Tau pridėsiu dar vieną 
brūkšnį. Tiek tau dabar metų. Jei apimčiau delnu ir į kiekvieną brėžį 


dėčiau pirštą, visus uždengčiau viena ranka, matai? 

Aila susikaupusi, atkišusi pirštus žiūrėjo į brėžius. Paskui nušvito. 

— Štai kiek man metų! - tarė rodydama Krebui ranką su visais iš- 
skėstais pirštais. - Bet kiek dar man laukti, kol turėsiu kūdikį? - pa- 
klausė daug labiau domėdamasi vaikų atsiradimu nei skaičiavimu. 

Krebą lyg žaibu būtų trenkę. Kaip mergaitė sugebėjo taip greitai 
perprasti mintį? Ji net nepaklausė, kaip įbrėžimai susiję su pirštais 
arba ką jie turi bendra su metais. Kol Guvas suprato, teko daug sy- 
kių kartoti. Krebas įbrėžė dar tris brėžius ir uždėjo ant jų tris pirštus. 
Kol mokėsi, daryti šitai viena ranka jam buvo labai sudėtinga. Aila 
pažvelgė į savo kitą ranką, ir staiga iškėlė tris pirštus, užlenkusi nykštį 
ir smilių. 

— Kai man bus tiek metų? - paklausė laikydama iškeltus aštuonis 
pirštus. 

Krebas patvirtindamas linktelėjo. Kitas mergaitės veiksmas užklu- 
po jį visai netikėtai — jam pačiam prireikė daugelio metų, kol šitai su- 
vokė. Padėjusi vieną ranką ir iškėlusi tris pirštus mergytė tarė: 

— Būsiu pakankamai suaugusi ir galėsiu turėti kūdikį už tiek metų. 

Ji dar užtikrintai pamojavo, patenkinta savo sumanumu. Senasis 
šamanas buvo visai išmuštas iš vėžių. Neįmanoma, kad vaikas, ir dar 
mergaitė, galėtų mąstyti taip gerai ir taip lengvai daryti išvadas. Per tą 
susijaudinimą Krebas vos nepamiršo patvirtinti mergaitės spėjimą. 

— Tai pats anksčiausias metas. Gali būti ir ne tiek, o gal šitiek, — 
aiškino įbrėždamas dar du brūkšnius ant lazdos. - O gal net daugiau. 
Nėra jokio būdo, kaip tiksliai sužinoti. 

Aila truputį susiraukė, iškėlė smilių, o paskui nykštį. 

— Kaip man suskaičiuoti daugiau metų? 

Krebas ją įtariai nužvelgė. Jie pateko į tokią sritį, kur net pats ša- 
manas nesijautė tvirtai. Jis jau net pradėjo gailėtis, kam iš viso pradė- 
jo aiškinti. Brunui nepatiktų, jei jis sužinotų, jog mergaitė turi tokių 
stebuklingų gebėjimų, kokie galimi tik šamanams. Tačiau smalsumas 


nugalėjo. Ar mažoji pajėgs suprasti tokius sudėtingus dalykus? 

— Uždenk įbrėžimus abiem rankomis, — paliepė šamanas. 

Kai mergaitė rūpestingai uždėjo pirštus ant visų žymių, Krebas 
įbrėžė dar vieną ir uždengė jį mažuoju piršteliu. 

— Po pirmojo suskaičiavimo turi galvoti apie pirmą pirštą ant kito 
žmogaus rankos, paskui dar kito žmogaus rankos. Supranti? - paklau- 
sė modamas ir atidžiai stebėdamas Ailą. 

Mergaitė klapsėjo akimis. Pažvelgė į savo rankas, paskui į Krebo 
ranką, tada parodė grimasą, kuri, šamanas jau žinojo, reiškia, jog ji 
laiminga. Mažoji energingai pakinkavo galva rodydama, jog suprato. 
O paskui pademonstravo savo žinias taip, kad net Krebas nebepajėgė 
suvokti. 

— Ir paskui dar vieno žmogaus rankos, ir dar vieno, tiesa? 

Tai jau per daug paveikė. Senio galvoje net zvimbė. Krebas, nors ir 
sunkiai, pajėgė suskaičiuoti iki dvidešimties. Didesni skaičiai išskysda- 
vo į neaiškią begalybę, kurią vadindavo tiesiog „daug“. Vos kelis kar- 
tus giliai medituodamas vyras buvo tarsi suvokęs kažką panašaus, ką 
dabar Aila išdėstė taip lengvai. Palingavo galva, bet tik po kurio laiko. 
Staiga jis suvokė, kokia praraja tarp jo ir mergaitės proto, ir tai jį sukrė- 
tė. Teko pasistengti susivaldyti. 

— Pasakyk man, kas čia? - keisdamas temą paklausė iškėlęs lazdą, 
ant kurios brėžė žymes. Aila, bandydama prisiminti, spoksojo į ją. 

— Gluosnis, — tarė ji. - Manau, taip. 

— Teisingai, - patvirtino Krebas. Uždėjęs ranką jai ant peties pa- 
žvelgė tiesiai į akis. - Aila, bus geriausia, jei niekam nepasakosi apie 
tai, — tarė rodydamas žymes ant lazdos. 

— Taip, Krebai, - atsakė mergaitė, nujausdama, kaip jam tai svar- 
bu. 

Ji jau pradėjo suprasti vyro veiksmus ir išraiškas labiau nei ko nors 
kito, išskyrus Izos. 

— Metas grįžti, - pasakė Krebas. 


Jis norėjo likti vienas ir pagalvoti. 

— Ar tikrai reikia eiti? - ėmė prašyti mergaitė. - Juk dar gražu. 

— "Taip, reikia eiti, - atsakė senis, stodamasis pasirėmęs į lazdą. - Ir 
jeigu vyras jau nusprendė, klausinėti yra netinkama, Aila, - švelniai 
subarė. 

— Taip, Krebai, - atsakė mergytė, paklusniai lenkdama galvą, kaip 
jau buvo išmokusi. Ji tyliai nuėjo greta senio urvo link, tačiau greitai 
jaunatviška energija paėmė viršų, ir mažoji vėl risnojo priekyje. Par- 
bėgdavo prie Krebo laikydama lazdas ir akmenis, vardijo jų pavadini- 
mus, O jei neprisimindavo, klausinėjo. Šamanas atsakinėjo išsiblaškęs, 


stipriai susijaudinus jam buvo sunku sukaupti dėmesį. 


Pirmieji aušros spinduliai išblaškė urvą apglėbusią tamsą, o gaivus 
vėsus oras pranašavo apie tai, kad sniegas jau pakeliui. Iza gulėdama 
ant lovos stebėjo, kaip vis labiau švintant pažįstami urvo kontūrai 
įgauna vis aiškesnes formas. Tai diena, kai jos dukrai bus suteiktas var- 
das, kai mažylė bus priimta į gentį kaip visateisė narė, kai bus pripažin- 
ta esanti gyvu žmogumi. Iza laukė, kol galės atsipūsti nuo priverstinio 
atsiskyrimo, nors bendravimas su genties nariais, kol ji kraujuoja, bus 
apribotas, leistinas tik su moterimis. 

Prasidėjus pirmoms mėnesinėms, mergaitės turėdavo praleisti visą 
jų laiką atskirai nuo genties. Jei taip nutikdavo žiemą, jaunuolės likda- 
vo vienos atskirtoje vietoje urvo gale, tačiau tuomet pavasarį vis tiek 
turėdavo vienas mėnesines praleisti vienatvėje. Gyventi vienai jaunai, 
negalinčiai apsiginti merginai, pripratusiai prie genties draugijos ir 
pagalbos, buvo ir baisu, ir pavojinga. Tai buvo išbandymas, kuris pa- 
žymėdavo mergaitės tapimą moterimi, panašiai kaip berniukų lauk- 
davo pirmojo grobio išbandymas, tik jokia ceremonija nepažymėda- 
vo jų grįžimo į šeimą. Ir nors mergina turėdavo ugnies apsiginti nuo 

plėšrių laukinių žvėrių, negalima pasakyti, kad nenutikdavo taip, jog 
kuri nors taip ir negrįždavo - jos palaikus paprastai rasdavo vėliau kas 
nors išsiruošęs medžioti ar rinkti maisto. Mergaitės motinai būdavo 
leidžiama kartą per dieną aplankyti ją, nunešti maisto ir paguosti. Jei 
mergaitė dingdavo ar žūdavo, motinai būdavo draudžiama apie tai net 
užsiminti, kol nepraeidavo tam tikras dienų skaičius. 

Vyrams buvo gili paslaptis, kokios kovos vyksta moterų kūnuose 
tarp dvasių ir gaivalų, kad atsirastų gyvybė. Kol moteris kraujuodavo, 
jos totemo dvasia buvo galinga — ji laimėdavo, nugalėdavo vyriškąjį 
pradą, išvydavo vyriškąją apvaisinančią esybę. Jei moteris pažvelgtų į 
vyrą per mėnesines, jo dvasia galėtų įsitraukti į kovą, kurią pralaimės. 
Štai dėl kokios priežasties moters totemas turi būti silpnesnis už vyro 
totemą, nes net silpnas moters totemas įgaudavo stiprybės dėl gyvy- 
binių galių, slypinčių moteryje. Moterims priklausė gyvybinės jėgos — 
juk tai jos sukurdavo naują būtybę. 

Fiziniame pasaulyje stipresni, didesni, daug galingesni už moteris 
buvo vyrai, tačiau baimę keliančiame nematomų jėgų pasaulyje mote- 
rys buvo apdovanotos kur kas didesne galia. Vyrai tikėjo, jog mažesnė 
ir silpnesnė moterų fizinė forma, leidusi jiems dominuoti, buvo tarsi 
kompensacija, ir jokiai moteriai negalima leisti suprasti visų savo ga- 
limybių, nes kitaip bus pažeista pusiausvyra. Moterys buvo laikomos 
nuošaliau nuo dvasinio genties gyvenimo, kad nesužinotų, kokią stip- 
rią gyvybinę galią turinčios. 

Jaunuoliai per įšventinimo į vyrus ceremoniją būdavo perspėjami 
apie skaudžius padarinius, laukiančius, jei moteris bent akies krašte- 
liu dirstelėtų į vyrų ezoterinius ritualus, ir dar buvo pasakojamos le- 
gendos apie tai, kad kadaise moterys valdė kerus ir tarpininkavo ben- 
draujant su dvasių pasauliu. Vyrai atėmė iš moterų magiją, bet ne jų 
galią. Daugelis jaunuolių, supratę moterų gebėjimus, pažvelgdavo į jas 
naujai. Savo kaip vyrų atsakomybes jie priimdavo visiškai rimtai. Mo- 
terį reikia saugoti, ja rūpintis ir visiškai valdyti, nes trapi fizinių bei 

dvasinių jėgų pusiausvyra bus pažeista ir ilgalaikis genties gyvavimas 
sunaikintas. 

Moteris izoliuodavo, nes per mėnesines dvasinės jėgos tapdavo 
daug galingesnės. Serganti moteris turėdavo likti tik su moterimis, jai 
nebūdavo leidžiama liesti jokio maisto, kurį vartos vyrai, tad praleis- 
davo daug laiko užsiimdama nesvarbia veikla, tokia kaip malkų rin- 
kimas ar apdirbimas odų, kurias galėdavo dėvėti tik moterys. Vyrai 
nepripažindavo tokios moters egzistavimo, visiškai nekreipdavo dė- 
mesio į ją, netgi neįsakinėdavo. Jei vyro žvilgsnis netyčia užkliūdavo 
už sergančios moters, tai šis apsimesdavo, kad žiūri pro šalį, tarsi toji 
būtų nematoma. 

"Tai atrodė žiauri bausmė. Būti moterimi panašu į mirtiną prakeiki- 
mą, aukščiausių jėgų bausmę, kuri krisdavo ant genties narių, jei šie pa- 

„darydavo rimtą nusikaltimą. Tik vadas galėjo liepti šamanui pašaukti 
piktąsias dvasias ir ištarti mirtiną prakeikimą. Šamanas neturėjo teisės 
atsisakyti, nors tai buvo pavojinga ir jam pačiam, ir visai genčiai. Su 
prakeiktuoju nusikaltėliu nė vienas genties narys nesikalbėdavo ir jo 
nematydavo. Jis būdavo tiesiog atstumiamas, lyg nė neegzistuotų, tarsi 
būtų miręs. Pora ir šeima sielvartaudavo lyg mirusio, jis nebegauda- 
vo maisto. Keli prakeiktieji paliko gentį, ir niekas niekada daugiau jų 
nematė. Dauguma paprasčiausiai nustodavo valgę, gėrę ir išpildydavo 
lemtį, kuria taip pat tikėjo. Retai kada mirtinas prakeikimas tekdavo 
tam tikram laikui, bet net ir tokiu atveju būdavo mirtinas, nes nusi- 
kaltėlis, kol galiodavo prakeiksmas, tarsi nustodavo gyventi. Jei išgy- 
vendavo tą laikotarpį, būdavo priimamas į gentį kaip visateisis narys ir 
net užimdavo ankstesniąją padėtį. Sumokėdavo skolą visuomenei, ir 
nusikaltimas būdavo pamirštas. Vis dėlto įstatymai retai kada būdavo 
pažeidžiami, ir tokios bausmės prireikdavo tik retkarčiais. Nors mote- 
ris lydintis prakeiksmas atskirdavo jas tik iš dalies ir laikinai, dauguma 
moterų visai noriai priimdavo tą reguliariai pasikartojantį pasitrauki- 
mą nuo nesiliaujančių vyrų reikalavimų ir akylų jų žvilgsnių. 


- 


164 


, 


4 


V 
Vv 


URVINIO LOKIO GENTIS 


Iza laukė artimesnio bendravimo, kuris prasidės po vardo davimo 
ceremonijos. Jai atsibodo tūnoti Krebo židinio teritorijoje, nužymė- 
toje akmenimis, ir ilgesingai žiūrėti į skaisčią saulėkaitą, kuri per pas- 
tarąsias dvi dienas dosniai liejo saulės šviesą prieš pasirodant žiemos 
sniegui. Moteris neramiai laukė Krebo ženklo, kuris paskelbtų, kad jis 
pasiruošęs ir visa gentis susirinkusi. Vardas dažniausiai būdavo sutei- 
kiamas prieš pusryčius, vos tik saulei patekėjus, kai naktį saugoję gentį 
totemai dar nenutolę. Kai tik Krebas pamojo, Iza nuskubėjo prie gen- 
tainių ir sustojo priešais šamaną, žiūrėdama į žemę, kol išvystė kūdikį. 
Ji iškėlė mažylę aukštyn, o Krebas žvelgė jai virš galvos ir rodė gestus, 
kurie šaukė dvasias dalyvauti ceremonijoje. Tada įmantriu mostu pra- 
dėjo. 

Pakabinęs iš Guvo laikomo indo dažų - raudonos ochros pastos, 
šamanas nupiešė liniją nuo antakių lankų iki pat nosies galiuko. 

— Uba. Mergytės vardas yra Uba, - tarė jis. 

Nuogas kūdikis, žnaibomas šalto vėjo, kuris įsiskverbė pro saulės 
apšviestą urvo prieangį, garsiai ir sveikai riktelėjo —- žmonės pritaria- 
mai sumurmėjo. 

— Uba, - pakartojo Iza, glausdama drebantį kūdikėlį. 

Tai puikus vardas, pagalvojo moteris - ji norėjo, jog būtų pažinoju- 
si tą, kurios vardu pavadinta mergytė. Gentainiai ėjo pro šoną kiekvie- 
nas pakartodamas vardą, kad susipažintų ir supažindintų totemus su 
nauja nare. Iza rūpestingai nunarino galvą, kad netyčia nepažvelgtų į 
kokį vyrą, besiartinantį pripažinti jos dukters. Po ceremonijos moteris 
suvystė mažylę į šiltus triušio kailiukus ir įsidėjo į sterblę sau prie šono. 
Mergytės riksmas tuojau pat nurimo, ji ėmė žįsti. Iza žengė atgal į savo 
vietą tarp moterų, užleisdama vietą poravimosi ritualams. 

Šioje ceremonijoje, ir tik šioje, šventam patepimui buvo naudoja- 
ma geltona ochra. Guvas įteikė indelį geltono tepalo šamanui, šis laikė 
jį tvirtai prispaudęs rankos strampu prie liemens. Guvas negalėjo savo 
paties poravimosi ceremonijoje padėti, nors buvo šamano mokinys. 

Jis atsistojo priešais šventąjį vyrą ir laukė, kol Grodas išves į priekį savo 
dukterį. Uka žvelgė sumišusi - ji ir didžiavosi, kad dukteriai pasisekė 
rasti tokią gerą porą, ir liūdėjo, kad ši palieka šeimos židinį. Ovra, ap- 
sirengusi nauju drabužiu, žiūrėdama sau į kojas ėjo neatsilikdama nuo 
Grodo, bet nuo jos rimtai nuleisto veidelio švieste švietė. Buvo aki- 
vaizdu, jog ji nesijaučia nelaiminga dėl jai parinktos poros. Sukryžia- 
vusi kojas mergina atsisėdo priešais Guvą, akis vis dar laikė nuleidusi. 

Tyliais oficialiais gestais šamanas darsyk kreipėsi į dvasias, paskui 
padažė vidurinįjį pirštą į dubenį blausiai gelsvo tepalo ir nupiešė Ov- 
ros totemo ženklą virš rando, žyminčio Guvo totemą - tai simboliza- 
vo jų dvasių susivienijimą. Dar kartą padažęs pirštą į tepalą, šamanas 
nupiešė Guvo totemo simbolį virš Ovros, šįsyk apvedžiodamas randą, 
kad merginos totemo ženklas liktų neryškus — taip parodė vyro virše- 
nybę. 

— Tauro dvasia, Guvo toteme, tavo ženklas įveikė bebro dvasią, Ov- 
ros totemą, — parodė šamanas. - Lokio valia - tebūnie taip visados. 
Guvai, ar priimi šią moterį ? 

Guvas atsakė patapšnodamas Ovrai per petį ir rodydamas jai sekti 
paskui jį į urvą, į vietą, kuri buvo naujai nužymėta nedideliais akmeni- 
mis - ten dabar buvo Guvo židinys. Ovra pašoko ir nusekė paskui savo 
naująjį vyrą. Ji neturėjo jokio pasirinkimo, niekas net neklausė, ar ji 
priima vyrą. Pora keturiolika dienų liks atskirta, tik prie savo židinio, 
ir šį laiką juodu miegos atskirai. Baigiantis atskyrimo laikui, nedidelia- 
me urve vyrai atliks ceremoniją, kuri sutvirtins sąjungą. 

Gentyje dviejų žmonių poravimasis buvo dvasinė sąjunga, praside- 
danti poros paskelbimu visai genčiai, tačiau galutinis tikslas būdavo 
pasiekiamas per slaptą ritualą, kuriame dalyvavo tik vyrai. Šioje pri- 
mityvioje visuomenėje seksas buvo toks pat natūralus ir nevaržomas 
poreikis, kaip miegas ar valgymas. Vaikai mokėsi jo, kaip ir kitų įgū- 
džių bei papročių stebėdami suaugusiuosius, mėgdžiodami juos, kaip 


nuo vaikystės mėgdžiojo kitas veiklas. Dažnai sulaukę pilnametystės 

berniukai, dar nenudėję savo pirmojo grobio, būdavo verčiami santy- 
kiauti su suaugusiais ar patys santykiaudavo su dar nė mėnesinių ne- 
sulaukusia mergaite. Nekaltybę prarasdavo dar visai jaunos mergaitės, 
nors vyrai truputį baimindavosi, ir jei pasirodydavo nors kiek kraujo, 
jie skubiai palikdavo mergaitę ramybėje. 

Bet kuris vyras galėjo santykiauti su kuria tik nori moterimi, jei 
jam kildavo toks poreikis, išskyrus tradicijos draudžiamą sanguliavi- 
mą su seserimi. Dažniausiai, kai jau susidarydavo pora, jie ir likdavo 
daugmaž ištikimi dėl pagarbos kito vyro nuosavybei, tačiau blogesniu 
dalyku buvo laikoma susilaikyti nei paimti artimiausią moterį. Ir mo- 
teris nebūdavo smerkiama dėl to, kad pamačiusi patinkantį jai vyrą, 
pripažindama jo pranašumus, rodydavo atsargius koketiškus gestus, 
kuriuos buvo galima suprasti kaip pasiūlymą. Genties žmonių suprati- 
mu nauja gyvybė atsirasdavo iš visur esančių totemų dvasios, bet koks 
ryšys tarp sekso ir vaikelio gimimo buvo net nesvarstomas. 

Antroji ceremonija buvo atliekama sujungti Drugą ir Agą. Nors 
pora bus atskirta nuo genties, išskyrus jos šeimos narius, visi kiti, kurie 
dabar gyveno prie Drugo židinio, galėjo laisvai ateiti ir išeiti, kaip tik 
panorėję. Kai į urvą įžengė antroji pora, moterys susibūrė aplinkui Izą 
ir jos kūdikį. 

— Iza, ji tiesiog puiki, - entuziastingai gėrėjosi Ebra. - Turiu pripa- 
žinti, kad truputį jaudinausi, kai pamačiau, kad laukiesi po tokio ilgo 
laiko. 

— Dvasios mane prižiūrėjo, - atsakė Iza. - Stiprus totemas padeda 
susilaukti sveiko vaiko, jei tik tas atsiranda. 

— Bijojau, kad mergaitės totemas gali blogai paveikti. Ji labai ski- 
riasi nuo mūsų, o jos totemas toks stiprus, kad galėjo gimti nesveikas 
kūdikis, - dėstė Aba. 

— Aila sėkminga, ji suteiks man laimę, - skubiai atrėmė Iza, dai- 
rydamasi, ar jų pokalbį pastebėjo Aila. Mergaitė stebėjo, kaip Oga 
laiko kūdikį, glaustėsi ir išdidžiai švytėjo, lyg Uba būtų jos pačios. Ji 

nenutuokė apie Abos komentarą, bet Izai nepatiko, kad tokios mintys 
laisvai sklando. - Argi ne per ją mums visiems taip pasisekė? 

— Bet tau nepasisekė susilaukti berniuko, - laikėsi savo Aba. 

— Aš norėjau mergaitės, — atrėžė jai Iza. 

— Iza! Kaip gali taip kalbėti? - moterys buvo priblokštos. 

Jos retai prisipažindavo, kad mergaitė yra geriau. 

— Nekaltinu Izos, - šoko ginti Uka. - Kai turi sūnų, rūpiniesi juo, 
maitini, augini, o paskui, vos tik užauga — ir jo nėra. Jei jo nenužudo 
per medžioklę, tai žūsta kitaip. Pusė berniukų žūsta dar visai jauni. 
Ovra dar bent kelerius metus pagyvens. 

Visoms buvo gaila moters, kuri neteko sūnaus sugriuvus urvui. Visi 
žinojo, kaip ji sielvartauja. Ebra taktiškai pakeitė pokalbio temą. 

— Įdomu, kaip seksis žiemoti šiame naujame urve. 

— Medžioklė sekėsi, maisto prisirinkome ir prisidėjome tiek daug, 
kad turime galybę atsargų. Medžiotojai dar šiandien eina į medžioklę, 
turbūt paskutinį kartą. Tikiuosi, sandėlyje užteks vietos ir galėsime 
viską sušaldyti, - atsakė Iza. - Beje, rodos, kad vyrai ima nekantrauti. 
Gal geriau jau parūpinkime jiems ką nors valgyti. 

Moterys nenoromis paliko Izą su kūdikėliu ir nuėjo ruošti rytinio 
maisto. Aila atsisėdo šalia Izos, ir ši, viena ranka laikydama kūdikį, kita 
apsikabino mergaitę. Iza jautėsi gerai - smagu buvo išeiti į lauką, į gai- 
vų šaltą saulėtą ankstyvą žiemos dieną, džiaugėsi, kad gimė vaikelis, 
sveikas, ir dar mergytė, buvo patenkinta urvu ir tuo, kad Krebas apsi- 
ėmė jomis rūpintis, ir džiaugėsi ta liesute, šviesia, keista mažyle, įsitai- 
siusia greta. Iza pažvelgė į Ubą, paskui į Ailą. Mano dukros, pagalvojo 
moteris, jos abi mano dukros. Visi žino, jog Uba bus gydytoja, bet ja 
taps ir Aila. Pasirūpinsiu tuo. Kas žino, gal vieną dieną ji taps puikia 
gydytoja. 


— Lengvojo sausojo sniego dvasia susiporavo su Grūdėtojo sniego 
dvasia ir po kurio laiko pagimdė Ledo kalną, stūksantį toli šiaurėje. 
Saulės dvasia nekentė to spindinčio vaiko, užkėtusio plotą žemės, nes 
jis vis augo, neleido sklisti šilumai, net jokia žolė neaugo. Saulė nu- 
sprendė sunaikinti Ledo kalną, bet Audros debesies dvasia, Grūdėtojo 
sniego giminaitė, sužinojo, jog Saulė nori nužudyti jos vaiką. Vasarą, 
kai Saulė buvo galingiausia, Audros debesies dvasia kovėsi su ja, kad 
išgelbėtų Ledo kalnui gyvybę. 

Aila sėdėjo su Uba ant kelių ir stebėjo, kaip Dorvas pasakoja jau 
girdėtą legendą. Klausėsi įdėmiai, nors žinojo šią istoriją mintinai. Tai 
buvo jos mėgstamiausias pasakojimas, mergytei niekada neatsibosda- 
vo jo klausytis. Tačiau pusantrų metukų nenuorama jos rankose buvo 
daug labiau susidomėjusi ilgais šviesiais Ailos plaukais ir spaudė juos 
pilnais putniais kumštukais. Aila išpainiojo plaukus iš sugniaužtų ma- 
žylės pirštukų, visą tą laiką nenuleisdama akių nuo senio, kuris stovėjo 
greta laužo ir genčiai akylai stebint dramatiškais judesiais pasakojo 
istoriją. 

— Būdavo dienų, kai Saulė laimėdavo mūšį ir smogdavo į kietą šaltą 
ledą, versdama jį vandeniu, naikindama Ledo kalno gyvastį. Tačiau 
daugumą dienų laimėdavo Audros debesis, uždengdamas Saulei veidą, 


neleisdamas jos karščiui per daug ištirpinti Ledo kalno. Nors kalnas 

per vasarą sunyko ir susitraukė, žiemą jo motina perdavė visą tėvo at- 
neštą maistą ir vėl pamaitino, atgaivino sūnų. Kiekvieną vasarą Saulė 
kėsindavosi sunaikinti Ledo kalną, bet Audros debesis sulaikydavo ją, 
kad neištirpintų visko, kiek kalnas priaugdavo per žiemą. Kiekvienos 
žiemos pradžioje kalnas būdavo truputį vis didesnis nei prieš tai buvu- 
sią žiemą, jis vis augo, plėtėsi vis toliau, kasmet uždengdamas daugiau 
žemės. 

O Ledo kalnui augant priešais jį sklido didysis šaltis. Vėjai stūga- 
vo, sniegas sūkuriavo, o kalnas plėtėsi, slinko vis arčiau tos vietos, kur 
gyveno žmonės. Gentis gūžėsi, spietėsi arčiau laužo, o tuo metu ant jų 
krito sniegas. 

Vėjas švilpavo, įsisukęs į šalia urvo stypsančius medžius nuogomis 
šakomis, ūžavo kaip fonas pasakojamai istorijai, o nuo jos Ailai per 
nugarą ėjo pažįstami šiurpuliukai. 

Gentis nežinojo, ką daryti. „Kodėl mūsų totemų dvasios mūsų 
daugiau nebesaugo? Ką padarėme, kad juos supykdėme?“ Šamanas 
nusprendė eiti pats vienas pasikalbėti su dvasiomis. Jo nebuvo ilgai. 
Daugelis, ypač jaunimas, jau ėmė nerimauti, kad šamanas negrįžta. 
O Durkas nerimo labiau už visus kitus. „Šamanas niekada negrįš, - 
kalbėjo jis. - Mūsų totemams nepatinka šaltis, jie pasitraukė. Ir mes 
turėtume keliauti iš čia. „Negalime palikti namų, — atrėmė vadas. — 
Gentis gyveno čia visą laiką. Tai mūsų protėvių namai. Tai mūsų tote- 
mų dvasių namai. Dvasios nepasitraukė. Jos mumis nusivylusios, bet 
dar labiau nusiviltų netekusios namų, vietos, kuri joms sava. Negalime 
išeiti ir versti kartu eiti jas. Kur gi mes eitume?“ „Mūsų totemai jau 
išėjo, — ginčijosi Durkas. - Jei rastume geresnius namus, gal dvasios 
grįžtų. Galime eiti į pietus, sekti paskui paukščius, skrendančius nuo 
rudens šalčio, ir į rytus, kur plyti saulės žemė. Galėtume traukti ten, 
kur Ledo kalnas mūsų nepasieks. Ledo kalnas juda lėtai, o mes galime 
lėkti lyg vėjas. Jis niekada mūsų nepagaus. Jei liksime čia, sušalsime!“ 


„Ne, turime laukti šamano. Jis grįš ir pasakys mums, ką daryti“, - pa- 

liepė vadas. Tačiau Durkas nesiklausė griežto patarimo. Jis maldavo 
bei ginčijosi su gentainiais ir dar keli suabejojo. Jie nusprendė išeiti 
kartu su Durku. „Likite! - meldė jų kiti. - Likite, kol grįš šamanas“ 
Durkas nekreipė dėmesio. „Šamanas neras dvasių. Jis niekada negrįš. 
Mes iškeliaujame. Eime kartu ir rasime naują vietą, kur Ledo kalnas 
negali gyvuoti: „Ne, - atsiliepė kiti. - Mes palauksime: 

Motinos ir jų vyrai sielvartavo dėl jaunų vaikinų ir moterų, kurie 
išėjo, nes buvo tikri, kad yra pasmerkti. Visi laukė šamano, bet praėjo 
daug dienų, o šis vis nesirodė, ir žmonės jau pradėjo dvejoti. Gentis 
net ėmė galvoti, kad gal jiems reikėjo eiti su Durku. 

Paskui, vieną dieną, žmonės pamatė besiartinantį keistą gyvūną, 
kuris nebijojo ugnies. Žmonės išsigando, spoksojo apstulbę. Nieka- 
da anksčiau nebuvo matę tokio gyvūno. Bet kai šis priėjo arčiau, visi 
pamatė, kad tai visai ne gyvūnas, o šamanas! Apsirengęs urvinio lokio 
kailiu. Pagaliau jis grįžo. Šamanas pasakė gentainiams, ką sužinojo iš 
Lokio, didžiojo Urvinio lokio dvasios. 

Lokys išmokė žmones gyventi urvuose, vilkėti gyvūnų kailius, me- 
džioti ir rinkti maistą vasarą, saugoti jį žiemai. Genties žmonės visada 
prisiminė, ko juos išmokė Lokys, ir nors Ledo kalnas bandė, jam ne- 
pasisekė išvyti žmonių iš jų namų. Ir nesvarbu, kiek šalčio ir sniego 
kalnas siuntė priešais save, žmonės nejudėjo, nesitraukė iš kelio. 

Galop Ledo kalnas pasidavė. Jis susiraukė ir daugiau nebesikovė su 
Saule. Audros debesis įsižeidė, kad tas nebekovoja, ir atsisakė jam pa- 
dėti. Ledo kalnas paliko šalį ir grįžo atgal į namus šiaurėje, kartu su juo 
pasitraukė ir didysis šaltis. Saulė džiūgavo dėl pergalės ir persekiojo 
ledo kalną visą kelią iki pat namų šiaurėje. Nebuvo vietos, kur jam pa- 
sislėpti nuo didžiulio karščio, kalnas buvo nugalėtas. Ilgus ilgus metus 
žiema nebeatėjo, tik ilgos vasaros dienos. 

Tačiau Grūdėtasis sniegas gedėjo savo prarasto vaiko ir nuo to siel- 
varto nusilpo. Lengvasis sausasis sniegas norėjo dar vieno sūnaus, tad 


paprašė Audros debesies jam padėti. Audros debesiui jo pagailo, tad 

atnešė Lengvajam sausajam sniegui daug maisto, kad tas sustiprėtų. Jis 
vėl uždengė Saulės veidą, o tuo metu Lengvasis sausasis sniegas pleve- 
no šalia ir barstė savo dvasią, kad šią prarytų Grūdėtasis sniegas. Šis 
vėl pagimdė dar vieną Ledo kalną, bet žmonės jau prisiminė, ko juos 
išmokė Lokys. Ledo kalnas niekada neišvarys genties iš jos namų. 

O kas nutiko Durkui ir tiems, kurie išėjo kartu su juo? Kai kas sako, 
kad juos suėdė vilkai ir liūtai, o kai kas mano, jog jie nuskendo di- 
džiuosiuose vandenyse. Dar kai kas kalba, kad jie pasiekė Saulės žemę, 
ir ši įsižeidė, kad Durkas ir su juo atėję žmonės gviešiasi jos žemės. 
Saulė pasiuntė iš dangaus ugnies kamuolį jų sunaikinti. Keliauninkai 
išnyko, ir niekas niekada daugiau jų nematė. 

— Matai, Vornai, - Aila pastebėjo savo sūnui sakant Agą, kaip vi- 
sada, kai būdavo papasakota istorija apie Durką. - Turi visada būti 
dėmesingas motinai, Drugui, Brunui ir šamanui. Privalai visą laiką 
klausyti ir niekada nepalikti genties, nes kitaip ir tu gali dingti. 

— Krebai, — Aila kreipėsi į greta sėdintį vyrą. - Ar manai, kad Dur- 
kas ir su juo ėję žmonės galėjo rasti naują vietą apsistoti? Jis išnyko, 
bet niekas niekada nematė jo mirusio, tiesa? Juk galėjo išgyventi, kaip 
manai? 

— Niekas nematė jo mirusio, Aila, bet kai yra tik du ar trys vyrai, 
labai sunku medžioti. Gal vasarą jie galėjo sumedžioti pakankamai 
mažų gyvūnėlių, bet didelių gyvūnų, kurių reikia prisikaupti Žiemai, 
kad išgyventų, jau būtų daug sudėtingiau ir pavojingiau. Be to, jiems 
būtų tekę išgyventi daug žiemų, kol pasiektų Saulės žemę. Totemai 
nori pastovios vietos. Jie tikriausiai apleido žmones, kurie blaškėsi be 
namų. Juk nenorėtum, kad tave apleistų totemas, tiesa? 

Aila nesąmoningai griebėsi už amuleto. 

— Bet mano totemas manęs neapleido, nors buvau viena ir neturė- 
jau namų. 

— Tai todėl, kad jis tave išbandė. Juk rado tau namus, tiesa? Urvinis 


liūtas — stiprus totemas, Aila. Jis pasirinko tave, gal net todėl ir nu- 

sprendė saugoti, bet visi totemai yra laimingesni, kai turi namus. Jei 
būsi jam dėmesinga, jis tau padės. Pasakys tau, kas geriausia. 

— Iš kur aš tai sužinosiu, Krebai? — paklausė Aila. - Niekada nesu 
mačiusi urvinio liūto dvasios. Kaip tu sužinai, kad totemas tau kažką 
sako? 

— Negali matyti totemo dvasios, nes ji yra tavo dalis, tavo viduje. 
Tačiau vis tiek kalbės su tavimi. Tik privalai išmokti suprasti. Jei tau 
reikės priimti sprendimą, jis padės. Duos ženklą, jei padarysi tinkamą 
pasirinkimą. 

— Kokį ženklą? 

— Sunku pasakyti. Paprastai tai būna kas nors ypatinga, neįprasta. 
Gali būti akmuo, kurio niekada anksčiau nematei, arba keistos formos 
šaknis, kuri tau bus į ką nors panaši. Turi išmokti klausytis širdimi ir 
protu, ne akimis ir ausimis, tada ir sužinosi. Savo totemą gali suprasti 
tik tu pati, niekas kitas nepaaiškins, kaip tai padaryti. Bet kai ateis lai- 
kas ir rasi ženklą, kurį tau paliko totemas, įsidėk jį į amuletą. Jis pelnys 
tau sėkmę. 

— Ar tu, Krėbai, turi savo toremo ženklus amulete? - judesiu pa- 
klausė mergaitė, spoksodama į gumbuotą odinį krepšelį, kabojusį ra- 
ganiui ant kaklo. 

Ji paleido besirangantį kūdikį keltis ir eiti pas Izą. 

— Taip, - linktelėjo šamanas. - Urvinio Lokio dantį, kurį man davė, 
kai pasirinko šamano mokiniu. Jis nebuvo įsitvirtinęs žandikaulyje, 
tiesiog gulėjo ant akmenų man po kojomis. Sėsdamasis nepastebėjau 
to danties. Jis puikiausias, visai nesugedęs, nenukramtytas. Toks buvo 
Lokio ženklas, kad padariau tinkamą sprendimą. 

— Ar mano totemas man taip pat duos ženklus? 

— Niekas negali pasakyti. Gal tada, kai turėsi priimti svarbų spren- 
dimą. Sužinosi, kai ateis laikas, nes kol turi amuletą, tavo totemas gali 
tave rasti. Stenkis niekuomet neprarasti amuleto, Aila. Jis tau buvo 
duotas, kai supratome, koks tavo totemas. Amulete yra dalis tavo dva- 

sios, kurią jis atpažįsta. Be jos totemas pasiklys ir ieškos namų dvasių 
pasaulyje. Jei neteksi amuleto ir skubiai jo nerasi - mirsi. 

Aila sudrebėjo, pajuto ant kaklo, ant tvirto dirželio, pakabintą 
mažą kapšelį ir nusistebėjo - kažin kada ji sulauksianti ženklo iš savo 
totemo? 

— Ar manai, kad Durko totemas davė ženklą, kai vyras nusprendė 
išeiti ir ieškoti Saulės žemės? 

— Niekas nežino, Aila. Legendoje apie tai nepasakojama. 

— Manau, kad Durkas buvo drąsus, jei bandė ieškoti naujų namų. 

— Gal ir buvo drąsus, bet kvailys, - atkirto Krebas. - Jis paliko gentį 
ir protėvių namus, tad labai rizikavo. Nebuvo nusiteikęs pasilikti. Kai 
kurie jaunuoliai mano, kad Durkas buvo drąsus, bet kai suauga, tampa 
vyresni ir išmintingesni, supranta. 

— Manau, kad man Durkas patinka, nes jis kitoks, - tarė Aila. - Tai 
mano mėgstamiausia legenda. 

Mergaitė pamatė, kaip moterys stojasi ir pradeda ruošti vakarienę, 
tad pašokusi nuskubėjo paskui jas. Krebas jai pavymui tik papurtė gal- 
vą. Kiekvieną kartą, kai jis pagalvodavo, kad Aila tikrai mokosi priimti 
ir suprasti genties gyvenimo būdą, ji leptelėdavo ką nors tokio, kas 
priversdavo šamaną stebėtis. Ne tai, kad mergaitė būtų dariusi ką nors 
blogai ar neteisingai, tik ne taip, kaip priimta. Legenda turėjo paro- 
dyti, kaip negalima pakeisti tradicijų, tačiau Aila susižavėjo jaunuolio, 
užsimaniusio kažko naujo, kvailumu. Ar ji kada nors išmes iš galvos 
tas kitokias mintis, Krebui buvo įdomu. Tačiau jis pripažino, kad mer- 
gaitė mokosi greitai. 

Sulaukusios septynerių ar aštuonerių metų, genties mergaitės turė- 
jo puikiai išmanyti suaugusių moterų darbus. Tokio amžiaus jos gana 
greitai būdavo ir suporuojamos. Beveik per dvejus metus nuo to lai- 
ko, kai žmonės rado Ailą - vienišą, išbadėjusią, nesugebančią susirasti 
maisto, mergaitė išmoko ne tik rasti, bet ir ruošti bei saugoti maisto 


atsargas. Ji įgavo dar daug kitų svarbių įgūdžių, ir jei dar nebuvo tokia 

profesionalė kaip vyresnės, patyrusios moterys, tai bent jau buvo tokia 
pat žinovė, kaip kitos jaunos merginos. 

Aila mokėjo lupti ir apdirbti odą bei gaminti apsiaustus, skraistes 
ir krepšius, naudojamus įvairiausiems tikslams. Gebėjo iš vieno odos 
gabalo spirale išpjauti ilgą vienodo pločio diržą. Tos virvės iš ilgų gyvū- 
nų plaukų, sausgyslių ar gyslotos žievės bei šaknų buvo stiprios ir sto- 
ros arba plonos, priklausė nuo to, kam turėjo būti naudojamos. Ailos 
pinti krepšiai, kilimėliai ir tinklai, pinti iš kietų žolių, šaknų ir žievės, 
buvo ypatingi. Mergaitė mokėjo pasigaminti grubų rankinį kirvuką iš 
titnago gabalo ar nuoskilos su aštriu kraštu, kurį naudojo kaip peilį 
ar rėžtuką taip įgudusiai, kad stebėdavosi net pats Drugas. Ji mokėjo 
iš rąstgalio išskaptuoti dubenį ir lygiai jį nusvidinti. Galėjo susikurti 
laužą, tarp delnų trindama nusmailintą lazdelę, priglaustą prie kito 
medžio gabalo, kol susidarydavo rūkstantis karštas anglies gabaliukas, 
kuris uždegdavo sausą pintį — tą padaryti būdavo lengviau, jei šio sun- 
kaus varginančio darbo, nes reikėjo nuolat stipriai spausti aštrią lazdelę, 
imdavosi dviese. Tačiau dar nuostabiau buvo tai, kad mergaitė perėmė 
Izos gydymo žinias taip lengvai, jog rodės, kad tai jai įgimta. Iza buvo 


teisi, galvojo Krebas, mergaitė mokosi ir be jokių prisiminimų. 


Aila pjaustė gabaliukais batatus, kuriuos dėjo į virš laužo verdantį 
odinį puodą. Nupjausčius sugedusias dalis, iš kiekvienos šaknies ne- 
daug kas telikdavo. Urvo gale, kur buvo laikomos daržovės, buvo vėsu 
ir sausa, tačiau baigiantis žiemai jos vis tiek imdavo minkštėti ir pūti. 
Mergaitė jau kelios dienos kaip svajojo apie artėjantį pavasarį, kai pa- 
stebėjo ledo sukaustytame upokšnyje tekančio vandens srovelę - tai 
buvo vienas pirmųjų ženklų, kad upė greitai prasiverš. Aila vos bega- 


lėjo tverti, kaip buvo pasiilgusi pavasario, pirmosios žalumos, naujų 

pumpurų ir saldžios klevų sulos, varvančios pro žievėje padarytus 
įpjovimus. Sulą surinkdavo ir virdavo didžiuliuose odiniuose puoduo- 
se, kol ta sutirštėdavo, virsdavo klampiu sirupu arba kristalizuodavosi 
į cukrų, kurį laikydavo beržo tošies dėžėse. Beržai taip pat leido sulą, 
tik ne tokią saldžią kaip klevų. 

Ailai ne vienintelei atsibodo, ne ji viena pavargo nuo ilgos žiemos 
ir lindėjimo urve. Tos dienos rytą vėjas kelioms valandoms pasisuko 
iš pietų, atnešdamas šiltesnį orą nuo jūros. Tirpstantis vanduo nutįso 
ilgais varvekliais, kabančiais nuo trikampės urvo angos viršūnės. O kai 
pasisukęs vėjas vėl atpūtė šaltus gūsius iš rytų, oras atšalo, varvekliai 
vėl sustingo, pailgėjo ir sustorėjo, virto žvilgančiais smailiais strypais, 
augusiais visą žiemą. Tačiau įkvėpę šilto oro, visi ėmė galvoti apie žie- 
mos pabaigą. 

Moterys dirbdamos kalbėjosi, ruošiant maistą rankos skubiai su- 
mojuodavo kokį pokalbio gestą. Baigiantis žiemai, kai maisto atsargos 
seko, moterys maistą ruošdavo bendrai dalydamosi tuo, kas liko, nors 
valgė vis dar atskirai, išskyrus ypatingas progas. Žiemą visada būdavo 
daugiau švenčių - jos padėjo išsklaidyti uždaro gyvenimo monotoniją, 
nors baigiantis sezonui tos šventės darėsi vis skurdesnės. Maisto gentis 
turėjo pakankamai. Šviežia mėsa iš nedidelių sumedžiotų žvėrelių ar 
kokio nusenusio elnio, kurį medžiotojams pasisekdavo nudobti nuti- 
lus pūgoms, buvo pageidaujama, bet nebūtina. Žmonės po ranka tu- 
rėjo pakankamai džiovinto maisto. Moterys vis dar buvo įsitraukusios 
į pasakojimą — Aba pasakojo vienos moters istoriją. 

— „bet vaikas buvo nesveikas. Jo motina išnešė jį, kaip liepė va- 
das, bet nepajėgė palikti jį numirti. Užlipusi aukštai į medį pririšo prie 
pačių aukščiausių šakų, kad nepasiektų net katės. Paliekamas vaikas 
verkė, o iki nakties dar ir išalko, tad staugė kaip vilkas. Niekas negalėjo 
užmigti. Kūdikis rėkė dieną ir naktį, o vadas pyko ant motinos, tačiau 
kol vaikas šaukė ir staugė, ši bent jau žinojo, jog jis gyvas. Atėjus vardo 


suteikimo dienai, anksti ryte motina įsilipo į tą patį medį. Jos sūnus 

buvo ne tik gyvas, bet dar ir dingęs jo luošumas! Vaikas atrodė norma- 
lus ir sveikas. Vadas nenorėjo priimti jo į gentį, bet kadangi kūdikis vis 
dar gyvas, jam reikėjo suteikti vardą ir priimti. Užaugęs berniukas pats 
tapo vadu ir visą laiką jautėsi dėkingas motinai, kad paliko jį ten, kur 
niekas negalėjo jam pakenkti. Net kai susirado porą, visada parnešda- 
vo dalį grobio motinai. Jis niekada nemušė ir nebarė jos, visada elgėsi 
pagarbiai, - baigė pasakojimą Aba. 

— Koks kūdikis nemaitinamas galėjo išgyventi pirmąsias dienas? — 
paklausė Oga, žiūrėdama į Braką, savo sveiką sūnelį, kuris ką tik užmi- 
go. — Ir kaip jos sūnus galėjo tapti vadu, jei jo motina nebuvo pora su 
vadu ar vyru, kuris vieną dieną galėjo imti vadovauti genčiai? 

Oga didžiavosi naujagimiu sūnumi, o Braudas dar labiau didžiavo- 
si tuo, kad jo moteris pagimdė sūnų taip greitai po susiporavimo. Net 
Brunas šalia kūdikio prarasdavo savo santūrų orumą, jo žvilgsnis su- 
minkštėdavo, kai paimdavo ant rankų mažylį, kuris užtikrino genties 
vadovavimo tęstinumą. 

— Kas būtų kitas vadas, jei tu, Oga neturėtumei Brako? - paklausė 
Ovra. — Kas, jei turėtumei tik dukteris ir nė vieno sūnaus? Gal toji 
motina buvo pora su antruoju po vado vyru, o vadui kas nors nuti- 
ko? - kalbėjo ji. Mergina truputį pavydėjo jaunesnei Ogai. Ovra dar 
neturėjo vaikų, nors tapo moteris ir susiporavo su Guvu anksčiau nei 
Oga ir Braudas pradėjo gyventi kartu. 

— Navis tiek, kaip galėjo nesveikas kūdikis staiga tapti normalus ir 
sveikas? — atrėmė Oga. 

— Įtariu, jog šią istoriją sukūrė moteris, kuri turėjo luošą sūnų ir 
norėjo, kad jis būtų normalus, — tarė Iza. 

— Bet tai sena legenda. Ją pasakoja kartų kartos. Gal anksčiau įvyk- 
davo tai, kas dabar neįmanoma. Iš kur galime žinoti? - gindama savo 
pasakojimą tarė Aba. 

— Kai kas anksčiau galėjo būti kitaip, Aba, bet manau, kad Oga tei- 


si. Kūdikis, gimęs nesveikas, negali staiga tapti normalus, ir nepanašu, 

kad nemaitinamas galėjo išgyventi iki vardo suteikimo dienos. Bet tai 
sena istorija. Kas žino, gal joje yra tiesos, - pripažino Iza. 

Kai maistas buvo paruoštas, Iza parsinešė jį prie Krebo židinio, o 
Aila paėmusi tvirtą, augalotą mergytę nusekė iš paskos. Iza buvo lie- 
sesnė, ne tokia stipri kaip anksčiau, tad didžiąją laiko dalį Ubą nešio- 
davo Aila. Tarp jų užsimezgė ypatingas ryšys. Uba sekiojo paskui Ailą 
visur, o šioji, regis, niekada nepavargdavo nuo jaunylės sesers. 

Kai šeima pavalgė, Uba nupėdino prisiglausti prie motinos, tačiau 
greitai ėmė muistytis. Iza užsikosėjo, kūdikis dėl to tapo dar nerames- 
nis. Galop Iza pastūmė nerimstančią, verkšlenančią mergytę prie Ai- 
los. 

— Paimk tą vaiką. Gal Oga ar Aga galės ją pamaitinti, - piktai su- 
bambėjo moteris ir vėl sausai užsikosėjo. 

— Ar tau viskas gerai, Iza? — neramiai žvilgčiodama judesiais pa- 
klausė jos Aila. 

— Aš tik sena moteris, per sena turėti tokį mažą kūdikį. Man baigia- 
si pienas, štai ir viskas. Uba alkana — praeitą kartą ją pamaitino Aga, 
bet ji turbūt jau nujunkė Oną ir gali turėti mažai pieno. Oga sakė, kad 
turi pieno daugiau nei reikia — nešk kūdikį šią naktį jai, — tarė Iza. 

Pamačiusi, kad ją akylai stebi Krebas, nusuko žvilgsnį į šalį, ten, kur 
Aila nešė mažąją sesutę Ogai. 

Ėjo labai rūpestingai, laikydama galvą deramai nuleistą, nes arti- 
nosi prie Braudo židinio. Žinojo, kad mažiausias pažeidimas, ir ji už- 
sitrauks jaunojo vyro rūstybę. Mergaitė buvo tikra, kad Braudas tik ir 
ieško priežasties subarti ar net trenkti jai, o nešti Ubą šalin tik todėl, 
kad pati padarys ką nors netinkama - nenorėjo. Oga džiaugėsi, galė- 
dama pamaitinti Izos dukterį, bet stebint Braudui joks pokalbis nevy- 
ko. Kai Uba pasisotino, Aila parsinešė ją atgal ir atsisėdo supdamasi 
pirmyn ir atgal, švelniai ir tyliai niūniuodama, nes tai visada ramino 
kūdikį, kol pagaliau mažutė užmigo. Aila jau seniausiai pamiršo kalbą, 


kuria kalbėjo, kai atėjo į gentį, bet laikydama kūdikį vis dar niūniavo. 

— Aš tik senė, kuri greitai suirzta, Aila, — tarė Iza, kai mergytė pa- 
guldė Ubą. Pagimdžiau per sena, mano pienas jau dingsta, o Ubą nu- 
junkyti dar per anksti. Ji dar nė nebaigė vaikščiojimo metų, bet nieko 
negaliu padaryti. Rytoj tau parodysiu, kaip gaminti specialų maistą 
kūdikiams. Nenoriu atiduoti Ubos kitai moteriai, jei pati galiu jai pa- 
dėti. 

— Duoti Ubą kitai moteriai! Kaip gali kam nors atiduoti Ubą, juk 
ji priklauso mums! 

— Aila, aš jos taip pat nenoriu atiduoti, bet ji turi gauti pakanka- 
mai maisto, o iš manęs jo negauna. Negalime visą laiką nešioti jos nuo 
vienos moters prie kitos, kai man pritrūksta pieno. Ogos kūdikis dar 
mažas, štai kodėl ji turi tiek daug pieno. Bet kai Brakas paaugs, jos pie- 
no užteks tik jo poreikiams. Panašiai ir Aga, ji neturėtų daug atliekamo 
pieno, jei ne nuolat maitinamas koks nors kitas kūdikis, - aiškino Iza. 

ES Kaip norėčiau maitinti Ubą! 

— Aila, gal tu jau ir pasiekei moters ūgį, bet dar nesi moteris. Ir net 
nerodai jokių ženklų, kad greitai ja taptum. Tik moterys gali būti mo- 
tinos, ir tik motinos gali gaminti pieną. Pradėsime duoti Ubai tikrą 
maistą, ir žiūrėsime, kaip jai seksis, bet noriu, kad žinotum, ko tikė- 
tis. Maistas kūdikiams turi būti ruošiamas ypatingu būdu. Viskas turi 
būti minkšta, jos pieniniai dantukai negali gerai kramtyti. Grūdai turi 
būti sutrinti labai smulkiai dar prieš verdant juos, džiovinta mėsa - su- 
trinta ir verdama truputyje vandens, kol virs tyrele, šviežią mėsą reikia 
nugrandyti nuo kietų skaidulų, daržoves - sutrinti. Ar dar yra gilių? 

— Kai paskutinį kartą žiūrėjau, buvo visa krūva, bet pelės ir voverės 
jas vagia, o daug dar ir supuvo, - tarė Aila. 

— Rask, kiek tik gali. Išmirkysime, kad nebūtų karčios, sutrinsime 
ir pridėsime prie mėsos. Batatai jai taip pat tiks. Ar žinai, kur yra tų 
mažų moliuskų geldučių? Turėtų būti kaip tik tokio didumo, kad tik- 
tų Ubos burnytei, teks išmokti valgyti iš jų. Džiaugiuosi, kad žiema 

Iza matė, kaip nuoširdžiame mergaitės veidelyje kaupiasi rūpestis. 
Daugiau nei sykį, ypač šią žiemą, gydytoja buvo pasijutusi dėkinga Ai- 
lai, jog ši nusiteikusi padėti. Moteris net pagalvojo, kad Aila jai buvo 
atsiųsta tada, kai ji laukėsi kūdikio, kad galėtų būti lyg antroji motina 
naujagimiui, taip vėlai susilauktam. Moterį išsekino kai kas daugiau 
nei senyvas amžius. Nors Iza vijo šalin mintis apie silpstančią sveikatą 
ir niekada neminėjo skausmo krūtinėje nei kartais išspjaunamo kraujo 
po ypač sunkaus kosulio priepuolio, ji žinojo, jog Krebas nutuokia, 
jog ji serga labiau nei išsiduoda. Brolis taip pat sensta, galvojo Iza. Ši 
žiema jam irgi sunki. Krebas per ilgai sėdi tame savo mažame urvelyje 
su deglu, kad sušiltų. 

Garbanoti senojo šamano kirpčiai buvo jau nubalinti sidabru. Są- 
narių uždegimas, apėmęs luošąją koją, vaikščiojimą vertė skausmingu 
išbandymu. Krebo dantys, nusidėvėję, nes ilgai buvo naudojami daik- 
tams laikyti vietoje trūkstamos rankos, buvo pradėję skaudėti. Bet vy- 
ras jau seniausiai buvo išmokęs gyventi su kančia ir skausmu. Jo protas 
buvo toks pat galingas ir pagaulus kaip anksčiau, ir senis nerimavo dėl 
Izos. Jis stebėjo moterį ir mergaitę, diskutuojančias, kaip gaminti kū- 
dikiui maistą, ir matė, koks sumenkęs buvęs sveikatingas Izos kūnas. 
Jos veidas sulysęs, akys giliai įkritusios tamsiose akiduobėse, virš kurių 
dar labiau ryškėjo užkritę antakių lankai. Moters rankos buvo plonos, 
plaukai pradėję žilti, tačiau daugiausia nerimo kėlė nuolatinis jos ko- 
sulys. Šamanas galvojo, jog bus laimingas, kai žiema baigsis. Izai reikia 
trupučio šilumos ir saulės. 

Žiema galop atleido šaltus nagus, kuriais laikė sugniaužusi žemę, 
ir šilrėjančios pavasario dienos atnešė liūtis. Ledo lytys nuo tolėliau 
esančio kalno dar ilgai, kai sniegas ir ledas lygumoje prie urvo jau 
buvo ištirpę, vartaliojosi upės tėkmėje, nešamos nuo tolėliau esančio 
kalno. Tirpsmo vanduo, susikaupęs priešais urvą, permerkė dirvožemį 


ir pavertė jį tižia, slidžia purvo klampyne. Tik akmenys, kuriais buvo 

grįstas įėjimas, neleido požeminiams vandenims skverbtis į vidų ir 
urve buvo santykinai sausa. 

Tačiau net ir klampus purvynas negalėjo sulaikyti genties urve. Ilgą 
žiemą praleidę įkalinti, žmonės virto laukan pasveikinti pirmuosius 
šiltus vasaros spindulius ir švelnesnius jūros vėjus. Kol sniegas dar visai 
neištirpo, visi šliuksėjo po šaltą marmalą basomis kojomis arba per- 
mirkusiais batais, nes netgi dar vienas sluoksnis taukais įtrintos odos 
negelbėjo, ir kojos vis tiek likdavo šlapios. Iza dar labiau triūsė gydyda- 
ma peršalusius šiltėjančiomis pavasario dienomis nei šaltą žiemą. 

Pavasariui įsibėgėjus ir saulei išdžiovinus drėgmę, genties gyveni- 
mas įsibėgėjo. Lėta ir rami žiema, praleista pasakojant istorijas, gan- 
dus, gaminant įrankius ir ginklus bei užsiimant kita ramia veikla, kad 
tik pratemptų laiką, užleido vietą judriam ir veržliam pavasariui. Mo- 
terys išsiruošė rinkti pirmųjų žalių daigų ir pumpurų, o vyrai mankšti- 
nosi ir ruošėsi pirmajai didžiajai naujojo sezono medžioklei. 

Uba nuo naujos dietos klestėjo ir žįsdavo tik iš įpratimo, norėdama 
šilumos ir saugumo. Iza kosėjo mažiau, nors buvo silpna ir turėjo ma- 
žai energijos keliauti toli į laukus, tad Krebas pradėjo vėl kėblinti pagal 
upę su Aila. Mergaitė mėgo pavasarį labiau nei kurį kitą metų laiką. 

Kadangi Iza turėjo didžiąją dalį laiko likti netoli urvo, Aila įprato 
vaikštinėti po šlaitus ieškodama augalų, kad galėtų papildyti gydyto- 
jos vaistinėlę. Iza buvo susirūpinusi, kad mergaitė vaikštinėja viena, 
bet kitos moterys buvo užsiėmusios maisto rinkimu, o vaistiniai au- 
galai neaugo ten pat, kur maistui skirti. Iza retkarčiais išsiruošdavo su 
Aila, dažniausiai tik tam, kad parodytų naujus augalus ir parodytų jau 
pažįstamus, dar tik leidžiančius daigelius, kad mergaitė žinotų, kur jų 
ieškoti vėliau. Nors Aila nešiojo Ubą, Izai tos negausios kelionės buvo 
varginančios. Nenoriai, tačiau leisdavo mergaitei vis dažniau ir daž- 
niau eiti vienai. 

Aila suprato, kad džiaugiasi vienatve, galėdama viena pati tyrinėti 

laisvės pojūtį. Mergaitė dažnai eidavo kartu su moterimis rinkti mais- 
to, bet kai tik galėdavo, skubėdavo atlikti jai pavestas užduotis, kad tu- 
rėtų laiko viena tyrinėti miškus. Ji parsinešdavo ne tik žinomų augalų, 
bet dar ir visų, kurių nepažinojo, kad Iza apie juos papasakotų. 

Brunas atvirai neprieštaravo, suprato, kad reikia, jog kažkas par- 
neštų augalų Izai jos stebuklingiems vaistams. Pro jo akis taip pat 
neprasprūdo Izos liga. Tačiau Ailos noras vaikštinėti vienai nedavė 
jam ramybės. Genties moterys nesidžiaugė būdamos vienos. Kai Iza 
išsiruošdavo ieškoti ypatingų augalų, tai darydavo atsargiai ir truputį 
prisibijodama, ir jei eidavo viena, visada grįždavo kuo greičiau. Aila 
niekada nevengė pareigų, visuomet elgėsi tinkamai, ir nebuvo nieko, 
ką Brunas būtų galėjęs pavadinti blogu elgesiu. Nedavė ramybės tik 
jausmas, nuojauta, kad mergaitės požiūris, veiksmai bei mintys buvo 
ne blogi, bet kitokie, ir Brunas dėl jos nuolat nerimavo. Kai mergaitė 
išeidavo, visada sugrįždavo pilnomis apsiausto klostėmis ir rinkimo 
krepšiu, tad kol jos išvykos būtinos, Brunas negalėjo prieštarauti. 

Kartais Aila parsinešdavo kai ką daugiau nei augalai. Jos kitonišku- 
mas, taip stebinęs gentainius, tapo įpročiu. Nors visi priprato prie jos 
savitumo, žmonės vis tiek truputį stebėdavosi, kai mergaitė parsineš- 
davo sužeistą ar nusilpusį gyvūną, kad jį išgydytų. Triušis, kurį rado 
gimus Ubai, buvo tik pirmas iš daugelio. Mergaitė mokėjo elgtis su 
gyvūnais, o tie, regis, jautė, jog ji nori padėti. O kai tai tapo įprastu da- 
lyku, Brunas jautėsi negalįs ką nors keisti. Vienintelį kartą Ailai buvo 
paprieštarauta, kai parsinešė vilkiuką. Riba buvo aiški — plėšrūnai, 
kurie buvo medžiotojų konkurentai, nepageidautini. Ne sykį gyvūną, 
kuris buvo sekamas, gal net sužeistas ir galop jau ranka pasiekiamas, 
paskutinę akimirką iš panosės nušvilpdavo greitesnis plėšrūnas. Bru- 
nas negalėjo leisti mergaitei padėti žvėriui, kuris vieną dieną atims iš 
jo genties grobį. 

Kartą, kai Aila atsiklaupusi ant kelių kasė šaknį, iš krūmų liuokte- 


lėjo triušis su truputį kreiva koja ir ėmė uostinėti jai kojas. Mergaitė 

kurį laiką sustingo, o paskui, nedarydama staigių judesių, lėtai ištie- 
sė ranką ir paglostė gyvūnėlį. Ar tu mano Uba-triušis, pagalvojo ji. 
Užaugai didelis, sveikas patinas. Ar gyvendamas taip arti neišmokai 
atsargumo? Žinai, turėtum būti atsargesnis su žmonėmis. Gali baigti 
gyvenimą ant laužo, mąstė sau mergaitė glostydama minkštą triušio 
kailį. Kažkas išgąsdino gyvūną, ir šis šoko šalin, lėkė viena kryptimi, 
paskui apsisukęs atgal vienu šuoliu stryktelėjo iš kur pašokęs. 

— Bėgioji taip greitai, kad nesuprantu, kaip kas nors gali tave pagau- 
ti? Kaip taip apsisuki? — nusistebėjo mergaitė, kai triušis vėl grįžo. 

Ji nusijuokė, o tada staiga suvokė, kad tai pirmas kartas, kai po ilgo 
laiko juokiasi garsiai. Retai juokdavosi, kai greta buvo gentainiai — tai 
visada lydėdavo nepritariantys žvilgsniai. Tą dieną ji rado dar daug 


juokingų dalykų. 


— Aila, ši laukinės vyšnios žievė sena. Ji nebetinkama, - vieną ankstų 
rytą gestais parodė Iza. - Kai šiandien išsiruoši, gal parneštum šviežios? 
Netoli tos proskynos vakaruose, kitapus upokšnio, yra vyšnių giraitė. Ži- 
nai, apie ką kalbu? Prilupk vidinės žievės, šiuo metų laiku ji geriausia. 

— Taip, mama, žinau, kur jos auga, - atsakė mergaitė. 

Buvo nuostabus pavasario rytas. Paskutiniai krokai skleidė baltus 
ir violetinius žiedus šalia grakščių ryškiai geltonų narcizų stiebų. Re- 
tas naujos, vos pradėjusios skleisti lapelius iš drėgno dirvožemio žalios 
žolės kilimas atrodė taip, lyg ant proskynose ir kalvelėse tamsiai ru- 
duojančios žemės būtų akvarele palieta žaluma. Žaliomis dėmelėmis 
buvo nutaškytos krūmų ir medžių šakos, ant kurių sukrauti pirmieji 
pumpurai skubėjo vėl pradėti gyvenimą, o ant gluosnių bolavo netik- 
rais kailinėliais pasipuošę kačiukai. Švelniai spindinti saulė drąsino 


žemėje vėl prabusti gyvybę. 


JEAN M. AUEL 


Kai Ailos nebepasiekė gentainių žvilgsniai, jos rūpestingai kontro- 
liuojamas žingsnis ir kukli laikysena dingdavo, mergaitė lėkė laisvai, 
beveik pastrykčiodama. Nušokavusi nuo nestataus šlaito ji užbėgo 
kita kalno puse, gavusi laisvę natūraliai judėti, nejučia šypsojosi. Vi- 
siškai įprastiniu žvilgsniu mergaitė vertino ir klasifikavo augalus, pro 
kuriuos praeidavo, tačiau mintys įtemptai veikė, dėliojo informaciją 
ateičiai. 

Praeidama pro užpelkėjusią balą, kur aną rudenį rinko violetines 
uogas, Aila pagalvojo, jog jau dygsta nauji burnočiai. Reikės išsikasti 
šaknų grįžtant atgal. Iza sako, kad jos tinka Krebo reumatui gydyti. 
Tikiuosi, kad šviežia vyšnių žievė padės Izai nuo kosulio. Manau, kad 
jai geriau, tik dar labai liesa. Uba auga tokia didelė ir sunki, kad Izai 
visai nebereikėtų jos kelti. Gal kitą kartą, jei galėsiu, nešiuosi Ubą 
kartu. Kaip džiaugiuosi, kad nereikėjo jos atiduoti Ogai. Uba jau iš 
tikrųjų pradeda kalbėti. Bus smagu, kai ji truputį paaugs, ir galėsime 
visur eiti kartu. Tik pažiūrėkite į tuos karklo kačiukus. Juokinga - kol 
mažyčiai, atrodo kaip su tikru kailiuku, bet užauga žali. Dangus šian- 
dien toks mėlynas. Vėjas atneša jūros kvapą. Kažin, kada galėsime eiti 
žvejoti. Vanduo gana greitai turėtų būti pakankamai šiltas plaukioti. 
Įdomu, kodėl niekas daugiau nemėgsta plaukioti? Jūra tokia sūri, visai 
ne kaip upė, bet joje jaučiuosi tokia lengva. Negaliu sulaukti, kada iš- 
siruošime žvejoti. Turbūt labiausiai mėgstu jūrų žuvį, bet ir kiaušiniai 
skanu. Man patinka laipioti uolomis, ieškoti kiaušinių. Palypėjus uola 
aukštyn, taip maloniai glosto vėjas. O - voverė! Žiūrėk, bėga medžiu 
aukštyn! Kaip norėčiau bėgioti medžiais. 

Aila klaidžiojo miškingais šlaitais iki ryto vidurio. Tada staiga su- 
prato, kaip vėlu, ir pasuko tiesiai į proskyną prilupti vyšnių žievės, 
kurios norėjo Iza. Mergaitei artinantis, ji išgirdo bruzdesį, balsus, o 
paskui pastebėjo aikštelėje susirinkusius vyrus. Jau beveik buvo beap- 
sisukanti, bet prisiminė vyšnių žievę ir abejodama minutėlę sustojo. 


Vyrams nepatiks, jei pamatys mane čia, pagalvojo Aila. Brunas gali su- 

pykti ir daugiau nebeleisti vaikščioti vienai, bet Izai reikia vyšnių žie- 
vės. Gal jie ilgai neužtruks. Įdomu, ką tie vyrai daro? Mergaitė tyliai 
prisėlino ir pasislėpusi už didžiulio medžio dirsčiojo pro susiraizgiusį, 
dar nesulapojusį krūmą. 

Ruošdamiesi medžioklei vyrai treniravosi naudotis ginklais. Mer- 
gaitė prisiminė mačiusi, kaip vyrai gamina naujas ietis. Jie turėjo nusi- 
kirtę plonus, lanksčius, tiesius jaunus medelius, nukapoję jiems šakas 
ir nusmailinę galą degindami ugnyje, o paskui jį nugremžę kietu titna- 
giniu gremžtuku. Smaigalys sukietėdavo dar ir nuo karščio, tad jie ne- 
skildavo ir nenudildavo. Prisiminusi, kokį sujudimą sukėlė prisilietusi 
prie vienos medinės strėlės, Aila vis dar susigūždavo. 

Jai buvo pasakyta, kad moterys neliečia ginklų ir net jokių įrankių, 
skirtų ginklų gamybai, nors Aila nematė jokio skirtumo tarp peilio, 
naudojamo odai pjauti, kad pagamintų diržą svaidyklei, ir peilio, ku- 
riuo pjaudavo odą gaminti apsiaustą. Naujai pagaminta ietis, įžeista 
jos prisilietimo, buvo sudeginta, tai dar labiau suerzino ginklą paga- 
minusį medžiotoją, o Krebas ir Iza ėmėsi skaityti Ailai ilgas, mostais 
lydimas paskaitas, taip bandydami priversti mergaitę pasibjaurėti savo 
elgesiu. Moterys buvo apstulbusios iš siaubo, kaip Ailai galėjo į galvą 
šauti toks baisus dalykas, o rūstus Bruno žvilgsnis nepaliko jokių abe- 
jonių dėl jo nuomonės. Tačiau užvis labiausiai Aila nekentė to pikt- 
džiugiško malonumo Bruno veide, kai ant jos galvos pasipylė kaltini- 
mai. Vadas tada aiškiai mėgavosi. 

Įsitempusi mergaitė spoksojo iš už krūmų uždangos į lauke besi- 
praktikuojančius vyrus. Be iečių, jie turėjo ir kitų ginklų. Tolesniajame 
aikštelės gale Dorvas, Grodas ir Kregas aiškinosi, kas yra geriau — ietis 
ar lazda, o dauguma kitų vyrų mokėsi naudotis svaidyklėmis ir bolo- 
mis. Su jais buvo ir Vornas. Burnas buvo nusprendęs, kad metas pradė- 
ti berniuką mokyti naudojimosi svaidykle pagrindų, tad Zougas kaip 

Nuo tada, kai Vornui suėjo penkeri, vyrai retkarčiais vesdavosi jį 
į mokymų lauką, tačiau didžiąją dalį laiko berniukas mokydavosi su 
mažute ietimi, smaigstydamas ją į minkštą žemę ar supuvusį medžio 
kamieną tik tam, kad apsiprastų naudoti ginklą. Visada jausdavosi pa- 
tenkintas, kad paėmė ir jį, bet šįkart vyko pirmasis bandymas išmokyti 
jaunuolį daug sudėtingesnio meno naudotis svaidykle. Į žemę buvo 
įbestas stulpas, o netoliese pūpsojo krūva lygių apvalių akmenų, pa- 
rinktų pakeliui prie upokšnio. 

Zougas rodė Vornui, kaip suspaudus laikyti abu odinės juostos 
galus, ir kaip įdėti akmenuką į nedidelę gerokai nusidėvėjusios svai- 
dyklės įdubą. Šioji svaidyklė buvo sena, ir Zougas jau ketino ją išmes- 
ti, tik Brunas paprašė pradėti mokyti berniuką. Senis pagalvojo, kad 
svaidyklė dar bus visai naudojama, jei ją nupjaus, patrumpins ir pritai- 
kys mažesniam Vornui. 

Stebėdama Aila susidomėjo pamoka. Ji susikaupusi, nė kiek ne 
pirmojo berniuko bandymo svaidyklė susipainiojo ir akmuo nukrito. 
Jam buvo sudėtinga suprasti, kada ginklas tinkamai įsuktas, jog atsi- 
rastų išcentrinė jėga, reikalinga sviesti akmeniui. Akmenukas vis krito 
Vornui nespėjus pasiekti tokio greičio, kad tas išsilaikytų odinio diržo 
įduboje. 

Atokiau stovintis Braudas stebėjo juos. Vornas buvo jo globotinis, 
todėl Braudas buvo tapęs berniuko susižavėjimo objektu. Tai Braudas 
padarė jam mažą ietį, kurią Vornas nešiojosi su savimi visur — net į 
lovą, ir šis jaunasis medžiotojas parodė Vornui, kaip laikyti ietį, kaip 
lygus su lygiu aptarė, kaip išlaikyti ieties pusiausvyrą ir kaip smeig- 
ti. Tačiau dabar Vornas nukreipė susižavėjimą į senąjį medžiotoją ir 
Braudas pasijuto atstumtas. Jis norėjo būti vienintelis berniuko moky- 
tojas, išmokyti jį visko, tad supyko, kai Brunas liepė Zougui parodyti 
Vornui, kaip naudotis svaidykle. Po kelių nesėkmingų Vorno bandy- 

- Žiūrėk, parodysiu, kaip tai daroma, — mostu pakvietė Braudas, 
stumdamas senį į šalį. 

Zougas žengė atbulas ir piktai dėbtelėjo į pasipūtėlį jaunuolį. Visi 
sustoję stebėjo, rūsčiai žiūrėjo net ir Brunas. Jam nepatiko, kaip nepa- 
garbiai jaunuolis elgėsi su geriausiu genties šauliu. Vadas buvo liepęs 
Zougui, ne Braudui, mokyti berniuką. Rodyti dėmesį jaunesniam, 
svarstė Brunas, yra viena, o tai jau peržengė ribas. Vornas turi mokytis 
iš geriausių, o Braudas puikiai žino, kad svaidyklė jam paklūsta ne itin 
gerai. Vaikinas turi išmokti, kad geras vadas pasinaudoja kiekvieno ge- 
riausiomis savybėmis. Zougas - labiausiai patyręs ir turi laiko mokyti 
berniuką, kol kiti medžioja. Braudas darosi pernelyg atkaklus ir išdi- 
dus. Kaip galėsiu suteikti jam aukštesnį rangą, jei nerodys gebėjimo 
priimti sprendimus? Vaikinas turi suprasti, kad nėra toks svarbus tik 
todėl, kad vieną dieną taps vadu. 

Braudas paėmė svaidyklę iš berniuko ir pakėlė akmenį. Įdėjęs jį į 
diržo kišenę, sviedė stulpo link. Akmuo nukrito nepasiekęs žymės. 
Vyrams reikėjo išmokti kompensuoti ribotą rankų sąnarių judesį, ne- 
leidžiantį mesti akmens, kad tas skrietų gražiu puslankiu. Nepataikęs 
Braudas supyko, pasijuto truputį apsikvailinęs. Pagriebęs dar vieną 
akmenį skubiai metė jį - norėjo pasirodyti, kad gali pataikyti. Suvokė, 
kad visi jį stebi. Svaidyklė buvo trumpesnė nei buvo pratęs, tad akmuo 
nulėkė toli į kairę vis dar nepasiekęs stulpo. 

— Ar nori išmokyti Vorną, ar pats pasimokyti, Braudai? — pašaipiai 
mostelėjo Zougas. - Galiu patraukti stulpą arčiau. 

Braudas vos suvaldė įsiūtį — jam nepatiko būti Zougo pašaipų 
objektu, be to, siuto, kad nepataiko, kai taip išsišoko. Sviedė dar vieną 
akmenį ir šįkart persistengęs nuskraidino jį toli už stulpo. 

- Jei palauksi, kol baigsiu mokyti berniuką, būsiu laimingas galėda- 
mas duoti pamoką ir tau, - mostelėjo Zougas, visa povyza rodydamas 
pašaipą. - Rodos, tau pavyks išmokti naudotis svaidykle. - Senajam 

— Kaip Vornas gali mokytis su tokia supuvusia sena svaidykle? — 
gindamasis karščiavosi Braudas ir pasišlykštėjęs trenkė odinį diržą 
žemėn. - Niekam nepavyktų numesti akmens su ta seniena. Vornai, 
padarysiu tau naują svaidyklę. Net nesitikėk ko nors išmokti su senio 
nutampyta svaidykle. Jis net nebegali medžioti. 

Dabar jau supyko ir Zougas. Vyro išdidumas visada nukentėdavo, 
kai jį atleisdavo nuo medžioklės, tad senis sunkiai dirbo, kol išmoko 
meistriškai naudotis tokiu sudėtingu ginklu, kad bent kiek atsigrieb- 
tų. Zougas kažkada buvo antrasis po vado, kaip vado moters sūnus, 
tad jo išdidumą buvo lengva užgauti. 

— Geriau jau būti senu vyru nei berniuku, kuris manosi esąs vy- 
ras, — rėžė jis, imdamas svaidyklę, kuri gulėjo Braudui po kojomis. 

Užuomina apie vyriškumą pasirodė didesnė, nei Braudas galėjo pa- 
kelti — tai buvo paskutinis šiaudas. Jis nebegalėjo tvardytis ir pastūmė 
senį. Zougas, užkluptas netikėtai, neišlaikė pusiausvyros ir sunkiai tėš- 
kėsi ant žemės. Sėdėjo ant žemės kur nugriuvęs, kojas ištiesęs priešais 
save ir išpūtęs akis dairėsi nustebusiu žvilgsniu. Šito jis tikėjosi ma- 
Žiausiai. | 

Genties medžiotojai niekada vienas kito nepuldavo - tokia baus- 
mė buvo skirta moterims, kurios nepajėgios suprasti sudėtingesnių 
pamokymų. Jaunų vyrukų energijos perteklius buvo išliejamas imty- 
nėse, kurios vykdavo prižiūrint vyresniems ar bėgimo ir ieties svaidy- 
mo varžybose bei mėtant svaidyklę ir bolą — tai pasitarnaudavo dar ir 
medžioklės įgūdžiams lavinti. Medžiotojo įgūdžiai ir savitvarda tapo 
vyriškumo įrodymais tarp genties vyrų, bendradarbiavimas buvo būti- 
nas norint išgyventi. Braudą, beveik taip pat kaip ir Zougą, nustebino 
jo paries išpuolis, ir vos tik suprato, ką padaręs, paraudo iš gėdos. 

— Braudai! — tas žodis lyg vos valdomas riaumojimas išsiveržė va- 
dui iš burnos. Pakėlęs akis vaikinas susigūžė. Niekada nebuvo matęs 
Bruno tokio pikto. Vadas artinosi sulig kiekvienu žingsniu tvirtai sta- 

valdytųsi. - Šis vaikiškas būdo nesuvaldymas nedovanotinas! Jei tu 
dar nebuvai žemiausio rango medžiotojas, tai padarysiu, kad būtum. 
Pirmiausia, kas tau liepė kištis į berniuko pamokas? Ar Vorną mokyti 
liepiau tau ar Zougui? —- vado akyse blykčiojo pyktis. - Vadini save 
medžiotoju? Tu net nevertas vadintis vyru! Vornas valdosi geriau nei 
tu. Moteris, ir ta drausmingesnė. Tu būsimas vadas - tai ar taip ketini 
vadovauti vyrams? Tikiesi valdyti gentį, negalėdamas net pats susival- 
dyti? Nebūk toks tikras dėl ateities, Braudai. Zougas teisus. Tu vaikas, 
kuris galvoja esąs vyras. 

Braudas net apmirė. Jis niekada nebuvo taip žiauriai sugėdintas, ir 
dar priešais visus medžiotojus bei Vorną. Vaikinas norėjo bėgti pasi- 
slėpti, manė, kad niekada nebeatsigaus. Geriau jau būtų susidūręs su 
įsiutusiu urviniu liūtu nei Bruno įsiūčiu - Bruno, kuris retai rodydavo 
pyktį, nes retai kada ir būdavo priverstas tai daryti. Vienas veriantis 
žvilgsnis iš vado, kuris vadovavo genčiai taip sumaniai, ramiai ir oriai 
bei nepriekaištingai valdydamasis, kad to užtekdavo, ir bet kuris gen- 
ties narys, vyras ar moteris, pašokdavo, kad jam paklustų. Atsiduoda- 
mas tėvo valiai Braudas nukabino galvą. 

Brunas pažvelgė į saulę, o paskui davė ženklą eiti. Kiti medžio- 
tojai, nejaukiai stebėję, kaip rūsčiai barasi Brunas, apsidžiaugė, kad 
galės dingti iš ten. Jie nukulniavo paskui vadą, kuris greitu žingsniu 
patraukė atgal į urvą. Vis dar tirštai nuraudusiu veidu Braudas vilkosi 
iš paskos. 

Aila susigūžusi nė nekrustelėjo, lyg būtų įaugusi į žemę - vos drįso 
kvėptelėti. Buvo sustingusi iš baimės, kad vyrai ją pamatys. Suprato, 
jog buvo liudininke to, ko jokiai moteriai niekada nebūtų leista pama- 
tyti. Braudas niekada nebūtų taip iškoneveiktas priešais moterį. Vyrai, 
kad ir kas nutiktų, prieš moteris visada laikėsi vieningai lyg broliai. Ta- 
čiau regėtas vaizdas atvėrė mergaitei akis į tokią vyrų gyvenimo pusę, 
kurios nė neįtarė esant. Vyrai nebuvo visagaliai, laisvi ir nebaudžiami, 


kaip ji anksčiau manė. Vyrai turi klausyti įsakymų ir gali būti išbarti. 

Regis, tik vienas Brunas buvo visišką valdžią turintis ir virš visų esan- 
tis valdovas. Mergaitė nesuvokė, kad vadas paklūsta dar griežtesniems 
suvaržymams nei visi kiti — jį ribojo genties tradicijos ir papročiai, 
nesuvokiamos ir nenuspėjamos dvasios, valdančios gamtos jėgas, ir jo 
paties atsakomybės jausmas. 

Aila tūnojo pasislėpusi dar ilgai, kai vyrai paliko mokymų lauky- 
mę - bijojo, jog jie sugrįš. Vis dar buvo atsargi, kai galop ryžosi žengti 
iš už medžio. Nors ir iki galo nesuprato, kaip iš tiesų matyta scena pa- 
veiks genties vyrų gyvenimą, vieną dalyką ji suvokė - matė, jog Brau- 
das toks pat paklusnus, kaip ir moteris, ir tai ją džiugino. Mergaitė jau 
buvo įpratusi nekęsti to jauno pasipūtėlio, kuris negailestingai kabinė- 
josi prie jos, barėsi dėl menkiausio nieko, nesvarbu, ar būdamas teisus, 
ar ne, tad dėl karštakošio Aila dažnai vaikščiodavo su mėlynėmis. At- 
rodė, kad ir kiek stengtųsi, niekaip jam nejįtiks. 

Galvodama apie matytą kivirčą, mergytė žingsniavo per aikštelę. 
Prisiartinusi prie stulpo pamatė ant žemės tebegulinčią svaidyklę, ku- 
rią pykčio pagautas buvo numetęs Braudas. Skubėdami išeiti vyrai nė 
neprisiminė apie ją. Bijodama paliesti, Aila spoksojo į svaidyklę. "Tai 
ginklas ir baimė Bruno vertė virpėti vien nuo minties, kad padarys ką 
nors, kas galėtų jį supykdyti taip pat, kaip jis buvo įsiutęs ant Braudo. 
Mergaitei prieš akis vėl tarsi šmėstelėjo visi ką tik matytų įvykių prisi- 
minimai, ir ji, žiūrėdama į tysančią odos juostą, prisiminė Zougo pa- 
mokymus Vornui ir tai, kaip Vornui nesisekė. Ar tai tikrai taip sunku? 
Jei Zougas man parodytų, gal sugebėčiau? 

Mergaitė net apstulbo, kokia beatodairiška pasirodė jai jos pačios 
mintis, tad apsidairė, ar tikrai yra viena - baiminosi, kad jei kas nors 
pamatys, perskaitys net jos mintis. Paskui prisiminė, kad Braudui ne- 
pavyko. Ji pagalvojo apie tai, kaip Braudas bandė pataikyti į stulpą, 
kaip niekinamai mostelėjo Zougas nepasisekus, ir mergaitės veidą nu- 

Būtų šaunu, jei galėčiau padaryti tai, kas Braudui nepavyko. Jai 
patiko mintis, kad kur nors pralenks vaikiną. Dar sykį apsižvalgiusi 
atsargiai pašnairavo į svaidyklę, o paskui stabtelėjo ir pakėlė ją nuo 
žemės. Juto rankose lanksčią nudėvėto ginklo odą ir staiga dingtelėjo 
mintis apie tai, kokia bausmė laukia, jei kas nors pamatys ją su svai- 
dykle rankoje. Skubiai sužiurusi per laukymę ta kryptimi, kur nuėjo 
vyrai, vos neišmetė ginklo. 

Įdomu, ar man pavyktų? O, kaip supyktų Brunas, net nežinau, ką 
padarytų. Ir Krebas sakytų, kad pasielgiau blogai. Blogai jau vien tai, 
kad paliečiau tą svaidyklę. Bet kas gali būti bloga, kad prisiliečiau prie 
to odos gabalo? Ar tik todėl, kad ji naudojama mėtyti akmenis? Ar 
Brunas muštų mane? Manau, taip. Jis būtų patenkintas, kad paliečiau 
tą svaidyklę, nes tai suteiktų progą jam trenkti man. Argi nesupyktų, 
jei žinotų, ką mačiau. Jie taip užsirūstintų, kad kažin ar supyktų la- 
biau, jei sužinotų, kad pabandžiau naudotis ginklu. Jau kas blogai, tai 
blogai, tiesa? Įdomu, ar man pavyktų pataikyti į tą stulpą akmeniu? 

Mergaitė blaškėsi tarp noro išbandyti svaidyklę ir žinojimo, jog jai 
uždrausta tai daryti. Tai neteisinga. Ji žinojo, jog neteisinga. Bet no- 
rėjo pamėginti. Koks skirtumas, jei bus vienu blogu darbu daugiau? 
Niekas niekada nesužinos, juk aplinkui nieko nėra, tik aš. Ji kaltai ap- 
sidairė aplinkui dar kartelį ir nuėjo prie akmenų. 

Pakėlusi akmenį Aila pabandė prisiminti Zougo instrukcijas. Rū- 
pestingai sudėjusi abu svaidyklės galus kartu, tvirtai suspaudė - odos 
įduba tysojo suglebusi. Mergaitė pasijuto netikusi, nesuprato, kaip į 
išsidėvėjusią įdubą įdėti akmenį. Kelis kartus akmuo iškrito vos pa- 
judinus svaidyklę. Aila susikaupė, pabandė įsivaizduoti, kaip tai darė 
Zougas. Pabandė dar kartą ir beveik pavyko, bet svaidyklė pakibo ir 
akmuo vėl trenkėsi žemėn. 

Kitą kartą mergaitei pasisekė įsukti svaidyklę ir nusviesti apvalų 
akmenuką kelis žingsnius. Nudžiugusi ji pasigriebė dar vieną akmenį. 
Po dar kelių netikusių bandymų pavyko nusviesti antrą akmenį. Dar 


pora bandymų vėl buvo nesėkmingi, o paskui vienas akmuo nuskriejo 

toli nuo pažymėtos vietos, bet jau arčiau stulpo. Aila beveik perprato, 
kaip svaidyti. 

Kai akmenų krūva dingo, ji vėl juos surinko, o paskui pakartojo dar 
trečią kartą. Kai svaidė krūvą ketvirtą sykį, Ailai pavykdavo nusviesti 
daugumą akmenų, ir jie jau taip dažnai nekrisdavo. Pažvelgusi žemyn 
pamatė likusius tris akmenis. Pakėlė vieną, įdėjo į svaidyklę, įsuko ją 
virš galvos ir paleido. Atsitrenkęs tiesiai į stulpą akmuo dunkstelėjo ir 
atšoko, o mergaitė stryktelėjo aukštyn iš džiaugsmo ir oru nuskriejo 
džiaugsmo šūksnis. 

Pavyko! Pataikiau! Tai buvo atsitiktinumas, pataikyta visiškai ne- 
tyčia, bet tai nė kiek nesumažino jos džiaugsmo. Kitas akmuo nuskrie- 
jo plačiu lanku, bet toli už stulpo, o paskutinis bumbtelėjo ant žemės 
vos už kelių žingsnių. Bet sykį pataikiusi, mergaitė jau buvo tikra, kad 
gali tai pakartoti. 

Aila pradėjo vėl rinkti akmenis ir pastebėjo, kad saulė netoli hori- 
zonto vakaruose. Staiga prisiminė, kad ji turėjo pririnkti Izai laukinių 
vyšnių žievės. Kodėl taip vėlu? — svarstė mergaitė. Argi praleidau čia 
visą popietę? Iza jaudinsis, Krebas taip pat. Skubiai įkišusi svaidyklę 
į drabužio klostę, ji nuskubėjo prie vyšnių, nupjovė titnaginiu peiliu 
išorinę žievę ir nuplėšė ilgas vidinio žievės sluoksnio juostas. Tada kiek 
įkabindama nuskuodė prie urvo ir sulėtino žingsnį tik prie upės, kad 
galėtų grįžti moteriai deramu žingsniu. Bijojo, kad taip ilgai negrįžu- 
si jau ir taip prisivirė pakankamai košės, tad nenorėjo duoti niekam 
dingsties dar dėl ko nors supykti. 

— Aila! Kur buvai? Šitaip jaudinausi. Jau buvau tikra, kad tave už- 
puolė koks žvėris. Norėjau eiti prašyti Krebo, kad siųstų Bruną ieškoti 
tavęs, — vos pamačiusi mergaitę ėmė bartis Iza. 

— Dairiausi aplinkui, kas pradeda augti, tolėliau už laukymės, - jaus- 
damasi kalta aiškinosi Aila. - Nesuvokiau, kaip vėlu, - kalbėjo tiesą, 
bet visko nepapasakojo. — Štai, vyšnios žievė. Burnočiai jau dygsta ten 


pat, kur ir pernai. Ar neminėjai, kad jie tinka Krebui nuo reumato? 


Viso 


URVINIO LOKIO GENTIS 


— Taip, bet reikia išmirkyti šaknį ir tada tuo skysčiu praustis, kad 
sumažėtų skausmas. Iš uogų gaminama arbata. Spaustų uogų sultys 
tinka nuo visokių gumbų ir guzų, - nejučia užsivedė pasakoti gydyto- 
ja, o paskui nustojo. - Aila, bandai atitraukti mano dėmesį, užkalbinai 
apie gydymą. Žinai, kad neturėjai taip ilgai vaikštinėti ir versti mane 
jaudintis, - gestais parodė Iza. 

Dabar, kai pamatė, kad mergaitei nieko nenutiko, jos pyktis praėjo, 
bet norėjo užsitikrinti, jog daugiau ji taip ilgai viena neklaidžios. Iza 
jaudindavosi, kad ir kada Aila išeidavo. 

— Daugiau taip nedarysiu tau nieko nesakiusi, Iza. Tik ėmė temti 
greičiau, nei supratau. 

Kai jos įėjo į urvą, Uba, kuri visą dieną ieškojo Ailos, tuoj pat pa- 
stebėjo. Storomis kreivomis kojelėmis pribėgusi prie mergaitės mažoji 
susvyravo. Tačiau Aila spėjo pagriebti Ubą jai nespėjus pargriūti ir iš- 
kėlė ją aukštai į orą. 

— Ar galėčiau kada nors kartu vestis Ubą? Nebūsiu taip ilgai. Galė- 
čiau jai pradėti rodyti, kas kur yra. 

— Ji dar per jauna, kad suprastų. Dar tik mokosi kalbėti, - tarė Iza, 
tačiau matydama, kokios laimingos mergaitės būdamos kartu, pridū- 
rė: - Manau, kad kartais gali ją vestis, jei tik neisi toli. 

— Oi, kaip gerai! - apsidžiaugė Aila, su kūdikiu rankose apkabin- 
dama Izą. Ji laikė mažutę iškėlusi aukštai ir garsiai nusijuokė, o Uba 
spoksojo į ją susižavėjimo kupinomis, blizgančiomis akutėmis. - Ar 
ne smagu, Uba? — tarė statydama mergytę ant žemės. - Mama ketina 
leisti tau eiti su manimi, 

Kas nutiko tam vaikui — stebėjosi Iza. Nemačiau jos tokios jau se- 
niai. Šiandien ore tikriausiai sklando keistos dvasios. Pirmiausia vyrai 
grįžo namo anksti ir neplepėjo susėdę, kaip paprastai, o tik išsiskirstė 
po savo židinius ir beveik nedirstelėjo į moteris. Nemanau, jog būčiau 
pastebėjusi, kad kuris nors bartųsi. Net Braudas beveik gražiai elgė- 
si su manimi. Paskui Aila užsibūna visą dieną ir grįžta namo kupina 


energijos, visus apkabina. Nesuprantu. 


— Taip? Ko nori? - nekantriai mostelėjo Zougas. 

Tokią ankstyvą vasaros dieną buvo neįprastai karšta. Zougas jau- 
tėsi nesmagiai — ištroškęs, prakaitavo karštos saulės atokaitoje ir dar- 
bavosi buku grandikliu prie didžiulės elnio odos, o toji džiūvo. Senis 
nebuvo nusiteikęs nutraukti darbą, ir dar ypač dėl tos plokščiaveidės 
bjaurios mergiotės, kuri ką tik prisėdo prie jo nuleidusi galvą ir laukė, 
kol ją pakalbins. 

— Ar Zougas norėtų vandens? —- mostelėjo Aila, kukliai pakelda- 
ma akis, kai senis patapšnojo jai petį. - Mergaitė buvo prie šaltinio ir 
pamatė medžiotoją dirbant karštoje saulėje. Mergaitė pagalvojo, kad 
medžiotojas gali būti ištroškęs, tikrai nenorėjo pertraukti, - kreipėsi ji 
į vyrą tinkamai, pagarbiai, taip, kaip reikia kalbant su medžiotoju. 

Ji pasiūlė beržo tošies puodelį ir pakėlė pilną vandens krepšį, paga- 
mintą iš kalnų ožkos skrandžio. 

Bandydamas nuslėpti nuostabą, Zougas pritariamai suniurzgė dėl 
tokio mergaitės rūpestingumo, o ši tuo metu jau pylė jam į puodelį 
šaltą vandenį. Dirbdamas senis negalėjo patraukti jokios moters dė- 
mesio ir paprašyti vandens, o pats atsistoti nenorėjo. Oda buvo beveik 
išdžiūvusi. Kad išdirbta oda būtų elastinga ir lanksti, kaip jis norėjo, 
buvo labai svarbu darbuotis be pertraukų. Senis žvilgsniu nusekė mer- 


gaitę, kai toji padėjo vandenmaišį greta esančiame šešėlyje, o paskui 

atsinešusi kuokštą kietų žolių ir vandenyje išmirkusių šaknų pasiruošė 
pinti krepšį. 

Nors Uka visada elgėsi pagarbiai ir nedvejodama pildė visus jo pra- 
šymus nuo pat tos akimirkos, kai su buvusio vyro sūnumi atsikraustė 
gyventi pas Zougą, ji retai kada bandydavo nuspėti jo norus, kaip kad 
elgdavosi su savo vyru prieš jam žūstant. Visas Ukos dėmesys buvo 
nukreiptas į Grodą, ir Zougui trūko tų ypatingų nedidelių patogumų, 
kuriuos teikdavo atsidavusi žmona. Zougas retkarčiais dirstelėdavo į 
mergaitę, įsitaisiusią netoliese. Ji tylėjo, dirbo susikaupusi. Šamanas ją 
puikiai išmokė, pagalvojo senis. Vyras nepastebėjo, kad mergaitė akies 
kampučiu stebi, kaip jis traukia, tempia ir grando sudrėkintą odą. 

Vėliau tą vakarą senis sėdėjo priešais urvą vienas ir spoksojo į tolį. 
Medžiotojai buvo išėję. Uka ir dar dvi moterys - kartu su jais, tad 
Zougas valgė vakarienę prie Guvo židinio su Ovra. Matydamas jauną 
moterį, dabar visiškai suaugusią ir susiporavusią, kai rodės dar visai ne- 
seniai ji buvo kūdikėlis Ukos rankose, Zougas nejučia pagalvojo apie 
bėgantį laiką, kuris atėmęs iš jo jėgas neleido medžioti kartu su vyrais. 
Nuo židinio vyras pakilo vos pavalgęs. Buvo jau kaip reikiant susimąs- 
tęs, kai pastebėjo ateinančią mergaitę su pintu dubenėliu rankose. 

— Mergaitė pririnko uogų daugiau, nei galime suvalgyti, - tarė Aila 
tuojau, kai tik senis leido jai prabilti. - Ar medžiotojui dar tilptų jas 
suvalgyti, kad nesugestų? 

Negalėdamas nuslėpti malonumo, Zougas priėmė siūlomą dube- 
nėlį. Aila tyliai atsisėdo pagarbiu atstumu, o senis skanavo saldžias, 
sultingas uogas. Kai baigė, grąžino dubenėlį ir mergaitė skubiai pasi- 
šalino. Nežinau, kodėl Braudas sako, kad ji nepagarbi, galvojo Zougas, 
stebėdamas nueinančią Ailą. Nematau nieko bloga, nebent tai, kad ji 
ypač bjauri. 

Kitą dieną Zougui dirbant Aila vėl atnešė vėsaus šaltinio vandens 
ir išsidėliojo medžiagas krepšiui pinti. Vėliau, kai Zougas buvo ką tik 


baigęs trinti taukus į minkštą elnio odą, prie jo prišlubavo šamanas. 

— Lauke karšta apdirbinėti odas, - parodė judesiu Krebas. 

— Gaminu naujas svaidykles vyrams ir Vornui esu prižadėjęs naują. 
Svaidyklėms oda turi būti labai lanksti. Kol ji džiūsta, turi būti nuolat 
minkštinama ir taukai turi visiškai susigerti. Geriausia tai daryti sau- 
lėkaitoje. 

— Esu tikras, medžiotojai džiaugsis turėdami jas, - pastebėjo ša- 
manas. - Gerai žinoma, kad esi svaidyklių ekspertas. Stebėjau tave su 
Vornu. Jam pasisekė, kad turi tokį mokytoją kaip tu. Sunku taip iš- 
mokti. Turbūt ir gaminti jas yra menas. 

Pagirtas šamano senis nušvito. 

— Rytoj jas išpjausiu. Vyrų dydžius žinau, bet Vornui teks pamatuo- 
ti. Svaidyklė turi tikti rankai, kad būtų kuo tiksliausia ir galingiausia. 

— Iza ir Aila gamina žvyrę, kurią anądien atnešei kaip šamano dalį. 
Iza moko mergaitę paruošti ją taip, kaip mėgstu. Gal šį vakarą norė- 
tum pavakarieniauti prie šamano židinio? Aila norėjo, kad pakvies- 
čiau tave, o ir aš pats būsiu laimingas, jei prisidėsi. Kartais vyrui smagu 
pakalbėti su kitu vyru, o aš prie savo židinio turiu tik moteris. 

— Zougas valgys su šamanu, — atsiliepė senis, akivaizdžiai paten- 
kintas. 

Nors bendros šventės buvo dažnos ir dažnai dvi šeimos valgyda- 
vo kartu, ypač jei būdavo susijusios, šamanas retai ką kviesdavosi prie 
savo židinio. Tai, kad turėjo savo židinį, jam buvo gana nauja, ir vyras 
džiaugėsi galėdamas atsipalaiduoti tarp savo moterų. Bet Krebas pa- 
žinojo Zougą nuo vaikystės, visada mėgo ir gerbė jį. Malonumas, su- 
švitęs senio veide, privertė šamaną susimąstyti, kad turėjo jį pasikviesti 
anksčiau. Buvo patenkintas, kad Aila paprašė to. Na, Zougas galų gale 
juk davė jam žvyrę. 

Iza nebuvo pratusi prie draugijos. Ji jaudinosi, irzo ir nebežinojo, 
ko griebtis. Moteris išmanė ne vien apie žoleles, bet ir apie priesko- 
nius bei vaistus. Ji žinojo, kaip subtiliai panaudoti kelis prieskonius, 


kurie sustiprindavo maisto skonį. Maistas buvo skanutėlis, Aila ypač 

paslaugi ir nelendanti į akis, tad šamanas jautėsi patenkintas moteri- 
mis. Kai vyrai prisikimšo pilvus, Aila patiekė jiems skanios ramunėlių 
ir mėtų arbatos, kuri, Iza žinojo, padės virškinti. Šalia turėdami dvi 
moteris, pasirengusias nuspėti kiekvieną jų norą, ir putlią, patenkintą 
mažutę mergytę, kuri ropojo seniams ant kelių, tampė juos už barzdų, 
versdama vėl jaustis jauniems, abu vyrai atsipalaidavo ir ėmė kalbėtis 
apie senus laikus. Zougas buvo dėkingas ir truputį pavydėjo senajam 
šamanui židinio, kurį jis galėjo vadinti savu, o šamanas jautė, kad jo 
gyvenimas toks, jog geresnio norėti ir nebeįmanoma. 

Kitą dieną Aila stebėjo, kaip Zougas matuoja odinę juostą Vorno 
svaidyklei, ir labai įdėmiai klausėsi, kai senis aiškino, kodėl juostos ga- 
lai turi būti suglausti būtent taip, kodėl neturi būti nei per ilgi, nei per 
trumpi, o paskui matė, kaip apvalų akmenį, išmirkytą vandenyje, jis 
deda į kilpos vidurį, kad oda pakankamai įsitemptų ir sudarytų įdubą. 
Kai mergaitė atnešė seniui atsigerti vandens, jis rinko odos nuopjovas, 
likusias po kelių svaidyklių gamybos. 

— Ar Zougas dar kaip nors panaudoja likusias odos atraižas? Oda 
atrodo labai minkšta, — judesiais pasiteiravo Aila. 

Zougas panoro pasikalbėti su dėmesinga, juo besižavinčia mergai- 
te. 

— Atraižų nebenaudoju. Ar norėtum jų? 

— Mergaitė būtų dėkinga. Manau, kai kurie gabalai pakankamai 
dideli, kad būtų panaudoti, - nulenkusi galvą parodė Aila. 

Kitą dieną Zougas beveik pasigedo Ailos, kad ji dirbtų greta ir pa- 
duotų jam vandens. Tačiau jo darbai buvo baigti, ginklai pagaminti. 
Senis pastebėjo, kaip mergaitė traukia į mišką su nauju rinkimo krep- 
šiu, pritvirtintu prie nugaros, ir kasimo lazdele rankoje. Tikriausiai 
eina rinkti augalų Izai, pagalvojo Zougas. Visai nesuprantu Braudo. 
Seniui nelabai rūpėjo jaunuolio nuomonė, tik nepamiršo, kaip šis pa- 
vasarį buvo jį užsipuolęs. Kodėl Braudas nuolat persekioja mergaitę? 


Ji darbšti, pagarbi - šamano nuopelnas. Jam pasisekė, kad turi ją ir Iz3. 

Zougas prisiminė tą malonų vakarą, kurį praleido pas didįjį šamaną, ir 
nors niekada to neminėjo, prisiminė, kad tai Aila paprašė Krebo pa- 
sikviesti jį pavakarieniauti kartu. Senis stebėjo, kaip aukšta mergaitė 
tiesiomis kojomis žingsniuoja tolyn. Kaip gaila, kad ji bjauri, pagalvo- 


jo Zougas, nes vieną dieną ji būtų puiki pora. 


Kai Aila pasigamino naują svaidyklę iš Zougo duotų atraižų vieto- 
je senosios, kuri visiškai susidėvėjo, nutarė toliau nuo urvo paieškoti 
vietos mokytis. Mergaitė visą laiką baiminosi, kad kas nors ją nutvers. 
Pradėjusi eiti pagal upę, tekančią netoli urvo, paskui kilo kalnu greta 
į upę įtekančio upeliuko, sunkiai skindamasi kelią per tankiai sužėlu- 
sius krūmus. 

Mergaitę sustabdė aukšta akmeninė siena, virš kurios pakopomis 
taškydamasis liejosi krioklys. Atsikišę akmenys, kurių aštrios briaunos, 
apaugusios sodriai žaliomis samanomis, atrodė minkštesnės, skirstė 
nuo akmens prie akmens tyškantį vandenį į ilgas plonas sroveles, ku- 
rios pažerdamos purslų šydą šoko aukštyn ir vėl krito žemėn. Vanduo 
rinkosi putotame tvenkinyje, užpildydamas negilų akmenuotą basei- 
nėlį krioklio papėdėje, o paskui toliau tekėjo įsiliedamas į didesnius 
vandenis. Siena buvo tarsi užtvara, einanti lygiagrečiai su upe, bet kai 
Aila paėjėjo pagal ją urvo link, status šlaitas kilo aukštyn, nors ir stai- 
giu, bet įveikiamu statumu. Viršuje žemė buvo lygi, mergaitė vėl pasie- 
kė upeliuką, tad toliau mynė pakrante. 

Drėgnos, pilkai žalios kerpės augo ant pušų ir eglių, kurių dau- 
giausia žaliavo aukščiau ant kalno. Šen ir ten aukštais medžiais bei po 
įvairiaspalves žemę nuklojusias samanas, lyg kokį nesibaigiantį nuo 
šviesiai geltonos iki sodriai žalios spalvos kilimą, akmenis ir nukri- 


tusius rąstus strykčiojo voverės. Priekyje mergaitė matė pro visžalius 

medžius skverbiantis ryškios saulės šviesą. Toliau einant pakrante 
medžiai retėjo, pramaišiui įsiterpdavo keli lapuočiai, tik sumenkę lyg 
būtų krūmai, o paskui atsivėrė proskyna. Mergaitė iš miško įžengė į 
nedidelį lauką, kurio tolimasis galas baigėsi pilkai ruda uoline kalno 
siena, negausiai apaugusia tvirtai šaknimis įkibusiais augaliukais, ko- 
piančiais vis aukštyn. 

Upelis, kuris vinguriavo viena pievos puse, vandenis gavo iš didžiu- 
lio šaltinio, trykštančio iš akmeninės sienos netoli lazdynų sąžalyno, 
raudonuojančio greta akmenų. Kalnai buvo lyg korys išvagoti pože- 
minių įtrūkimų ir plyšių, į kuriuos susigerdavo vėl pasirodę tyro, žė- 
rinčio vandens šaltiniai iš tirpstančių ledynų. 

Aila nužingsniavo per aukštai kalnuose žaliuojančią pievą ir go- 
džiai atsigėrusi šalto vandens sustojo apžiūrėti dar neprinokusias po 
du ir tris sulipusių riešutų, slypinčių žaliuose spygliuotuose kevaluose, 
kekes. Mergaitė nuraškė vieną kekę, nulupo žievę ir sutraiškė minkštą 
kevalą dantimis - rado blizgantį, baltą, pusiau užaugusį riešutuką. Ji 
visada mėgo neprinokusius lazdyno riešutus labiau nei prinokusius, 
nukritusius ant žemės. Riešutas pasirodė skanus, tad ji užsimanė dau- 
giau ir nuskynusi dar kelias kekes įsidėjo į krepšį. Skindama pastebėjo 
tarp tankiai sužėlusių lapų tamsuojant angą. 

Atsargiai praskleidusi į šalį šakas Aila pamatė lazdynų sąžalyno 
slepiamą nedidelį urvą. Prasklaidžiusi krūmus mergaitė rūpestingai 
apžiūrėjo urvą, o paskui žengė vidun paleisdama šakas, kurios vėl už- 
skleidė praėjimą. Nedidukas urvas buvo maždaug dvylikos pėdų gy- 
lio ir pusės tiek pločio. Jei būtų pakėlusi rankas, būtų beveik palietusi 
įėjimo viršų. Viršus nuožulniai leidosi žemyn beveik per pusę gylio, 
o paskui urvo galo link beveik stačiai smigo į sausą žemę, nuklojusią 
urvo grindis. 

Tai buvo tik nedidelė skylė kalno šlaite, bet pakankamo dydžio, 
kad mergaitė patogiai judėtų viduje. Ji pastebėjo supuvusių riešutų 


sankaupą ir prie įėjimo kelių voverių išmatas, tad suprato, kad urvu 

nesinaudoja joks didesnis padaras. Džiaugdamasi savo radiniu, Aila 
strykčiojo aplinkui ratu. Urvas atrodė skirtas tiesiog jai. 

Išlindusi iš urvo mergaitė apsižvalgė po laukymę, tada palypėjo 
truputį aukštyn plika uola ir pasislinko siaura atbraila, kyšojusia virš 
atodangos. Aukštai virš galvos tarp dviejų uolų žiojinčiame plyšyje 
buvo matyti tviskantis vidinės jūros vanduo. Žemiau mergaitė matė 
mažą žmogaus figūrėlę prie plono sidabrinio upės kaspino. Aila sto- 
vėjo beveik tiesiai virš genties urvo. Ropšdamasi žemyn ji apėjo vos ne 
visą proskyną. 

Ji beveik tobula, svarstė mergaitė. Galiu mokytis lauke, šalia yra ge- 
riamo vandens, o jei lis, pasislėpsiu urve. Galiu čia paslėpti ir svaidyk- 
lę. Tada nereikės bijoti, kad Krebas arba Iza suras ją. Yra net lazdyno 
riešutų, o vėliau galiu pasidėti atsargų ir žiemai. Vyrai beveik niekada 
nelipa medžioti taip aukštai. Čia bus mano vieta. Mergaitė nubėgo 
per laukymę iki upelio ir ėmė dairytis apvalių akmenukų, kad galėtų 
išbandyti naują svaidyklę. 


Aila kopdavo į savo nuošalų kampelį kiekviena pasitaikiusia pro- 
ga. Ji rado tiesesnį, kad ir statesnį kelią iki pievelės kalnuose ir daž- 
nai išgąsdindavo besiganančias laukines avis, kalnų ožkas ar baikščius 
elnius. Tačiau dažnai užsukantys į aukštai kalnuose esančią ganyklą 
gyvūnai greitai priprato prie mergaitės ir jai pasirodžius tik pasitrauk- 
davo į kitą žolėmis apaugusios proskynos galą. 

Kai pataikyti akmeniu į stulpą jau nebuvo sudėtinga, nes įgudo 
naudotis svaidykle, ji ėmėsi sudėtingesnių taikinių. Aila stebėjo, kaip 
Zougas duoda nurodymus Vornui, o paskui taikė patarimus ir metodus 
mokydamasi viena. Jai tai buvo žaidimas, kažkas smagaus, o dar labiau 
magėjo palyginti savo pažangą su Vorno. Svaidyklė nebuvo mėgsta- 

miausias berniuko ginklas, ir jis trenkdavo senio ginklą žemėn. Vaikas 
labiau domėjosi ietimi, tikrųjų medžiotojų ginklu, ir jam net buvo pa- 
vykę nudėti kelis nedidelius, lėčiau judančius gyvūnėlius - gyvates ir 
dygliakiaules. Jis nesistengė taip, kaip Aila, tad ir sekėsi jam sunkiau. 
Pamačiusi, kad jai sekasi geriau, mergaitė dėl to didžiavosi, jautėsi lai- 
mėtoja ir dar šiek tiek pasikeitė - tai neliko nepastebėta Braudo. 

Moterys turėjo būti romios, paklusnios, neaikštingos ir kuklios. 
Valdingas jaunuolis laikė asmeniniu įžeidimu, kad Aila nėmaž ne- 
sibaimino, kai jis prieidavo. Tai kėlė grėsmę jo vyriškumui. Braudas 
stebėjo mergaitę bandydamas nustatyti, kas jai ne taip, ir skubėdavo 
jai suduoti vien tam, kad pamatytų jos akyse šmėstelint baimę ar pri- 
verstų susigūžti. 

Aila bandė tinkamai elgtis, daryti viską, ką vaikinas paliepdavo, 
kiek tik pajėgdama greičiau. Ji nežinojo, jog jos žingsniai laisvi, tokiais 
tapę visai nejučia, vaikštinėjant po miškus ir laukus, laikysena išdidi, 
nes pavyko išmokti sudėtingo įgūdžio, ir dar geriau nei kas nors kitas, 
tad Aila vis labiau pasitikėjo savimi. Ji nežinojo, kodėl Braudas kabi- 
nėjasi prie jos labiau nei kiti. Jis ir pats nesuprato, kodėl toji mergaitė 
jį taip erzina. Tai buvo nenusakoma, ir Aila galėjo ką nors pakeisti ne 
daugiau nei savo akių spalvą. 

Dalis pykčio buvo susiję su vyruko prisiminimais apie tai, kaip Aila 
atėmė jam skirtą dėmesį per vyriškumo ritualą, bet tikroji problema 
buvo ta, kad mergaitė nepriklauso genčiai. Ji neturėjo nuo praeitų 
kartų į kraują įaugusio paklusnumo. Mergaitė priklausė kitai, naujai, 
jaunesnei žmonių rūšiai, gyvybingesnei, judresnei, tai, kurios nevaržė 
neprotingos tradicijos ir smegenys, kuriose buvo beveik vien tik prisi- 
minimai. Mergaitės smegenys veikė įvairiausiomis kryptimis, jos plati 
aukšta kakta, kur buvo smegenų kaktinės skiltys, leido suprasti skir- 
tingus požiūrius. Ji galėjo priimti naujoves, keisti jas pagal savo valią ir 
sugalvoti tai, apie ką ją priėmusi gentis nė nesvajojo, ir gamtos valia jos 


rūšiai buvo lemta pakeisti senąją, mirštančią žmonių rasę. 

Giliai pasąmonėje Braudas nujautė skirtingus dviejų žmonių rasių 
likimus. Aila buvo daugiau nei grėsmė jo vyriškumui — pavojinga jo 
egzistencijai. Braudo neapykanta Ailai buvo seno neapykanta naujo- 
vėms, tradicijų išradimams, panašiai kaip tai, kas miršta, negali pakęs- 
ti gyvuojančių. Braudo rasė buvo per daug nejudri, nesikeičianti. Šie 
žmonės pasiekė aukščiausią savo išsivystymo laipsnį - daugiau augti 
nebuvo kur. Aila buvo gamtos eksperimento dalis, ir nors bandė kopi- 
juoti genties moteris, tai buvo tik paviršius, apgaulinga išorė, priemo- 
nė, kurios teko griebtis, kad išgyventų. Mergaitė jau buvo berandanti 
būdus, kaip tą padaryti ir išreikšti giliai glūdintį poreikį. Ir nors visaip 
bandė įtikti valdingam jaunuoliui, viduje pradėjo maištauti. 

Vieną ypač sunkų rytą Aila nuėjo prie tvenkinio atsigerti. Vyrai buvo 
susirinkę kitoje išėjimo iš urvo pusėje ir planavo kitą medžioklę. Mergai- 
tė jautėsi patenkinta, nes tai reiškė, kad Braudo kurį laiką nebus. Pasinė- 
rusi į savo mintis, Aila sėdėjo su puodeliu rankose šalia ramaus vandens. 
Kodėl Braudas su manimi visada toks šiurkštus? Kodėl vis priekabiau- 
ja? Stengiuosi, kaip ir visi kiti. Darau viską, ko tik tas užsimano. Kas iš 
to, kad taip neriuosi iš kailio? Nė vienas kitas vyras nepersekioja manęs 
taip, kaip jis. Tiek ir tenoriu, kad paliktų mane ramybėje. 

— Ai! - nejučia sukliko, kai netikėtai jai kliuvo skaudus Braudo 
smūgis. 

Visi stabtelėję pažvelgė į mergaitę, o paskui skubiai nudūrė akis į 
šalį. Mergaitė, kuri jau beveik moteris, taip nerėkauja tik todėl, kad jai 
trenkė vyras. Paraudusi iš gėdos Aila atsisuko į kankintoją. 

— "Tu, tingine, sėdi čia ir spoksai sau į vieną tašką! - mostais rodė 
Braudas. - Sakiau tau, kad atneštum mums arbatos, bet nekreipei dė- 
mesio. Kodėl turiu prašymą ne sykį kartoti? 

Kylantis pyktis nudažė mergaitės skruostus raudoniu dar tirščiau. 
Ji pasijuto pažeminta surikusi, sugėdinta prieš visą gentį, ir įtūžo, kad 
dėl to kaltas Braudas. Aila atsistojo, bet ne taip, kaip įprastai pašokda- 
vo, kad paklustų jo įsakymui. Lėtai, įžūliai ji pakilo ir prieš nueidama 

paruošti arbatos šaltai, su neapykanta nudelbė žvilgsniu Braudą - pui- 
kiai girdėjo, kad stebintys gentainiai net aiktelėjo. Kaip ji drįso taip 
begėdiškai pasielgti ? 

Braudas ko nesprogo iš įsiūčio. Šokęs mergaitei iš paskos, apsuko 
ją ir smogė kumščiu į veidą. Smūgis parbloškė Ailą ant žemės, jam po 
kojomis, o iš paskos sekė dar vienas stiprus trinktelėjimas. Bandydama 
gintis mergaitė dangstėsi rankomis, o Braudas vis smogė ir smogė jai. 
Aila stengėsi neišleisti nė garselio, nors taip Žiauriai užpuolus niekas 
nė nesitikėjo tylos. Braudo įniršis prasiveržus žiaurumui tik augo - jis 
norėjo išgirsti tą mergiotę rėkiant, ir smūgių kruša pylėsi vienas po 
kito, jau visai nebevaldomai. Aila sukando dantis ir kentė skausmą, at- 
kakliai atsisakydama suteikti jam pasitenkinimą, kurio siekė. Po kurio 
laiko jau ir nebūtų galėjusi šaukti. 

Blausiai lyg per raudoną miglą mergaitė suvokė, kad smūgiai liovė- 
si. Ji pajuto, kaip Iza kelia ją ir sunkiai atsirėmusi į gydytoją nušlitinėjo 
į urvą beveik praradusi sąmonę. Skausmo bangos skaudžiai talžė, mer- 
gaitė tai nutirpdavo ir nieko nebejausdavo, tai vėl atsigaudavo. Ji tik 
miglotai nutuokė, kad Iza deda vėsius, raminančius tvarsčius ir kilsteli 
jos galvą, kad galėtų pagirdyti kartaus skonio gėrimu, o paskui paniro 
į vaistų sukeltą miegą. 

Kai Aila prabudo, blausioje priešaušrio šviesoje jau buvo matyti pa- 
Žįstamų urve esančių daiktų kontūrai, dar vos pastebimai nušviesti ir 
gęstančių žarijų židinyje. Mergaitė pabandė pakilti. Judesiui pasiprie- 
šino visi kūno raumenys ir kaulai. Iš lūpų išsprūdo aimana, ir tą pačią 
akimirką šalia mergaitės išdygo Iza. Moters akys žvelgė labai iškalbin- 
gai - jos buvo kupinos skausmo ir susirūpinimo dėl Ailos. Ji niekada 
dar nebuvo mačiusi ko nors taip žiauriai sumušto. Net jos buvęs vyras 
pačiomis baisiausiomis dienomis nebuvo taip trankęs Izos. Ji neabejo- 
jo, jog Braudas būtų mergaitę užmušęs, jei jo nebūtų jėga sustabdę. Iza 
niekada nemanė, kad kada nors išvys tokį vaizdą, ir niekada nenorėjo 


daugiau to matyti. 

Kai grįžo prisiminimai apie įvykį, Ailą užplūdo baimė ir neapykan- 
ta. Ji žinojo, jog neturėjo elgtis taip įžūliai, bet nebuvo jokios priežas- 
ties, dėl kurios būtų galėjusi tikėtis tokio žiauraus išpuolio. Kodėl ji 
sukeldavo Braudui tokius pykčio protrūkius? 

Brunas buvo piktas, vaikščiojo šaltas ir tylus, gentainiai vengė jo 
vaikščiodami ant pirštų galų. Jis nepateisino Ailos akiplėšiškumo, bet 
Braudo reakcija Bruną pribloškė. Jis buvo teisus nubausdamas mergai- 
tę, tačiau vaikinas aiškiai persistengė. Net nepakluso vado paliepimui 
liautis, Brunui teko nutempti jį. Dar blogiau tai, kad nesusivaldė prieš 
moterį. Leido mergaitei išprovokuoti jį nevaldomo įsiūčio prover- 
Žiui. 

Po Braudo karštakošiško išsišokimo mokymų lauke Brunas buvo 
įsitikinęs, kad jaunuolis daugiau niekada sau neleis dar kartą nesusi- 
valdyti, bet dabar tas tiesiog puolė niršiau nei vaikas, ir dar blogiau 
tai, kad jau suaugusio vyro kūnu. Pirmą kartą Brunas pradėjo rimtai 
abejoti, ar išmintinga būtų leisti Braudui perimti vadovavimą genčiai, 
ir tai skaudino vyrą labiau nei pats norėjo pripažinti. Braudas buvo 
daugiau nei jo moters sūnus, daugiau nei mylimas sūnus. Brunas buvo 
įsitikinęs, kad šis vaikinas perėmė jo dvasią, kuri sukūrė jį tokį, ir mylė- 
jo sūnų labiau nei gyvenimą. Jaunuolio nesėkmė užgriuvo Bruną kaip 
skaudi kaltė. Tai Brunas kaltas dėl visko. Kažkur jis suklydo, netinka- 
mai jį išaugino, netinkamai mokė, darė jam per daug nuolaidų. 

Prieš kalbėdamasis su Braudu, vadas laukė kelias dienas. Norėjo 
leisti sau rūpestingai apgalvoti viską. Braudas tą laiką praleido įsitem- 
pęs ir nervindamasis, vargiai teišeidamas iš šeimos židinio ribų, ir jam 
beveik palengvėjo, kai galų gale Brunas pamojo prieiti, nors sekant 
paskui vadą širdis virpėjo iš baimės. Nieko pasaulyje nebijojo taip, 
kaip tėvo pykčio, tačiau kalbėtis privertė visai ne pyktis. 

Paprastais gestais ir tyliu balsu Brunas papasakojo Braudui, apie ką 
galvojo. Jis prisiėmė kaltę dėl Braudo nesėkmių, ir jaunuolis susigėdo 


labiau nei kada nors gyvenime. Jį privertė suprasti, kaip Brunas jį myli, 

pajusti jo sielvartą taip, kaip dar nebuvo tekę patirti. Brunas nebuvo tas 
išdidus vadas, kurį Braudas visą laiką gerbė ir kurio baiminosi, tai buvo 
vyras, jį mylėjęs ir giliai juo nusivylęs. Braudą beprotiškai graužė sąžinė. 

"Tada vaikinas pamatė Bruno akyse tvirtą apsisprendimą. Vadui vos 
neplyšo širdis, bet genties interesai turi būti svarbiausi. 

— Dar vienas išsišokimas, Braudai. Vos užuomina apie kokį nors 
išpuolį, ir tu man daugiau ne sūnus. Tu turėtum po manęs užimti vado 
vietą, bet prieš patikėdamas gentį vyrui, kuris nesusivaldo, atsisakysiu 
tavęs ir būsi prakeiktas mirtimi, - kalbėjo Brunas nerodydamas jokių 
emocijų. - Kol nepamatysiu, jog esi vyras, nėra jokios vilties, kad gali 
vadovauti. Stebėsiu tave, bet lygiai taip pat ir kitus medžiotojus. Man 
teks stebėti daugiau nei tik pykčio proveržius, Braudai, turiu įsitikinti, 
jog esi vyras. Jei man teks pasirinkti vadu ką nors kitą, tavo statusas 
gentyje liks pats žemiausias, visiems laikams. Ar aš pasakiau aiškiai? 

Braudas negalėjo patikėti. Atsisakys? Mirties prakeikimas? Vado- 
vauti parinks kažką kirą? Žemiausio statuso vyras visiems laikams? 
Negali būti. Bet tvirtai sučiauptas Bruno žandikaulis ir ryžtingas 
žvilgsnis nepaliko jokių abejonių. 

— Taip, Brunai, - linktelėjo vaikinas. Jo veidas buvo mirtinai iš- 
blyškęs. 

— Kitiems apie mūsų pokalbį nieko nesakysime. Jiems bus sun- 
ku priimti tokius pasikeitimus, o aš nenoriu, kad žmonės be reikalo 
jaudintųsi. Bet net neabejoju, kad pasielgsiu taip, kaip sakiau. Vadui 
genties interesai visada svarbiau nei jo paties - tai pirmas dalykas, kurį 
turi išmokti. Štai kodėl vadui taip svarbu kontroliuoti save. Jam tenka 
atsakomybė dėl genties išlikimo. Vadas turi mažiau laisvės nei moteris, 
Braudai. Jis turi daryti daug dalykų, kurių nenori. Jei būtina, net atsi- 
sakyti savo moters sūnaus. Ar supranti? 

— Suprantu, Brunai, - atsakė vaikinas. Jis nebuvo tikras, kad supra- 
to. Kaip gali vadas turėti mažiau laisvės nei moteris? Vadas gali daryti 
bet ką, visiems vadovauti - moterims ir vyrams. 


— Dabar eik, Braudai. Noriu pabūti vienas. 

Tai nutiko kelios dienos prieš Ailai pajėgiant atsikelti, o kol mer- 
gaitės kūną nusėjusios tamsios mėlynės virto bjauriai geltonomis ir ga- 
lop išblėso, praslinko dar daug laiko. Iš pradžių Aila buvo tokia atsargi, 
kad bijojo net prisiartinti prie Braudo, ir pašokdavo vos pamačiusi jį. 
Bet kai praėjo paskutinieji skausmai, mergaitė pradėjo pastebėti, jog 
jis pasikeitė. Daugiau nepriekabiaudavo, nesierzino ir pats jos vengė. 
Kai jau pamiršo skausmą, Aila net pradėjo justi, kad buvo verta iškęs- 
ti mušimą. Ji suprato, kad būtent nuo tada Braudas visiškai paliko ją 
ramybėje. 

Be nuolatinių jo priekabių gyvenimas Ailai buvo lengvesnis. Ji ne- 
suvokė, kaip buvo sunku, kol persekiojimas liovėsi. Palyginti su tuo, 
kas buvo, ji jautėsi laisva, nors gyvenimas liko toks pat ribotas, kaip 
ir kitų moterų. Mergaitė vaikščiojo entuziastingai, kartais net pabė- 
gėdama ar pasišokinėdama, galvą laikė aukštai iškėlusi, laisvai naojavo 
rankomis ir net garsiai juokėsi. Jos laisvės pojūtis išsiliejo judesiais. Iza 
suvokė, kad mergaitė laiminga, bet jos veiksmai buvo neįprasti ir su- 
silaukdavo nepritariančių žvilgsnių. Aila atrodė per daug energinga — 
tai buvo netinkama. 

Genčiai buvo akivaizdu, kad Braudas vengia mergaitės, tad visi tai 
nuolat aptarinėjo ir stebėjosi. Iš kasdienių pokalbių nuotrupų, kurias 
Aila pastebėjo, padarė išvadą, jog Brunas pagrasino Braudui siaubin- 
gais padariniais, jei tas dar sykį trenks jai, tai tik pasitvirtino, nes jau- 
nuolis nekreipė į ją dėmesio, net kai Aila provokavo jį pulti. Iš pradžių 
ji elgėsi tiktai kiek atsainiau, leisdama natūraliai, kiek laisviau elgtis, 
bet paskui mergaitė tyčia pradėjo subtilią akiplėšiškumo kampaniją. 
Nerodė įžūlios nepagarbos, per kurią buvo primušta, bet griebdavosi 
apgalvotų nekaltų smulkmenų, turėjusių Braudą suerzinti. Ji nekentė 


vaikino, norėjo atsikeršyti ir jautėsi Bruno ginama. 

Gentis buvo nedidelė, ir nors vaikinas stengėsi vengti Ailos, bė- 
gant laikui nutikdavo taip, kad Braudas vienu ar kitu reikalu turėdavo 
kreiptis, perduoti Ailai, ką daryti. Ši įprato atsakyti vaikinui lėčiau. Jei 
manydavo, kad niekas nemato, pakeldavo akis aukštyn ir spoksodavo 
keistai perkreipusi veidą, kaip mokėjo tik ji viena, o vaikinui tekdavo iš 
paskutiniųjų valdytis. Kai kas nors dar būdavo šalia, Aila elgėsi atsar- 
giai. Ji neturėjo noro užsitraukti vado rūstybę, bet su panieka žiūrėjo į 
Braudo pyktį ir vasarai bėgant savo emocijas rodė vis atviriau. 

Tik tada, kai netyčia sugavo pagiežingą neapykantos kupiną žvilgs- 
nį, mergaitė susimąstė, ar išmintingai elgiasi. Priešiškas vaikino žvilgs- 
nis buvo toks sklidinas pykčio, rodės, net trenkė kaip smūgis. Kad atsi- 
dūrė nepavydėtinoje padėtyje, Braudas kaltino vien tik mergaitę. Jei ji 
nebūtų tokia įžūli, jis nebūtų taip supykęs. Jei ne ji, tai jam virš galvos 
nekabotų mirtino prakeikimo grėsmė. Laisvai besiliejanti laimingos 
mergaitės energija žeidė Braudą, kad ir kaip stengėsi valdytis. Juk visiš- 
kai akivaizdu, kad Ailos elgesys stulbinančiai netinkamas. Kodėl kiti 
vyrai to nemato? Kodėl jie leidžia jai taip? Vaikinas nekentė Ailos dar 
labiau nei anksčiau, tačiau buvo atsargus ir nerodė to, kai Brunas buvo 
netoliese. 

Kova tarp šių dviejų jaunuolių nebuvo lengvai pastebima, tačiau 
vyko dar įnirtingiau, o mergaitė nebuvo tokia sumani, kaip jai pačiai 
atrodė. Visa gentis suvokė, kokia tarp jų tvyro įtampa, ir stebėjosi, ko- 
dėl Brunas tai leidžia. Vyrai, imdami pavyzdį iš vado, susilaikydavo 
nesikišę ir netgi palikdavo mergaitei daugiau laisvės nei šiaip jau būtų 
leidę, tačiau visa gentis, ir vyrai ir moterys, dėl to jautėsi nepatogiai. 

Brunas nepateisino Ailos elgesio, nepraleido nepastebėjęs nė vie- 
nos mergaitės gudrybės, ir jam lygiai taip pat nepatiko matyti, kaip 
Braudas leidžia jai išsisukti. Įžūlumas ir maištas nebuvo priimtini nė 
iš vieno, ypač iš moterų. Vadą pribloškė tai, kad mergaitė panaudojo 
jo valią prieš vyrą. Jokia genties moteris net nesvarstytų to. Jos buvo 
patenkintos savo vieta gyvenime, jų statusas buvo ne tik veikiamas 

kultūros, tai natūrali jų būsena. Giliai širdyje buvo įsišaknijęs suprati- 
mas, kad genties gyvenime moterys labai svarbios. Vyrai gali išmokti 
to, ką moka moterys, ne daugiau, nei jos gali išmokti medžioti, nes 
neturi prisiminimų apie tai. Kodėl turėtų moteris stengtis kovoti, kad 
pakeistų tai, kas natūralu - ar ji taip pat stengtųsi mesti valgyti, liautis 
kvėpavusi? Jei Brunas nebūtų buvęs visiškai tikras, kad Aila - mergai- 
tė, iš jo veiksmų būtų spėjęs, kad ji - vyras. Vis dėlto ji išmoko mote- 
riškų darbų ir netgi rodė gabumų Izos gydymo magijai. 

Nors tai jį trikdė, Brunas stengėsi nesikišti, nes matė, kaip Braudas 
stengiasi valdytis. Ailos nepaklusnumas padėjo Braudui valdyti savo 
būdą, įgauti ateities vadui taip būtinų bruožų. Ir kad ir kaip rimtai va- 
das svarstė ieškodamas, kam palikti vadovavimą genčiai, vis tiek turėjo 
pripažinti, jog palankiau žiūri į savo moters sūnų. Braudas buvo be- 
baimis medžiotojas, ir Brunas didžiavosi jo drąsa. Jei vaikinas galėtų 
išmokti valdyti vienintelį akivaizdų savo trūkumą, Brunas manė, kad 
iš vaikino išeitų geras vadas. 

Aila ne visai suprato, kokia įtampa tvyro aplinkui ją. Tą vasarą ji 
buvo laimingesnė nei kada nors atsiminė. Pasinaudojo padidėjusia 
laisve ir daugiau klaidžiojo viena, rinkdama žoleles ir mokydamasi 
naudoti svaidyklę. Ji neapleido nė vienos skirtos pareigos - to nebūtų 
leidę - bet viena iš jos užduočių ir buvo parūpinti Izai augalų, kurių 
šiai prireikdavo, tad taip galėdavo rasti dingstį leisti laiką toli nuo ži- 
dinio. Iza taip visiškai ir neatgavo jėgų, nors jos kosulys nuo vasaros 
šilumos aprimo. 

Krebas ir Iza nerimavo dėl Ailos. Moteris buvo tikra, jog viskas ga- 
lėtų būti kitaip nei dabar, ir nusprendė išsiruošti su mergaite rinkti 
maisto, kad turėtų progą pakalbėti su ja. 

— Uba, eikš, mama pasiruošusi, - pakvietė Aila, keldama mažylę 
ir saugiai ją įtaisydama ant klubo bei tvirtindama apsiaustu. Abi nu- 
ėjo žemyn šlaitu, perbrido per upelį į vakarus ir toliau ėjo per miškus 


žvėrių taku, kartais praplatėjančiu, nes būdavo retkarčiais naudojamas 

ir kaip žmonių takas. Kai jos priėjo prie atviros pievos, Iza sustojo ir 
apsižvalgė aplinkui, o paskui pasuko prie kupsto aukštų išvaizdžių gel- 
tonų gėlių, panašių į astras. 

— "Tai debesylas, Aila, - tarė Iza. - Jis dažniausiai auga laukuose 
ir atvirose vietose. Lapai yra didžiuliai ovalai smailais galais, tamsiai 
žaliu viršumi ir pūkuota apačia, matai? - atsiklaupusi ant kelių ir lai- 
kydama lapą aiškino Iza. - Gyslelė viduryje yra stora ir mėsinga, - mo- 
teris perlaužė rodydama tai. 

— Taip, mama, matau. 

— Naudojama šaknis. Augalas kasmet atželia iš tos pačios šaknies, 
bet geriausia jas rinkti antraisiais metais, vasaros pabaigoje ar rude- 
nį, tada šaknis būna lygi ir kieta. Supjaustyk ją smulkiais gabaliukais 
ir paimk maždaug tiek, kiek telpa delne, virk nedideliame kaulinia- 
me puodelyje, kol liks daugiau nei pusė. Prieš geriant - maždaug du 
puodelius per dieną, turi atvėsti. Gėrimas skatina gleivių pasišalinimą 
ir ypač tinka plaučių ligoms, kai spjaudoma krauju. Taip pat padeda 
sukelti prakaitavimą ir pašalinti vandenį, - Iza kasimo lazdele iškasė 
šaknį ir atsisėdo ant žemės skubiai mojuodama rankomis, aiškindama. 
Šaknį galima išdžiovinti ir sutrinti į miltelius, - moteris iškasė dar ke- 
lias šaknis ir įsidėjo jas į krepšį. 

Aila ir Iza ėjo per nedidelę kalvelę, kai moteris vėl sustojo. Saugiai 
prisiglaudusi prie kūno, Uba buvo užmigusi. 

— Matai tą mažą augaliuką geltonais su violetiniu vidurėliu, piltu- 
vėlio formos žiedais? - gydytoja parodė dar vieną augalą. 

Aila palietė gal pėdos aukščio žolę. 

— Šitos? 

— Taip. Tai drignė. Labai naudinga gydytojai, bet niekada nereikėtų 
jos valgyti - naudojama kaip maistas gali būti pavojingai nuodinga. 

- Kokia jos dalis naudojama? Šaknis? 

— Daugelis dalių. Šaknys, lapai, sėklos. Lapai didesni nei žiedai, auga 


vienas priešais kitą abipus stiebo. Gerai įsižiūrėk, Aila. Lapai blausūs, 

šviesiai žali su spygliuotais pakraštėliais, o per vidurį, matai - auga ilgi 
plaukeliai? — Iza palietė plonus plaukelius, o Aila prisikišusi žiūrėjo. 
Paskui gydytoja paėmė lapą ir patrynė jį. - Pauostyk, - paliepė. 

Aila patraukė nosimi - lapas dvelkė stipriais migdomaisiais. 

— Kai sudžiūsta, kvapas pranyksta. Vėliau ant augaliuko būna 
daug smulkių rudų sėklų, - Iza pakasė ir ištraukė storą, į batatą pa- 
našią raukšlėtą šaknį ruda žieve. Baltas vidus rodė vietą, kur ji nulū- 
žo. - Skirtingos dalys naudojamos skirtingiems dalykams, bet visos 
jos tinka skausmui malšinti. Galima gaminti arbatą ir gerti — arbata 
labai stipri, daug gerti negalima, arba galima dėti ant odos. Sustabdo 
raumenų mėšlungį, ramina, atpalaiduoja, sukelia miegą. 

Iza parinko kelis augaliukus, paskui priėjo prie greta sužėlusio ryš- 
kių piliarožių kuokšto ir nuo aukštų paprastų stiebų nuskynė kelis ro- 
žinius, violetinius, baltus ir geltonus žiedus. 

— Piliarožės tinka raminti sudirgusią odą, skaudamą gerklę, įdrės- 
kimus, įbrėžimus. Iš žiedų gaminamas gėrimas, malšinantis skausmą, 
bet nuo jo ima miegas. Šaknys tinka žaizdoms gydyti. Tavo koją, Aila, 
gydžiau piliarožėmis. 

Mergaitė palietė ant šlaunies kitus keturis randus ir staiga pagalvo- 
jo - kur ji dabar būtų, jei ne Iza. 

Jos dar kurį laiką kulniavo greta džiaugdamosi šilta saule ir miela 
draugija visai nesikalbėdamos. Bet Iza akimis nuolat žvalgė teritoriją. 
Iki krūtinės sužėlusi žolė atvirame lauke jau buvo nugeltusi ir nužydė- 
jusi. Moteris dairėsi po javų lauką, kur šilto vėjo siūruojamos varpos 
sunkiai linko nuo prinokusių grūdų. Tada kažką pastebėjusi nužings- 
niavo prie aukštų stiebų ir sustojo greta rugių, kurių sėklos buvo vio- 
letiniai juodo atspalvio. 

— Aila, - tarė rodydama į vieną stiebą, - rugiai normaliai turi atro- 
dyti ne taip, tai sergančios sėklos, bet mums pasisekė, kad radome. Tai 
skalsės. Pauostyk. 


— Dvokia bjauriai, kaip sena žuvis! 

— Bet tose sergančiose sėklose slypi galia, kuri ypač padeda besilau- 
kiančioms kūdikio moterims. Jei moteris ilgai negali pagimdyti, jos 
padeda greičiau išstumti kūdikį. Sukelia susitraukimus. Taip pat gali 
paskatinti gimdymą. Gali ir priversti moterį anksčiau netekti kūdikio 
ir tai svarbu, ypač jei kyla problemų dėl ankstyvo gimdymo ar moti- 
na dar maitinanti. Moteris neturėtų gimdyti kūdikių vieno po kito, jai 
tai sunku, ir jei netenka pieno, kas tada maitins jau esamą kūdikį? Per 
daug naujagimių miršta per gimdymą ar pirmaisiais gyvenimo metais, 
motina turi rūpintis tuo, kuris jau gimęs ir turi šansą užaugti. Yra ir kitų 
augalų, kurie padeda prireikus atsikratyti dar mažo vaisiaus, skalsės - tik 
vienas jų. Po gimdymo jos taip pat tinka. Padeda išstumti seną kraują ir 
susitraukti vidaus organams iki normalaus dydžio. Skonis irgi bjaurus, 
gal ne toks kaip kvapas, bet augalas naudingas ir plačiai naudojamas. 
Per daug suvartojus gali sukelti aštrius traukulius, vėmimą, netgi mirtį. 

— Visai kaip drignės - gali pakenkti arba padėti, - pastebėjo mer- 
gaitė. 

— Taip dažnai ir nutinka. Daugeliu atvejų patys nuodingiausi au- 
galai sudaro geriausius ir stipriausius vaistus, jei žinai, kaip juos pa- 
naudoti. 

Pakeliui atgal prie upės Aila sustojo ir parodė į maždaug pėdos 
aukščio žolę melsvai violetiniais žiedais. 

— Tai yzopas. Arbata tinka nuo kosulio, peršalus, tiesa? 

— Taip, ir dar suteikia bet kuriai arbatai gerą prieskonį. Kodėl mums 
jų nepasiskynus? 

Aila išrovė kelis augaliukus su visomis šaknimis ir eidama nuskai- 
niojo ilgus plonus lapus. 

— Aila, — kreipėsi į ją gydytoja, — šios šaknys kiekvienais metais 
išleidžia naujus ūglius. Jei išrausi augalus, kitą vasarą čia jie nebeišaugs. 
Jei neketini naudoti šaknų, geriausia paprasčiausiai nuskinti lapus. 

— Apie tai nepagalvojau, - apgailestaudama atsiliepė mergaitė. — 


Daugiau taip nedarysiu. 

— Netjai panaudosi šaknis, geriausia neiškasti jų visų iš vienos vie- 
tos. Visada palik kelias, kad ataugtų daugiau. 

Abi kulniavo atgal prie upės, o kai pasiekė pelkėtą vietą, Iza parodė 
dar vieną augalą. 

— Čia saldusis vikšris. Atrodo panašus į vilkdalgį, bet ne toks par. 
Virtos šaknies kompresas ramina nudegimus, o kramtant šaknį kar- 
tais praeina danties skausmas, bet turi būti atsargi, jei duodi nėščiai 
moteriai. Kelios moterys, išgėrusios šio augalo sulčių, prarado kūdi- 
kius, nors man taip nepasisekė, kai to siekdama daviau gerti sulčių. 
Jos gali padėti virškinti, ypač jei užkietėję viduriai. Gali atskirti jį iš tos 
išaugos, štai čia, - parodė Iza. - Tai šakniagumbis, o ir augalo kvapas 
stipresnis. 

Moteris ir mergaitė sustojo pailsėti prie upės plačialapio klevo pa- 
vėsyje. 

Paėmusi lapą Aila susuko jį kaip ragą, užlankstė dugną ir prispau- 
dusi nykščiu panardino į vėsų upės vandenį. Prieš išmesdama tą grei- 
tosiomis padarytą puodelį, atnešė atsigerti Izai. 

— Aila, - baigusi gerti kreipėsi į mergaitę moteris. - Turėtum dary- 
ti, ką liepia Braudas, pati žinai. Jis — vyras, jo teisė tau įsakinėti. 

— Darau viską, ką jis paliepia, - gindamasi atkirto mergaitė. 

- Bet ne taip, kaip turėtum, — papurtė galvą Iza. - Tu jį niekini, 
provokuoji. Kada nors, Aila, gali to pasigailėti. Vieną dieną Braudas 
taps vadu. Privalai daryti, ką liepia vyrai, visi iki vieno. Esi moteris, 
neturi kito pasirinkimo. 

— Kodėl vyrai turi teisę įsakinėti moterims? Kodėl jie geresni? Juk 
net negali gimdyti vaikų! - maištingai liejo nuoskaudas mergaitė. 

— Taip jau yra. Gentyje visada taip buvo. Dabar esi genties narė, 
Aila. Esi mano dukra. Privalai elgtis taip, kaip turėtų genčiai priklau- 
santi mergaitė. 

Jausdamasi kalta, Aila nunarino galvą. Iza teisi, ji provokuodavo 


Braudą. Kas būtų nutikę, jei Iza nebūtų radusi jos? Jei Brunas nebūtų 

leidęs jai pasilikti? Jei Krebas nebūtų priėmęs jos į gentį ? Mergaitė pa- 
žvelgė į moterį, vienintelę motiną, kurią prisiminė. Iza buvo susenusi. 
Atrodė liesa ir sukrypusi. Kažkada raumeningos rankos buvo suglebu- 
sios, oda karojo ant kaulų, o rudi plaukai beveik visai pražilę. Krebas 
iš pradžių Ailai atrodė labai senas, bet jis vos tepasikeitė. Tai Iza dabar 
atrodė sena, senesnė nei Krebas. Aila jaudinosi dėl Izos, bet kai tik ji 
ką nors pasakydavo, moteris ją nutildydavo. 

— Tu teisi, Iza, - tarė mergaitė. - Nesielgiau su Braudu taip, kaip 
turėčiau. Pasistengsiu jam įtikti. 

Mažylė, kurią nešėsi Aila, pradėjo muistytis. Pakėlusi į seserį nu- 
švitusias akutes, gestu parodė „aš alkana“ ir susikišo putnų kumštuką 
į burną. 

Iza pažvelgė į dangų. 

— Jau vėlu ir Uba išalkusi. Geriau jau traukiame atgal, - mostelėjo 
rankomis. 

„Kaip norėčiau, kad Iza būtų pakankamai stipri ir galėtų vaikščioti 
su manimi dažniau, - pagalvojo Aila, kai abi skubėjo atgal į urvą. — 
Tada galėtume daugiau laiko praleisti kartu, juk visada išmokstu daug 
daugiau, kai mama su manimi“ 

Nors Aila stengėsi įgyvendinti apsisprendimą įtikti Braudui, pasi- 
rodė, jog tą padaryti sunku — mergaitė buvo įpratusi nekreipti dėmesio 
į būsimą vadą, nes žinojo, jog jeigu neskubės, jis kreipsis į ką nors kitą 
arba padarys pats. Apniukę vaikino žvilgsniai negąsdino mergaitės, ji 
jautėsi saugi nuo jo keršto. Aila nustojo bandžiusi Braudą tyčia provo- 
kuoti, bet jos akiplėšiškumas jau buvo taip pat spėjęs tapti įpročiu. Per 
daug ilgai ji dėbsodavo į vyruką užuot nuleidusi galvą, nekreipdavo 
dėmesio į jį užuot skuodusi pildyti pageidavimą — taip jau išeidavo 
savaime. Nesąmoningai rodoma mergaitės panieka Braudui žeidė jį 
labiau nei jos pastangos tyčia suerzinti jį. Vaikinas juto, kad Aila jo 
negerbia. Tačiau mergaitė prarado ne pagarbą, ji tiesiog nebebijojo 

Vėl artinosi metas, kai šalti vėjai ir pūgos suvys genties žmones į 
urvą. Ailai nepatiko matyti, kaip pradeda keistis medžių lapai, nors 
ryškios rudens spalvos visada ją žavėjo, o gausus vaisių ir riešutų der- 
lius neleido moterims atsipūsti. Pastaruoju metu per skubiai ruošia- 
mas rudens derliaus atsargas Aila beveik neturėjo laiko lipti iki savo 
slaptavietės, bet laikas bėgo taip greitai, kad net nepastebėjo, kaip bai- 
gėsi ruduo. 

Galop tempas sulėtėjo, ir vieną dieną Aila, pasirišusi rinkimo krep- 
šį, pasiėmė kasimo lazdą ir užkopė į savo slaptąją proskyną dar kar- 
tą - planavo prisirinkti lazdyno riešutų. Vos tik atėjusi, nusiėmė nuo 
nugaros krepšį ir įlindo į urvą pasiimti svaidyklės. Ji buvo palikusi savo 
būste kelis daiktus, kuriuos pasidarė iš seno kažkada miegoti naudoto 
kailio. Nuo plokščios lentos, užmestos ant dviejų didelių akmenų, ant 
kurios buvo dar keli indai, titnaginis peilis bei keli maži akmenukai, 
naudoti skaldyti riešutams, Aila paėmė beržo tošies puodelį. Paskui iš 
dengto pinto krepšio pasiėmė svaidyklę. Atsigėrusi iš šaltinio mergai- 
tė nubėgo pagal upelį ieškodama akmenukų. 

Pamėgino kelis bandomuosius metimus. Vornas nepataiko į taikinį 
taip dažnai kaip aš, pagalvojo mergaitė, patenkinta savimi, kai akme- 
nukai nukrito ten, kur ji ir taikėsi. Po kurio laiko mergaitė pavargo 
treniruotis, padėjo svaidyklę, likusius kelis akmenėlius ir pradėjo rink- 
ti riešutus, išsibarsčiusius ant žemės po tankiais, senais, gumbuotais 
krūmais. Ji galvojo, koks nuostabus gyvenimas. Uba augo bei klestėjo 
ir Iza atrodė daug geriau. Krebo skausmai ir sopuliai šiltomis vasaro- 
mis visada būdavo ne tokie aštrūs, o mergaitei patiko vaikštinėti su juo 
pagal upę. Žaidimą su svaidykle ji mėgo ir tapo gana įgudusia akme- 
nų svaidytoja. Beveik per lengva pasidarė pataikyti į akmenis ir šakas, 
kurias ji numatydavo kaip taikinius, tačiau beveik taip pat jaudino ir 
žaidimas uždraustu ginklu. Ir svarbiausia, Braudas daugiau jos visai 
nebetrikdė. Rinkdama į krepšį riešutus, mergaitė neįtarė, kad kas nors 


gali sudrumsti jos laimę. 

Skubraus vėjo pagauti rudi, sausi, nuo medžių krintantys lapai su- 
kosi su nematomu porininku ir švelniai leidosi ant žemės. Jie paden- 
gė riešutus, dar besimėtančius po juos subrandinusiais medžiais. Ant 
belapių šakų kabojo nenuskinti, žiemos atsargoms prisirpę ir sunkūs 
vaisiai. Rytuose esančios stepės atrodė lyg auksinė javų jūra, ribuliuo- 
janti, pučiant vėjui lyg atkartodama pietuose putotomis bangomis 
besišiaušiančius pilkus vandenis, o paskutinės saldžios kekės stambių 
apvalių vynuogių, vos nesprogstančių nuo sulčių, taip ir viliojo būti 
nuskintos. 

Vyrai kaip paprastai susibūrę planavo vieną paskutiniųjų tų metų 
medžioklės išvykų. Pasiūlytą maršrutą jie svarstė nuo ankstyvo ryto, ir 
Braudą pasiuntė pasakyti moterims, kad jos atneštų vandens atsigerti. 
Vaikinas pamatė prie urvo angos sėdinčią Ailą, aplink kurią voliojosi 
pagaliai ir odiniai diržai. Mergaitė tvėrė rėmus, ant kurių kabos vy- 
nuogių kekės, kol sudžius ir virs razinomis. 

— Aila! Atnešk vandens! - parodė Braudas ir pasuko atgal. 

Mergaitė kaip tik ramstė paskutinį kampą, prilaikydama nebaigtą 
rėmą savo kūnu. Jei būtų pajudėjusi, rėmas būtų sugriuvęs, ir jai būtų 
reikėję pradėti iš naujo. Mergaitė padvejojo, apsidairė, ar nėra netolie- 
se kokios moters, o paskui atsidususi nenoromis lėtai atsistojo ir nuėjo 
ieškoti didelio vandens maišo. 

Jaunuolis sunkiai tvardėsi, kad nugalėtų pyktį, sukilusį Ailai taip 
akivaizdžiai vengiant paklusti, tad tramdydamas įsiūtį jis ėmė dairy- 
tis kitos moters, kuri atsakytų į jo prašymą tinkamu skubumu. Staiga 
Braudas apsigalvojo. Atsisukęs pažvelgė į ką tik pradėjusią stotis Ailą, 
prisimerkė. Kas davė jai teisę taip įžūliai elgtis? Argi aš ne vyras? Argi 
ji neturėtų paklusti man? Brunas niekada nesakė man leisti tokios ne- 
pagarbos, pagalvojo jis. Jis negali prakeikti manęs mirtimi tik todėl, 


kad priversiu daryti ją tai, kas jai priklauso. Koks vadas leistų moteriai 

neklausyti jo? Braudui tarsi kas viduje būtų lūžę. Jos akiplėšiškumas 
jau seniai peržengė ribas! Neleisiu taip išsisukti. Ji dar. manęs klausys! 

Akimirkos dalį truko tokios mintys, ir vaikinas trimis šuoliais įvei- 
kė juodu skiriantį atstumą. Vos mergaitei atsistojus, kietas Braudo 
kumštis netikėtai užklupęs partėškė ją pasliką ant žemės. Nuostabą 
greitai pakeitė pyktis. Apsidairiusi aplink mergaitė pamatė stebintį 
Bruną, bet jo bereikšmis veidas tarsi rodė, kad paramos nėra ko tikėtis. 
Pyktis Braudo akyse privertė Ailą išsigąsti. Jis pastebėjo, jog ji supyko, 
ir tai sukėlė nuoširdžią neapykantą. Kaip ji drįsta nepaklusti! 

Aila skubiai pasitraukė nelaukdama kito smūgio. Ji nubėgo prie 
urvo susirasti vandens maišą. Braudas spoksojo pavymui suspaudęs 
kumščius, bandė suvaldyti pyktį, kad tas neprasiveržtų netinkamai. 
Pažvelgęs į vyrų pusę pastebėjo bejausmį Bruno veidą. Jo išraiška 
neskatino tokio elgesio, bet ir nesmerkė. Braudas stebėjo, kaip Aila 
skuba prie tvenkinio, pripila maišą, o paskui tempia sunkų nešulį ant 
kupros. Jis neliko nepastebėjęs nei skubaus mergaitės atsako, nei bai- 
mingo žvilgsnio, kai ši pamatė, kad vaikinas ketina trenkti jai dar sykį. 
Tai leido kiek lengviau suvaldyti pyktį. Buvau per daug atlaidus jai, 
pamanė sau vaikinas. 

Kai palinkusi po sunkiu vandens pripildytu nešuliu Aila ėjo pro 
Braudą, šis vėl trinktelėjo taip, kad ji vėl vos nepargriuvo. Mergaitės 
skruostai iš pykčio paraudo. Ji atsitiesė, metė į Braudą neapykantos 
kupiną žvilgsnį ir sulėtino žingsnį. Vaikinas dar sykį trenkė jai. Aila 
susigūžė, smūgis kliuvo į petį. Dabar jau stebėjo visa gentis. Mergaitė 
sužiuro į vyrus. Aštrus Bruno žvilgsnis paskubino ją labiau nei Brau- 
do kumščiai. Pabėgėjusi mergaitė atsiklaupė ir pradėjo pilti vandenį 
į puodelį, galvą laikydama nuleistą. Baimindamasis Bruno reakcijos 
Braudas lėtai kulniavo iš paskos. 

— Krugas sakė, kad matė į šiaurę nueinančią bandą, Braudai, - at- 


sainiu mostu parodė Brunas, kai vaikinas prisidėjo prie grupės. 

Viskas gerai! Brunas ant jo nepyksta! Žinoma, kodėl turėtų pyk- 
ti? Pasielgiau teisingai. Kodėl vadas turėtų iš viso kalbėti apie vyrą, 
nubaudusį to nusipelniusią moterį? Braudas beveik garsiai atsiduso iš 
palengvėjimo. 

Kai vyrai atsigėrė, Aila grįžo į urvą. Dauguma žmonių buvo vėl 
ėmęsi savo darbų, bet Krebas vis dar stovėjo prie įėjimo ir stebėjo ją. 

— Krebai! Braudas vėl vos nesumušė manęs, - bėgdama prie šama- 
no gestais parodė mergaitė. Pažvelgė į senį, kurį mylėjo, bet šypsena jos 
veide išblėso, kai išvydo jo išraišką, kurios anksčiau nebuvo mačiusi. 

— "Tu gavai tai, ko nusipelniusi, - liūdnai ir piktai parodė Krebas. 
Jo akis žvelgė rūsčiai. Atsukęs mergaitei nugarą, šamanas nušlubavo 
prie židinio. 

Kodėl jis pyksta - nesuprato Aila. 

Vėliau tą vakarą mergaitė nedrąsiai prisiartino prie senojo šamano 
ir ištiesė ranką apkabinti jo kaklą - anksčiau taip visada suminkštin- 
davo jo širdį. Senis neatsakė nieko, net nesujudėjo, kad atstumtų ją. 
Tik spoksojo į tolį, toks šaltas ir abejingas. Mergaitė atšlijo. 

- Netrukdyk. Eik, susirask kokio darbo, mergaite. Šamanas medi- 
tuoja, jis neturi laiko akiplėšoms moterims, - paskui mostelėjo staigiu 
nekantriu gestu. 

Ailos akys pasruvo ašaromis. Ji įsižeidė ir net išsigando senojo ša- 
mano. Tai nebuvo tas Krebas, kurį ji pažinojo ir kurį mylėjo. Tai buvo 
genties šamanas. Pirmą kartą nuo atėjimo į gentį mergaitė suprato, 
kodėl visi kiti laikėsi atokiau nuo jo, kodėl žavėjosi ir bijojo didžiojo 
kerėtojo. Jis nuo jos atsiribojo. Žvilgsniu ir keliais gestais parodė, jog 
nepateisina jos elgesio, ir mergaitę apėmė vienatvės jausmas, stipresnis 
nei kada nors anksčiau. Jis jos nebemylėjo. Aila norėjo apkabinti senį, 
pasakyti, jog myli jį, bet bijojo. Aila nukėblino prie Izos. 

— Kodėl Krebas taip pyksta ant manęs? - judesiu paklausė ji. 

— Jau sakiau tau, Aila, kad turi daryti, kaip sako Braudas. Jis yra 


vyras, turi teisę tau įsakinėti, - švelniai paaiškino moteris. 

— Bet darau viską, ką jis paliepia. Niekada nesu nepaklususi jam. 

— Tu jam priešiniesi. Nepasiduodi. Pati žinai, jog esi įžūli. Nesielgi 
kaip gerai išauklėta mergaitė turėtų elgtis. Tai atsiliepia man ir Kre- 
bui. Jis jaučia, jog tinkamai neišauklėjo tavęs, davė tau per daug laisvės, 
leido tau taip, kaip nori, elgtis su juo, todėl manai, jog gali taip elgtis 
su visais. Brunas nelaimingas dėl tokio tavo elgesio, ir Krebas tai žino. 
Tu visą laiką bėgioji. Aila, bėgioja tik vaikai, o ne moters ūgį pasieku- 
sios mergaitės. Tu leidi tuos garsus gerklėje. Neskubi daryti to, kas tau 
liepta. Niekas tavęs nepateisina, Aila. Tu darai gėdą Krebui. 

— Nežinojau, kad esu tokia bloga, — gestais teisinosi mergaitė. - 
Nenorėjau būti bloga, tik nepagalvojau apie tai. 

— Bet turėjai pagalvoti. Tu per didelė, kad elgtumeisi lyg vaikas. 

— Bet Braudas visą laiką labai bjauriai elgėsi su manimi ir tada mane 
labai primušė. 

— Nėra jokio skirtumo, Aila, ar Braudas bjaurus, ar ne. Jis gali būti 
toks bjaurus, kiek tik jam norisi — tai jo teisė, nes yra vyras. Gali muš- 
ti tave kada tik panorėjęs, ir taip stipriai, kaip užsimanęs. Vieną dieną 
jis taps vadu, Aila, ir tu privalai jam paklusti, privalai daryti taip, kaip 
liepia, kai tik kreipiasi į tave. Neturi kito pasirinkimo, - paaiškino Iza. 
Ji pažvelgė į sutrikusį mergaitės veidelį. Kodėl jai taip sunku suprasti, — 
nusistebėjo moteris. Jai buvo liūdna ir gaila tos mažylės, kuriai taip sun- 
ku priimti paprasčiausias gyvenimo tiesas. - Jau vėlu, Aila, eik gultis. 

Mergaitė nuėjo į guolį, bet dar ilgai negalėjo užmigti. Ji rangėsi ir 
vartėsi, o kai galop miegas ją įveikė, vis tiek miegojo blogai. Pabudo 
anksti ir pasiėmusi krepšį bei kasimo lazdą išėjo dar prieš pusryčius. 
Norėjo pabūti viena, pagalvoti. Užlipusi į savo slaptą pievą pasiėmė 
svaidyklę, bet mokytis svaidyti kažin kodėl nenorėjo. 

Viskas per Braudą, galvojo ji. Kodėl jis visą laiką kabinėjasi? Ką 
jam kada nors padariau? Jis niekada nemėgo manęs. Na ir kas, kad jis 
vyras, kodėl vyrai geresni? Man nerūpi, kad jis bus vadas, ne toks jau 


jis ir šaunus. O svaidykle net nemoka naudotis taip, kaip Zougas. Ir 


ež 18 


URVINIO LOKIO GENTIS 


aš taip galiu, jau dabar pralenkiau Vorną. Jis nepataiko daug dažniau 
nei aš, turbūt ir Braudas taip pat. Jis nepataikė, kai norėjo pasirodyti 
prieš Vorną. 

Mergaitė ėmė piktai svaidyti akmenis. Vienas atsimušė į krūmų są- 
žalyną ir išbaidė iš urvo užsimiegojusią dygliakiaulę. Mažus naktinius 
gyvūnėlius retai kada medžiodavo. Visi labai žavėjosi Vornu, kai nu- 
kovė dygliakiaulę, pagalvojo mergaitė. Jei tik norėčiau, ir aš galėčiau. 
Išskleidęs spyglius, gyvūnėlis neskubėdamas ropštėsi į smėlėtą kalvą 
prie upelio. Aila įsidėjo į odinės svaidyklės įdubą akmenį, prisitaikė ir 
sviedė. Lėtai judanti dygliakiaulė buvo lengvas taikinys - ji krito ant 
žemės. 

Patenkinta savimi Aila pribėgo prie grobio. Bet kai palietė gyvū- 
nėlį, suprato, kad jis dar gyvas, tik pridaužtas. Ji juto, kaip plaka šir- 
dis, matė iš žaizdos ant galvos bėgant kraują ir tuoj pat pagalvojo, kad 
reikėtų padarą parsinešti į urvą ir išgydyti, kaip jau buvo pasielgusi 
su daugeliu sužeistų gyvūnų. Mergaitė jau nebebuvo laiminga, jautėsi 
bjauriai. Kodėl sužeidžiau? Nenorėjau sužeisti to padaro, galvojo ji. Ir į 
urvą neštis negaliu. Iza tuojau suprastų, kad dygliakiaulė buvo numuš- 
ta akmeniu, ji jau mačiusi daugybę svaidykle sumedžiotų gyvūnų. 

Mergaitė spoksojo į sužeistą gyvūnėlį. Net negaliu medžioti, pa- 
galvojo ji. Jei nudėčiau žvėrį, niekada negalėčiau parsinešti į urvą. Ko- 
kia nauda iš to mokymosi naudotis svaidykle? Jei Krebas jau dabar ant 
manęs pyksta, kas būtų jei sužinotų? Ką padarytų Braudas? Man net 
negalima liesti ginklo, o ką jau kalbėti apie jo naudojimą. Ar Brunas 
išvytų mane? Ailą apėmė kaltė ir baimė. Kur eičiau? Negaliu palikti 
Izos ir Krebo su Uba. Kas manimi pasirūpintų? Nenoriu išeiti, pagal- 
vojo mergaitė apsipildama ašaromis. 

Buvau bloga. Buvau baisiai bloga, ir Krebas ant manęs pyksta. My- 
liu jį, nenoriu, kad nekęstų manęs. Ak, ir kodėl jis taip pyksta? Aša- 
ros sruvo nelaimingos mergaitės veidu. Atsigulusi ant žemės ji liejo 


sielvartą. Kai išsiverkė, atsisėdo ir atbula ranka nusišluostė nosį, nors 

pečius vis dar supurtydavo pratrūkstanti rauda. Daugiau niekada ne- 
būsiu tokia bloga. Ak, kokia gera būsiu. Darysiu viską, ko tik Brau- 
das panorės, kad ir kas nutiktų. Ir daugiau neliesiu svaidyklės. Tarsi 
pabrėždama apsisprendimą, ji numetė ginklą po krūmu, nubėgo prie 
krepšio ir pasuko prie urvo. Jos jau ieškojusi Iza pastebėjo grįžtančią 
mergaitę. 

— Kur buvai? Tavęs nebuvo visą rytą, o krepšys tuščias. 

— Aš galvojau, mama, - gestu atsakė Atila, atvirai ir labai rimtai 
žvelgdama į moterį. - Tu buvai teisi, aš elgiausi blogai. Daugiau taip 
nebus. Darysiu viską, ko tik Braudas panorės. Ir elgsiuosi taip, kaip 
turėčiau, nebėgiosiu ir panašiai. Ar manai, kad Krebas mane vėl mylės, 
jei būsiu labai labai gera? 

— Esu tikra, kad taip, Aila, - atsakė Iza, švelniai tapšnodama mer- 
gaitę. 

Jai ir vėl užėjo toji liga, nuo kurios šlampa akys, kai mergaitei ima 
atrodyti, kad Krebas jos nemyli, pagalvojo moteris, žiūrėdama į šlapią 
nuo ašarų Ailos veidelį ir raudonas užtinusias akis. Jai skaudėjo dėl 
mergaitės širdį. Juk jai sunkiau, ji kitos rūšies. Bet gal dabar viskas bus 


geriau. 


Aila neįtikėtinai pasikeitė. Ji tapo kitu žmogumi. Atgailavo, buvo 
paklusni ir bėgte bėgo pildyti visų Braudo paliepimų. Vyrai buvo įsi- 
tikinę, jog tai įvyko dėl griežtos drausmės pamokos. Jie išmintingai 
lingavo. Mergaitė - gyvas įrodymas to, ką jie visą laiką žinojo: jei vyrai 
per daug atlaidūs, moterys tampa tingios ir įžūlios. Moterims reikia 
tvirtos vadovaujančios rankos. Jos yra silpni, užsispyrę padarai, nepa- 
jėgūs savęs kontroliuoti, kaip vyrai. Moterys nori, kad vyrai vadovautų 
joms, padėtų valdytis, kad galėtų būti naudingos genties narės ir prisi- 
dėtų prie genties išlikimo. | 

Nesvarbu, kad Aila buvo tik mergaitė, ar tai, kad nebuvo tikra gen- 
tainė. Pasiekusi beveik tokį amžių, kad galėtų būti moteris, ir jau aukš- 
tesnė nei daugelis moterų, be to, moteriškos giminės. Moterys pajuto 
padarinius, nes vyrai ėmėsi savo pareigų rimtai. Genties vyrai nenorė- 
jo būti kalti dėl atlaidumo. 

Tačiau Braudas vyrišką filosofiją panaudojo kerštui. Nors stipriau 
suduodavo ir Ogai, tai buvo niekis, palyginti su tuo, kaip puldavo Ailą. 
Jei anksčiau elgėsi su ja žiauriai, tai dabar mergaitei tekdavo dvigubai 
tiek. Jis persekiojo ją nuolat, mynė iš paskos, priekabiavo, nurodinė- 
jo duodamas įvairiausius nereikšmingus darbus, versdamas šokinėti 
aplink jį, tvodavo dėl menkiausio nepaklusnumo ir tuo mėgavosi. Ji 


kėsinosi į jo vyriškumą, ir dabar už tai sumokės. Per daug dažnai mer- 

gaitė buvo jam spyriojusis, nepakluso, ir per daug dažnai Braudui buvo 
tekę valdytis, kad nesušertų mergaitei. Dabar atėjo jo eilė. Jis palenkė 
ją savo valiai ir laikys prispaudęs. 

Aila darė viską, ką galėjo, kad tik įtiktų vaikinui. Net bandė nu- 
spėti jo norus, bet iš to susilaukė tik nemalonumų, nes buvo išbarta, 
kad mano galinti žinoti, ko jis nori. Vos tik Aila peržengdavo Krebo 
židinio ribas, jos jau laukdavo Braudas, o be priežasties ji negalėjo likti 
tarp šamano asmenines valdas žyminčių akmenų. Ruduo ėjo į pabai- 
gą, vyko paskutinieji darbai ruošiantis žiemai, buvo tiesiog per daug 
darbų, kuriuos reikėjo nuveikti, kad genčiai negrasintų greitai besiar- 
tinantys šalčiai. Izos vaistų atsargos buvo beveik paruoštos, tad Ailai 
kildavo nedaug priežasčių išeiti iš urvo. Braudas mirtinai nuvarginda- 
vo ją per dieną, todėl naktį mergaitė griūdavo į guolį kaip pakirsta. 

Iza buvo tikra, kad Ailos pasikeitimas buvo mažiau susijęs su Brau- 
du, nei šis įsivaizdavo. Mergaitę labiau pakeitė meilė Krebui nei Brau- 
do baimė. Iza pasakojo senajam šamanui, kad Aila vėl buvo susirgusi 
keistąja akių liga, kai manė, jog Krebas jos nebemyli. 

- Žinai, Iza, ji persistengė. Turėjau kažko griebtis. Jei Braudas ne- 
būtų jos vėl pradėjęs tramdyti, to būrų ėmęsis Brunas. O tai galėjo būti 
dar blogiau. Braudas gali tik padaryti jos gyvenimą nepakenčiamą, o 
Brunas - priversti palikti gentį, - atsakė senis, bet po to pokalbio su- 
simąstė apie meilės galią, kuri pasirodė stipresnė už baimę, ir ši mintis 
nuolat kirbėjo jam medituojant dar kelias dienas. 

Krebas beveik tuojau pat pradėjo su mergaite elgtis švelniau. Iš 
pradžių tai buvo viskas, ką jis galėjo padaryti, kad išlaikytų pradžioje 
parodytą abejingą nusišalinimą. 

Pirmuosius nedrąsius sniego kąsnius nuplovė šalti lietūs, kurie 
orams vakarais vis vėstant virto kruša arba stingdančiai šaltu lietumi. 
Rytais aptikdavo balas, aptrauktas plonu traškiu leduku, pranašaujan- 
čiu apie didesnius šalčius, bet ir vėl ištirpstančiu, kai tik kaprizingas 


vėjas papūsdavo iš pietų, ir nedrąsi saulė nuspręsdavo pašeimininkau- 

ti. Per visą tą nedrąsų perėjimą nuo vėlyvo rudens į ankstyvą žiemą 
Aila niekada nesuklydo ir demonstravo puikų moterišką paklusnumą. 
Ji tenkino kiekvieną Braudo užgaidą, pašokdavo dėl kiekvieno palie- 
pimo, paklusniai nuleisdavo galvą, kontroliavo save eidama, niekada 
nesijuokė, net nesišypsojo ir visiškai neprieštaravo, tačiau tai nebuvo 
lengva. Ir nors stengėsi su tuo kovoti, bandė įtikinti save, kad ji netei- 
si, vertė save būti dar romesne, mergaitė pradėjo nervintis dėl tokio 
jungo. 

Aila neteko svorio, prarado apetitą, buvo tyli ir susikaupusi net prie 
Krebo židinio. Net Uba neprivertė jos šypsotis, nors mergaitė dažnai 
pakeldavo mažąją vos tik vakare grįžusi prie židinio ir laikydavo, kol 
abi užmigdavo. Iza jaudinosi dėl mergaitės ir vieną dieną, kai po šalto 
lietaus kyštelėjo skaisti saulė, nusprendė, kad metas duoti Ailai atsi- 
kvėpti, kol dar žiema visai jų neuždarė. 

— Aila, — garsiai kreipėsi į mergaitę gydytoja, kai tik jos peržengė 
Krebo židinio ribas, bet Braudas dar nebuvo spėjęs pareikšti pirmojo 
reikalavimo. - Apžiūrėjau vaistus, pasirodo, nebeturiu meškyčių stie- 
bų nuo pilvo skausmo. Jas labai lengva rasti. Tai krūmas su baltomis 
uogomis, kurios nukritus lapams dar ilgai lieka ant šakų. 

Iza nepaminėjo, kad ji turi daugybę kitų priemonių nuo pilvo 
skausmo. Kai Aila įbėgo į urvą pasiimti rinkimo krepšio, Braudas su- 
siraukė. Jis žinojo, kad rinkti Izai magiškų galių turinčius augalus yra 
svarbiau nei atnešti jam atsigerti vandens ar arbatos, mėsos gabalą ar 
kailio, nes tyčia pamiršo apsivynioti kojas, ar gobtuvą, ar obuolį, ar du 
akmenis nuo paupio sutraiškyti riešutams, nes jam nepatinka akme- 
nys prie urvo, ar bet kuris kitas nesibaigiantis darbas, Braudo sugalvo- 
tas mergaitei atlikti. Ailai išlindus iš urvo su krepšiu ir kasimo lazda, 
vaikinas nupėdino šalin. 

Dėkinga Izai už galimybę pabūti vienai, mergaitė nubėgo į miš- 
ką. Eidama žvalgėsi aplinkui, bet mintys sukosi visai ne apie meškyčių 


krūmus. Ji nekreipė dėmesio kur eina ir net nepastebėjo, kaip kojos 

pačios ėmė vesti pagal nedidelį upeliuką prie rūku apsisiautusių ir ap- 
samanojusių krioklių. Negalvodama mergaitė pasuko stačiu šlaitu ir 
atsidūrė aukštai kalnuose esančioje pievoje virš urvo. Nebuvo čia grį- 
žusi nuo tada, kai sužeidė dygliakiaulę. 

Atsisėdusi ant kranto prie upeliuko, užsimiršusi mėtė akmenis į 
vandenį. Buvo šalta. Ankstesnių dienų lietūs aukščiau kalnuose buvo 
iškritę kaip sniegas. Stora balta antklodė dengė atvirą žemę ir plotus 
tarp sniegu nubertų medžių. Ramus oras buvo skaidrus ir labai tiko 
prie žiburiuojančio sniego, atspindinčio nesuskaičiuojamą daugybę 
smulkučių kristaliukų, ryškiai tvieskiančią saulę iš mėlynumo beveik 
violetiniame danguje. Tačiau Aila nematė nuostabaus žiemos pradžios 
grožio. Jis jai tik priminė, kad šaltis greitai įvys gentį į urvą, ir jai nepa- 
vyks vėl pasprukti nuo Braudo iki pavasario. Saulei kylant aukščiau į 
dangų, nuo šakų netikėtai pabiręs sniegas krito ant žemės. 

Ateityje laukė tik ilga šalta žiema su Braudu, gainiojančiu ją diena 
po dienos. Negaliu jam įtikti, ir viskas, galvojo mergaitė. Kad ir kaip 
stengčiausi, kad ir ką daryčiau, niekas nepadeda. Ką dar galiu padary- 
ti? Mergaitė dirstelėjo į plikos žemės lopinį ir pamatė apipuvusį kailį 
ir kelis dyglius — viskas, kas liko iš dygliakiaulės. Tikriausiai ją rado 
hiena, svarstė Aila, arba koks ernis. Tą dieną, kai numušė gyvūnėlį, 
mergaitė prisiminė užplūdus kaltei. Geriau jau niekada nebūčiau mo- 
kiusis šaudyti svaidykle, tai buvo blogai. Krebas būtų supykęs, o Brau- 
das... ne jis nepyktų, tik džiaugtųsi, jei kada nors sužinotų. Tada jau 
tikrai turėtų dėl ko primušti mane. Jam labai patiktų tokia naujiena. 
Na, bet nežino, ir nesužinos. Mergaitei patiko žinoti, jog padarė tai, ko 
Braudas nežino, bet už ką ją tikrai prigriebtų. Ailai pasirodė, kad būtų 
visai neblogai ką nors tokio pakartoti, pavyzdžiui, sviesti akmenį. 

Mergaitė prisiminė numetusi svaidyklę po krūmu ir ėmė ieškoti 
jos. Pastebėjusi odinę juostą po artimiausiu krūmu, pakėlė ją. Svaidyk- 
lė buvo drėgna, bet gulėjimas atvirame ore dar nesugadino jos. Mer- 


gaitė perbraukė delnais per minkštą lygią elnio odą - jai patiko tas po- 

jūtis. Ji prisiminė pirmą kartą, kai pakėlė svaidyklę, ir šypsena nušvietė 
veidą, kai pagalvojo, kaip Braudas krūpčiojo nuo Bruno pykčio, kai 
vaikinas smogė Zougui taip, kad tas nugriuvo - ji buvo ne vienintelė, 
sukėlusi Braudui įniršį. 

Bet tik man kliūva, o jam kaip niekur nieko, karčiai galvojo Aila. 
Tik todėl, kad esu moteris. Brunas tikrai supyko, kai Braudas pargrio- 
vė Zougą, bet Braudas gali trankyti mane kada tik nori, Brunui tai 
nerūpi. Ne, tai ne visai tiesa, pripažino pati sau. Iza pasakojo, kad Bru- 
nas nutempė Braudą šalin, kad nebeleistų jam mušti manęs, ir vaikinas 
mane ne taip kankino, kai Brunas būdavo šalia. Man net nerūpėtų, jei 
kartais ir trenktų, kad tik paliktų mane ramybėje. 

Mergaitė rinko akmenukus ir mėtė juos į upelį, kol pati to nepa- 
stebėdama įsidėjo vieną į svaidyklę. Ji nusišypsojo, nusižiūrėjo pasku- 
tinį nurudusį lapą, kabantį ant mažos šakelės galo, prisitaikė ir sviedė 
akmenį. Šiltas pasitenkinimo jausmas užplūdo pamačius, kad akmuo 
nuplėšė lapą nuo medžio. Ji paėmė dar porą akmenukų, nuėjo į vidurį 
laukymės ir sviedė juos. Vis dar pataikau kur noriu, pagalvojo ji, o pas- 
kui susiraukė. Kas iš to? Niekada net nebandžiau pataikyti į ką nors 
judantį, dygliakiaulė neįskaitoma, nes beveik stovėjo. Net nežinau, ar 
galėčiau, o jei ir išmokčiau medžioti, iš tiesų medžioti - kas iš to gero? 
Nieko negaliu parnešti, nebent palengvinti grobį kokiam vilkui ar hie- 
nai, bet jie ir taip iš mūsų pakankamai vagia. 

Medžioklė ir medžiojami žvėrys buvo genties žmonėms tokie svar- 
būs, kad visi turėjo nuolat saugotis varžovų plėšrūnų. Ne tik didelės 
katės, vilkų gaujos ar hienos kartais nugriebdavo iš medžiotojų kokį 
gyvūnėlį, bet ir džiovinant mėsą aplink nuolat sukiodavosi vagilės hie- 
nos ir pasalūnai erniai, kurie kartais net bandydavo įsisukti į sandėlius. 
Aila nutarė, kad neverta padėti varžovams. 

Brunas netgi neleido man parsinešti į urvą sužeisto vilkiuko, o dau- 
gybę kartų medžiotojai pribaigdavo plėšrūnus, net jei mums ir nerei- 


kėdavo jų kailių. Mėsėdžiai visada pridaro mums bėdos. Toji mintis 

mergaitei nėjo iš galvos. Tada ėmė formuotis kita mintis. Mėsėdžius, 
galvojo ji, mėsėdžius galima žudyti svaidykle, išskyrus didesnius. Pri- 
simenu, kaip Zougas pasakojo Vornui. Jis sakė, jog kartais geriau nau- 
doti svaidyklę, tada nereikia prieiti per daug arti. 

Aila prisiminė tą dieną, kai Zougas liaupsino vardydamas prana- 
šumus ginklo, kuriuo geriausiai mokėjo naudotis. Tiesa, su svaidykle 
medžiotojui nereikėjo per daug artintis prie nagų ir ilčių, bet senis ne- 
paminėjo, jog medžiotojui nepataikius, neturėdamas kito ginklo ap- 
siginti, jis galėjo būti užpultas vilko ar lūšies, tad Zougas pabrėžė, kad 
būtų neprotinga bandyti svaidyklę su didesniais žvėrimis. 

O kas, jei medžiočiau tik mėsėdžius? Mes jų niekada nevalgome, 
tad nieko neprarastume, galvojo mergaitė, net jei ir palikčiau juos 
maitėdoms. Medžiotojai taip daro. 

Ką aš svarstau? Aila papurtė galvą, kad atsikratytų gėdingos min- 
ties. Esu moteris, man negalima net prisiliesti prie ginklo. Bet juk ži- 
nau, kaip naudotis svaidykle! Net jei ir negalima, įžūliai svarstė mer- 
gaitė. Tai būtų tik į gera. Jei nudėčiau kokį ernį ar lapę ar dar ką nors, 
jie nebevogrų mūsų mėsos. O tos bjaurios hienos... Vieną dieną gal net 
pribaigčiau kokią vieną, tik pagalvokite, kaip padėčiau. Aila įsivaizda- 
vo save persekiojančią klastingus plėšrūnus. 

Mergaitė visą vasarą mokėsi naudotis svaidykle, ir nors tai buvo 
tik žaidimas, suprato ir gerbė bet kurį ginklą pakankamai, kad suvok- 
tų, jog tikroji ginklų paskirtis — grobis, jie naudojami ne numušinėti 
taikinius, bet medžioti. Mergaitė juto, kad pasitenkinimas pataikius į 
stulpą ar ženklą ant uolos, ar kokią šakelę greitai išblės, jei nebus di- 
desnių iššūkių. Ir net jei būtų įmanoma rasti kitų taikinių, akmenų 
svaidymas tik dėl paties svaidymo - varžybų idėja dar toli gražu buvo 
neatsiradusi ir atsiras tik tada, kai Žemę valdys civilizacijos, kurioms 
nebereikės medžioti tam, kad išgyventų. Varžytis, kas geriau svaido, 
su gentainiais buvo tikslinga tik siekiant gerinti išgyventi reikiamus 


įgūdžius. 

Nors mergaitė ir nebūtų to išsakiusi, truputį jautė kartėlį dėl to, kad 
prarado įgūdį, kurį buvo išsitreniravusi, ir jau norėjo lavintis toliau. Ji 
mėgavosi plėsdama gebėjimus, lavindama akies ir rankos koordinaciją, 
bei didžiavosi, kad visko išmoko pati. Jau buvo pasirengusi didesniam 
iššūkiui, medžioklei, tačiau tam reikėjo priežasties. 

Iš pradžių, kol tik žaidė, Aila įsivaizdavo save medžiojančią ir pa- 
tenkintus bei nustebusius gentainių žvilgsnius, kai parneša namo 
mėsos, kurią pati sumedžiojo. Dygliakiaulė leido suprasti, kokia tai 
neįmanoma svajonė. Ji niekada neparneš namo sumedžioto grobio, ir 
jos meistriškumo niekada nepripažins. Ji moteris, o genties moterys 
nemedžioja. Mintis imtis varžovų, plėšrūnų, medžiojimo lyg ir leido 
manyti, kad jei jos įgūdis ir nebus pripažintas, tai bent jau įvertintas 
teigiamai. Tai tarsi suteikė leidimą medžioti. 

Kuo daugiau Aila apie tai mąstė, tuo labiau save įtikino, kad plėšrū- 
nų medžioklė, jei net ir slapta, tinkamas sprendimas, bet kaltės jausmo 
vis viena nepajėgė nugalėti. 

Mergaitė bandė nugalėti savo proto balsą. Krebas ir Iza - abu aiški- 
no, kaip blogai moterims naudoti ginklus. Bet jau ir taip daugiau nei 
paliečiau ginklą, svarstė mergaitė. Ar gali būti blogiau, jei medžiosiu? 
Ji pažvelgė į svaidyklę rankoje ir staiga apsisprendė, atsikratė jausmo, 
jog elgiasi blogai. 

— Išmoksiu! Išmoksiu medžioti! Bet medžiosiu tik mėsėdžius, — 
jausmingai tarė mergaitė, gestais parodydama savo apsisprendimo tik- 
rumą. 

Paraudusi iš susijaudinimo, ji nubėgo prie upelio pasirinkti dau- 
giau akmenukų. 

Beieškant lygių apvalių tinkamo dydžio akmenėlių, Ailos žvilgs- 
nis užkliuvo už keisto daikto. Atrodė kaip akmuo, bet buvo panašus į 
moliusko kiautą, kokių būdavo ir jūros pakrantėje. Paėmusi jį atidžiai 


apžiūrėjo. Tai buvo akmuo - kiauto formos akmuo. 

Koks keistas, pagalvojo mergaitė. Niekada anksčiau tokio nema- 
čiau. Tada prisiminė, ką kažkada buvo pasakojęs Krebas, ir suprato — 
mintis atėjo taip staiga, kad mergaitė pajuto lyg kraujas stingų krauja- 
gyslėse, nugara perbėgo šiurpas. Kojos ėmė linkti per kelius, Aila taip 
drebėjo, kad turėjo atsisėsti. Laikydama delnuose moliusko fosiliją, ji 
įdėmiai žvelgė į ją. 

Krebas sakė, prisiminė mergaitė, kad priėmus sprendimą totemas 
padės. Jei tai tinkamas sprendimas, jis duos ženklą. Krebas sakė, kad 
tai bus kažkas labai neįprasta, ir niekas kita negalėtų pasakyti, jog tai 
tas ženklas. Turi išmokti klausytis širdies ir proto, o tada tavyje esanti 
totemo dvasia pasakys tau. 

— Didysis urvinis liūte, ar tai tavo duotas ženklas? - nebylia ženk- 
lų kalba paklausė mergaitė. - Ar tu sakai man, jog priėmiau tinkamą 
sprendimą? Ar sakai, kad galiu medžioti, net būdama mergaitė? 

Aila tyliai sėdėjo ir spoksojo į kriauklės formos akmenuką delne, 
bandė medituoti, kaip buvo mačiusi darant Krebą. Ji žinojo, jog pati 
yra neįprasta, nes ją saugo urvinio liūto totemas, bet niekada anks- 
čiau apie tai nebuvo susimąsčiusi. Pakišusi ranką po apsiaustu palietė 
randus - keturis lygiagrečius brėžius ant kojos. Kodėl urvinis liūtas 
pasirinko mane? Tai galingas totemas, vyriškas totemas, tad kodėl pa- 
sirinko mergaitę? Turi būti kokia nors priežastis. Mergaitė susimąstė 
apie svaidyklę ir naudojimąsi ja. Kodėl paėmiau tą ginklą, nors Brau- 
das jį išmetė? Nė viena moteris nebūtų jo palietusi. Kas privertė mane 
tai padaryti? Ar to norėjo mano totemas? Ar norėjo, kad išmokčiau 
medžioti? Medžioja tik vyrai, bet mano totemas vyriškas. Žinoma! 
Taip ir yra! Turiu stiprų totemą ir jis nori, kad medžiočiau! 

— O, didysis urvinis liūte, man nesuprantami dvasių norai. Neži- 
nau, kodėl nori, kad medžiočiau, bet esu laiminga, kad davei šį ženk- 
lą, - Aila pasukiojo rankose akmenuką, o tada nuo kaklo nuėmusi 
odinį amuleto maišelį atlaisvino jį laikiusį mazgą ir įdėjo fosiliją gre- 
ta raudonos ochros gabaliuko. Vėl tvirtai užrišusi užsidėjo atgal ant 

kaklo — pastebėjo, kad svoris skiriasi. Atrodė, lyg totemo pritarimas 
mergaitės apsisprendimui būtų turėjęs svorį. 

Kaltė pranyko. Ji galės medžioti, totemas nori to. Ir visai nesvarbu, 
kad ji moteris. Aš kaip Durkas, pagalvojo mergaitė. Tas vaikinas pali- 
ko gentį, nors visi sakė, kad tai neteisinga. Manau, kad jis rado geresnę 
vietą, kur Ledo kalnas negalėjo pasiekti jo. Gal jis pradėjo naują gentį. 
Greičiausiai Durko totemas taip pat buvo stiprus. Krebas sako, kad su 
stipriu totemu sunku gyventi. Sako, jog tada siunčiami išbandymai, 
kad patikrintų, ar esi vertas gauti tolesnes dovanas. Sako, kad aš vos 
nenumiriau, prieš Izai randant mane. Įdomu, kaip Durko totemas jį 
išbandė. Ar urvinis liūtas man vėl duos išmėginimą? 

Tačiau išbandymas gali būti sunkus. O kas, jei būsiu neverta? Iš kur 
žinosiu, kad esu bandoma? Ką sunkaus gali mano totemas mėginti 
versti mane daryti? Aila pagalvojo, kas sunkaus gali būti jos gyvenime, 
ir staiga suprato. 

— Braudas! Braudas - mano išbandymas! - parodė gestais pati 
sau. 

Kas gali būti sunkiau nei praleisti visą žiemą su Braudu? Bet jei aš 
verta išbandymo, jei atlaikysiu, totemas leis man medžioti. 

Kai Aila grįžo į urvą, jos eisena buvo visai kita, ir Izai tai nepra- 
sprūdo pro akis, nors ir nebūtų galėjusi pasakyti, kas būtent pasikei- 
tė. Laikysena nebuvo pasidariusi netinkama, atrodė tik lengvesnė, ne 
tokia įsitempusi, ir mergaitės veidas atrodė labiau susitaikęs, kai toji 
pamatė besiartinantį Braudą. Ji atrodė ne pasidavusi, tik priimanti tai, 
kas skirta. Tačiau išsipūtusį amuleto maišelį pastebėjo tik Krebas. 

Žiemai užgriuvus, visi džiaugėsi matydami, jog mergaitė vėl grįžo 
į vėžes, nors Braudas priekabiavo. Nors Aila dažnai būdavo pavargu- 
si, kai žaisdavo su Uba, jos veidą vėl nušviesdavo šypsena, tik juokas 
negrįžo. Krebas spėjo, jog mergaitė priėmė kažkokį sprendimą ir rado 
totemo ženklą, ir tai, kad lengviau priėmė savo vietą gentyje leido ša- 

prato, jog būtina ne tik paklusti Braudo norams - ji turi nustoti prie- 


šintis širdyje. Aila taip pat turi išmokti valdytis. 


"Tą žiemą, kai jai sukako aštuoneri, Aila tapo moteris. Ne fiziškai — 
kūnas vis dar buvo lygus, tiesus, be jokių išlinkimų, visai kaip mergai- 
tės ir net be jokios užuominos, kad bręsta pokyčiai. Tačiau tuo ilgu 
šaltu metų laiku Aila atsisakė vaikystės. 

Kai kada jos gyvenimas atrodė visai nepakeliamas, ir ji net abejojo, 
ar iš viso nori gyventi. Buvo rytų, kai atmerkusi akis pamatydavo pa- 
Žįstamus gruoblėtus akmenis virš galvos ir užsimanydavo vėl užmigti, 
niekuomet neprabusti. Tačiau kai jau atrodydavo, kad daugiau nebe- 
pakels, sugniauždavo amuletą ir pajutusi saujoje tą akmenį vėl įgauda- 
vo kantrybės pratempti dar vieną dieną. Ir kiekviena nugyventa diena 
priartindavo arčiau to meto, kai gilius pusnynus ir ledinius šuorus pa- 
keis žalia žolė bei jūros vėjai, ir ji vėl laisvai galės klaidžioti laukais bei 
miškais. 

Kaip ir gauruotasis raganosis, kurio totemas saugojo Braudą, vai- 
kinas buvo toks pat užsispyręs ir toks pat nenuspėjamai žiaurus. Kaip 
būdinga genties žmonėms, kai jau nutardavo ko nors imtis, laikydavosi 
to iki paskutiniosios, tad Braudas atkakliai ujo Ailą. Kasdien mergai- 
tei tenkanti smūgių ir keiksmų kruša bei nuolatiniai priekabiavimai 
gentainiams tapo įprastas dalykas. Dauguma manė, jog Aila nusipelnė 
bausmės ir drausminimo, bet mažai kas pritarė tokiam ilgam perse- 
kiojimui, kokio ėmėsi Braudas. | 

Brunas vis dar buvo susirūpinęs, kad Braudas leido mergaitei per 
daug provokuoti, bet kai jaunuolis pademonstravo susivaldymą, vadas 
manė, jog reikalai pasitaisė. Tačiau Brunas tikėjosi sulauksiąs, jog jo 


moters sūnus pats apsiramins, ir nusprendė leisti įvykiams tekėti sava 

vaga. Žiemai įsibėgėjus jis net ėmė lyg ir gerbti keistąją mergaitę, pana- 
šiai kaip gerbė savo seserį, kai ji turėjo kęsti savojo vyro pažeminimus. 

Kaip ir Iza, Aila buvo rodoma moteriško elgesio pavyzdžiu. Ji ne- 
siskųsdama kentėjo, kaip ir turėtų kęsti moteris. Kai Aila akimirkai 
sustodavo sugniaužusi kumštyje amuletą, Brunas, kaip ir visi kiti, laikė 
tai ženklu, jog toji atsiduoda dvasių jėgoms, taip baimingai garbina- 
moms gentyje. Tai suteikė Ailai reikšmingą statusą tarp moterų. 

Amuletas suteikė mergaitei tikėjimo — ji atsidavė dvasių galioms 
taip, kaip jas suprato. Jos totemas siunčia jai išmėginimą. Jei pasirody- 
tų esanti verta, galėtų medžioti. Kuo daugiau Braudas ją stekeno, tuo 
ryžtingiau ji apsispręsdavo, kad atėjus pavasariui eis mokytis naudo- 
tis ginklu. Pralenks Braudą ir net patį Zougą. Ji bus geriausia genties 
medžiotoja su svaidykle, nors niekas kitas, tik ji pati žinos tai. Šios 
minties mergaitė laikėsi įsikibusi. Mintis įsišaknijo taip giliai, kaip ne- 
tirpstantys ledo luitai prie įėjimo į urvą, kur laužų sušildytas oras kilo 
aukštyn, ir susitikęs su šalčiu, tvyrančiu lauke, visą žiemą augino ledo 
varveklius lyg kokias perregimas užuolaidas. 

Nors ir nesąmoningai, mergaitė jau treniravosi. Nors tekdavo 
dažniau susidurti su Braudu, ji domėjosi, ką veikia vyrai, kai susėdę 
leisdavo ilgas dienas vis perpasakodami buvusias medžiokles ar disku- 
tuodami, kokios imtis strategijos per būsimąsias. Mergaitė vis rasdavo 
dingstį dirbti netoliese ir ypač mėgo Dorvo arba Zougo pasakojamas 
istorijas apie medžioklę svaidykle. Ji vėl susidomėjo Zougu, vis rodė 
jam moterišką dėmesį nuspėdama senio norus, nuoširdžiai žavėdama- 
si senuoju medžiotoju. Jis.buvo kažkuo panašus į Krebą — išdidus ir 
griežtas, tačiau patenkintas sulaukęs trupučio dėmesio ir šilumos, net 
jei tik iš keistos bjaurios mergaitės. 

Zougas neliko nepastebėjęs jos dėmesio, kai pasakojo apie senus ge- 
rus laikus, kai buvo antras po vado, kaip dabar Grodas. Mergaitė buvo 
tyli, besižavinti klausytoja, ir visą laiką rodė kuklią pagarbą. Zougas 

sekimą pėdsakais arba šiek tiek supažindintų su medžiotojų išmintimi 
žinodamas, kad ir Aila ras reikalą sėdėti netoliese, jei tik galės, tačiau 
senis apsimesdavo to nepastebjįs. Jei mergaitei patinka klausytis, kas 
čia bloga? 

Zougas galvojo, jei būčiau jaunesnis ir dar galėčiau pasirūpinti, gal 
net pasiimčiau ją kaip moterį, žinoma, kai ja taps. Vieną dieną Ailai 
reikės vyro, o tokiai bjauriai bus sunku jį rasti. Bet ji jauna, stipri ir 
gerbiama. Turiu giminaičių kitose gentyse. Jei būsiu pakankamai stip- 
rus nueiti į kitą genčių susirinkimą, tarsiu už ją žodį. Gal ji nenorės 
likti čia, kai Braudas taps vadu. Na, nesvarbu, ko ji norės, bet nekaltin- 
čiau jos dėl to. Tikiuosi, būsiu kitame pasaulyje, kai tai nutiks. Zougas 
niekada nepamiršo Braudo užpuolimo ir visai nemėgo Bruno moters 
sūnaus. Jis manė, jog ateities vadas su mergaite, kuri seniui ėmė patikti, 
elgsis nepagrįstai bjauriai. Ji nusipelnė būti sudrausminta, bet viskam 
yra ribos, o Braudas jas seniai peržengė. Aila niekada neparodė seniui 
nepagarbos - senesnis, išmintingesnis vyras žino, kaip elgtis su mote- 
rimis. Taip, užtarsiu ją. Jei pats negalėsiu eiti, pasiųsiu žinią. O, kad ji 
nebūtų tokia bjauri, mąstė senis. 

Nors Ailai buvo be galo sunku, ne viskas atrodė taip blogai. Darbai 
vyko lėčiau, liko mažiau pareigų. Net Braudas, anksčiau rasdavęs tiek 
užduočių, dabar nieko nesugalvodavo. Laikui bėgant jam šiek tiek at- 
sibodo - mergaitė nebesipriešino, ir jo persekiojimai atlėgo. Tai buvo 
dar viena priežastis, dėl kurios Ailai tapo lengviau žiemoti. 

Iš pradžių, bandydama rasti pateisinamų priežasčių, dėl kurių turė- 
tų likti Krebo židinio ribose, Iza nusprendė pradėti mokyti Ailą ruošti 
ir naudoti žoleles bei kitus augalus, kuriuos mergaitė rinko. Aila buvo 
sužavėta gydymo menu. Gyvas jos domėjimasis greitai įtraukė Izą, ir 
juodvi ėmė užsiiminėti reguliariai, gydytoja net pradėjo galvoti, kad 
reikėjo pradėti anksčiau, kai tik suprato, kaip skirtingai veikia jos pri- 

Jei Aila būtų buvusi tikras jos vaikas, Izai būtų tekę tik priminti 
tai, kas jau ir taip buvo saugoma jos smegenyse, pripratinti naudotis ta 
informacija. Tačiau Ailai teko pasistengti įsiminti tas žinias, su kurio- 
mis Uba gimė. Izai teko ją tiesiog muštruoti, aiškinti tą patį daugybę 
kartų ir nuolat tikrinti, kad įsitikintų, jog Aila suprato gerai. Gydytoja 
traukė informaciją ir patirtį iš prisiminimų ir net pati buvo nustebusi, 
kokios gausios jos žinios. Jai niekada anksčiau nebuvo tekę apie tai 
susimąstyti, nes kai tik prireikdavo, atsakymas ateidavo pats savaime, 
Kartais Iza netekdavo vilties, kad pavyks Ailą išmokyti visko, ką žino, 
ar bent jau pakankamai, kad ta galėtų būti gydytoja. Tačiau Ailos su- 
sidomėjimas niekada neblėso, ir Iza buvo nusiteikusi suteikti priimtai 
dukrai tinkamą padėtį gentyje. Pamokos vykdavo kasdien. 

— Kas tinka nuo nudegimų, Aila? 

— Tuojau, tik pagalvosiu. Yzopo žiedai sumaišyti su rykštenės žie- 
dynais ir ežiuolės žiedais, džiovinti, imti lygiomis dalimis ir sutrinti 
į miltelius. Sudrėkinus daryti kompresą, uždengti tvarsčiu. Kai iš- 
džiūsta, vėl sudrėkinti šaltu vandeniu, pilamu ant tvarsčio, - skubiai 
išpoškino mergaitė, o paskui nutilusi susimąstė. - Dar nusideginus 
tinka džiovintos miškinės mėtos žiedai ir lapai - juos reikia sudrėkinti 
rankoje ir dėti ant nudegimo. Virtos vikšrių šaknys tinka vilgyti nu- 
degimus. 

— Gerai, kas dar? 

Mergaitė rausėsi atmintyje. 

— Didysis yzopas. Reikia kramtyti šviežius lapus ir stiebą, padaryti 
kompresą arba sudrėkinti džiovintus lapus. Ir... štai, dar virti geltons- 
pyglio dagio pumpurus. Kai atvėsta, galima skysčiu vilgyti. 

- Jis tinka ir odos žaizdoms, Aila. Ir nepamiršk, kad asiūklio pele- 
nai, sumaišyti su taukais, tampa geru tepalu nuo nudegimų. 

Aila taip pat pradėjo prižiūrima Izos dažniau virti valgyti. Grei- 
tai ji perėmė pareigas ruošti daugumą maisto Krebui, išskyrus tik tai, 


kad jai šis darbas neatrodė pareiga. Ji iš paskutiniųjų stengėsi ypač 

smulkiai sutrinti grūdus prieš juos virdama, kad seniui būtų lengviau 
kramtyti nudilusiais dantimis. Riešutus taip pat smulkiai kapojo prieš 
paduodama senajam šamanui. Iza išmokė ją, kaip paruošti malšinantį 
skausmą gėrimą ir kompresus, kurie padėdavo nuo reumatizmo, tad 
Aila tapo puikia žinove vaistų, padedančių nuo senuosius genties na- 
rius kankinančio negalavimo, kuris įkalintiems šaltame akmeniniame 
urve nuolat paūmėdavo. Tą žiemą Aila pirmą kartą padėjo gydytojai 
ir pirmasis jų pacientas buvo Krebas. 

Buvo viduržiemis. Didžiuliai pusnynai užvertė urvo angą per gerą 
pusmetrį. Sniego antklodės užtvara padėjo sulaikyti didžiuliame urve 
laužų skleidžiamą šilumą, bet vėjas vis dar ūžavo pro nemažą ertmę 
virš sniego. Krebas buvo neįprastai blogos nuotaikos, tai tylėdavo, tai 
niurzgėdavo, paskui apgailestaudamas atsiprašinėdavo ir vėl užtildavo. 
Jo elgesys Ailai buvo nesuprantamas, bet Iza atspėjo priežastį. Krebui 
skaudėjo dantį, ir dar ypač bjauriai. 

— Krebai, ar leistum man tik pažiūrėti tavo dantį? - meldė Iza. 

— Niekis. Tik danties skausmas. Nieko tokio. Nemanai, kad galiu 
truputį pakentėti? — atšovė Krebas. 

— Taip, Krebai, - nuleidusi galvą atsiliepė moteris. 

— Iza, žinau, kad tik bandai man padėti, - tuojau ėmė apgailestauti 
senis. 

- Jei leistum man apžiūrėti, gal galėčiau tau duoti kokį vaistą. Kaip 
galiu žinoti, ką tau duoti, jei neleidi man pamatyti ? 

— Ką ten-matyti? - mostelėjo Krebas. - Visi sugedę dantys atrodo 
vienodai. Pagamink man gluosnių žievės arbatos, - sumurmėjo jis ir 
atsisėdęs ant savo guolio įsistebeilijo į tolį. 

Papurčiusi galvą Iza nuėjo plikyti arbatos. 

— Moterie! - vos po kelių akimirkų šūktelėjo senis. - Kur toji 
gluosnio žievė? Ko taip užtrukai? Kaip man medituoti? Negaliu susi- 

Iza nuskubėjo su kauliniu puodeliu ir parodė Ailai sekti iš paskos. 

— Kaip tik jau nešiau, bet nemanau, kad gluosnio žievė čia ką nors 
padės, Krebai. Leisk man pažiūrėti. 

— Gerai, gerai jau, Iza. Žiūrėk, — senis išsižiojo ir parodė į neduo- 
dantį ramybės dantį. 

— Matai, kokia gili skylė, Aila? Dantenos tinsta, dantis visai išge- 
dęs. Bijau, kad jį reikės ištraukti, Krebai. 

— Traukti! Sakei man, jog nori tik pažiūrėti, kad galėtum duoti 
man kokį vaistą. Nieko nekalbėjai apie traukimą. Nagi, duokš ką nors, 
kad neskaudėtų, moterie! 

- Taip, Krebai, - atsiliepė Iza. — Štai tavo gluosnių žievės arbata. 

Nustebusi Aila stebėjo jų pokalbį. 

— Maniau, kad sakei gluosnio arbata nepadės? 

— Niekas čia nepadės. Galima pakramtyti vikšrių šaknų, gal kiek 
pagelbėtų. Bet abejoju. 

— Nair gydytoja! Net danties negali išgydyti, - bambėjo Krebas. 

— Galiu pamėginti išdeginti skausmą, - ramiai mostelėjo Iza. 

Krebas net krūptelėjo. 

— Paimčiau tos šaknies, — atšovė jis. 

Kitą rytą vienaakio šamano veidas buvo sutinęs, pabrinkęs ir atro- 
dė dar baisesnis. Nuo nemigos jo akis buvo paraudusi. 

— Iza, - dejavo jis. - Nejaugi nieko negali padaryti tam dančiui? 

— Jei būtum vakar leidęs man jį ištraukti, skausmas dabar jau būtų 
praėjęs, - parodė gestais Iza ir toliau sau maišė dubenyje trintus grū- 
dus stebėdama, kaip lėtai kyla burbulai ir tyliai pukši košė - pukšt, 
pukšt, pukšt. 

— Moterie! Ar nebeturi jausmų? Aš visą naktį nemiegojau! 

- Žinau. Neleidai ir man užmigti. 

— Na, tai daryk ką nors! - pratrūko senis. 

— Gerai, Krebai, - atsiliepė Iza. - Bet negaliu traukti danties, kol 

— Tik tiek ir tegali sugalvoti - ištraukti ? 

— Yra dar vienas dalykas, kurį galėčiau pamėginti, Krebai, bet ne- 
manau, kad išsaugosiu dantį, - su užuojauta rodė gestais gydytoja. — 
Aila, atnešk man tą paketą su nuodėguliais nuo medžio, kurį praeitą 
vasarą nutrenkė žaibas. Turime prapjauti dantenas, kad atlėgtų suti- 
nimas, nes tą dantį vis tiek reikės rauti. Bet dar galime pažiūrėti, gal 
išdeginsime skausmą. 

Girdėdamas, kokius nurodymus gydytoja duoda mergaitei, senis 
net virpėjo, bet paskui atsainiai patraukė pečiais. Blogiau nei danties 
skausmas būti negali, pagalvojo jis. 
liukų. 

— Aila, noriu, kad įkaitintum šito galiuką iki raudonumo. Galas 
turi būti kaip anglis, bet dar tvirtas, kad nenulūžtų. Išrisk kokią anglį 
iš laužo ir laikyk priglaudusi pagaliuką prie jos, kol ims rūkti. Bet pir- 
ma noriu, kad matytum, kaip prapjausiu dantenas. Palaikyk pakėlusi 
šią lūpą. 

Aila padarė kaip liepiama ir pažvelgė į didžiulę pražiotą Krebo 
burną ir dvi eiles didelių nudilusių dantų. 

— Pradursime dantenas tvirtu aštriu pagaliuku po dantimi, durti 
reikia, kol ims bėgti kraujas, - mostais paaiškino Iza, o tada parodė. 

Krebas sugniaužė ranką į kumštį, bet neišleido nė garselio. 

— Dabar, kol viskas valosi, įkaitink kitą nuodėgulį. 

Skubiai nubėgusi prie laužo Aila grįžo su rūkstančiu ir žioruojan- 
galvą ir parodė Ailai vėl pakelti senio lūpas. Gydytoja įkišo karštą ga- 
liuką į skylę dantyje. Aila pajuto, kai Krebas trūktelėjo, išgirdo šnypš- 
čiant ir plona dūmų sruogelė pakilo iš didžiulės skylės senio dantyje. 

- Štai, ir viskas. Dabar turime palaukti, matysime, ar skausmas pra- 
eis. Jei ne, dantį teks traukti, - tarė Iza piršto galiuku tepdama žaizdą 

— Kaip blogai, kad neturiu jokio grybo - jie labai tinka nuo dantų 
skausmo. Kartais numarina nervą, dažnai net iškelia lauk. Tada gal ne- 
reikėtų rauti danties. Geriausia naudoti, kol grybai švieži, bet padeda 
ir džiovinti, o surinkti juos reikėtų baigiantis vasarai. Jei kitąmet rasiu, 
parodysiu tau, Aila. 

— Ar dar skauda dantį? - rytojaus dieną pasiteiravo Iza Krebo. 

— Geriau, - su viltimi atsiliepė senis. 

— Bet ar dar skauda? Jei skausmas visai nepraėjo, tai vėl ištins, Kre- 
bai, — neatstojo moteris. 

— Na... taip, skauda, - pripažino senis. - Bet jau ne taip stipriai. 
Tikrai nebe taip. Kodėl dar dienelę kitą nepalaukus? Aš uždėjau stip- 
rų užkeikimą. Prašiau Lokio sunaikinti blogą dvasią, kuri sukelia 
skausmą. 

— Argi jau daug kartų neprašei Lokio išvaduoti nuo to skausmo? 
Manau, Lokys nori, kad paaukotum dantį, kol dar nepašalino skaus- 
mo, šamane, — tarė Iza. 

— Ką tu, moterie, išmanai apie Didįjį Lokį? - įsižeidęs atšovė Kre- 
bas. 

— Ši moteris pernelyg įžūliai elgėsi. Ji nieko neišmano apie dvasių 
reikalus, - nuleidusi galvą atsiliepė gydytoja. Paskui žiūrėdama į brolį 
pridūrė: - Bet moteris išmano danties skausmus. Skausmas nenurims 
tol, kol neištrauksime danties, - tvirtai dėstė ji. 

Krebas atsuko nugarą ir nušlūbavo šalin. Paskui užmerkęs akį atsi- 
sėdo ant kailinio guolio. 

— Iza, - pašaukė po kurio laiko. 

— Taip, Krebai? 

— Tu teisi. Lokys nori, kad atiduočiau dantį. Pirmyn. Pradėk jį 
traukti. 

Iza priėjo prie šamano. 

- Štai, Krebai, išgerk. Sumažins skausmą. Aila, ten, šalia pagaliukų 


pakete, yra nedidelis smaigas ir ilga sausgyslė. Atnešk juos čia. 

— Kaip galėjai žinoti, kada paruošti gėrimą? — nusistebėjo Krebas. 

- Žinau, šamane. Dantį atiduoti sunku, bet jei Lokys to nori, šama- 
nas jį atiduos. Tai ne pati didžiausia auka, kurią paaukojęs Didžiajam 
Lokiui. Sudėtinga gyventi su galingu totemu, bet Lokys nebūtų pasi- 
rinkęs tavęs, jei nebūtumei vertas. 

Krebas linktelėjo ir nurijo gėrimą. Iš to paties augalo, kuris padeda 
vyrams atverti atmintį, pagalvojo. Bet manau, kad mačiau, kaip Iza 
verda tą gėrimą — ji gamina nuovirą, o ne užpilą. Jis stipresnis nei tada, 
kai augalas tik pamirkomas. Naudojamas daug kam. Durnaropė tik- 
riausiai Lokio dovana. Senis pradėjo justi narkotinį poveikį. 

Iza liepė Ailai laikyti pražiodžius šamano burną, kol pati atsargiai 
priglaudė medinį smaigą prie skaudamo danties šaknies. Iza stipriai 
trenkė per smaigą su akmeniu, kurį laikė rankoje, kad dantis atsilais- 
vintų. Krebas pašoko, bet skaudėjo ne taip, kaip jis manė, kad skaudės. 
Tada Iza pririšo sausgyslės galą aplink kabantį dantį ir liepė Ailai ap- 
rišti kitą galą aplink vieną stulpų, tvirtai įkastų į žemę ir tarnaujančių 
kaip rėmas, ant kurio kabojo džiūstančios vaistažolės. 

— Dabar trauk Krebo galvą atgal, kol sausgyslė įsitemps, Aila, - pa- 
liepė mergaitei Iza. Staigiu smūgiu ji trinktelėjo per sausgyslę. - Na, 
štai, — tarė ir iškėlė gyslą, ant kurios kadaravo sunkus krūminis dantis. 
Kraujuojančią skylę ji pabarstė džiovintų snapučių šaknų milteliais 
ir įkišo į ją mažą gabaliuką skystį sugeriančios kiškio odos, mirkytos 
antiseptiniame skystyje iš kėnio žievės, ir dar kelis džiovintus lapus, o 
paskui aprišo žandikaulį drėgna oda. 

— Pasiimk savo dantį, šamane, - tarė Iza, dėdama sugedusį krūminį 
dantį ant delno vis dar apsvaigusiam seniui. - Viskas baigta. 

Krebas suspaudė dantį, bet paskui guldamasis paleido jį. 

— Reikia atiduoti Lokiui, - kimiai dar saumurmėjo. 

Gentainiai stebėjo, kaip šamanui seksis atsigauti, kai Aila padėjo 
gydytojai rauti dantį. Kai senio burna greitai ir be jokių komplikacijų 


sugijo, žmonės dar labiau įsitikino, kad mergaitės buvimas nepykdo 

dvasių. Visi dar ramiau leido Ailai būti greta ir padėti juos gydančiai 
Izai. Žiemai vis slenkant, Aila išmoko gydyti nudegimus, įpjovimus, 
sumušimus, nušalimus, skaudančias gerkles, pilvo sopulius, ausų 
skausmus ir dar daugybę kitų nedidelių sužeidimų ir susirgimų, kurie 
buvo tapę kasdienybe. 

Bėgant laikui, prašydami pagydyti nedidelius negalavimus, gentai- 
niai kreipdavosi į Ailą lygiai taip pat lengvai kaip ir į Izą. Jie žinojo, 
kad mergaitė rinko vaistažoles Izai ir matė, kaip gydytoja ją mokė. 
Taip pat visi žinojo, jog Iza sensta ir nekaip jaučiasi, o Uba dar per 
maža. Gentainiai priprato prie keistosios mergaitės, gyvenančios su 
jais, ir beveik priėmė tą mintį, kad svetimiems gimusi Aila vieną dieną 
gali tapti jų genties gydytoja. 

Pačiu šalčiausiu metų laiku, po viduržiemio, bet dar neprasidėjus 
pavasariui, Ovra pradėjo gimdyti. 

— Per anksti, — tarė Ailai Iza. - Ji neturėjo gimdyti iki pavasario, o 
pastaruoju metu nejuto judesių. Bijau, kad gimdymas baigsis blogai. 
Manau, kūdikis gims negyvas. 

— Iza, juk Ovra labai norėjo šio vaikelio. Ji buvo tokia laiminga, kai 
suprato, kad laukiasi. Ar negali nieko padaryti? - paklausė Aila. 

— Padarysime, ką galėsime, bet yra dalykų, kurių niekaip nepakei- 
si, — atsakė jai gydytoja. 

Visa gentis buvo susirūpinusi, kad Guvo moteris gimdo per anksti. 
Moterys bandė paguosti, o vyrai neramiai mindžikavo netoliese. Per 
žemės drebėjimą gentis neteko kelių narių, tad visi laukė bet kokio 
žmonių skaičiaus pagausėjimo. Nauji kūdikiai reiškė daugiau burnų, 
kurias Bruno medžiotojams ir maistą renkančioms moterims reikės 
išmaitinti, bet bėgant laikui mažyliai paaugs ir pasirūpins pasenusiais 
genties nariais. Genties tęstinumas ir gyvavimas buvo ypač svarbus 
kiekvienam. Žmonės buvo reikalingi vienas kitam, tad juos liūdino 


tai, kad Ovra greičiausiai nepagimdys gyvo kūdikio. 

Guvas labiau jaudinosi dėl savo moters nei vaikelio ir baisiai norėjo 
kuo nors padėti. Jam buvo sunku žiūrėti, kaip Ovra kankinasi, ypač 
tuomet, kai liko labai mažai vilties, kad baigtis bus laiminga. Ovra 
norėjo kūdikio, būdama vienintelė gentyje bevaikė, jautėsi prastai. 
Gydytoja, ir ta pagimdė, net būdama tokia sena. Kai galop pradėjo 
lauktis vaikelio, Ovra labai nudžiugo, o dabar Guvas suko galvą, kokiu 
būdu galėtų palengvinti jos netektį. 

Drugas, regis, suprato jaunuolio bėdą geriau nei kas nors kitas. Jam 
buvo tekę panašius jausmus patirti mirus Guvo motinai, nors toji jau 
buvo pagimdžiusi Guvą, o dabar dar teko pripažinti, kad kai tik pri- 
prato prie naujosios šeimos, moteris jį džiugino. Vyras netgi turėjo vil- 
ties, kad paaugęs Vornas susidomės įrankių gamyba, jau net nekalbant 
apie Oną, kuri buvo tikra palaima, ypač dabar, kai jau buvo nujunkyta 
ir pradėjo savaip, mergaitiškai mėgdžioti suaugusias moteris. Drugas 
anksčiau niekada nebuvo turėjęs prie savo židinio mergaitės, o kai jis 
susiporavo su Aga, mergytė dar buvo tokia maža, kad atrodė, jog Ona 
gimė prie jo židinio. 

Ebra ir Uka sėdėjo prie Ovros ir guodė, o Iza tuo metu ruošė vais- 
tus. Uka taip pat laukė, kol dukra turės vaikelį, ir Ovrai stanginantis 
laikė ją už rankos. Oga buvo nuėjusi ruošti vakarienės Brunui ir Gro- 
dui su Braudu, taip pat pakvietė ir Guvą. Į pagalbą pasisiūlė Ika, bet 
kai Guvas atsisakė vakarieniauti, Oga pareiškė, kad pagalbos nereikia. 
Guvui ne valgis buvo galvoje, tad jis nuėjo prie Drugo židinio, kur Aga 
galop įsiūlė jam kelis kąsnelius. 

Oga buvo išsiblaškiusi, jaudinosi dėl Ovros, ir jau buvo pradėjusi 
gailėtis, kad atmetė Izos pasiūlymą. Nežinia, kaip nutiko, bet patiek- 
dama dubenėlius karštos sriubos ji kluptelėjo. Verdanti sriuba pasilie- 
jo Brunui ant peties ir rankos. 

— Arrrr, - kriokė Brunas, aplietas plikinančiu skysčiu. 

Vadas šokinėjo aplinkui iš skausmo grieždamas dantimis. Visi su- 


laikę kvapą atsisukę sužiuro. Tylą pertraukė Braudas. 

— Oga! Tu kvaila, netikusi moterie! - ėmė mojuoti rankomis ban- 
dydamas slėpti gėdą, kad tai jo moteris taip pasielgė. 

— Aila, eik padėk, aš dabar negaliu, - gestu parodė Iza. 

„ Sugniaužęs kumščius Braudas artinosi prie Ogos, jau pasiruošęs ją 
nubausti. 

— Ne, Braudai, - mostelėjo Brunas, stabdydamas jaunuolį. Karšti 
sriubos taukai dar varvėjo per ranką, bet vyras valdėsi, kad neparody- 
tų, kaip jam skauda. - Ji netyčia. Nėra reikalo mušti. 

Tirtėdama iš gėdos ir baimės Oga gulėjo susigūžusi Braudui prie 
kojų. 

Aila buvo išsigandusi. Ji niekada negydė genties vado ir beprotiškai 
jo bijojo. Nubėgusi prie Krebo židinio, čiupo medinį dubenėlį, paskui 
nuskubėjo prie urvo angos. Pasėmusi gausiai sniego, nulėkė prie vado 
židinio ir suklupo ant žemės priešais. 

— Mane siuntė Iza, ji dabar negali palikti Ovros. Ar vadas leis mer- 
gaitei padėti jam? - paklausė, kai Brunas leido jai kalbėti. 

Vadas linktelėjo. Jis dar turėjo abejonių, kad Aila galėtų tapti gen- 
ties gydytoja, bet tokiomis aplinkybėmis nelabai turėjo kitokį pasi- 
rinkimą, kaip tik leisti jai imtis jį gydyti. Mergaitė nervindamasi dėjo 
sniegą ant ryškiai paraudusio nudegimo ir juto, kaip skausmui ėmus 
rimti atsipalaiduoja įsitempę Bruno raumenys. Parbėgusi atgal prie 
savo židinio, ji rado džiovintų miškinių mėtų ir užpylė jų lapus karštu 
vandeniu. Kai lapai suminkštėjo, pridėjo į dubenėlį sniego, kad skys- 
tis greičiau atšaltų, ir grįžo pas pacientą. Delnu tepdama raminančią 
košelę Aila juto, kaip kuo toliau, tuo labiau atsipalaiduoja kieti kaip 
akmuo Bruno kūno raumenys. Vadas kvėpavo kiek lengviau. Nudegi- 
mą dar peršėjo, bet skausmas jau buvo pakeliamas. Brunas pritariamai 
linktelėjo, ir mergaitei pasidarė truputį ramiau. 

Regis, kad ji mokosi Izos gydymo magijos, pagalvojo Brunas. Ir dar 


mokosi tinkamai elgtis, kaip ir turėtų moteris, gal viskas, ko reikia, dar 

šiek tiek subręsti. Jei Izai kas nors nutiktų Ubai nespėjus užaugti, mes 
liktume be gydytojos. Gal Iza išmintingai elgiasi mokydama ją. 

Neilgai trukus atėjusi Ebra pasakė savo vyrui, kad Ovros sūnus 
gimė negyvas. Brunas linktelėjo ir pažvelgė į ją purtydamas galvą. Ir 
dar berniukas, pagalvojo jis. Jai turėtų plyšti iš skausmo širdis, visi 
žino, kaip Ovra norėjo šio vaikelio. Tikiuosi, ateis lengvesni laikai, ir 
ji vėl pastos. Kas galėtų pagalvoti, kad bebro totemas taip stipriai ko- 
votų? Nors vadui buvo labai gaila jaunosios moters, nieko nepasakė, ir 
nė vienas neminėjo tragedijos. Tačiau Ovra suprato, kodėl Brunas po 
kelių dienų atėjo prie Guvo židinio pareikšti jai, kad gali kiek tik nori 
ilsėtis, kad tik atsigautų po „ligos“. Nors vyrai dažnai rinkdavosi prie 
Bruno ugniakuro, vadas retai kada užsukdavo pas kitus ir ypač retai 
kalbėdavo su moterimis, jei iš viso tą darydavo. Ovra buvo dėkinga dėl 
susirūpinimo, bet niekas negalėjo numaldyti jos skausmo. 

Iza reikalavo, kad Bruną ir toliau gydytų Aila, o kai nuplikymas 
pagijo, gentis ją priėmė dar mieliau. Aila po šio nutikimo greta vado 


jautėsi ne tokia įsitempusi. Galų gale juk jis tik žmogus. 


Kai ilga žiema baigėsi, genties gyvenimo tempas pagreitėjo, kad 
spėtų su derlingoje žemėje vis spartėjančiu gyvenimo ritmu. Šaltuoju 
metų laiku žmonės, jei ir neįmigdavo žiemos miegu, tai dėl neveik- 
lumo visas organizmas tarsi sulėtėdavo. Žiemą visi buvo aptingę, 
daugiau miegojo, daugiau valgė, kaupdami poodinį riebalų sluoksnį, 
apsaugantį nuo šalčio. Temperatūrai kylant, viskas apsivertė: žmonės 
nerimo, norėjo būti lauke, judėti. 

Visą šį procesą lydėjo Izos pavasarinis tonizuojantis gėrimas, su- 
maišytas su kviečių šaknimis, iškastomis anksti pavasarį iš šiurkščios 
žolės, panašios į rugius, džiovintų lipiko lapų ir daug geležies turin- 
čių rūgštynių šaknų miltelių, vienodai dalijamas tiek jauniems, tiek 
seniems. Žmonės su nauja jėga veržėsi iš urvo, pasiruošę pradėti naują 
metų ciklą. 

Trečioji žiema urve nebuvo sunki. Vienintelė mirtis - negyvas 
gimęs Ovros kūdikis, bet jis nebuvo skaičiuojamas, nes net neturėjo 
vardo ir nebuvo priimtas į gentį. Iza, nebekamuojama alkano kūdikio 
maitinimo, išsilaikė gerai. Krebas nesikankino daugiau nei įprastai. 
Aga ir Ika vėl laukėsi kūdikių, o kadangi abi moterys prieš tai buvo 
sėkmingai pagimdžiusios, gentis laukė pagausėjimo. Pirmoji žaluma, 
besikalantys daigeliai ir pumpurai, jau buvo renkama, o ankstyvoji 


medžioklė planuojama, kad būtų šviežios mėsos pavasario šventei, 

skirtai pagerbti dvasias, kurios pažadino naują gyvenimą, ir padėkoti 
gentį saugančių totemų dvasioms, kad globojo juos dar vieną žiemą. 

Aila juto, kad turi ypatingą priežastį padėkoti savajam totemui. 
Žiema buvo ir sunki, ir džiugi. Ji nekentė Braudo dar labiau, bet su- 
prato, kad gali jį įveikti. Jis pasirodė visu bjaurumu, o mergaitė išmoko 
reaguoti į viską ramiai. Buvo ribos, kurių net Braudas negalėjo per- 
žengti. Padėjo ir gydymo meno mokymasis - mergaitei tai patiko. 
Kuo daugiau ji mokėsi, tuo didesnį žinių alkį jautė. Suprato, jog nori 
kuo greičiau leistis ieškoti vaistinių žolių dėl to, kad žinojo, kaip jos 
naudojamos, o ne norėjo naudotis vaistažolių rinkimu kaip priedanga 
pabėgti. Kol pūtė kandūs vėjai ir siautė ledinės pūgos, ji kantriai laukė. 
Tačiau vos atsiradus pirmosioms užuominoms apie pasikeitimus, Ailą 
apėmė nerimastingas ilgesys. Ji laukė šio pavasario labiau nei kurio 
kito, kokį tik atsiminė. Atėjo metas mokytis medžioti. 

Kai tik oras leido, Aila išsiruošė į miškus ir laukus. Ji nustojo slėpu- 
si svaidyklę nedideliame urve šalia pievos, kur mokėsi svaidyti. Nešio- 
josi ją užkištą drabužių klostėje arba po lapų sluoksniu rinkimo krep- 
šyje. Pačiai išmokti medžioti buvo nelengva. Gyvūnai buvo greiti ir 
nepagaunami, o į judančius taikinius ėjosi daug sunkiau pataikyti nei 
į stovinčius. Eidamos rinkti maisto moterys visuomet kėlė triukšmą, 
kad išgąsdintų pasislėpusius žvėris, ir šį įprotį buvo sunku pakeisti. 
Daugelį sykių ji pyko pati ant savęs, kad perspėdavo gyvūną apie savo 
atėjimą, vos pastebėjusi jį ieškantį priedangos. Tačiau mergaitė buvo 
ryžtinga ir nuolat praktikuodamasi išmoko. 

Bandydama ir klysdama, Aila išmoko aptikti pėdsakus ir pradėjo 
suprasti bei taikyti medžioklės žinių nuotrupas, nugirstas iš vyrų. Jos 
akis jau buvo įgudusi atskirti smulkias detales, leidžiančias atpažin- 
ti augalus, ir tereikėjo labai nedaug, kad suprastų, ką gali papasakoti 
rastos gyvūnų išmatos, vos įžiūrimas pėdsakas žemėje, nulenkti žo- 
lės stiebai ar nulaužta šakelė. Mergaitė išmoko atskirti įvairių žvėrių 


pėdsakus, susipažino su jų įpročiais ir gyvenamomis vietomis. Tačiau 

ji nelabai kreipė dėmesį į žolėdžius - susikaupusi sekė tik plėšrūnus, 
tokį buvo pasirinkusi grobį. 

Mergaitė stebėdavo, kuria kryptimi eis išsiruošę medžioti vyrai. Bet 
ne Brunas ir jo medžiotojai kėlė didžiausią susirūpinimą. Vyrai buvo 
pasirinkę medžioklės vieta stepes, o mergaitė nedrįso be jokios priedan- 
gos medžioti atvirose lygumose. Labiausiai nerimą jai kėlė du senieji 
medžiotojai. Jau ir anksčiau išsiruošusi su Iza rinkti maisto ji retkarčiais 
matydavo Zougą ir Dorvą. Tai juodu buvo tie, ką Aila greičiausiai galė- 
jo sutikti medžiojančius tuose pačiuose plotuose. Ji turėjo nuolat likti 
budri, kad jų išvengtų. Net ir patraukusi priešinga kryptimi, negalėjo 
būti tikra, kad seniai negrįš ir neprigaus jos su svaidykle rankose. 

Bet išmokusi tyliai judėti, mergaitė kartais sekdavo paskui juos, 
kad pasimokytų stebėdama. Tada ji būdavo ypač atsargi. Pavojingiau 
buvo sekti pėdsekius nei jų persekiojamus žvėris. Tačiau treniruotė 
buvo gera. Mergaitė išmoko be garso judėti sekdama paskui vyrus, ly- 
giai kaip ir persekiodama žvėrį, ir jei kas nors žvilgtelėdavo jos pusėn, 
galėjo susilieti su šešėliu. 

Kai Aila įgudo sekti pėdsakais, išmoko slapta sėlinti, o akis išmoko 
atskirti formas net ir po slepiančia priedanga, atėjo laikas, kai buvo 
tikra, jog būtų galėjusi nudaužti smulkų gyvūnėlį. Nors ir viliojo pa- 
mėginti, jei tai būdavo ne plėšrūnas, mergaitė praleisdavo padarą nė 
nemėgindama pataikyti. Ji buvo nusprendusi medžioti tik plėšrūnus, 
ir jos totemas leido medžioti tik juos. Pavasario pumpurai tapo žiedais, 
medžiai sulapojo, žiedai krito, vaisiai suposi ant šakų pusiau užaugę, 


dar žali, bet Aila vis dar nebuvo nužudžiusi pirmojo žvėries. 


— Eik iš čia! Štiš! Lauk! 
Išėjusi iš urvo Aila suprato, koks čia sujudimas. Kelios moterys mo- 


javo rankomis ir lėkė iš paskos mažam, kresnam, gauruotam padarui. 


us 


JEAN M. AUEL 


Ernis pasuko urvo link, bet pamatęs Ailą urgzdamas nulėkė šalin. Pra- 
nėręs moterims pro kojas, dingo su mėsos bryzu nasruose. 

— Tai rajūnas pasalūnas! Tik pakabinau mėsą džiūti, - pikta ir su- 
sierzinusi mojavo rankomis Oga. — Vos spėjau atsukti nugarą. Jis čia 
makalavosi visą vasarą, ir kasdien vis labiau drąsėja. O, kad Zougas jį 
pritvotų! Gerai, kad kaip tik išėjai iš urvo, Aila. Jis vos neįlėkė vidun. 
Tik pagalvok, kaip būtų dvokę, jei būtų kur nors įsispraudęs į kampą! 

— Manau, kad tai ne jis, o ji, Oga, ir tikriausiai kur nors netoliese 
turi olą. Spėju, jos laukia keli alkani mažyliai, kurie dabar jau pakan- 
kamai dideli. 

— Tik to mums ir reikia. Pulko besočių, - piktai kapojo žodžius 
palydėdama mostais. - Zougas ir Dorvas išsivedė anksti ryte Vorną. 
Geriau jau būtų sekę paskui šį ernį, o ne žiurkėnus ir kurapkas. Iš tų 
rajūnų jokios naudos! 

- Ir iš jų yra naudos, Oga. Jų kailis žiemą nuo kvėpavimo neapšar- 
moja. Iš kailiukų išeina geros kepurės ir gobtuvai. 

— Geriau jau iš šito liktų tik kailis! 

Aila pasuko atgal prie židinio. Ten nelabai rado ką veikti, o Iza 
buvo minėjusi, kad jai baigiasi kelios vaistažolės. Aila nusprendė išeiti 
į lauką ir rasti ernio lizdą. Pati sau šyptelėjusi, paspartino žingsnį ir 
tuojau su krepšiu išmynė iš urvo, pasuko į mišką netoli tos vietos, kur 
nuskuodė ernis. 

Tyrinėdama žemę mergaitė pastebėjo įspaustą pėdsaką ilgais ašt- 
riais nagais, kiek toliau — nulenktą stiebelį. Aila pradėjo sekti žvėrelį. 
Po kelių minučių ji išgirdo kažką šnarant — stebėtinai arti urvo. Ji ty- 
liai skynėsi kelią pirmyn, nepajudindama nė lapo, ir greitai pastebėjo 
ernį su keturiais pusaugiais mažyliais, urzgiančiais ir besipešančiais dėl 
vogtos mėsos bryzo. Mergaitė atsargiai išsitraukė iš drabužio klostės 
svaidyklę ir į jos įdubą įsidėjo akmenį. 

Stebėdama laukė, kol pasitaikys proga taikliam šūviui. Pasisukęs 


vėjas klastingam rajūnui žvėreliui atnešė keistą kvapą. Ernio patelė ap- 

sidairė, nujausdama galimą pavojų, pauostė orą. Šios akimirkos Aila 
ir laukė. Skubiai, vos tik žvėreliui pajudėjus, mergaitė sviedė akme- 
nį. Ernė sukniubo ant žemės, o keturi jaunikliai, išgąsdinti atšokusio 
akmens, nuskuodė šalin. 

Mergaitė išlindo iš krūmų priedangos, sustojo apžiūrėti mėsą vogu- 
sį padarą. Panašus į meškiuką kiauninis žvėrelis nuo nosies galiuko iki 
pūkuotos uodegos buvo maždaug metro ilgio, su šiurkščiu, ilgu juo- 
dai rudu kailiu. Erniai buvo bebaimiai, agresyvūs vagiliautojai ir tokie 
pikti, kad nuvydavo nuo grobio plėšrūnus, didesnius nei patys, tokie 
bebaimiai, kad vogdavo džiovinamą mėsą ar bet ką, ką tik galėdavo 
panešti, ir tokie gudrūs, kad įsilauždavo į maisto sandėlių slaptavietes. 
Šie žvėreliai turėjo muskusines liaukas, paliekančias bjaurų lyg skunko 
kvapą, ir buvo lyg prakeikimas genčiai, persekiojantis dar įkyriau nei 
hienos, kurios buvo ir plėšrūnės, ir vagilės, maitėdos, tad jų gyvenimas 
nepriklausė vien nuo kitų plėšrūnų grobio. 

Ailos sviestas akmuo pataikė tiesiai virš akies, kaip tik ten, kur tai- 
kėsi. Štai, šis ernis daugiau iš mūsų nevogs, pagalvojo Aila, švytėdama 
iš pasitenkinimo ir vos ne džiūgaudama. Tai pirmasis jos grobis. Ma- 
nau, kad duosiu kailiuką Ogai, svarstė ji siekdama peilio nudirti kailį 
žvėreliui. Argi ji nesidžiaugs sužinojusi, kad žvėrelis daugiau mums 
nedrums ramybės. Tada mergaitė sustojo. 

Apie ką aš galvoju? Negaliu duoti Ogai kailiuko. Niekam nega- 
liu jo duoti. Net sau pasilaikyti. Man negalima medžioti. Jei kas nors 
sužinotų, kad šį ernį nudėjau aš, nežinau, ką man padarytų. Aila at- 
sisėdo greta negyvo padaro, perbraukė pirštais per ilgą šiurkštų kailį. 
Džiaugsmas išgaravo. 

Jai pavyko sumedžioti pirmąjį grobį. Gal tai ir ne bizonas, užmuš- 
tas sunkia aštria ietimi, bet grobis didesnis nei Vorno dygliakiaulė. 
Nevyks jokia šventė, jos nepriims į medžiotojų tarpą, jos garbei nekels 
puotos, nesulauks net pagiriamų žvilgsnių ir sveikinimų, kokių sulau- 


kė Vornas, išdidžiai parodęs savo menką grobį. Jei ji grįžtų į urvą su 

erniu, viskas, ko gali tikėtis, tai tik nustebę žvilgsniai ir žiauri bausmė. 
Ir visai nesvarbu, kad ji norėjo padėti genčiai ar kad moka medžioti ir 
daro tai vis geriau. Moterys nemedžioja, moterys nežudo gyvūnų. Tą 
daro vyrai. 

Mergaitė atsiduso. „Žinojau šitai, visą laiką taip ir žinojau, — tarė 
sau. Net prieš pradėdama medžioti, prieš paimdama tą svaidyklę, 
žinojau, kad man negalima“ Drąsiausias iš ernio jauniklių išlindo iš 
slėptuvės, artinosi atsargiai uostinėdamas nebegyvą žvėrį. Tie jaunik- 
liai mums pridarys tiek pat bėdos, kaip ir motina, pagalvojo Aila. Jie 
jau beveik suaugę, kad bent keli vis tiek išgyvens. Geriau jau atsikraty- 
ti tos maitos. Jei nuvilksiu toli, jaunikliai tikriausiai atseks jos kvapą. 
Pakilusi Aila pradėjo tempti ernį už uodegos gilyn į mišką. Po kurio 
laiko mergaitė ėmė dairytis, kokius augalus galėtų rinkti. 

Ernis buvo tik pirmasis iš smulkių plėšrūnų ir maitėdų, kritusių 
nuo jos svaidyklės. Kiaunės, audinės, šeškai, ūdros, žebenkštys, barsu- 
kai, šermuonėliai, lapės ir maži, pilkai juodai dryžuoti laukiniai katinai 
tapo jos greitų akmenų aukomis. Mergaitė pati to nesuprato, bet jos 
apsisprendimas medžioti plėšrūnus tam tikra prasme buvo labai svar- 
bus. Jis paspartino mokymosi procesą ir leido jai įgyti kur kas geresnių 
įgūdžių nei būtų gavusi medžiodama ramius žolėdžius gyvūnus. Plėš- 
rūnai buvo greitesni, klastingesni, protingesni ir pavojingesni. 

Aila greitai pralenkė Vorną medžiojant jos pasirinktu ginklu. Ir ne 
tik todėl, kad berniukas buvo linkęs žiūrėti į svaidyklę kaip į senio 
ginklą ir neturėjo tiek užsispyrimo, kad įgustų ja naudotis —- jam tai 
buvo tiesiog sunkiau. Vornas buvo kitokio fizinio sudėjimo, negalėjo 
taip kaip Aila laisvai užsimoti, jos judesiai buvo geriau pritaikyti mė- 
tyti. Tinkamas sudėjimas, įgyta akies ir rankos koordinacija suteikė 
mergaitei greičio, jėgos ir tikslumo. Ji daugiau nebesilygino su Vornu, 
mintyse buvo Zougas, su kurio gebėjimais ji konkuravo, ir sparčiai sie- 
kė senojo medžiotojo lygio. Per greitai. Aila ėmė per daug pasitikėti 

Vasara jau ėjo į pabaigą, tvyrojo karščiai ir griausmingai užgriūdavo 
audros su žaibais. Diena buvo karšta, nepakeliamai karšta. Nė užuo- 
minos apie vėją, kuris bent kiek judintų orą. Praėjusio vakaro audra, 
per kurią virš kalnų viršūnių švysčiojo nuostabūs žaibai, o iš dangaus 
pasipylė mažų akmenukų dydžio kruša, suginė visus gentainius į urvą. 
Drėgnas miškas, paprastai vėsus dėl medžių pavėsio, dabar buvo tvan- 
kus ir troškus. Musės ir moskitai be perstojo dūzgė aplink apdumblė- 
jusią ir gličią džiūstančio upelio vagą — dėl sausros tvenkiniai liko pa- 
našūs į stovinčio vandens telkinius ir dumbliais aptrauktas balas. 

Aila sekė rudosios lapės pėdsakais tyliai skindamasi kelią per miš- 
ką visai prie nedidelės laukymės. Ji buvo sukaitusi, suprakaitavusi, net 
nelabai domėjosi lape ir galvojo tik apie tai, kaip numes ją ir grįžu- 
si į urvą eis pasiplaukioti upelyje. Kulniuodama upelio vaga, kurioje 
kyšojo išlindę akmenys, mergaitė stabtelėjo atsigerti ten, kur upelio 
vanduo vis dar sruvo tarp dviejų didelių akmenų ir vinguriuodamas 
liejosi į balą iki kulkšnių. 

Mergaitė atsistojo ir pažvelgusi tiesiai priešais save iš išgąsčio net 
nepajėgė surikti — taip užkando žadą. Aila baimingai spoksojo į di- 
džiulę galvą ir ausis su kuokšteliais ant galiukų - priešais ją ant akmens 
buvo susigūžusi lūšis. Žvėris atsargiai nužiūrinėjo mergaitę, trumpa 
uodega nervingai viksčiojo į šonus. 

Mažesnė už didžiąsias kates, ilgakūnė trumpakojė lūšis, panašiai 
kaip iš jos vėliau atsiradusi šiaurinė lūšis, galėjo iš vietos pašokti dau- 
giau nei keturis metrus. Šios lūšys mito kiškiais, triušiais, didžiulėmis 
voverėmis ir kitais graužikais, bet galėjo parsigriauti ir nedidelį elnią, 
jei šis pasirodydavo įveikiamas, tad aštuonerių metų mergaitė buvo 
tikrai tinkamas grobis. Tačiau tvyrojo karštis, ir lūšys šiaip jau žmonių 
nemedžiojo. Žvėris tikriausiai būtų leidęs mergaitei eiti savais keliais. 

Pirmasis Ailos išgąstis išgaravo, ir ji pašiurpusi iš susižavėjimo 
spoksojo į nejudančią, ją stebinčią katę. Ar Zougas neminėjo Vornui, 


kad lūšį galima nudėti svaidykle? Jis liepė nebandyti didesnių žvėrių, 

bet juk minėjo, kad svaidyklės akmuo gali pribaigti vilką, hieną ar 
lūšį. Prisimenu, kaip kalbėjo apie lūšį, galvojo mergaitė. Ji buvo neme- 
džiojusi vidutinio dydžio plėšrūnų, bet norėjo tapti geriausia genties 
medžiotoja. Jei Zougas galėjo nudėti lūšį, tai ir aš galiu, o čia, priešais 
mane, puikiausias taikinys. Pagauta akimirkos impulso mergaitė nuta- 
rė, jog atėjo laikas didesniam grobiui. 

Nenuleisdama akių nuo katės, ji lėtai įkišo ranką į vasarinio dra- 
bužio klostę ir išsirinko didžiausią akmenį. Delnai prakaitavo, tačiau 
pavyko sugriebti abu svaidyklės galus, suspausti juos tvirčiau ir tuo pat 
metu įdėti į ją akmenį. Tada skubiai, kol neprarado drąsos, nusitaikė 
į tašką tarp žvėries akių ir sviedė akmenį. Tačiau jai pakėlus ranką, 
lūšis pastebėjo judesį. Kai Aila paleido akmenį, plėšrūnė pasuko galvą. 
Akmuo nuslydo galvos šonu, pradrėskė sukeldamas aštrų skausmą ir 
suerzindamas lūšį, bet ne daugiau. 

Nespėjusi net pagalvoti apie kitą akmenį, ji pamatė, kaip įsitempia 
katės raumenys. Suveikė tik mergaitės refleksai, kai ji metėsi į šoną, 
o suirzusi lūšis stryktelėjo ant užpuolikės. Aila nukrito į purvą greta 
upelio, o ranka pajuto storą į krantą išmestą šaką, po kelionės upe li- 
kusią be lapų ir šakelių, įmirkusią vandenyje ir sunkią. Aila sugniaužė 
ją ir persivertė ant šono kaip tik tuo metu, kai iššiepusi nasrus lūšis 
šoko dar sykį. Stipriai užsimojusi, sutelkusi iš baimės užplūdusias jė- 
gas, mergaitė stipriai smogė katei per galvą - ši net pasisuko. Apstul- 
busi lūšis persivertė kūlio, kurį laiką purtydama galvą patupėjo, o pas- 
kui tyliai nucimpino į mišką. Jai jau buvo gana skaudžių smūgių per 
galvą. 

Atsisėdusi Aila drebėjo, sunkiai gaudė orą. Kai pakilusi nuėjo pa- 
siimti svaidyklę, keliai linko, tad teko vėl atsisėsti. Zougas niekada net 
nesvajojo, kad kas nors bandytų medžioti pavojingą plėšrūną tik su 
svaidykle, be jokio kito medžiotojo ir net kito ginklo apsiginti. Bet 
Aila beveik niekada neprašaudavo pro šalį, ji per daug pasitikėjo savo 
įgūdžiais ir nepagalvojo, kas gali nutikti, jei nepataikys. Mergaitė buvo 

tokia išsigandusi, kad grįžo į urvą vos nepamiršusi pasiimti rinkimo 
krepšio iš vietos, kur paslėpė jį prieš nuspręsdama sekti lapę. 

— Aila! Kas tau nutiko? Tu visa purvina! — pamačiusi mergaitę 
ženklais parodė Iza. 

Mergaitės veidas buvo išbalęs, matyt, kažkas ją išgąsdino. 

Aila neatsakė, tik papurtė galvą ir nuėjo į urvą, tad Iza suprato, kad 
yra kažkas, ko ji nenori pasakoti. Nutarė paklausinėti paskui, bet vė- 
liau apsigalvojo tikėdamasi, kad Aila pati pasipasakos. Be to, Iza abe- 
jojo, ar tikrai nori žinoti. 

Moteris jaudindavosi, kai Aila vaikštinėdavo pati viena, bet kažkas 
turėjo jai rinkti vaistinius augalus, jie būtini. Iza eiti negalėjo, Uba per 
maža, o nė viena moteris nežinojo ko ieškoti ir neturėjo noro mokytis. 
"Turėjo leisti Ailą, bet jei mergaitė būtų papasakojusi kokį baisų nuti- 
kimą, tai Iza jaudintųsi dar labiau. Ji tik norėjo, kad Aila nebūtų miške 
taip ilgai. 

Tą vakarą Aila jautėsi prislėgta ir gulti nuėjo anksti, bet užmigti 
negalėjo. Gulėjo mąstydama apie nutikimą su lūšimi ir vaizduotėje 
viskas atrodė dar baisiau. Kai mergaitė galop užsnūdo, buvo jau anks- 
tyvas rytas. 

Pabudo klykdama. 

— Aila! Aila! - mergaitė išgirdo šaukiant jos vardą, o Iza švelniai 
purtė ją, kad grįžtų į realybę. - Kas nutiko? 

— Sapnavau, kad esu mažoje oloje, o mane persekioja urvinis liūtas. 
Man viskas gerai, Iza. 

— Jau seniai nesapnavai blogų sapnų, Aila. Kodėl jie dabar tau pri- 
sisapnavo? Ar kas nors tave išgąsdino? 

Aila linktelėjo ir nunarino galvą, bet nepaaiškino. Urve tvyrojo 
tamsa ir tik blausiai švytinčios raudonos anglys slėpė kaltą jos veido 
išraišką. Nesijautė kalta dėl medžiojimo nuo tada, kai rado totemo 
ženklą. Dabar jau stebėjosi, ar tai tikrai buvo ženklas. Gal tai buvo 
šiaip atklydusi mintis. Gal visai nederėjo medžioti. Ir ypač pavojingų 

žvėrių. Ir kaip ji sugalvojo, kad mergaitė turėtų bandyti medžioti lū- 
Šis? 

— Aila, man niekada nepatiko mintis, kad tu vaikštai viena. Visada 
užtrunki labai ilgai. Žinau, kad kartais mėgsti pabūti viena, bet mane 
tai jaudina. Mergaitėms nebūdinga leisti tiek daug laiko vienoms. 
Miškas gali būti pavojingas. 

— Tu teisi, Iza. Miškas gali būti pavojingas, - parodė gestais mer- 


gaitė. - Gal kitą kartą vesiuosi Ub3, o gal Ika norėtų eiti. 


Izai palengvėjo, kai pamatė, kad Aila, regis, rimtai pažiūrėjo į jos 
patarimą. Ji vaikštinėjo netoli urvo, o kai išsiruošdavo rinkti vaistinių 
augalų, grįždavo greitai. Kai niekas negalėdavo eiti kartu, ji nervinda- 
vosi. Vis tikėjosi, kad pamatys tykantį, pasiruošusį šokti žvėrį. Ji pradė- 
jo suprasti, kodėl genties moterys nemėgo eiti rinkti maisto po vieną ir 
kodėl jos noras vaikštinėti pačiai vienai visada jas stebindavo. Kai Aila 
buvo mažesnė, paprasčiausiai neįsivaizdavo, kokie gali tykoti pavojai. 
Tačiau užteko vieno užpuolimo, kad imtų į aplinką žiūrėti pagarbiau, 
o dauguma moterų ir buvo bent vieną sykį užpultos. Net ir žolėdžiai 
gali būti pavojingi. Šernai su aštriomis iltimis, arkliai kietomis kano- 
pomis, didžiaragiai elniai, kalnų ožiai ir avinai su mirtinai pavojingais 
ragais — visi jie susierzinę galėjo rimtai sužeisti. Aila stebėjosi, kaip iš 
viso drįso pagalvoti apie medžioklę. Bijojo vėl išeiti į mišką. Nebuvo 
nieko, su kuo mergaitė būtų galėjusi pasikalbėti, nieko, kas būtų jai 
pasakęs, kad nedidelis išgąstis paaštrino jausmus, ypač susidūrus su pa- 
vojingu grobiu, nebuvo, kas padrąsintų ją išeiti, kol baimė neįsišaknijo. 
Vyrai suprato baimę. Jie nekalbėjo apie ją, bet kiekvienam buvo tekę 
per gyvenimą ne kartą ją patirti, pradedant pirmąja didele medžiokle, 
po kurios tapdavo vyrai. Smulkūs gyvūnėliai buvo tik mokymuisi, kad 

įgustų naudotis ginklais, bet vyriškumas nebūdavo patvirtinamas, ko! 
tapdavo aišku, kad vyras pažino baimę ir ją įveikė. 

Moteriai kelios dienos, praleistos vienatvėje be genties apsaugos, 
buvo ne mažesnis drąsos išbandymas, nors kiek subtilesnis. Kai kuriais 
atvejais prireikdavo daugiau drąsos likti tas kelias dienas ir naktis vie- 
nai žinant, kad kas benutiktų, esi viena. Nuo gimimo mergaitė visada 
būdavo su žmonėmis, kurie ją supo, saugojo. Bet miške ji neturėdavo 
ginklų apsiginti ir net ginklą turinčio vyro, kuris išgelbėtų per tą ritu- 
alą, vykstantį prieš priimant į moteris. Mergaitės, kaip ir berniukai, 
netapdavo suaugusios, kol akis į akį susidurdavo su baime ir ją nuga- 
lėdavo. 

Pirmąsias kelias dienas Aila visai neturėjo noro klaidžioti toli nuo 
urvo, bet po kurio laiko neteko ramybės. Žiemą mergaitė neturėjo kito 
pasirinkimo ir priėmė įkalinimą urve, kaip ir kiti, bet buvo pripratusi 
laisvai klaidžioti esant šiltam orui. Ailą kankino prieštaringi jausmai. 
Kai klaidžiojo viena miške, toli nuo saugumą užtikrinančios genties, 
buvo įsitempusi ir atsargi, o kai likdavo su gentainiais prie urvo, ilgė- 
josi vienumos ir laisvės miške. 

Per vieną kelionę, kai išsiruošė rinkti maisto viena, mergaitė nu- 
klydo netoli savo slaptavietės, tad užlipo iki pievelės aukštai kalnuose. 
Vieta ją veikė raminančiai. Tai buvo jos pasaulis, jos urvas, jos pieva — 
jautėsi net tos nedidelės stirnų bandos, kuri dažnai ganydavosi pievoje, 
šeimininkė. Stirnos buvo taip pripratusios, jog mergaitė galėjo prieiti 
pakankamai arti, kad beveik paliesdavo prieš joms nubėgant. Atvira 
laukymė suteikė Ailai saugumo pojūtį, taip trūkstamą pavojinguose 
miškuose, kur slėpėsi tykantys žvėrys. Mergaitė nebuvo užsukusi į šią 
vietą visą vasarą ir prisiminimai vėl užplūdo. Tai buvo vieta, kur ji pir- 
mą kartą išmoko naudotis svaidykle, kur numušė dygliakiaulę ir kur 
rado savo totemo ženklą. 

Aila turėjo atsinešusi svaidyklę - nedrįso palikti urve, kur galėjo 


rasti Iza, ir po kurio laiko paėmusi kelis akmenukus porą kartų pa- 

bandė sviesti juos. Bet dabar tai buvo per daug nuobodus užsiėmimas, 
kad ilgam palaikytų susidomėjimą. Mintys vėl grįžo prie nutikimo su 
lūšimi. 

Jei būčiau turėjusi dar vieną akmenį svaidyklėje, svarstė Aila. Jei 
būčiau iš karto metusi, tuojau, kai nepataikiau pirmą kartą, būčiau 
pričiupusi lūšį, kol toji nespėjo liuoktelėti. Mergaitė laikė delne du 
akmenukus ir spoksojo į juos. Jei tik būtų koks nors būdas mesti vie- 
ną po kito. Ar Zougas ką nors panašaus kada nors pasakojo Vornui? 
Mergaitė rausėsi atmintyje bandydama prisiminti. Jei ir pasakojo, tai 
tikriausiai tuomet, kai manęs nebuvo šalia, nutarė. Mergaitė ėmėsi 
svarstyti tą mintį. Jei galėčiau įdėti į svaidyklės įdubą antrą akmenį, 
kuris išslystų po pirmojo metimo net nesustabdžius svaidyklės, tai jis 
išlėktų tuojau pat, kitu sviedimu. 

Įdomu, ar pavyktų? 

Mažoji pabandė kelis kartus ir jautėsi tokia pat nerangi, kaip ir pir- 
mąjį kartą, kai mėgino naudotis svaidykle. Paskui pradėjo pagauti rit- 
mą - mesti pirmąjį akmenį, prilaikyti besileidžiančią žemyn svaidyk- 
lę jau paruošus antrąjį akmenį, spėti įdėti jį, kol svaidyklė dar juda, 
ir mesti antrą akmenį. Akmenukai dažnai iškrisdavo, ir net tada, kai 
mergaitei jau pavykdavo juos išsviesti aukštyn, abu metimai buvo ne 
itin taiklūs. Tačiau Aila jautėsi patenkinta, kad tai įmanoma. Paskui 
kiekvieną dieną ji grįždavo pasimokyti. Vis dar nerimavo dėl medžiok- 
lės, bet naujos technikos įvaldymas buvo iššūkis ir vėl paskatino susi- 
domėjimą ginklu. 

Kol miškingus šlaitus nurausvino artėjantis ruduo, Aila svaidė du 
akmenis taip pat taikliai kaip ir vieną. Stovėdama laukymės viduryje ir 
svaidydama akmenis į naują stulpą, kurį įkasė į žemę, jusdavo apiman- 
čią šilumą, kai abu akmenys cvaktelėdavo į pažymėtą vietą. Niekas jai 
nesakė, jog neįmanoma vieną po kito sviesti du akmenis tik todėl, kad 
tai nebuvo išbandyta iki šiolei, o kadangi niekas nesakė, jog ji to nega- 


lėtų, mergaitė mokėsi. 

Prasidėjus vienai šiltai vėlyvo rudens dienai, Aila nusprendė įkopti 
į kalnuose esančią pievelę prisirinkti sunokusių lazdyno riešutų, kurių 
buvo pribirę ant žemės. Kai priartėjo prie kalno viršūnės, išgirdo rė- 
kaujant ir kvatojant hieną, o priėjusi pievelę pamatė vieną tų bjaurių 
žvėrių vos ne panirusį kruvinuose senos stirnos viduriuose. Mergaitė 
supyko. Kaip drįso tas triukšmingas padaras įsiveržti į jos pievą, užpulti 
jos stirną? Mergaitė pasileido bėgti prie hienos, norėjo ją nubaidyti, bet 
paskui sugalvojo geriau. Hienos juk plėšrūnai, jų žandikauliai pakanka- 
mai stiprūs, kad perkąstų stambius žolėdžių kojų kaulus, ir ne taip leng- 
vai palieka savo grobį. Mergaitė skubiai nusimetė krepšį ir iš jo dugno 
čiupo svaidyklę. Slinkdama prie atodangos uolos pakraštyje ieškojo ant 
žemės akmenų. Sena stirna buvo pusiau suėsta, tačiau mergaitės judesiai 
patraukė susivėlusio, dėmėto, beveik tokio pat dydžio kaip lūšis žvėries 
dėmesį. Hiena apsidairė, pajutusi kvapą atsisuko į Ailą. 

Ši buvo pasiruošusi. Žengusi iš priedangos už uolos, ji paleido 
akmenį, o tuojau paskui jį nuskriejo ir antrasis. Ji nežinojo, jog antras 
akmuo jau buvo nebūtinas - pirmasis padarė savo darbą, bet tai buvo 
geras apsidraudimas. Aila išmoko pamoką. Svaidyklėje ji turėjo tre- 
čią akmenį, o delne - ketvirtą, paruoštus antrai smūgių serijai, jei tai 
pasirodytų būtina. Urvinė hiena nejudėdama gulėjo sukniubusi ten, 
kur stypsojo. Aila apsižvalgė aplinkui norėdama įsitikinti, kad nieko 
šalia nėra, tada atsargiai pajudėjo prie žvėries, svaidyklę laikė paruoštą. 
Pakeliui paėmė kojos kaulą — keli bryzai raudonos mėsos dar laikėsi 
prikibę ir kaulas nebuvo perkąstas. Smūgiu sutraiškiusi kaukolę Aila 
užtikrino, kad hiena daugiau nepakils. 

Ji pažvelgė į negyvą žvėrį po kojomis ir vėzdas iškrito iš rankų. 

Supratimas apie žygdarbį atėjo pamažu. „Aš nudėjau hieną, — tarė 
ji sau, kai galop šitai suvokė. — Svaidykle pribaigiau hieną. Ne mažą 
gyvūnėlį, o hieną, padarą, kuris galėjo nužudyti mane. Ar tai reiškia, 
kad dabar esu medžiotoja? Tikra medžiotoja?“ Ji juto ne džiaugsmą, 


net ne susijaudinimą, koks buvo apėmęs po pirmojo grobio, ir net ne 

pasitenkinimą, kad nugalėjo stiprų žvėrį. Tai buvo kažkas gilesnio ir 
subtilesnio. Supratimas, kad įveikė pati save. Suvokimas atėjo lyg koks 
dvasinis atsivėrimas, mistinis nušvitimas, ir su tuo jausmu širdyje mer- 
gaitė prabilo savo totemo dvasiai senovine oficialia genties kalba. 

— Didysis urvini liūte, esu tik mergaitė ir dvasių reikalai man ne- 
suprantami. Bet manau, kad dabar suprantu daugiau. Lūšis man buvo 
išbandymas, dar didesnis nei Braudas. Krebas visada sakydavo, kad 
nelengva gyventi su galingais totemais, bet niekada neminėjo man, 
kad didžiausios jų dovanos — širdyje. Jis niekada nesakė, koks apima 
jausmas, kai galop supranti. Išbandymas yra ne tik kažkas sudėtingai 
atliekamo, išbandymas yra žinojimas, kad tu tai gali. Dėkoju, kad pasi- 


rinkai mane, didysis urvini liūte. Tikiuosi, visada būsiu verta tavęs. 


Kai spindintis spalvomis ruduo neteko savo žvilgesio ir į griaučius 
panašios šakos numetė suvytusius lapus, Aila grįžo į mišką. Ji sekė ir 
stebėjo įpročius gyvūnų, kuriuos pasirinko medžioti, bet elgėsi su 
jais pagarbiau — ir kaip su žvėrimis, ir kaip su pavojingais priešinin- 
kais. Daugelį kartų ji prisėlindavo pakankamai arti, kad galėtų sviesti 
akmenį, tačiau susilaikydavo ir tik stebėdavo. Mergaitė dar stipriau su- 
vokė, kad nėra reikalo žudyti padarą, nekeliantį grėsmės genčiai, kurio 
kailio ji negalės panaudoti. Tačiau Aila vis dar buvo nusiteikusi tapti 
geriausia medžiotoja svaidykle visoje gentyje; nesuprato, kad jau tapo. 
Vienintelis būdas tobulinti įgūdžius buvo medžioklė. Ir ji medžiojo. 

Rezultatai netruko būti pastebėti ir tai kėlė nerimą vyrams. 

— Radau dar vieną ernį, ar tai, kas liko iš jo, netoli mokymosi lau- 
ko, - gestais parodė Krugas. 

— O už kalnagūbrio, pasileidus žemyn šlaitu, voliojosi kailio, kuris 


atrodė lyg vilko, gabalai, - pridūrė Guvas. 


Ass 


URVINIO LOKIO GENTIS 


— Ir visą laiką mėsėdžiai, stipresni gyvūnai, ne moterų totemai, — 
pastebėjo Braudas. - Grodas sako, kad turėtume pasitarti su šamanu. 

— Mažesni ir vidutinio dydžio, bet ne didelės katės. Elniai ir arkliai, 
avys ir kalnų ožiai, net šernai - visus juos medžioja didžiosios katės, 
vilkai ir hienos, bet kas medžioja smulkesnius plėšrūnus? Niekada 
nesu matęs jų tiek pribaigtų, - dėstė Krugas. 

— Štai tą ir norėčiau žinoti — kas juo žudo? Aš neturiu nieko prieš, 
kad aplinkui bus keliomis hienomis ar vilkais mažiau, bet jei tai ne 
mes... Ar Grodas ketina pakalbėti su šamanu? Ar manote, kad tai dva- 
sia? - jaunuolis vos tramdė drebulį. 

— O jei tai dvasia, tai ar ji gera, padedanti mums, ar bloga, kuri 
pyksta ant mūsų totemų? - paklausė Guvas. 

— Tai gal tu, Guvai, ir atsakytum? Esi šamano mokinys, kaip ma- 
nai? — atšovė Krugas. 

— Manau, kad norint atsakyti į tokį klausimą reikia gilios meditaci- 
jos ir pasitarimo su dvasiomis. 

— Tu jau ir dabar kalbi kaip šamanas, Guvai. Niekada neduodi tie- 
sioginio atsakymo, — pašmaikštavo Braudas. 

— Na, o ką tu pasakysi, Braudai? - atrėmė šamano mokinys. - Gal 
turi tiesesnį atsakymą? Kas žudo žvėris? 

— Aš ne šamanas ir net nesimokau juo būti. Manęs neklausk. 

Aila dirbo netoliese ir vos užgniaužė norą šyptelėti. Taigi dabar esu 
dvasia, bet jie negali suprasti, ar gera, ar bloga. 

Šamanas prisiartino nepastebėtas, tačiau stebėjo diskusiją. 

— Dar neturiu atsakymo, Braudai, - parodė gestais Krebas. - Teks 
medituoti. Bet galiu pasakyti, kad dvasioms neįprasta taip elgtis. 

Dvasios, galvojo pats sau šamanas, gali padaryti, kad būtų per karš- 
ta ar per šalta, dar gali atnešti per daug lietaus ar sniego, nuvyti gyvulių 
bandas, atnešti ligas arba priversti trankytis griaustinį ar žaibą, versti 
žemę drebėti, bet paprastai jos nežudo atskirų gyvūnų. Ši paslaptis, 


regis, priklauso žmogaus rankai. Aila pakilo ir nuėjo į urvą, o šamanas 

nulydėjo ją žvilgsniu. Kažkas joje pasikeitė, kažkas ne taip, stebėjosi 
Krebas. Jis pastebėjo, kad Braudas taip pat nusekė mergaitę akimis, ir 
jo žvilgsnis buvo kupinas pykčio bei pagiežos. Braudas taip pat paste- 
bėjo pasikeitimą. Gal tai dėl to, kad ji netikra genties narė, tad augda- 
ma ir ėmė vaikščioti kitaip. Krebui nedavė ramybės kirbanti kažkokia 
nuojauta, kad atsakymas slypi ne čia. 

Aila pasikeitė. Įgaudama vis daugiau medžiotojos įgūdžių ji rodė 
vis didesnį pasitikėjimą savimi ir raumeningą grakštumą, nebūdingą 
genties moterims. Mergaitė vaikščiojo tyliai, kaip patyrusi medžioto- 
ja, jauną kūną tvirtai valdė raumenys, demonstravo pasitikėjimą savo 
refleksais ir aštriu žvilgsniu, kuris vos pastebimai apsiniaukdavo tik 
tada, kai Braudas imdavo priekabiauti, nors ji iš tiesų ir nežiūrėdavo į 
vaikiną. Išgirdusi jo paliepimus, Aila pašokdavo taip pat skubiai, bet 
elgesyje nebuvo baimės, nesvarbu, kaip vaikinas mergaitę trankytų. 

Ailos šaltakraujiškumas, pasitikėjimas buvo dar labiau nesupran- 
tamas, bet Braudui taip pat akivaizdus kaip beveik atviras ankstesnis 
maištavimas. Atrodė, lyg ji teikiasi paklusti jam ir elgiasi taip, tarsi ži- 
notų kažką, ko jis nežino. Braudas stebėjo mergaitę, bandė įžiūrėti, 
koks tas pasikeitimas, vis stengėsi rasti, už ką galėtų nubausti Ailą, bet 
vis nesisekdavo. 

Vyras nesuprato, kaip jai tai pasiseka, bet kiekvieną kartą, kai ban- 
dydavo įrodyti savo viršenybę, Aila priversdavo jį pasijusti žemesnį, 
prastesnį. Tai kėlė vaikinui nerimą, siutino, bet kuo daugiau jis ją per- 
sekiojo, tuo mažiau jautėsi galįs ją valdyti ir nekentė mergaitės už tai. 
Bet palaipsniui Braudas ėmė ją persekioti vis rečiau ir net laikėsi ato- 
kiai, tik retkarčiais prisimindamas pademonstruoti, kas čia viršesnis. 
Rudeniui baigiantis, Braudo neapykanta dar sustiprėjo. Jis prisiekė 
sau, kad vieną dieną palauš mergytę. Vieną dieną privers ją užmokėti 


už pažeistą jo savimeilę. O, taip, ateis diena, kai Aila gailėsis. 


Atėjo žiema, kartu su ja ir tingulys, kuris apimdavo visus gyvus pa- 
darus, priklausančius nuo metų laikų. Gyvenimas vis dar pulsavo, tik 
lėtesniu tempu. Pirmą kartą Aila laukė žiemos. Skuba ir darbai šiltuo- 
ju metų laiku palikdavo mažai laiko mokymuisi su Iza. Iškritus pirma- 
jam sniegui gydytoja vėl pradėjo pamokas. Genties gyvenimo būdas 
kartojosi, tik su labai mažais nukrypimais, žiema praėjo kaip atėjusi. 

Pavasaris buvo vėlyvas ir šlapias. Tirpsmo vanduo nuo aukštikalnių, 
dar papildytas gausaus lietaus, patvino, upė išsiliejo, banguodama tal- 
žė krantus ir nešėsi pakeliui pasitaikiusius medžius bei krūmus tiesiai 
į jūrą. Žemupyje susikaupę rąstai pakeitė upės tėkmę, ir ši užliejo dalį 
genties naudoto tako. Trumpas šilumos atokvėpis - toks, kad paka- 
ko nedrąsiai sužydėti vaismedžiams, ir vėl užklupo kruša, nusiaubusi 
gležnus žiedlapius ir atėmusi viltį apie žadėtą derlių. Paskui, lyg gamta 
būtų apsigalvojusi ir pasigailėjusi bei norėjusi atsiteisti už sunaikintus 
būsimus vaisius, gausingai pažėrė ankstyvos vasaros derliaus - daržo- 
vių, šaknelių, moliūgų ir ankštinių. 

Genties žmonės ilgėjosi ankstyvojo pavasario lašišų žvejybos jūroje 
ir visi buvo patenkinti, kai Brunas paskelbė, jog jie keliaus žvejoti erš- 
ketų ir menkių. Nors gentainiai dažnai keliaudavo ne vieną mylią iki 
vidinės jūros rinkti moliuskų ir kiaušinių iš gausybės ant uolų perinčių 
"paukščių, žvejyba buvo vienas iš nedaugelio darbų, kurių imdavosi visi 

Drugas turėjo savų sumetimų ir troško eiti. Ankstyvo pavasario 
polaidžio vanduo nuvertė naujus titnago gabalus nuo klinčių atodan- 
gų aukščiau kalnuose ir paliko juos voliotis ten, kur prasiautė potvy- 
nis. Vyras jau anksčiau apžiūrėjo pakrantę ir matė kelias sąnašų vietas. 
Kelionė žvejoti būtų gera proga atnaujinti jų ginklų atsargą naujais, iš 
kokybiško akmens. Lengviau atskelti titnagą vietoje nei nešti sunkius 
akmenis į urvą. Drugas jau kuris laikas negamino genties žmonėms 
įrankių. Kai mėgstamiausias aštrus įnagis sulūždavo, tekdavo manytis 
su bukesniais, savo gamybos. Visi mokėjo pasigaminti naudoti tinka- 
mų įrankių, bet tik keli prilygdavo gamintiems Drugo. 

Pasiruošimai vyko džiugiai šventiška dvasia. Retai nutikdavo, kad 
visa gentis vienu sykiu palikdavo urvą, o tokia naujovė kaip stovykla- 
vimas pajūryje džiugino, ypač vaikus. Brunas planavo, kad vienas ar 
du vyrai kasdien grįš namo įsitikinti, kad jiems išėjus nieko nenutiko. 
Netgi Krebas laukė pasikeitimų. Jis retai kada nuklysdavo labai toli 
nuo urvo. 

Moterys dirbo prie tinklo, taisydamos išskydusias gijas ir norė- 
damos pailginti jį, pynė naują dalį iš skaidulingų vijoklių, pluoštinės 
žievės, tvirtų žolių ir ilgų gyvulių plaukų. Nors ir tvirtos, stangrios, 
sausgyslės nebuvo naudojamos. Kaip ir oda, jos nuo vandens tapdavo 
kietos bei sustingusios ir prastai sugerdavo minkštinančius riebalus. 

Stambūs eršketai, dažnai daugiau nei dvylikos pėdų ilgio ir sverian- 
tys virš tonos, užplaukdavo iš jūros, kur praleisdavo didžiąją dalį lai- 
ko, nes vasaros pradžioje neršdavo gėlo vandens telkiniuose ir upėse. 
Dėl mėsingų čiuptuvų ant bedantės burnos apačios senovinė, į ryklį 
panaši žuvis atrodė baisokai, bet maitinosi tik bestuburiais ir mažo- 
mis žuvelėmis, kuriuos rinko nuo dugno. Mažesnės menkės, paprastai 
neviršijančios dvidešimt penkių svarų, bet galinčios užaugti iki dviejų 
šimtų svarų ir daugiau, kiekvieną vasarą migruodavo į šiaurėje plytin- 
čius seklesnius vandenis. Nors ir jos maitinosi daugiausia nuo dugno, 
kartais išplaukdavo į paviršių gėlavandeniuose telkiniuose arba perse- 


kiodamos maistą. 

Keturiolika dienų eršketams neršiant upių ir upelių žiotys knibždė- 
jo nuo žuvies. Nors žuvys, pasirinkusios mažesnius vandens telkinius, 
nepasiekdavo milžiniško dydžio žuvų, kurios nusiirdavo iki didžiųjų 
upių, eršketas, pakliuvęs į genties tinklą, būtų pakankamai didelis, 
kad jį ištrauktų į krantą. Artinantis žuvų migiavimo metui, Brunas 
kasdien siųsdavo ką nors į jūros pakrantę. Vos tik pasirodė pirmasis 
galingas eršketas, vadas davė ženklą. Gentis iškeliaus kitą rytą. 

Aila pakirdo kupina jaudulio. Prieš pusryčius ji jau buvo susukusi 
į ryšulį miegojimo kailį, į rinkimo krepšį sudėjusi maistą ir jo gamini- 
mo reikmenis, o ant viršaus viską uždengusi didžiuliu kailiu, kuris bus 
naudojamas kaip palapinė. Iza niekada neišeidavo iš urvo be gydymo 
reikmenų krepšio, ir vis dar dėjosi daiktus, kai Aila išbėgo iš urvo pa- 
žiūrėti, ar visi jau susiruošę keliauti. 

— Paskubėk, Iza, - paragino mergaitė bėgdama atgal į urvą. - Mes 
jau beveik pasiruošę išeiti. 

— Apsiramink, vaikeli. Jūra niekur nepabėgs, — atsakė Iza tvirtai 
užtraukdama krepšį virvele. 

Aila užsidėjo rinkimo krepšį ant nugaros ir pakėlė Ubą. Iza nusekė 
paskui jas, bet dar atsisukusi pažvelgė atgal bandydama prisiminti, ar 
ko nors nepamiršo. Išeidama iš urvo ji visada jausdavosi lyg būtų ką 
nors pamiršusi. Na, Aila parlėks atgal, jei pasirodys, kad palikau ką 
nors svarbaus, pagalvojo ji pati sau. Dauguma gentainių būriavosi lau- 
ke ir tuojau, kai Iza užėmė savo vietą, Brunas davė ženklą pradėti. Vos 
truputį paėjėjus Uba pradėjo rangytis ir veržtis žemėn. 

— Uba ne kūdikis! Nori eiti pati, - vaikiškai išdidžiai pareiškė mos- 
tais mergytė. Būdama trejų su puse Uba pradėjo mėgdžioti suaugu- 
siuosius ir kitus vaikus bei spyriotis prieš vystyklus, kuriuos dėdavo 
naujagimiams ir kūdikiams. Ji augo. Per maždaug ketverius metus ji 
turi tapti beveik moterimi. Per tuos ketverius metus turi daug išmokti, 
tad vedama vidinio jausmo, kylančio greitai bręstant, mergaitė pradė- 


jo ruoštis papildomoms atsakomybėms, kurios greitai jai teks. 

— Gerai, Uba, - parodė Aila paleisdama ją. - Bet eik paskui mane. 

Visi ėjo pagal upę žemyn šlaitu, tik pakitusią vagą teko apeiti nauju 
taku, kuris jau buvo pramintas prie rąstų sangrūdos. Kelionė nebuvo 
sunki — nors kelias atgal pareikalaus daugiau pastangų - ir iki vidur- 
dienio žmonės pasiekė plačiai nusidriekusią jūros pakrantę. Toliau 
nuo atsiritančių bangų visi pasistatė laikinas pastoges iš suneštų me- 
džių ir krūmų. Buvo užkurti laužai ir darsyk patikrintas tinklas. Kitą 
rytą prasidės žvejyba. Kai buvo įrengta stovykla, Aila nupėdino prie 


jūros. 

— Mama, einu į vandenį, - parodė ji. 

— Kodėl tave visą laiką traukia tas vanduo? "Tai pavojinga, o tu nu- 
plauki labai toli. 


— Ber juk tai labai smagu. Aš būsiu atsargi. 

Ir taip visą laiką - kaip tik Aila eidavo maudytis, Iza susijaudinda- 
vo. Mergaitė buvo vienintelė mėgstanti plaukioti ir vienintelė galinti 
tą daryti. Didžiuliai sunkūs genties žmonių kaulai labai apsunkino jų 
plaukimo judesius. Jiems buvo sunku išsilaikyti ant vandens, o gelmės 
jie labai bijojo. Žmonės brisdavo į upę gaudyti žuvies, bet niekada 
nemėgo eiti giliau nei iki juosmens. Vandenyje jausdavosi nejaukiai. 
Ailos pomėgis plaukioti buvo laikomas viena jos keistenybių. Bet ne 
vienintele. 

Sulaukusi devintųjų metų, Aila buvo aukštesnė už bet kurią mote- 
rų, beveik vyro ūgio, tačiau vis dar nerodė jokių ženklų, kad taptų mo- 
terimi. Iza kartais net stebėdavosi, ar mergaitė nustos augusi. Jos ūgis 
ir vėluojantis brendimas leido sklisti spėlionėms, kad stiprus vyriškas 
totemas neleidžia jai tapti moterimi. Žmonės net svarstė, ar neteks jai 
nugyventi gyvenimą bergždžiai, nei kaip vyrui, nei kaip moteriai. 

Izai stebint prie jūros einančią mergaitę, prie jos atšlubavo Krebas. 
Aila turėjo tvirtą liekną kūną, stiprius raumenis ir ilgas, bet nemitrias 
kojas, tad atrodė nevikri ir nerangi, tačiau lankstūs jos judesiai slėpė 


tariamą gremėzdiškumą. Nors mergaitė bandė mėgdžioti genties mo- 

terų pataikaujamą tursenimą susirietus, neturėjo jų trumpų lenktų 
kojų. Nesvarbu, kad ir kaip stengėsi kopijuoti jų eiseną, ilgesnės kojos 
žengė ilgesniais, beveik vyriškais žingsniais. 

Tačiau ne tik ilgos kojos skyrė mergaitę iš visų. Aila spinduliavo 
pasitikėjimą savimi, kurio nejuto nė viena gėnties moteris. Ji buvo 
medžiotoja. Nė vienas genties vyras nebūtų jos pralenkęs medžiojant 
svaidykle, ir dabar ji jau žinojo tai. Negalėjo apsimestinai rodyti pa- 
klusnumo viršenybę turintiems vyrams, nes to nejautė. Jai trūko atsi- 
davimo ir nuoširdaus tikėjimo, o būtent tuo buvo patrauklios genties 
moterys. Vyrų akyse ši mergaitė aukštu, ilgakoju kūnu, neturinčiu jo- 
kių moteriškumo ženklų, ir nesąmoningai rodomu pasitikėjimu, pati 
atsisakė jos ir taip abejotino grožio - Aila buvo ne tik bjauri, bet dar 
ir nemoteriška. 

— Krebai, - gestu parodė Iza. - Aba ir Aga sako, kad Aila niekada 
netaps moterimi. Jos mano, kad totemas jai per stiprus. 

- Žinoma, kad ji taps moterimi, Iza. Nejaugi manai, kad kiti žmo- 
nės neturi jauniklių? Tik tai, kad priėmėme į gentį, nepakeitė jos pri- 
gimties. Tikriausiai jos genties moterims normalu bręsti vėliau. Net 
kai kurios mūsų genties mergaitės netampa moterimis, kol nesueina 
dešimt metų. Gal žmonės galėtų bent tiek palaukti, prieš pradėdami 
įsivaizduoti, kad ji nenormali. Tai juokinga! - susierzinęs prunkštelė- 
jo Krebas. 

Iza apsiramino, bet vis tiek troško, kad jos įdukra greičiau pradėtų 
rodyti moteriškumo ženklus. Ji matė, kaip Aila brenda į vandenį iki 
liemens, paskui atsispiria nuo dugno ir ilgais, švariais grybšniais iriasi 
tolyn į jūrą, buvo matyti, kada mergaitė praplaukė kita spalva nudažy- 
tą gelmę ir šaltesnį vandenį. Persivertusi ant nugaros, kurį laiką tingiai 
plūduriavo supama bangų. Spjaudydama pilną burną sūraus vandens, 
užliejusio jai veidą, mergaitė vėl apsisuko ir nuplaukė atgal į pajūrį. 
Vandens lygis slūgo, ir Aila pateko į sūkurį. Priešpriešiais besiveržian- 


tis vanduo apsunkino plaukimą atgal. Įrempusi visas jėgas mergaitė 

greitai pasiyrė ir pasiekė kojomis dugną, o tada nubrido atgal į krantą. 
Prausdamasi gaiviame upės vandenyje juto, kaip sraunios srovės suka- 
si aplink kojas ir kaip vanduo plauna iš po kojų smėlį. Pavargusi, bet 
atsigaivinusi ji klestelėjo prie laužo greta pastogės. 

Pavalgiusi Aila svajingai spoksojo į tolumą stebėdamasi, kas yra 
už to vandens. Klykaujantys ir spygaujantys jūros paukščiai nardė ir 
suko ratus virš ošiančios bangų mūšos. Balti kažkada gyvavusių me- 
džių kamienai stypsojo perkrypę virš lygių smėlynų, o mėlynai pilko 
vandens platybė žvilgėjo ilguose besileidžiančios saulės spinduliuose. 
Viskas aplinkui atrodė nerealu, lyg būtų kitas pasaulis. Vandens suneš- 
tos medžių nuolaužos, rodės, įgavo keisčiausius siluetus, o paskui visai 
pranyko tamsioje, net mėnulio neapšviestoje naktyje. 

Iza paguldė Ubą pastogėje, o paskui grįžusi atsisėdo šalia Ailos ir 
Krebo greta nedidelio laužo, kuris siuntė dūmų sruogas į žvaigždėmis 
nusagstytą dangų. 

— Kas tai, Krebai? — tyliai parodė Aila, rodydama aukštyn. 

— Laužai danguje. Kiekvienas jų yra kieno nors dvasios židinys ki- 
tame pasaulyje. 

— Ar ten tiek daug žmonių? 

— Ten dega laužai visų žmonių, išėjusių į dvasių pasaulį, ir visų tų, 
kurie dar negimė. Dar yra totemų dvasių laužai, bet dauguma totemų 
turi daugiau nei vieną laužą. Matai, tuos, tenai, - parodė Krebas. - Tai 
Didžiojo Lokio namai. O šiuos - matai? - parodė kita kryptimi. - Tai 
tavo, Aila, totemo urvinio liūto laužai. 

— Man patinka miegoti lauke, kur galima matyti tuos mažus lauže- 
lius danguje, - pareiškė Aila. 

— Bet kai pučia vėjas ir krinta sniegas, tai ne taip jau gražu, — atrė- 
mė Iza. 

— Ubai taip pat patinka laužai, - gestais pareiškė mergaitė, iš tam- 
sos išnirusi į laužo apšviestą ratą. 


— Maniau, kad miegi, Uba, - tarė Krebas. 

— Ne. Uba kaip Krebas ir Aila stebėjo mažus lauželius. 

— Metas mums visiems eiti miegoti, - parodė Iza. - Rytoj bus ku- 
pina darbų diena. 

Anksti kitą rytą gentis ištempė tinklą skersai upės. Pernykščio lai- 
mikio, eršketų plaukiojimo pūslės, buvo rūpestingai išplautos ir iš- 
džiovintos ore, kol tapo kaip kieti perregimi balionai, naudojami kaip 
plūdės prie tinklo, o apačioje parišti akmenys tarnavo kaip grimzdai. 
Brunas ir Drugas nutempė vieną tinklo galą į tolimesnį krantą, o tada 
vadas davė ženklą. Suaugę ir vyresnieji vaikai pradėjo bristi į upę. Uba 
sekė iš paskos. 

— Ne, Uba, - mostelėjo Iza. - Tu lik, dar nepakankamai suaugusi. 

— Bet Ona padeda, - maldavo mergaitė. 

— Ona vyresnė už tave, Uba. Galėsi padėti vėliau, kai trauksime 
žuvį į krantą. Dabar tau per daug pavojinga. Netgi Krebas lieka arčiau 
kranto. Liksi čia. 

- Taip, mama, - parodė Uba, akivaizdžiai nusivylusi. 

Žmonės judėjo lėtai, stengdamiesi kuo mažiau baidyti žuvis, išsi- 
skleisdami didžiuliu puslankiu, paskui palaukė, kol nusistovės suplak- 
tas smėlis. Aila stovėjo praskėtusi kojas, stengėsi išsilaikyti stiprioje 
srovėje ir akimis sekdama Bruną laukė jo ženklo. Mergaitė buvo vidu- 
ryje, vienodai nutolusi nuo abiejų krantų ir arčiausiai jūros. Pastebėjo, 
kaip didelis tamsus šešėlis praslenka per kelias pėdas nuo jos. Eršketai 
pajudėjo. 

Brunas pakėlė ranką ir visi sulaikė kvėpavimą. Staiga, vadui nulei- 
dus ranką žemyn, visi pradėjo šaukti ir mušti vandenį keldami putotus 
purslus. Tai, kas atrodė beprotiška netvarka, triukšmas ir taškymasis, 
greitai pasirodė esąs tikslingas veiksmas. Gentis varė žuvis prie tinklo 
ir vis labiau jas supo. Brunas ir Drugas judėjo nuo tolimojo kranto 
vilkdami tinklą, o genties žmonių sukeltas sąmyšis neleido žuvims 
grįžti atgal į jūrą. Tinklas užsivėrė spausdamas sidabrinį sprūstančių 


žuvų tuntą į vis mažesnę erdvę. Keli dideli eršketai spraudėsi pro su- 

mazgytas tinklo gijas, grasindamiesi pasprukti. Daugiau rankų siekė 
tinklo, stūmė jį prie kranto, o kitos rankos traukė, taip tuntas beviltiš- 
kai besiplakančių žuvų artėjo į krantą. 

Pakėlusi akis Aila pastebėjo, kad Uba įbridusi iki kelių į žuvų tirš- 
tumą bando pasiekti ją kitapus tinklo. 

— Uba! Grįžk! - parodė ji. 

— Aila! Aila! — riktelėjo mergaitė ir parodė į jūrą. - Ona! - klykė 
ji 

Aila atsisuko atgal, vos galėjo įžiūrėti tamsią galvą kyštelint iš 
vandens dar sykį ir vėl pranykstant. Mergaitė, vos metais vyresnė už 
Ub3ą, buvo netekusi pusiausvyros ir nunešta į jūrą. Sąmyšyje, kai visi 
susižavėjusi stebėdama žaidimų draugę, pamatė, į kokią keblią padėtį 
ši papuolė ir bejėgiškai mėgino patraukti žmonių dėmesį bei pasakyti 
jiems. 

Aila nėrė atgal į purviną kunkuliuojančią srovę ir nuplaukė jūros 
link. Plaukė greičiau nei kada nors anksčiau. Nuo kranto grįžtančios 
bangos padėjo jai, bet su tokia pačia jėga srovė nešė tolyn prie uolų ir 
mažąją mergaitę. Aila pamatė, kaip Onos galva darsyk kyšteli, ir pa- 
siyrė dar smarkiau. Jėgos seko, bet Aila nejuto daug baimės. Jei Ona 
pasieks uolą prieš pasivejant Ailai, stipri povandeninė srovė nuneš ją į 
gilius vandenis. 

Vanduo pasikeitė į sūrų, Aila juto jo skonį. Maža tamsi galvutė dar 
kartą kyštelėjo už kelių pėdų, o paskui dingo iš akių. Aila juto, kaip 
šąla vanduo, ir beviltiškai pasiyrusi pirmyn nėrė po vandeniu, siekda- 
ma pranykusios galvos. Paskui užčiuopė garbanas ir sugniaužė delne 
ilgus, vandenyje besiplaikstančius mergytės plaukus. 

Ailai atrodė, kad plaučiai sprogs, nes prieš nerdama neturėjo progos 
giliai įkvėpti, o kaip tik tada, kai su brangiu nešuliu ji išnėrė į paviršių, 
ėmė grasinti vis didėjantis svaigulys. Mergaitė iškėlė Onos galvą virš 


vandens, bet vaikas buvo be sąmonės. Aila niekada nebandė plaukti 

tempdama kitą žmogų, bet turėjo parvilkti Oną į krantą kuo greičiau 
ir dar neleidžiant panirti galvai. Aila yrėsi viena ranka bandydama ras- 
ti tinkamą grybšnį, o kita laikė mažąją virš vandens. 

Kai kojomis pasiekė dugną, pamatė, kad visi subrido į vandenį jos 
pasitikti. Aila ištraukė iš vandens suglebusį Onos kūnelį ir perdavė ją 
Drugui net pati nesuvokdama, kokia išsekusi tuomet jau buvo. Šalia 
Ailos atsirado Krebas, o pakėlusi akis mergaitė nustebo, nes kitoje pu- 
sėje jai bristi į krantą padėjo Brunas. Drugas skubėjo priekyje, o kai 
Aila sukniubo paplūdimyje, Iza, paguldžiusi mažąją Oną, pumpavo 
jai iš plaučių vandenį. 

Tai nebuvo pirmas kartas, kai genties narys vos nepaskęsta, Iza ži- 
nojo, ko reikia griebtis. Keli žmonės jau buvo nuskendę šaltose gelmė- 
se, bet šisyk pavyko apgauti jūrą ir atimti iš jos auką. Ona užsikosėjo, 
springdama išspjovė vandenį, o jos akių vokai suvirpėjo. 

— Mano kūdikis! Mano kūdikis! - klykė Aga puldama prie mergai- 
tės. Netekusi galvos motina apkabinusi laikė savo dukrą. - Maniau, 
kad ji mirė. Jau maniau, kad prapuolė. Ak, mano kūdikis, mano vie- 
nintelė dukrelė. 

Drugas paėmė mergaitę motinai iš glėbio ir priglaudęs parnešė į 
stovyklą. Prieštaraudama visiems papročiams, Aga ėjo greta, vis glosti- 
nėdama ir guosdama dukrą, kurią jau manė praradusi. 

Žmonės žvelgė - atvirai spoksojo į Ailą, einančią pro šalį. Anksčiau 
nė vieno nublokšto į jūrą nebuvo pavykę išgelbėti. Kad Ona išgelbėta, 
atrodė stebuklas. Niekada daugiau joks Bruno genties narys neleido 
sau rodyti pašaipių gestų, kai Aila demonstruodavo išskirtinumą. „Tai 
jos sėkmė“, - sakydavo visi. Jai visą laiką sekėsi. Argi ne ji rado urvą? 

Žuvys vis dar bejėgiškai plakėsi ant kranto. Kelioms pavyko ras- 
ti kelią atgal į upę, kai žmonės, supratę, kas nutiko, nubėgo pasitikti 
Ailos su vos nepaskendusia Ona, bet dauguma žuvies vis dar plakėsi 
įsipainiojusios po tinklu. Sugrįžę žmonės ėmėsi rinkti žuvis, vyrai pri- 


dauždavo, kad nebejudėtų, o moterys ėmėsi valyti vidurius. 

— Patelė! - suriko Ebra, kai perpjovė pilvą didžiuliam eršketui. Visi 
nuskuodė prie didžiulės žuvies. 

— Tik pažvelkite! - rodė gestais Vornas ir pakabino saują mažyčių 
juodų ikrų. 

Švieži ikrai buvo skanėstas, kuriuo visi mėgavosi. Paprastai visi sem- 
davo juos saujomis iš pirmosios eršketo patelės, kol apsirydavo. Vėliau 
grobis buvo sūdomas ir sandėliuojamas ateičiai, bet jau nebūdavo toks 
skanus kaip švieži, tik iš jūros paimti ikrai. Ebra sustabdė berniuką ir 
mostelėjo Ailai. 

— Aila, imk pirma, — parodė gestais. 

Atsidūrusi dėmesio centre ir susigėdusi mergaitė apsižvalgė. 

— Taip, Aila, imk pirma, - ragino ją ir kiti. 

Mergaitė pažvelgė į Bruną. Šis linktelėjo. Aila nedrąsiai priėjo ir 
pasėmė pilną saują spindinčių juodų ikrų, o tada atsistojusi paragavo. 
Ebrai davus ženklą, pripuolė visi kiti ir ėmė kabinti savo dalį linksmai 
grūsdamiesi aplinkui žuvį. Pavyko išvengti tragedijos, ir tarsi akme- 
niui nusiritus nuo krūtinės, visus apėmė šventiška nuotaika. 

Aila lėtai nukulniavo į pastogę. Suprato, kad yra pagerbta. Ji mė- 
gavosi šiltu gentainių priėmimu ir mažais kąsneliais ragavo skanius 


ikrus. Sio jausmo niekada nepamirš. 


Kai žuvys buvo ištrauktos į krantą ir pribaigtos, vyrai, kaip visada 
būryje, pasitraukė atokiau, palikdami žuvies valymą ir konservavimą 
moterims. Be aštrių titnaginių peilių, naudojamų skrosti ir pjaustyti 
didesnes žuvis, moterys turėjo ir specialių įrankių žvynams skusti. Tai 
peilis, kurio nugarinė pusė nubukinta, kad būtų patogu laikyti rankoje, 
bet gale dar nudaužta įpjova, ties kuria prispaudus smilių galima kon- 


troliuoti spaudimą, kad žvynai būtų nuskusti nepraplėšus žuvies odos. 

Į genties tinklą pakliuvo daugiau nei vien eršketai. Laimikį sudarė 
menkės, gėlavandeniai karpiai, pora didelių upėtakių ir net keli vė- 
žiagyviai. Paukščiai, privilioti žuvies, susirinko prie vidurių, o priskri- 
dę gana arti, pavogė kelias išpjovas. Kai žuvys buvo iškabintos džiūti 
ore ar virš dūmijančių laužų, virš jų užtempė tinklą. Taip džiūvo ir jis, 
buvo matyti, kurias vietas reikia taisyti, ir neleido paukščiams vogti 
genties sunkiai pagauto laimikio. 

Dar net nebaigę tvarkyti žuvies, visi jautėsi apsunkę nuo jos skonio 
ir kvapo, bet pirmąją naktį tokios vaišės patiko, tad gentis visada švęs- 
davo kartu. Puotai skirta žuvis, daugiausia menkė, kurios skani balta 
mėsa ypač mėgstama šviežia, buvo vyniojama į žolę bei didelius žalius 
lapus ir laikoma virš karštų anglių. Nors nieko tiesiogiai nebuvo pasa- 
kyta, Aila suprato, kad ši puota surengta jos garbei. Iš moterų ji gavo 
daug rinktinių gabaliukų, o iš Agos - specialiai paruoštą visą menkės 
išpjovą. 

Saulė nusileido vakaruose, ir dauguma žmonių pakrikai skirstėsi į 
pastoges. Iza ir Aba kalbėjosi vienoje didžiulio laužo, kuris jau geso ir 
žioravo tik žarijos, pusėje, o Aila ir Aga tyliai sėdėjo stebėdamos, kaip 
Ona ir Uba žaidžia. Vienerių metų amžiaus Agos sūnelis Grubas, pri- 
sigėręs šilto pieno, ramiausiai miegojo jai ant rankų. 

— Aila, - kiek nedrąsiai kreipėsi į ją moteris. - Kalbėjau su Drugu. 
Jis labai myli mano dukrą, nesvarbu, kad ji gimė prie mano pirmojo 
vyro židinio. Jam niekada neteko turėti prie savo židinio mergaitės. 
Drugas sako, kad tu visada turėsi dalį Onos dvasios. Ne visai supran- 
tu dvasių reikalus, bet Drugas sako, jog medžiotojui išgelbėjus kitą 
medžiotoją, jis tampa išgelbėtojo dvasios dalelės saugotoju. Jie tampa 
artimi lyg broliai. Džiaugiuosi, kad turėsi dalelę Onos dvasios, Aila. 
Džiaugiuosi, kad mergaitė liko sa mumis ir gali dalytis ja su tavimi. Jei 
man dar kada pasiseks susilaukti vaikelio, ir tai bus mergaitė, Drugas 
pažadėjo duoti jai Ailos vardą. 

Aila apstulbo. Net nesumojo, ką atsakyti. 

— Aga, man per didelė garbė. „Aila“ net nėra genties vardas. 

— Dabar jau genties vardas, - tarė Aga. 

Moteris pakilo, pamojo Onai ir pasuko į pastogę. Akimirkai atsi- 
suko atgal. 

— Ašjau eisiu, - parodė gestu. 

Tai buvo pats artimiausias genties žmonių naudojamas ženklas 
vietoje atsisveikinimo. Dažniausiai jį tiesiog praleisdavo, eidavo sau 
ir nueidavo. Gentis neturėjo ir žodžio „ačiū“. Dėkingumą jie supra- 
to, bet jis buvo kiek kitoks, tarsi įsipareigojimo jausmas, dažniausiai 
tarp žemesnio statuso žmonių. Jie padėjo vienas kitam, nes tai buvo 
jų gyvenimo būdas, pareiga, būtina išgyventi, ir padėkos nebuvo nei 
dalijamos, nei jų tikimasi. Ypatingos dovanėlės ar paslaugos kartu 
ir įpareigodavo atsakyti kuo nors vertingu — tai buvo suprantama ir 
jokios padėkos neatrodė būtinos. Kol Ona gyvens, tol bus skolinga 
Ailai, nebent pasitaikytų proga jai pačiai, arba, kol dar mergaitė nesu- 
augusi, jos mamai atsidėkojant išsaugoti Ailos dvasios dalelę. Agos pa- 
siūlymas nebuvo privalomas įsipareigojimas — tai buvo daugiau, tarsi 
savitas būdas padėkoti. 

Nuėjus dukrai, tuojau pakilo eiti ir Aba. 

— Iza visada sakydavo, jog tu suteiki sėkmę, — gestais parodė senoji 
moteris eidama pro Ailą. - Dabar tuo tikiu. 

Abai nuėjus, Aila prisigretino ir atsisėdo šalia Izos. 

— Iza, Aga man sakė, kad visada turėsiu dalelę Onos dvasios, bet kai 
tik parnešiau ją į krantą, tu vėl privertei Oną kvėpuoti. Tu išgelbėjai jai 
gyvybę tiek par, kiek aš. Ar tu neturėsi dalelės jos dvasios? - paklausė 
mergaitė. - Tu turi daugybės dvasių dalelių, nes išgelbėjai daug gyvy- 
bių. 

— Kaip, Aila, manai, kodėl gydytoja užima tokią aukštą padėtį 
gentyje? Tai tik todėl, kad jai priklauso visų genties dvasių — ir vyrų 
ir moterų - dalis. Taip visa gentis yra tarsi gydytojos nuosavybė. Ji 


padeda žmonėms ateiti į šį pasaulį, rūpinasi jais visą gyvenimą. Kai 

moteris tampa gydytoja, jai atiduodama kiekvieno dvasios dalelė, net 
ir tų, kurių gyvybės ji dar neišgelbėjo, nes nežinia kada gali tekti tai 
padaryti. Kai žmogus miršta ir patenka į dvasių pasaulį, - toliau pa- 
sakojo Iza, - gydytoja netenka savo dvasios dalies. Kai kas tiki, kad 
dėl to gydytoja labiau stengiasi išgydyti, bet dauguma mūsų ir taip 
darytume, ką tik įmanydamos. Ne kiekviena moteris gali būti gydyto- 
ja, ir net ne kiekviena gydytojos dukra. Kažkas jos širdyje turi versti ją 
norėti padėti žmonėms. Tu tai turi, Aila, štai kodėl tave mokau. Pama- 
čiau tai iš pat pradžių, kai gimus Ubai užsimanei išgydyti triušį. Ir tu 
nė akimirkai nesusimąstei apie tau pačiai gresiantį pavojų, kai meteisi 
gelbėti Onos - tiesiog norėjai išgelbėti jai gyvybę. Mano linijos gydy- 
tojos užima pačią aukščiausią padėtį. Kai tu, Aila, tapsi gydytoja, būsi 
mano linijos tęsėja. 

— Bet, Iza, juk nesu tikra tavo dukra. Tu esi vienintelė mano mama, 
kurią prisimenu, bet nesu gimusi tau. Kaip galiu būti tavo palikuonė? 
Neturiu tavo prisiminimų. Net nelabai suprantu, kas tie prisimini- 
mai. 

— Manolinija aukščiausio statuso, nes mes visada buvome geriausios 
gydytojos. Mano mama ir jos mama, ir šios mama, kiek tik prisimenu, 
visada buvo geriausios. Kiekviena perduodavo kitai tai, ką žinojo ir 
išmoko. 'Iu esi genties narė, Aila. Manau, kad pati esi kilusi iš gydytojų 
dinastijos. Vieną dieną būsi labai gera gydytoja. Taip, vaikeli, tu neturi 
prisiminimų, bet turi mąstymą, supratimą, ką kitam skauda. Jei žinai, 
ką skauda, gali padėti, tu taip pat žinai, kaip padėti. Niekada nesakiau, 
kad dėtum sniegą Brunui ant rankos, kai Oga ją nudegino. Gal ir aš 
būčiau taip pat pasielgusi, bet tau niekada to nesakiau. Tavo dovana, 
tavo talentas gali būti toks pat naudingas kaip ir prisiminimai, o gal 
net geresnis — to nežinau. Tačiau gera gydytoja turi gerai gydyti. Štai 
kas svarbu. Tu būsi mano dinastijos tęsėja, Aila, nes būsi gera gydyto- 


ja. Būsi verta užimamo statuso, būsi viena geriausių. 

Gentis gyveno nusistovėjusiu ritmu. Tinklą traukdavo tik sykį per 
dieną, bet to užteko, kad moterys triūstų iki vėlyvos popietės. Dau- 
giau nelaimių nenutiko, nors Ona nėjo padėti mušti per vandenį ir 
varyti žuvis. Drugas nusprendė, kad ji vis dėlto per jauna, o kiti metai 
greitai ateis. Baigiantis eršketų migracijai, laimikį ištraukdavo vis ma- 
žesnį, ir moterys turėjo daugiau laiko atsipūsti po pietų. Niekas dėl to 
nesuko sau galvos. Žuvis džiūdavo kelias dienas, o džiovinimo žaginių 
eilė sulig kiekviena diena vis ilgėjo. 

Drugas ištyrinėjo potvynio užlietą teritoriją paupyje ieškodamas 
titnago gabalų, nuplautų nuo kalno, ir kelis rastus gabalus parsitempė 
į stovyklą. Keletą popiečių jį buvo galima matyti tašant naujus įran- 
kius. Vieną popietę, kai jau gentis beveik planavo išvykti, Aila pamatė 
Drugą tempiant iš pastogės ryšulį prie netoli riogsančio vandens iš- 
mesto rąstgalio, kur paprastai gamindavo įrankius. Mergaitei patiko 
stebėti, kaip vyras dirba su titnagu, tad ji nusekė iš paskos, o paskui 
nulenkusi galvą atsisėdo priešais. 

— Jei įrankių gamintojas neprieštarauja, mergaitė norėtų žiūrėti, — 
gestais parodė Aila, kai Drugas leido jai kalbėti. 

— Aha, - linktelėjo vyras. 

Aila įsitaisė ant rąsto ir tyliai sėdėdama stebėjo. 

Ji jau buvo mačiusi Drugą dirbant anksčiau. Jis žinojo, jog Aila 
tikrai domisi ir netrukdys jam susikaupti. Jei tik Vornas rodytų tiek 
susidomėjimo, pagalvojo jis. Nė vienas genties jaunuolis nerodė po- 
linkio gaminti įrankius, o kaip ir kiekvienas įgudęs meistras, Drugas 
norėjo dalytis žiniomis, perduoti jas. 

Gal Grubas susidomės, mąstė jis. Vyras buvo patenkintas, kad jo 
naujoji moteris pagimdė berniuką tuojau, kai nujunkė Oną. Drugo 
širdis dar niekada taip nesidžiaugė, bet dabar jis jautėsi labai patenkin- 


tas, kad nusprendė priimti Agą ir du jos vaikus. Netrukdė net tai, kad 

kartu gyveno ir senoji Aba - ji rūpinosi Drugu, kai Aga buvo užsiė- 
musi kūdikiu. Aga nebuvo tokia tyli ir supratinga, kaip Guvo motina, 
ir Drugui teko iš pradžių pasistengti parodyti jai moters vietą. Tačiau 
Aga buvo jauna, sveika ir pagimdė sūnų, berniuką, su kuriuo Drugas 
siejo daug vilčių — tikėjosi padarysiąs jį įrankių gamintoją. Jis pats 
buvo išmokęs akmens tašymo amato iš savo mamos motinos vyro ir 
dabar suprato senio džiaugsmą, kai jis, būdamas dar mažas berniukas, 
susidomėjo šiuo darbu. 

Aila dažnai stebėjo Drugą dirbantį, nuo pat jos atsiradimo gentyje, 
be to, jam buvo tekę matyti mergaitės padirbintus įrankius. Ji turė- 
jo miklias rankas, darbavosi teisingai. Moterys galėjo laisvai gamintis 
įrankius, jei tik nedarė ko nors, kas galėtų būti panaudotas kaip gink- 
las ar ginklų gamybai. Nedaug naudos iš mergaitės mokymo, ir toji 
tikrai niekada nebus tikra žinovė, bet Aila jau buvo įgudusi labai pato- 
gių įrankių gamintoja ir mokinė mergaitė galų gale geriau nei nieko. 
Drugas jau anksčiau buvo jai kai ką aiškinęs apie savo amatą. 

Įrankių dirbėjas atmazgė ryšulį ir ištiesė didžiulę odą, kurioje laikė 
darbui reikalingus įnagius. Pažvelgęs į Ailą nusprendė, kad būtų gerai 
papasakoti jai šiek tiek apie akmenį. Paėmė gabalą, kurį buvo atskėlęs 
vakar. Per ilgus metus nuolat bandydami ir klysdami Drugo protėviai 
nutarė, kad titnagas išsiskiria reikiamomis ypatybėmis geriausiems 
įrankiams gaminti. 

Aila įdėmiai stebėjo vyro aiškinimą. Pirmiausia akmuo turi būti 
pakankamai kietas, kad pjautų, gremžtų ar skaldytų visokias gyvulines 
ar augalines medžiagas. Dauguma silicio mineralų iš kvarcinių šeimos 
yra reikalingo kietumo, bet titnagas pasižymi dar viena ypatybe, ne- 
būdinga daugumai kvarco rūšių ir kitiems minkštesniems akmenims. 
Titnagas yra trapus, spaudžiant arba daužant lūžta. Aila net pašoko, 
kai Drugas pademonstravo tai trenkdamas dėmėtą akmenį į kitą ir 
perskeldamas pusiau taip, kad pasimatė visai kitoks, blizgantis, tam- 


siai pilkas titnagas. 

Drugas net tiksliai nežinojo, kaip apibūdinti trečią ypatybę, nors 
pats kažkokiu būdu suvokė, nes buvo ilgai darbavęsis su akmenimis. 
"Ta ypatybė, dėl kurios iš viso buvo įmanoma įrankių gamyba, - kaip 
akmuo skildavo ir jo vienodumas. 

Dauguma mineralų skildavo plokščiais paviršiais, pagal kristalinę 
struktūrą, vadinasi, tik tam tikra kryptimi, ir įrankių meistras negalė- 
jo suteikti akmeniui norimos formos. Kol tai suprato, Drugas kartais 
naudodavo obsidianą, juodą spindintį vulkaninės kilmės mineralą, 
nors tas buvo daug minkštesnis nei dauguma kitų akmenų. Obsidia- 
nas nepasižymėjo stipriai išreikšta kristaline struktūra, lengvai skilo 
bet kuria kryptimi ir buvo vientisas. 

Nors titnago kristalinė struktūra gerai išreikšta, kristalinė gardelė 
buvo tokia maža, kad jis taip pat buvo vientisas, ir vienintelis daly- 
kas, ribojantis titnago apdorojimą — meistro įgūdžiai, o tam Drugas 
turėjo ypatingą talentą. Nors titnagas buvo pakankamai kietas, kad 
perpjautų odas ar kitus plaušinius augalus, ir gana trapus, kad skiltų su 
briaunomis, tokiomis aštriomis, kaip stiklo šukė. Norėdamas parodyti 
Drugas paėmė vieną atskelto akmens gabalą ir bakstelėjo į briauną. 
Ailai nereikėjo liesti, kad įsitikintų aštrumu — tokio pat aštrumo pei- 
lius buvo naudojusi daugelį kartų. 

Drugas pagalvojo, kiek daug metų patirties reikėjo, kol įvaldė jam 
perduotas žinias, o paskui numetęs nuoskilą ant kelių pasitiesė odos 
gabalą. Gero akmentašio gebėjimai priklauso nuo akmens pasirinki- 
mo. Reikėjo įgudusios akies, kad atskirtum menkiausius spalvos po- 
kyčius kalkingame apvalkale, nes būtent spalva rodė aukštos kokybės 
smulkiai grūdėtą titnagą. Reikėjo laiko, kad išsiugdytų pojūtis, kurioje 
vietoje titnago gabalai geresni, šviežesni ir mažiau išvarpyti kitų mi- 
neralų. Gal vieną dieną Drugas turės tikrą mokinį, kuriam bus galima 
atskleisti ir šias smulkmenas. 

Aila pagalvojo, kad Drugas jau pamiršo ją, nes išsidėliojęs įrankius 


atidžiai apžiūrinėjo akmenis, o paskui, laikydamas saujoje amuletą, 

užsimerkė ir tyliai sėdėjo. Mergaitė nustebo, kai vyras pradėjo tyliai 
aiškinti mostais. 

— Įrankiai, kuriuos gaminu, yra labai svarbūs. Brunas nusprendė, 
kad medžiosime mamutą. Rudenį, kai lapai pakeis spalvą, iškeliausi- 
me toli į šiaurę, kad rastume mamutą. Kad medžioklė būtų sėkminga, 
mus turi lydėti sėkmė, dvasios turi ją palaiminti. Peiliai, kuriuos pa- 
gaminsiu, bus naudojami kaip ginklai, o kiti įrankiai bus naudojami 
specialiai tos medžioklės ginklams gaminti. Šamanas užkerės galingais 
burtais, kad tie ginklai būtų sėkmingi, bet pirma reikia juos pagamin- 
ti. Jei gaminti seksis, tai bus geras ženklas. 

Aila net abejojo, ar Drugas kalba jai, ar tik dėsto faktus, kad pats 
juos aiškiai suvoktų prieš pradėdamas. Tai tik leido jai geriau suprasti, 
jog turėtų labai tyliai sėdėti ir netrukdyti Drugui, kol šis dirbs. Dabar 
žinodama, kokie svarbūs įrankiai, kuriuos Drugas ketino gaminti, jau 
beveik tikėjosi, kad lieps jai pasišalinti. 

Tik ji nežinojo, jog nuo to laiko, kai Aila parodė Brunui urvą, 
Drugas manė, jog ji neša sėkmę, ir Onos gyvybės išgelbėjimas tik 
patvirtino šį įsitikinimą. Jis manė, jog keistoji mergaitė yra lyg koks 
nepaprastas akmuo ar dantis, gautas iš totemo ir nešiojamas amulete, 
kad suteiktų laimę. Jis nežinojo, ar pati mergaitė yra sėkminga, ar neša 
sėkmę kitiems, ir tai, kad ji paprašė leisti stebėti būtent šiuo metu, 
Drugui atrodė palankus ženklas. Akies krašteliu vyras pastebėjo, kad 
jam paėmus pirmąjį akmens gabalą mergaitė sugniaužė savo amuletą. 
Nors pats sau ir nebūtų tiksliai taip išsakęs, vyras pajuto, kad mergaitė 
suteikia sėkmę jo galingam amuletui, kad šis dar labiau pasistengtų, ir 
jam tai patiko. 

Drugas sėdėjo ant žemės, ant kelių pasitiesęs odos gabalą, kairė- 
je rankoje laikydamas titnago gabalą. Paėmęs ovalo formos akmenį 
vartė jį tol, kol tas patogiai gulė delne. Ilgai buvo ieškojęs tašyti nau- 
dojamo akmens, kurį būtų smagu laikyti, kuris neskiltų, o radęs nau- 
dojosi juo ilgus metus. Daugybė žymių ant akmens liudijo, kad ilgai 

naudojamas. Tašymo akmeniu Drugas nudaužė kalkingą pilką viršu- 
tinį sluoksnį, dengiantį tamsiai pilką tithagą. Paskui atidžiai apžiūrė- 
jo rastą titnagą. Grūdėtumas toks, kaip turi būti, spalva gera, jokių 
priemaišų. Tada pradėjo tašyti grubią rankinio kirvuko formą. Storos 
akmens skeveldros buvo aštriabriaunės - dauguma jų bus panaudotos 
kaip pjaustymo priemonės - visai tokios formos, kaip atskilusios nuo 
akmens. Kiekvienos nuoskilos galas, kur trenkė tašymo akmuo, buvo 
sustorėjęs, o paskui plonėjo, ir kiekviena skeveldra palikdavo ant titna- 
go gabalo paviršiaus vis gilesnį gruoblėtą randą. 

Drugas padėjo tašymo akmenį ir paėmė kaulo gabalą. Rūpestin- 
gai nusitaikęs trenkė per titnagą visai greta aštraus briaunuoto pavir- 
šiaus. Minkštesnis, elastingesnis kaulinis plaktukas atskėlė ilgesnes ir 
plonesnes skeveldras su plokštesniu storuoju paviršiumi ir tiesesniais 
kraštais, ir po smūgio aštrusis kraštas nesutrupėdavo, kaip nutikdavo 
dirbant sunkesniu akmeniniu įrankiu. 

Po kelių minučių Drugas iškėlė baigtą įnagį. Tai buvo maždaug 
penkių colių ilgio, viename gale smailas su tiesiais kirtimo ašmenimis 
įrankis, gana plona dalimi kotui pririšti, lygiais paviršiais ir tik keliais 
negiliais įbrėžimais, rodančiais, kur buvo kirsta. Kirvuką buvo galima 
laikyti rankoje ir naudoti kapoti malkoms arba skaptuoti mediniams 
dubenėliams, ir atsikirsti gabalą mamuto ilties, laužyti nudobto gyvū- 
no kaulus mėsinėjant grobį ar bet kuriam kitam tikslui, kur tik prireik- 
davo aštraus instrumento. 

Tai buvo senovinis įrankis, Drugo protėviai panašius rankinius 
kirvukus gamino jau ištisą tūkstantmetį. Paprastesnė jo forma buvo 
vienas pirmųjų sukurtų įrankių - ir vis dar naudojamas. Meistras pa- 
sirausė po krūvą nuoskilų, išsirinko kelias plačiais stačiais ašmenimis 
ir atidėjo į šoną, kad galėtų panaudoti kapoklėms gaminti, kurių rei- 
kia mėsinėjant ir pjaustant odas. Rankinis kirvukas buvo tik apšilti 


gamintas įrankis. Drugas sutelkė dėmesį į kitą titnago gabalą, tą, kurį 

išrinko dėl ypač lygios struktūros. Šį apdirbs naudodamas sudėtinges- 
nę ir sunkesnę technologiją. 

Meistras dabar buvo atsipalaidavęs, ne taip nervinosi, be to, buvo 
pasiruošęs naujai užduočiai. Prisitraukęs mamuto kojos kaulą tarp 
kojų, panaudojo kaip priekalą, tada paėmęs titnago gabalą įtaisė jį ant 
plokštumos ir tvirtai laikė. Paskui pakėlė akmenį tašyti. Šįkart, kai jis 
nuskėlė kalkinį viršutinį sluoksnį, rūpestingai suformavo akmenį taip, 
kad titnagas liko šiek tiek suploto kiaušinio formos. Pavertęs jį ant šono 
ir pasiėmęs kaulinį plaktuką išlygino skaldydamas mažais gabaliukais 
nuo viršaus, iš pakraščių vis artėdamas centro link, ir taip aplinkui. Kai 
baigė, kiaušinio formos akmuo buvo plokščio ovalaus paviršiaus. 

Tada Drugas metė dirbęs, sugniaužė rankoje amuletą ir užsimerkė. 
Sėkmė ir įgūdžiai buvo būtini, kad pavyktų kiti ypač svarbūs žings- 
niai. Meistras ištiesė rankas, sulenkė pirštus, apėmė kaulinį plaktuką. 
Aila sulaikė kvėpavimą. Drugas norėjo padaryti paviršių smūgiuoti — 
nudaužti nedidelį gabaliuką nuo vieno galo ant užapvalinto plokščio 
viršaus, kad liktų įduba su paviršiumi, statmenu nudaužtai nuoskilai. 
Tam buvo būtina nuožulni platforma, jog nuoskila švariai atskiltų ir 
liktų aštrūs kraštai. Apžiūrėjęs abu ovalaus paviršiaus galus, meistras 
nusprendė, kuris tiktų, atidžiai prisitaikė ir staigiai kirto, atsikvėpė 
tik tada, kai nedidelis titnago gabaliukas nukrito šalin. Drugas laikė 
disko formos akmenį tvirtai ant priekalo ir tiksliai apskaičiavęs ats- 
tumą bei smūgio tašką smogė per nedidelę padarytą įdubą kauliniu 
plaktuku. Nuo paruošto pagrindo atskilo puikiausios formos plonas 
titnago gabalas. Ovalus, aštriais kraštais, grubiai suplotas išorėje, o 
vidurio link kiek sustorėjęs ir vienas galas kiek storesnis, o kitas - plo- 
nėjantis. 

Drugas pažvelgė į titnago ruošinį, pasukiojo ir atskėlė dar vieną 
mažą gabaliuką priešingame akmens gale nei prieš tai, paskui nudaužė 
antrą smailėjantį gabalą. Per kelias minutes Drugas pagamino šešis to- 


kius titnago dirbinius ir išmetė titnago liekaną. Visos nuoskilos buvo 

pailgos, ir vienas galas plonesnis bei siauresnis. Meistras atidžiai ap- 
po kurių šie dirbiniai taps norimais įrankiais. Iš akmens, beveik tokio 
pat dydžio kaip ir naudoto rankinio kirvuko gamybai, Drugas gavo 
šešis pjaustymo įrankius, iš kurių galėjo padirbinti visokių naudingų 
įrankių. 

Nedideliu, truputį plokščiu akmeniu Drugas švelniai nuskėlė aštrų 
kraštą vienoje nuoskilos pusėje - taip pažymėjo tašką, bet svarbiausia, 
kad galas tapo bukesnis, ir rankoje laikomas įnagis buvo saugus tam, 
kuris naudojasi. Kritiškai nužvelgęs peilį meistras dar nuskėlė kelis 
mažučius gabaliukus, tada patenkintas padėjo dirbinį ir ėmėsi kitos 
nuoskilos. Pakartojęs visą procesą, vyras pagamino antrą peilį. 

Kita Drugo pasirinkta nuoskila buvo didesnė, atskilusi arčiau kiau- 
šinio formos akmens centro. Viena briauna buvo beveik tiesi. Laiky- 
damas ją virš priekalo, Drugas prispaudė mažu kauliuku ir nuo ašme- 
nų nuskėlė mažą gabaliuką, paskui dar kelis, palikdamas V formos 
įkarpas. Padaręs kitą dantytų ašmenų pusę buką, dar patikrino ką tik 
pagamintą pjūklelį smulkiais dantimis, linktelėjo ir padėjo įrankį. 

"Tuo pačiu kaulo gabalu įrankių meistras perėjo visus ašmenis ma- 
žesnio, apvalesnio titnago gabalo, padarydamas jį truputį išgaubtą, ir 
taip gavo patvarų, šiek tiek buku galu įrankį, kuris lengvai nesulūš nuo 
spaudimo gremžiant medį ar gyvūnų odas, kartu nesuplėšys odos. 
Ant kitos nuoskilos pjaustymo briaunos Drugas padarė gilią V for- 
mos įkarpą, ypač pasitarnaujančią aštrinant medinių iečių galus, o ant 
paskutiniosios nuoskilos, kuri plonajame gale buvo aštri, bet briaunos 
buvo gana banguotos, jis paliko tik galą ir nubukino abu šonus. Įnagį 
galima naudoti kaip ylą pradurti skyles odoje arba kaip smaigą daryti 
skyles medyje ar kaule. Visi Drugo įrankiai buvo pagaminti taip, kad 
būtų galima laikyti rankoje. 

Meistras darsyk nužvelgė paties pagamintų įrankių rinkinį, o pas- 


kui mostelėjo Ailai, kuri dėmesingai stebėjo vos drįsdama kvėptelėti. 

Vyras įteikė mergaitei gremžtuką ir vieną iš plačių aštrių nuoskilų, ku- 
rios buvo atskilusios gaminant rankinį kirvuką. 

— Gali turėti. Pravers, jei eisi sa mumis į mamuto medžioklę, - pa- 
rodė jis gestu. 

Ailos akys sušvito. Ji paėmė įrankius, lyg šie būtų pačios brangiau- 
sios dovanos. Jie ir buvo tokie. Argi įmanoma, kad galiu būti išrinkta 
eiti su medžiotojais į mamuto medžioklę? — stebėjosi mergaitė. Ji dar 
netapusi moteris, o dažniausiai su medžiotojais eidavo tik moterys ir 
labai maži vaikai, kuriuos dar reikėjo maitinti. Tačiau mergaitė jau 
buvo moters ūgio, ir tą vasarą jai jau teko keliauti į pora trumpų me- 
džioklių. Gal mane pasirinks. Tikiuosi, tikrai tikiuosi, galvojo Aila. 

— Mergaitė saugos šiuos įrankius iki mamuto medžioklės. Jei ji bus 
pasirinkta lydėti medžiotojus, tai panaudos juos pirmą kartą pjausty- 
dama mamutą, kurį medžiotojai pribaigs, - tarė mergaitė. 

Drugas suniurzgė, tada papurtė odos gabalą, pasitiestą ant kelių, 
kad nubyrėtų smulkios titnago šukės ir dulkės, padėjo viduryje mamu- 
to kojos priekalą, akmeninį plaktuką, kaulinį plaktuką ir kaulinius bei 
akmeninius kirstukus, o tada suvyniojo ir rūpestingai perrišo virve. 
Paskui susirinko naujai pagamintus įrankius ir nukulniavo į pastogę, 
kuria dalijosi su kitais savo židinio nariais. Dienos darbai baigti, nors 
dar tik popietė. Labai greitai pagamino kelis labai puikius įrankius, 
tad nenorėjo daugiau erzinti sėkmės. 

— Iza! Iza! Pažiūrėk! Drugas man juos davė. Netgi leido man žiū- 
rėti, kaip gamina, - dėstė Aila vienaranke Krebo kalba, kitoje rankoje 
rūpestingai gniauždama įrankius ir skubėdama prie gydytojos. >Dru- 
gas sako, kad medžiotojai rudenį eis medžioti mamuto, o jis gamino 
įrankius vyrams, kad tie pasidarytų naujų ginklų. Sakė, kad man pra- 
vers šie įnagiai, jei eisiu su jais. Kaip manai, ar galėčiau eiti sa medžio- 
tojais? 

— Galėtum, Aila. Bet nežinau, kodėl taip džiaugiesi. Laukia sunkus 


darbas. Reikės nugremžti visus taukus, sudžiovinti didžiąją dalį mėsos, 

o tu nepatikėsi, kiek daug mėsos ir riebalų yra ant mamuto kaulų. Rei- 
kės keliauti toli ir nešti viską atgal. 

— Oi, man nerūpi, kad teks padirbėti. Niekada nemačiau mamuto, 
tik sykį tolumoje nuo kalno. Noriu eiti. Ak, Iza, tikiuosi, kad galiu 
eiti. 

— Mamutai retai ateina taip toli į pietus. Jiems patinka šaltis, o va- 
saros čia per karštos. Žiemą jiems per daug sniego, kad rastų ką ėsti. 
Bet jau senokai nevalgiau mamuto mėsos. Nėra nieko skaniau už gerą 
minkštą mamutieną, dar tie riebalai, kuriuos galima naudoti daugeliui 
dalykų. 

— Kaip manai, mama, ar jie mane paims? - susijaudinusi vis nerimo 
Aila. 

— Brunas neatskleidžia savo planų, Aila. Aš net nežinojau, kad vy- 
rai eis medžioti, tu apie tai Žinai daugiau nei aš, - atsakė Iza. - Bet 
nemanau, kad Drugas būtų ką nors minėjęs, jei tai būtų neįmanoma. 
Manau, jis dėkingas, kad išgelbėjai Oną, tad įrankiai bei naujienos 
buvo jo padėka tau. Drugas - geras žmogus, Aila. Tau pasisekė, kad 
mano, jog esi verta jo dovanų. 

— Laikysiu jas iki mamuto medžioklės. Sakiau Drugui, kad jeigu 
eisiu, panaudosiu tuos įrankius pirmą kartą tik tuomet. 


— Gera mintis, Aila, ir labai tinkamas atsakymas. 


Ankstyvą rudenį, kai milžiniški gauruoti žvėrys migruoja į pietus, 
suplanuota mamuto medžioklė buvo mažų mažiausiai rizikingas su- 
manymas, išjudinęs ir sujaudinęs visą gentį. Kiekvienas gana tvirtas 
narys turėjo dalyvauti ekspedicijoje į šiaurinį pusiasalio galą, link tos 
vietos, kur šis jungėsi su didžiąja žeme. Kol vyks kelionė, mėsinėjimas, 
mėsos atsargų ruošimas, taukų lydimas ir kol žygio dalyviai sugrįš ar- 
gal, visa kita veikla bus nutraukta. Vis dėlto nebuvo jokių garantijų, 
jog nukeliavę į vietą jie aptiks mamutą arba kad medžiotojams pasi- 
seks. Tačiau vien tai, jog vienas milžiniškas žvėris ilgiems mėnesiams 
aprūpintų gentį mėsa bei be galo reikalingais taukais, skatino ryžtis 
šiam žingsniui. 

Vasaros pradžioje apdairieji medžiotojai irgi anaiptol netinginiavo, 
stengėsi parūpinti kuo daugiau mėsos atsargų kitai žiemai. Jie negalėjo 
sau leisti prabangos ir rizikuoti pasikliaudami vien būsimąja mamuto 
medžiokle, todėl iš anksto galvojo apie būsimą šalrąjį sezoną. Be to, 
po dvejų metų laukė genčių sambūris, todėl kitą vasarą medžioklės be- 
maž nevyks, mat gentainiai praleis ją keliaudami į šį reikšmingą rengi- 
nį organizuojančios genties urvą, dalyvaudami didžiojoje šventėje, o 
šiai pasibaigus dar lauks kelionė atgalios. Iš ilgos štai tokių sambūrių 
istorijos Brunas puikiai žinojo, jog gentis būtinai privalo prisiruošti 


pakankamai maisto bei kitokių atsargų, kad įstengtų išgyventi per 

žiemą po susibūrimo. Kaip tik dėl to jis ir nusprendė medžioti mamu- 
tą. Išankstiniai pasiruošimai ir sėkminga mamuto medžioklė suteiks 
jiems nemenką pranašumą. Tinkamai laikoma džiovinta mėsa, daržo- 
vės, vaisiai ir grūdai išsilaikys dvejus metus. 

Medžioklei artėjant visus ne tik gaubė jaudulio aura, bet kartu cir- 
kuliavo ir bemaž apčiuopiamos povandeninės prietarų srovės. Būsimą 
sėkmę galėjo nulemti daugybė dalykų. Menkiausiose smulkmenose 
žmonės įžvelgdavo pranašiškus ženklus. Visi apgalvodavo kiekvieną 
žingsnį, ypač tada, jei reikalas bent iš tolo būdavo susijęs su dvasiomis. 
Niekas nenorėjo tapti nesėkmę galinčio užtraukti dvasių pykčio prie- 
žastimi. Gamindamos maistą moterys elgėsi atsargiau nei paprastai — 
prisvilęs valgis irgi prišauktų nelaimę. 

Vyrai kiekvieną planavimo tarpsnį palydėdavo ceremonijomis, 
karštais maldavimais siekdami suminkštinti juos supančias jėgas, o ša- 
manas be paliovos lindėjo mažajame urve dėliodamas kaulus ir kurda- 
mas galingus sėkmės kerus. Visa, kas klostydavosi gerai, buvo laikoma 
dvasių palankumo požymiu, o menkiausias nepasisekimas tapdavo 
nefimo priežastimi. Gentis vaikščiojo kaip ant adatų. Brunas nuo pat 
tos akimirkos, kai apsisprendė medžioti mamutą, ramiai neišmiegojo 
nė vienos nakties ir kartais pagalvodavo, jog verčiau tokia mintis aps- 
kritai nebūtų kilusi. 

Vadas sušaukė vyrus į susirinkimą nutarti, kas leisis į žygį, o kas liks 
namie. Apsaugoti genties urvą — svarbus ir atsakingas uždavinys. 

— Svarstau, ar nereikėtų palikti vieno medžiotojo, - pradėjo gen- 
ties galva. - Mūsų nebus mažiausiai mėnesį, o gal net ir du. Nedera 
taip ilgai palikti urvo be apsaugos. 

Medžiotojai vengė vado žvilgsnio baimindamiesi, jog sutikę jo akis 
gali būti išrinkti saugoti namų. 

— Brunai, tau prireiks visų medžiotojų, - mostelėjo Zougas. — 
Mano kojos jau nebe tokios greitos, kad pavytų mamutą, tačiau rankos 


dar pakankamai tvirtos ir puikiai valdo ietį. Aš sugebu naudotis ne tik 

svaidykle. Dorvo regėjimas prastėja, tačiau jis neaklas, o ir raumenys 
dar nenusilpę. Jam vis dar kuo puikiausiai sekasi mosuoti vėzdu arba 
ietimi, todėl apginti urvą jis tikrai įstengs. Kol kūrensime ugnį, žvėrys 
pernelyg neprisiartins. Dėl urvo saugumo jaudintis jums nėra jokio rei- 
kalo, verčiau galvokite apie mamuto medžioklę. Aišku, sprendimą prii- 
mu ne aš, tačiau, mano manymu, tau derėtų vestis visus medžiotojus. 

— Aš pritariu, Brunai, - palinkęs į priekį ir šiek tiek prisimerkęs 
pridūrė Dorvas. - Mudu su Zougu sugebėsime apginti urvą, kol jūsų 
nebus. 

Brunas pažvelgė į Zougą, paskui į Dorvą, tada vėl nukreipė žvilgs- 
nį į pirmąjį. Jam nesinorėjo palikti nė vieno medžiotojo ir rizikuoti 
sėkme. 

— Tu teisus, Zougai, - galiausiai ištarė mostu. - Jei jau judu su Dor- 
vu negalite medžioti mamuto, nereiškia, jog nesate pakankamai stip- 
rūs urvo saugotojai. Genčiai pasisekė, kad jūs abu vis dar kupini jėgų, 
o aš džiaugiuosi, kad ankstesniojo vado dešinioji ranka vis dar tebėra 
tarp mūsų ir padeda man savo išmintimi. 

Niekada nekenkia užsiminti ssnam žmogui, koks jis naudingas ir 
vertinamas gentainių. 

Kiti medžiotojai lengviau atsikvėpė. Nė vienas iš jų nebus paliktas. 
Jie truputį gailėjosi didžiojoje medžioklėje nebeįstengiančių dalyvauti 
senukų, bet kartu jautėsi dėkingi, kad šie liks saugoti urvo. Šamanas, 
savaime suprantama, irgi neketino leistis į varginančią kelionę; jis ne- 
buvo medžiotojas. Vis dėlto Brunui ne kartą pasitaikė pastebėti, kaip 
žvitriai iškilus pavojui senasis luošys mojuoja lazda, todėl mintyse prie 
gynėjų priskyrė ir jį. Jie trise tikrai atstos vieną medžiotoją. 

— O kurias moteris vesimės? - paklausė Brunas. - Ebra eis drauge. 

— Uka irgi, - pridūrė Grodas. - Ji stipri, patyrusi ir neturi mažų 
vaikų. 

— Teisingai. Uka geras pasirinkimas, — sutiko Brunas. — Ir dar 


Ovra, - pasakė žvelgdamas į Guvą. 

Patarnautojas pritariamai linktelėjo. 

— O kaip Oga? - paklausė Braudas. - Brakas jau vaikšto. Jis jau 
nebe kūdikis ir netrukus bus atjunkytas nuo krūties, todėl itin daug 
motinos dėmesio nebereikalauja. 

Brunas valandėlę pagalvojo. 

— Nematau priežasčių nesutikti. Kitos moterys pagelbės jai prižiū- 
rėti vaiką. Oga puiki darbininkė, todėl turime pasinaudoti jos suge- 
bėjimais. 

Braudas pasijuto pamalonintas. Jis džiaugėsi girdėdamas gerus 
vado atsiliepimus apie savo porininkę ir laikė tai komplimentu sau pa- 
čiam, tinkamai ją išlavinusiam. 

— Kelios moterys turi likti prižiūrėti vaikų, - saumosavo Brunas. — 
Ką pasakysite apie Agą ir Iką? Grubas ir Igra dar per jauni tokiai toli- 
mai kelionei. 

— Aba su Iza galėtų juos prižiūrėti, - pasiūlė Krugas. — Igra Ikai 
didelių rūpesčių nekelia. 

Daugelis vyrų per ilgą medžioklės žygį norėjo turėti savo moteris 
po ranka, kad nereikėtų priklausyti nuo kitų vyrų porų. 

— Nežinau, kaip Ika, - pakomentavo Drugas, - bet Agai, man at- 
rodo, šį kartą derėtų likti. Ji augina tris vaikus ir net jei Grubą vestųsi 
kartu, žinau, kad Ona jos labai ilgėtųsi. Beje, Vornas irgi norėtų ke- 
liauti kartu. 

— Manau, ir Agai, ir Ikai reikia likti, - nusprendė Brunas. - Vornui 
irgi. Vaikinukui nebūtų ką veikti. Medžioti jis dar per jaunas, o talkin- 
ti moterims irgi pernelyg netrokštų, juolab jei jį prižiūrinčios motinos 
nebūtų šalia. Mamuto medžioklė jo dar laukia ateityje. 

Nė žodžio iki šiol neprataręs šamanas nusprendė, jog dabar kaip tik 
tinkamiausia akimirka. 

— Iza keliauti per silpna ir dar jai reikia rūpintis Uba, tačiau niekas 


netrukdo leistis į žygį Ailai. 

— Ji dar netgi ne moteris, - tuojau pat įsiterpė Braudas, - be to, 
dvasioms gali nepatikti, jei tarp mūsų bus pašalietė... 

— Ji aukštesnė už moterį ir pakankamai stipri, - užginčijo Dru- 
gas, - darbšti, mitrių rankų darbininkė, dvasios jai palankios. Prisi- 
minkite urvą. Ir Oną. Man atrodo, ji atneš sėkmę. 

— Drugas teisus. Ji vikriai darbuojasi, stiprumu nenusileidžia mote- 
rims, vaikų, kuriais reikia rūpintis, neturi, nors, jei Iza būtų stipresnė, 


mieliau vesčiausi ją. Aila eis drauge, - mostu baigė Brunas. 


Sužinojusi, kad eis į mamuto medžioklę, iš susijaudinimo Aila ne- 
įstengė ramiai nusėdėti. Ji įkyrėjo Izai nesibaigiančiais klausimais apie 
tai, ką reikia neštis, o likus keletui dienų iki numatyto išvykimo keletą 
kartų susikrovė ir vėl išsikrovė krepšį. 

— Nesistenk prisikrauti per daug, Aila. Jei medžioklė pavyks, ei- 
nant atgal našta gerokai pasunkės. Bet turiu kai ką, ką tau tikrai derėtų 
pasiimti. Ką tik baigiau. 

Pamačius Izos ištiestą maišą Ailai iš akių ištryško džiaugsmo aša- 
ros. Jis buvo pagamintas iš vientiso ūdros kailio, palikus nepaliestą 
purų kailiuką, galvą, uodegą bei kojas. Iza paprašė Zougo parūpinti 
jai gyvūnėlį ir laikė paslėpusi kailį prie Drugo ugniakuro. Jos pačios 
nuostabai, Aga su Aba irgi prisidėjo ruošiant staigmeną. 

- Iza! Čia mano medicinos krepšys! — šūktelėjo Aila ir suspaudė 
moterį glėbyje. 

Ji nieko nelaukdama atsisėdo ir iškraustė visus mažučius ryšulėlius 
bei kapšelius ir išdėliojo juos eilėmis, kaip daugybę kartų matė darant 
Izą. Kiekvieną praskleidusi pauostė turinį, paskui vėl užrišo lygiai to- 
kiais pačiais mazgais, kokiais šie buvo užrišti iš pradžių. 

Būtų buvę nelengva atpažinti daugybę džiovintų žolelių bei šaknų 


orientuojantis vien pagal aromatą, nors ypač nuodingi augalai papras- 

tai pasižymėjo itin stipriu kvapu. Taigi siekiant išvengti klaidų buvo 
sugalvota ištisa sudėtinga mazgų bei virvelių sistema. Tam tikros rū- 
šies vaistažolių maišeliai buvo rišami ašutinėmis virvelėmis iš arklio 
karčių ar uodegos, kiti — raišteliais iš bizono ar kokio kito gyvulio 
plaukų, pasižyminčių išskirtine spalva ir specifinėmis ypatybėmis, dar 
kiti būdavo užveržti juostelėmis iš sausgyslių, lanksčios žievės, vijoklių 
šakelių arba odiniais dirželiais. Derėdavo įsiminti ne tik vieno ar kito 
augalo gydomąsias ypatybes, bet ir paketėlį užveržusio raištelio tipą 
bei mazgų sistemą. 

Aila susikrovė kapšelius atgal į medicinos krepšį ir virve pritvirti- 
nusi jį sau prie juosmens minutėlę pasigėrėjo. Paskui vėl nusirišo ir pa- 
dėjo prie renkamoms gėrybėms skirtos pintinės bei didžiulių maišų, į 
kuriuos ketino sukrauti sumedžioto mamuto mėsą. 

Viskas buvo paruošta. Ailai ramybės nedavė vienui viena problema: 
kur dėti svaidyklę? Žinojo per žygį neturėsianti iš jos jokios naudos, 
tačiau palikti bijojo, kad netyčia neaptiktų Iza arba Krebas. Svarstė, 
gal reikėtų paslėpti miške, bet ten ginklą galėjo apgadinti aplinkos po- 
veikis arba atkapstęs apgraužti koks nors gyvūnas. Galiausiai mergina 
nusprendė svaidyklę neštis saugiai paslėpusi tarp drabužio klosčių. 

Išvykimo dieną gentis sukilo dar neprašvitus, o vos dangui pradėjus 
šviesėti, ryškėjant tikrosioms gausios lapijos spalvoms, būrys leidosi į 
kelią. Jiems traukiant kalnų taku į rytus nuo urvo horizontą nutvieskę 
akinantys tekančios saulės spinduliai apačioje plytinčią sausos žolės 
jūrą nudažė ryškia auksine spalva. Saulei dar nespėjus pakilti kiek 
aukščiau, jie visu būriu nusileido nuo miškingo prieškalnių šlaito ir 
pasiekė stepę. Brunas vedė sparčiu žingsniu, bemaž tokiu pat, kokiu 
žygiuodavo vyrai eidami vieni. Nors nešuliai buvo nesunkūs, prie to- 
kio tempo nepratusioms moterims teko gerokai pasistengti, kad ne- 
atsiliktų. 

Būrys keliavo nuo saulėtekio iki saulės laidos ir per dieną sukarda- 


vo kur kas didesnį atstumą negu tuomet, kai visa gentis ieškojo naujo 


URVINIO LOKIO GENTIS 


urvo. Maisto bemaž negamino, tik užsikaitindavo arbatos, todėl mo- 
terims daug darbo nebuvo. Vyrai pakeliui nemedžiojo; visi maitino- 
si kelioniniu maistu, kokį paprastai nešamasi medžioklėn: džiovinta 
mėsa ir paplotėliais iš lydytų taukų, sumaišytų su džiovintais vaisiais. 
Šitoks davinys buvo pakankamai maistingas ir puikiai padėdavo at- 
gauti jėgas. 

Vėjų gairinamoje stepėje buvo ganėtinai šalta ir traukiant į šiaurę 
tolydžio darėsi vis vėsiau. Iš ryto vos pajudėję jie imdavo nusimetinėti 
viršutinius apdarų sluoksnius. Žmones šildė spartus žingsnis. Tiktai 
sustoję trumpam atsipūsti jie pastebėdavo, koks žvarbus tapo oras. Po 
pirmųjų kelių dienų, pramankštinus kojas ir įėjus į ritmą, moteris ka- 
mavęs raumenų skausmas liovėsi. 

Kraštovaizdis šiaurinėje pusiasalio dalyje tapo atšiauresnis. Pla- 
čius plokščiakalnius staiga pakeitė stačių uolų apsupti siauri tarpek- 
liai, susidarę tebešėlstančiai tų laikų žemei triukšmingai nusipurčius 
ją varžiusius kalkakmenio pančius. Dantytų uolynų juosiami ankšti 
kanjonai kai kur uoloms susijungus baigdavosi aklavietėmis, o kai kur 
kelią pastodavo nuo aplinkinių sienų atskilusių aštrių akmenų krūvos. 
Kitur driekėsi pavasarinių upokšnių išgraužti kanalai, susisiekiantys 
su veržliomis upėmis. Tiktai netoli vandens augdavo viena kita vėjo 
nulenkta pušis, keli maumedžiai, balteglės, apsupti žemaūgių, krūmus 
neką tepranokstančių beržų bei gluosnių, kurie pajvairindavo žole 
užžėlusių stepių monotoniją. Retkarčiais, kai pasitaikydavo drėgnas 
upės slėnis, apsaugotas nuo nepaliaujamų vėjų, pavykdavo pamatyti 
daugmaž normalaus dydžio spygliuočių ir smulkialapių lapuočių. 

Kelionė vyko be ypatingų nuotykių. Būrys žygiavo sparčiu, toly- 
giu žingsniu dešimt dienų, o tada Brunas ėmė siuntinėti vyrus į priekį 
pasižvalgyti po vietovę, taip pat kelioms artimiausioms dienoms su- 
mažindamas tempą. Platus, prie žemyno prisišliejęs pusiasalio kaklelis 
jau buvo visai netoli. Kaip tik čia jie tikėjosi netrukus pamatyti ma- 

Grupelė sustojo prie nedidelės upės. Kiek anksčiau Braudą ir Guvą 
į žvalgybą išsiuntęs Brunas paėjėjo toliau nuo kitų ir žvelgė ta krypti- 
mi, kuria nuėjo žvalgai. Netrukus reikėjo apsispręsti, ar likti apsistojus 
prie šios upės, ar iki vakaro dar šiek tiek paėjėti. Popietiniai šešėliai 
ilgėdami linko vakarop, ir jeigu du jauni vyrai artimiausiu metu nesu- 
grįš, sprendimas bus akivaizdus. Vadas prisimerkęs atgręžė veidą žvar- 
biam rytų vėjui, kuris apvyniojo aplink kojas ilgą kailinį apsiaustą ir 
priplojo prie veido tankią barzdą. 

Staiga tolumoje tarytum pastebėjo judesį. Kiek luktelėjus išties išryš- 
kėjo dviejų bėgančių vyrų figūrėlės. Bruną persmelkė netikėtas jaudu- 
lys. Galbūt suveikė intuicija, o gal pagelbėjo sugebėjimas perprasti kūno 
kalbą. Pamatę vienišą siluetą žvalgai modami rankomis dar padidino 
greitį. Brunas naujieną žinojo daug anksčiau negu išgirdo jų balsus. 

— Mamutas! Mamutas! - dusdami šaukė žvalgai bėgdami prie gru- 
pelės. 

Visi apsupo triumfuojančius vyrus. 

— Didžiulė kaimenė rytų pusėje, - susijaudinęs mostelėjo Brau- 
das. 

— Kaip toli? - paklausė Brunas. 

Guvas parodė stačiai į viršų, paskui apvedė ranka trumpą lanką. 
„Už keleto valandų kelio“ - reiškė signalas. 

— Rodykite kelią, - mostelėjo Brunas ir davė kitiems ženklą sekti 
įkandin. 

Per keletą likusių dienos valandų jie spės sutrumpinti nuotolį, ski- 
riantį nuo bandos. 

Saulei jau liečiant horizontą medžiotojai ir moterys tolumoje ga- 
liausiai pastebėjo judančią tamsią dėmę. Kaimenė didelė, pagalvojo 
Brunas liepdamas visiems sustoti. Teko pasitenkinti iš ankstesnės sto- 
vyklavietės atsineštomis vandens atsargomis, kadangi ieškoti upelio 
jau buvo per tamsu. Iš ryto galės paieškoti patogesnės vietos. Svarbiau- 


sia, kad aptiko mamutus. Dabar viskas priklausė nuo medžiotojų. 

Būreliui persikėlus į naują stovyklą šalia vingiuoto upelio, iš abiejų 
pusių apsupto kelių eilių retų krūmokšnių, Brunas išsivedė medžio- 
tojus apsidairyti ir apsvarstyti galimybių. Mamuto neužgainiosi iki 
išsekimo kaip bizono ir nepargriausi supančiojęs bola. Medžiojant 
šiuos storaodžius gauruotus milžinus reikėjo pasitelkti visiškai kitokią 
taktiką. Brunas su vyrais apžiūrėjo visas artimiausias daubas ir tarpe- 
klius. Vadas dairėsi siaurėjančio aklino kanjono netoli lėtai judančios 


kaimenės, kurio pakraščiuose ir uždarame gale riogsotų rieduliai. 


Ankstų kitos dienos rytą priešais Bruną nervingai atsisėdo Oga ir 
nulenkė galvą. Ovra su Aila susirūpinusios lūkuriavo jai už nugaros. 

— Ko nori, Oga? - mostelėjo Brunas patapšnojęs jai per petį. 

— Moteris turi prašymą, - neryžtingai pradėjo ji. 

— Kokį? į 

- Ši moteris nė sykio nematė mamuto, kaip ir Ovra su Aila. Ar 
vadas leistų mums prieiti šiek tiek arčiau ir pasižiūrėti į žvėris? 

— O kaip Ebra ir Uka? Ar jos irgi nori pamatyti mamutą? 

— Jos sako, jog kol baigsime visus darbus, į mamutą prisižiūrėsian- 
čios į valias. Juodvi nepageidauja eiti, - atsakė Oga. 

— Jos išmintingos moterys. Kita vertus, joms jau anksčiau teko ma- 
tyti mamutą. Banda priešvėjinėje pusėje, todėl nieko nepajus, jei ne- 
prisiartinsite pernelyg arti ir nemėginsite apeiti aplink. 


— Arti neisime, - pažadėjo Oga. 


— Manau, kad pamačiusios juos nejusite nė menkiausio noro artin-- 


tis. Ką gi, galite eiti, - nusprendė vadas. 
Nieko nenuriks, jei moterys leisis į nedidelę ekskursiją, pagalvojo 
jis. Šiuo metu jos bemaž nuobodžiauja, o vėliau darbo turės į valias... 


jei tik dvasios išliks mums palankios. 


— 

Moterų trijulė su jauduliu laukė būsimojo nuotykio. Nors visos be 
paliovos šnekučiavosi apie neregėtus milžiniškus žvėris, ne kas kitas, 
o Aila įkalbėjo Ogą paprašyti leidimo. Per kelionę jos labiau suartėjo 
negu gyvendamos urve ir geriau pažino viena kitą. Iš prigimties tyli 
ir santūri Ovra visada laikė Ailą viena iš vaikų ir nemėgindavo su ja 
susibičiuliauti. Oga, žinodama Braudo požiūrį į merginą, irgi stengėsi 
pernelyg su ja nebendrauti. Be to, abi vyresnės buvo suaugusios, susi- 
poravusios, savųjų vyrų ugniakurų šeimininkės, o Aila - vis dar vaikas, 
kuriam nepažįstami šeimos rūpesčiai ir atsakomybė. Taigi moterys 
manė neturinčios su ja itin daug bendro. 

Tiktai šią vasarą, kai Aila lyg ir įgijo suaugusios statusą ir pradėjo 
dalyvauti medžioklės žygiuose, o ypač per pastarąją kelionę, moterys 
ėmė žiūrėti į ją ne tik kaip į vaiką. Aila buvo aukštesnė už visas kitas 
moteris, todėl atrodė kaip suaugusi. Daugeliu atveju medžiotojai ją 
tokia ir laikė. Krugas ir Drugas paprastai kreipdavosi į ją. Abiejų vyrų 
porininkės liko urve, o Aila poros neturėjo, todėl nereikėdavo praši- 
nėti kito vyro leidimo, kaip reikalavo taisyklės. 

Trijų jaunų moteriškosios lyties atstovių susidomėjimas medžiokle 
jas suartino. Anksčiau Aila artimai bendravo tik su Iza, Krebu ir Uba, 
todėl dabar džiaugėsi naujai užmegztais šiltais, bičiuliškais santykiais 
su moterimis. 

Iš ryto, netrukus po vyrų išėjimo, Oga paliko Braką Ebrai su Uka, 
ir trijulė leidosi į kelionę. Pasivaikščiojimas buvo išties malonus. Ne- 
trukus jos jau karštai šnekučiavosi įnirtingai mosuodamos rankomis 
ir kartkartėmis įterpdamos esmę pabrėžiančių žodžių. Priartėjus prie 
gyvūnų pokalbis nuslopo, o galiausiai ir visai liovėsi. Draugės sustojo 


ir net išsižiojusios įsispoksojo į milžiniškus padarus. 

Tankia vilna apžėlę mamutai buvo puikiai prisitaikę prie nuožmaus 
ledyninio klimato ir šalčio. Storą žvėrių odą dengė tankus minkštas 
kailis ir dar susivėlę, maždaug penkiasdešimties centimetrų ilgio rau- 
donai rudi gaurai. Be to, milžinus saugojo maždaug dešimties centi- 
metrų poodinis riebalų sluoksnis. Jų kūno sandarą irgi nulėmė šaltis. 
Vidutinio dydžio gyvūno ūgis ties guga paprastai siekdavo tris met- 
rus. Palyginti su visu liemeniu, jų galvos buvo itin masyvios, iškilusios 
aukštai viršum pečių, smailiu viršugalviu. Milžinų ausys buvo mažos, 
uodegos striukos ir ne itin ilgi straubliai, užsibaigiantys dviem išsiki- 
šimais, iš viršaus ir iš apačios. Iš šono, ties sprandu, tarp kupoliškos 
galvos ir aukštos riebalinės kupros kauburio, buvo matyti įdubimas. 
Nugaros staigiai leidosi link dubens ir trumpesnių užpakalinių kojų. 
Tačiau didžiausią įspūdį darė ilgos, lenktos iltys. 

— Tik pažiūrėkite į šitą! - mostelėjo Oga rodydama į seną patiną. 

Gana arti viena kitos augančios balkšvos iltys smigo stačiai žemyn, 
paskui krypo į išorę, vėliau į viršų, tada į vidų ir susikryžiavusios prie- 
šais žvėrį nusidriekė beveik per penkis metrus į priekį. 

Mamutas pešė straubliu žolę, bruko šiurkščius sausus jos gniužulus 
sau į burną ir smulkino milžiniškas diles primenančiais galingais danti- 
mis. Jaunesnis mamutas trumpesniu, bet tokiu pat naudingu straubliu 
su šaknimis išrovė maumedį ir ėmė skabyti šakeles bei lupti žievę. 

— Kokie jie didžiuliai! - nusipurčiusi mostu pasakė Ovra. - Aš nė 
nemaniau, kad būna tokių didelių žvėrių. Kaip medžiotojai vieną iš jų 
nudės? Juk nė neįstengs jo pasiekti ietimi. 

— Nežinau, - atsiliepė taip pat išsigandusi Oga. 

— Verčiau jau nė nebūtume čionai atėjusios, - pratarė Ovra. - Vyrų 
laukia pavojinga medžioklė. Gali būti ir sužeistų. Ką aš darysiu, jei kas 
nors atsitiks Guvui? 

— Brunas neabejotinai turi planą, - patikino Aila. - Manau, jis nė 
nemėgintų medžioti šių žvėrių, jei nemanytų, kad vyrai įstengs. Norė- 


čiau pamatyti, - pridūrė svajingai. 

— Oašne, - pasakė Ovra. - Norėčiau būti kuo toliau nuo tos vie- 
tos. Džiaugsiuosi, kai viskas bus baigta. 

Oga prisiminė, kaip jos motinos porininkas žuvo per nelaimingą 
atsitikimą medžioklėje prieš pat žemės drebėjimą, pasiglemžusį ir jos 
motiną. Moteris žinojo, kad ir menki pavojai, bet rizika visuomet iš- 
lieka. 

— Manau, mums metas grįžti, - paragino Ovra. - Brunas liepė per- 
nelyg nesiartinti. Mane ir pačią traukia kuo greičiau nuo jų atitolti. 

Trijulė patraukė atgalios. Joms sparčiai tolstant Aila keletą kartų 
grįžtelėjo. Grįždamos bičiulės buvo kur kas tylesnės. Kiekviena sken- 
dėjo savose mintyse ir nebuvo nusiteikusi plepėti. 

Kartu su vyrais parėjęs Brunas liepė moterims kitą rytą, medžio- 
tojams išėjus, išardyti stovyklą ir judėti į priekį. Jis surado tinkamą 
vietą ir ketino rytoj pradėti medžioklę, todėl norėjo, kad moterys pa- 
sitrauktų iš kelio. Prieš dieną jis aptiko itin patogų tarpeklį, tačiau šis 
buvo pernelyg toli nuo mamutų. Tad kai pietvakarių kryptimi lėtai 
slenkanti banda po kelių dienų pakankamai priartėjo prie kanjono, 
ir plano įgyvendinimas tapo įmanomas, vadas šį posūkį palaikė itin 


palankiu ženklu. 


Kai medžioklės ekspedicijos nariai išsiropštę iš po šiltų kailių iški- 
šo nosis iš žemų palapinių, juos pasitiko žvarbaus rytų vėjo gūsiai, ne- 
šiojantys lengvą, smulkų, sausą sniegą. Niūrus pilkas dangus, slepian- 
tis planetą apšvietusią saulę, neįstengė nuslopinti jų įkarščio. Išaušo 
mamuto medžioklės diena. Moterys nuskubėjo ruošti arbatos. Kaip 
sportininkai prieš atsakingas varžybas, medžiokliai neketino valgyti 
nieko daugiau, o tik trypinėjo mankštindami raumenimis ir badyda- 


mi ietimis orą. Ore tvyrojo įtampa. 

Grodas paėmė iš laužo rusenančią žariją ir įsidėjo į tauro ragą, ky- 
bantį jam ant juosmens. Guvas irgi paėmė žariją. Jie rūpestingai apsi- 
vyniojo kailiais, bet ne įprastais sunkiais ir šiltais, o lengvesniais, ne- 
varžančiais judesių. Šalčio nė vienas nerimo užvaldytas medžiotojas 
nejuto. Brunas paskutinį kartą trumpai išdėstė planą. 

Kiekvienas vyras užmerkė akis ir sugniaužė savo amuletą, paskui 
pakėlė iš vakaro pasigamintą neuždegrą deglą ir leidosi į kelią. Aila 
nulydėjo juos akimis, slapčia trokšdama sekti iš paskos. Kiek parymo- 
jusi suskubo prisijungti prie moterų, kurios jau tvarkė stovyklą ir rinko 
sausą žolę, mėšlą bei krūmų šakas būsimam laužui. 

Vyrai gana greitai pasiekė kaimenę. Mamutai po naktinio poilsio 
jau judėjo į priekį. Medžiotojai sutūpė aukštoje žolėje laukdami, kol 
Brunas įvertins paskiausiai judančius gyvūnus. Šis apžiūrėjo seną pati- 
ną masyviomis susisukusiomis iltimis. Tai bent būtų grobis, pastebėjo 
patylom, tačiau atmetė šį variantą. Juk būrio laukė ilgas kelias namo, 
o milžiniškos iltys taps nereikalinga našta. Jaunesnio gyvulio iltis neš- 
ti kur kas lengviau, o ir mėsa bus švelnesnė. Tai kur kas svarbiau už 
triumfą, kurį patirtų puikuodamiesi milžiniškomis iltimis. 

Vis dėlto jaunesni patinai buvo pavojingesni. Trumpesni jų straub- 
liai tiko ne tik medžiams rauti, bet kartu atstodavo ir itin veiksmin- 
gą ginklą. Brunas kantriai laukė. Ilgai ruošėsi ir sukorė šitokį kelią ne 
tam, kad dabar pultų kaip akis išdegęs ir viską sugadintų. Jis žinojo, ko 
laukia, ir buvo nusiteikęs verčiau sugrįžti kitą dieną, užuot rizikavęs 
genties sėkme. Kiti medžiotojai irgi laukė, tik ne visi kantriai. 

Tekanti saulė sušildė rūškaną, apniukusį dangų ir prasklaidė debe- 
sis. Snigti liovėsi, pro debesų properšas prasiveržė skaistūs spinduliai. 

— Kada jis ketina duoti ženklą? - nebyliai mostelėjo Guvui Brau- 
das. - Pažiūrėk, kaip aukštai jau pakilusi saulė. Kurių galų reikėjo išeiti 
taip anksti ir tupėti čia? Ko jis laukia? 


Braudo gestus pastebėjo Grodas. 

— Brunas laukia tinkamo meto. Ar verčiau norėtum grįžti tuščio- 
mis, ar kelias akimirkas luktelėti? Būk kantrus, Braudai, ir mokykis. 
Vieną dieną tau pačiam teks nuspręsti, kada tinkamas metas pradė- 
ti. Brunas — geras vadas ir puikus medžiotojas. Tau pasisekė, kad turi 
progą iš jo pasimokyti. Vien narsos vadui nepakanka, reikia šio to 
daugiau. 

Braudui Grodo pamokslas ne itin patiko. Kai tapsiu vadu, jis ne- 
bus mano padėjėju. Šiaip ar taip, Grodas bus jau per senas. Vaikinas 
pasimuistė, pakeitė padėtį, nusipurtė persmelktas žvarbaus vėjo gūsio 
ir vėl įsitaisė laukti. 

Saulė jau kybojo aukštai danguje, kai Brunas galų gale davė ženklą 
„pasiruošti“. Kiekvienas medžiotojas pajuto aštrų jaudulio dilgtelėji- 
mą. Jauniklio besilaukianti apsunkusi patelė prisiartino prie bandos 
pakraščio, o paskui šiek tiek nuklydo į šalį. Buvo dar gana jauna, nors 
pagal ilčių ilgį, nėštumas veikiausiai ne pirmas ir jau artėjantis prie pa- 
baigos, todėl mamutė judėjo nerangiai. Patelė nebus pernelyg greita ir 
vikri, o vaisiaus mėsa taps sultingu prizu. 

Pastebėjusi kitų dar neaptiktą žolės plotelį mamutė pajudėjo jo pu- 
sėn. Akimirką ji stovėjo vienui viena, neapsaugota bandos. Kaip tik 
tokios akimirkos laukė Brunas. Vadas pasignalizavo. 

Grodas vienoje rankoje laikė paruoštą žariją, o kitoje - deglą. Vos 
Brunui mostelėjus priglaudė deglą prie žarijos ir pūtė tol, kol šis užsi- 
liepsnojo. Drugas nuo pirmojo uždegė du kitus deglus ir įteikė Bru- 
nui. Trys jaunesnieji medžiotojai pamatę signalą visu greičiu pasilei- 
do link tarpeklio. Jų eilė ateis vėliau. Kai deglai jau degė, Brunas su 
Grodu išbėgo priešais mamutą ir priglaudė liepsnojančius deglus prie 
sausos stepės žolės. 

Suaugę mamutai kitų priešų, išskyrus žmogų, gamtoje neturėjo; 
tik labai jauni arba visiškai nusenę kartais tapdavo plėšrūnų aukomis. 
Tačiau milžiniški žvėrys bijojo ugnies. Dėl gamtinių priežasčių kilę 


stepių gaisrai kartais nevaldomi siautėdavo ištisas dienas naikindami 

viską pakeliui. Žmogaus sukeltas gaisras kėlė tokį pat pavojų. Grės- 
mę pajutusi kaimenė akimoju susitelkė į krūvą. Plintanti ugnis turėjo 
atkirsti patelę nuo kitų. Brunas su Grodu atsidūrė tarp mamutės ir 
bandos. Jiems grėsė pavojus ir iš vienos, ir iš kitos pusės, be to, paniškai 
bėgantys monstrai galėjo vyrus tiesiog sutrypti. 

Dūmų kvapas sukėlė taikiai besiganiusioje kaimenėje suirutę, kilo 
baisus triukšmas. Patelė kryptelėjo į bandos pusę, bet jau buvo per 
vėlu - ją nuo kitų skyrė ugnies siena. Mamutė sukliko šaukdamasi pa- 
galbos, tačiau smarkaus rytų vėjo įpūstos liepsnos pamažu supo besi- 
blaškančius gyvulius. Gelbėdamasi nuo atskriejančios ugnies kaimenė 
pasileido į vakarus. Gaisras stepėje įsisiautėjo, tapo nekontroliuoja- 
mas, tačiau žmonėms jis mažiausiai rūpėjo. Vėjas nukreips ugnį nuo 
tos vietos, į kurią jie ketino traukti. 

Iš išgąsčio klykianti patelė apimta panikos pasisuko į rytus. Dru- 
gas, luktelėjęs, kol ugnis įsiliepsnos, nubėgo į šalį. Pamatęs, jog patelė 
pasileido šalin, šaukdamas ir mosikuodamas deglu nudūmė link persi- 
gandusio žvėries, gindamas jį į pietryčius. 

Jauniausieji ir greičiausieji medžiotojai - Krugas, Braudas ir Gu- 
vas - kiek įkabindami lėkė priešais mamutę. Vyrukai, nors iš pradžių 
ir buvo pranašesni, baiminosi, kad paklaikęs monstras jų neaplenktų. 
Brunas, Grodas ir Drugas stengdamiesi neatsilikti bėgo iš paskos, vil- 
damiesi, kad persekiojama auka nepakeis krypties. Laimė, įsibėgėjusi 
milžinė aklai kūrė vien tik į priekį. 

Trims jauniesiems medžiokliams pasiekus uždarą tarpeklį, Krugas 
pasuko į jį. Braudas su Guvu sustojo prie pietinės sienos. Susijaudinęs, 
orą vos gaudantis Guvas kilstelėjo tauro ragą ir nebyliai kreipėsi į savo 
totemą, kad tik žarija teberusentų. Angliukas vis dar žioravo, tačiau 
nei vienam, nei kitam nepakako kvapo ugniai įpūsti. Į pagalbą atsku- 
bėjęs vėjo šuoras uždegė deglą. Užžiebę du deglus, jaunuoliai pasiėmė 
po vieną į ranką ir atsitraukė nuo sienos stengdamiesi nuspėti, kurio- 


je vietoje pasirodys mamutė. Ilgai laukti neteko. Vos spėjus trumpa 

malda paprašyti totemų pagalbos, persigandęs, baubiantis žvėris jau 
dundėjo artyn. Narsūs jauni vyrai, mojuodami ugnimi priešais save, 
pasileido tiesiai į lekiantį monstrą. Jų laukė sunki ir pavojinga užduo- 
tis įvaryti siaubo nukamuotą gyvulį į tarpeklį. 

Nuo ugnies besigelbėjanti supanikavusi storaodė milžinė, užuodu- 
si dūmus priešakyje, ėmė dairytis į šalis. Ji staigiai metėsi į šoną ir įlap- 
nojo į kanjoną; Braudas ir Guvas lipo patelei ant kulnų. Maurojanti 
pabaisa kūrė kanjonu į priekį, kol pasiekusi susiaurėjimą suprato ne- 
beturinti kur bėgti. Nebegalėdama nei pajudėti į priekį, nei apsigręžti 
ankštoje erdvėje mamutė sukliko iš nevilties. 

Braudas su Guvu uždusę iš paskutiniųjų paspaudė dar greičiau. 
Braudas jau laikė rankoje Drugo rūpestingai išgaląstą, šamano užkerė- 
tą peilį. Staigiu nutrūktgalvišku judesiu medžiotojas prišoko prie kai- 
rės užpakalinės aukos kojos ir aštriais ašmenimis perrėžė sausgysles. 
Orą perskrodė šaižus skausmo klyksmas. Žvėris nebegalėjo pajudėti 
į priekį, neįstengė pasisukti į šoną, o dabar nebepajėgė nė pasitraukti 
atbulomis. Pasekdamas Braudo pavyzdžiu Guvas perpjovė dešiniosios 
kojos sausgysles. Milžiniškas gyvulys suklupo. 

Priešais krūpčiojantį, agoniškai trimituojantį mamutą iš už rie- 
dulio iššoko Krugas ir sviedė ilgą nusmailintą ietį tiesiai į pražiotą 
burną. Patelė instinktyviai bandė pulti ir išspjovė kraujo čiurkšlę be- 
ginkliam vyrui virš galvos. Tačiau beginklis jis s;ovėjo neilgai — nieko 
nelaukdamas nuskubėjo pasiimti kitos ieties iš krūvelės, paslėptos už 
uolos. Krugui jau suėmus antrą ietį, tarpeklį pasiekę Brunas, Drugas 
ir Grodas užšoko ant akmenų abipus milžiniškos nėščios mamutės. 
Medžiotojai suvarė ietis į sužeisto padaro šonus beveik vienu metu. 
Bruno ginklas įsmigo į nedidelę akį, ir ant jo trykštelėjo šiltas raudo- 
nas skystis. Žvėris susverdėjo ir iš paskutiniųjų jėgų garsiai, grėsmingai 
sumaurojęs susmuko ant žemės. 

Nusikamavę vyrai pamažu suvokė, kas įvyko. Staiga įsivyravusioje 

ritmu. Iš pačių gelmių iškilęs nerišlus, pirmykštis pergalės šūksnis lyg 
sprogimas išsiveržė iš gerklių. Jiems pavyko! Jie užmušė galingąjį ma- 
mutą! 

Šeši, palyginti su žvėrimi, apgailėtinai silpni vyrai, pasinaudodami 
įgūdžiais bei sumanumu, pasitelkę beatodairišką narsą bendromis pa- 
stangomis įveikė milžiną, kurio nepajėgdavo nugalėti nė vienas plėš- 
rūnas. Joks, net ir pats stipriausias, pats vikriausias, pats klastingiausias 
keturkojis medžiotojas nebūtų įstengęs atkartoti jų žygdarbio. Brau- 
das užšoko ant uolos šalia Bruno, o paskui - ant parkritusio žvėries. 
Po akimirkos šalia jo atsidūręs Brunas paplojo jaunuoliui per petį ir 
ištraukęs iš mamuto akies savo ietį iškėlė aukštai virš galvos. Kiti keturi 
nieko nelaukdami prisijungė ir judėdami besidaužančių savo širdžių 
ritmu ėmė šokinėti ant milžiniško gyvulio nugaros, taip išreikšdami 
pakilią nuotaiką. 

Paskui Brunas nušoko žemyn ir apėjo aplink visą ankštą erdvę 
bemaž užpildžiusį grobį. Nė vienas vyras nesužeistas, keli patyrė tik 
menkus įbrėžimus, pagalvojo jis. Medžioklė išties buvo labai sėkmin- 
ga. Totemai veikiausiai liko mumis patenkinti. 

— Turime parodyti dvasioms savo dėkingumą, - pareiškė vadas 
kitiems. — Kai sugrįšime, šamanas atliks ypatingas apeigas, o dabar 
išimsime kepenis - kiekvienas gaus po gabalėlį, be to, parnešime po 
kąsnelį Zougui, Dorvui ir šamanui. Kitą dalį atiduosime mamuto 
dvasiai — taip pasielgti man liepė šamanas. Užkasime jas čia, patelės 
žuvimo vietoje. Jos viduje esančio mamučiuko kepenis irgi užkasime 
čia pat. Be to, šamanas prisakė neliesti smegenų, mat jos turi likti savo 
vietoje, siekiant išsaugoti jose tebegyvenančią dvasią. Kas sudavė pir- 
mąjį smūgį, Braudas ar Guvas? 

— Braudas, - atsakė Guvas. 

— Vadinasi, Braudas gaus pirmąjį kepenų gabalą, tačiau sėkminga 


medžioklė - bendras visų nuopelnas. 


207 A 


JEAN M. AUEL 


Braudas su Guvu buvo pasiųsti atvesti moterų. Vieno galingo ener- 
gijos proveržio pareikalavęs vyrų darbas buvo baigtas. Dabar atėjo mo- 
terų eilė. Jų laukė varginantis mėsinėjimas ir atsargų ruošimas. Pasilikę 
vyrai išskrodė milžinišką mamutę ir išėmė beveik išsivysčiusį vaisių. 
Atėjus moterims medžiotojai padėjo joms nudirbti kailį. Žvėris buvo 
toks didelis, jog prireikė viso būrio pastangų. Išpjaustinėjus geriausias 
dalis jos buvo sukištos į akmenines slėptuves, kad užšaltų. Aplink ki- 
tus gabalus žmonės užkūrė ugnį, siekdami neleisti jai sustingti, o kartu 
apsaugodami nuo įkyrių maitėdų, kuriuos kaipmat priviliodavo krau- 
jo ir žalios mėsos kvapas. 

Pirmą sykį po išvykimo iš urvo šviežios mėsos prisivalgę medžiok- 
lės išvykos dalyviai nuvargę, bet laimingi ir apimti dėkingumo sugulė 
į šiltus kailio guolius. Iš ryto, vyrams susispietus į krūvą dar kartą ap- 
tarti jaudinančios medžioklės ir pasigėrėti vienas kito narsa, moterys 
kibo į darbą. Upokšnis tekėjo kiek atokiau nuo tarpeklio, todėl iš pra- 
džių kilo šiokių tokių nepatogumų, tačiau padaliję skerdieną į didelius 
gabalus jie persikėlė arčiau vandens. Keturkojams bei sparnuotiems 
maitėdoms palikdami tik kaulus ir ant jų užsilikusią vieną kitą siaurą 
mėsos atraižėlę. 

Gentis naudodavo bemaž visas mamuto kūno dalis. Iš kietos odos 
gamindavosi apavą — gerokai tvirtesnį ir atsparesnį už kitų gyvūnų 
odos gaminius, uždangą nuo vėjo olos angai, virti skirtus katiliukus, 
diržus apdarams susijuosti, lauko stogines. Minkštąjį apatinį kailio 
sluoksnį suveldavo ir kimšdavo į pagalves arba maišus, kuriuos pasi- 
tiesdavo guolyje, arba netgi į kūdikių vystyklus, kad sugertų drėgmę. 
Iš ilgųjų plaukų vydavo tvirtas virves; sausgysles susukdavo atskirai. 
Pūsles, skrandį ir žarnas paversdavo vandens tara, sriubos puodais, 
maistui saugoti skirtais indais ar netgi neperšlampančiais apsiaustais 

Naudinga buvo ne tik mėsa bei kitos dalys. Genties žmonės ypač 
vertino riebalus. Riebalai teikė kalorijų jų energijai palaikyti, žiemą 
šildydavo iš vidaus, o vasarą, kai virte virdavo darbai, teikdavo jėgų. 
Juos naudodavo ir apdorodami kitų, neriebių gyvūnų kailius, tokių 
kaip elniai, arkliai, taurai, bizonai bei triušiai. Taukai virsdavo akme- 
ninių lempų degalais, kurios kartu teikė ir šviesą, ir šiokią tokią šilu- 
mą, jais įtrinti paviršiai tapdavo atsparūs drėgmei, iš riebalų pagaminti 
tepalai malšindavo skausmus, jie padėdavo uždegti drėgnas malkas, 
buvo naudojami ilgai degantiems deglams, o kartais, kai malkų aps- 
kritai nebūdavo, netgi tapdavo kuru ruošiant maistą. Mamuto taukai 
pagelbėdavo genties žmonėms pačiais įvairiausiais atvejais. 

Kiekvieną dieną dirbdamos moterys stebėjo dangų. Esant giedrai 
bei talkinant be paliovos pučiantiems vėjams, mėsa turėjo išdžiūti 
maždaug per septynetą dienų. Dūmijančių laužų nė neprireikė, mat 
tokiu šaltu oru mėsą galinčios sugadinti musės nebeskraidė. Ir visa 
laimė, nes malkų plynose stepėse rasti buvo kur kas sunkiau negu miš- 
kingose prieškalnėse aplink urvą arba pietiniuose plotuose, kur augo 
šiek tiek daugiau medžių. Dangui kartkartėmis apsitraukiant debesi- 
mis bei praplyštant krituliais, plonai supjaustytos mėsos atraižos ga- 
lėjo džiūti tris kartus ilgiau. Vėjo blaškomas lengvas smulkus sniegas 
buvo anaiptol ne didžiausia bėda; darbams galėjo sutrukdyti nebent 
netikėtas atšilimas ir drėgmė. Žmonės laukė sauso, giedro ir šalto oro. 
Kalnus mėsos pargabenti į urvą buvo įmanoma tik ją sudžiovinus. 

Sunki gauruota oda su storu riebalų sluoksniu, kraujagyslėmis, 
nervais ir plaukų svogūnėliais buvo švariai nugrandyta. Dideli sustin- 
gusių taukų gabalai nukeliavo į milžinišką odinį indą, pakabintą vir- 
šum ugnies, o išlydžiusios darbininkės supilstė juos į išvalytas žarnas ir 
surišo it didžiules dešreles. Kailis su visais plaukais buvo supjaustytas 
į mažesnes atraižas, standžiai susuktas, paliktas sušalti ir taip paruoš- 


tas gabenti namo. Vėliau žiemą, sugrįžę į urvą, jie pašalins plaukus ir 


299 


— 


( 


JEAN M. AUEL 


išraugins odą. Nulaužtos iltys didingai riogsojo stovyklavietės pakraš- 
tyje. Jas žmonės irgi ketino parsinešti. 

Moterims ištisas dienas triūsiant vyrai medžiodavo smulkesnius 
gyvūnus arba priešokiais saugodavo mėsą. Persikėlę prie upės, kad 
būtų patogiau, jie susidūrė su kita, ne ką mažesne problema. Šviežie- 
nos privilioti maitėdos atsekė iš paskos į naująją stovyklą. Ant virvių ir 
dirželių sukabintus mėsos rėžius reikėjo be paliovos prižiūrėti. Viena 
didelė dėmėtoji hiena elgėsi itin atkakliai. Vyrai daugybę kartų vijo 
žvėrį, bet šis ir toliau slankiojo aplink stovyklą, kaskart išvengdamas 
gan abejingų medžiotojų mėginimų jį nudėti. Nuožmios išvaizdos pa- 
daras sugebėdavo kasdien po kelis kartus nugvelbti po geroką kąsnį 
džiūstančios mamutienos. Visus jau ėmė apmaudas. 

Ebra su Oga skubėjo supjaustyti juostelėmis paskutiniąją mėsą ir 
pakabinti ją džiūti. Uka ir Ovra pylė į žarną taukus, o Aila skalavo 
upelyje kitą žarną. Nors vagos pakraščius jau aptraukė ledo plutelė, 
vanduo vis dar sruveno. Vyrai stoviniavo prie ilčių ir svarstė, ar traukti 
svaidyklėmis medžioti šoklių, ar ne. 

Šalia motinos ir Ebros sėdintis Brakas žaidė vandens nugludintais 
akmenėliais. Galiausiai, kai akmenėliai berniukui įsipyko, jis atsistojo 
ir patraukė ieškoti įdomesnio užsiėmimo. Į darbą pasinėrusios mote- 
rys nė nepastebėjo, kaip vaikas nuklydo į atvirus laukus, tačiau viena 
pora akių įdėmiai stebėjo mažylį. 

Visų iki vieno galvos pasisuko orą perskrodusio šaižaus siaubo ap- 
imto vaiko klyksmo pusėn. 

— Mano kūdikis! - suriko Oga. - Hiena pačiupo mano kūdikį! 

Šlykštusis maita mintantis padaras kartu buvo ir grobuonis, kiek- 
vieną akimirką pasirengęs užpulti neatsargų jauniklį arba nusilpusį 
senį. Galingais žandikauliais stipriai sučiupęs vaiko ranką žvėris ėmė 
sparčiai tempti berniuką šalin. 


— Brakai! Brakai! - šaukdamas puolė vytis plėšrūną Braudas. 

Kiti vyrai pasileido įkandin. Jaunuolis išsitraukė svaidyklę, mat su- 
prato ietimi žvėries nepasieksiąs, ir stabtelėjo susirasti akmens skubė- 
damas, kad grobikas per daug nenutoltų. 

— Ne! O ne! - nevilties apimtas suvaitojo šaulys, kai akmuo nukri- 
to nepasiekęs taikinio, o hiena vis tolo ir tolo. - Brakai! Braaakai! 

Staiga vienas paskui kitą pasigirdo du iš kitos pusės atlėkusių akme- 
nų cvaktelėjimai. Abu akmenys trinktelėjo hienai tiesiai į galvą, ir toji 
išsyk susmuko. 

Braudas sustojo išsižiojęs ir sustingęs iš nuostabos, kai pamatė link 
vaitojančio vaiko kuriančią Ailą, vis dar tebelaikančią rankoje svaidyk- 
lę ir du paruoštus akmenis. Hieną sumedžiojo ji. Aila ilgai stebėjo 
šiuos gyvūnus, žinojo jų įpročius ir silpnąsias vietas, treniravosi tol, 
kol išmoko medžioti juos beveik intuityviai. Išgirdusi Brako klyksmą 
mergina negalvojo apie padarinius, tiesiog išsitraukė ginklą, sugriebė 
du akmenukus ir sviedė. Galvoje liko vienintelė mintis - privalau su- 
stabdyti Braką velkančią hieną. 

Tik tuomet, kai pribėgusi išvadavo iš negyvo plėšrūno dantų ber- 
niuką, atsisukusi išvydo į ją įsmeigtas gentainių akis, persmelkė su- 
vokimas. Jos paslaptis atskleista. Ji išsidavė. Dabar visi sužinojo, kad 
ji moka medžioti. Stingdanti baimės banga užplūdo merginą. Ką jie 
man padarys? 

Vengdama apstulbusių žvilgsnių, apglėbusi vaiką ji patraukė į sto- 
vyklavietę. Oga pirmoji atsikratė šoko. Pribėgusi moteris ištiesė ran- 
kas ir dėkinga perėmė savo mažylį iš gyvybę jam išgelbėjusios mer- 
ginos. Pasiekusi stovyklą Aila įniko tyrinėti vaiko ranką. Kol vertino 
sužeidimus, bent jau nereikėjo žiūrėti į nieką daugiau. Brako ranka ir 
petys buvo kaip reikiant sukandžioti, viršutinis kaulas lūžęs, tačiau, 
atrodo, nesutrupėjęs. 

Jai dar niekada nebuvo tekę gydyti lūžusios rankos, tačiau matė, 
kaip gydo Iza. Patyrusi gydytoja paaiškino jai, kaip tokiu atveju reikia 

kad nelaimė gali ištikti vaiką. Aila pakurstė ugnį, užkaitė vandenį ir 
išsitraukė medicinos krepšį. 

Vyrai stovėjo tylūs, vis dar be žado, neįstengdami ir netgi nenorė- 
dami patikėti tuo, ką pamatė. Pirmą kartą gyvenime Braudas jautėsi 
dėkingas Ailai. Visas vyro mintis nustelbė palengvėjimas, kad jo mo- 
ters sūnus išgelbėtas nuo pasibaisėtinos mirties. Tačiau Bruno galvoje 
mintys sukosi sparčiau. | 

Vadas kaipmat padarė tam tikras išvadas ir suprato, jog netrukus 
teks priimti ypač sunkų sprendimą. Genties tradicijos arba, kitaip sa- 
kant, įstatymai, nedviprasmiškai reikalavo ginklą panaudojusią mo- 
terį bausti mirtimi. Papildomų išlygų, susijusių su nenumatytomis 
aplinkybėmis, niekas nenumatė. Šiuo be galo senu ir aiškiu papročiu 
rėmėsi nesuskaičiuojamos kartos. Jį apipynusios legendos siejosi su 
pasakojimais apie tuos laikus, kai bendravimą su dvasių pasauliu dar 
kontroliavo moterys, prieš vyrams perimant iš jų šias galias. 

"Toks paprotys įtvirtino griežtą genties vyrų ir moterų diferenci- 
aciją, todėl jokia nemoteriško troškimo medžioti apimta moteriškė 
negalėjo likti gyva. Per ilgus amžius išgyvendavo tik tos, kurios elgė- 
si taip, kaip pridera moterims. Jos nebemokėjo apsiginti. Nors dėl to 
sumažėjo rasės sugebėjimas prisitaikyti ir nepaklusnių moterų beveik 
nebeliko, senasis genties įstatymas tebegaliojo. Tačiau Aila buvo gi- 
musi ne gentyje. 

Brunas mylėjo Braudo moters sūnų. Tik šalia Brako rūstusis vadas 
suminkštėdavo. Mažyliui jis leisdavo viską: tampyti už barzdos, pirš- 
teliais smalsiai rakinėti akis, seiliotis ant jo. Jam nerūpėjo. Brunas dar 
niekada nejautė tokio švelnumo antplūdžio, kaip tomis akimirkomis, 
kai berniukas ramiai užmigdavo saugiame ir tvirtame išdidaus vado 
glėbyje. Jis nė kiek neabejojo, kad Brako nebebūtų gyvo, jei Aila ne- 
būtų nudėjusi hienos. Kaip jis galėjo pasmerkti mirčiai mergaitę, kuri 
išgelbėjo Brakui gyvybę? Ji išgelbėjo vaiką ginklu, už kurio panaudo- 

Kaip jai pavyko, stebėjosi vyras. Medžiotojai neįstengė svaidyklė- 
mis pasiekti žvėries, o ji sviedė akmenį iš dar didesnio nuotolio. Bru- 
nas prisiartino prie nukautos hienos, kuri nepaliesta tebetysojo toje 
pačioje vietoje; iš lemtingų žaizdų išsiveržęs kraujas jau spėjo uždžiūti. 
Iš žaizdų? Dviejų žaizdų? Pasirodo, akys nemelavo. Jam pasidingojo, 
jog matė du akmenis. Kokiu būdu mergina išmoko taip meistriškai 
naudotis svaidykle? Nei Zougas, nei joks kitas medžiotojas, apie kurį 
teko girdėti, niekada nesugebėjo taip vikriai, profesionaliai, tiksliai ir 
stipriai paleisti išsyk dviejų akmenų. Smūgio jėgos pakako nugalabyti 
hienai iš didžiulio atstumo. 

Kita vertus, hienų svaidyklėmis niekas nemedžiodavo. Jis nuo pat 
pradžių buvo tikras, kad Braudo pastangos bus bergždžios. Zougas vi- 
suomet tvirtindavo, kad tai įmanoma, bet patsai Brunas tuo abejojo, 
nors niekada nesiginčijo. Nebuvo jokio reikalo menkinti genčiai vis 
dar labai naudingo senuko. Pasirodo, Zougas buvo teisus. Tuomet gal- 
būt svaidykle galima nudėti ir vilką arba lūšį, kaip atkakliai įtikinėjo 
Zougas? Brunas susimąstė. Staiga jo akys išsiplėtė, o paskui susiaurėjo. 
Vilką arba lūšį? Arba ernį, arba laukinę katę, arba šešką, arba hieną! 
Mintys sukosi kaip pašėlusios. Kitaip tariant, visus plėšrūnus, kurių 
kūnus jie aptiko pastaruoju metu? 

Na, žinoma! Brunas judesiu pabrėžė savo mintis. Ji užmušė visus 
tuos žvėris! Aila medžiojo jau ilgai. Kaip kitaip būtų įgijusi tokių pui- 
kių įgūdžių? Vis dėlto ji moteris ir lengvai perpasdavo moteriškus dar- 
bus, tad kokiu būdu išmoko medžioti? Ir kodėl galabijo plėšrūnus? Ir 
dar tokius pavojingus? Dėl ko apskritai to ėmėsi? 

Jei būtų vyras, jai dabar pavydėtų visi medžiotojai. Bet ji ne vy- 
ras. Aila moteris. Ji naudojosi ginklu ir privalo už tai mirti, nes kitaip 
dvasios ne juokais supyks. Supyks? Mergina medžiojo jau ilgai, kodėl 
tuomet jos iki šiol nesupyko? O dvasios aiškiai nė trupučio nepyksta. 
Mes sumedžiojome mamutą taip sėkmingai, jog nė vienas vyras nebu- 

Galutinai susipainiojęs vadas papurtė galvą. Dvasios! Nesuprantu 
jų. Norėčiau, kad šamanas būtų šalia. Anot Drugo, Aila neša sėkmę, 
ir aš juo pusiau tikiu. Nuo tada, kai ją radome, reikalai klostosi kaip 
niekad palankiai. Jeigu jau dvasios mergaitei tokios maloningos, ar jos 
nenusimins, jei ją nužudysime? Tačiau tokie genties papročiai - kan- 
kinosi vadas draskomas abejonių. Kodėl ją rasti buvo lemta mano gen- 
čiai? Galji ir neša sėkmę, bet kartu man atnešė nė sapnuose nesapnuo- 
tą galvos skausmą. Nepasitaręs su šamanu apsispręsti neįstengsiu. Teks 
palaukti, kol sugrįšime į urvą. 

Brunas nužingsniavo atgal į stovyklą. Aila sugirdė berniukui skaus- 
mą malšinančių vaistų, nuo kurių šis užmigo, tada išplovė žaizdas 
antiseptiniu tirpalu, atitaisė ranką ir aprvarstė sudrėkinta beržo žieve. 
Išdžiūvusi žievė sukietės ir neleis kaului išjudėti iš vietos. Tik reikės 
stebėti, ar ranka ne pernelyg ištinusi. Pamačiusi po hienos apžiūros 
besiartinantį Bruną mergina ėmė drebėti. Tačiau kai vadas praėjo pro 
šalį nė nedirstelėjęs nusikaltėlės pusėn, suprato, jog jos likimas bus nu- 


lemtas tik sugrįžus į urvą. 


Būriui patraukus į pietus, metų laikai ėmė keistis atgaline tvarka, ir 
žiema vėl virto rudeniu. Bauginantys debesys ir sniego kvapas paspar- 
tino išvykimą; jie nejautė nė menkiausio noro būti užklupti pirmosios 
tikros pūgos, nurodančios šiaurinės pusiasalio dalies žiemos pradžią. 
Šiltesni orai pietiniame jo gale suteikė apgaulingą artėjančio pavasario 
pojūtį. Deja, nebuvo matyti nei naujų daigelių, nei žiedų pumpurų, 
stepėse bangavo aukštos auksinės žolės jūra. Pakeliui vėl pasitaikan- 
tys lapuočiai, susimaišę su tarp jų įsiterpusiais visžaliais spygliuočiais, 
„sužydėjo“ raudonais bei gintaro atspalviais. Tačiau iš tolo galėjai ir 
apsigauti. Daugelis lapuočių numetę lapus jau laukė neišvengiamo žie- 
mos antpuolio. 

Kelionė atgal užtruko kur kas ilgiau negu į priekį, beieškant kai- 
menės. Apsikrovus sunkiais nešuliais sparčiai žengti tapo neįmanoma. 
Beje, Ailą slėgė už mamutą sunkesnė našta — kaltė, nerimas ir nusi- 
minimas. Nors apie įvykį niekas nė neužsiminė, jis nebuvo užmirštas. 
Kartais atsitiktinai kilstelėjusi akis pastebėdavo vieną arba kitą gentai- 
nį spoksantį į ją, prieš šiam skubiai nusukant žvilgsnį. Per žygį beveik 
niekas su ja nesikalbėjo, kreipdavosi tik būtinybei prispyrus. Mergina 
jautėsi atskirta nuo visų, vieniša ir gerokai išsigandusi. Iš kelių men- 
kų pokalbių nuotrupų nesunkiai suprato, kokia bausmė laukia už jos 
įvykdytą nusikaltimą. 

Urve likę žmonės nuolat stebėjo tolumą laukdami sugrįžtančių 
medžiotojų. Nuo pat tos dienos, kai būrys, jų manymu, turėjo grįžti 
anksčiausiai, prie kalvos viršūnės, iš kur atsiverdavo platus stepių vaiz- 
das, nuolat kas nors budėdavo, dažniausiai vaikai. 

Pagal eilę Vornas užėmė savo postą vos įdienojus ir iš pradžių sąži- 
ningai stebeilijo į horizontą, bet paskui jam nusibodo. Vaikinukui ne- 
patiko stypsoti vienui vienam, kai šalia nebuvo netgi Borgo, su kuriuo 
galėtų pažaisti. Berniukas ėmė išsigalvoti įsivaizduojamas medžiokles 
ir badyti nediduke ietimi į žemę, kol ugnyje užgrūdintas galiukas nu- 
šiuro. Paskui visai atsitiktinai dirstelėjęs nuo kalvos staiga užmatė grįž- 
tantį medžiotojų pulką. 

— Iltys! Iltys! — šaukdamas pasileido atgal prie urvo. 

— Iltys? - nesuprato Aga. - Ką nori pasakyti? 

- Jie grįžta! — susijaudinęs sumosikavo rankomis Vornas. - Brunas, 
Drugas bei kiti, ir dar mačiau, jog parsineša iltis! 

Visi iki vieno pasileido žemyn į stepę pasveikinti pergalingai 
grįžtančių medžiotojų. Tačiau prisiartinus tapo aišku, jog nutiko 
kažkas negero. Medžioklė pavyko, todėl medžiotojai turėjo džiū- 
gauti ir triumfuoti, tačiau žmonės plumpino sunkiu žingsniu, visi 
atrodė prislėgti. Brunas irgi buvo rūškanas, ir vos dirstelėjusi į Ailą 
Iza suprato, jog nutiko siaubingas dalykas, su kuriuo kažkaip susi- 
jusi jos duktė. 

Kai sugrįžusieji nukėlė nešulius ir perdavė jų laukusiems gentai- 
niams, slogios tylos paslaptis iškilo į dienos šviesą. Aila nuvargusi, 
nunarinusi galvą išsitraukė svaidyklę aiškiai žinodama, jog vogčiomis 
ją stebi daugybė žvilgsnių. Iza buvo priblokšta. Jei kada anksčiau jau- 
dinosi dėl priimtas ribas peržengiančių savo įdukros poelgių, visa tai 
atrodė gryniausi niekai, palyginti su ledinės baimės adatomis, kurios 
ėmė varstyti dabar. 

Visiems pasiekus urvą, Oga su Ebra atnešė Izai apžiūrėti sužeistą 


berniuką. Toji įpjovusi nuėmė beržo žievės tvarstį ir apžiūrėjo ranką. 


1 306 


URVINIO LOKIO GENTIS 


— Netrukus jo ranka bus sveikutėlė, tokia, kokia ir buvo, - pareiš- 
kė gydytoja. - Liks randai, tačiau ranka gyja ir kaulas gerai suaugo. 
"Tačiau kol kas dar uždėsiu naują tvarstį. 

Moterys lengviau atsikvėpė. Jos žinojo, kad Aila nepatyrusi, ta- 
čiau neturėdamos kito pasirinkimo turėjo leisti Ailai gydyti Braką, 
nors ir gerokai nerimaudamos. Medžiotojui reikalingos dvi tvirtos 
rankos. Nevaldydamas vienos Brakas niekada nebūtų galėjęs tapti 
genties vadu, kaip jam buvo lemta. Neįstengdamas medžioti jis net- 
gi netaptų vyru, bet nuolat gyventų užimdamas neapibrėžtą padėtį, 
kaip fizinės brandos jau sulaukę, bet pirmojo grobio dar neužmušę 
berniukai. 

Brunas su Braudu irgi pajuto palengvėjimą. Tačiau Brunui naujie- 
na sukėlė prieštaringus jausmus. Dabar apsispręsti jam bus dar sun- 
kiau. Aila ne tik išgelbėjo Brakui gyvybę, bet ir užtikrino jam visaver- 
tį gyvenimą. Reikalas jau ir taip buvo pakankamai ilgai atidėliojamas. 
Vadas mostelėjo šamanui ir juodu drauge paėjėjo į šalį. 

Brunui išdėsčius, kas nutiko, Krebas labai susirūpino. Juk jis pats 
buvo atsakingas už Ailos auginimą bei auklėjimą ir akivaizdžiai susi- 
movė. Bet dar didesnį nerimą jam kėlė kitas dalykas. Pirmąsyk išgir- 
dęs apie vyrų rastus nužudytus gyvūnus jis jautė, kad su dvasiomis 
visa tai neturi nieko bendro. Jam netgi kilo mintis, galbūt Zougas ar 
kuris kitas vyras krečia kitiems tokius įmantrius pokštus. Nors atrodė 
neįtikėtina, tačiau nuojauta jam kuždėjo, kad plėšrūnų mirtys - žmo- 
gaus rankų darbas. Be to, šamanas atkreipė dėmesį ir į Ailos pasikeiti- 
mus, kuriuos turėjo perprasti, kaip dabar atrodė. Juk moterys niekada 
nevaikšto sėlinančia medžiotojo eisena, nes joms to nereikia. O Aila 
ne vieną kartą privertė jį krūptelėti prisiartinusi taip tyliai, jog šis nė 
neišgirdo merginos žingsnių. Buvo ir daugybė kitų smulkmenų, ku- 
rios turėjo sukelti jam įtarimą. 

Deja, jis buvo aklas iš meilės. Krebas nė neleido sau pagalvoti, kad 


ji galėtų medžioti, kadangi pernelyg gerai žinojo, kokie būtų pada- 

riniai. Senasis šamanas ėmė abejoti savo paties sąžiningumu, suge- 
bėjimu atlikti pareigas. Užuot atsakingai rūpinęsis dvasiniu genties 
saugumu, jis leidosi užvaldomas jausmų. Ar vis dar tebėra vertas jų 
pasitikėjimo? Ar vertas Didžiojo Lokio? Ar jis turi teisę ir toliau būti 
šamanu? 

Kaltę už Ailos veiksmus Krebas prisiėmė sau. Turėjo ją iškvosti, 
nederėjo leisti merginai netrukdomai bastytis po apylinkes, privalėjo 
griežčiau ją drausminti. Tačiau sielvartas dėl to, ko nepadarė praeity- 
je, nė kiek nesumažino jo laukiančios užduoties baisumo. Sprendimą 
turėjo priimti Brunas, tačiau Krebo pareiga bus jį įvykdyti, jo pareiga 
bus nužudyti savo mylimą vaiką. 

— Aš tik spėju, bet, mano galva, visus tuos gyvūnus žudė ji, - paste- 
bėjo Brunas. - Reikia ją apklausti. Mergaitė turėjo svaidyklę ir nudėjo 
hieną, vadinasi, tikrai treniravosi jau anksčiau, nes kitokiu būdu įgyti 
tokio meistriškumo tiesiog neįmanoma. Šį ginklą mergina įvaldžiusi 
geriau už Zougą. Šamane, bet juk ji moteris! Kaip to išmoko? Aš jau 
anksčiau svarsčiau, ar joje kartais neslypi dalis vyriško prado, ir ne 
aš vienas. Ji aukšta lyg vyras ir niekaip netampa suaugusia moterimi. 
Kaip manai, ar galimas daiktas, jog taip niekada ir nesumoteriškės? 

— Aila yra mergaitė, Brunai, ir vieną dieną, kaip ir visos kitos mer- 
gaitės, taps moteris... bent jau būtų tapusi. Ji - moteris, pasinaudojusi 
ginklu. 

Šamanas stipriai sukando dantis. Jis negalėjo leistis užliūliuojamas 
iliuzijų. 

— Vis dėlto noriu sužinoti, kiek laiko ji medžiojo, tačiau galiu pa- 
laukti iki ryto. Kelionė buvo ilga, visi esame pavargę. Perduok Ailai, 
kad rytoj ją apklausime. 

Krebas nušlubčiojo į urvą, tačiau prie savo ugniakuro stabtelėjo 
tik tam, kad ženklais paprašytų Izos pasakyti merginai apie ryt lau- 
kiančią apklausą, o tada patraukė į mažąjį dvasių kambarėlį ir nepasi- 


rodė visą naktį. 

Moterys patylomis stebeilijosi į vyrus, kurie nužingsniavo į mišką, 
lydimi įkandin kiūtinančios Ailos. Jos jautėsi sutrikusios, užvaldytos 
prieštaringų jausmų. Pati Aila irgi buvo suglumusi. Ji visuomet žinojo, 
jog medžiodama elgiasi blogai, nors ir nesuprato viso savo nusikal- 
timo sunkumo. „Kažin, ar būtų buvęs skirtumas, jei būčiau suvoku- 
si? — klausė savęs. - Ne. Aš norėjau medžioti. Bet kokiu atveju vis tiek 
būčiau medžiojusi. Bet aš nenoriu, kad pakeliui į aną pasaulį mane 
persekiotų piktosios dvasios“ Mergina net nusipurtė apie tai pagal- 
vojusi. 

Aila nuoširdžiai bijojo blogio esybių, lygiai kaip tikėjo apsaugine 
totemų galia. Juk dabar jos veikiausiai nebeįstengs apsaugoti netgi 
urvinio liūto dvasia. „Matyt, aš klydau, - svarstė ji. - Mano totemas 
negalėjo duoti man ženklo skatindamas medžioti, jei žinojo, kad dėl 
to man teks mirti. Ko gero, jis apleido mane dar tada, kai pirmąsyk 
pakėliau nuo žemės svaidyklę:' Pastaroji mintis jai nepatiko. 

Atėję į proskyną vyrai susėdo ant išvirtusių medžių ir riedulių abi- 
pus Bruno, o Aila susmuko ant žemės vadui prie kojų. Brunas paplojo 
jai per petį suteikdamas leidimą pakelti akis ir be jokių įžangų pradė- 
jo: 

— Aila, ar tu užmušei visus tuos medžiotojų pastaruoju metu rastus 
mėsėdžius? 

— "Taip, - linktelėjo ji. 

Dabar jau nebebuvo prasmės mėginti ką nors nuslėpti. Paslaptis at- 
skleista. Be to, vyrai suprastų, jei imtų išsisukinėti. Meluoti ji mokėjo 
ne ką geriau už kitus genties narius. 

— Kokiu būdu išmokai naudotis svaidykle? 

— Išmokau iš Zougo, - atsakė ji. 


— Iš Zougo! - kaip aidas atkartojo Brunas. 

Visų galvos nukrypo į senuką. 

— Niekada nemokiau jos naudotis svaidykle, - mostais išsigynė ta- 
sai. 

— Zougas nežinojo, kad aš iš jo mokausi, - tučtuojau sumosavo 
rankomis Aila skubėdama apsaugoti senąjį svaidyklės meistrą. - Ste- 
bėjau, kaip jis moko Vorną. 

— Kiek laiko medžiojai žvėris? - pateikė kitą klausimą Brunas. 

— Jau dvi vasaras. Dar vieną vasarą prieš tai tik treniravausi, bet ne- 
medžiojau. 

— Tiek pat laiko mokosi ir Vornas, - pakomentavo Zougas. 

- Žinau, - pasakė Aila. - Aš pradėjau tą pačią dieną kaip ir jis. 

— Iš kur žinai, kada tiksliai pradėjo mokytis Vornas? — apimtas 
smalsumo pasiteiravo Brunas. 

— Aš buvau ten ir jį stebėjau. 

— Kaip suprasti? Kur tu buvai? 

— Treniruočių lauke. Iza pasiuntė mane parnešti trešnių žievės, ta- 
čiau man atėjus jūs visi jau buvote tenai susirinkę, - paaiškino mergi- 
na. - Izai reikėjo žievės, o aš nežinojau, kiek laiko jūs užtruksite, todėl 
nusprendžiau palaukti, o laukdama stebėjau jus. Zougas tąsyk pirmą 
kartą mokė Vorną. 

— "Tu stebėjai pirmąją Vorno pamoką? - įsiterpė Braudas. - Ar esi 
tikra, kad Zougas mokė jį pirmą kartą? 

Vyras pernelyg gerai prisiminė tą dieną. Net ir dabar jo veidas nu- 
kaito iš gėdos. 

- Taip, Braudai, aš tikra, - atsakė Aila. 

— Ką dar matei? - trumpu mostu paklausė vyrukas. 

Braudo akys susiaurėjo, ir Brunas staiga irgi prisiminė, kas nutiko 
treniruočių lauke tą dieną, kai Zougas ėmė mokyti Vorną. Vado nė 
kiek nenudžiugino naujiena, kad incidento liudininke tapo moteris. 

— Mačiau besitreniruojančius kitus vyrus, - padelsusi išsisukinė- 


dama atsakė mergina, tačiau paskui pamačiusi sugriežtėjusį Bruno 

žvilgsnį prisipažino. — Ir dar mačiau, kaip Braudas pargriovė Zougą, o 
tu, Brunai, dėl to labai supykai. 

— Tu viską matei? - mostelėjo Braudas kunkuliuodamas iš pykčio 
ir gėdos. 

Kodėl iš visų genties žmonių būtent ji turėjo atslinkti tenai ir išvys- 
ti jo pažeminimą? Kuo daugiau apie tai galvojo, tuo labiau tūžo. Mer- 
gaitė matė, kaip griežtai jį pasmerkė Brunas. Braudas netgi prisiminė, 
kaip nevykusiai tuomet prašovė pro šalį, be to, dingtelėjo, kad į hieną, 
kurią nudėjo Atila, jis irgi nepataikė. Moteris, toji moteris nušluostė 
jam nosį, pasityčiojo iš jo. 

Šilti jausmai ir dėkingumas, kurį dar visai neseniai jautė merginai, 
akimoju išgaravo. Džiaugsiuosi, kai ji pagaliau mirs, pagalvojo jaunas 
vyras. Ji nusipelnė mirties. Mintis, jog mergina, kuri žino apie didžiau- 
sio jo pažeminimo akimirką lyg niekur nieko galėtų toliau sukiotis 
aplink, atrodė nepakeliama. 

Stebėdamas savo porininkės sūnaus veidą Brunas išsyk perskaitė jo 
mintis. Apmaudu, pagalvojo vadas. Kaip tik dabar, kai atsirado proga 
nutraukti tarp jų tvyrantį priešiškumą... Nors apskritai buvo jau nebe- 
svarbu. Jis pratęsė apklausą. 

— Sakei, pradėjusi mokytis tą pačią dieną, kaip ir Vornas. Papasa- 
kok smulkiau. 

— Jums išėjus perėjau per lauką ir pamačiau ant žemės numestą 
svaidyklę, kurią visi užmiršo, kai supykai ant Braudo. Pati nežinau, kas 
man užėjo, bet pasidarė įdomu, ar man pavyktų ja naudotis. Prisimi- 
nusi Zougo pamoką ėmiau ir pabandžiau. Nebuvo lengva, tačiau mė- 
ginau visą pusdienį. Užmiršusi laiką užsibuvau iki vėlumos. Pataikiau į 
stulpelį vos vieną kartą. Tikriausiai kliudžiau taikinį atsitikinai, tačiau 
tada man kilo mintis, jog kaip reikiant pasitreniravus galėtų pavykti ir 
dar kartą, todėl pasilikau svaidyklę. 

— Tikriausiai pasigaminti tokį pat ginklą irgi išmokai iš Zougo? 

— Taip. 

- Ir tą vasarą treniravaisi? 

— Taip. 

— O paskui nusprendei pamėginti medžioti. Tačiau kodėl medžio- 
jai mėsėdžius? Juk juos įveikti sunkiau, jie pavojingesni. Mes aptiko- 
me negyvų vilkų ir netgi lūšių. Zougas visuomet teigė, esą šiuos žvėris 
įmanoma nugalabyti svaidykle, tu įrodei, kad jis buvo teisus, bet kodėl 
pasirinkai juos? 

— Aš žinojau niekada negalėsianti parnešti grobio genčiai, kadangi 
neturėjau teisės liesti ginklo, tačiau norėjau medžioti, troškau pamė- 
ginti. Mėsėdžiai vagia iš mūsų maistą, todėl pamaniau, kad medžioda- 
ma juos būsiu naudinga, o kadangi mes jų nevalgome, nebus ir nuos- 
tolio. Todėl apsisprendžiau medžioti plėšrūnus. 

Bruno smalsumas buvo patenkintas tik iš dalies. Jis suprato, dėl ko 
mergina nusprendė žudyti plėšrius žvėris, tačiau nesuvokė, kodėl jai 
apskritai kilo noras medžioti. Ji buvo moteris, nė viena moteris nieka- 
da negeidė traukti į medžioklę. 

— Tu suvokei, kad pavojinga iš tokio didelio nuotolio šauti į hieną. 
Juk galėjai sužeisti Braką, - toliau kamantinėjo Brunas. 

Jis pats jau buvo pasirengęs išmėginti bolą, nors ir baiminosi, kad 
buvo didelė tikimybė vienu iš didelių akmenų užkliudyti vaiką. Kita 
vertus, mirtis dėl suknežintos kaukolės ne tokia šiurpi nei žūti nuo 
grobuonies dantų. Be to, tokiu atveju jie bent būtų galėję palaidoti 
kūną ir palydėti berniuką į dvasių pasaulį atlikdami deramus ritualus. 
Po hienos puotos iš jo būtų likę tik keli išbarstyti kauleliai. 

— Žinojau, kad pataikysiu, - paprastai atsakė Aila. 

— Kaip galėjai būti tikra? Hiena buvo nepasiekiama. 

— Man ji buvo pasiekiama. Aš ne kartą laidžiau akmenis į žvėris iš 
tokio atstumo. Retai kada nepataikydavau. 

— Man pasirodė, kad mačiau dviejų akmenų žymes, - mostelėjo 


Brunas. 

— Aš ir paleidau du akmenis, - patvirtino Aila. - Išmokau, kai bu- 
vau užpulta lūšies. 

— Tave užpuolė lūšis? - perklausė Brunas. 

— "Taip, - linktelėjo mergina ir papasakojo apie savo susidūrimą su 
didžiąja kate. 

— Koks didžiausias tavo šūvio nuotolis? - pasidomėjo vadas. - Ne, 
nesakyk, verčiau parodyk. Ar turi svaidyklę? 

Aila linktelėjo ir atsistojo. Jie visi patraukė į proskynos pakraštį, 
kur per akmenis čiurleno nedidelis upokšnis. Mergina susirado kelis 
tinkamo dydžio bei formos akmenėlius. Apvalūs ir glornūs lėkdavo 
toliau, tačiau aštrūs, dantyti tikrai nužudydavo auką. 

— Šausiu į baltą uolą šalia didžiulio riedulio kitoje pusėje, - mos- 
telėjo ji. 

Brunas linktelėjo. Atstumas pusantro karto pranoko tą, kuris atro- 
dė įveikiamas svaidytojams vyrams. Ji įdėmiai pasižiūrėjo į taikinį, per 
sekundę įtaikė į svaidyklę akmenis, o po akimirkos šie jau švilpė oru. 
Zougas nurisnojo patikrinti, ar pataikė. 

— Ant baltojo akmens matyti dvi šviežios žymės. Pataikyta du kar- 
tus, — sugrįžęs pranešė jis, apimtas nuostabos ir kartu šiokio tokio pa- 
sididžiavimo. 

Genties tradicijos aiškiai liudijo, jog moteris neturi teisės liesti 
ginklo, tačiau Aila buvo puiki šaulė. Ši mokinė pelnė jam garbę, nors 
mokė ją pats to nežinodamas. Norėčiau ir aš įvaldyti šitokią dviejų 
akmenų techniką, pagalvojo senukas. Zougas jautė tikro mokytojo 
pasididžiavimą stropia, uolia ir dėmesinga mokine, pranokusia jį patį. 
Be to, mergina įrodė, kad jis buvo teisus. 

Brunas akies krašteliu pastebėjo proskynoje judantį padarą. 

- Aila! - šūktelėjo jis. - Antai ten triušis. Nudėk jį! 

Ji dirstelėjo vado rodoma kryptimi, pamatė per lauką šuoliuojantį 
padarėlį ir patiesė jį. Tikrinti, ar pataikė, nebuvo jokio reikalo. Brunas 


pažvelgė į mergaitę su pagarba. Ji vikri, pagalvojo. Mintis apie moterį 


215 A 


JEAN M. AUEL 


medžiotoją kirtosi su jo padorumo supratimu, tačiau vadovaudamas 
Brunas visuomet pirmiausia galvodavo apie genties naudą, gerovę bei 
saugumą. Mums ji taptų rimta paspirtimi, šmėstelėjo sąmonės kam- 
putyje. Ne, neįmanoma, paprieštaravo pats sau. Tradicijos aiškiai tam 
prieštarauja. 

Krebui merginos įgūdžiai susižavėjimo nesukėlė. Po akivaizdžios 
demonstracijos neliko nė menkiausių abejonių. Aila iš tiesų medžio- 
jo. 

— Kodėl tu apskritai pakėlei nuo žemės svaidyklę? — mostelėjo ša- 
manas niūriu, atšiauriu žvilgsniu žvelgdamas į augintinę. 

— Nežinau, - ji pakraipė galvą ir nuleido akis. 

Labiau už viską sielojosi dėl to, kad supykdė mylimą globėją. 

— Tu ne tik palietei ginklą. Tu medžiojai, žudei juo, nors žinojai, 
kad elgiesi neleistinai. 

— Totemas man davė ženklą, Krebai. Bent jau aš maniau gavusi 
ženklą, — ji atnarpliojo amuleto mazgelius. - Apsisprendusi pradėti 
medžioti radau štai ką. 

Mergaitė ištiesė šamanui fosiliją. 

Ženklą? Totemas davė jai ženklą? Vyrai nustėro iš siaubo. 

Ailos paaiškinimas nušvietė padėtį nauja šviesa. Vis dėlto, kodėl 
mergina apsisprendė medžioti, liko neaišku. 

Raganius įdėmiai apžiūrėjo ženklą. Radinys išties buvo labai ne- 
įprastas — jūrų gyvio formos akmuo. Gal čia išties ženklas, tačiau 
anaiptol ne įrodymas. Ženklai būdavo susiję tik su konkrečiu asmeniu 
ir jo totemu; nė vienas žmogus negalėjo suprasti kito asmens totemo. 
Šamanas grąžino akmenį merginai. 

— Krebai, - maldaujančiu balsu kreipėsi ji, - aš maniau, kad to- 
temas mane bando. Braudo elgesį su manimi irgi laikiau išbandymu. 
Pagalvojau, jei išmoksiu su tuo susitaikyti, totemas leis man medžio- 
ti, - smalsūs žvilgsniai nukrypo Braudo pusėn stebėdami jo reakciją. 


Negi ji iš tiesų galvojo, kad totemas pavertė Braudą jos išmėginimu? 

Vyrukas atrodė suglumęs. - Ir lūšies užpuolimą palaikiau išmėginimu. 
Po to įvykio beveik lioviausi medžiojusi, nes labai bijojau. Paskui man 
dingtelėjo dviejų akmenų idėja, kad apsisaugočiau pirmą kartą prame- 
tusi pro šalį. Aš netgi maniau, kad totemas man pakišo šį sumanymą. 

— Suprantu, - pratarė dvasininkas. - Brunai, aš turiu pamedituoti. 

— Gal tuomet visi apmąstykime, ką sužinoję, ir susitikime dar kartą 
rytoj iš ryto, - pareiškė jis. - Be merginos. 

— Apie ką čia dar mąstyti? - paprieštaravo Braudas. - Visi žinome, 
kokios bausmės ji nusipelnė. 

— Nubausdami ją galime užtraukti pavojų visai genčiai, Braudai. 
Prieš pasmerkdamas merginą noriu įsitikinti, jog viską apgalvojome ir 
nieko nepražiopsojome. Rytoj susitiksime vėl. 

Sugrįžę į urvą vyrai pratęsė pokalbį. 

— Man dar neteko matyti moters, kuri norėtų medžioti, - pastebė- 
jo Drugas. - Gal šis noras susijęs su vyrišku jos totemu. 

— Neketinau abejoti šamano sprendimu, - pratarė Zougas, - tačiau 
jos urvinis liūtas man kėlė nuostabą, nors ir buvo paženklinęs mer- 
gaitės koją. Dabar mano abejonės išsisklaidė. Šamanas buvo teisus. Jis 
niekada neklysta. 

— Gal ji tikrai iš dalies vyras? — prakalbo Krugas. - Esu girdėjęs 
tokių kalbų. 

— Galbūt dėl to ir elgiasi nemoteriškai, - paantrino Dorvas. 

- Ji paprasčiausia moteris, dėl to nekyla jokių abejonių, - įsiterpė 
Braudas. — Todėl turi būti nužudyta. Juk visi tai žino. 

— Ko gero, tu teisus, Braudai, - pritarė Krugas. 

— Net jei ji ir turi vyriškų savybių, mintis apie medžiojančią moterį 
man nepatinka, — griežtai pakomentavo Dorvas. - Manęs nežavi ir 
tai, kad ji priklauso genčiai. Mergina pernelyg skiriasi nuo mūsų. 

- Žinai ką, Dorvai, man visada taip atrodė, — pritarė Braudas. — 
Nesuprantu, kodėl Brunas nori dar kartą visa tai aptarinėti. Jei aš bū- 
čiau vadas, apsispręsčiau nedvejodamas ir baigčiau šį reikalą. 

— Priimti tokį sprendimas nėra lengva, Braudai, - paaiškino Gro- 
das. - Kur tu skubi? Juk viena diena nieko nepakeis. 

Braudas nieko neatsakęs nudrožė šalin. Tasai senis nuolat pamoks- 
lauja, pagalvojo jis. Visada puola ginti Bruno. Kodėl šis nesugeba nu- 
spręsti? Man jau seniai viskas aišku. Kam reikalingos ilgos šnekos? Gal 


jis suseno ir jau nebeįstengia tinkamai vadovauti ? 

Aila parkėblino atgal vyrams iš paskos, patraukė tiesiai į urvą prie 
Krebo ugniakuro ir atsisėdusi ant savo kailio įsistebeilijo į tuštumą. 
Iza pamėgino įkalbėti ją užvalgyti, bet mergina tik papurtė galvą. Uba 
dorai nesuprato, kas dedasi, bet matė, kokia susisielojusi šauni didžioji 
bičiulė, kurią be galo mylėjo ir, galima sakyti, dievino. Prislinkusi prie 
Ailos mažylė užsiropštė jai ant kelių. Aila apglėbė mergytę ir ėmė pa- 
tylom ją sūpuoti. Uba tarytum suvokė veikianti draugę raminamai. Ji 
nesimuistė, nebandė nulipti, leidosi laikoma ir supama, kol galiausiai 
užmigo. Iza paėmė dukterį Ailai iš rankų ir paguldė į guolį, o paskui 
atsigulė pati, bet užmigti negalėjo. Moterį kamavo širdį draskantis 
sielvartas dėl keistos mergaitės, kurią vadino dukterimi ir kuri sėdėjo 
spoksodama į pamažu blėstančias žarijas ugniavietėje. 

Rytas išaušo giedras ir šaltas. Upelio pakraščius aptraukė ledas. Ra- 
mus, po šaltiniu susitelkusio baseinėlio vanduo prie urvo angos irgi 
pasidengė perregima plėvele, kurią kylanti saulė netruko ištirpdyti. 
"Tapo aišku, jog nespėjus nė apsižiūrėti atslinks žiema ir keliems mėne- 
siams įkalins genties žmones urve. 

Iza nežinojo, ar Aila bent kiek numigo; moteriai nubudus ji tebe- 
sėdėjo ant savojo kailio tyli, užsisklendusi, veikiausiai nė pati nebesu- 
vokdama, kas dedasi jos galvoje. Ji tiesiog laukė. Krebas antrą naktį 


nesugrįžo prie ugniakuro. Iza matė kerėtoją nuklibikščiuojant link 

tamsaus plyšio, vedančio į nuošalią jo šventovę. Šamanas vėl nepasi- 
rodė iki pat ryto. Vyrams išėjus Iza atnešė mergaitei arbatos, tačiau į 
švelnius gydytojos klausimus toji neatsakinėjo. Kai moteris sugrįžo, 
atšalusi, nepaliesta arbata tebestovėjo toje pačioje vietoje. Atrodo, tar- 
si mergaitė jau būtų mirusi, pagalvojo Iza. Kvapas įstrigo jai gerklėje, 
o ledinė sielvarto letena sugniaužė širdį. Kančia buvo bemaž nepake- 
liama. 

Brunas nusivedė vyrus į užuovėją už didžiulio akmens ir prieš pra- 
dėdamas susirinkimą užkūrė laužą. Nenorėjo, kad sušalę vyrai reikštų 
nuomonę skubotai ir neapgalvotai, pageidavo nuodugniai išnagrinėti 
jų apmąstymus ir jausmus. Įsiviešpatavus tylai vadas begarsiais simbo- 
liais kreipėsi į dvasias parodydamas, jog vyks ne paprastas sambūris, o 
oficialus susirinkimas. 

— Genčiai priklausanti mergina, vardu Aila, svaidykle užmušė Bra- 
ką užpuolusią hieną. Ginklu ji naudojosi trejus metus. Aila yra mo- 
teriškos lyties; pagal genties tradiciją, ginklu pasinaudojusi moteris 
privalo mirti. Ar kas nors pageidauja ką nors pasakyti? | 

— Drugas tars žodį, Brunai. 

— Drugas gali kalbėti. 

— Mergaitę gydytoja surado mums beieškant naujo urvo. Dvasios 
buvo ant mūsų supykusios ir pasiuntusios žemės drebėjimą sunaiki- 
no mūsų namus. Nors galbūt jos nebuvo supykusios, gal tik samanė 
nuvesti mus į geresnę vietą ir galbūt norėjo, kad rastume mergaitę. Ji 
keista, neįprastai elgiasi, jos totemas siunčia neregėtus ženklus. Tačiau 
nuo tada, kai ją radome, mums sekasi. Man atrodo, Aila neša sėkmę, 
sklindančią iš jos totemo. 

Ji keista ne tik tuo, kad buvo pasirinkta didžiojo urvinio liūto. Lai- 
kėme ją savotiška, nes mėgo lįsti į jūros vandenį, bet juk, jei ne šis jos 
pomėgis, Ona dabar jau vaikštinėtų po dvasių pasaulį. Ona tėra tik 
mergaitė, o ir gimusi ji nė prie mano ugniakuro, tačiau aš spėjau mažy- 

Mes laikome Ailą keistuole, tačiau nedaug težinome apie kitus. 
Dabar ji priklauso genčiai, tačiau gimė ne gentyje. Nesuprantu, kodėl 
panoro medžioti, genties moterims medžioti negalima, tačiau galbūt 
kitų moterys medžioja. Kita vertus, tai nesvarbu, šiaip ar taip, poel- 
gis labai blogas. Vis dėlto, jei ji nebūtų išmokusi naudotis svaidykle, 
Brakas dabar irgi būtų nebegyvas. Baisu net pagalvoti apie tai, kokia 
mirtimi berniukas būtų miręs. Medžiotojui žūti plėšrūno naguose yra 
viena, tačiau Brakas tėra kūdikis. 

Jo žūtis būtų tapusi skaudžia netektimi visai genčiai, Brunui, ne 
tik Braudui, ir tau. Jei vaikas būtų miręs, nesėdėtume čia svarstydami, 
kaip nubausti gyvybę jam išgelbėjusią merginą, o gedėtume berniuko, 
kuris vieną dieną turėjo tapti vadu. Man atrodo, merginą būtina nu- 
bausti, tačiau kaip galime pasmerkti ją mirčiai? Aš baigiau. 

— Dabar kalbės Zougas, Brunai. 

— Zougas gali kalbėti. 

— Viskas, ką pasakė Drugas, yra tiesa; kaip galime pasmerkti mer- 
giną, jeigu ji išgelbėjo Brakui gyvybę? Ji kitokia, gimė ne gentyje ir, 
ko gero, mąsto kitaip negu dera moteriai, tačiau išskyrus pastarąjį nu- 
sižengimą, visuomet elgiasi kaip dora ir nuolanki genties moteris. Ją 
galima laikyti pavyzdinga genties nare, ji paklusni, rodo pagarbą... 

— Netiesa! Ji įžūli ir maištinga, - pertraukė Braudas. 

— Dabar aš kalbu, Braudai, - piktai priminė Zougas. 

Brunas nepritariamai dirstelėjo jaunuolio pusėn, ir šis susivaldė. 

— Tai tiesa, - tęsė Zougas. - Kai mergaitė buvo jaunesnė, su tavimi 
ji elgėsi akiplėšiškai, Braudai, bet tu pats ją provokuodavai ir leisda- 
vaisi išmušamas iš vėžių. Nereikia stebėtis, kad mergina nelaiko tavęs 
vyru, jei elgiesi kaip vaikas. Manęs ji visuomet klausė ir buvo paslaugi. 
Joks kitas vyras su jos akiplėšiškumu nesusidūrė. 

Braudas tūžmingai stebeilijo į senąjį medžiotoją, bet dar kartą ne- 

— Net jei taip ir nebūtų, - kalbėjo Zougas, - dar niekada nema- 
čiau tokio įgudusio svaidytojo. Ji sakosi išmokusi iš manęs. Aš to ne- 
žinojau, tačiau atvirai prisipažinsiu: norėčiau turėti tokį gabų mokinį. 
Be to, dabar jau ir pats galėčiau iš jos pasimokyti. Ji troško medžioti 
ir būti naudinga genčiai, o kadangi negalėjo to padaryti, pamėgino 
padėti kitais būdais. Nors mergaitė gimė kitiems, jos širdis priklauso 
genčiai. Genties interesus ji visuomet iškelia aukščiau nei savo pačios. 
Puldama paskui Oną ji negalvojo apie gresiantį pavojų. Aila moka ne- 
blogai judėti vandenyje, tačiau aš mačiau, kokia ji buvo nusikamavusi, 
kai išnešė mažylę į krantą. Jūra galėjo pasiglemžti ir ją pačią. Mergina 
žinojo, jog medžioti nevalia, ir išlaikė paslaptį trejus metus, bet kai 
iškilo pavojus Brako gyvybei, nedvejojo nė akimirkos. 

Man dar neteko matyti žmogaus, kuris taip meistriškai naudotųsi 
svaidykle. Būtų gaila, jei šis talentas pražūtų. Manyčiau, jog reikėtų 
leisti jai prisidėti prie genties gerovės, leisti jai medžioti... 

— Ne! Ne! Ne! - įtūžęs pašoko Braudas. - Ji - moteris. Moterims 
negalima leisti medžioti... 

— Braudai, — ištarė orus senas medžiotojas. - Aš dar nebaigiau. Ga- 
lėsi paprašyti žodžio, kai būsiu viską pasakęs. 

— Leisk Zougui baigti, Braudai! — perspėjo vadas. - Jei nemoki elg- 
tis per oficialų susirinkimą, gali išeiti! 

Iš paskutiniųjų stengdamasis susitvardyti Braudas vėl atsisėdo. 

— Svaidyklė — nereikšmingas ginklas. Aš pradėjau lavinti svaidymo 
įgūdžius tik tuomet, kai tapau per senas medžioti ietimi. Tikru vyriš- 
ku ginklu jos nepavadinsi. Mano nuomonė tokia: leiskime jai medžio- 
ti, bet tik svaidykle. Lai svaidyklė nuo šiol būna senų vyrų ir moterų 
ginklas... bent jau šios moters. Dabar aš jau baigiau. 

— Zougai, tu ne prasčiau už mane žinai, jog svaidykle naudotis 
kur kas sudėtingiau negu ietimi. Daugybę kartų tu parūpinai genčiai 


mėsos, kai vyrai grįžo iš medžioklės nieko nepešę. Nemenkink savo 

nuopelnų gindamas merginą. Medžiojant ietimi tereikia tik stiprios 
rankos, - pasakė Brunas. 

— Ir dar tvirtų kojų, širdies, gerų plaučių bei didžiulės narsos, - at- 
sakė Zougas. 

— Įdomu, kiek narsos prireikė po vienos lūšies atakos išdrįsti stoti 
prieš kitą tokį pat plėšrūną, apsiginklavus vien tik svaidykle? - pako- 
mentavo Drugas. - Aš neprieštarauju Zougo pasiūlymui, jei mergina 
medžios tik svaidykle. Atrodo, dvasios irgi neprieštarauja; ji vis dar 
neša mums sėkmę. Prisiminkite mamuto medžioklę. 

— Nesu tikras, ar galime priimti tokį sprendimą, - atsiliepė Bru- 
nas. - Abejoju, ar turime teisę palikti ją gyvą, jau nekalbant apie lei- 
dimą medžioti. Tu puikiai žinai tradicijas, Zougai. Niekada anksčiau 
taip nėra buvę ar dvasios tikrai pritartų? Kodėl tau apskritai kilo tokia 
mintis? Juk genties moterys nemedžioja. 

— Teisybė, kitos genties moterys — ne, tačiau ši medžioja. Tikriau- 
siai nebūčiau apie tai pagalvojęs, jei nežinočiau, kad ji sugeba, jei ne- 
būčiau pats pamatęs savo akimis. Tik manau, jog derėtų jai leisti toliau 
daryti tai, ką jau darė. 

— Šamane, ką tu pasakysi? - paklausė Brunas. 

— O kotu tikiesi iš šamano? Juk ji gyvena prie jo ugniakuro! - kar- 
čiai pertarė Braudas. 

— Braudai! - užriaumojo Brunas. - Ar kaltini šamaną, esą savo 
jausmus ir asmeninius interesus laiko svarbesniais už genties? Argi jis 
ne šamanas? Ar jis ne didysis šamanas? Ar manai, jog nepateiks teisin- 
go ir sąžiningo aiškinimo? 

- Nereikia, Brunai. Braudas teisingai pastebėjo. Visi žino, ką aš jaučiu 
Ailai man nelengva užmiršti, kaip ją myliu. Manau, jums visiems derėtų 
atkreipti į tai dėmesį; nors labai stengiuosi nustumti jausmus į šalį, neži- 
nau, ar man pavyks. Pasninkavau ir meditavau nuo tada, kai jūs sugrįžo- 
te, Brunai. Praėjusią naktį atradau kelią į prisiminimus, apie kuriuos iki 

Labai labai seniai, dar prieš susiburiant genčiai, moterys padėda- 
vo vyrams medžioti, - vyrai nepatikliai aiktelėjo. - Patikėkite, tai tie- 
sa. Per apeigas aš perkelsiu jus tenai. Tais laikais, kai žmonės dar tik 
mokėsi gamintis įrankius ir ginklus, kai gimdami atsinešdavo žinias 
prisiminimų pavidalu, kitokių prisiminimų negu dabartiniai, žvėris 
maistui medžiodavo ir moterys, ir vyrai. Vyrai ne visuomet aprūpin- 
davo moteris. Moteris, lyg motina lokė, medžiodavo ir prasimaitinda- 
vo pati bei penėdavo savo vaikus. 

Tik vėliau vyrai pradėjo nešti grobį moterims bei mažyliams, o dar 
vėliau moterys atsisakė šio užsiėmimo. Kai vyrai pradėjo rūpintis vai- 
kais ir tiekti jiems maistą, tada ir atsirado gentis, tada ji pradėjo augti. 
Jei kūdikio motina stengdamasi prasimanyti mėsos žūdavo, mirdavo 
ir vaikas. Tik tuomet, kai žmonės liovėsi kovoti tarpusavyje ir išmoko 
bendradarbiauti, drauge medžioti, susikūrė tikroji gentis. Tačiau net 
ir tuomet vis dar pasitaikydavo ypatingų moterų, kalbančių su dvasio- 
mis, ir jos vis dar medžiodavo. 

Brunai, tu sakei, esą nieko panašaus iki šiol nėra buvę. "Tu klysti; 
praeityje genties moterys dalyvaudavo medžioklėje. Dvasios tokiam 
elgesiui pritarė, tačiau šios tuomet buvo kitos, ne toteminės. Nesu cik- 
ras, ar jas galima vadinti genties dvasiomis. Užuot gerbę jas bei garbi- 
nę, žmonės jų bijojo, tačiau jos nebuvo blogos, tik labai galingos. 

Vyrai sėdėjo apstulbę. Šamanas kalbėjo apie tokius senus, bemaž 
neatmenamus laikus, jog šie atrodė tarsi nauji. Vis dėlto raganiaus žo- 
džiai sužadino miglotus baimės prisiminimus, ir daugelis klausytojų 
nusipurtė. 

— Abejoju, ar kuri nors gentyje gimusi moteris dabar galėtų užsi- 
geisti medžioti, — tęsė šamanas. - Kažin ar jos sugebėtų. Tačiau Aila 
yra kitokia, žmonės, iš kurių kilusi, yra kitokie, jie nuo mūsų skiriasi 
labiau, nei manėme. Net jei leisime merginai medžioti, esu tikras, jog 
kitoms noras griebti ginklą nekils. Ailos poelgis jas visas nustebino 


taip pat, kaip ir mus. Daugiau nebeturiu ko pridurti. 

— Ar dar yra pageidaujančių ką nors pasakyti? - paklausė Brunas, 
nors ir abejojo, ar yra pasirengęs išklausyti, mat vienam kartui naujo- 
viškų pasiūlymų jau buvo gerokai per daug. 

— Guvas ketina kalbėti, Brunai. 

— Guvas gali kalbėti. 

— Aš esu tik šamano padėjėjas, nežinau tiek daug, kiek jis, bet, man 
atrodo, jis kai ką praleido. Galbūt todėl, kad labai stengėsi atsiriboti 
nuo jausmų Ailai. Raganius susitelkė į prisiminimus, ne į pačią mer- 
giną, nes veikiausiai baiminosi, kad jo lūpomis neims kalbėti meilė, o 
ne protas. Šamanas nepagalvojo apie jos totemą. Ar kam nors dingte- 
lėjo, kodėl galingas vyriškas totemas pasirinko merginą? — retoriškai 
paklausė jis ir pats atsakė. - Urvinis liūtas po didžiojo lokio yra pats 
galingiausias. Jis galingesnis už mamutą, kartais netgi medžioja ma- 
mutus, jaunus arba nusenusius. Tik mamutus puola ne urvinis liūtas. 

— Tavo kalba nenuosekli, Guvai. Tu sakai, esą liūtas medžioja ma- 
mutus, o paskui teigi, jog nemedžioja, - mostelėjo Brunas. 

— Jis nemedžioja. Medžioja ji. Kai kalbame apie totemus, omenyje 
turime saugotoją patiną. Bet kas yra medžiotojas? Didžiausia mėsėdė 
ir stipriausia medžiotoja yra patelė! Liūtė! Argi ne ji atneša grobį savo 
porininkui? Jis moka žudyti, tačiau patino užduotis - saugoti ir ginti, 
kol ji medžioja. 

Keista ir neįprasta, kad urvinis liūtas pasirinko mergaitę, tiesa? O 
ar kas nors pagalvojo, jog galbūt jos totemas yra ne urvinis liūtas, o 
liūtė? Medžiotoja patelė? Ar tuomet netaptų aiškiau, kodėl mergina 
panoro medžioti? Kodėl gavo ženklą? Galbūt ženklą jai parodė liūtė, 
galbūt kaip tik todėl ir buvo paženklinta jos koja? Argi jos troškimas 
tapti medžiotoja bent kiek keistesnis už šitokį totemo pasirinkimą? 
Nežinau, ar taip yra iš tiesų, bet, pripažinkite, išvada pagrįsta. Kad ir 
kas būtų jos totemas - urvinis liūtas ar urvinė liūtė - jei jis liepė Ailai 

tis šiai galiai? Ar išdrįsime pasmerkti ją už tai, kad pakluso totemui? — 
apibendrino Guvas. - Aš baigiau. 

Brunui jau sukosi galva. Gausybė naujų idėjų užgriuvo pernelyg 
staiga. Vadui reikėjo daugiau laiko —- privalėjo viską nuodugniai ap- 
svarstyti. Suprantama, medžioja liūtė, tačiau ar kas nors kada nors 
girdėjo apie moteriškos lyties totemą? Juk dvasios globėjos bei sau- 
gotojos iš esmės yra vyriškos, argi ne? Tik tas, kuris dvasių draugijoje 
praleidžia itin daug laiko, gali prieiti prie išvados, jog medžiojančios 
merginos totemą įkūnijo medžiojantis tam tikros rūšies atstovas. Vis 
dėlto verčiau jau Guvas nebūtų pakišęs minties apie prieštaravimą ga- 
lingojo totemo norams. 

Pati moters medžiotojos idėja buvo unikali ir žadino apmąstymus. 
Keli sukrėsti vyrai netgi buvo pasirengę žengti mažą žingsnelį į priekį 
ir praplėsti patogaus, saugaus, nusistovėjusio pasaulio ribas. Kiekvie- 
nas kalbėtojas atskleidė savo požiūrį, rėmėsi savo patirtimi bei intere- 
sais ir kiekvienas pastūmėjo ribą tik tam tikra apibrėžta kryptimi. Ta- 
čiau Brunas privalėjo apibendrinti jų visų išvadas, tai net ir jam atrodė 
per sunku. Jis jautė pareigą prieš apsispręsdamas atsižvelgti į visus iki 
vieno aspektus ir troško turėti daugiau laiko bei galimybę visus nuo- 
dugniai išnagrinėti. Deja, ilgiau atidėlioti sprendimo nebegalėjo. 

— Ar daugiau nuomonių bus? 

— Braudas nori pasisakyti, Brunai. 

— Braudas gali kalbėti. 

— Visos pateiktos mintys labai įdomios ir suteiks peno apmąsty- 
mams ilgais žiemos vakarais, tačiau genties tradicijos abejonių neke- 
lia. Nors gimusi kitiems, šiuo metu mergina priklauso genčiai. Genties 
moterys nemedžioja. Joms uždrausta net paliesti ginklą arba kitą įna- 
gį, naudojamą kaip ginklą. Mes visi žinome, kokia bausmė laukia pra- 
sižengėlės. Ji turi mirti. Visai nesvarbu, kad kadaise, prieš ilgus amžius, 
moterys medžiodavo. Jei medžioja lokė arba liūtė, dar nereiškia, kad 
tą patį galima daryti ir moteriai. Mes nesame nei liūtai, nei lokiai. Ga- 

lingas jos totemas ir genčiai nešama sėkmė nieko nekeičia. Nesvarbu, 
kad svaidykle ji naudojasi meistriškai ir kad išgelbėjo gyvybę mano 
moters sūnui. Už tai esu dėkingas ir, kaip tikriausiai visi pastebėjo- 
te, pakeliui į urvą daugybę sykių jai tai pasakiau. Tik visa tai nieko 
nereiškia. Genties tradicijos nuolaidų nenumato. Ginklą panaudojusi 
moteris privalo mirti. Mes negalime pakeisti įstatymo. Toks genties 
paprotys. 

Visas šis susirinkimas tėra laiko švaistymas. Jokio kito sprendimo 
tu priimti negali, Brunai. Aš viską pasakiau. 

— Braudas teisus, - prabilo Dorvas. - Ne mūsų nosiai keisti nuo 
seno veikiančius genties įstatymus. Viena išimtis skatina kirą. Netru- 
kus nebeliks nieko, kuo galima pasikliauti. Bausmė aiški ir vieninte- 
lė - mirtis; mergaitė turi mirti. 

Keli vyrai pritariamai linktelėjo. Brunas atsiliepė ne iškart. Braudas 
teisus, pagalvojo jis. Kokį kitą sprendimą galėčiau priimti? Ji išgelbėjo 
Brakui gyvybę, tačiau šiam tikslui panaudojo ginklą. Abejonės vis dar 
kamavo vadą ne ką mažiau negu tą dieną, kai Aila išsitraukusi svaidyk- 
lę nudėjo hieną. 

— Prieš priimdamas sprendimą aš apgalvosiu visų jūsų mintis, ta- 
čiau dabar iš kiekvieno noriu išgirsti konkretų atsakymą, - galų gale 
pareiškė vadas. 

Ratu aplink laužą sėdintys vyrai kiekvienas atkišo priešais krūtinę 
sugniaužtą kumštį. Judesys aukštyn ir žemyn turėjo reikšti pritarimą, 
o kryptelėjimas į šonus - neigiamą atsakymą. 

— Grodai, - pirmiausia Brunas kreipėsi į savo padėjėją, — ar, tavo 
manymu, mergina, vardu Aila, turi mirti? 

Grodas delsė. Jis užjautė vadą, suprato, kaip jam sunku apsispręsti. 
Grodas ilgus metus buvo Bruno dešinioji ranka, bemaž skaitydavo jo 
mintis ir laikui bėgant jautė jam vis didesnę pagarbą. Vis dėlto vyras 
neįžvelgė jokių alternatyvų; jis kilstelėjo nykštį aukštyn, o paskui že- 

— Argi turime pasirinkimą, Brunai? - pridūrė. 

— Grodas ištarė „taip“. Drugai? —- paklausė Brunas atsisukdamas į 
įrankių gamintoją. 

Drugas nedvejojo. Jis iškart pajudino kumštį į šalis priešais krūti- 
nę. 

— Drugas sako „ne“. Ką pasakysi tu, Krugai? 

Krugas pažvelgė į Bruną, į šamaną ir galiausiai į Braudą. Jis kilste- 
lėjo kumštį aukštyn. 

— Krugas taria „taip“, mergina turi mirti, — patvirtino Brunas. — 
Guvai? 

Jaunasis patarnautojas atsakė akimoju, pajudindamas kumštį sker- 
sai krūtinės. 

— Guvo nuomonė - ne. Braudai? 

Braudas pajudino kumštį vadui dar nespėjus ištarti jo vardo, ir Bru- 
nas išsyk pasisuko toliau. Braudo atsakymą jis žinojo. 

— Taip. Zougai? 

Senasis svaidyklių meistras oriai pasitempė ir pabrėžtinai pajudino 
kumštį į šalis priešais krūtinę nepalikdamas jokių abejonių. 

— Zougo manymu, mergina neturi mirti. Kaip galvoji tu, Dorvai? 

Senuko ranka pakilo aukštyn, ir jam dar nespėjus nuleisti kumščio 
visų akys nukrypo į šamaną. 

— Dorvas taria „taip“. Šamane, kokia tavoji nuomonė? — paklausė 
Brunas. 

Visų kitų atsakymus jis nuspėjo, tačiau nenumanė, ką pasakys se- 
nasis šamanas. 

Krebą draskė abejonės. Genties tradicijas jis žinojo. Dėl Ailos nu- 
sikaltimo kaltino save, kadangi suteikė globotinei per daug laisvės. 
Jautėsi kaltas dėl to, kad mylėjo mergaitę, baiminosi, kad jausmai nu- 
stelbs sveiką protą, kuriuo vadovaudamasis nusprendė, jog ji turi mir- 
ti. Tačiau dar prieš jam pajudinant ranką, kažkas tarytum sugriebė ir 


timptelėjo kumštį už jį. Senolis neįstengė prisiversti pasmerkti mergi- 

nos myriop. Kita vertus, žinojo, kad nuskambėjus nuosprendžiui pri- 
valės atlikti savo pareigą. Galutinai apsispręsti teks Brunui, ir niekam 
kitam. 

— Nuomonės pasiskirstė po lygiai, - paskelbė vadas. — Taigi niekas 
nepasikeitė, viskas priklauso nuo manęs. Šiaip ar taip, norėjau sužino- 
ti, kaip atrodo jums. Turiu šiek tiek laiko pagalvoti apie visa tai, kas 
šiandien buvo pasakyta. Anot šamano, šį vakarą įvyks apeigos. Džiau- 
giuosi dėl to, nes man prireiks dvasių pagalbos, o jų apsaugos reikia 
mums visiems. Mano sprendimą išgirsite iš ryto. Ji sužinos kartu su 
visais. Dabar eikite ix cuoškitės cereMmaniai. 

Vyrams išėjus Brunas liko prie laužo vienas. Užaujantis vėjas gynė 
dangumi debesis, kurie praslinkdami kartkartėmis pratrūkdavo ledi- 
niu lietumi, tačiau Brunas nejautė šaltų čiurkšlių, nematė nė nuo lašų 
šnypščiančių ir baigiančių išblėsti žarijų. Tik atslinkus sutemoms jis 
galų gale prisivertė atsistoti ir sunkiai nudūlino į urvą. Ailą pamatė 
toje pačioje vietoje, kur ši sėdėjo vyrams išeinant ryte. Mergaitė tikisi 


blogiausio, pagalvojo. O ko gi daugiau jai tikėtis? 


Vos išaušus gentis susirinko lauke prie urvo angos. Šaltas rytų vėjas 
ūžavo vis stiprėjančiais gūsiais, tačiau dangus buvo giedras, o viršum 
kalvagūbrio pakilusi saulė švietė skaisčiai, tarsi sudarydama kontrastą 
niūriai nuotaikai. Žmonės vengė žiūrėti vienas kitam į akis; rankos 
karojo prie šonų, kadangi niekas su niekuo nebendravo. Vilkdami ko- 
jas jie sustojo į savo vietas išgirsti, kokia lemtis laukia keistos svetimos 
mergaitės, kuri jiems jau spėjo tapti artima. 

Uba jautė, kaip tirta motina, skaudžiai spaudžianti jai rankutę. 
Mažylė suprato, jog moteris tirta ne nuo šalčio. Krebas atsistojo ties 
urvo kiauryme. Dar niekada didysis raganius neatrodė toks rūstus. 
Sustingęs randuotas veidas tapo lyg nukaltas iš granito, patamsėjusi 
vienintelė akis panėšėjo į akmenį. Brunui davus ženklą nepakeliamos 
naštos prislėgtas kerėtojas lėtai, sunkiai nušlubčiojo į urvą ir sutelkęs 
visus turimus valios išteklius prisiartino prie merginos. 

— Aila, Aila, - švelniai kreipėsi. Toji pakėlė akis. - Jau metas. Rei- 
kia eiti. - Nieko nesuvokiančios jos akys žvelgė abejingai. - Privalai 
eiti, Aila. Brunas pasiruošęs, - pakartojo Krebas. 

Aila linktelėjo ir vargais negalais pakilo. Kojos nuo ilgo sėdėjimo 
sustingo, bet ji to beveik nepastebėjo. Mergina be žodžių nusekė pas- 
kui senuką stebeilydama į sutryptas dulkes, kuriose dar buvo matyti 


įsispaudę anksčiau praėjusių žmonių pėdsakai - basų nykščių įspau- 

dai, neryškūs laisvo odinio apavo kontūrai, apskrita Krebo lazdos 
žymė bei velkamos raišosios jo kojos palikta šliūžė. Pamačiusi priešais 
save dulkėta oda apvyniotas Bruno kojas mergina sustojo ir suklupo 
ant žemės. Pajutusi nestiprų prisilietimą prie peties prisivertė pakelti 
galvą ir pažvelgti vadui į veidą. 

Sutikusi vyro žvilgsnį tarytum susivokė, atgavo sąmonę, ir vėl nu- 
budo neapsakoma baimė. Ji regėjo pažįstamą veidą - žemą, nuožulnią 
kaktą, vešlius antakius, didelę kumpą nosį, žilstelėjusią barzdą - tačiau 
išdidų griežtumą vado akyse pakeitė nuoširdi užuojauta, supratimas ir 
didžiulis liūdesys. 

— Aila, - garsiai kreipėsi jis, o paskui atliko tik tam tikromis reto- 
mis progomis naudojamus gestus, - tu priklausai genčiai, kurios tra- 
dicijos be galo senos. Jų laikosi ištisos kartos bemaž nuo tada, kai susi- 
kūrė pati urvinio lokio gentis. Tu gimei ne tarp mūsų, tačiau dabar esi 
mūsiškė, todėl ir gyventi bei mirti turi pagal mūsų papročius. Mums 
medžiojant mamutą šiaurės kraštuose žmonės matė tave besinaudo- 
jančią svaidykle; be to, medžiojai ja ir anksčiau. Genties moterims 
draudžiama naudotis ginklu. Tokia yra nekintama genties tradicija, — 
Brunas palinko į priekį ir pažvelgė į baimės sklidinas mėlynas mer- 
ginos akis. - Aš žinau, kodėl panaudojai svaidyklę, Aila, nors vis dar 
nesuprantu, kodėl apskritai pradėjai ja šaudyti. Brakas būtų žuvęs, jei 
nebūtumjo išgelbėjusi, — jis atsitiesė ir visų akivaizdoje atlikdamas itin 
oficialius mostus pridūrė: — Šios genties vadas dėkingas šiai merginai 
už išgelbėtą mano porininkės sūnaus moters vaikelio gyvybę. 

Žmonės susižvalgė. Labai retais atvejais vyras, o juolab vadas, su- 
teikdavo paprastai moteriai garbę pripažindamas savo dėkingumą. 

— Tačiau dėlto tradicijos neleidžia daryti išimčių, - pratęsė jis ir 
davė ženklą šamanui, kuris įėjo į urvą. — Aš neturiu pasirinkimo, Aila. 
Šiuo metu šamanas jau dėlioja kaulus ir taria vien tik šamanams žino- 
mus vardus. Jam baigus, tu mirsi. Genties mergaite Aila, tu esi prakei- 

Ailos veidas tapo bekraujis. Iza sukliko šaižiu, veriamu balsu aprau- 
dodama prarastą savo vaiką. Brunui vėl kilstelėjus ranką rauda staigiai 
nutilo. 

— Aš dar nebaigiau, - mostelėjo jis. 

Žmonių akyse sužibo smalsus laukinias. Ką dar ketina pasakyti 
Brunas? 

— Genties tradicijos aiškios ir nekelia abejonių. Aš, būdamas vadas, 
privalau jų laikytis. Ginklu pasinaudojusi moteris turi būti nubausta 
mirties prakeiksmu, tačiau papročiai neapibrėžia, kiek laiko prakeiksmas 
turi trukti. Aila, tu esi prakeikiama myriop vienam mėnesiui. Jei dva- 
sioms suteikus malonę tu įstengsi parkeliauti iš ano pasaulio, kai mėnulis 
po vieno ciklo sugrįš į dabartinę fazę, tu vėl galėsi gyventi sa mumis. 

Susibūrusi gentis subruzdo; to niekas nesitikėjo. 

— Iš tiesų, - mostelėjo Zougas. - Juk pagal įstatymą prakeiksmas 
neprivalo būti amžinas. | 

— Betgi koks skirtumas? Kaip žmogus gali taip ilgai išbūti miręs, o 
paskui vėl gyventi? Galbūt įmanoma sugrįžti po keleto dienų, tačiau 
tik ne po mėnesio! - klausiamai sumosikavo Drugas. 

— Kažin, ar keleto dienų prakeiksmas taptų derama bausme, — 
įsiterpė Guvas. — Kai kurie šamanai įsitikinę, jog prakeiksmui esant 
trumpalaikiam dvasia į kitą pasaulį nepersikelia, o plevena aplink 
laukdama, kol laikas praeis ir ji vėl galės sugrįžti. Jei dvasia lieka neto- 
liese, čia pat sukiojasi ir piktosios esybės. Šis ribotas prakeiksmas pa- 
kankamai ilgas, kad išpildytų tradicijų reikalavimus. Jį beveik galima 
laikyti amžinu. 

— Tai kodėl Brunas jos paprasčiausiai neprakeikė, ir tiek? - piktu 
mostu paklausė Braudas. - Man dar neteko girdėti apie laikino mir- 
ties prakeiksmo už tokį nusikaltimą tradiciją. Ji nusipelnė mirti, ir 
prakeiksmas turėjo padaryti jai galą visiems laikams. 

— Ar tau atrodo, kad bus kitaip, Braudai? Negi iš tikrųjų manai, 

— Aš nieko nemanau, tik noriu žinoti, kodėl Brunas neprakeikė 
jos įprastu prakeiksmu. Nejaugi jis nebesugeba priimti paprasčiausio 
sprendimo? 

Susierzinęs Braudas savo klausimu išreiškė tylias daugelio gen- 
tainių abejones. Ar Brunas paskirtų laikiną mirties prakeiksmą, jei 
nemanytų, jog egzistuoja nors ir visai menkutė galimybė prisikelti iš 
mirusiųjų? 

Brunas kankinosi ištisą naktį. Aila išgelbėjo vaiko gyvybę; būtų ne- 
teisinga, jeigu už tai jai tektų mirti. Vadas be galo mylėjo berniuką ir 
jautėsi merginai už tai nuoširdžiai dėkingas, tačiau juk negalėjo remtis 
asmeninėmis emocijomis. Tradicijos reikalavo mirties, tačiau jis pri- 
siminė dar vieną paprotį, susijusį su įsipareigojimu ir skola, teigiantį: 
gyvybė už gyvybę. Nuo šiol Aila nešiojosi savyje dalelę Brako sielos; ji 
nusipelnė atitinkamo atlygio — nusipelnė gyventi. 

Tik sušvitus pirmiesiems aušros spinduliams jis pagaliau rado išei- 
tį. Kartais po laikino mirties prakeiksmo ištvermingai sielai pavykda- 
vo sugrįžti atgalios. Galimybė buvo miglota, o gal netgi nulinė, tačiau 
tolumoje švietė šiokia tokia viltis. Mainais už išgelbėtą vaiko gyvybę 
jis suteikė jai nežymią progą. Galbūt to nepakako, tačiau daugiau pa- 
siūlyti Brunas negalėjo. Be to, menka galimybė - geriau negu nieko. 

Staiga įsiviešpatavo absoliuti tyla. Urvo angoje stovėjo šamanas. Jis 
pats atrodė tarsi negyvėlis, susenęs ir persikreipęs. Nebuvo jokio rei- 
kalo duoti ženklą. Visi suprato, kad šamanas atliko savo pareigą. Aila 
mirė. 

Izos aimana perskrodė orą. Po akimirkos raudoti pratrūko ir Oga 
su Ebra, o tada jau prisijungė ir visos kitos moterys, taip išreikšdamos 
užuojautą Izai. Išvydusi, kokia nepakeliama širdgėla drasko mylimą 
globėją, Aila nuskubėjo jos paguosti, tačiau kai prisiartinusi jau ketino 
apglėbti vienintelę motiną, kurią prisiminė, Iza nusisuko ir nuėjo ša- 
lin išvengdama merginos glėbio. Tarytum jos nė nematytų. Sutrikusi 


mergina klausiamai pažvelgė į Ebrą. Ebra žiūrėjo kiaurai. Ji priėjo prie 

Agos, paskui prie Ovros. Nė viena jos nematė. Prakeiktajai prisiarti- 
nus moterys nusisukdavo arba paėjėdavo į šalį. Ji pribėgo prie Ogos. 

— Čia aš. Čia Aila. Aš stoviu priešais tave. Argi tu manęs nema- 
tai? - sumosavo rankomis. 

Stiklinės Ogos akys kelias akimirkas štebeilijo jai virš galvos, pas- 
kui buvusi draugė nusisuko ir nereaguodama patylom nukiūtino to- 
lyn, lyg Aila būtų virtusi nematoma. 

Pamačiusi link Izos žingsniuojantį Krebą mergaitė pribėgo prie 
jo. 

- Krebai! Čia Aila. Aš čia, — ėmė aiškinti įnirtingais mostais. Sena- 
sis kerėtojas klibikščiavo toliau nežymiai pasukdamas į šalį ir apeida- 
mas jam prie kojų susmukusią merginą, tarytum toji tebūtų pakeliui 
pasipainiojęs negyvas akmuo. - Krebai, kodėl tu manęs nematai? — 
suvaitojo ji ir pakilusi vėl nudūmė prie Izos. 

— Mama! Mamaaa! Pažvelk į mane! PAŽVELK Į MANE! - rodė 
ženklus moteriai prieš akis. 

Iza vėl pratrūko raudoti veriamu balsu, laužydama rankas ir muš- 
damasi į krūtinę. 

— Mano vaikas. Mano Aila. Mano duktė mirė. Jos nebėra. Vargšelė 
mano Aila. Ji nebegyva. 

Staiga Aila pastebėjo motinos koją apsikabinusią sutrikusią, persi- 
gandusią Ubą. Ji atsiklaupė priešais mažąją mergytę. 

— Uba, juk tu mane matai, tiesa? Aš čia. 

Aila pamatė iš akių, jog mažylė ją atpažino, tačiau jau kitą akimirką 
Ebra pripuolusi pačiupo vaiką ir nusinešė šalin. 

— Noriu pas Ailą, - muistydamasi ir stengdamasi ištrūkti suniurz- 
gė Uba. 

— Aila mirusi, Uba. Jos nebėra. Čia ne Aila, čia tik jos siela, kuriai 
reikia susirasti kelią į kitą pasaulį. Jeigu pamėginsi su ja šnekėtis, jei 
pažiūrėsi į ją, dvasia nusives tave drauge. Pamačiusi ją užsitrauksi ne- 


laimę. Nežiūrėk į sielą. Juk nenori užsitraukti nelaimės, Uba? 

Aila susmuko ant žemės. Iki šiol ji aiškiai nežinojo, ką reiškia mir- 
ties prakeiksmas, ir įsivaizdavo įvairiausias baisybes, tačiau tikrovė jas 
pranoko. 

Genties žmonėms Aila liovėsi egzistavusi. Jie nevaidino, neapsi- 
metinėjo, nemėgino savo elgesiu pagąsdinti nusikaltėlės, jos tiesiog 
nebebuvo. Ji tapo dvasia, atsitiktinai vis dar matoma ir iš pažiūros 
tarytum tebeturinti gyvą kūną, bet iš tikrųjų Aila jau buvo mirusi. 
Mirtį genties žmonės laikė būvio pasikeitimu, kelione į kitą egzis- 
tencijos plotmę. Gyvybinė jėga — tai nematoma siela; dėl to niekam 
nekilo abejonių. Vieną akimirką žmogus galėjo būti gyvas, o kitą jau 
miręs. Jokių ypatingų ryškių pokyčių neįvykdavo, tiesiog išnykdavo 
gyvybingumo, kvėpavimo bei judėjimo priežastis. Tikroji Ailos esybė 
jau nebepriklausė jų pasauliui, nes buvo priversta persikelti į kirą būtį. 
Nebuvo jokio skirtumo, ar fizinė jos dalis šalta, nejudanti, ar vis dar 
šilta ir tebevaikšto aplink. 

Taigi teliko patikėti, kad gyvybinę galią galima išvaryti. Jeigu h- 
zinis merginos kūnas to dar nesuvokė, netrukus supras. Nė vienas iš 
tiesų netikėjo, kad ji sugrįš, net ir Brunas. Jos kūnas, tuščias kiaukutas, 
neturėjo jokių šansų išsilaikyti gyvybingas iki to meto, kai sielai bus 
leista grįžti atgal. Kūnas be gyvybinės galios negalėjo nei valgyti, nei 
gerti, todėl netrukus išsekdavo ir sunykdavo. 

Tačiau kol siela sukiodavosi šalia urvo, ji, net ir nebūdama kūno 
dalimi, teikdavo jam jėgų, o ją išsigabenti turinčios dvasios irgi ple- 
vendavo aplinkui. Nelemtosios esybės kėlė grėsmę gyviesiems ir galėjo 
nusitempti kartu dar vieną gyvybę. Būta atvejų, kai netrukus po mir- 
ties prakeiksmo įvykdymo įkandin paskui pasmerktąjį iškeliaudavo ir 
jo porininkas arba kitas itin.artimas žmogus. Gentainiams nerūpėjo, 
ar dvasia kartu išsigabens ir kūną, ar paliks gulėti nejudantį kiautą, 
tačiau jie norėjo, kad Ailos dvasia kuo greičiau dingtų iš jų aplinkos. 

Mergaitė stebėjo pažįstamus žmones. Jie išsiskirstė kas sau ir ėmėsi 


kasdienių darbų, tačiau aplinkui tvyrojo įtampa. Krebas su Iza patrau- 

kė į urvą. Aila pakilusi nusekė įkandin. Niekas nemėgino jos sulaikyti, 
tik Ubai vis dar neleido prisiartinti. Buvo manoma, esą dėl ypatingos 
apsaugos vaikams pavojus mažesnis, vis dėlto tėvai nenorėjo rizikuo- 
ti. Iza surinko visus Ailos daiktus, netgi kailinį apklotą bei sausą žolę 
iš guolį jai atstojusios duobelės žemėje ir išnešė į lauką. Kartu išėjęs 
Krebas stabtelėjęs prie laužo ištraukė degančią šaką. Moteris suvertė 
viską į paruoštą, bet dar neuždegtą ugniavietę, kurios Aila anksčiau 
nebuvo pastebėjusi, ir nuskubėjo atgal į urvą. Krebas tuo metu užkūrė 
ugnį. Šamanas be žodžių atliko viršum daiktų ir ugnies merginai iki 
šiol nematytus gestus. 

Apimta vis didėjančio nerimo Aila stebėjo, kaip Krebas ėmė vieną 
po kito mesti jos daiktus į įsiliepsnojusį laužą. Jos laidojimo ceremo- 
nija neįvyks; čia buvo dalis prakeiksmo, dalis paskirtos bausmės. Visi 
jos egzistavimo pėdsakai turėjo būti sunaikinti, negalėjo likti nė vieno 
daikto, kuris ją sulaikytų. Mergaitė stebėjo, kaip liepsnos pasiglemžė 
kasimo lazdelę, rinkti skirtą pintinę, sausų žolių paklotą, apdarus ir 
visa kita. Ji pamatė, kaip sudrebėjo Krebo ranka jam pakėlus kailinį 
globotinės apsiaustą. Šamanas akimirksniui prispaudė kailį prie krūti- 
nės, o paskui įmetė į ugnį. Ailai iš akių pasruvo ašaros. 

— Krebai, aš tave myliu, - mostu parodė ji. 

Raganius tarytum nieko nepastebėjo. Užlieta siaubo bangos ji pa- 
matė, kaip senukas nuleido į rūkstančią ugnį medicinos krepšį, kurį 
Iza jai pasiuvo prieš pat nelemtąją mamuto medžioklę. 

— Ne, Krebai, ne! Tik ne medicinos krepšį! - maldaujamai šūkte- 
lėjo ji, bet buvo per vėlu. 

Krepšys jau liepsnojo. Daugiau Aila nebeįstengė ištverti. Ji kūkčio- 
dama iš begalinio sielvarto ir širdgėlos, nematydama kelio pasileido į 
mišką. Pati nesuvokė, kur eina, ir jai nerūpėjo. Brovėsi pro kelią pasto- 
jusias šakas nekreipdama dėmesio į giliai subraižytas rankas bei kojas, 
brido per ledinį vandenį nejusdama sustingusių pėdų, kol galiausiai 


užkliuvo už rąsto ir pargriuvusi išsitiesė visu ūgiu. Gulėjo nejudėda- 

ma ant drėgnos žemės ir troško, kad atskubėjusi mirtis išvaduotų iš 
kančių. Mergina nieko nebeturėjo. Nei šeimos, nei genties, nei dėl ko 
gyventi. Ji jau buvo mirusi. Juk visi tvirtino, jog mirė. 

Nedaug tetrūko, kad jos troškimas išsipildytų. Užsisklendusi skaus- 
mo ir baimės persmelktame pasaulėlyje jau ištisas dvi dienas, nuo pat 
sugrįžimo iš kelionės, nieko nevalgė ir negėrė, nebuvo pasiėmusi šiltų 
drabužių, sustirusias pėdas gėlė nuo šalčio. Nusilpusiai, troškulio nu- 
kamuotai Ailai grėsė staigi mirtis nuo šalčio. Vis dėlto viduje slypė- 
jo jėga, stipresnė už mirties troškimą, toji pati jėga, kuri neleido jai 
sustoti dar tada, kai tebuvo penkiametė mergytė, pragaištingo žemės 
drebėjimo palikta be tėvų meilės ir globos. Kol vis dar kvėpavo, kol 
gyslomis tekėjo kraujas, nenugalimas noras gyventi, atkaklus išlikimo 
instinktas neleido jai pasiduoti. 

Pagulėjusi ant žemės ji šiek tiek pailsėjo ir galiausiai pamažu atsi- 
sėdo. Iš daugybės įdrėskimų sunkėsi kraujas. Staiga pajutusi troškulį 
Aila apsilaižė nuo šlapių lapų sudrėkusias lūpas. Ko gero, dar niekad 
gyvenime jos nekamavo toks troškulys. Išgirdusi netoliese čiurlenan- 
tį vandenį prisivertė atsistoti. Į valias atsigėrusi šalto upelio vandens 
patraukė toliau. Nuo nevaldomo drebulio barškėjo dantys, pėdas gėlė 
nuo šalčio. Ji bemaž kliedėjo ir prarado orientaciją. Judėdama mažu- 
mėlę sušilo, tačiau nukritusi kūno temperatūra darė savo. 

Mergina nebesusivokė kur esanti, klaidžiojo be jokio tikslo, tačiau 
kojos pačios patraukė daugybę kartų mindžiotu, atmintin įsirėžusiu 
taku. Laikas nebeteko prasmės, Aila nežinojo, kiek užtruko klaidžio- 
dama po mišką. Praėjusi pro miglos gaubiamą krioklį, palei stačią 
uolinę sieną, ji staiga pasijuto atsidūrusi pažįstamoje vietoje. Išnirusi 
iš reto mažaūgių beržų bei gluosnių miškelio pamatė nuošaliąją savo 
pievelę. 

Stabtelėjusi susimąstė, kiek laiko čia nesilankė. Baigusi treniruotes, 
išmokusi šaudyti išsyk dviem akmenimis ir pradėjusi medžioti, į lau- 


kymę nebeužsukdavo. Čia ji tik mokydavosi, bet nemedžiodavo. Ar 


aaa 


URVINIO LOKIO GENTIS 


per vasarą bent kartą buvo čionai atėjusi? Neįstengė prisiminti. Nu- 
stūmusi į šalį tankias, susipynusias šakas, kurios dengė angą net ir be 
lapų, Aila įžengė į nedidelę olą. 

Urvas atrodė mažesnis negu buvo išlikęs atmintyje. Pamačiusi se- 
nąją kailinę antklodę prisiminė, kaip kadaise, labai seniai, atsinešė kai- 
lį čionai. Aptiko jame burundukų lizdą, tačiau išnešusi į lauką ir išpur- 
čiusi pamatė, jog apklotas dar visai neblogas - mažumėlę sukietėjęs, 
tačiau kuo puikiausiai išsilaikęs sausame urve. Mergina apsivyniojo 
juo ir džiaugdamasi šiluma sugrįžo į vidų. 

Apsidairiusi aptiko ir kažkada atsineštą odos atraižą bei seną žo- 
lės prikimštą maišinį čiužinį. Kažin ar kur nors dar tebėra peilis, pa- 
galvojo. Lentyna aptrupėjusi, bet įrankis turėtų kažkur būti. Štai jis! 
Aila pakėlė iš dulkių titnaginį įnagį, nušveitė ir pradėjo pjaustyti odos 
skiautę. Nusirišusi permirkusį apavą įvėrė dirželius į skylutes, kurias 
pradūrė savo išpjautuose apskritimuose, ir apsivyniojo kojas sausa 
oda prikimšusi į ją sudžiūvusių viksvų iš čiužinio, kad būtų šilčiau. 
Patiesusi šlapiuosius kojų apdangalus džiūti ėmė apžiūrinėti turimas 
atsargas. 

Reikia užsikurti ugnį, dingtelėjo mintis. Sausa žolė lengvai už- 
sidegs. Surinkusi šieną Aila sustūmė jį į krūvą prie sienos. Galėčiau 
atskelti gabalėlį sausos uolos ir įžiebti ugnį. Tik reikia susirasti paga- 
liuką. Antai manasis beržinis puodelis. Puikiai tiktų. Ne, jo prireiks 
vandeniui nešioti. Sena pintinė visa sugraužta. O kas čia? Senoji mano 
svaidyklė. Nė nežinojau, kad ją palikau. Pasigaminusi naują, senąją bu- 
vau užmiršusi. Ji pakėlė ginklą. Svaidyklė per maža, be to, apgadinta 
pelių. Man prireiks naujos. Mergina sustojusi įsižiūrėjo į odinę juos- 
telę savo rankose. 

Dėljos aš buvau prakeikta ir pasmerkta mirčiai. Aš nebegyva. Kaip 
tuomet galiu galvoti apie ugnį ir svaidykles? Aš mirusi, bet nesijaučiu 
tokia esanti... Man šalta, kamuoja alkis. Ar miręs žmogus gali justi šaltį 


ir alkį? Kaip jaučiasi mirusieji? Ar mano siela jau kitame pasaulyje? 

Aš nė nenumanau, kas yra toji siela, kokia ji. Niekada jos nemačiau. 
Krebas sakė, esą dvasių niekas nemato, tačiau juk pats jis kalbasi su 
dvasiomis. Kodėl tuomet raganius nematė manęs? Kodėl manęs ne- 
matė visi kiti? Veikiausiai aš išties numiriau. Kodėl tada mano mintys 
sukasi apie ugnį ir svaidykles? Ogi todėl, kad esu alkana! 

Ar galėčiau pasinaudodama svaidykle prasimanyti maisto? Kodėl 
gi ne? Juk aš jau prakeikta, ką dar jie man galėtų padaryti? Deja, ši 
nebetinkama. Iš ko pasigaminti naują? Iš apsiausto? Ne, oda nuo ilgo 
gulėjimo pernelyg sudiržusi, o man reikia minkštos ir tamprios, ji ap- 
sižvalgė aplink. Neturėdama svaidyklės negaliu sumedžioti jokio gy- 
vūno ir apsirūpinti minkšta oda. Iš kur man jos gauti? Kiek pasukusi 
galvą nevilties apimta mergina atsisėdo ant žemės. 

Pažvelgusi į ant kelių gulinčias rankas ji staiga pastebėjo kai ką po 
jomis. Mano apdaras! Mano apsiaustas minkštas ir tamprus. Galiu 
nusirėžti juostelę! Pralinksmėjusi Aila vėl entuziastingai apsidairė. 
Štai senoji mano kasimo lazdelė. Nė nemaniau, kad ją palikau šiame 
urve. O čia keli indai. Teisybė, kadaise atsinešiau čionai kriauklių. Bai- 
siai noriu valgyti, būtų neblogai ko nors užkąsti. Pala! Maisto yra! Juk 
šiemet nenuskyniau riešutų, turėčiau rasti jų lauke ant žemės. 

Nors pati dar to nesuvokė, bet Aila vėl pradėjo gyventi. Ji prisirin- 
ko riešutų, atsinešė urvan ir suvalgė tiek, kiek tilpo į nuo bado susi- 
traukusį skrandį. Tuomet nusivyniojusi senąjį kailį ir apsiaustą nupjo- 
vė juostelę svaidyklei. Nors timpa ir be specialaus iškilumo akmenims, 
bet turėtų pavykti. 

Iki šiol jai nebuvo tekę medžioti maistui. Triušis skuodė kiek įka- 
bindamas, tačiau medžiotoja buvo vikresnė. Aila prisiminė praėjusi 
pro bebrų užtvanką. Nuskubėjusi ten pataikė į gyvūną kaip tik tą aki- 
mirką, kai šis nėrė į vandenį. Grįždama atgal, prie upelio pastebėjo ne- 
didelį pilkšvą akmenį. Juk čia titnagas! Tikrai titnagas! Pakėlusi luitą 
irgi nuvilko jį į savo buveinę. Pasidėjusi triušį ir bebrą mergina išėjo 


prisirinkti malkų ir paieškoti įrankių gamybai tinkamo akmens. 

Man dar reikia sauso pagaliuko ugniai įkurti; iš miško atsinešta 
mediena pernelyg drėgna. Akys užkliuvo už kasimo lazdelės. „Ši tu- 
rėtų tikti“, - tarė sau. Įkurti ugnį vienai pačiai pasirodė besą neleng- 
va - šį darbą paprastai atlikdavo dvi moterys sukiodamos titnagą ir 
pagaliuką į skirtingas puses. Gerokai pasistengusi ir paplušėjusi Aila 
pagaliau pamatė iš šieno rūkstantį siaurą dūmelį. Ji ėmė atsargiai pūsti 
ir galiausiai buvo apdovanota mažais šokčiojančiais liepsnos liežuvė- 
liais. Pamažu pridėdama daugiau sausų prakurų įkūrė ugnį ir įmetė 
kelias atsineštas didesnes malkas. Linksmai spragsintis laužas kaipmat 
sušildė mažutį urvą. 

Vėliau pasigaminsiu puodą maistui virti, pagalvojo pakabindama 
išdarinėtą triušį virš ugnies ir pagardindama liesą mėsą riebios bebro 
uodegos taukais. Be to, man reikės naujos kasimo lazdelės ir pintinės. 
Krebas manąją pintinę sudegino. Jis viską sumetė į ugnį. Netgi medi- 
cinos krepšį. Kodėl jam būtinai reikėjo sudeginti medicinos krepšį? 
Akyse vėl ėmė tvenktis ašaros, kurios netrukus jau ritosi skruostais. 
Iza tvirtino, esą aš mirusi. Maldavau pažvelgti į mane, bet ji tepasakė, 
girdi, aš numiriau. Kodėl ji manęs nematė? Stovėjau jai prieš akis. Kurį 
laiką paašarojusi mergina atsitiesė ir nusišluostė užverktas akis. „Eisiu 
ir pasigaminsiu naują kasimo lazdelę, tik prieš tai reikia susirasti tin- 
kamą kirvuką“, - ryžtingai tarė sau. 

Kol triušis kepė, ji prisiminė neakivaizdines Drugo pamokas ir 
atskėlusi akmenį pasigamino įnagį. Tuomet juo nusikirto žalią šaką, 
nusmailino ir jau turėjo puikų kastuvėlį. Pasirinkusi dar šiek tiek mal- 
kų parsinešė ir suvertė jas į krūvą urve. Nuo kepamos mėsos aromato 
burnoje ėmė kauptis seilės, pilvas gailiai suurzgė. Galų gale sulaukusi 
atsikando pirmąjį kąsnį ir pagalvojo, jog dar niekada nieko gardesnio 
nebuvo valgiusi. 

Kai pasistiprino, buvo jau tamsu, todėl džiaugėsi viduje spragsin- 
čia ugnele. Atitvėrusi laužą ir prikrovusi šakų, kad ugnis neišblėstų iki 


ryto, ji atsigulė ir susisuko į senąjį kailį. Buvo neišpasakytai pavargusi, 

bet užmigti nesisekė. Akys žvelgė į ugnį, o galvoje išsirikiavo slogių 
praėjusios dienos įvykių virtinė. Nė pati nepajuto, kaip vėl pasipylė 
ašaros. Buvo baisu, bet labiausiai slėgė vienatvė. Nuo tada, kai Iza ją 
rado, nė vienos nakties nebuvo praleidusi be kitų žmonių aplinkui. 
Galų gale nuovargis ją įveikė ir užmerkė akis, tačiau ir užmigus ramy- 
bės nedavė baisūs sapnai. Ji šaukė Izą, šaukė kitą moterį seniai užmirš- 
ta kalba. Deja, nei viena, nei kita nepasirodė ir nenuramino nevilties 


ir skaudžios vienatvės nukamuotos mergaitės. 


Ėmė slinkti veiklos kupinos dienos. Norint išgyventi Ailai teko 
plušėti išsijuosus. Ji jau nebebuvo nepatyrusi, nieko nemokanti pen- 
kiametė mažylė. Per gentyje praleistus metus ji daug dirbo ir išmoko 
pačių įvairiausių dalykų. Mergina nusipynė kelis standžius krepšius 
vandeniui bei maistui ruošti ir pasigamino rinkti skirtą pintinę. Ap- 
dorojusi sumedžiotų gyvūnų kailius pamušė triušena savo apavą, ap- 
rišusi virvele kailiuku apvyniotas kojas pasigamino šiltas blauzdines 
ir dar į kojų apavą panašius apdangalus rankoms — išpjovusi odinius 
apskritimus susirišo juos ant riešų ir prarėžė skylutes nykščiams. Iš tit- 
nago pasidirbo dar kelis įnagius ir prisirinko žolės guoliui, kad miego- 
ti būtų minkščiau. 

Pievoje augo ir daugybė valgomų žolelių, svarinančių sunokusias 
sėklas bei grūdus. Pavaikštinėjusi po apylinkes netruko aptikti riešutų, 
spanguolių, meškauogių, mažų kietų obuoliukų, bulves primenančių 
krakmolingų šaknų ir valgomų paparčių. Ji nepaprastai nudžiugo ra- 
dusi nenuodingos rūšies pelėžirnių, kurių žaliose ankštyse augo maži 
žali žirniukai, ir netgi prisirinko smulkių kietų sudžiūvusių burnočio 
sėklų — sugrūdusi jas su kitais grūdais išsivirdavo puikiausios košės. 


Aplinkinė gamta patenkino visus jos poreikius. 

Po kurio laiko mergina nusprendė, jog jai reikia naujo kailinio ap- 
daro. Nors žiema vis dar delsė ir nerodė nagų, oras buvo gana šaltas, 
o netrukus galėjo ir pasnigti. Pirmiausia ji pagalvojo apie lūšies kailį, 
nes šis gyvūnas jai turėjo ypatingą reikšmę. Tačiau lūšies mėsa buvo 
nevalgoma, bent jau neskani, o maisto tremtinei reikėjo kaip ir šilto 
apdaro. Dėl medžiotojos įgūdžių Aila prasimaitindavo be jokio vargo, 
bet reikėjo apsirūpinti pakankamomis atsargomis, kad turėtų ko val- 
gyti, kai sniegas įkalins ją urve. Taigi, priešingai negu anksčiau, dabar 
medžiojo dėl maisto. 

Žudyti vieno iš drovių švelnių gyvūnų, kurie ilgai buvo mielais jos 
kaimynais nuošalioje slėptuvėje, Aila labai nenorėjo. Be to, abejojo, 
ar įmanoma svaidykle užmušti elnią. Ji nustebo pamačiusi bandą, vis 
dar besiganančią kalnų ganykloje, ir nusprendė vis dėlto privalanti pa- 
sinaudoti palankia proga, kol gyvuliai nepersikėlė į žemesnes pievas. 
Iš arti stipriai paleistas akmuo pargriovė patelę, o smūgis akmeniniu 
vėzdu baigė darbą. 

Kailis buvo tankus ir švelnus - gamta paruošė žvėrį šaltai žiemai, 
o elnienos troškinys virto puikia vakariene. Kai šviežios mėsos aroma- 
tas atviliojo įžūlų ernį, mergina kaipmat paklojo įkyruolį akmeniu ir 
prisiminė, jog pirmuoju jos sumedžiotu gyvūnu tapo genties maistą 
vogęs ernis. Tuomet Ogai pasakė, esą iš ernių irgi galima turėti nau- 
dos. Nuo kvėpavimo neapledėjantis jų kailis puikiai tiko gobtuvams. 
„Šįkart aš pasigaminsiu iš jo gobtuvą“, — tarė sau medžiotoja vilkdama 
nukautą maitėdą į urvą. 

Ji užkūrė ugnies ratą aplink džiovinamą mėsą taip pagreitindama 
džiūvimo procesą ir apsaugodama maistą nuo plėšrūnų; be to, dūmų 
aromato persmelkta mėsa Ailai buvo dar gardesnė. Urvo gilumoje iš- 
kasusi negilią duobę, mat žemių sluoksnis nedidelėje uolų įtrūkoje 
buvo plonas, mergina išklojo jos dugną iš upelio atsineštais akmeni- 
mis, sudėjo išdžiovintą mėsą ir užvertė savo maisto sandėliuką sun- 


kiais uolos luitais. 

Naujasis kailis, kurį išdirbo bedžiovindama mėsą, irgi prisigėrė 
dūmų kvapo, tačiau buvo šiltas, o patiešus kartu su senuoju lova tapo 
nuostabiai patogi. Švariai išplautas vandens nepraleidžiantis elnio 
skrandis virto maišu vandeniui, sausgyslės — virvėmis. Palei uode- 
gą elnio žiemai sukauptas riebalų sluoksnis aprūpino ją taukais. Kol 
džiovino mėsą, mergina kasdien nerimavo, kad nepradėtų snigti, ir 
miegojo lauke, ugnies rato viduryje, protarpiais ją pakurstydama, kad 
per naktį neužgestų. Sukrovus atsargas į saugyklą ją apėmė gerokas 
palengvėjimas ir saugumo jausmas. 

Kai sunkūs debesys paslėpė mėnulį, Aila susirūpino, kaipgi reikės 
skaičiuoti laiką. Mirčiai pasmerkta mergina aiškiai prisiminė Bruno 
žodžius: „Jei dvasioms suteikus malonę tu įstengsi parkeliauti iš ano 
pasaulio, kai mėnulis po vieno ciklo sugrįš į dabartinę fazę, tu vėl galėsi 
gyventi su mumis: Ji nežinojo, ar iš tiesų atsidūrė „aname pasaulyje“, 
tačiau labiau už viską troško sugrįžti atgal. Aila nebuvo įsitikinusi, ar 
jai pavyks, ar jie vėl įstengs ją matyti, jei parkeliaus atgal, tačiau Bruno 
teigimu, turėjo pavykti, todėl ji viltingai įsikibo į vado žodžius. Tik iš 
kur žinos, kada gali sugrįžti, jei mėnulį paslėpė debesys? 

Netikėtai mergaitė prisiminė, kaip Krebas kadaise ją mokė skai- 
čiuoti dienas pasitelkus įrantas ant medinės lazdelės. Ji spėjo, jog 
nuošaliame jų ugniavietės kamputyje šamano slepiamos rantuotos 
lazdelės padėdavo jam apskaičiuoti laiką tarp reikšmingų įvykių. Sykį 
Aila vien iš smalsumo pamėgino pati atlikti eksperimentą stebėdama 
mėnulio fazes. Jai pasidarė įdomu, kiek įpjovų susidarys per vieną 
mėnulio ciklą. Tąkart aptikęs sužymėtą pagaliuką Krebas griežtai ją 
nubaudė. Bausmė įsirėžė.giliai į atmintį kartu su perspėjimu nieka- 
da daugiau taip nesielgti. Ji susirūpinusi visą dieną suko galvą, kaip 
sužinos, kada laikas sugrįžti genties urvan, kol prisiminusi pastarąjį 
nutikimą nusprendė kas vakarą paženklinti lazdelę. Kad ir kaip tvar- 


dydavosi, kaskart, kai įrėždavo įrantą, iš akių pasipildavo ašaros. 

Ašarodavo nelaimingoji tremtinė itin dažnai. Įvairiausi mažmožiai 
sužadindavo prisiminimus apie patirtą meilę ir šilumą. Skersai tako 
liuoktelėjęs išgąsdintas triušis primindavo ilgus pasivaikščiojimus su 
šlubčiojančiu Krebu. Mergina mylėjo grubų, randuotą, vienaakį jo 
veidą. Vos pagalvojusi apie senąjį šamaną paplūsdavo ašarų upeliais. 
Pamačiusi Izai rinktus augalus tuojau pat apsiverkdavo pasikūkčioda- 
ma prisiminusi gydytojos paaiškinimus, kada ir kaip naudoti žoleles. 
Ašaros užliedavo ją tarsi potvynis kaskart, kai atmintyje iškildavo me- 
dicinos krepšį deginantis Krebas. Tačiau sunkiausia būdavo naktį. 

Prie dieninės vienatvės Aila spėjo įprasti vaikštinėdama po laukus 
bei rankiodama augalus ir medžiodama, tačiau naktimis ją anksčiau 
visuomet supdavo žmonės. Sėdėdama prie laužo mažajame savo utve 
ir stebeilydama į šokčiojančius liepsnų atšvaitus ant sienos ji brauk- 
davo ašaras ilgėdamasi mylimų artimųjų draugijos. Mergina bemaž 
labiausiai pasiilgo Ubos. Apimta liūdesio ji prisiglausdavo prie krū- 
tinės kailį ir imdavo siūbuoti pirmyn bei atgal švelniai niūniuodama 
panosėje, tarsi laikytų glėbyje mažylę. Gamta patenkino fizinius Ailos 
poreikius, tačiau ne žmogiškas, dvasines reikmes. 

Vieną naktį iš dangaus patylom pabiro pirmasis sniegas. Iš ryto iš- 
lindusi iš olos Aila aiktelėjo iš susižavėjimo. Žemę apgaubusi baltutėlė 
marška sušvelnino pažįstamo gamtovaizdžio kontūrus paversdama jį 
įstabia stebuklų šalimi, pilna keisčiausių formų augalų. Krūmai pasi- 
puošė aukštomis minkštutėmis sniego kepurėmis, spygliuočiai apsi- 
siautė prabangiais akinamo baltumo apsiaustais, o spindinčiais apda- 
rais aptaisytos plikos lapuočių šakos švytėte švytėjo skaisčiai mėlyno 
dangaus fone. Aila pažvelgė į balto sniego patalo glotnumą suardžiu- 
sius savo pėdsakus ir pasileido per apsnigtą pievą vingiais, keletą kartų 
kirsdama pramintą taką bei sukurdama sudėtingą piešinį ir tuojau pat 
jį sutrypdama. Pabėgiojusi ėmė sekti mažo gyvūnėlio pėdomis, bet 
ūmai apsigalvojo ir užkopė ant siauro uolinės atodangos iškyšulio, 


nuo kurio vėjas švariai nužarstė sniegą. 

Prieš akis nusidriekė didingo kalnagūbrio smailės, padengtos dan- 
gišku atspalviu nusidažiusiu baltumu ir žaižaruojančios prieš saulę 
it milžiniškas tviskantis brangakmenis. Apsidairiusi ji aprėpė akimis 
visą užsnigtą plotą. Tolumoje tarp snieguotų uolynų tyvuliavo balto- 
mis bangų keteromis putota melsvai žalia jūra, tačiau rytinės stepės te- 
bebuvo plikos. Apačioje Aila pastebėjo per baltą plotą skuodžiančias 
mažas figūrėles. Prie genties urvo irgi pasnigo. Viena figūrėlė, rodos, 
judėjo lėčiau ir krypuodama. Staiga visa snieguotoji magija išgaravo. Ji 
paniurusi nusileido žemyn. 

Antroji sniego banga jokio džiaugsmo nebeatnešė. Temperatūra 
gerokai nukrito. Vos išlindus iš urvo į nepridengtą veido odą susmig- 
davo skaudžios negailestingo vėjo adatos. Ketvertą dienų užsitęsusi 
pūga sunešė palei sieną neregėto aukštumo pusnį, kuri beveik užtvėrė 
urvo angą. Rankomis bei sumedžioto elnio klubikauliu išsikasusi tu- 
nelį ji visą dieną rinko malkas. Nulūžusias artimiausių medžių šakas 
sunaudojo džiovindama mėsą, tad dabar teko klampoti toliau. Kelio- 
nės per pusnis ją nukamavo. Maistu Aila buvo apsirūpinusi, tačiau iš 
anksto nepagalvojo apie malkų atsargas. Jei kuras baigsis, o snigti vis 
nesiliaus, ji nebeįstengs išsikapstyti laukan. 

Pirmą kartą nuo tada, kai atsidūrė mažojoje slėptuvėje, ėmė bai- 
mintis dėl savo gyvybės. Įkalinta pievoje aukštai kalnuose žiemos nie- 
ku gyvu nepratemptų. Jai nebuvo kada sukaupti pakankamai atsargų, 
kad užtektų visam šaltajam sezonui. Po pietų sugrįžusi į urvą Aila pa- 
sižadėjo kitą dieną vėl eiti malkauti. 

Iš ryto įsisiautėjusi dar įnirtingesnė pūga galutinai užtvėrė urvo 
angą. Spąstuose atsidūrusią merginą persmelkė baimė. Ji ėmė svarsty- 
ti, kokio storio sniego sluoksnis pastojo jai kelią. Susiradusi ilgą pagalį 
belaisvė įbruko jį tarp susiraizgiusių lazdyno šakų priberdama sniego 
į urvo vidų. Pajutusi oro dvelksmą pažvelgė pro susidariusį plyšelį ir 
pamatė vėjo draikomas snaiges. Palikusi ilgąją šaką sniege Aila sugrįžo 


prie ugnies. 

Tikra laimė, kad jai dingtelėjo mintis pamatuoti sniego sluoksnio 
storį. Pro pagalio prilaikomą skylutę į urvą ėmė smelktis grynas oras, o 
juk ir ugniai, ir pačiai Ailai reikėjo deguonies. Be šios siaurutės orlai- 
dės ji veikiausiai būtų užmigusi ir jau niekada nebeprabudusi. Pasiro- 
do, merginos gyvybei grėsė dar didesnis pavojus, negu pati suvokė. 

Netrukus mergina suprato, kad šilumai viduje palaikyti nė nereikia 
daug ugnies. Sniegas kartu su oro tarpeliais tarp mažų ledinių krista- 
lėlių apšiltino urvą iš visų pusių. Nedidelėje ertmėje būdavo šilta be- 
maž vien nuo jos kūno kaitros. Tačiau jai reikėjo vandens. Ugnį teko 
kūrenti veikiau ne dėl šilumos, o sniegui tirpdyti. 

Vienui viena lindėdama mažučio lauželio apšviestame urve skirtu- 
mą tarp dienos ir nakties Aila įžvelgdavo tik stebėdama pro siaurutį 
plyšelį trykštančią šviesą dieną. Mergaitė rūpestingai kas vakarą, švie- 
sos ruoželiui blėstant, įrėždavo ant lazdelės įrantą. 

Kadangi neturėjo kuo užsiimti, likdavo tik stebeilyti į ugnį ir mąs- 
tyti. Šilta, judri liepsna kapą primenančiame uždarame pasaulėlyje ta- 
rytum pradėjo gyventi atskirą gyvenimą. Sniego belaisvė stebėjo, kaip 
ugnis praryja kiekvieną pliauską palikdama tik žiupsnelį pelenų. Ar 
ugnis irgi turi sielą, dingtelėjo mintis. Kur pasideda ugnies siela jai 
numirus? Anot Krebo, po žmogaus mirties siela keliauja į kitą pasaulį. 
Ar aš dabar esu kitame pasaulyje? Nesijaučiu kitaip, esu tik be galo 
vieniša, ir tiek. Gal mano siela kažkur kitur? Iš kur man žinoti? Tačiau 
man taip neatrodo. Manau, mano siela yra šalia Krebo, Izos ir Ubos. 
Bet juk esu prakeikta, vadinasi, turėčiau būti mirusi. 

Kodėl totemas davė man ženklą žinodamas, kad būsiu prakeikta? 
Kodėl man atrodė, jog jis davė ženklą, jeigu iš tiesų nedavė? Galvojau, 
kad jis mane bando. Galbūt čia dar vienas išmėginimas? O gal totemas 
mane apleido? Tik kodėl jis turėtų mane pasirinkti, o paskui apleis- 
ti? Tai gal neapleido? Gal jis dėl manęs nukeliavo į dvasių pasaulį ir 
kaunasi su blogiu — juk yra kur kas geresnis kovotojas už mane. Gal 


totemas pasiuntė mane čionai palaukti? Ar gali būti, kad šis vis dar 

mane saugo? Bet jeigu aš nesu mirusi, tuomet kas man yra? Aš esu 
neapsakomai vieniša — štai kas man yra. Norėčiau būti ne viena. 

Ugnis vėl išalko, jai reikia maisto. Man atrodo, ir man reikėtų pa- 
valgyti. 

Aila paėmė dar vieną malką iš mažėjančios krūvos ir įmetė į laužą, 
o paskui nuėjo patikrinti oro skylutės. Pastebėjusi tirštėjančias sute- 
mas nuskubėjo paženklinti lazdelės. Nejaugi pūga be atvangos siautės 
ištisą žiemą, ėmė svarstyti. Pakėlusi dienų skaičiavimo pagaliuką įrėžė 
brūkšnelį ir priglaudė prie įrantų pirštus — iš pradžių vienos rankos, 
paskui kitos, tuomet vėl pirmosios ir taip toliau, kol uždengė visas 
įrantas. Vakar buvo paskutinioji diena, vadinasi, jau turiu teisę grįžti 
namo, tačiau kaip man pareiti per tokią pūgą? Mergina dar kartą pa- 
žvelgė pro oro angą. Ji vos ne vos įžiūrėjo tamsoje įkypai tebekrintantį 
sniegą. Papurčiusi galvą Aila sugrįžo prie laužo. 

Kitą dieną pakirdusi ji išsyk nubėgo žvilgtelėti pro skylutę, bet 
sniego audra tebešėlo. Nejaugi ji tikrai niekada nenurims? Juk negali 
snigti ir snigti be paliovos. Ar gali? Aš noriu grįžti namo. O gal Brunas 
pakeitė prakeiksmą, ir šis tapo amžinas? Kas bus, jei niekada negalėsiu 
grįžti, net ir pasitaisius orui? Jeigu dabar dar nesu mirusi, tokiu atveju 
tikrai gaučiau galą. Aš neturėjau pakankamai laiko. Vos spėjau apsirū- 
pinti atsargomis vienam mėnesiui; visos žiemos niekaip neištverčiau. 
Keista, kad Brunas paskyrė laikiną mirties prakeiksmą. Aš to nesiti- 
kėjau. Kažin, ar man būtų pavykę sugrįžti, jei į dvasių pasaulį būčiau 
nukeliavusi pati vietoje savo totemo? Iš kur man žinoti, kad mano 
siela neišėjo? Gal totemas kaip tik saugojo kūną, ko! sielos nebuvo? 
Aš nežinau. Nieko nežinau. Težinau tik tiek, kad Brunui paskyrus ne 
laikinąjį prakeiksmą nebūčiau turėjusi jokios galimybės. 

Galimybė? Ar Brunas kaip tik ir norėjo suteikti man galimybę? 
Ilgų apmąstymų vienatvėje subrandintą Ailos sąmonę staiga aplankė 
nušvitimas, ir įvykiai ūmai įgavo gilią naują prasmę. Man atrodo, už 


išgelbėrą Brako gyvybę vadas dėkojo iš visos širdies. Jis privalėjo mane 

prakeikti net ir to nenorėdamas, nes taip pasielgti reikalauja genties 
papročiai, tačiau Brunas nusprendė suteikti man galimybę. Aš pati 
nežinau, ar esu mirusi. Ar mirusieji valgo, miega ir kvėpuoja? Ji nusi- 
purtė, bet ne dėl šalčio. Manau, daugelis prakeiktųjų tiesiog nebenori. 
Ir aš suprantu kodėl... Ė 

Tuomet kas paskatino mane pasiryžti gyventi toliau? Juk būtų 
buvę be galo lengva nebesikelti, kai pargriuvau bėgdama iš urvo, ir su- 
laukti mirties. Ar būčiau tuomet pakilusi, jei Brunas nebūtų pasakęs, 
jog galėsiu grįžti? Ar neturėdama galimybės vis tiek būčiau mėginusi? 
Vadas pasakė „dvasioms suteikus malonę“. Kokioms dvasioms? Mano 
totemo? Bet argi tai svarbu? Kažkas privertė mane gyventi toliau. 
Galbūt mane apsaugojo totemas, gal žinojimas, kad turiu galimybę, o 


gal ir viena, ir kita. Taip, ko gero, ir viena, ir kita. 


Aila ne iškart susivokė esanti nubudusi, o paskui jai teko pasičiu- 
pinėti akis norint įsitikinti, jog šios atmerktos. Ji užgniaužė klyksmą 
gniuždančioje aklinoje tamsoje. Aš nebegyva! Brunas mane prakeikė, 
ir štai aš mirusi! Niekada iš čia neištrūksiu, niekada nebegrįšiu į urvą, 
jau per vėlu. Piktosios dvasios iš manęs pasišaipė. Jos supyko, kad ne- 
panorau keliauti kartu, ir nubaudė mane privertusios manyti, neva esu 
gyva ir saugi šioje buveinėje, bet iš tiesų aš numiriau. Dvasios mane 
suklaidino. 

Mergina tirtėdama iš baimės įsisupo į kailį bijodama pajudėti. 
Miegojo ji prastai. Be paliovos nubusdavo ir prisimindavo sapnuotus 
košmarus apie siaubingas piktąsias dvasias, žemės drebėjimus, ją pul- 
dinėjančias lūšis, kurios staiga pavirsdavo urviniais liūtais, ir sniegą, 
nesibaigiantį sniegą. 

Vis dėlto galų gale urve tvyrantis specifinis drėgmės kvapas pakišo 


Ailai mintį, jog visi kiti jos pojūčiai, išskyrus regėjimą, vis dar funk- 

cionuoja. Pastarąjį faktą patvirtino ir galvą persmelkęs skausmas, kai 
staiga atsisėdusi ji trinktelėjo pakaušį į akmeninę sieną. 

Kur mano lazdelė, mostelėjo ji tamsoje. Jau naktis, turiu įrėžti įran- 
tą. Ji ėmė repečkoti ir grabinėti tamsoje, tarytum svarbiausia užduo- 
tis gyvenime būtų kuo greičiau surasti pagaliuką. Privalau kas vakarą 
palikti ženklą, tačiau kaip paženklinsiu lazdelę, jei neįstengiu jos ras- 
ti? O gal aš ją jau paženklinau? Kaip sužinosiu, ar jau galiu pareiti 
namo, jeigu nerandu pagaliuko? Ne, aš susipainiojau, ji papurtė galvą 
stengdamasi surikiuoti mintis. Aš jau galiu grįžti, terminas baigėsi, bet 
esu mirusi, be to, pūga niekaip nesiliauja. Lauke vis sninga ir sninga. 
Reikia patikrinti kitą pagalį. Turiu pamatyti sniegą. Kaip pamatysiu 
sniegą tamsoje? 

Atsimušinėdama į įvairius daiktus ji aklai nuropojo palei sieną, 
o pasiekusi angą virš galvos pastebėjo silpną švytėjimą. Ten, viršuje, 
turėtų styroti pagalys. Mergina į vidų nusvirusiomis krūmo šakomis 
užsiropštė aukštyn, užčiuopė ilgąją lazdą ir stumtelėjo. Sniegas pabi- 
ro jai ant galvos, pro atsivėrusį plyšį dvelktelėjo gaivus oras ir sušvito 
mėlyno dangaus lopinėlis. Pūga pagaliau išsikvėpė, o vėjui nurimus 
paskutiniosios snaigės uždengė skylę. 

Gaivus tyras oras praskaidrino galvą. Audra praėjo! Jau nebesnin- 
ga! Aš galiu grįžti namo. Tiktai kaip iš čia ištrūksiu? Ji ėmė trūkčioti 
ir makaluoti pagaliu stengdamasi praplatinti angą. Plyšiui praplatėjus 
atsiskyręs storokas drėgno sniego sluoksnis užvirto tiesiai ant Ailos. 
Jei nepasisaugosiu, pasilaidosiu pati po sniegu. Verčiau reikia pagal- 
voti. Ji nulipo žemyn ir šypsodamasi pažvelgė į šviesą, trykštančią pro 
praplatintą spragą. Susijaudinusi mergina troško kuo greičiau išeiti, 
tačiau prisivertė nurimti ir įvertinti padėtį. 

Būtų gerai, jei ugnis dar rusentų —- mielai išgerčiau arbatos. Atrodo, 
maišelyje dar liko vandens. Taigi, puiku, pagalvojo ji ir atsigėrė gurkš- 
nelį. Maisto pasiruošti irgi nepavyks, bet nieko baisaus neatsitiks, jei 


praleisiu vieną valgymą. Kita vertus, galiu užkąsti džiovintos elnio 

mėsos, kurios nebūtina virti. Ji vėl pribėgo prie urvo angos įsitikin- 
ti, ar dangus tikrai tebėra giedras. O ką man pasiimti? Maisto tikrai 
neprireiks. Atsargų prisiruošėme pakankamai, juolab po mamuto me- 
džioklės. 

Staiga užgriuvo prisiminimų lavina — mamuto medžioklė, hienos 
nugalabijimas, mirties prakeiksmas. Ar jie iš tiesų priims mane atgal? 
Ar vėl mane matys? O jeigu ne? Kur tuomet eisiu? Bet juk Brunas 
sakė, esą galėsiu sugrįžti, taigi taip ir padarysiu. Aila tvirtai tuo tikėjo. 

Svaidyklės tikrai nesinešiu. O pintinę? Juk manąją Krebas sudegi- 
no. Ne, iki kitos vasaros jos neprireiks, o per tą laiką nusipinsiu naują. 
Drabužiai man bus reikalingi - apsitaisysiu jais; be to, įsidėsiu kelis 
įrankius. Sudėjusi į krūvelę visus daiktus, kuriuos ketino neštis, Aila 
ėmė rengtis. Apsivyniojusi pėdas triušio kailiu pamuštu apavu ant vir- 
šaus užmaukšlino dar vieną porą, apsuko kojas triušenos blauzdinėmis, 
susikaišiojo į apsiausto klostes įrankius ir rūpestingai juo apsisiautė. 
Užsimaukšlinusi ernio kailio gobtuvą ir apsimuturiavusi kailiniais 
maišeliais rankas patraukė link angos. Paėjėjusi stabtelėjo, atsigręžė į 
pastarąjį mėnesį namus jai atstojusį urvą, tada nusimovė rankų apdan- 
galus ir žengtelėjo atgal. 

Pati nesuprato kodėl, tačiau jai buvo svarbu palikti mažąją buveinę 
tvarkingą. Apsitvarkydama tarytum padėjo tašką, baigė išgyventą eta- 
pą. Įgimtą tvarkos poreikį dar stipriau įtvirtino Iza, kuri privalėjo nuo- 
lat rūpestingai tvarkyti gausias gydymo priemonių atsargas. Vikriai 
sudėliojusi daiktus į vietas mergina vėl užsimovė ant rankų kailinius 
apdangalus ir ryžtingai patraukė prie sniegu užversto išėjimo. Nors 
dar nežinojo, kokiu būdu, bet buvo nusiteikusi žūtbūt ištrūkti į lauką 
ir sugrįžti į genties urvą. 

Verčiau kepurnėsiuosi viršuje, nes išrausti tunelio storoje sniego 
dangoje apačioje tikrai nepavyks. Ji vėl įsiropštė į lazdyną ir ilgąja lazda 
ėmė dar labiau platinti orlaidę. Atsistojusi ant aukščiausių šakų, kurios 


giliame sniege tik truputį palinko nuo jos svorio, mergina iškišo galvą 

ir nustėro. Kalnų pievelė tapo neatpažįstama. Aplinkui driekėsi neiš- 
brendamas sniego patalas, bemaž siekiantis lazdyno viršūnę. Nebuvo 
matyti nė vieno orientyro — visus juos dengė pusnys. Kaip aš išbrisiu? 
Sniegas pernelyg gilus. Merginą apėmė begalinis nusiminimas. 

Vis dėlto apsižvalgiusi Aila pamažu pradėjo orientuotis. Antai tas 
beržynėlis šalia aukštos balteglės neką aukštesnis už mane. Taigi ten 
sniegas nebus itin gilus. Tik kaip nusigauti iki beržyno? Aila vargais 
negalais išsikepurnėjo pro angą kartu sutrypdama sniegą po savimi. 
Išsiropštusi išsitiesė ant sniego paklotės. Kadangi svoris pasiskirstė di- 
desniame plote, mergina nenugrimzdo gilyn. 

Kiek pagulėjusi atsargiai atsiklaupė ir atsistojo, tik per pėdos ilgį 
įsmigdama į pusnį. Mergina žengė keletą mažų žingsnelių suplodama 
sniegą po kojomis. Ties kulkšnimis surištas laisvas, išsipūtęs, gremėz- 
diškas dvisluoksnis odinis apavas beveik atstojo sniegbačius, kurie ne- 
leido einant pernelyg giliai įklimpti į purų sniegą. 

Vis dėlto klampoti buvo sunku. Ji ėjo nedideliais žingsniais, steng- 
damasi suslėgti sniegą, bet kartais vis tiek įsmukdavo iki šlaunų. Palen- 
gva nusigavo iki tos vietos, kur turėjo tekėti upelis. Dangos sluoksnis 
viršum užšalusio vandens nebuvo pernelyg storas. Prie urvo sienos vė- 
jas sunešė itin gilias pusnis, tačiau kai kuriose vietose bemaž persišvietė 
plika žemė. Aila stabtelėjo mėgindama apsispręsti, ar eiti palei upelio 
vagą iki žiočių, o paskui lanku nusigauti iki genties urvo, ar patraukti 
stačiu tiesesniu keliu. Ji nekantravo kuo greičiau pasiekti namus, todėl 
pasirinko trumpesnį kelią nežinodama, jog šis bus šimtąkart pavojin- 
gesnis. 

Aila pamažu pajudėjo į priekį, tačiau kaskart tekdavo ilgai ieško- 
ti, kur statyti koją, todėl keliavo nepaprastai lėtai. Kai saulė švietė jau 
aukštai danguje, ji nebuvo nuėjusi nė pusės viso to kelio, kurį vasarą 
įveikdavo nuo pirmosios prieblandos iki tamsos. Oras buvo šaltas, ta- 
čiau skaistūs vidurdienio saulės spinduliai maloniai šildė sniegą; nusi- 


kamavusi Aila pernelyg atsipalaidavo ir tapo nepakankamai apdairi. 

Ji perlipo per vėjo nušluotą pliką uolos atbrailą, už kurios prasidėjo 
statokas sniegu padengtas šlaitas, ir paslydo pastačiusi koją ant nuo- 
biryno. Žemyn nusiritę palaidi akmenėliai pastūmėjo kelis didesnius 
akmenis, o šie - dar kelis. Akmenys drėbtelėjo į pusnį išjudindami ją iš 
vietos tuo pat metu, kai Aila prarado pusiausvyrą. Po akimirkos mer- 
gaitė jau ritosi šlaitu žemyn irdamasi per kartu besiritančias sniego 


kaskadas, lydima įkandin grėsmingai dundančios lavinos. 


Krebas gulėjo atmerktomis akimis, kai nešina karštos arbatos puo- 
deliu prisiartino Iza. 

- Žinojau, kad nemiegi, Krebai. Pamaniau, jog prieš atsikeldamas 
norėsi karšto gėrimo. Pūga šiąnakt baigėsi. 

- Žinau, matau pro angą mėlyną dangų. 

Susėdę vienas šalia kito juodu ėmė gurkšnoti arbatą. Pastaruoju 
metu dažnai sėdėdavo drauge tylėdami. Be Ailos prie ugniavietės tapo 
tuščia. Sunku net patikėti, kokia didžiulė tuštuma atsivėrė netekus 
merginos. Krebas ir Iza mėgino ją užpildyti tarpusavio artumu, siek- 
dami taip paguosti ir nuraminti vienas kitą, tačiau ramybės neatrado. 
Uba be paliovos raukėsi ir verkšleno. Niekam nepavyko įtikinti ma- 
žylės, kad Aila mirė; mergytė nuolatos klausinėjo apie ją. Valgydama 
Uba žaisdavo su maistu, pusę išbarstydavo arba išspjaudydavo, paskui 
imdavo aikštytis, prašyti dar, trukdydama Izai darbuotis, kol ši nete- 
kusi kantrybės dukterį išbardavo ir tuojau pat imdavo dėl to gailėtis. 
Atsinaujinęs Izos kosulys pusę nakties neleisdavo jai užmigti. 

Krebas per šį trumpą laiką paseno labiau, nei atrodė įmanoma. Prie 
mažojo dvasių kambarėlio šamanas nesiartino nuo pat tos dienos, kai 
išdėliojo baltus urvinio lokio kaulus dviem lygiagrečiomis eilėmis, 
vieną iš kairės nukreipė į kaukolę ir perkišo per kairiąją akiduobę, 

tardamas šiurkščius kapotus piktųjų dvasių vardų skiemenis bei taip 
suteikdamas joms pripažinimą ir galią. Senukas neįstengė prisiversti 
vėl pažvelgti į kaulus ir nejautė jokio noro kartoti grakščių, sklandžių 
judesių, padedančių užmegzti ryšį su palankiomis, naudingomis dva- 
siomis. Jis jau kurį laiką rimtai svarstė apie pasitraukimą ir ketino per- 
duoti šamano pareigas Guvui. Kai senasis dvasininkas atskleidė savo 
planus Brunui, šis pamėgino jį perkalbėti. 

— O kątu veiktum, šamane? 

— O ką veikia kiti senukai? Aš jau per senas ištisas dienas sėdėti 
šaltame urve. Reumatas vis labiau mane kamuoja. 

— Nesiskubink, Krebai, - švelniai mostelėjo vadas. - Dar kurį laiką 
pasvarstyk. 

Krebas dar pasvarstė ir jau bemaž apsisprendė įdienojus pranešti 
naujieną visiems gentainiams. 

— Manau, leisiu Guvui tapti šamanu, Iza, - mostelėjo senukas šali- 
mais sėdinčiai moteriai. 

— Nuspręsti gali tik tu pats, Krebai, - atsakė nemėgindama brolio 
atkalbėti. 

Gydytoja žinojo, jog po Ailos mirties prakeiksmo jo nebetraukia 
šamano pareigos, kurias ėjo visą gyvenimą. 

— Terminas jau praėjo, ar ne, Krebai? - paklausė Iza. 

— Taip, Iza, jau praėjo. 

— Kaip ji supras jau galinti sugrįžti, jei per pūgą nebuvo matyti mė- 
nulio? 

Krebo atmintyje iškilo diena, kada išmokė mažą mergaitę suskai- 
čiuoti metus iki to laiko, kai ji jau galės turėti kūdikį, o paskui prisimi- 
nė, kaip ši paūgėjusi pamėgino pati skaičiuoti mėnulio ciklo dienas. 

— Jeigu ji gyva, supras, Iza. 

- Ilgai šėlo smarki pūga. Kas per tokią išdrįstų iškišti nosį į lauką? 

— Negalvok apie tai. Aila mirusi. 


— Žinau, Krebai, - nevilties kupinu mostu atsiliepė Iza. 

Krebas pažvelgė į seserį, pagalvojo apie jos sielvartą ir panoro paro- 
dyti, jog supranta ją, panoro paguosti. 

— Man nederėtų to sakyti, bet laikas jau praėjo, jos siela paliko šį 
pasaulį, o kartu iškeliavo ir piktosios dvasios, vadinasi, pavojaus ne- 
bėra. Ailos dvasia kalbėjo su manimi pritš išeidama, Iza. Sakė mane 
mylinti. Ji atrodė tokia tikra, jog aš vos susivaldžiau. Tačiau prakeik- 
to žmogaus siela ypač pavojinga, kadangi visuomet stengiasi apgauti, 
priversti patikėti savo realumu ir išsivesti kartu. Tą akimirką aš bemaž 
troškau iškeliauti drauge su ja. 

— Žinau, Krebai. Kai siela pavadino mane mama, aš, aš... — Iza mos- 
telėjo rankomis nebegalėdama tęsti. 

— Ailos siela meldė manęs nedeginti medicinos krepšio. Jos akyse 
pasirodė vanduo, lygiai kaip tuomet, kai būdavo gyva. Toji akimirka 
man buvo sunkiausia. Ko gero, jei krepšys jau nebūtų pleškėjęs ugnyje, 
aš būčiau jį jai atidavęs. Šis mėginimas buvo paskutinis, ir ji galiausiai 
pasišalino. 

Krebas pakilo, apsivyniojo kailiu ir pasiėmė lazdą. Iza stebėjo brolį. 
Pastaruoju metu jis retai peržengdavo savo ugniakuro teritorijos ribas. 
Nušlubčiojęs iki urvo angos šamanas ilgokai ten stovėjo stebeilydamas 
į žvilgantį sniegą. Nesugrįžo tol, kol Iza nepasiuntė Ubos pakviesti jo 
valgyti. Užkandęs senukas vėl sugrįžo į tą pačią vietą. Po kurio laiko 
Iza prisiartinusi atsistojo šalia. 

— Lauke šalta, Krebai. Tau nederėtų taip ilgai stovėti vėjo pagairė- 
je, - mostu kreipėsi ji. 

— Po daugelio dienų pirmą kartą išsigiedrijo. Gera pamatyti kai ką 
daugiau, ne vien siautėjančią pūgą. 

— Taigi, tačiau bent kartkartėmis sugrįžk prie ugnies pasišildyti. 

Krebas keletą kartų paršlubčiojo prie ugniakuro, o paskui vėl su- 
grįždavo prie angos ir spoksodavo į žiemos peizažą. Dienai baigiantis 
į lauką šamanas ėjo vis rečiau, o per vakarienę, kai nusileidusios sute- 


mos virto tamsa, jis mostelėjo Izai: 

— Pavalgęs nueisiu prie Bruno ugniavietės ir pranešiu, jog nuo šiol 
šamanu bus Guvas. 

— Gerai, Krebai, - nuleidusi galvą acsiliepė ji. 

Viltis išblėso. Iza buvo tikra, jog nebeliko nė menkiausios tikimy- 
bės. Krebas atsistojo atidėdamas į šalį maistą. 

Staiga iš Bruno ugniakuro pusės pasigirdo išgąstingas klyksmas. 
Iza pakėlė akis. Prie įėjimo į urvą stovėjo neregėtas apsnigtas pavidalas 
ir trypčiojo kojomis. 

— Krebai, - šūktelėjo Iza. - Kas ten? 

Krebas kelias akimirkas įdėmiai žiūrėjo pamėkliškos būtybės pu- 
sėn norėdamas įsitikinti, ar ten tik ne kuri nors piktoji dvasia, o paskui 
jo akis išsiplėtė iš nuostabos. 

— Ten Aila! - suriko senukas ir nuklibikščiavo link merginos pa- 
miršęs lazdą, orumą bei paprotį nerodyti jausmų peržengus savo 
ugniavietės teritoriją. 

Šamanas apkabino abiem rankomis savo augintinę ir stipriai pri- 


spaudė prie krūtinės. 


— Čia Aila? Ar čia tikrai Aila, Krebai? O gal jos siela? - mostu pa- 
klausė Iza, kai senolis atsivedė snieguotą merginą prie ugnies. 

Gydytoja bijojo patikėti stebuklu, baiminosi, kad tikroviškai atro- 
danti mergina ūmai pasirodys esanti tik miražas. 

— Čia Aila, - sumosavo rankomis Krebas. — Laikas praėjo. Ji nuga- 
lėjo piktąsias dvasias ir sugrįžo pas mus. 

— Aila! 

Iza pripuolusi ištiesė rankas ir nepaisydama šlapio sniego čiupo 
dukterį į mylintį glėbį. Šlapia buvo ne tik nuo sniego - Ailos skruos- 
tais besiritančių džiaugsmo ašarų būtų užtekę jiems visiems. Izos ran- 
kose laikoma Uba pasimuisčiusi prigludo prie merginos. 

— Aila sugrįžo. Uba visada žinojo, kad Aila nemirusi! — pareiškė 
mažylė teisuolės tonu. 

Aila pakėlė sesutę ir taip stipriai suspaudė, jog toji išsivadavusi ėmė 
gaudyti kvapą. 

— Tu šlapia! - mostelėjo Uba šiaip ne taip išlaisvinusi rankas. 

- Aila, nusivilk šlapius drabužius! - paliepė Iza subruzdusi ir, įme- 
tusi į laužą daugiau malkų, nuskubėjo paieškoti merginai ką apsirengti 
taip nuslėpdama kunkuliuojančias emocijas ir išreikšdama motinišką 
rūpestį. 


— Persirenk greičiau, kitaip mirtinai sušalsi. 

Staiga Iza suvokė ką pasakiusi ir sumišusi pažvelgė į merginą. Aila 
nusišypsojo. 

— Tu teisi, mama. Tikrai galiu peršalti, - mostelėjo sugrįžusioji ir 
nusirišo apsiaustą bei gobtuvą. 

Paskui atsisėdusi ėmė narplioti permirkusius, išbrinkusius apavo 
raištelius. 

— Aš išbadėjusi. Ar yra ko nors užkrimsti? Visą dieną kąsnio bur- 
noje neturėjau, - pratarė apsivyniojusi Izos ištiestu kailiu. Apsiaustas 
buvo šiek tiek mažas ir trumpokas, bet bent jau sausas. - Būčiau su- 
grįžusi anksčiau, tačiau besileidžiant nuo kalno mane užklupo griūtis. 
Man pasisekė, kad milžiniška sniego lavina neužvertė manęs, tačiau 
gerokai užtrukau, kol iš ten išsikepurnėjau. 

Izos nuostaba tetruko akimirką. Dabar ji būtų patikėjusi net ir tuo, 
kad Aila parėjo namo per pačią ugnį. Pats jos sugrįžimas įrodė, jog 
mergina nenugalima. Argi maža kalnų griūtis galėtų ją sulaikyti? Mo- 
teris jau ketino padžiauti peršlapusį Ailos apdarą, bet staigiai atitraukė 
ranką ir įsistebeilijo į nematytą elnio kailį. 

— Iš kur gavai šį drabužį, Aila? - paklausė. 

— Pasigaminau. 

— Arjis... ar jis iš šio pasaulio? - paklausė su nerimu. 

Aila vėl šyptelėjo. 

- Dar ir kaip iš šio. Nejaugi užmiršai? Aš moku medžioti. 

— Nekalbėk taip, Aila! - susinervinusi Iza atgręžė neabejotinai jas 
stebinčiai genčiai nugarą. - Tikiuosi, neparsinešei svaidyklės? 

— Ne. Aš ją palikau, bet juk dėl to niekas nesikeičia. Ši paslaptis 
visiems žinoma. Aš turėjau ko nors imtis, kai Krebas viską sudegino. 
Drabužių įmanoma prasimanyti tik medžiojant. Kailiai neauga nei 
ant gluosnių, nei ant balteglių. 

Krebas patylom stebėjo merginą vis dar neįstengdamas iki galo 
patikėti, kad ji sugrįžo. Šamanui buvo tekę girdėti pasakojimų apie 


žmones, sugrįžusius po mirties prakeiksmo, tačiau jis pats sugrįžimą 

laikė neįmanomu. Mergina atrodė kitokia, buvo pasikeitusi. Įgijo dau- 
giau pasitikėjimo savimi, tapo labiau subrendusi. Nieko stebėtino, juk 
jai tiek daug teko iškentėti. Ji irgi prisimena. Žino, kad sudeginau jos 
daiktus. Kažin, ką dar ji prisimena? Koks tasai dvasių pasaulis? 

- Dvasios! - staiga prisiminęs sumosavo jis. 

Kaulai vis dar išdėlioti! Privalau kuo greičiau suardyti prakeiks- 
mą! 

Krebas nuskubėjo surinkti urvinio lokio kaulų, kurie tebegulėjo iš- 
rikiuoti mirtino prakeiksmo tvarka. Pačiupęs šalia plyšio sienoje lieps- 
nojantį deglą šamanas perėjo trumpą koridorių, įžengė į mažąją olą ir 
išsižiojo iš nuostabos. Urvinio lokio kaukolė buvo pasislinkusi, ilgasis 
kaulas nebekyšojo iš akiduobės, taigi ornamentas jau buvo suardytas. 

Urve, greta žmonių, gyveno daugybė smulkių graužikų, kuriuos 
priviliodavo maisto atsargos bei šiluma. Matyt, vienas iš jų prašmire- 
no pro šalį arba užšoko ant kaukolės ir nurideno ją tolėliau. Krebas 
nusipurtė, atliko apsauginį gestą ir sustūmė kaulus į krūvą tolimajame 
patalpos kampe. Išėjęs pamatė belaukiantį Bruną. 

— Brunai, - šamanas mostelėjo vadui. - Neįtikėtina. Supranti, po 
prakeiksmo įvykdymo aš nesilankiau oloje. Niekas ten nebuvo nuėjęs. 
Dabar norėjau jį suardyti, tačiau kaulų tvarka jau buvo pakeista. 

Senuko veide atsispindėjo nuostaba ir pagarbi baimė. 

— Kas, tavo manymu, nutiko? 

— Matyt, jos totemas tuo pasirūpino. Laikas jau praėjo, todėl, ko 
gero, totemas suardė prakeiksmą, kad mergina galėtų grįžti, - atsakė 
kerėtojas. 

— Tikriausiai tu teisus, - vadas jau ketino atlikti dar vieną mostą, 
bet sudvejojo. 

— Ar nori man kažką pasakyti, Brunai ? 

— Noriu pasikalbėti su tavimi akis į akį, - jis vėl padelsė. - Atleisk 
už kišimąsi. Aš žiūrėjau į tavo ugniavietę. Merginos sugrįžimas mus 

Visi genties nariai tą vakarą sulaužė paprotį, reikalaujantį nusukti 
akis ir nežiūrėti į svetimo židinio teritoriją. Jie neįstengė susiturėti, 
kadangi dar niekad nebuvo matę žmogaus, sugrįžusio iš mirusiųjų pa- 
saulio. 

— Esamomis aplinkybėmis toks elgesys suprantamas. "Tau nėra rei- 
kalo krimstis, - atsakė šamanas ir patraukė toliau. 

— Aš ne dėl to norėjau su tavimi susitikti, - Brunas ranka sulaikė 
senąjį raganių. — Noriu pasiteirauti tavęs apie ceremoniją, - šamanas 
laukiamai žvelgė į tinkamų žodžių ieškantį vadą. - Apie ceremoniją, 
kurią dera atlikti jai sugrįžus. 

— Ceremonijos nebūtinos, pavojus praėjo. Piktosios dvasios atsi- 
traukė, apsauga nebereikalinga. 

— Turiu omenyje ne tokio pobūdžio ceremoniją. 

— O kokio? 

Brunas vėl kurį laiką patylėjo, paskui pradėjo iš kitos pusės: 

— Stebėjau ją kalbančią su tavimi ir Iza. Ar atkreipei dėmesį, šama- 
ne, jog mergina pasikeitė. 

— Apie kokį pasikeitimą kalbi? - atsargiai mostelėjo rankomis Bru- 
no ketinimų dar neperpratęs šamanas. 

- Ji turi stiprų totemą; Drugas visuomet kartoja, esą ją lydi sėkmė. 
Jo manymu, Ailos totemas neša sėkmę ir mums. Galbūt jis teisus. Be 
sėkmės ir stiprios apsaugos ji nieku gyvu nebūtų sugrįžusi atgal. Man 
atrodo, ji pati tai žino. Štai apie kokį pasikeitimą kalbu. 

— Taip, šį skirtumą pastebėjau ir aš. Vis dėlto dar nesuprantu, kaip 
jis susijęs su apeigomis. 

— Ar prisimeni susirinkimą, įvykusį po mamuto medžioklės? 

- Susirinkimą, per kurį apklausėme Ailą? 

— Ne, vėlesnįjį, be jos. Mąsčiau apie tą susirinkimą nuo tada, kai 
mergina išėjo. Netikėjau, kad ji sugrįš, bet supratau, jog jos sugrįžimas 
reikštų, kad turi be galo stiprų totemą, dar galingesnį, negu numanė- 
me. Svarsčiau, ką reikėtų daryti, jeigu Aila sugrįžtų. 

— Ką reikėtų daryti? Mums nieko nereikia daryti. Piktosios dvasios 
pasišalino, Brunai. Ji sugrįžo, bet tebėra tokia pat, kokia buvo visada. 
Ji - paprasčiausia mergina, niekas nepasikeitė. 

— O jeigu aš noriu kai ką pakeisti? Ar egzistuoja tokios apeigos? 

Šamanas suglumo. “ 

— Kokiu tikslu turėtų būti surengtos apeigos? Jei nori pakeisti savo 
elgesį su mergina, apeigų nereikia. Kokius pakeitimus ketini įvykdyti? 
Negaliu nieko pasakyti apie apeigas nežinodamas, kam jų reikia. 

— Jos totemas priklauso genčiai, ar ne? Argi nedera stengtis, kad 
visi totemai būtų laimingi? Noriu atlikti ceremoniją, šamane, bet tu- 
rėsi man pasakyti, ar tokia ceremonija apskritai yra. 

— Brunai, man netapo aiškiau. 

Brunas pasiduodamas ir nebetekęs vilties susišnekėti iškėlė ran- 
kas į viršų. Kol Ailos nebuvo, jis turėjo laiko suvirškinti daugelį vyrų 
pateiktų naujų idėjų, tačiau trikdantys apmąstymų rezultatai sujaukė 


genties vado mintis. 


— Visas šis reikalas be galo neaiškus, tad kaip aš tau išaiškinsiu? Kas 


galėjo pagalvoti, kad ji apskritai sugrįš? Nesuprantu dvasių ir nieka- 
da nesupratau. Nenumanau, ko jos nori. Dėl to ir esi reikalingas tu, 
tačiau tu ne per labiausiai padedi! Šiaip ar taip, visas šis sumanymas 
kvailas. Verčiau dar kartą viską apgalvosiu. 

Brunas apsisuko ant kulnų ir nudrožė šalin palikdamas už nugaros 
sumišusį šamaną. Paėjėjęs kelis žingsnius atsisuko. 

— Pasakyk merginai, kad noriu su ja pasikalbėti, - mostelėjo ir nu- 
žygiavo prie savo židinio. 

Kraipydamas galvą Krebas sugrįžo prie savojo. 

— Brunas nori pasišnekėti su Aila, - pranešė prisiartinęs. 

— Arjis pageidauja kalbėtis dabar pat? - paklausė Iza pastūmėda- 
ma dukteriai dar maisto. - Tikiuosi, vadas leis jai baigti valgyti ? 


— Aš jau soti, mama. Nepraryčiau daugiau nė kąsnelio. Einu. 

Aila nužingsniavo prie kito laužo ir nuleidusi galvą atsisėdo genties 
vadui prie kojų. Jis avėjo tą patį apavą - nudėvėtą ir susiraukšlėjusį 
lygiai tose pačiose vietose. Kai pastarąjį kartą žvelgė į batus, ją kaustė 
siaubas. Dabar siaubas išnyko. Savo pačios nuostabai, nė truputėlio 
nebebijojo Bruno, tačiau jautė jam didesnę pagarbą. Mergina laukė. 
Tik ilgokai luktelėjęs jis suteikė jai teisę kalbėti. Galiausiai pajutusi 
prisilietimą prie peties Aila pakėlė akis. 

— Kaip matau, sugrįžai, Aila, - dvejodamas pradėjo vadas nežino- 
damas, ką pasakyti. 

— Taip, Brunai. 

— Aš nustebau tave pamatęs. Nesitikėjau, kad sugrįši. 

— Mergina irgi nesitikėjo sugrįžti. 

Brunas galutinai suglumo. Jis norėjo pasikalbėti su mergaite, bet 
nerado tinkamų žodžių ir nenumanė, kaip baigti audienciją, kurios 
pats pareikalavo. Šiek tiek luktelėjusi Aila atliko prašymo gestą. 

— Ši mergina ketina kalbėti, Brunai. 

— Gali kalbėti. 

Ji truputį padelsė svarstydama, kaip tiksliau išreikšti tai, ką norėjo 
pasakyti. 

— Mergina džiaugiasi sugrįžusi, Brunai. Ne kartą buvau be galo iš- 
sigandusi, ne kartą buvau tikra, kad nesugrįšiu. 

Brunas neaiškiai suniurzgė. Aš tuo neabejoju, pagalvojo. 

— Buvo sunku, bet, manau, totemas mane apsaugojo. Iš pradžių tu- 
rėjau labai daug darbų, todėl apmąstymams nelikdavo laiko. Tačiau 
kol sėdėjau įkalinta, daugiau nebuvo kuo užsiimti. 

Daug darbų? Įkalinta? Kaip atrodo tasai dvasių pasaulis? Brunas 
jau ketino paklausti, bet paskui apsigalvojo, pamanė iš tiesų nenorįs 
sužinoti. 

— Man rodos, tuomet pradėjau šį bei tą suprasti. 

Aila susimąsčiusi nutilo. Ji norėjo perteikti jausmą, panašų į dėkin- 


gumą, tačiau ne įprastą padėką iš pareigos, ne tą, kokią moteris papras- 

tai reiškia vyrui. Mergina norėjo kreiptis į vadą tiesiog kaip į žmogų, 
troško paaiškinti, jog suprato jį, ir padėkoti už suteiktą galimybę... tik 
gerai nežinojo kaip. 

— Brunai, ši mergina... tau dėkinga. Tu man sakei tokius pat žo- 
džius. Tu dėkojai man už Brako gyvybę. Aš dėkoju tau už savąją. 

Vadas atsilošė ir įsižiūrėjo į merginą — aukšta, plokščiaveidė, mė- 
lynakė. Jos dėkingumo vyras tikėjosi mažiausiai. Juk jis ją prakeikė. 
Kita vertus, ji dėkojo ne už mirties prakeiksmą, Aila pasakė esanti dė- 
kinga už gyvybę. Ar mergaitė suprato, kad jis neturėjo pasirinkimo? 
Ar suvokė, jog jis suteikė jai vienintelę įmanomą galimybę? Nejaugi ši 
keista mergaitė suprato daugiau už jo medžiotojus ir netgi daugiau už 
patį šamaną? Taip, nusprendė genties vadas, ji suprato. Staiga Bruną 
apėmė jausmas, kokio dar niekada nejautė moteriai. Tą akimirką jis 
troško, kad Aila būtų vyras. Dabar jam nebereikėjo sukti galvos, kaip 


paaiškinti šamanui, ko nori. Brunas jau žinojo. 


— Neįsivaizduoju, ką juodu rezga. Abejoju, ar kiti medžiotojai nu- 
tuokia, - pastebėjo Ebra. — Žinau tik tiek, kad dar niekada nemačiau 
Bruno tokio nervingo. 

Moterys susėdusios krūvon gamino maistą šventei. Jos nežinojo 
būsimos puotos priežasties - Brunas tiesiog liepė paruošti vaišes. Tai- 
gi moteriškės apibėrė klausimais Izą ir Ebrą mėgindamos aptikti bent 
menkiausią užuominą. 

- Šamanas visą dieną ir pusę nakties praleido dvasių buveinėje. Ma- 
tyt, įvyks apeigos. Kol Ailos nebuvo, jis nesiartino prie mažojo kam- 
barėlio, o dabar beveik neišeina iš ten, - pakomentavo Iza. - Tapo 
toks išsiblaškęs, jog užmiršta pasistiprinti. Kartais maisto nepastebi 
net atsisėdęs valgyti. 

— Bet jeigu jie ruošiasi apeigoms, kodėl tuomet Brunas pusę die- 
nos pluša kuopdamas plotą urvo gilumoje? — mostelėjo Ebra. - Kai aš 
pasisiūliau išvalyti, jis mane nuvijo. Juk gentis jau turi ceremonijoms 
skirtą vietą, kodėl tuomet jis triūsia lyg moteris tvarkydamas urvą? 

— Kam daugiau jie galėtų ruoštis? - paklausė Iza. - Kaskart, kai pa- 
žiūriu į jų pusę, Brunas su šamanu kuždasi suglaudę galvas, o pamatę 
mane liaujasi kalbėti ir žvelgia kaltais žvilgsniais. Ką dar jie galėtų pla- 
nuoti? Ir dėl ko šį vakarą įvyks šventė? Šamanas vis traukia ir traukia 
į Bruno per dieną sutvarkytą plotą. Kartais užsuka į dvasių olą, tačiau 
paskui vėl sugrįžta ten. Atrodo, tarytum kažką tenai neša, bet urvo 
gilumoje labai tamsu, todėl man nepavyko įžiūrėti. 

Aila tiesiog mėgavosi draugija. Praėjus penketui dienų jai vis dar 
atrodė sunku patikėti, jog vėl gyvena urve kartu su visais, sėdi su mote- 
rimis ir ruošia maistą, lyg niekada nebūtų buvusi ištremta. Kita vertus, 
šiokių tokių pokyčių įvyko. Moterys šalia jos jautėsi truputį nejaukiai. 
Jos laikė merginą mirusia, o mirusiosios sugrįžimas į gyvenimą prily- 
go stebuklui. Gentainės nežinojo, ką pasakyti žmogui, sugrįžusiam iš 
dvasių pasaulio. Aila dėl to nesikrimto, ji džiaugėsi savo sugrįžimu, ir 
tiek. Mergina įsižiūrėjo į motinos krūties besiprašantį Braką. 

— Oga, kaip sugijo Brako rankutė? - pasiteiravo šalimais sėdinčios 
jaunos motinos. 

— Pažiūrėk pati, Aila, - moteris praskleidė vaiko drabužį parody- 
dama Ailai ranką ir petį. - Iza nurišo tvarstį dieną prieš tau sugrįžtant. 
Ranka puikiausiai sugijo, tik tapo mažumėlę plonesnė už kitą. Iza 
sako, jog berniukui pradėjus ja naudotis ji greitai sutvirtės. 

Aila apžiūrėjo sugijusias žaizdas ir švelniai apčiupinėjo kaulą stebi- 
ma išplėstų, timtų berniuko.akių. Moterys bendraudamos vengė temų, 
bent kiek susijusių su Ailos prakeiksmu. Dažnai kuri nors pradėdavo 
kalbą, bet paskui, staiga suvokusi, kur krypsta pašnekesys, nuleisdavo 
rankas viduryje sakinio. Nuolatinis tvardymasis varžė paprasta“ šiltą, 


bičiulišką drauge besidarbuojančių moterų bendravimą. 

— Randai vis dar raudoni, bet laikui bėgant išbluks, - pastebėjo 
Aila ir pažvelgė į vaiką. - Ar tu stiprus, Brakai? — tasai linktelėjo. — 
Parodyk, ar labai stiprus. Ar pajėgsi nulenkti man ranką? —- mergina 
sulenkė alkūnę. - Ne, ne šia ranka, kita, - patikslino berniukui ištiesus 
sveikąją. | 

Berniukas pakeitė rankas ir ėmė spausti. Aila priešinosi tol, kol įsi- 
tikino mažylio pajėgumu, o tuomet pasidavė. - Tu tikras stipruolis, 
Brakai. Vieną dieną tapsi narsiu medžiotoju, tokiu kaip Braudas. 

Ištiesusi rankas Aila pakvietė vaiką į glėbį. Tasai iš pradžių nusi- 
suko, bet paskui apsigalvojo ir leidosi merginos paimamas. Ji iškėlė jį 
aukštai virš galvos, o paskui suspaudė glėbyje. 

— Brakas jau didelis, sunkus ir tvirtas. 

Berniukas kurį laiką patogiai sėdėjo jai ant kelių, bet pamatęs, jog 
ši neturi kuo jo papenėti, ištrūko ir nubėgęs pas motiną įsikniaubė į 
krūtį stebėdamas Ailą didelėmis apskritomis akimis. 

- Esi laiminga motina, Oga. Brakas - nuostabus mažylis. 

— Aš dabar nebūčiau tokia laiminga, jeigu ne tu, Aila, - Oga galų 
gale pralaužė ledus paliesdama temą, kurios visos uoliai vengė. - Iki 
šiol dar nepasakiau, kokia esu tau dėkinga. Iš pradžių labai nerima- 
vau dėl jo, todėl nežinojau, ką pasakyti. Tu irgi, rodos, nenorėjai apie 
tai kalbėti, o paskui tavęs jau nebebuvo. Aš ir dabar nežinau tinkamų 
žodžių. Nemaniau, jog dar kada nors tave išvysiu; sunku patikėti, kad 
sugrįžai. Tu negerai pasielgei paliesdama ginklą ir aš iki šiol nesupran- 
tu, kodėl norėjai medžioti, bet džiaugiuosi, kad taip padarei. Nemoku 
nė apsakyti, kaip džiaugiuosi. Jaučiausi siaubingai, kai tu... kai turėjai 
išeiti, tačiau esu laiminga, kad sugrįžai. 

- Aš irgi, - pridūrė Ebra. 

Kitos moterys pritariamai sulinksėjo. 

Moterų palaikymas apstulbino Ailą. Ji iš paskutiniųjų tramdė susi- 
tvenkusias ašaras, mat baiminosi išgąsdinsianti gentaines, jei akys ims 

— Ir aš džiaugiuosi sugrįžusi, - mostelėjo mergaitė, ir ašaros neval- 
domai išsiliejo upeliu. 

Iza jau žinojo, kad globotinės akys sudrėksta užplūdus stipriems 
jausmams, o ne dėl ligos. Kitos moterys irgi įprato prie šios merginos 
keistenybės ir jau žinojo ašarų reikšmę. Jos tik supratingai linktelėjo. 

— Kaip tu ten jauteisi? - paklausė Oga žvelgdama susirūpinimo ir 
užuojautos kupinomis akimis. 

Aila minutėlę pasvarstė. 

— Buvau vieniša, — atsakė. - Neapsakomai vieniša. Labai pasiilgau 
visų jūsų, - pamačiusi bičiulės žvilgsnyje begalinį gailestį Aila supra- 
to turinti pasakyti ką nors, kas pataisytų jai nuotaiką. - Pasiilgau net 
Braudo, - pridūrė. 

— Hmmm, - numykė Aga. - Tada tikrai buvai be galo vieniša. 

Taip pasakiusi moteris truputį susigėdusi dirstelėjo į Ogą. 

— Aš žinau, kartais su juo sunku bendrauti, - pripažino Oga. - Ta- 
čiau Braudas mano porininkas, man jis nėra blogas. 

— Neatsiprašinėk už jį, Oga, - švelniai pratarė Aila. - Visi Žino, 
kad Braudas tavimi rūpinasi. Turėtum didžiuotis būdama jo moteri- 
mi. Ateityje jis taps vadu, be to, jis puikus medžiotojas - juk Braudas 
pirmasis sužeidė mamutą. Tu nekalta dėl to, kad aš jam nepatinku. Iš 
dalies kalta esu aš pati, nes ne visuomet su juo elgiausi deramai. Nė 
nežinau, kada visa tai prasidėjo, ir nenumanau, kaip baigti šiuos nesu- 
tarimus. Jei tik įstengčiau, taip ir padaryčiau, bet tau nėra reikalo dėl 
to nerimauti. 

- Jis visuomet buvo ūmaus būdo, - pakomentavo Ebra. - Jis kitoks 
nei Brunas. Šamanas nesuklydo paskelbdamas, kad Braudo totemas — 
gauruotasis raganosis. Man atrodo, iš dalies tu, Aila, išmokei jį kon- 
troliuoti susierzinimą. Mokėdamas tvardytis jis bus geresnis vadas. 

— Nežinau, - pakraipė galvą Aila. - Galbūt, jei nesisukiočiau aplink, 


jis taip dažnai nepratrūktų. Manau, sužadinu blogąsias jo savybes. 

Kuriam laikui įsivyravo nesmagi tyla. Paprastai moterys atvirai 
neaptarinėdavo vyrų trūkumų, tačiau pašnekesys sumažino mergaitę 
gaubusią įtampą. Iza išmintingai nusprendė, jog metas keisti temą. 

— Ar kas nors žino, kur yra saldžiosios šaknys? - mostelėjo ji. 

— Manau, jos buvo padėtos Bruno sutvarkytoje urvo dalyje, - atsa- 
kė Ebra. - Galimas daiktas, kad nerasime jų iki kitos vasaros. 

Braudas pastebėjo, kaip prie kirų moterų sėdinti Aila apžiūrinė- 
ja Brako ranką, o paskui suspaudžia jį glėbyje, ir prisiminė, jog ji iš- 
gelbėjo berniukui gyvybę bei tapo jo paties pažeminimo liudininke. 
Merginos sugrįžimas Braudą apstulbino kaip ir kitus. Pirmą dieną 
vyras žvelgė į ją pagarbiai ir netgi baimingai, tačiau pokytis, kurį Kre- 
bas palaikė branda, o Brunas - savos sėkmės įsisąmoninimu, Braudui 
asocijavosi su neregėtu įžūlumu. Sniego išbandymų užgrūdinta Aila 
įgijo ne tik pasitikėjimo savimi bei savo sugebėjimu išgyventi, bet ir 
išmoko ramiai reaguoti į bjaurias kasdienybės smulkmenas. Po visų 
patirtų kančių ir nuolatinės kovos už būvį jos nebeišmušdavo iš vėžių 
niekingos priekabės, kurių efektyvumas nuo pernelyg dažno vartoji- 
mo seniausiai išsikvėpė. 

Aila iš tikrųjų pasiilgo Braudo. Kai slėgė nepakeliama vienatvė, net 
ir jo priekabiavimas atrodė malonesnis už tuštumą ir mylimų žmonių 
ilgesį. Pirmosiomis dienomis mergina išties mėgavosi nuolatiniu ir 
netgi įžūloku jauno vyro dėmesiu. Jis stebėjo kiekvieną sugrįžusiosios 
žingsnį bei judesį. 

"Trečiąją dieną po grįžimo jų santykiai vėl sugrįžo į senąsias vėžes, 
bet kartu įgavo naują atspalvį. Ailai nebereikėjo prisiversti paklusti, 
neliko nė menkiausio užslėpto nepasitenkinimo. Jos ramybė tapo ne- 
sutrikdoma. Kad ir kiek jis burnojo ar net kunkuliavo vos tramdomu 
pykčiu, išmušti Ailos iš pusiausvyros jam nepavyko. Ji klusniai vykdė 
net ir kvailiausius jo reikalavimus. Aila visai to nenorėdama ir nesu- 


vokdama privertė Braudą pasijusti ignoruojamą bei paragauti trupi- 

nėlį atstumtojo dalios, kurios tikrąjį kartumą buvo patyrusi pati. Ji ne- 
paisė jo išpuolių ir į patį nuožmiausią įniršį reaguodavo tarsi į blusos 
įkandimą arba dar mažiau, kadangi įkandus blūsai žmogus bent jau 
imdavo kasytis. Abejingumas pasirodė besantis pati blogiausia reakci- 
ja iš visų galimų. Vyrukas nesitvėrė apmaudu. 

Braudas visuomet troško dėmesio ir mėgaudavosi juo. Pripažinimo 
jam reikėjo tarsi oro. Labiausiai jis įsiusdavo tada, kai kiti juo visiš- 
kai nesidomėdavo. Jam netgi pernelyg nerūpėjo, ar reakcija teigiama, 
ar neigiama, tačiau reaguoti reikėjo būtinai. Vyras įsikalė į galvą, jog 
merginos abejingumą ir nepagarbą nulėmė jo pažeminimas, patirtas 
jos akivaizdoje. Iš dalies jis buvo teisus. Aila žinojo, kad jo galia nėra 
beribė, ir patyrė, jog Braudui neretai pristinga vidinės stiprybės, to- 
dėl veikiausiai todėl ir nejuto tokios pagarbos, kokios jis troško. Bet 
negana to, kad ji jį nepakankamai gerbė ir nereagavo į jį, toji mergina 
nuolat pasiglemždavo kitų dėmesį. 

Jau vien jos išvaizda traukė akį. Dėmesio centre ji atsidurdavo nuo- 
latos: dėl galingo savo totemo, dėl to, jog ją globojo ir mylėjo grės- 
mingasis šamanas, kad mokėsi gydymo paslapčių, ištraukė iš vandens 
Oną, mokėjo meistriškai šaudyti svaidykle, išgelbėjo Brako gyvybę, o 
galiausiai dar ir sugrįžo iš dvasių pasaulio. Kaskart, kai Braudas pade- 
monstruodavo didžiulę drąsą ir laukdavo pelnyto gentainių susižavė- 
jimo bei pagarbos, ji jį užgoždavo. 

Braudas iš tolo piktai dėbsojo į merginą. Kurių galų ji grįžo? Dabar 
visi tik apie ją ir kalba; apie ją visuomet visi kalba. Kai aš sumedžiojau 
stumbrą ir tapau vyras, visi kalbėjo apie nelemtą jos totemą. Argi ji 
stovėjo priešais atidundantį mamutą? Ar jos milžiniškas žvėris vos ne- 
sutrypė, kai reikėjo perrėžti sausgysles? Ne! Ji tik paleido kelis akme- 
nėlius svaidykle, o jie apie nieką daugiau negalvoja, vien tiktai apie ją. 
Brunas dėl jos šaukia susirinkimus, o paskui nesugeba kaip reikiant 
atlikti savo pareigos, todėl ji sugrįžta, ir visi iki vieno vėl kalba apie ją. 


Kodėl jai būtina visuomet viską sugadinti ? 

— Krebai, ko tu nerimsti? Nė nepamenu, ar kada mačiau tave tokį 
susijaudinusį. Elgiesi kaip jaunuolis prieš pirmąją poros ceremoniją. 
Gal paruošti raminamosios arbatos? — paklausė Iza, kai kerėtojas tre- 
čią kartą pašoko, patraukė šalin nuo ugniavietės, bet paskui staiga ap- 
sigalvojęs sugrįžo ir vėl atsisėdo į savo vietą. 

— Kodėl manai, kad esu susijaudinęs? Aš tik stengiuosi viską prisi- 
minti ir mažumėlę pamedituoti, - suglumęs atsakė raganius. 

— Ką tau reikia prisiminti? Tu ilgus metus esi šamanas, Krebai. 
Nėra nė vienos ceremonijos, kurios nesugebėtum atlikti užmerktomis 
akimis. Be to, niekada nemačiau, kad medituotum šokinėdamas. Ko- 
dėl nenori išgerti arbatos? 

— Ne, ne. Nereikia man jokios arbatos. Kur Aila? 

— Tenai, už paskutiniojo ugniakuro, ieško saldžiųjų šaknų. O kodėl 
klausi? 

— Tik norėjau sužinoti, — vėl atsisėsdamas atsakė Krebas. 

Netrukus pasirodęs Brunas mostu pakvietė šamaną. Senasis kerė- 
tojas pakilo ir vyrai abu drauge nužingsniavo į urvo gilumą. Kas jiems 
abiem užėjo, nustebusi pakraipė galvą Iza. 

— Ar dar ne metas? - paklausė vadas jiems priėjus sutvarkytąją vie- 
tą. — Ar viskas paruošta? 

— Pasiruošimai baigti, tačiau, manau, reikėtų luktelėti, kol saulė 
nusileis dar šiek tiek žemiau. 

— Manai! Argi tu nežinai? Maniau, kad tiksliai žinai, ką reikia da- 
ryti. Sakeisi meditavęs ir atradęs atmintyje reikiamas apeigas. Privalo- 
me viską atlikti tiksliai ir teisingai. Kaip gali sakyti „manau“? — pra- 
trūko Brunas. 

— Aš ir meditavau, - ėmė gintis šamanas. - Vis dėlto įvykiai labai 


seni, apeigos vyko kitokioje aplinkoje. Ten nebuvo sniego. Man atro- 

do, net ir žiemą ten nesnigdavo. Nėra lengva tiksliai pasirinkti laiką. 
Žinau tik tiek, kad saulė turi būti žemai. 

— Tu man to nesakei! Kaip gali būti tikras, kad ritualas pavyks? Gal 
verčiau meskime jį iš galvos? Šiaip ar taip, sumanymas niekam tikęs. 

— Aš jau kalbėjausi su dvasiomis; akmenys savo vietose. Dvasios 
mūsų laukia. 

- Sumanymas judinti akmenis man irgi nepatinka. Gal reikėjo at- 
likti apeigas dvasių kambarėlyje? Šamane, ar jos tikrai nesupyks dėl to, 
kad išgabenome akmenis iš mažosios olos? 

— Mes visa tai jau aptarėme, Brunai, ir nusprendėme, jog geriau iš- 
nešti akmenis negu kviesti senąsias dvasias į toteminių dvasių buveinę. 
Patekusios ten senosios gali įsigeisti pasilikti. 

— O iš kur žinai, kad mums jas prižadinus paskui jos vėl sugrįš at- 
galios? Ko gero, užmačia pernelyg pavojinga. Verčiau nutraukime visa 
tai. 

— Galbūt jos truputį ir pasisvečiuos, - pripažino šamanas. - Bet 
kai viską nunešime atgal, dvasios pamatys, jog joms čia nebėra vietos, 
ir iškeliaus. Totemai lieps joms pasišalinti. Bet tavo valia. Jei persigal- 
vojai, pasistengsiu nuraminti dvasias. Mes neprivalome atlikti apeigų 
vien dėl to, kad jos to nori. 

— Ne. Tu teisus. Geriau baikime viską dabar. Dvasios laukia apeigų. 
Beje, vyrai dėl to neapsidžiaugs. 

— Vadas esi tu, Brunai. Be to, jie pamažu pripras ir suvoks, kad pa- 
sielgei teisingai. 

— Ar tikrai, šamane? Iš tiesų? Juk praėjo daugybė laiko. Vis dėlto 
ne vyrai kelia man didžiausią nerimą. Ar mūsų totemai pripažins šį 
sprendimą? Mus lydėjo sėkmė, galbūt net per didelė sėkmė. Manęs 
neapleidžia mintis, kad gali įvykti kas nors baisaus. Nenoriu nuliūdin- 
ti totemų. Trokštu jiems įtikti. Geidžiu, kad jie būtų laimingi. 

— Mes taip ir elgiamės, Brunai, - švelniai pratarė šamanas, - sten- 


giamės jiems įtikti. Visiems. 

— Artu įsitikinęs, jog kitos dvasios supras? Jei įsiteiksime vienoms, 
ar kitos nepasijus paniekintos? 

— Ne, Brunai, aš nesu įsitikinęs, - šamanas jautė vado nerimą ir 
įtampą. Suprato, kokia atsakomybė slegia jo pečius. - Niekas nega- 
li būti visiškai tikras. Mes esame tik žmonės. Net ir šamanas tėra tik 
žmogus. Tegalime pamėginti. Bet, kaip pats pasakei, mus lydėjo sėkmė. 
Taigi, matyt, visų totemų dvasios laimingos. Argi joms besigrumiant 
tarpusavyje mums galėtų taip sektis? Ar dažnai genties medžiotojams 
pavyksta nudobti mamutą nepatiriant sužalojimų? Juk daug kas galė- 
jo nepavykti. Galėjote nukeliauti ilgiausią kelią, neaptikti kaimenės ir 
veltui sugaišti medžioklei palankiausią laiką. Jūs pamėginote, ir jums 
pasisekė. Net Brakas liko gyvas, Brunai. 

Vadas pažvelgė į rimtą raganiaus veidą, pasitempė, ir neryžtingumą 
jo akyse pakeitė tvirtas apsisprendimas. 


— Pakviesiu vyrus, - mostelėjo Brunas. 


Moterims buvo liepta nesiartinti prie tolimojo urvo užkaborio ir 
netgi nežvilgčioti į tą pusę. Iza pastebėjo, jog Brunas kviečia vyrus, ta- 
čiau tuojau pat nusisuko. Kad ir ką jie sumanė, čia buvo tik jų reikalas. 
Nežinia kokio impulso paskatinta moteris kilstelėjo akis kaip tik tada, 
kai du vyrai raudona ochra išdažytais veidais skubiai patraukė prie Ai- 


los. Iza ėmė drebėti. Ko jiems prisireikė iš Ailos? 


Aila Bruno telkiamų vyrų nė nepastebėjo. Ji ramiausiai rausė už. 


atokiausio ugniakuro į krūvą suverstas pintines bei kietus žaliaminės 
odos krepšius ieškodama saldžiųjų šaknų. Išvydusi raudonai išdažytą 
vado veidą, staiga išdygusį priešais ją, mergina aiktelėjo iš nuostabos. 


— Nesipriešink. Nesakyk nė žodžio, - parodė ženklą Brunas. 

Baimės ji nejuto tol, kol akis uždengė raištis, o kai vyrai bemaž at- 
plėšę ją nuo žemės nuvilko į šalį, visa suakmenėjo. 

Pamatę Bruną su Guvu argabenant merginą kiti medžiotojai ėmė 
nuogąstauti. Apie vado ir šamano planuojamas apeigas vyrai žinojo 
ne daugiau už moteris, tačiau suprato, kad, priešingai negu pastarų- 
jų, jų smalsumas netrukus bus patenkintas. Visiems susėdus ratu už 
akmenų, atneštų iš mažosios olos, šamanas perspėjo, kad nemosuotų 
rankomis ir nepratartų nė žodelio, tačiau perspėjimas įgavo kur kas 
didesnę galią, kai kerėtojas kiekvienam įdavė po du ilgus urvinio lokio 
kaulus ir liepė laikyti sukryžiuotus priešais save. Matyt, pavojus išties 
didelis, jeigu prireikė tokios ypatingos apsaugos. Pamatę Ailą medžio- 
tojai pradėjo nutuokti grėsmės pobūdį. 

Brunas pasodino merginą rato viduryje priešais šamaną, o pats įsi- 
taisė jai už nugaros. Raganiui davus ženklą vadas nurišo ceremonijos 
kaltininkei nuo akių raištį. Aila sumirkčiojo leisdama akims apsipras- 
ti. Deglų šviesoje ji įžiūrėjo už urvinio lokio kaukolės sėdintį šamaną, 
sukryžiuotus kaulus laikančius vyrus ir susigūžė iš baimės trokšdama 
prasmegti skradžiai į žemę. 

Ką aš padariau? Juk svaidyklės neliečiau, pagalvojo ji stengdamasi 
prisiminti, kokį siaubingą nusikaltimą galėjo įvykdyti ir už ką atsidūrė 
čia, tačiau taip ir nesuprato, ką padarė ne taip. 

— Nejudėk. Nekalbėk, — vėl perspėjo šamanas. 

Ko gero, net ir norėdama nebūtų įstengusi. Mergina išplėstomis 
akimis stebėjo, kaip šamanas pakilo, padėjo ant žemės lazdą ir pradėjo 
atlikinėti formalius judesius melsdamas Didįjį Lokį ir totemo dvasias 
juos saugoti. Daugelis mostų jai pasirodė nematyti, tačiau Aila spok- 
sojo neatitraukdama akių, gėrėdamasi ne reikšmingais simboliniais 
mostais, o pačiu senuoju kerėtoju. 

Ji gerai pažinojo Krebą - nerangiai šlubčiojantį luošą senuką, sun- 
kiai besiremiantį lazda. Jis buvo tarytum kreivašonė vyro karikatūra: 


viena kūno pusė sunykusi, nenaudojami raumenys atrofavęsi, kita, dir- 

banti už abi, pernelyg išsivysčiusi. Ji ne kartą matė Krebą, kalbantį ofi- 
cialiąja kalba per viešas apeigas ir viena ranka atliekantį sutrumpintus 
judesius, kurie dėl to įgaudavo tik dar daugiau sudėtingumo ir subti- 
lios prasmės. Tačiau dabar, žvelgdama į didingus už kaukolės stovin- 
čio vyro gestus, ji išvydo iki šiol neregėtą kerėtojo asmenybės pusę. 

Nerangumo neliko nė ženklo. Jo vietą užėmė hipnotizuojančiai 
ritmiški, galingi ir kartu neįtikėtinai grakštūs dėmesį prikaustantys 
mostai. Nors rankų gestai ir subtilūs kūno krustelėjimai panėšėjo į 
paslaptingą šokį, šamanas nešoko; jis demonstravo oratorinį meną, 
kalbėdamas taip įtikinamai ir su tokiu įkarščiu, kokio Aila iki šiol 
dar nebuvo mačiusi. Bendraudamas su nematomais klausytojais, ku- 
rie kartais jam būdavo tikresni už priešais sėdinčius žmones, raganius 
tapdavo neįtikėtinai išraiškingas. Urvinio lokio genties šamanas sutel- 
kė visą savo talentą bei galią ir ėmė kviesti į šias išskirtines, neregėtas 
apeigas garbiąsias senovės dvasias. 

— Vėjo dvasia. Oooha! 

Šamanui balsu ištarus šį vardą Ailos nugara perbėgo šiurpuliai. 

— Lietaus dvasia. Zheena! Ūkanų dvasia. Eesha! Aplankykite mus! 
Suteikite mums malonę. Šalia mūsų yra viena jūsiškė, kuri vaikščiojo kar- 
tu su jūsų šešėliais ir, didžiajam urviniam liūtui panorėjus, sugrįžo atgal. 

Jis kalba apie mane, staiga dingtelėjo Ailai. Vyksta apeigos. Ką aš 
veikiu apeigose? Į kokias dvasias jis kreipiasi? Niekada anksčiau tokių 
negirdėjau. Vardai moteriški; maniau, kad visos saugančios dvasios yra 
vyriškos. Iš baimės vis dar tirtanti Aila pajuto susidomėjimą. Vyrai, 
sėdintys priešais it akmeninės statulos, irgi išgirdo šiuos vardus pirmą 
kartą, tačiau jiems šie nebuvo nepažįstami. Senovinių dvasių vardų 
skambesys sužadino tokius pat senus prisiminimus, glūdinčius giliau- 
siuose atminties užkaboriuose. 

— Garbieji senoliai, dvasių keliai ir norai mums nesuprantami, 
mes esame tiktai žmonės ir nežinome, kodėl šią moterį pasirinko itin 


galingas globėjas, nesuvokiame, dėl ko atvedė ją senaisiais takais pas 

jus, tačiau negalime to nepaisyti. Jis kovėsi už ją šešėlių krašte, įveikė 
blogį ir sugrąžino ją mums siekdamas atskleisti savo pageidavimus ir 
perduoti žinią, jog neturime teisės jo atstumti. O galingosios praeities 
dvasios, genties papročiai dabar kiti, tačiau sėdinčioji tarp mūsų laiko- 
si jūsiškių įstatymų. Meldžiame jus, senovės dvasios, kad priimtumėte 
ją, pripažintumėte sava, gintumėte ir kartu saugotumėte visą jos gen- 
tį, - šamanas atsisuko į Ailą. - Priartinkite moterį. 

Stiprios Bruno rankos pakėlė Ailą nuo žemės ir ėmė stumti į priekį, 
kol ji atsidūrė prie pat senojo šamano. Mergina aiktelėjo, kai Brunas 
suėmęs į saują ilgus, šviesius jos plaukus trūktelėjęs atlošė galvą. Nulei- 
dusi akis ji pastebėjo šamaną išsitraukiant iš maišelio aštrų peilį ir iške- 
liant virš galvos. Apimta siaubo mergina pamatė staigiai priartėjančią 
kerėtojo akį bei iškeltą peilį ir vos nenualpo, kai užaštrintas smaigalys 
nusileidęs palietė nepridengtą jos kaklą. 

Aila pajuto stiprų skausmo dilgtelėjimą, bet iš išgąsčio neįstengė 
net riktelėti. Tačiau šamanas tik truputį įpjovė kaklo duobutėje. Šil- 
to kraujo srovelę tuojau pat sugėrė maža kvadratinė minkšto triušio 
kailio skiautelė. Raganius luktelėjo, kol skiautė permirks merginos 
krauju, o tada suvilgė žaizdelę griaužiančiu skysčiu iš Guvo laikomo 
dubens. Galiausiai Brunas ją paleido. 

Ji lyg pakerėta stebėjo, kaip šamanas įmetė krauju permirkusį kailio 
gabalėlį į alyvą negiliame akmeniniame dubenyje. Paskui patarnauto- 
jas įteikė raganiui nedidelį deglą, šis padegė juo alyvą dubenyje ir ty- 
lomis stebėjo, kaip oda pamažu suanglėja paskleisdama stiprų, aitrų 
kvapą. Ugniai išblėsus Brunas praskleidė Ailos apsiaustą ir apnuogino 
kairę šlaunį. Šamanas pamerkė pirštus į akmeniniame dubenyje liku- 
sias nuosėdas ir nubrėžė-po juodą brūkšnį ant kiekvienos iš keturių 
koją vagojančio rando linijų. Mergina stebeilijo apimta nuostabos. Ši 
žymė panėšėjo į totemo ženklą, kuris įpjaunamas ir uždažomas juodai 
per ceremoniją, pažyminčią berniuko tapsmą vyru. Vadui nutempus ją 


atgal šamanas vėl kreipėsi į dvasias. 

— Priimkite šią kraujo auką, garbiosios senovės dvasios, ir žinokite, 
kad jos totemas - urvinio liūto dvasia - nusprendė ją pastūmėti jūsų 
pramintais takais. Žinokite ir neužmirškite, kad mes jus deramai pa- 
gerbėme, suteikite mums malonę ir sugrįžkite ilsėtis patenkintos, jog 
jūsų papročiai neužmiršti. ' 

Ceremonija pasibaigė, Aila lengviau atsikvėpė matydama, kad ša- 
manas vėl atsisėda. Mergina vis dar nesuprato, kodėl vyrai privertė ją 
dalyvauti neįprastose apeigose. Be to, jie, ko gero, dar ne viską atli- 
ko. Brunas, apėjęs aplink, atsistojo priešais ją ir mostu liepė pakilti. Ši 
skubiai pakluso. Kyštelėjęs ranką tarp drabužio klosčių vadas ištraukė 
raudonai nudažytą kaulinį ovalą, išpjautą iš mamuto ilties galiuko. 

— Aila, šį vienintelį kartą, kol mus globoja seniausiosios dvasios, 
tu stovi kaip lygi greta vyrų, - mergina suabejojo, ar teisingai suprato 
vado žodžius. — Išėjusi iš čia daugiau niekada negalėsi laikyti savęs Iy- 
gia vyrui. Tu esi moteris ir visuomet liksi moterimi. 

Ji pritariamai sulinkčiojo. Juk ir taip žinojo, kad yra moteris. Jau- 
tėsi sumišusi. 

- Šis ovalas išpjautas iš mūsų sumedžioto mamuto ilties. Medžiok- 
lė buvo itin sėkminga, nenukentėjo nė vienas vyras, mes parsinešėme 
didžiulį žvėrį. Šį gabalėlį pašventino Didysis Lokys, o šamanas nudažė 
šventąja raudona spalva; čia yra galingas medžioklės talismanas. Kiek- 
vienas genties medžiotojas panašų nešiojasi savo amulete, kiekvienas 
privalo tokį turėti. 

Aila, nė vienas berniukas netampa suaugusiuoju, kol nenužudo 
pirmojo savo grobio, tačiau nužudęs nebegali likti vaikas. Labai se- 
niai, aplinkui vis dar plevenančių dvasių laikais, genties moterys irgi 
medžiodavo. Mes nežinome, kodėl tavo totemas nuvedė tave šiuo se- 
nuoju keliu, tačiau negalime nekreipti dėmesio į urvinio liūto dvasios 
norus, privalome suteikti leidimą. Aila, tu nužudei pirmąjį grobį ir 
privalai prisiimti suaugusiojo atsakomybę. Vis dėlto tu esi moteris, o 


ne vyras, ir visais atžvilgiais, išskyrus vieną, visuomet liksi moteris. Tu 

gali naudotis vien tik svaidykle, tačiau nuo šiol, Aila, tu esi medžio- 
janti moteris. 

Kraujas siūbtelėjo Ailai į veidą. Ar gali būti? Ar ji išties teisingai 
suprato Bruno žodžius? Už naudojimąsi svaidyklę patyrė išmėginimą, 
po kurio nebesitikėjo likti gyva, o dabar jai leidžiama naudotis ginklu? 
Leidžiama medžioti? Atvirai? Neįtikėtina! 

- Šis talismanas priklauso tau. Įsidėk į amuletą. 

Aila išsitraukė iš po drabužio ant kaklo kybantį maišelį, apgraibo- 
mis atnarpliojo mazgelius ir paėmusi iš Bruno kaulinį ovalą įsidėjo ša- 
lia raudonos ochros bei fosilijos ir užrišusi vėl paslėpė odinį kapšelį. 

— Kol kas niekam nieko nesakyk, aš paskelbsiu naujieną prieš šio 
vakaro šventę. Vaišės surengtos tavo garbei, Aila, pažymint tavo pir- 
mąjį grobį, - pasakė Brunas. - Tikiuosi, antrasis bus skanesnis už 
hieną, - pridūrė jis, ir akyse sužybčiojo linksmi žiburiukai. - Dabar 
apsisuk aplink. 

Ji padarė, kaip liepiama, ir pajuto akis vėl uždengusį raištį, o du vy- 
rai parvedė ją atgal ir galiausiai raištį nurišo. Aila stebėjo, kaip Brunas 
su Guvu sugrįžo į vyrų ratą. Gal ji sapnuoja? Palietusi kaklą užčiuopė 
šamano peilio paliktą žaizdelę, nuleidusi ranką žemiau apčiupinėjo 
tris iškilumus amulete, paskui praskleidė drabužį ir įsižiūrėjo į dar lip- 
nius juodus brūkšnius, dengiančius keturis randus. Medžiotoja! Aš 
esu medžiotoja! Genties medžiotoja. Jie sakė, esą mano totemas to 
norėjo, todėl negalį jo nepaisyti. Mergina sugniaužė amuletą, užmerkė 
akis ir pradėjo atlikinėti oficialius gestus. 

— Didysis urvini liūte, kodėl aš tavimi abejojau? Mirties prakeiksmas 
tapo man sunkiu išmėginimu, pačiu baisiausiu iš visų, bet gavau už jį 
nepaprastą dovaną. Tu nusprendei, kad esu jos verta, ir aš be galo dėkin- 
ga už tai. Žinau, Krebas buvo teisus - mano gyvenimas niekada nebus 
lengvas, nes tu esi mano totemas, bet aš visuomet būsiu tavęs verta. 

Efektinga ceremonija išties įtikino vyrus, jog Ailai turi būti leista 


medžioti... įtikino visus, išskyrus vieną. Braudas nesitvėrė įniršiu. Jei 


kn 


URVINIO LOKIO GENTIS 


nebūtų įbaugintas šamano perspėjimo, būtų pasitraukęs iš apeigų. Jis 
nenorėjo dalyvauti rituale, suteikiančiame moteriai ypatingas privile- 
gijas. Piktai dėbsojo į šamaną, tačiau didžiausias jauno vyro apmaudas 
buvo nukreiptas į Bruną - tulžis tiesiog veržėsi per kraštus. 

Čia jo darbas, galvojo Braudas. Jis nuolatos ją gina, visada rodo 
jai palankumą. Kai nubaudžiau ją už įžūlumą, grasino man mirties 
prakeiksmu. Man, savosios moters sūnui! O juk mergiotė tuomet nu- 
sipelnė bausmės. Brunui derėjo prakeikti ją taip, kaip reikia, derėjo 
prakeikti visiems laikams. O jis štai leidžia jai medžioti lyg vyrui. Kaip 
jis drįsta? Macyt, Brunas sensta. Jis nevadovaus genčiai amžinai. Vieną 
dieną vadu tapsiu aš, štai tada ir parodysiu jiems. Tuomet jis nebegalės 
jos saugoti, privilegijų neliks nė ženklo; štai tada lai pamėgina išsisukti 


nenubausta už akiplėšiškumą! 


Tą pačią žiemą, kai pelnė savo titulą, medžiojančiai moteriai su- 
kako dešimtieji metai. Iza parylom džiaugėsi apimta palengvėjimo, 
kai pastebėjo kūno pokyčius, pranašaujančius artėjančias pirmąsias 
mėnesines. Platėjantys klubai bei ant krūtinės kylantys du apvalumai 
pamažu ėmė keisti mergaitės figūrą įtikindami moterį, kad jos duktė 
nėra pasmerkta amžinai vaikystei. Gaktą ir pažastis padengus švel- 
niems plaukeliams netrukus pirmąkart pasirodė kraujas; pirmą sykį 
jos totemas susikovė su kita dvasia. 

Aila dabar jau suprato bemaž neturinti galimybės pagimdyti kūdi- 
kį, kadangi jos totemas buvo pernelyg stiprus. Ji neapsakomai troško 
mažylio. Nuo tada, kai gimė Uba, mergaitė svajojo apie savo vaiką, 
kurį apipiltų meile bei rūpesčiu... bet ji susitaikė su galingojo urvinio 
liūto siunčiamais išbandymais ir apribojimais. Jai visuomet patikdavo 
globoti genties kūdikius ir augesnius vaikus, kol jų motinos triūsdavo, 
ir kaskart pajusdavo skaudų dilgtelėjimą, kai šie, palikę ją, nubėgdavo 
Žįsti pas kitą moterį. Tačiau dabar ji bent jau žinojo esanti suaugusi, o 
ne ištįsėlis vaikas. 2 

Aila itin gerai suprato ir užjautė Ovrą, kuri dar keletą kartų paty- 
rė persileidimą, nors iš pradžių bebro totemas ne itin priešindavosi, ir 
moteris nesunkiai pastodavo, paskui, tarytum susizgribęs, šis ūmai pa- 


šėldavo. Ko gero, Ovrai buvo lemta likti bevaikei. Po mamuto medžiok- 

lės žygio ir ypač Ailai sulaukus fizinės brandos dvi jaunos moterys itin 
suartėjo ir dažnai bendraudavo. Iš prigimties santūri ir tyli Ovra kal- 
bėdavo nedaug, buvo tikra priešingybė draugiškai ir atvirai Ikai, tačiau 
juodvi su Aila siejantis tarpusavio supratimas pamažu peraugo į artimą 
bičiulystę, kuri įtraukė netgi Guvą. Akivaizdžius, šiltus abipusius jau- 
nojo šamano padėjėjo ir jo moters jausmus vienas kitam matė visi. Ovra 
dėl to tik dar labiau sielojosi. Jausdama savo porininko supratingumą 
bei švelnią meilę ji dar stipriau troško padovanoti jam kūdikį. 

Dideliam Braudo džiaugsmui Oga vėl laukėsi. Moteris pastojo vos 
nujunkiusi trejų metukų sulaukusį Braką. Ko gero, buvo tokia pat 
vaisinga kaip Aga ir Ika. Drugas, sykį pastebėjęs dvimetį Agos sūnų 
daužantį vieną į kitą du akmenis, buvo įsitikinęs, jog berniukas išmoks 
gaminti įrankius ir taps lauktąja jo pamaina. Įrankių dirbėjas parinko 
putliai mažai Grubo rankutei tinkamą akmeninį plaktukėlį ir darbuo- 
damasis leisdavo vaikui žaisti šalia bei mėgdžioti jį trupinant nereika- 
lingas titnago atskalas. Dvejų metų sulaukusi Ikos dukrelė Igra, rodos, 
paveldėjo draugišką motinos būdą — linksma apskritaveidė mažylė 
užkariavo visų širdis. Bruno gentis pamažėle gausėjo. | 

Anksti pavasarį Aila vėl praleido keletą dienų atskirai nuo genties 
mažajame urve kalnų slėptuvėje — atėjo privalomos moteriškosios 
tremties metas. Po šiurpiojo mirties prakeiksmo šis trumpas laikotar- 
pis jai prilygo atostogoms. Mergina negaišo laiko veltui - tobulino 
per žiemą primirštus svaidymo įgūdžius kaskart su nuostaba sau pri- 
mindama, jog jai nebėra reikalo slapstytis. Nors Aila be vargo apsirū- 
pindavo maistu, vis tiek nekantriai laukdavo kasdienių susitikimų su 
Iza iš anksto sutartoje vietoje netoli genties urvo. Labiausiai merginą 
džiugino ne gausybė atnešto maisto, kurio nė neįstengdavo įveikti, o 
pati Izos draugija. Nors naktimis vienatvė vis dar slėgdavo, guodė ži- 
nojimas, kad tremtis tėra laikina ir greitai baigsis. 

Juodvi dažnai šnekučiuodavosi iki vėlumos, ir Ailai tekdavo grįž- 


ti pasišviečiant deglu. Iza taip ir nesiliovė būgštauti matydama elnio 

kailio apsiaustą, kuriuo Aila apsirūpino būdama „mirusi“, todėl jau- 
noji moteris nusprendė palikti kailį mažajame urve. Ailą, kaip ir kitas 
merginas, viso to, ką turi žinoti moteris, išmokė motina. Iza įdavė jai 
pluoštą minkštų, drėgmę gerai sugeriančių odinių juostelių, kurias 
reikėjo ryšėti pritvirtintas prie juosmens diržo, ir parodė kokius sim- 
bolius būtina išvedžioti prieš užkasant krauju išmirkusią odą giliai į 
žemę. Ji paaiškino, kokia poza ir kokie judesiai reikalingi tuo atveju, 
kai vyras sumano patenkinti savąjį poreikį, ir kaip apsivalyti po to. Nuo 
šiol Aila buvo moteris, todėl privalėjo mokėti atlikti visas suaugusios 
genties narės pareigas. Jos aptarė daugybę moteriškų paslapčių, nors 
kai kurias mergina jau žinojo iš medicinos pamokų. Kalbėjo apie gim- 
dymą, žindymą, spazmus palengvinančius vaistus. Iza atskleidė, kokie 
veiksmai bei judesiai genties vyrams atrodo gundantys ir padeda įžieb- 
ti geismą. Jos kalbėjosi apie susiporavusios moters įsipareigojimus. Iza 
nuoširdžiai papasakojo dukteriai viską, ką kadaise pati sužinojo iš savo 
motinos, nors širdies gilumoje abejojo, ar atgrasios išvaizdos merginai 
visų tų žinių kada nors prireiks. 

Tik vienos temos Iza nelietė. Daugelis merginų jau prieš tapdamos 
moterys paprastai būdavo nusižiūrėjusios kurį nors jaunuolį. Nors nei 
mergaitė, nei jos gimdytoja neturėjo teisės tiesiogiai reikšti pageida- 
vimų šiuo klausimu, su savo porininku gerai sutarianti motina dažnai 
atskleisdavo vyrui dukters pageidavimus. Vyras panorėjęs galėdavo 
perduoti tuos sprendimus priimančiam vadui. Jei vadas neturėdavo 
numatęs kito kandidato ir jeigu nusižiūrėtasis jaunuolis irgi parody- 
davo susidomėjimą, jaunos moters svajonė kartais virsdavo tikrove. 

Deja, norai išsipildydavo ne visada. Pačiai Izai šiuo atžvilgiu nepa- 
sisekė. Taigi, nors jaunos subrendusios moterys su savo motinomis itin 
dažnai ir su dideliu susidomėjimu šnekučiuodavosi apie galimus pori- 
ninkus, Iza su Aila to neaptarinėjo. Jaunų nesusiporavusių vyrų gentyje 
nebuvo, bet net jei ir būtų, Izos įsitikinimu, šie nebūtų norėję imti į po- 


ras jos dukters, kaip nė vienas vyras nenorėjo paversti jos antrąja savo 

moterimi. Beje, pačios Ailos jaunuoliai, rodos, irgi nedomino. Mer- 
ginai nė nekilo mintis apie porininką, kol Iza nepradėjo kalbėti apie 


susiporavusios moters priedermes. Tačiau vėliau ji apie tai susimąstė, 


Netrukus po savojo sugrįžimo iš moteriškosios tremties, vieną sau- 
lėtą pavasario rytą, Aila patraukė prie šalia urvo trykštančio šaltinio 
prisemti į odinį maišą vandens. Lauke daugiau nieko nebuvo. Mergina 
atsiklaupė ir pasilenkė ketindama panardinti maišą, bet staiga sustin- 
go žvelgdama į įkypų rytinių saulės spindulių nutviekstą lygų veidro- 
dinį baseinėlio paviršių. Didžiuma vandens telkinių aplink urvą buvo 
tekantys upeliai, o į tvenkinuką ji paprastai nespoksodavo iki pat tos 
akimirkos, kai sujudino ramų paviršių panardindama indą. 

Jauna moteris įdėmiai įsižiūrėjo į keistai plokščią savo veidą, ryškų 
žandikaulį, apskritus jaunatviškus skruostus, aukštus skruostikaulius, 
ilgą, glotnų kaklą. Smakrą dalijo negili duobutė, lūpos buvo putlios, 
nosis nedidelė ir tiesi, skaisčias, pilkšvai mėlynas akis supo tankios 
blakstienos, šiek tiek tamsesnės už saulės spinduliuose žvilgančius 
auksinius plaukus, švelniomis bangomis krintančius ant pečių. Akis 
įrėmino irgi kiek tamsesni antakiai, išlinkę ant lygios, tiesios, aukštos 
kaktos, be jokio nuožulnumo ir be išsišovusios antakių linkio. Aila 
staigiai atšlijo nuo tvenkinio ir bėgte pasileido atgal į urvą. 

- Aila, kas nutiko? - mostelėjo Iza matydama, jog duktė aiškiai dėl 
kažko sunerimusi. 

— Mama! Aš pamačiau savo atspindį vandenyje. Aš atgrasi! Ak, 
mama, kodėl aš tokia atgrasi? —- karštai sumosikavo rankomis ji ir puo- 
lusi globėjai į glėbį apsipylė ašaromis. 

Kiek siekė jos atmintis, Aila niekada nematė jokių kitų žmonių, 


išskyrus genties narius. Kito etalono ji neturėjo. Aplinkiniai pamažu 

prie jos priprato, tačiau ji pati ūmai suvokė nesanti panaši nė į vieną iš 
jų, ji atrodė kitokia, nenormali. 

— Liaukis, Aila, - spausdama prie krūtinės jauną moterį ėmė ra- 
minti Iza. 

— Aš nežinojau, kad esu tokia negraži, mama. Aš nežinojau. Koks 
vyras panorės su manimi poruotis? Niekada neturėsiu poros. Niekada 
neturėsiu kūdikio. Niekada nieko neturėsiu. Kodėl aš tokia bjauri? 

— Aš nepavadinčiau tavęs bjauria, Aila. Tu kitokia. 

— Aš bjauri! Bjauri! - Aila tik purtė galvą ir nesileido guodžiama. — 
Pažiūrėk į mane! Aš per didelė, esu aukštesnė už Braudą ir Guvą. Aš 
beveik lygi su Brunu! Aš baidyklė. Esu didelė, baisi ir niekada neturė- 
siu poros, - sumosavo vėl sukūkčiodama. 

— Aila! Liaukis! - krestelėjo ją už pečių Iza. - Išvaizdos nepakeisi. 
Tu gimei ne gentyje, Aila, gimei kitiems, todėl esi panaši į juos, ir nieko 
čia nepadarysi. Privalai susitaikyti. Teisybė, galbūt tu niekada neturėsi 
poros; su tuo irgi turi susitaikyti. Bet šito niekas tiksliai nežino, todėl 
nereikia prarasti vilties. Netrukus tu tapsi gydytoja, paveldėjusia mano 
giminės žinias. Net ir neturėdama vyro, užimsi garbingą padėtį. 

Kitą vasarą vyks genčių sambūris. Susirinks daugybė mūsiškių. Juk 
žinai, mūsų gentis ne vienintelė. Galbūt susirasi vyrą iš kurios nors 
kitos. Gal nelabai jauną, neužimantį aukštos padėties, bet turėsi pori- 
ninką. Zougas apie tave labai geros nuomonės, todėl tau labai pasisekė. 
Jis jau išdėstė Krebui žinią, kurią šis turės kai kam perduoti. Zougas 
turi giminių kitoje gentyje ir liepė Krebui pasakyti, jog jis labai tave 
vertina. Jo manymu, tu galėtum tapti puikia porininke kuriam nors 
vyrui, ir jis nori, kad jie apie tai pasvarstytų. Jis netgi sakė, girdi, pats 
paimtų tave į porą, jei tik būtų jaunesnis. Neužmiršk, mūsų gentis ne 
vienintelė, pasaulyje yra ir daugiau vyrų. 

— Zougas iš tiesų taip pasakė? Nepaisydamas mano bjaurumo? — 


mostu paklausė Aila, o jos akyse sušvito viltis. 

— Taigi, pasakė. Turėdama jo rekomendaciją ir tapusi mano įpėdine 
neabejotinai surasi vyrą, kuris tavęs panorės, net jei ir atrodai kitaip. 

Virpanti Ailos šypsena išblėso. 

— Bet tokiu atveju aš turėsiu iškeliauti. Turėsiu gyventi kitur. Aš 
nenoriu palikti tavęs, Krebo ir Ubos. 

— Aila, aš jau sena. Krebas irgi nebe jaunas, o Uba po kelerių metu 
taps moterimi ir sukurs porą. Ką tu tuomet darysi? - mostelėjo Iza. 
Vieną dieną Brunas perduos vadovavimą Braudui. Abejoju, ar saldus 
bus tavo gyvenimas gentyje Braudui tapus vadu. Manau, bus geriausia, 
jei tu išsikraustysi, o genčių sambūris - puiki proga. 

— Ko gero, mama, tu teisi. Kažin, ar norėčiau čia gyventi vadovaujant 
Braudui, tačiau mintis, kad turėčiau palikti jus, man nepakeliama, - su- 
raukusi antakius pratarė ji, bet po akimirkos pralinksmėjo. - Tačiau iki 
kitos vasaros dar ištisi metai, todėl iki tol man nėra ko nerimauti. 

Ištisi metai, pagalvojo Iza. Ak, vaikeli, tikriausiai turėsi sulaukti 
mano amžiaus, kad suprastum, kaip sparčiai pralekia vieneri metai. 
Tu nenori palikti manęs? Vis dėlto tu nė nenumanai, kaip aš tavęs il- 
gėsiuosi. O kad gentyje atsirastų vyras, kuris tave paimtų... o kad Brau- 
das neturėtų tapti vadu... 

Tačiau moteris nė menkiausiu judesiu neatskleidė dukteriai savo 
liūdnų minčių, kai toji nusišluosčiusi akis patraukė parnešti vandens. 
Šįkart į tvenkinio paviršių ji nebežiūrėjo. 

Tą pačią dieną po pietų sustojusi pamiškėje Aila pro tankius me- 
džių lapus žvelgė į urvą. Keli žmonės šnekučiuodamiesi darbavosi lau- 
ke. Ji pasitaisė per petį permestus du triušius, dirstelėjo į svaidyklę, 
užkištą už diržo, ir paslėpė ją po drabužio klostėmis, bet paskui vėl 
ištraukė ir atvirai pasikabino ant juosmens. Nervingai mindžiukuoda- 
ma dar kartą pasižiūrėjo į urvo pusę. 

Brunas suteikė man leidimą, pagalvojo. Įvyko apeigos, vadinasi aš 
tikrai galiu. Aš esu medžiotoja. Medžiojanti moteris. Aila kilstelėjo 

Kelioms akimirkoms visi buvusieji lauke sustingo ir nustėrę įsi- 
stebeilijo į jauną moterį, kuri žygiavo link jų nešina dviem per petį 
permestais triušiais. Atsitokėję ir suvokę, kaip nemandagiai elgiasi, 
gentainiai suskubo nuleisti akis. Ailos veidas liepsnojo, tačiau ji drožė 
nosies tiesumu, nekreipdama dėmesio į dėbčiojimus vogčiomis. Pa- 
siekusi vėsų urvą ir dingusi nustėrusiems stebėtojams iš akių lengviau 
atsikvėpė. Viduje tvyrančioje prieblandoje nepaisyti aplinkinių žvilgs- 
nių buvo lengviau. 

Ailai prisiartinus prie Krebo ugniavietės Izos akys irgi išsiplėtė, ta- 
čiau moteris kaipmat susigriebė ir nusisuko į šalį nė neužsimindama 
apie triušius. Ji nežinojo, ką pasakyti. Ant lokio kailio sėdintis Kre- 
bas veikiausiai meditavo ir, rodos, jos nė nepastebėjo. Iš tiesų šamanas 
pastebėjo ją įeinančią į urvą ir, kol medžiotoja pasiekė židinį, spėjo 
užmaskuoti nuostabą. Niekas nepratarė nė vieno žodžio, kai mergina 
numetė laimikį prie ugnies. Po kelių akimirkų į vidų įpuolė Uba. Mer- 
gaitė nė trupučio nesutriko ir sureagavo nuoširdžiai. 

— Ar tu tikrai pati juos sumedžiojai? - paklausė vyresniosios bi- 
čiulės. 

— Tikrai, - linktelėjo Aila. 

— Kokie riebūs! Gardžiai atrodo! Mama, ar šiandien valgysime 
juos pietums? 

— Na taip, tikriausiai, - dvejodama atsakė vis dar suglumusi Iza. 

— Nudirsiu jiems kailius, - nusprendė Aila skubiai išsitraukdama 
peilį. 

— Ne, Aila. Tu juos sumedžiojai, todėl nudirsiu aš. 

Aila atsitraukusi stebėjo, kaip Iza darinėja triušius, skubiai pamau- 
na ant iešmo ir pakabina virš ugnies. Mergina jautėsi taip pat nesma- 
giai, kaip ir Iza. 

— Buvo skanu, Iza, - vėliau pagyrė maistą Krebas tebevengdamas 
tiesioginių komentarų apie Ailos medžioklę, tačiau Uba jokio nesma- 


gumo nepatyrė. 

— "Triušiai buvo puikūs, Aila, bet kitą kartą galėtum parnešti teter- 
viną. 

Uba, kaip ir Krebas, labiausiai mėgo paukščius plunksnuotomis 
kojomis. 

Kitą sykį Ailai parnešus į urvą laimikį aplinkiniai tokio didelio 
šoko nepatyrė, o ilgainiui jos medžioklė tapo bemaž kasdienybe. Kai 
prie Krebo ugniakuro atsirado sava medžiotoja, šamanas sumažino iš 
kitų gaunamą dalį, neatsisakė tik išimtinai vyrų medžiojamų didelių 
žvėrių mėsos. | 

Pavasarį Ailą užgriuvo daugybė darbų. Dėl medžioklės moteriško- 
sios ruošos dalis jai nebuvo sumažinta, be to, reikėdavo pririnkti Izai 
žolelių, tačiau Aila visu kuo džiaugėsi, kunkuliavo energija ir jautėsi 
kaip niekad laiminga. Džiaugėsi, kad gali medžioti nesislapstydama, 
kad sugrįžo į gentį, kad galiausiai tapo moterimi ir mėgavosi su kito- 
mis gentainėmis užsimezgusia artimesne bičiulyste. 

Nors Ebra su Uka neįstengė užmiršti Ailos kitoniškumo, abi vyres- 
nio amžiaus moterys merginą pripažino; Ika visuomet buvo draugiška; 
kai išgelbėjo skęstančią Oną, Agos ir jos motinos nuostatos visiškai pa- 
sikeitė. Ovra tapo artima drauge, o Oga irgi nebeslėpė simpatijos, nors 
Braudas elgėsi priešiškai. Paaugliška Ogos aistra išblėso, atvėsinta laiko 
bei neprognozuojamų vyro protrūkių, ir virto paprasčiausiu įpročiu. 
Na, o Braudo neapykanta ir keršto troškimas po Ailos pripažinimo me- 
džiotoja tik dar labiau sustiprėjo. Jis ir toliau ieškojo būdų ją kankinti, 
stengėsi priversti jauną moterį reaguoti. Mergina įprato prie nuolatinio 
jo priekabiavimo ir išmoko prisitaikyti neprarasdama pusiausvyros. Ji 


jau ėmė manyti, kad Braudui niekada nebepavyks jos sutrikdyti. 


Pavasariui įsisiūbavus, vieną saulėtą dieną, Aila nusprendė sume- 


džioti teterviną ir pamaloninti Krebą mėgstamiausiu patiekalu. Taip 

pat ketino paieškoti jaunų žolelių bei papildyti Izos vaistažolių atsar- 
gas. Visą rytą praleido vaikštinėdama po artimas apylinkes, paskui pa- 
traukė į didžiulę pievą netoli stepės. Vikriai vieną paskui kitą paleidusi 
du akmenis numušė porą pažeme skridusių baltųjų tetervinų, o tada 
ėmė naršyti aukštą žolę vildamasi aptikti kiaušinių. Krebas itin mėgo 
paukščius, įdarytus jų pačių kiaušiniais ir pagardintus žaliomis valgo- 
mosiomis žolelėmis. Suradusi lizdą mergina net šūktelėjo iš džiaugs- 
mo, rūpestingai susuko kiaušinius į minkštas samanas ir susidėjo į gilią 
drabužio klostę. Ji buvo be galo patenkinta savimi. Nebesitverdama 
savame kailyje ir nenustygdama vietoje, jaunoji medžiotoja visu grei- 
čiu pasileido per pievą ir gaudydama kvapą sustojo tik ant gležna žole 
apžėlusios kalvelės. 

Žnektelėjusi ant žemės patikrino, ar nesudužo kiaušiniai, ir sukrim- 
to priešpiečiams gabalėlį džiovintos mėsos. Valgydama stebėjo viever- 
sį skaisčiai geltona krūtinėle, nuostabiai virvantį ant uolos atbrailos, 
paskui pakylantį ir tęsiantį savo trelę jau ore. Rusvagalvių žvirblių 
porelė įnirtingai čirškavo tarp gervuogių pievos pakraštyje. Dvi zylės 
juodomis galvutėmis pakaitomis nardė į lizdelį, susuktą balteglės dre- 
vėje prie upelio, vinguriuojančio per tankią žalumą kalvelės papėdėje. 
Nedidukės rudos karietaitės koneveikdamos viena kitą nešiojo vyteles 
bei samanas ir įsirenginėjo gūžtą senoje gumbuotoje obelyje, apsipylu- 
sioje rausvais žiedais, liudijančiais gausų būsimą derlių. 

Aila džiaugėsi tokiomis vienatvės akimirkomis. Atsipalaidavusi 
mėgavosi malonia saulės šiluma, apie nieką daugiau negalvodama, tik 
apie nuostabią dieną ir apie tai, kokia ji laiminga. Mergina nė neįtarė, 
jog netoliese yra dar kai kas, kol priešais ją čiūžtelėjo tamsus šešėlis. 
Išgąstingai krūptelėjusi ji pakėlė akis į rūstų Braudo veidą. 

Medžioklės tą dieną vyrai nerengė, todėl Braudas nusprendė pa- 
medžioti vienas. Ne per labiausiai stengėsi, nes iš tiesų, prisidengęs 
rimtu pretekstu, veikiau norėjo pasivaikščioti šiltą pavasario dieną, o 


ne prasimanyti mėsos, kurios kol kas nestigo. Vyras iš tolo pamatė ant 

kalvelės besiilsinčią Ailą ir negalėjo praleisti progos išplūsti ją už tin- 
gėjimą bei sėdėjimą be darbo. 

Pamačiusi Braudą Aila pašoko, bet tik suerzino jį, nes buvo aukš- 
tesnė, ir vyrui teko žiūrėti iš apačios į viršų. Jis mostu liepė jai atsisėsti 
ir pasiruošė kaip reikiant išplūsti. Merginai vėl pritūpus jos akyse iš- 
ryškėjęs abejingas nuolaidus žvilgsnis įsiutino jį dar labiau. Jis troško 
rasti būdą, kaip priversti ją sureaguoti. Prie urvo bent jau rasdavo įvai- 
rių užduočių ir galėdavo stebėti, kaip Aila skubiai pašoka jo paliepta. 

Jis apsidairė, paskui pažvelgė į moterį, sėdinčią prie kojų ir ramiau- 
siai laukiančią, kol jis baigs priekaištauti ir nueis savais keliais. Nuo 
tada, kai tapo moteris, ji pasidarė dar labiau nepakenčiama, dingtelėjo 
jam. Medžiojanti moteris. Kaip Brunas galėjo taip pasielgti? Jis pa- 
stebėjo Ailos sumedžiotą teterviną ir prisiminė, jog paties rankos tuš- 
čios. Pati jos mina užgauli; toji mergiotė džiūgauja sumedžiojusi kelis 
paukščius, kai aš likau nieko nepešęs. Ko galėčiau iš jos pareikalauti ? 
Aplinkui nėra nieko, ką reikėtų atnešti. Pala, juk ji moteris, ar ne? Yra 
vienas dalykas, kurio turiu teisę iš jos reikalauti. 

Braudas davė ženklą, ir Ailos akys staiga išsiplėtė. To ji nesitikėjo. 
Iza sakė, esą vyrai nori to iš moterų, kurias laiko patraukliomis. Mergi- 
na puikiai žinojo, kad Braudas ja nesižavi. Ailos nuostaba ir sumišimas 
neliko nepastebėti Braudo, reakcija jį tik padrąsino. Vyras dar kartą 
valdingai mostelėjo liepdamas užimti padėtį, leidžiančią jam paten- 
kinti poreikį, kitaip tariant, pasirengti lytiniam aktui. 

Aila suprato, ko iš jos tikimasi. Dar prieš Izai viską paaiškinant ji 
dažnai matydavo tuo užsiiminėjančius suaugusius genties narius. Nuo 
vaikų niekas to neslėpė ir nė kiek nesivaržydavo. Vaikai išmokdavo su- 
augusiųjų elgesio mėgdžiodami tėvus, ir seksualiniai žaidimai nebuvo 
išimtis. Aila niekada nesuvokė, kam to reikia, tačiau nė kiek nesistebė- 
davo, kai dar nesuaugęs berniukas užgriuvęs ant bendraamžės žaisda- 


mas sąmoningai imituodavo suaugusiųjų veiksmus. 

Kartais imitacija virsdavo tikru aktu. Daugeliui jaunų genties mer- 
gaičių nekaltybę atimdavo lytiškai subrendę vyrukai, dar nespėję su- 
dalyvauti pirmojoje medžioklėje ir oficialiai netapę vyrais; pasitaiky- 
davo atvejų, kai jaunos koketės suvilioti suaugę vyrai pasimėgaudavo 
ne visai sunokusiu vaisiumi. Vis dėlto daugelis jaunų vyrų siekdami 
išlikti orūs neprasidėdavo su buvusiomis žaidimų draugėmis. 

Tačiau Aila neturėjo panašaus amžiaus draugų, išskyrus Vorną, o 
kadangi Aga kadaise aktyviai trukdė jų draugystei, ši taip ir neužsimez- 
gė. Tiesą sakant, Aila ir pati nejautė simpatijos Vornui, uoliai kopijuo- 
jančiam Braudo požiūrį į ją. Nors ir įvyko incidentas treniruočių lau- 
ke, berniukas tebegarbino Braudą ir nė neketino žaisti „poros“ su Aila. 
Daugiau kandidatų nebuvo, todėl merginai nė sykio neteko dalyvauti 
akto imitacijoje. Gyvendama bendruomenėje, seksą laikančioje tokiu 
pat natūraliu dalyku kaip ir kvėpavimas, Aila vis dar buvo nekalta. 

Jauna moteris pasijuto nesmagiai. Žinojo privalanti paklusti, tačiau 
gerokai sutriko, ir Braudas tuo mėgavosi. Jis džiaugėsi savo sumanymu, 
nes galų gale pralaužė jos abejingumo sieną. Matydamas merginą to- 
kią sumišusią, išmuštą iš vėžių, jis susijaudino ir įsiaudrino. Jai pakilus 
ir pradėjus klauptis jis palinko artyn. Aila nebuvo pratusi prie genties 
vyrų artumo. Tankus Braudo alsavimas ją išgąsdino. Mergina delsė. 

Braudas netekęs kantrybės stumtelėjo ją ir nusismaukęs raištį 
atidengė sustandėjusią varpą. Ko ji delsia? Juk tokia baidyklė turėtų 
džiaugtis suteikta garbe, kadangi joks kitas vyras niekada jos nepa- 
norės, piktai pagalvojo jis ir apimtas vis stiprėjančio geismo sugriebęs 
trūktelėjo Ailos apdarą. 

Braudui ją beveik užgulus Ailos viduje kažkas tarytum nutrūko. 
Ji negalėjo to padaryti! Negalėjo ir tiek. Sveika nuovoka ją apleido. 
Jai neberūpėjo, kad privalo jam paklusti. Staiga ištrūkusi ji pašoko ir 
puolė bėgti. Tik Braudas buvo greitesnis. Vyras pasivijęs sugriebė ją, 
pargriovė ir smogė kietu kumščiu į veidą prakirsdamas lūpą. Jam vis 


labiau patiko ši užmačia. Daugybę kartų teko susivaldyti, kai norėda- 

vo ją prilupti, tačiau dabar aplinkui nebuvo nė vieno, kuris galėtų jį 
sulaikyti. Be to, turėjo pateisinamą priežastį — ji jam neapkluso, atvirai 
nepakluso. 

Aila paklaiko iš siaubo. Ji mėgino pakilti, bet Braudas vėl jai trenkė. 
Jis sulaukė reakcijos, kurios jau nė nebesitikėjo, ir geismas dar labiau 
sustiprėjo. Pagaliau jam pavyko įbauginti šią akiplėšą. Vaikinas ją vis 
talžė kaskart patirdamas didžiulį pasitenkinimą, kai mergina susigūž- 
davo jam iškėlus kumštį. 

Ailos galva ūžė, iš nosies ir per lūpos kamputį sruveno kraujas. Ji 
bandė atsistoti, bet kankintojas laikė ją prispaudęs. Ji grūmėsi, dau- 
žė kumščiais jam į krūtinę, tačiau tvirtas, raumeningas vyro kūnas jos 
smūgių nė nejautė, o pasipriešinimas tik stipriau jį kurstė. Dar niekad 
iki šiol jaunuolis nepatyrė tokio įkarščio - smurtas kaitino Braudo 
aistrą, O įsiaudrinęs jis mušė moterį dar stipriau, mėgaudamasis tos 
pasipriešinimu. 

Mergina buvo bemaž praradusi sąmonę, kai jis apvertė ją kniūbsčią, 
karštligiškai nuplėšė apsiaustą, praskėtė kojas ir vienu stipriu stūmiu 
įsiskverbė gilyn. Aila sukliko iš skausmo suteikdama jam dar daugiau 
malonumo. Jis stumtelėjo dar kartą sulaukdamas dar vieno skausmin- 
go riktelėjimo, paskui vėl. Sparčiai augantis susijaudinimas užkėlė jį į 
pačią aistros viršūnę ir sulig galingu paskutiniuoju stūmiu bei agoniš- 
ku aukos klyktelėjimu susikaupęs įkarštis išsiliejo. 

Išsekęs Braudas akimirksniui sudribo ant jos, paskui, vis dar sun- 
kiai šniokštuodamas, išsilaisvino. Aila nepaliaujamai kūkčiojo. Nuo 
sūrių ašarų ėmė gelti sužalotą kruviną veidą. Viena, beveik nebeprasi- 
merkianti akis ištino ir ėmė juoduoti. Šlaunimis sruvo kraujas, sopėjo 
giliai viduje. Braunas pakilo ir nužvelgė ją gulinčią. Jis jautėsi nepa- 
prastai gerai, dar niekada santykiaudamas su moterimi nebuvo patyręs 
tokio begalinio malonumo. Susirinko ginklus ir patraukė į urvą. 

Pamažu Atila liovėsi raudoti, bet dar ilgai gulėjo įsikniaubusi veidu 


į purvą. Galų gale vargais negalais pakilo. Pasičiupinėjo ištinusias lū- 

pas ir pažvelgė į kruvinus pirštus. Skaudėjo visą kūną — iš išorės ir iš 
vidaus. Pamačiusi krauju suteptas šlaunis ir dėmes ant žolės ji nusiste- 
bėjo: ar mano totemas vėl kovoja? Ne, vargu, dar ne laikas. Tikriausiai 
Braudas mane sužeidė. Nė nežinojau, kad jis gali sumušti mane ir iš 
vidaus. Bet kitoms moterims juk neskauda, kodėl tuomet Braudo var- 
pa mane sužeidė? Gal man kas nors negerai? 

Ji po truputį atsistojo ir nusvirduliavo prie upelio. Skausmas varstė 
sulig kiekvienu žingsniu. Ji nusiprausė, tačiau neatslūgo nei tvinkčio- 
janti gėla, nei sąmyšis viduje. Kodėl Braudas to užsigeidė? Iza sakė, gir- 
di, vyrai nori tenkinti poreikį tik su patraukliomis moterimis. Aš esu 
bjauri. Kaip gali vyras užsimanyti taip sukelti moteriai skausmą? Bet, 
atrodo, moterims paprastai tai irgi patinka; kitaip kodėl jos atliktų 
vyrus skatinančius judesius? Kaip joms gali patikti? Oga niekada ne- 
prieštarauja, kai Braudas taip daro, o juk jis tenkina su ja savo poreikį 
kasdien, kartais net ne po vieną kartą. 

Staiga Ailą apėmė siaubas. O ne! O jeigu Braudas privers mane dar 
kartą visa tai patirti? Aš negrįšiu. Negaliu grįžti. Kur man eiti? Į ma- 
žąjį urvą? Ne, jis per arti, be to, žiemą jis netinkamas gyventi. Viena 
neišgyvenčiau, tad teks pareiti. Kur daugiau man dėtis? Be to, negaliu 
palikti Izos, Krebo ir Ubos. Ką man daryti? Jei Braudas vėl užsimanys 
to paties, negalėsiu jam atsakyti. Nė viena kita moteris nė nemėgintų. 
Kas man yra? Jis niekad to nenorėjo, kai buvau mergaitė. Kodėl aš 
turėjau tapti moteris? O juk taip džiaugiausi... dabar manau, jog ver- 
čiau jau būčiau visą gyvenimą likusi vaikas. Juk šiaip ar taip niekada 
neturėsiu kūdikio. Kas iš to, jei esi moteris, bet negali turėti mažylio? 
Juolab, jei vyras gali išdarinėti tokius baisius dalykus? Koks čia gėris? 
Kam to reikia? 2 

Saulė jau buvo žemai, kai ji sunkiai užsiropštė ant kalvos pasiimti 
tetervinų. Kiaušiniai, kuriuos taip saugojo, buvo sutraiškyti ir nuvar- 
vėję per jos drabužio priekį. Ji grįžtelėjo į upelį prisimindama, kokia 


jautėsi laiminga stebėdama paukštelius. Atrodė, jog visa tai buvo be 

galo seniai, kitame laike, kitoje vietoje. Kamuojama skausmo ir augan- 
čios baimės, mergina vilkdama kojas nudūlino urvo link. 

Pamačiusi saulę išnykstant už medžių vakaruose Iza pradėjo neri- 
mauti. Ji pačjėjo vienu, paskui kitu taku, vedančiu į artimiausią mišką, 
užsilipusi ant uolos nužvelgė stepėn besileidžiantį šlaitą. Moteriai ne- 
dera vaikštinėti vienai, niekada nerandu ramybės, kai ji medžioja, pa- 
galvojo Iza. O jeigu ją užpuolė koks nors žvėris? Gal ji sužeista? Krebas 
irgi susirūpino, nors to ir neparodė. Kai pradėjo temti, net ir Brunas 
sunerimo. Iza pirmoji pamatė iš už uolų išnyrančią merginą. Įmotė jau 
ketino pradėti ją barti, tačiau vos kilstelėjusi rankas išsyk jas nuleido. 

- Aila! Tu sužeista! Kas nutiko? 

— Braudas mane primušė, — vangiai mostelėjo ji. 

— Kodėl? 

— Aš nepaklusau, - gestu paaiškino jauna moteris ir nukiūtino tie- 
siai prie ugniakuro. 

Kas galėjo nutikti, susikrimtusi svarstė Iza. Aila jau ištisus metus 
nuolankiai klauso Braudo. Dėl ko pasipriešino dabar? Ir kodėl jis man 
nepasakė ją matęs? Juk žinojo, kad nerimauju. Braudas grįžo po vi- 
durdienio. Kodėl Aila parėjo taip vėlai? Iza skubiai dirstelėjo į Braudo 
ugniavietės pusę ir pamatė, jog šis, nepaisydamas gerų manierų, iš už 
akmenų pertvaros įžūliai spokso į Ailą pasitenkinimo šypsenėlės nu- 
tviekstu veidu. 

Krebas irgi viską matė: sudaužytą, sutinusį Ailos veidą, sugniuž- 
dytą jos žvilgsnį. Pastebėjo ir kaip arogantiškai, pašaipiai nuo pat grį- 
žimo akimirkos ją stebi Braudas. Senukas žinojo, kad bėgant metams 
Braudo neapykanta dar labiau išaugo - ramus paklusnumas Braudą 
siutino labiau negu mergaitiškas maištavimas... tačiau nutiko kažkas, 
kas suteikė Braudui pranašumo jausmą. Nors buvo įžvalgus, Krebas 
niekaip neįstengė nuspėti priežasties. 

Kitą dieną Aila neapsakomai bijojo peržengti Krebo ugniavietės 


ribas ir kaip galėdama ilgiau knebinėjo pusryčius. Braudas jos jau lau- 

kė. Susijaudindavo vos pagalvojęs apie vakarykštę aistrą, todėl buvo 
pasiruošęs. Jam davus ženklą jaunoji moteris vos nepuolė bėgti, bet 
prisivertė ir užėmė reikiamą padėtį. Bandė užgniaužti riksmus, tačiau 
skausmas ją įveikė. Išgirdę aimanas aplinkiniai ėmė smalsiai žvilgčioti 
jų pusėn. Gentainiai nesuprato nei kodėl ji rėkia iš skausmo, nei to, 


kas paskatino Braudą ja susidomėti. 


Braudas mėgavosi naujai atrasta galimybe pasijusti viršesniu už 
Ailą ir naudodavosi ja dažnai, nors kitiems liko neaišku, kurių galų jis 
renkasi nekenčiamą baidyklę, o ne dailutę savo moterį. Po kurio laiko 
skaudėti liovėsi, tačiau pasišlykštėjimas liko. Jos neapykanta džiugino 
Braudą. Vaikinas parodė merginai jos vietą, tapo jos valdovu ir galiau- 
siai rado būdą priversti ją atkreipti į jį dėmesį. Neigiama reakcija jam 
itin patiko. Troško matyti, kaip Aila susigūžia, kaip tirta iš baimės, 
kaip prisiverčia paklusti. Vien mintis apie tai sužadindavo jo geismą. 
Pajėgumo Braudui niekad nestigo, tačiau dabar jo seksualinis aktyvu- 
mas dar labiau išaugo. Kiekvieną rytą, kai neišsiruošdavo į medžioklę, 
jau laukdavo jos, vakare paprastai vėl ją pasikviesdavo, o kartais dar ir 
vidury dienos. Jis buvo jaunas ir sveikas, vyras pačiame žydėjime, ir 
kuo stipresne neapykanta ji tryško, tuo didesnį malonumą patirdavo 
Šis. 

Anksčiau linksmai žėrėjusios Ailos akys apsiblausė, ji tapo liūdna, 
užsisklendusi, viskam abejinga. Visus jausmus užgožė neaprėpiama 
neapykanta Braudui ir pasišlykštėjimas kasdieniais santykiais su juo. 
Kaip kad milžiniškas ledynas sutraukia į save visą drėgmę iš aplinkinių 
žemių, taip karti neviltis išsunkė iš jos gyvenimo džiaugsmą. 

Paprastai Aila mėgo švarą, nuolat prausdavosi upelyje, trinkdavosi 


plaukus, kad šiuose nesiveistų utėlių, netgi žiemą dideliais dubenimis 

prisinešdavo sniego ir ištirpinusi prie nuolat degančios ugnies apsi- 
rūpindavo vandeniu prausimuisi. Dabar netrinkti plaukai karojo su- 
sivėlusiomis riebaluotomis sruogomis, ji ištisas dienas dėvėjo tą patį 
drabužį nesukdama galvos dėl dėmių ir nė neišvėdindama jo. Ruošos 
darbus irgi dirbdavo vangiai, kol sulaukė priekaištų iš iki šiol niekada 
jos nepeikusių vyrų. Ji liovėsi domėjusis Izos gydymu, visai nebekalbė- 
jo, išskyrus tuos atvejus, kai tekdavo atsakyti į tiesioginį klausimą, re- 
tai kada bemedžiodavo, o išsiruošusi dažniausiai grįždavo tuščiomis. 
Merginos liūdesys prislėgė visus artimuosius prie Krebo židinio. 

Iza nerado sau vietos iš susirūpinimo. Moteris niekaip neįstengė 
suprasti, kodėl taip stipriai pasikeitė Aila. Žinojo, kad permaina su- 
sijusi su nepaaiškinamu Braudo susidomėjimu ja, tik nesuvokė, kaip 
moteriai gali taip pakenkti vyro dėmesys. Ji nuolat sukiojosi netoliese 
ir stebėjo Ailą, ir kai jauna moteris ėmė bloguoti rytais, globėja ėmė 
nuogąstauti, ar tik nebus į ją įsiskverbusi piktoji dvasia, sumaniusi ga- 
lutinai mergaitę nukamuoti. 

Vis dėlto Iza buvo patyrusi gydytoja. Ji pirmoji atkreipė dėmesį, 
jog Aila jau senokai bebuvo pasišalinusi vienumon, kaip dera mote- 
riai, kai kaunasi jos totemas, ir ėmė žvelgti į savo įdukrą dar akyliau. Jai 
pačiai buvo sunku patikėti savo įrarimais. Vis dėlto mėnuliui apsukus 
dar vieną ratą ir įsivyravus vidurvasario karščiams, Iza galutinai įsiti- 
kino neklystanti. Vieną ankstų vakarą, kai Krebo prie ugnies nebuvo, 
gydytoja mostu pakvietė globotinę. 

— Noriu su tavimi pasikalbėti. 

— Taip, Iza, - atsiliepė Aila prisiversdama pakilti nuo savojo kailio 
ir susmukdama ant dulkėtos žemės šalia moters. 

— Kada pastarąjį kartą grūmėsi tavo totemas, Aila? 

— Nežinau. 

— Noriu, kad gerai pagalvotum. Ar dvasios tavo viduje kovojo bent 
kartą po medžių žydėjimo? 

— Gerai nepamenu. Galbūt vieną kartą. 

— Taip ir maniau, - tarstelėjo Iza. — Rytais tave pykina, ar ne? 

— Taip, - linktelėjo toji. 

Pati Aila manė bloguojanti dėl to, kad kiekvieną rytą, kada tik ne- 
medžiodavo, jos laukdavo Braudas, kurio ji nekentė taip stipriai, jog 
laukan išsiverždavo pusryčiai, o kartais net ir vakarienė. 

— Ar tau maudžia krūtis? 

— Truputį. 

— Pastaruoju metu jos šiek tiek padidėjo, tiesa? 

— Ko gero. O kodėl klausi? Ką reiškia šie klausimai ? 

Moteris rimtai pažvelgė į savo augintinę. 

— Aila, nežinau, kaip tai nutiko, man pačiai sunku patikėti, bet da- 
bar esu tuo tikra. 

— Kuo tikra? 

— Tavo totemas nugalėtas, tu turėsi kūdikį. 

— Kūdikį? Aš? Aš negaliu turėti kūdikio, - užginčijo Aila. - Mano 
totemas pernelyg stiprus. 

- Žinau, Aila. Aš nesuprantu to, bet tu tikrai laukiesi vaiko, - pa- 
kartojo Iza. 

Abejingose Ailos akyse sušvito nuostaba. 

— Neįtikėtina! Ar tikrai? Ar aš tikrai turėsiu mažylį? Ak, mama, 
kaip nuostabu! 

— Aila, tu neturi poros. Abejoju, ar gentyje atsiras vyras, kuris pa- 
imtų tave bent kaip antrąją moterį. Tau nevalia turėti kūdikio nesusi- 
poravus. Vaikas būtų nelaimingas, - atvirai paaiškino Iza. - Bus ge- 
riau, jei ko nors išgersi ir neteksi jo. Manau, geriausiai tiks amalas. Juk 
pažįsti mažomis baltomis-uogelėmis aplipusį augalą, augantį aukštai 
ant ąžuolo šakų. Jis labai veiksmingas, o tinkamai vartojamas pavojaus 
nesukelia. Paruošiu tau jo lapų arbatos ir dar įmesiu kelias uogeles. 
Gėrimas padės tavo totemui išstumti užsimezgusią gyvybę. Truputį 

— Ne! Ne! - Aila energingai papurtė galvą. - Ne, Iza, aš nenoriu 
gerti amalo arbatos. Neketinu gerti nieko, kas padėtų jo atsikratyti. 
Aš noriu savo kūdikio, mama. Troškau jo nuo tada, kai gimė Uba. 
Niekada nesitikėjau sulaukti tokios laimės. 

— Bet, Aila, pagalvok, o jeigu vaikas bus nelaimingas, pasmerktas 
nesėkmėms? Arba gal net gims luošas? 

- Jis nebus nelaimingas! Aš to neleisiu. Pažadu. Aš labai saugosiuo- 
si, todėl jis gims sveikas. Argi pati nesakei, jog sykį pasidavęs stiprus 
totemas padeda išnešioti sveiką kūdikį? O kai gims, aš juo irgi uoliai 
rūpinsiuosi ir neleisiu, kad jam nutiktų kas nors blogo. Iza, būtinai 
turiu sulaukti šio vaiko. Nejaugi nesupranti? Galbūt mano totemas 
niekada daugiau nepasiduos. Veikiausiai daugiau progų negausiu. 

Iza pažvelgė į maldaujančias jaunos moters akis. Kai Braudas su- 
mušė ją per medžioklę, Ailos akyse pirmą kartą vėl sužibo gyvybės 
kibirkštis. Gydytoja žinojo galinti priversti dukterį išgerti vaistų, nes 
nesusiporavusiai moteriai derėjo išvengti nėštumo, jei tik buvo įma- 
noma, tačiau Aila taip karštai troško kūdikio, jog netekusi jo veikiau- 
siai vėl pasinertų į neviltį. Be to, ji, ko gero, teisi - ši proga jai turbūt 
bus vienintelė. 

— Ka gi, Aila, - nusileido gydytoja. - Jeigu tu jo taip nori, tebūnie. 
Bet kol kas niekam nieko nesakyk, neilgai trukus ir taip visi sužinos. 

— Ak, Iza, - nudžiugo ji ir stipriai apkabino moterį. 

Įsisąmoninusi neįtikėtino savo nėštumo stebuklą ji nesiliovė šypso- 
jusis. Laiminga nėščioji pašoko kunkuliuodama energija. Ji nenustygo 
vietoje, būtinai turėjo kuo nors užsiimti. 

— Mama, ką gaminsi vakarienei? Ar galiu padėti? 

— Tauro troškinį, - atsakė moteris, apstulbinta tokio staigaus atsi- 
mainymo į gerąją pusę. - Jei nori, gali susmulkinti mėsą. 

Joms abiem besidarbuojant Iza suvokė, jog buvo bemaž užmiršusi, 

kučiuojančių moterų rankos be atvangos judėjo. Netikėtai sugrįžo ir 
Ailos susidomėjimas medicina. 

— Mama, aš nieko nežinojau apie amalą, - pastebėjo ji. - Girdėjau 
iš tavęs apie paprastąją skalsę, apie balinį ajerą, bet niekad nesakei, kad 
išgėrusi amalo arbatos moteris gali netekti kūdikio. 

— Visko papasakoti neįmanoma, Aila, tačiau tu įgysi žinių. Be to, 
mokėdama išmėginti augalus, be paliovos tobulėsi. Bitkrėslė šiuo atve- 
ju irgi padėtų, bet ji pavojingesnė už amalą. Reikia panaudoti visą auga- 
lą - su žiedais, lapais bei šaknimis - ir pavirti jį. Jei pripilsi vandens iki 
čia, - Iza parodė žymę ant vieno jos vaistų dubens šono, - ir virsi, kol 
liks tiek, - gydytoja kilstelėjo kaulinį puodelį, - vaistai turėtų suveikti. 
Paprastai vieno puodelio pakanka. Kartais tinka ir chrizantemų žiedai. 
Jie kenkia mažiau už amalą bei bitkrėslę, bet ne visada efektyvūs. 

— Vadinasi, jų reikėtų duoti moteriai, kuri linkusi lengvai prarasti 
kūdikį. Visuomet dera pirmiausia išmėginti švelnesnius ir ne tokius 
pavojingus vaistus. 

— Teisingai. Beje, Aila, tu turėtum žinoti dar kai ką, - Iza apsidairė 
įsitikindama, ar Krebas nesisukioja netoliese. - Nė vienam vyrui nie- 
kada nevalia to išgirsti; šią paslaptį žino tik gydytojos, ir tai ne visos. 
Nepatartina sakyti netgi kitoms moterims, nes vyro paliepta ji turėtų 
jam papasakoti, o gydytojos klausinėti negalima. Jei vyrai kada nors 
apie tai sužinotų, jie uždraustų šį vaistą, supranti ? 

— Taip, mama, - linktelėjo Aila, nustebinta Izos paslaptingumo ir 
apimta smalsumo. 

— Nemanau, kad to kada nors prireiks tau pačiai, tačiau būdama 
gydytoja turi žinoti. Kartais, jei moteris patiria itin sunkų gimdymą, 
jai geriausia daugiau vaikų neturėti. Gydytoja gali duoti jai vaistų net 
ir nesakydama, ką duoda ir dėl ko. Kartais moterys nenori kūdikio dėl 
kitokių priežasčių. Kai kurie augalai, Aila, pasižymi ypatingomis ma- 
giškomis ypatybėmis. Jie labai sustiprina moters totemą, ir šis pajėgia 

— Iza, tu žinai magišką būdą, apsaugantį nuo nėštumo? Nejaugi 
silpnas moters totemas gali taip sustiprėti? Bet kuris totemas? Netgi 
tuomet, jei šamanas kerais sustiprina vyro totemą? 

— Taip, Aila. Kaip tik todėl vyrams niekada nevalia to sužinoti. 
Susiporavusi aš pati vartojau tokius vaistus. Man nepatiko mano pori- 
ninkas; norėjau, kad jis perduotų mane kitam vyrui. Maniau, jog man 
neturint vaikų, jis manęs nebenorės, - prisipažino Iza. 

— Bet juk tu susilaukei vaiko. Turi Ubą. 

— Ko gero, po ilgo laiko magijos galia susilpnėja. Gal mano tote- 
mas nebenorėjo kovoti, gal panoro turėti kūdikį. Nežinau. Visados 
veikiančių priemonių nėra. Egzistuoja už bet kokią magiją galingesnės 
jėgos, tačiau vaistai veikė ilgus metus. Niekas, net ir šamanas, iki galo 
nesupranta dvasių. Kas galėjo pamanyti, kad tavo totemas bus įveik- 
tas, Aila? — gydytoja skubiai apsižvalgė aplink. — Taigi, kol neatėjo 
Krebas... ar atsimeni mažą geltonai žydintį vijoklinį augalą smulkiais 
lapeliais? 

- Auksuotąjį koptį ? 

— Taip, tą patį. Kartais jis dar vadinamas smaugiku, nes nužudo 
augalą, ant kurio auga. Taigi išdžiovink jį, sugrūsk apytikriai štai tokį 
kiekį delne, pavirk pilname vandens kauliniame puodelyje, ko! nuovi- 
ras įgauna sudžiūvusio šieno spalvą. Ir išgerk po du gurkšnius kiekvie- 
ną dieną, kai tavo totemo dvasia nekovoja. 

— Ar šis nuoviras netinka dar ir vabzdžių įgėlimams gydyti? 

— Tinka, todėl prisidengdama šiuo pretekstu gali nuolat turėti jo 
po ranka, tačiau gydant įgėlimus reikia tepti odą, tai yra vartoti išo- 
riškai. Norėdama sustiprinti totemą turi vaisto išgerti. O totemui kau- 
nantis reikia vartoti kitą vaistą — džiovintą arba šviežią šalavijo šaknį. 
Pavirk ją ir išgerk po dubenėlį nuoviro kiekvieną moteriškosios atskir- 
ties dieną. 

— Ar čia tas augalas dantytais lapais, kuris padeda Krebui nuo art- 

- Tas pats. Žinau dar vieną vaistą, bet niekada jo nenaudojau. Jo 
magiją man atskleidė kita gydytoja; mes kartais dalijamės žiniomis. 
Esama tam tikros rūšies saldžiųjų šaknų, kurios čia neauga, tačiau 
parodysiu tau, kuo skiriasi nuo čionykščių. Reikia supjaustyti šaknį 
į gabalėlius, išvirti ir sugrūsti tirštą košelę, tada masę išdžiovinti ir su- 
trupinti, kad būtų milteliai. Paskui, pripylus visą pusdubenį, miltelius 
vėl sumaišyti su vandeniu ir gerti kasdien, kai nesi atskirta ir dvasios 
nesigrumia. 

Į urvą įėjęs Krebas pamatė abi moteris, pasinėrusias į pašnekesį, ir 
išsyk pastebėjo Ailos pasikeitimą. Jauna moteris vėl šypsojosi, buvo 
guvi, dėmesinga, atidi. „Matyt, pagaliau atsigavo“, - pagalvojo šama- 
nas šlubčiodamas prie ugniakuro. 

— Iza! - garsiai šūktelėjo norėdamas patraukti jų dėmesį. - Ar vy- 
rui prie šio židinio teks badauti ? 

Moteris pašoko, tarytum mažumėlę prasikaltusi, tačiau Krebas to 
nepastebėjo. Jis džiaugėsi matydamas Ailą, vėl besidarbuojančią ir be- 
sišnekučiuojančią, todėl į Izą nė nežiūrėjo. 

— Valgis tuoj bus paruoštas, Krebai, - mostelėjo Aila ir šypsodama- 
si pribėgusi jį apkabino. Krebas po ilgos pertraukos pasijuto neapsa- 
komai gerai. Senukui atsisėdus ant savo pakloto, į urvą įbėgo Uba. 

— Ašalkana! - mostelėjo mažylė. 

— Tu nuolat esi alkana, Uba, - nusijuokė Aila ir pakėlusi mergytę 
apsuko aplink. 

Uba džiaugsmingai sukrykštė. Aila pirmą sykį per visą vasarą pa- 
noro su ja pažaisti. 

Vėliau, kai visi pavalgė, Uba susirangė Krebui ant kelių. Aila niū- 
niuodama panosėje padėjo Izai tvarkytis. Krebas patenkintas atsidū- 
sėjo, pagaliau vėl įsivyravo jaukumas. Berniukai be galo reikalingi ir 
svarbūs, pagalvojo jis, tačiau man labiau patinka mergaitės. Jos nepri- 
valo visą laiką būti didelės ir narsios, todėl mielai susirango ant kelių ir 

Kitą rytą nubudusią Ailą gaubė šilta laukimo šiluma. Aš turėsiu vai- 
kelį, šmėstelėjo mintis. Ji apglėbė pati save po kailiniu apklotu. Staiga 
apėmė noras keltis. Manau, šįryt nueisiu prie upelio. Reikia išsitrinkti 
plaukus. Ji pašoko iš patalo, tačiau išsyk plūstelėjo pykinimo banga. 
Geriau pirma ko nors užkąsiu, ir galbūt blogumas praeis. Privalau val- 
gyti, jei noriu susilaukti sveiko mažylio. Vis dėlto pusryčių sulaikyti 
nepavyko, tačiau po kurio laiko ji vėl užvalgė ir pasijuto geriau. Vis dar 
tebegalvodama apie nėštumo stebuklą moteris išėjo iš urvo ir patraukė 
prie upelio. 

— Aila! - pasipūtėliškai išsišiepęs mostelėjo Braudas. 

Aila krūptelėjo. Braudas jai buvo visai išgaravęs iš atminties, ka- 
dangi dabar galvoje sukosi kur kas reikšmingesnės mintys apie putlius, 
mielus kūdikėlius, tiksliau, apie būsimąjį jos pačios meilutį kūdikėlį. 
Niekur nedingsi, teks atlikti pareigą, pagalvojo ji ir kantriai užėmė rei- 
kiamą padėtį, kad Braudas galėtų patenkinti savo poreikį. Tikiuosi, jis 
pasiskubins, nes noriu kuo greičiau nueiti prie upelio nusiprausti. 

Braudas neteko pusės pasitikėjimo savimi. Kažko trūko. Nebeliko 
jokios reakcijos. Jam stigo pasitenkinimo, kurį patirdavo priversdamas 
Ailą paklusti prieš jos pačios valią. Kunkuliuojanti neapykanta ir karti 
neviltis, kurios jai niekad nepavykdavo kaip reikiant paslėpti, išgaravo. 
Ji nebesipriešino. Elgėsi taip, lyg jo čia nė nebūtų, tarsi nieko nejustų. 
Iš tiesų nejautė. Jos protas sklandė kitoje plotmėje, ji bemaž nė ne- 
pastebėjo įsiskverbimo, kaip nepaisydavo priekaištavimų ir smūgių. 
Jo prievarta tapo tik dar viena nemalonia smulkmena, su kuria teko 
susitaikyti, ir moteris susitaikė. Ankstesnysis Ailos šaltakraujiškumas, 
ramybė ir giedra nuotaika sugrįžo. 

Braudui pasitenkinimą teikė viršenybės jausmas, o ne pats seksua- 
linis ryšys. Jis nebepatyrė susijaudinimo ir vos beišlaikė erekciją. Kai 
praėjus kelioms minutėms nepasiekė kulminacijos, jis sulėtino tempą, 

akmuo, pagalvojo vyras. Aš jau ir taip sugaišau per daug laiko su šia 
baidykle, o ji nė neįvertino būsimojo vado suteiktos garbės. 

Oga mielai vėl priėmė vyrą į savo glėbį lengviau atsikvėpusi, kad jo 
nesuvokiamas potraukis Ailai praėjo. Moteris nepavydėjo, mat tokių 
dalykų niekas nepavydėdavo. Braudas buvo jos porininkas ir atsisaky- 
ti jos akivaizdžiai neketino. Kiekvienas vyras turėjo teisę patenkinti 
poreikį su bet kuria pasirinkta moterimi, toks elgesys buvo įprastas 
ir niekam nekėlė nuostabos. Tiesiog Oga negalėjo suprasti, kodėl jis 
skiria tiek dėmesio Ailai, kuriai dėl kažkokių keistų priežasčių Braudo 
artumas visai nepatiko. 

Nepaisant sveika nuovoka pagrįstų samprotavimų, Ailos abejingu- 
mas Braudą erzino. Jis manė galų gale radęs būdą ją pažeminti, visiems 
laikams išmokęs pralaužti jos apsauginę sieną ir atradęs neišsenkantį 
pasitenkinimo šaltinį, staiga visa tai baigėsi. Jauną vyrą užvaldė dar 


stipresnis keršto troškimas bei noras sugniuždyti Ailą. 


Ailos nėštumas pribloškė visą gentį. Niekas negalėjo patikėti, kad 
tokio galingo totemo globojama moteris įstengė pastoti. Visi įniko 
spėlioti, kurio gi vyro totemui pavyko nugalėti urvinį liūtą - kiekvie- 
nas troško kilstelėti savo prestižą ir prisiimti šią garbę. Kai kas manė, 
jog galėjo susivienyti keli totemai, o gal net ir visų genties vyrų globė- 
jai. Vis dėlto didžiuma nuomonių pasidalijo į dvi stovyklas — vienai 
priklausė vyresnioji karta, kitai - jaunesnioji, 

Lemiamą vaidmenį šiuo atveju vaidindavo buvimas šalia. Kaip tik 
todėl daugelis vyrų tvirtai tikėjo, jog jų porininkių vaikus pradėjo jų 
toteminės dvasios. Moteris neišvengiamai daugiausia laiko praleisda- 
vo su tuo vyru, kurio ugniavietėje gyveno, todėl turėdavo daugiausia 
progų praryti jo sielą. Nors vyro totemas per grumtynes prireikus ga- 
lėdavo pasikviesti į pagalbą kito vyro globėją arba bet kurią netoliese 
esančią dvasią, pirmojo totemo gyvybinė galia vaidindavo lemiamą 
vaidmenį. Dvasia pagalbininkė pelnydavo garbę už dalyvavimą prade- 
dant naują gyvybę, tačiau nugalėtoju buvo laikomas pagalbos prašęs 
totemas. Nuo tada, kai Aila tapo moteris, artimai bendravo su dviem 
vyrais: šamanu ir Braudu. 

— Mano manymu, kūdikį pradėjo šamanas, — pareiškė Zougas. - Jo 
vienintelio totemas galingesnis už urvinį liūtą. Be to, prie kieno židi- 

— Didžiojo Lokio siela niekada nesileistų praryjama moters, - at- 
kirto Krugas. - Urvinis lokys pasirenka tik tuos, kuriems reikia globos, 
kaip reikėjo šamanui. Nejaugi manai, kad urvinį liūtą įveikė stirna? 

- Padedama urvinio lokio. Šamanas turi du totemus. Be pagalbos 
stirna būtų nieko nepešusi. Niekas ir netvirtina, jog urvinis lokys lei- 
do praryti savo sielą, aš tik sakau, kad jis padėjo, - karštai ginčijosi 
Zougas. 

— Kodėl tuomet ji nepastojo žiemą? Juk visą laiką gyveno prie jo 
ugnies. Lauktis moteris ėmė tik tuomet, kai ja susidomėjo Braudas... 
tik neklauskite manęs, ką jis joje įžvelgė. Šiaip ar taip, nauja gyvybė 
užsimezgė tik tada, kai jis šalia Ailos praleido daug laiko. Gauruotasis 
raganosis irgi yra ganėtinai galingas. Kieno nors padedamas jis įsteng- 
tų įveikti urvinį liūtą, - nenusileido Krugas. 

— Man atrodo, pastangas suvienijo visi totemai, — įsiterpė Dor- 
vas. - Dabar svarbu, kas panorės imti ją į porą. Visi trokšta prisiimti 
garbę, tačiau kas nori moters? Brunas teiravosi, ar kuris nors vyras jos 
pageidauja. Jeigu ji liks be porininko, vaikas bus nelaimingas. Aš esu 
jau per senas, bet, turiu prisipažinti, jog ne itin dėl to gailiuosi. 

— Ašją paimčiau, jei tebeturėčiau savo židinį, - mostelėjo Zougas. — 
Moteris bjauri, bet darbšti ir maloni. Ji moka deramai pasirūpinti vyru. 
Laikui bėgant šios savybės tampa kur kas svarbesnės už grožį. 

— Aš jos nepageidauju, - papurtė galvą Krugas. - Nenoriu prie 
savo ugniakuro turėti medžiojančios moters. Šamanui ji netrukdo, 
kadangi jis pats negali medžioti, todėl jam nė motais, tačiau kaip jaus- 
tis medžiotojui, kuris grįžęs iš medžioklės tuščiomis turi valgyti pori- 
ninkės parneštą laimikį. Be to, prie manosios ugnies jau ir taip gyvena 
Ika, Borgas bei mažoji Igra, pas mus nebėra vietos. Džiaugiuosi, kad 
Dorvas vis dar apsirūpina pats. Be to, Ika tebėra jauna, ką gali žinoti, 
galbūt susilauks ir daugiau vaikų... 

— Aš apie tai pagalvojau, - prabilo Drugas, — tačiau prie mano ži- 


dinio irgi jau pernelyg daug burnų. Reikia maitinti Agą ir Abą, Vorną, 

Oną ir Grubą. Ką aš daryčiau, gavęs dar vieną moterį su vaiku? Ką 
pasakysi tu, Grodai? 

— Tikrai ne. Nebent Brunas lieptų, - trumpai atsiliepė Grodas. 

Vado padėjėją ne gentyje gimusi moteris visuomet mažumėlę trik- 
dė. Šalia Ailos jis jausdavosi nesmagiai. 

— O kaip patsai Brunas? — iškėlė klausimą Krugas. - Juk jis nu- 
sprendė priimti mergaitę į gentį. 

— Kartais prieš apsisprendžiant paimti antrąją moterį svarbu pa- 
galvoti apie pirmąją, - pakomentavo Guvas. - Juk žinote, kaip Ebra 
pavydi gydytojai jos užimamos padėties. Iza moko Ailą. Kaip manote, 
ar Ebra pageidaus gyventi prie vieno židinio su jaunesne moterimi, 
kuri, tapusi Izos įpėdine, užims už ją aukštesnę padėtį? Aš paimčiau 
Ailą. Tapęs šamanu, mažiau medžiosiu, todėl nenusiminčiau, jei ji 
kartkartėmis atneštų kokį triušį ar žiurkėną - juk medžioja ji tik smul- 
kius gyvūnus. Ovra irgi neprieštarautų, kad prie to paties ugniakuro 
gyvena antra moteris, užimanti aukštesnę padėtį, nes jos abi puikiai 
sutaria. Tačiau Ovra trokšta turėti savo vaiką. Jai bus labai skaudu gy- 
venti kartu su naujagimio susilaukusia moterimi. Juolab kad niekas 
netikėjo, jog Aila kada nors turės vaikų. Mano galva, kūdikį pradėjo 
Braudo totemo dvasia; apmaudu, kad jis nusiteikęs priešiškai, kadangi 
jam derėtų paimti šią moterį. 

— Aš neįsitikinęs, kad vaiką pradėjo Braudas, - pareiškė Drugas. - 
O ką manai tu, šamane? Juk ir tu galėtum tapti jos porininku. 

Senasis raganius kaip visad patylom stebėjo vyrų diskusiją. 

— Aš svarsčiau apie tai. Nemanau, jog Ailos kūdikį pradėjo Didysis 
Lokys arba stirna. Nesu tikras, ar jį pradėjo Braudo globėjas. Ailos to- 
temas man visuomet buvo mįslė, niekas nežino, kas nutiko. Vis dėlto 
moteriai reikia poros. Ne vien todėl, kad kūdikis gali būti nelaimin- 
gas, bet tam, kad globotų ją ir mažylį, kad aprūpintų juos maistu. Aš 
esu per senas. Be to, jei gims berniukas, negalėsiu mokyti jo medžioti. 


Motina jo irgi neišmokys, kadangi medžioja vien tik svaidykle. Šiaip 

ar taip, aš jai netinkamas porininkas. Būtų tas pats, jei Grodas susi- 
poruotų su Ovra, juolab Ukai esant jo pirmąja moterimi. Man ji yra 
tarsi savos porininkės duktė, nuosavo židinio vaikas, o ne poravimuisi 
tinkama moteris. 

— Kartais taip nutinka, - pastebėjo Dorvas. - Poruotis negalima 
tik su savo seserimi. 

— Poruotis su dukra nėra uždrausta, bet dvasios į tokias poras žvel- 
gia ne itin palankiai. Dauguma vyrų to nenori. Be to, aš niekada ne- 
turėjau moters ir esu per senas pradėti gyventi poroje dabar. Iza ma- 
nimi pasirūpina, ir man to pakanka. Aš esu ja patenkintas. Paprastai 
vyrai kartkartėmis patenkina savo poreikį su savo moterimi, bet aš šių 
poreikių jau seniai nebeturiu. Kadaise išmokau juos suvaldyti. Būčiau 
prastas porininkas jaunai moteriai. Nors galbūt jai irgi to nereikia. 
Anot Izos, jos nėštumas gali būti sunkus, ji jau dabar negaluoja, todėl 
galbūt netgi neišnešios vaiko. Aš žinau, kad Aila nori kūdikio, bet vi- 
siems būtų geriau, jeigu jį prarastų. 

Kaip ir sakė šamanas, Ailos nėštumas buvo sunkus. Gydytoja bai- 
minosi, jog vaikelis gali būti neišsivystęs. Daugelis persileidimų įvyk- 
davo blogai susiformavus vaisiui. Izos manymu, tokiais atvejais geriau 
prarasti negimusį kūdikį negu gimdyti nesveiką, o tada jo atsisakyti. 
Praėjus trims mėnesiams rytinis pykinimas tebesitęsė. Net ir sulaukus 
vėlyvo rudens, kai suapvalėjęs juosmuo virto pūpsančiu pilvuku, prie- 
puoliai vis dar kartojosi. Moteriai pradėjus kraujuoti ir netgi pasiro- 
džius krešuliams, Iza paprašė Bruno atleisti Ailą nuo darbų ir paguldė 
ją į patalą. 

Matydama sudėtingą nėštumo eigą Iza vis labiau baiminosi dėl 
kūdikio ir vis tvirčiau įsitikino, jog protingiausia būtų jo atsisakyti. 
Gydytoja buvo tikra, kad pasitelkus vaistus atsikratyti vaisiaus pavyk- 
tų nesunkiai, nors didėjantis pilvas rodė, jog vaikas sėkmingai auga. 
Moteris baiminosi dėl pačios Ailos. Kūdikis ją sunkte išsunkė. Kojos ir 

dingo apetitas ir tekdavo prisiversti suvalgyti Izos paruoštą specialų 
maistą. Aplink akis juodavo tamsūs ratilai, tankūs, žvilgantys šviesūs 
plaukai nusilpo ir praretėjo. Tarytum išsekus kūno šilumos rezervams 
nėščioji nuolat tirtėjo nuo šalčio, todėl bemaž visą laiką praleisdavo 
prie ugnies, įsisupusi į kailius. Vis dėlto Izai pasiūlius išgerti vaistų ir 
nutraukti nėštumą, jauna moteris griežtai atsisakė. 

— Iza, aš noriu šio kūdikio. Padėk man, - meldė duktė. - Tu gali 
man pagelbėti, žinau, kad gali. Padarysiu viską, ką liepsi, tik padėk 
man jo susilaukti. 

Iza nepajėgė atsisakyti. Gydytoja jau seniai neidavo pati rinkti vais- 
tažolių, kadangi šiomis ją aprūpindavo Aila. Vos sunkiau padirbus 
moterį imdavo kamuoti kosulio priepuoliai. Įsisenėjusi plaučių liga 
kiekvieną žiemą vargino vis labiau, ir tik didelės vaistų dozės padėdavo 
ją šiek tiek numaldyti. Vis dėlto dėl Ailos moteris pasiryžo eiti ieškoti 
tam tikro augalo šaknies, padedančios išvengti persileidimo. 

Vieną ankstų rytą gydytoja patraukė į kalvotus drėgnus miškus 
ieškoti reikiamos šaknies. Prieš išeinant giedrame danguje spindėjo 
saulė, todėl Iza pamaniusi, jog laukia viena iš paskutiniųjų šiltų vėlyvo 
rudens dienų, nusprendė neapsikrauti bereikalingais drabužiais. Be to, 
grįžti ketino dar gerokai prieš sutemstant. Moteris patraukė nuo urvo 
į mišką vedančiu takeliu, paskui pasuko palei upelį ir ėmė kopti į sta- 
tų šlaitą. Paaiškėjo, kad buvo labiau nusilpusi negu manė, darėsi sun- 
ku kvėpuoti, tekdavo dažnai sustoti pailsėti arba luktelėti, kol praeis 
kankinantis kosulio priepuolis. Rytui baigiantis oras pasikeitė. Pakilęs 
žvarbus vėjas atpūtė iš rytų tamsius debesis, ir šie, pasiekę prieškalnes, 
ėmė įnirtingai drėbti šlapią sniegą. Izos drabužiai akimoju peršlapo 
kiaurai. 

Kol pasiekė pušyną, kuriame augo ieškomi augalai, šlapdriba bai- 
gėsi. Dulkiant smulkiam lietui sušalusi moteris drebėdama išsikasė 
šaknis iš purvynu virtusios žemės. Beeinant atgal kosulys dar labiau 

kruvinos putos. Šio urvo apylinkes Iza pažinojo kur kas prasčiau negu 
ankstesniojo, todėl pasiklydo ir patraukė žemyn palei kitą upelį. Teko 
grįžti ir ieškoti tikrojo kelio. Jau buvo pradėję temti, kai permirkusi ir 
į ragą sušalusi gydytoja pagaliau sugrįžo namo. 

— Mama, kur buvai? - mostu paklausė Aila. - Tu šlapia ir visa dre- 
bi. Eikš prie ugnies. Tuoj atnešiu tau sausą apdarą. 

— Parnešiau tau barškuolės šaknų, Aila. Nusiplauk ir sukramtyk 
žalią... - Izos žodžius pertraukė dar vienas kosulio priepuolis. Jos 
skruostai užkaito, akys karštligiškai blizgėjo. - Šaknis padės tau išsau- 
goti kūdikį. 

— Nejaugi per lietų klaidžiojai po mišką ieškodama man šaknies? 
Argi nežinai, kad aš verčiau prarasiu kūdikį negu tave? Juk tu sergi, 


tau nederėjo tokiu oru eiti į lauką! Puikiai žinai, kad nederėjo! 


Aila matė, jog Izą jau ne vienerius metus kamuoja liga, tačiau iki 
šiol nesuprato, kaip sunkiai serga jos globėja. Būsimoji motina užmir- 
šo nėštumą, nekreipė dėmesio į retkarčiais pasitaikantį kraujavimą, 
neretai užmiršdavo ir pavalgyti, bet nė per žingsnį nebesitraukė nuo 
Izos. Ir miegojo ji pasiklojusi patalą šalia Izos lovos. Uba irgi nenulei- 
do nuo motinos akių. 

Mergytė pirmą kartą susidūrė su pavojinga mylimo žmogaus liga ir 
patyrė tikrą sukrėtimą, kuris padėjo suvokti savo pačios lemtį ir atvėrė 
kelią į paveldėtus atminties klodus. Ne viena Uba stebėjo Ailą. Dėl 
gydytojos sunerimę gentainiai abejojo, ar jaunajai moteriai pakaks 
įgūdžių ir žinių, tačiau toji nekreipė dėmesio į jų nuogąstavimus, visą 
dėmesį sutelkusi į moterį, kurią vadino motina. 

Aila stengėsi prisiminti kiekvieną vaistą, apie kurį jai buvo pasa- 


kojusi Iza. Žinodama apie Ubos atmintyje slypinčią informaciją uo- 

liai išklausinėjo mergaitę, o kartais tiesiog pasitelkdavo logiką. Izos 
pastebėtas talentas, sugebėjimas įžvelgti ligos priežastį ir atrasti tin- 
kamą vaistą buvo stiprioji Ailos pusė. Ji iš smulkių dalelių it dėlionę 
sudėliodavo visą paveikslą ir pasitelkusi sveiką nuovoką bei intuiciją 
užpildydavo žinių spragas. Šiuo sugebėjimu iš visų urvo gyventojų pa- 
sižymėjo tik ji vienintelė. Paūmėjusi Izos liga jai tapo stimulu atskleisti 
savo talentą. 

Išbandžiusi iš gydytojos išmoktus receptus Aila pradėjo mėginti 
naujus gydymo būdus, taikomus sergant kitomis, kartais nė iš tolo 
nepanašiomis ligomis. Nežinia, kas padėjo labiausiai — vaistai, meilė, 
rūpestis, pačios ligonės troškimas gyventi ar visa tai kartu sudėjus — 
tačiau žiemai supylus gilias pusnis palei uždangą, saugančią urvo angą 
nuo vėjo, Iza sustiprėjo ir jau galėjo vėl rūpintis Ailos nėštumu. Gydy- 
toja pasveiko pačiu laiku. 

Kasdienis triūsas slaugant sergančią globėją nepraėjo be padari- 
nių. Visą žiemą Aila po truputį kraujavo ir kentė nuolatinius nuga- 
ros skausmu. Ji nubusdavo vidury nakties pažadinta kojas sutraukusio 
mėšlungio ir vis dar dažnai vemdavo. Iza nebesitikėjo, kad įdukra iš- 
nešios vaiką. Gydytoja nenumanė, iš kur sėmėsi jėgų nėščioji ir kokiu 
būdu visiškai nusilpusios motinos viduje vystėsi vaisius, tačiau mažylis 
be paliovos augo. Jaunos moters pilvas neįtikėtinai išsipūtė, o kūdikis 
pradėjo taip įnirtingai spardytis, kad net neleisdavo jai užmigti. Izai 
dar nebuvo tekę matyti sunkesnio nėštumo. 

Aila nesiskundė. Ji bijojo, kad Iza nepamanytų, jog ši pasirengusi 
atsisakyti vaiko, nors, tiesą sakant, toji galimybė jau buvo praleista ir 
gydytoja apie tai nebesvarstė. Nesvarstė ir pati Aila. Kančios tik dar 
labiau sustiprino įsitikinimą, jog praradusi šį kūdikį kito nebeturėtų. 

Iš savojo patalo Aila matė, kaip pavasario lietūs sutirpdė sniegą, 
o pirmuosius krokus jai parodė puokštelę priskynusi Uba. Iza nieku 
gyvu neleido globotinės į lauką. Ir štai vieną darganotą pavasario die- 


ną, kai peržydėję karklų kačiukai jau buvo pažaliavę, o pirmieji pum- 

purai susprogę ir virtę gležnais lapeliais, vos įkopusi į vienuoliktuosius 
savo gyvenimo metus Aila pradėjo gimdyti. 

Pirmieji sąrėmiai buvo nestiprūs. Susijaudinusi ir laiminga, kad pa- 
galiau sulaukė lemtingosios dienos, moteris gurkšnojo gluosnio žievės 
arbatą ir šnekučiavosi su Iza bei Uba. Buvo įsitikinusi, jog kitą die- 
ną jau laikys rankose savo kūdikį. Iza šiek tiek abejojo, tačiau stengėsi 
neparodyti. Kaip paprastai nutikdavo Izai bendraujant su dviem savo 
dukterimis, pokalbis pakrypo apie gydymą bei vaistus. 

— Mama, kokios šaknies man davei prieš pat sunkiąją savo ligą? — 
mostelėjo Aila. 

- Ji vadinama barškuolės šaknimi. Naudojama labai retai, nes šaknį 
reikia kramtyti šviežią, o iškasti vėlyvą rudenį. Barškuolės šaknis - la- 
bai veiksminga priemonė nuo persileidimo, tik tokiu metu vaisto pri- 
sireikia gana retai, o sudžiovinta šaknis, deja, nebepadeda. 

— Kaip toji šaknis atrodo? - paklausė Uba. 

Motinos liga sustiprino būsimosios gydytojos susidomėjimą vais- 
tažolėmis, todėl Iza su Aila ėmė ją mokyti. Tačiau Ubos mokymo pro- 
cesas buvo visai kitoks negu Ailos. Ubai tereikėjo išmokti naudotis 
savo atminties saugykla, mergaitei pakako priminti, ką jau žinojo, ir 
pamatyti, kaip reikia taikyti žinias praktiškai. 

— Iš tiesų augalai yra du: vyriškasis ir moteriškasis. Iš žemo lapų 
kuokšto auga ilgas stiebas, kurį nuo pusės iki viršaus dengia smulkūs 
žiedeliai. Vyriškojo augalo žiedai balti, o moteriškojo mažesni ir žali. 
Vaistams naudojama moteriškojo augalo šaknis. 

— Sakei, jis auga pušynuose? — mostu pasiteiravo Aila. 

— Tik drėgnuose pušynuose. Augalui patinka drėgmė — pelkės, 
drėgnos pievos, kalvoti miškai. 

— Tau nieku gyvu tądien nederėjo eiti į lauką, Iza. Aš neapsakomai 
nerimavau... Ak, luktelėk, prasideda dar vienas sąrėmis! 

Gydytoja tiriamai pažvelgė į Ailą. Ji mėgino įvertinti skausmo stip- 


rumą bei trukmę. Pagimdys ji dar negreit, nusprendė moteris. 

— Kai išėjau, dar nelijo, - ėmė aiškinti Iza. - Maniau, diena bus šilta 
ir graži, bet suklydau. Rudens orą sunku nuspėti. Jau anksčiau norėjau 
tavęs kai ko paklausti, Aila. Sirgdama didžiąją laiko dalį karščiavau ir 
klejojau, bet man pasidingojo, tarytum tu ruošei kompresus, kuriais aš 
Krebui palengvindavau sąnarių skausmus. - 

— Ruošiau. 

— Aš tavęs to nemokiau. 

— Nemokei. Tu nežmoniškai kosėjai, spjaudeisi krauju, norėjau 
kaip nors nuraminti spazmus, padėti atsikosėti. Krebo reumatą gy- 
dantys vaistai giliai įsiskverbia, pasižymi šildančiu poveikiu, stimu- 
liuoja kraują, todėl pamaniau, galbūt jie atpalaiduos gleives, ir tau pa- 
vyks lengviau atsikosėti. Paskui girdžiau tave spazmus mažinančiomis 
arbatomis. Atrodo, vaistai padėjo. 

— Ir man taip atrodo. 

Ailai išdėsčius savo samprotavimus Izai jie pasirodė logiški, tačiau 
ši abejojo, ar pati būtų ką nors panašaus sugalvojusi. Aš neklydau, pa- 
tylom pagalvojo moteris, Aila puiki gydytoja ir laikui bėgant taps dar 
geresnė. Ji verta tapti mano įpėdine. Reikės pasikalbėti su Krebu. Ga- 
limas daiktas, jog gana greitai aš paliksiu šį pasaulį. Aila jau moteris, ji 
privalo tapti gydytoja... jei tik nenumirs gimdydama. 

Po pusryčių vedina jaunėliu sūnumi Grevu atžingsniavo Oga ir 
atsisėdusi šalia Ailos ėmė jį žindyti. Netrukus prisijungė ir Ovra. 
Trys jaunos moterys bičiuliškai šnekučiavosi tarp Ailos sąrėmių, nė 
žodžiu neužsimindamos apie artėjantį gimdymą. Visą rytą, per pir- 
mąjį etapą, genties moterys lankė Krebo ugniavietę. Kai kurios tie- 
siog stabtelėdavo kelioms akimirkoms morališkai paremdamos savo 
buvimu, kitos sėdėjo beveik nuolatos. Prie lovos visuomet budėjo po 
kelias moteris, tačiau Krebas artyn nėjo. Senukas nervingai vaikšti- 
nėjo į urvą ir iš jo stabtelėdamas persimesti keliais gestais su vyrais, 
susirinkusiais prie Bruno židinio, bet neįstengdamas ilgiau išbūti 


vienoje vietoje. Tądien planuota medžioklė buvo atidėta. Brunas pa- 

siteisino, esą vis dar pernelyg drėgna, tačiau tikroji priežastis niekam 
nekėlė abejonių. 

Po vidurdienio sąrėmiai sustiprėjo. Iza pagirdė ją tam tikro au- 
galo šaknies nuoviru, palengvinančiu gimdymo skausmus. Dienai 
persiritus į vakarą sąrėmiai padažnėjo ir sustiprėjo. Aila gulėjo lo- 
voje permirkusi prakaitu ir spaudė Izos ranką. Moteris stengėsi už- 
gniaužti riksmą, tačiau saulei pasislėpus už horizonto Aila raitėsi iš 

„skausmo klykdama sulig kiekvienu kūną draskančiu spazmu. Dauge- 
lis moterų nebeištvėrė šalia jos. Visos, išskyrus Ebrą, išsiskirstė prie 
savo ugniakurų ir susiradusios kokio nors darbo stengėsi nuolat būti 
užsiėmusios. Nuskambėjus desperatiškam Ailos klyksmui gentainės 
nerimastingai dirstelėdavo gimdyvės pusėn. Pašnekesiai prie Bru- 
no ugniakuro irgi liovėsi. Vyrai sėdėjo apimti apatijos ir stebeilijo 
į žemę. Kiekvieną mėginimą užmegzti pokalbį pertraukdavo skaus- 
mingas Ailos riksmas. 

— Jos klubai per siauri, Ebra, - mostelėjo Iza. - Jie neleidžia pakan- 
kamai atsidaryti gimdymo kanalams. 

— Gal padėtume pradūrusios vandens maišelį? Kartais eiga paleng- 
vėja, - pasiūlė Ebra. 

— Galvojau apie tai. Nenorėjau pernelyg skubėti, mat sauso gimdy- 
mo ji neištvertų. Vyliausi, kad perplyš pats, bet ji silpsta, o reikalai ne- 
juda į priekį. Ko gero, reikia pradurti dabar. Paduok man štai tą glotnų 
guobos virbą. Prasideda dar vienas sąrėmis. Pradursiu jam pasibaigus. 

Aila išrietė nugarą ir suspaudė abiejų moterų rankas, kai pasiekus 
skausmingą kulminaciją jai iš lūpų išsiveržė garsėjantis klyksmas. 

— Aila, aš pamėginsiu tau padėti, - mostelėjo Iza spazmui nuri- 
mus. - Ar supranti mane? 

Aila nebyliai linktelėjo. 

— Ketinu nuleisti vandenis, o paskui būtų gerai, kad atsitūptum, 
nes tuomet lengviau slenka kūdikis. Ar pajėgsi? 

— Pasistengsiu, — silpnai mostelėjo gimdyvė. 

Iza įterpė guobos virbą, ir vandenys plūstelėjo lauk sukeldami dar 
vieną sąrėmį. 

— Kelkis, Aila, - mostelėjo gydytoja. 

Jos abi su Ebra pakėlė nusilpusią jauną moterį ir padėjo atsitūpti 
ant odinio pakloto, patiesiamo per kiekvieną gimdymą. 

— Dabar stumk, Aila. Stipriai stumk. 

Gimdyvė įsitempė vėl perverta skausmo. 

— Ji per silpna, - mostelėjo Ebra. - Neįstengia stipriai stangintis. 

— Aila, turi stumti stipriau, - paliepė Iza. 

— Aš negaliu, - mostelėjo Aila. 

— Privalai, nes kitaip tavo kūdikis mirs, - perspėjo Iza, bet nepasa- 
kė, kad Aila mirtų kartu. 

Iza matė, kaip artėjant dar vienam sąrėmiui įsitempė jos raume- 
nys. 

— Dabar, Aila! Dabar! Stumk! Stumk iš visų jėgų, - paragino Iza. 

Negaliu leisti mirti savo kūdikiui, pagalvojo Aila. Negaliu. Kito 
vaikelio niekada neturėsiu. Nežinia iš kokių atsargų Aila sukaupė 
paskutiniuosius jėgų likučius. Skausmui sustiprėjus giliai atsikvėpė ir 
sugriebė Izos ranką ieškodama paramos. Nuo nepakeliamų pastangų 
kakta pasidengė prakaito karoliukais. Jai svaigo galva. Rodės, kad visi 
kaulai lūžinėja, kad visi viduriai išsiverš lauk. 

— Puiku, Aila, puiku, - drąsino Iza. - Jau matyti galvutė, dar kartą 
taip pastumk. 

Aila karštligiškai kvėptelėjo oro ir vėl sutelkė visas pastangas. Jautė, 
kaip plyšta oda bei raumenys, bet vis tiek nesiliovė stumti. Kartu su 
raudono kraujo pliūpsniu pro siaurą gimdymo kanalą pasirodė kū- 
dikio galva. Iza suėmė ją ir atsargiai patraukė, baisiausioji dalis liko 
praeityje. 

— Dar truputėlį, Aila, dar šiek tiek, kad pasišalintų placenta. 

Aila dar kartą pastūmė, jai sumirguliavo akyse, o paskui užslinko 


tamsa, ir moteris prarado sąmonę. 

Iza perrišo naujagimio bambagyslę raudonai nudažyta gysla, o kitą 
dalį nukando; paskui ėmė tapšnoti per pėdutes, kol gailus inkštimas 
virto garsiu riksmu. Kūdikis gyvas, lengviau atsikvėpė gydytoja ir 
pradėjo mažylį valyti. Po kelių akimirkų jai replėmis sugniaužė širdį. 
Kodėl? Kodėl po viso to, ką jauna moteris iškentėjo, turėjo nutikti bū- 
tent taip? Juk ji be galo troško kūdikio... Iza suvyniojo kūdikį į Ailos 
iš anksto parūpintą minkštą triušio kailį, o paskui paruošė karštą su- 
smulkintų šaknų kompresą Ailai ir priglaudė kartu su kraują sugerian- 
čia odos juostele. Aila suvaitojusi atsimerkė. 

— Kur mano kūdikis, Iza? Gimė berniukas ar mergaitė? - paklausė 
jauna motina. 

— Berniukas, Aila, - atsakė moteris ir skubiai pratęsė, kad ji veltui 
nepuoselėtų vilčių, - bet vaikas nesveikas. 

Jau besiskleidžianti Ailos šypsenėlė virto siaubo grimasa. 

— Ne! Negali būti! Leisk man jį apžiūrėti! 

Iza atnešė kūdikį. 

— Aš to ir bijojau. Esant sunkiam nėštumui dažnai taip nutinka. 
Užjaučiu tave, Aila. 

Gimdyvė praskleidė kailį ir pažvelgė į mažutį sūnelį. Berniuko ko- 
jytės ir rankytės buvo plonesnės už ką tik gimusios Ubos ir šiek tiek 
ilgesnės, bet jis turėjo visus pirštukus, ir visa kita buvo savo vietose. 
Mažutė varpa ir sėklidės aiškiai liudijo vaikelio lytį. Tačiau galva at- 
rodė išties keistokai - buvo pernelyg didelė (tai ir nulėmė itin sunkų 
gimdymą) ir šiek tiek deformuota per kankinančią kelionę į pasaulį, 
tačiau dėl pastarosios aplinkybės panikuoti nebuvo reikalo. Iza žinojo, 
jog taip nutinka dėl spaudimo, ir vaikui augant deformacija išnyksta. 
Didžiausią nerimą kėlė pati galvos forma, kuri niekada nepasikeis, bei 
liesas plonytis kakliukas, nenulaikantis didžiulės galvytės. 

Ailos kūdikis, kaip ir kiti genties žmonės, turėjo ryškius antakių 


linkius, tačiau kakta nebuvo nuožulni, o kilo tiesiai ir tik viršugalvyje 

galų gale suapvalėjo sudarydama ovalą. Pakaušis irgi atrodė ne taip, 
kaip turėtų. Susidarė įspūdis, kad kūdikio kaukolė buvo sustumta, 
dėl to išsišovė kakta ir viršugalvis, o pakaušis sumažėjo ir suapvalėjo; 
vaikas turėjo tik nežymų pakaušio gumburą. Veido bruožai irgi kėlė 
nuostabą. Akys buvo didelės, apskritos, -o noselė neregėtai mažutė, 
burna pakankamai plati, tačiau žandikauliai mažesni už kitų genties 
naujagimių. Na, o po burna styrojo visą veidą darkantis atsikišęs, nors 
ir šiek tiek nusklembras smakras, kurio genties žmonės apskritai netu- 
rėjo. Izai pirmą kartą pakėlus mažylį, jo galvutė nusviro atgal, ir mo- 
teris ranka ją prilaikė, nerimastingai kraipydama savąją, pūpsančią ant 
drūto trumpo kaklo. Gydytoja abejojo, ar berniukas apskritai kada 
nors sugebės nulaikyti galvutę. 

Ailos glėbyje gulintis kūdikis pasuko nosytę į motinos šilumos 
pusę jau ieškodamas krūties, tarsi dar būtų nepakankamai ją iščiulpęs 
prieš gimdamas. Moteris nukreipė galvutę prie spenelio. 

— Verčiau nedaryk to, Aila, - švelniai patarė Iza. - Nereikėtų pa- 
laikyti jo gyvybės, kurią netrukus teks nutraukti. Tau tik taps dar sun- 
kiau jo atsisakyti. 

— Atsisakyti? — nustėro jaunoji motina. - Kodėl turėčiau atsisakyti 
savo kūdikėlio, savo sūnaus? 

— Tu neturi pasirinkimo Aila. Visos taip daro. Moteris privalo at- 
sisakyti į pasaulį paleisto išsigimusio kūdikio. Geriausiai viską atlikti 
kuo greičiau, nelaukiant Bruno įsakymo. 

— Bet juk ir Krebas gimė nesveikas, o jam buvo leista gyventi, — 
užginčijo gimdyvė. 

— Jo motinos porininkas buvo genties vadas, jis suteikė leidimą. Tu 
poros neturi, Aila, nė vienas vyras neužtars tavo sūnaus. Aš tave iš pat 
pradžių perspėjau, kad vaikas gali būti nelaimingas, jei gimdysi netu- 
rėdama poros. Argi išsigimimas to neįrodo, Aila? Kam leisti kūdikiui 
gyventi, jei jį visą gyvenimą lydės negandos? Geriau viską baigti dabar 


pat, - argumentavo Iza. 

Aila plūsdama ašaromis nenoromis atitraukė berniuką nuo krū- 
ties. 

— Ak, Iza, - raudojo ji, - aš taip troškau turėti savo vaiką, kaip kitos 
moterys. Nesitikėjau jo susilaukti. Jaučiausi laiminga. Man nerūpėjo 
pykinimas, aš troškau kūdikio. Paskui buvo nežmoniškai sunku, jau 
maniau, niekada nepagimdysiu, bet tau pasakius, kad mažylis mirs, 
sukaupiau visas likusias jėgas ir stūmiau. Kam tuomet kentėjau, jeigu 
jis turi mirti? Mama, aš noriu šio vaiko, neversk manęs jo atsikratyti. 

- Žinau, kaip tau nelengva, Aila, bet privalai taip pasielgti. 

Izai pačiai skaudėjo širdį. Staiga nuo spenelio atplėštas naujagi- 
mis ėmė vėl ieškoti krūties, suteikiančios saugumo ir padedančios 
patenkinti čiulpimo poreikį. Motina dar neturėjo pieno, kuris turėjo 
atsirasti maždaug po dienos, varvėjo tiktai tirštas balzganas skystis, 
perduodantis atžalai jos imunitetą ir pirmaisiais gyvenimo mėnesiais 
saugantis nuo ligų. Vaikas pradėjo verkšlenti, o paskui subliuvo iš visos 
gerklės mataruodamas rankytėmis ir nusimesdamas apklotą. Reiklus 
supykusio, raudonveidžio naujagimio verksmas užpildė urvą. Nebeiš- 
tvėrusi Aila vėl priglaudė mažylį prie krūties. 

— Aš negaliu, - mostelėjo ji. - Aš to nedarysiu! Mano sūnus gyvas. 
Jis kvėpuoja. Gal jis ir išsigimęs, bet jis stiprus. Girdi, kaip rėkia? Ar 
tau kada nors teko girdėti taip galingai bliaunantį naujagimį? Matei, 
kaip jis spardosi? Ir kaip įnirtingai žinda! Aš jo noriu, Iza, noriu ir 
ketinu pasilikti. Verčiau jau pati išeisiu, bet vaiko nenužudysiu. Aš 
moku medžioti, sugebu prasimanyti maisto. Aš pati pasirūpinsiu savo 
berniuku! 

Iza išblyško. 

— Tikiuosi, kalbi nerimtai. Kur tu eisi? Esi per silpna, praradai la- 
bai daug kraujo. | 

— Nežinau, mama. Kur nors. Bet kur. Sūnaus aš neatiduosiu. 

Ryžtingai nusiteikusi Aila tapo neperkalbama. Iza nė neabejojo, 


kad jaunoji motina ištesės savo žodį. Bet ji buvo pernelyg nusilpusi, 

jei mėgins kur nors pasislėpti gelbėdama kūdikį, žus pati. Izą baugino 
vien mintis apie genties papročių nepaisymą, bet ji neabejojo, kad Aila 
gali juos paminti. 

— Aila, nešnekėk taip, - ėmė melsti globėja. - Atiduok jį man. Jei- 
gu tu negali, aš viską padarysiu už tave. Pasakysiu Brunui, jog esi per 
silpna, šios priežasties pakaks, - moteris ištiesė rankas į naujagimį. — 
Leisk man jį paimti. Kai vaiko nebematysi, bus lengviau jį užmiršti. 

— Ne! Ne, Iza, - Aila energingai papurtė galvą stipriau suspausda- 
ma glėbyje laikomą ryšulėlį, palinkdama viršum jo bei pridengdama 
savo kūnu ir toliau kalbėdama viena ranka, pasitelkusi sutrumpintus 
Krebo simbolius. - Aš jį pasiliksiu. Nesvarbu kaip, kokiu būdu... net 
jei man teks išeiti, vaiką aš išsaugosiu. 

Abiejų moterų užmiršta Uba patylom stebėjo pokalbį. Mergaitė 
matė neįtikėtinai sunkų Ailos gimdymą, kaip matydavo gimdančias 
ir kitas moteris. Nei gimimo, nei mirties paslaptys vaikams nebuvo 
užgintos, mažieji dalyvavo genties gyvenime lygiai kaip ir suaugusie- 
ji. Uba be galo mylėjo auksaplaukę merginą, kuri buvo ir jos žaidimų 
draugė, ir bičiulė, ir motina, ir sesuo. Sunkus, skausmingas gimdymas 
mergaitę išgąsdino, tačiau Ailos kalbos apie išėjimą pašiurpino dar la- 
biau. Mažoji prisiminė laiką, kai ji sykį jau buvo išėjusi ir visi kalbėjo, 
esą geltonplaukė jos sesuo niekada nebesugrįš atgal. Uba suprato, jog 
Ailai išėjus dabar išties daugiau jos nebepamatytų. 

— Neišeik, Aila, - įnirtingai mosuodama rankomis mergaitė pribė- 
go artyn. - Mama, neleisk Ailai išeiti. Neišeik dar kartą. 

— Aš nenoriu išeiti, Uba, bet negaliu leisti savo kūdikiui mirti, — 
paaiškino Atila. 

— O ar negalėtum įkelti jo aukštai į medį, kaip padarė motina iš 
Abos pasakojimo? Jeigu vaikas išgyventų septynetą dienų, Brunui 
tektų leisti tau jį pasilikti, - ėmė melsti Uba. 

— Abos pasakojimas tėra legenda, Uba, - paaiškino Iza. - Joks kū- 
dikis neišgyventų tiek laiko šaltyje be maisto. 

Aila nebesiklausė Izos aiškinimo, vaikiškas mergaitės pasiūlymas 
pakišo jai mintį. 

— Mama, tam tikru atžvilgiu legenda nemeluoja. 

— Ką turi omenyje? 

— Juk Brunui išties tektų pripažinti mano vaiką, jei šis išgyventų 
septynias dienas, ar ne? - rimtai paklausė Aila. 

— Ką tu sumanei? Negali palikti berniuko lauke vildamasi, jog po 
septynių dienų jis tebebus gyvas. Pati žinai, kad tai neįmanoma. 

- Aš jo nepaliksiu, išsinešiu. Žinau vieną puikią slėptuvę, Iza. Ga- 
lėčiau nueiti ten pasiėmusi vaiką ir sugrįžti jo vardo paskelbimo dieną. 
Tada Brunas turės leisti man jį pasilikti. Prisiglausčiau nedideliame 
urve... 

— Ne! Nepasakok man tokių dalykų, Aila. Taip elgtis nedera ir ne- 
teisinga. Aš negaliu pateisinti tokio nepaklusnumo, prieštaraujančio 
genties papročiams. Brunas labai supyktų. Jis tavęs ieškotų, rastų ir 
parsivestų atgal. Nevalia to daryti, Aila, - perspėjo Iza ir atsistojusi 
patraukė prie ugnies, tačiau už kelių žingsnių atsisuko. - Be to, jei iš- 
eitum, jis paklaustų manęs, kur tu slapstaisi. 

Per visą savo gyvenimą Iza niekada nedarė nieko, kas prieštarauja 
genties papročiams arba Bruno nurodymams. Ši mintis jai kėlė siau- 
bą. Net ir senieji vaistai, apsaugantys nuo nėštumo, buvo aprobuoti 
ankstesniųjų gydytojų kartų ir sudarė dalį jos palikimo. Šios paslap- 
ties ji nelaikė neklusnumu, kadangi nebuvo juos vartoti draudžiančios 
tradicijos, moteris tiesiog nutylėdavo ir niekam apie tai neužsiminda- 
vo. Ailos planas buvo tikrų tikriausias maištas, kokio Iza niekada nė 
nesapnavo, ji negalėjo tam pritarti. 

Vis dėlto globėja žinojo, kaip labai jos įdukra troško kūdikio. Jai su- 
skausdavo širdį pagalvojus, kiek moteris iškentė per sudėtingą nėštumą 
ir kaip vien mintis apie kūdikio mirtį suteikė jai jėgų, kurios išgelbėjo 
gyvybę jai pačiai. Aila teisi, pagalvojo Iza žvelgdama į naujagimį. Ber- 


niukas išsigimęs, bet jis stiprus ir visais kitais atžvilgiais sveikas. Krebas 

irgi išsigimęs, tačiau tapo šamanu. Juk čia jos pirmagimis sūnus. Jeigu ji 
turėtų porininką, galbūt vyras leistų kūdikiui gyventi. Nors ne, neleis- 
tų, geriau pagalvojusi pripažino Iza. Ji nemokėjo meluoti nei kitiems, 
nei sau pačiai. Vis dėlto moteris sugebėjo šį bei tą nucylėti. 

Gydytoja žinojo, jog derėtų pranešti naujieną Krebui arba Brunui, 
tačiau neįstengė prisiversti to padaryti. Iza nepritarė Ailos sumany- 
mui, tačiau galėjo tiesiog niekam nieko nesakyti. Per visą gyvenimą ji 
dar nebuvo padariusi didesnio nusižengimo. 

Globėja įdėjo į dubenį vandens kelis įkaitusius akmenis ir ėmė 
ruošti Ailai skalsės užpilą. Izai atnešus vaistus jauna mama miegojo 
apglėbusi kūdikį. Moteris švelniai papurtė ją už peties. 

— Išgerk, Aila, - pasakė. - Suvyniotą placentą aš padėjau kampe. 
Šiąnakt gali pailsėti, bet rytoj privalai ją užkasti. Brunas jau viską žino, 
Ebra jam papasakojo. Nereikėtų jam leisti apžiūrėti kūdikio ir oficia- 
liai liepti jo atsikratyti. Jis tikisi, kad pati tuo pasirūpinsi, kai nueisi 
slėpti gimdymo įkalčio. 

Taip Iza paaiškino dukteriai, kiek laiko ši turi savo planui įgyven- 
dinti. 

Izai nuėjus Aila gulėjo atmerktomis akimis ir svarstė, ką derėtų pa- 
siimti, Man reikės kailinio apkloto, triušių kailių mažyliui, paukščių 
pūkų ir poros papildomų apklotų pamainai. Odos atraižų sau, svaidyk- 
lės, keleto peilių. Ak, ir dar maisto... įsidėsiu truputį maisto ir vandens 
pūslę. Jei išeisiu ne itin anksti, spėsiu susikrauti daiktus iš ryto. 

Kitą rytą Iza prigamino gausybę maisto, kurio ketvertui žmonių 
buvo akivaizdžiai per daug. Krebas sugrįžo atsigulti vėlai, jis vengė 
susitikti Ailą, mat nežinojo, ką jai pasakyti. Vis dėlto jos totemas per- 
nelyg stiprus, pagalvojo šamanas. Jis taip ir nebuvo iki galo nugalėtas, 
štai kodėl ji tiek daug kraujavo per nėštumą. Dėl to ir kūdikis gimė 
nesveikas. Kaip apmaudu, juk ji be galo norėjo vaikelio. 

— Iza, tokio valgio kalno užtektų visai genčiai, - pastebėjo Kre- 


bas. - Kaip viską suvalgysime? 

— Paruošiau Ailai, - atsakė toji ir skubiai nuleido galvą. 

Izai derėjo turėti kur kas daugiau vaikų, pagalvojo senukas, ji be- 
protiškai myli ir rūpinasi savo dukromis. Kita vertus, Ailai reikia at- 
gauti jėgas. Praeis daug laiko, kol vargšelė atsities. Kažin, ar ji kada 
nors turės normalų kūdikį? 

Aš jo neprarasiu, tvirtai apsisprendė jauna motina, nuvydama ša- 
lin paniką. Žūtbūt nusigausiu iki kalnų pievelės, net jei teks visą kelią 
šliaužte šliaužti. 

Einant iš urvo Ailai svaigo galva. Ji susikrovė į rinkimo pintinę ke- 
lis daiktus ir uždėjo ant viršaus dvokiantį placentos bei išskyrų ryšulį. 
Dar šį bei tą suslėpė viršutinio apsiausto klostėse. Specialia skraiste 
parištas vaikas saugiai kybojo jai prie krūtinės. Pasiekus mišką pirmoji 
svaigulio banga atslūgo, bet pykinimas išliko. Ji pasuko iš tako ir su- 
stojo miško gilumoje. Be galo nusilpusi moteris vos ne vos iškapstė 
duobę savo lazdele. Kaip buvo mokiusi Iza, Aila giliai paslėpė ryšulį 
ir išvedžiojo reikiamus simbolius, paskui pasižiūrėjo į šiltai, patogiai 
ir saugiai miegantį sūnelį. Niekas tavęs neįkiš į šitokią duobę, pratarė 
mintyse ir pradėjo kopti į statų šlaitą nė nenujausdama, jog kai kas ją 
stebi. 

Netrukus, kai Aila išėjo iš urvo, jai įkandin išsmuko Uba. Žiemi- 
niai mokymai po motinos ligos padėjo mergaitei suvokti, koks didelis 
pavojus gresia netikrai seseriai. Ji žinojo, kokia toji nusilpusi, ir baimi- 
nosi, kad apalpusi jauna moteris netaptų lengvu grobiu aplink besi- 
šlaistantiems plėšrūnams, priviliotiems jos kraujo kvapo. Vieną akimir- 
ką Uba vos nepasileido atgal pakviesti Izos, bet nenorėjo Ailos palikti 
vienos, todėl ėmė sekti jai iš paskos. Moteriai pasukus iš kelio mergaitė 
pametė ją iš akių, bet paskui vėl pamatė kopiančią atviru šlaitu. 

Aila kopė sunkiai remdamasi kasimo lazda, dažnai stabtelėdavo, 
sunkiai nurydavo seiles malšindama šleikštulį ir gzumdamasi su svai- 
guliu, kad šis nevirstų tamsa. Ji jautė kojomis srūvantį kraują, bet nesu- 


stojo pasikeisti odinio įkloto. Moteris prisiminė laikus, kai užlėkdavo į 

kalną bėgte ir nė nepritrūkdavo kvapo. Dabar kalnų pievelė atrodė ne- 
įtikėtinai toli, o pažįstamas kelias neapsakomai ilgas. Aila žingsniavo 
iš paskutiniųjų jėgų, kol šios išsekdavo, tuomet, stabtelėjusi atsipūsti, 
kaip įmanydama stengėsi neprarasti sąmonės ir pailsėjusi kiūtindavo 
toliau. “ 

Vėlyvą popietę, kai mažylis pravirko, ji išgirdo verksmą tarytum 
per miglą, bet nesustojo, prisivertė kopti toliau. Sąmonėje sukosi vie- 
nui viena mintis, jog privalo pasiekti pievą ir patekti į urvą, nors jau nė 
pati nebesuvokė dėl ko. 

Uba ėjo gerokai atsilikusi, kad bėglė jos nepastebėtų. Mergaitė ne- 
žinojo, kad sesuo bemaž nebemato, kur stato koją. Kai galų gale pasie- 
kė kalnų ganyklą, jaunosios motinos galvoje tvyrojo raudona migla. 
Dar truputį, ragino ji pati save. Dar truputėlį. Moteris sunkiai nudū- 
lino per lauką ir vos ne vos praskyrusi į šalis lazdyno šakas klupdama 
įvirto į mažąjį urvą, kuris jau ne vieną kartą buvo tapęs jai prieglobs- 
čiu. Nusilpusi gimdyvė susmuko ant elnio kailio pakloto nepaisydama 
permirkusio savo apsiausto ir užmiršusi priglausti prie krūties verkian- 
tį sūnų galų gale pasidavė nuovargiui. 

Laimė, kad Uba užkopė į pievą kaip tik tą akimirką, kai Aila din- 
go urve, nes kitaip būtų pamaniusi, jog sesuo išgaravo. Net ir bela- 
pės, susiraizgiusios, tankios seno lazdyno šakos aklinai dengė angą, 
žiojinčią stačioje kalno sienoje. Uba pasileido atgal. Ji užtruko ilgiau 
nei tikėjosi, Aila iki slėptuvės ėjo labai pamažu. Mergaitė baiminosi, 
kad nerimauti pradėjusi Iza ją išbars. Bet Iza nekreipė jokio dėmesio į 
vėlai sugrįžusią dukterį. Ji pastebėjo, kaip jaunėlė išsmuko paskui Ailą 


ir nuspėjo jos ketinimus, tačiau nenorėjo nieko žinoti. 


— Arjai dar ne laikas grįžti, Iza? - paklausė Krebas, kuris visą dieną 
susirūpinęs vaikštinėjo į urvą ir iš urvo. 

Iza nervingai linktelėjo nepakeldama galvos ir toliau pjaustydama 
atšalusią keptą stirnos šlaunį. 

— Ai! - staiga riktelėjo ji aštriu peiliu giliai persirėžusi pirštą. 

Krebas atsisuko apstulbintas ir paties fakto, jog ji įsipjovė, ir ne- 
tikėtai garsaus aiktelėjimo. Paprastai įgudusi šeimininkė akmeniniu 
peiliu darbuodavosi itin vikriai. Šamanas nė neįstengė prisiminti, 
kada pastarąjį kartą ji buvo įsipjovusi. Vargšelė Iza, pagalvojo Krebas. 
Aš taip pasinėriau į savo nerimą, jog užmiršau, kaip jaučiasi ji, mintyse 
sugėdino save senolis. Nieko stebėtino, kad susinervinusi, graužiama 
rūpesčio neapsižiūrėjo ir susižeidė. 

— Prieš kurį laiką šnekėjausi su Brunu, Iza, - mostelėjo jis. - Vadas 
kol kas dar nelinkęs leistis jos ieškoti. Niekam nedera pamatyti, kur 
moteris atsikrato... kur ji yra tokiu metu. Juk žinai, kokios didelės ne- 
sėkmės apniktų visa tai išvydusį vyrą. Bet ji labai nusilpusi, galbūt kur 
nors pargriuvusi guli ir nebepaeina. Gal geriau tu nueik jos paieškoti, 
juk esi gydytoja. Ji negalėjo labai toli nueiti. Dėl maisto nesuk galvos. 
Aš palauksiu. Todėl verčiau eik tuojau pat, nes netrukus ims temti. 

— Negaliu, - mostelėjo Iza ir įsibruko į burną perrėžtą pirštą. 


— Kaip suprasti, negali? - suglumo Krebas. 

— Man nepavyks jos rasti. 

— Iš kur žinai, kad nepavyks, jeigu nė nepradėjai ieškoti? — dar la- 
biau sumišo senasis kerėtojas. 

Kodėl Iza nenori pamėginti paieškoti dukters? Juk, gerai pagalvo- 
jus, ji jau turėjo būti seniausiai išnaršiusi visas pakrūmes, apėjusi aplink 
kiekvieną akmenį ir iki šio meto jau suradusi Ailą. Ji nepaprastai ner- 
vinga. Kažkas čia ne taip. 

— Iza, kodėl tu nenori eiti jos ieškoti? - pasidomėjo šamanas. 

— Neverta, vis tiek nerasčiau. 

— Kodėl? - prisispyręs kamantinėjo jis. 

Moters akyse susitvenkė baimė ir nerimas. 

- Ji pasislėpė, - išklojo tiesą Iza. 

— Pasislėpė? Nuo ko? 

— Nuo visų. Nuo Bruno, nuo tavęs, nuo manęs, nuo visos genties, — 
atsakė gydytoja. 

Krebas galutinai sutriko, mįslingas Izos atsakymas išmušė jį iš vė- 
žių. 

— Paaiškink man išsamiau. Kodėl Aila slepiasi nuo visos genties, nuo 
manęs ir nuo tavęs? Ypač nuo tavęs. Juk jai dabar tavęs labai reikia. 

— Ji nori pasilikti kūdikį, Krebai, - skubiai mostelėjo Iza akimis 
maldaudama supratimo. - Aš pasakiau jai, kad motina privalo atsi- 
kratyti nesveiko vaiko, bet ji atsisakė. Juk žinai, kaip karštai troško 
kūdikio. Aila pasakė ketinanti pasislėpti ir sulaukti vardo suteikimo 
dienos, kad Brunui tektų berniuką pripažinti. 

Staiga suvokęs jaunos moters užsispyrimo bei apgalvoto pabėgimo 
niuansus ir galimus padarinius Krebas įsmeigė į seserį rūstų žvilgsnį. 

— Teisingai, Brunas bus priverstas pripažinti jos sūnų, Iza, o paskui 
prakeiks ją už įžūlų nepaklusnumą, šįkart visam laikui. Nejaugi neži- 
nai, jog moteriai privertus vyrą priimti sprendimą prieš jo paties valią, 
vyras praranda reputaciją? Brunas negali to leisti, medžiotojai jo ne- 
begerbtų. Net ir prakeikęs ją vadas neteks gero vardo, o juk šią vasarą 

įvyks genčių sambūris. Kaip, tavo manymu, dabar jis pažvelgs į akis 
kitiems vadams? Dėl Ailos kaltės sužlugs visos genties reputacija, — 
piktai mostelėjo raganius. - Kas ją paskatino tokiam pragaištingam 
žingsniui? 

— Vienas Abos pasakojimas apie motiną, įkėlusią išsigimusį savo 
kūdikį į medį, - atsakė Iza. 

Moteris neišpasakytai krimtosi ir nerado sau vietos dėl to, kad ge- 
riau visko neapgalvojo. 

— Senų bobų pasakos! — bjaurėdamasis mostelėjo Krebas. - Aba 
tik ir temoka kimšti jaunoms moterims į galvas visokias paikystes. 

— Kalta ne tik Aba, Krebai, bet ir tu pats. 

— Aš! Kadaaš jai sekiau panašias nesąmones? 

— Pasakų sekti tau nė nereikėjo. Tu gimei nesveikas, tačiau gavai 
leidimą gyventi. Dabar esi šamanas. 

Izos žodžiai vienarankiui persikreipusiam kerėtojui sukėlė šoką. Jis 
žinojo, kad pripažintas buvo tik dėl atsitiktinės įvykių sekos. Didįjį 
genties dvasininką išgelbėjo sėkmė. Jo motinos motina kartą Krebui 
papasakojo, kad jo gyvybę išsaugojo tikras stebuklas. Ar Aila remda- 
masi jo pavyzdžiu siekė stebuklo dėl savo sūnaus? Nieko iš to nebus. 
Ji nieku gyvu neprivers Bruno pripažinti vaikelį ir leisti jam gyventi. 
Apsispręsti vadas privalo laisvai, niekieno neverčiamas. 

— Iza, nejaugi tu nepaaiškinai Ailai, kad elgiasi neteisingai? 

— Maldavau jos neišeiti. Pasakiau, jog atsikratysiu už ją kūdikio, jei 
pati neįstengia, tačiau po tokių žodžių ji manęs prie mažylio nė artyn 
neprileido. Ak, Krebai, vargšelė tiek prisikentėjo, kad jo susilauktų. 

— Taigi leidai jai išeiti vildamasi, kad sumanymas pavyks. Kodėl ne- 
pasakei man arba Brunui?. 

Iza tik papurtė galvą. Krebas teisus. Derėjo jam pasakyti. Dabar 
mirs ne tik kūdikis, bet ir pati Aila, pagalvojo ji. 

— Kur ji išėjo, Iza? - žvelgdamas lediniu žvilgsniu paklausė Kre- 


bas. 

— Nežinau. Ji paminėjo nedidelį urvą, — dar labiau susikrimtusi at- 
sakė moteris. 


Kerėtojas staigiai apsisuko ir nušlubčiojo prie vado ugniakuro. 


Kūdikio verksmas galų gale pažadino išsekusią Ailą. Be ugnies ap- 
linkui tvyrojo tamsa, drėgmė ir šaltis. Ji nuėjo į tolimąjį urvo kampą 
nusilengyinti ir net susigūžė, kai šiltas, aitrus skystis nudegino sudras- 
kytą kūną. Apgraibomis susiradusi pintinę sugraibė švarią odos atraižą 
sau bei šlapiam kūdikiui, atsigėrė truputį vandens ir kartu su mažyliu 
įsisupusi į kailį, atsigulusi ėmė žindyti sūnelį. Kai kitą sykį pabudo, ant 
urvo sienos mirguliavo pro susiraizgiusias, angą užgožusias lazdyno 
šakas prasiskverbusi saulės šviesa. Kol kūdikis stiprinosi, jaunoji moti- 
na užkando šalto maisto. 

Maistas ir poilsis ją atgaivino, moteris spausdama glėbyje kūdikį 
atsisėdo ir susimąstė. Reikia susirasti malkų, pagalvojo. Maistas irgi 
netrukus baigsis, todėl turiu prasimanyti daugiau. Liucernos jau vei- 
kiausiai dygsta. Žolelės sustiprintų mano kraują. Ko gero, pasirodė ir 
pirmieji dobilai, vikiai ir svogūnėliai. Galėčiau prisileisti medžių su- 
los ir dar prisilupti saldžiosios klevų žievės. Nors ne, klevai tokiame 
aukštyje neauga, tačiau yra beržų bei balteglių. Jau atsirado mažučių 
varnalėšų, šalpusnių ir kiaulpienių lapių. Be to, turiu svaidyklę, o juk 
čia aplinkui daugybė starų, bebrų, triušių. 

Atmerktomis akimis užsisvajojusi apie šiltojo sezono teikiamus 
malonumus Aila pamėgino atsistoti ir staigus kraujo pliūpsnis bei 
svaigulio banga sugrąžino ją į slogią realybę. Pridžiūvusio kraujo dė- 
mės juodavo ant apavo ir kailinio apsiausto. 

Blogumui atslūgus pabėgėlė nusprendė nusiprausti ir susirasti 
malkų, tačiau neišmanė, kur dėti kūdikį: ar pasiimti kartu, ar palikti 

miegoti urve. Genties moterys niekada nepalikdavo mažylių be prie- 
žiūros, juos nuolat stebėdavo viena ar kita gentainė, todėl mintis pa- 
likti sūnų vieną Ailai baisiai nepatiko. Vis dėlto jai reikėjo nusiprausti, 
atsigabenti vandens ir malkų, o be vaiko paneštų kur kas daugiau. 

Jaunoji motina dirstelėjo pro plikas krūmo šakas, o įsitikinusi, kad 
aplinkui nieko nėra, praskyrė jas į šalis ir išlindo laukan. Pažliugusi 
žemė prie upelio virto slidžiu purvynu. Uksminguose užkaboriuose 
vis dar baltavo sniego lopiniai. Virpėdama nuo stiproko vėjo, genan- 
čio iš rytų lietaus debesis, Aila nusirengė, įsibrido į vandenį, apsiprau- 
sė, apvalė apsiaustą. Kai vėl apsisiautė sudrėkusia oda, ši neką tešildė. 

Patraukusi į kalnų ganyklą supantį mišką moteris prisirinko sudžiū- 
vusių apatinių balteglių šakų ir ėmė tempti jas urvan. Svaigstanti galva 
ūžte ūžė, linko keliai, ir ji nebeišlaikiusi acsišliejo į medį. Sunkiai nurijusi 
seiles pamėgino numalšinti pykinimą. Mintys apie medžioklę bei mais- 
to rinkimą išgaravo. Komplikuotas nėštumas, kankinantis gimdymas ir 
varginantis kopimas į kalną išsekino ją, atėmė bemaž visas jėgas. 

Kai sugrįžo į urvą, kūdikis klykė. Aplinkui buvo tamsu, drėgna, 
mažylis pasiilgo raminančios motinos šilumos. Pakėlusi ir prisiglau- 
dusi sūnų ji prisiminė, jog paliko prie upelio vandens pūslę. Vandens 
jai būtinai reikėjo turėti, todėl paguldė vaikelį ir prisivertė vėl išlįsti iš 
urvo. Pradėjo lyti. Sugrįžusi bejėgiškai susmuko ir apglėbusi berniuką 
apsiklojo sunkiu sudrėkusiu kailiu. Akimoju ją įveikęs miegas neleido 


pastebėti į sąmonės pakraštėlius įsikirtusių ledinių baimės gniaužtų. 


— Argi nesakiau tau, kad ji įžūli neklaužada? — teisuoliškai moste- 
lėjo Braudas. - O ar bent vienas manimi patikėjo? Ne. Visi palaikė ją, 
teisino, leido jai daryti, ką nori, netgi suteikė galimybę medžioti. Man 


nerūpi, koks galingas jos totemas! Moterims medžioti nedera. Urvi- 

nis liūtas nesuteikia jai tokios teisės, ji paniekinamai pamynė papro- 
čius. Matai, kas nutinka, kai moteris gauna per daug laisvės? Matai, 
kas nutinka, kai esi pernelyg atlaidus? Dabar ji įsivaizduoja galinti per 
prievartą primesti genčiai savo išsigimusį vaiką. Šįkart niekas nebegali 
jos pateisinti. Ji sąmoningai sulaužė gentiės tradicijas ir padarė nedo- 
vanotiną nusikaltimą. 

Galų gale Braudas gavo progą įrodyti savo tiesą ir mėgavosi galimy- 
be ištarti: „Argi aš tau nesakiau?“ Pabrėžtini porininkės sūnaus prie- 
kaištai vertė vadą susigūžti ir nė kiek nepalengvino jo padėties. Brunas 
ir pats anaiptol netroško prarasti autoriteto. 

— Tu jau išdėstei savo nuomonę, Braudai, - mostu ištarė jis. - Nėra 
jokio reikalo be paliovos kartoti tą patį. Pasirūpinsiu Aila, kai ji sugrįš. 
Dar nė vienai moteriai nepavyko priversti manęs priimti sprendimo 
prieš savo paties valią bei likti nenubaustai, ir nė vienai nepavyks. Ry- 
toj paiešką pratęsime, - vadas prakalbo apie tai, dėl ko sušaukė susirin- 
kimą. - Manau, reikėtų apžiūrėti vietas, kuriose dažnai lankomės. Izos 
teigimu, Aila žino kažkur esant nedidelį urvą. Ar kam nors teko neto- 
liese matyti ką nors panašaus? Slėptuvė neturėtų būti toli, ji pernelyg 
silpna, nepajėgtų įveikti ilgo nuotolio. Užmirškime stepę bei miškus 
ir paieškokime ten, kur dažniausiai pasitaiko olų. Pasipylęs lietus nu- 
plaus bėglės pėdsakus, tačiau vienas kitas pėdos įspaudas gali likti. Aš 
žūtbūt noriu ją rasti. 

Iza su nerimu laukė susirinkimo pabaigos. Ji jau kuris laikas kaupė 
drąsą ketindama pasikalbėti su vadu ir nusprendė kreiptis dabar. Pa- 
mačiusi besiskirstančius vyrus gydytoja prisiartino prie jo laužavietės 
nulenkusi galvą ir atsisėdo Brunui prie kojų. 

— Ko norėjai, Iza? - patapšnojęs jai per petį paklausė tasai. 

— Ši menka moteris nori kreiptis į vadą, - pradėjo Iza. 

— Gali kalbėti. 

- Ši moteris pasielgė neteisingai, kad neatėjo pas vadą vos patyru- 


si, ką sumanė jauna motina, — pradėjo ji, tačiau užplūdus emocijoms 

pamiršo oficialų toną: - Bet, Brunai, ji labai stipriai troško kūdikio. 
Niekas netikėjo, kad ji kada nors galėtų pastoti, o ji pati - mažiausiai 
iš visų. Argi įmanoma įveikti urvinio liūto dvasią? Ji buvo be galo lai- 
minga. Net ir kentėdama skausmus nė sykio nesiskundė. Gimdydama 
ji vos nemirė, Brunai. Pačioje pabaigoje jėgų gimdyvei suteikė tik min- 
tis, kad jos kūdikis gali numirti. Motina neįstengė atiduoti nesveiko 
sūnelio. Ji buvo įsitikinusi, jog kito vaiko daugiau niekada nesusilauks. 
Po patirto šoko ir nukamuota skausmų ji nepajėgė blaiviai mąstyti. Ži- 
nau, kad neturiu teisės prašyti, Brunai, bet maldauju palikti ją gyvą. 

— Iza, kodėl neatėjai anksčiau? Jei manai, kad dabartiniai tavo mal- 
davimai padės, kodėl neatėjai tada? Argi buvau jai negailestingas? Aš 
ne aklas, mačiau jos kančias. Vyrui nedera spoksoti į svetimą ugnia- 
kurą, tačiau ausų juk neužsikimši. Mūsų gentyje nėra nė vieno, kuris 
nežinotų, kokias kančias patyrė Aila gimdydama sūnų. Nejaugi laikai 
mane kietaširdžiu, Iza? Nejaugi manai, kad tau atėjus ir papasakojus 
apie tai, kaip ji jaučiasi ir ką planuoja daryti, aš nebūčiau apsvarstęs 
galimybės palikti kūdikį gyvą? Tuomet būčiau galėjęs jos ketinimą pa- 
bėgti bei pasislėpti palaikyti paklaikusios moters kliedesiais, būčiau 
atidžiai apžiūrėjęs kūdikį. Nors ji ir neturi vyro, aš būčiau galėjęs leisti 
jam gyventi, jei išsigimimas ne itin didelis. Tačiau tu nesuteikei man 
progos. Nusprendei žinanti, kaip aš pasielgsiu. Nebeatpažįstu tavęs, 
Iza. Niekada nelaikiau tavęs nepareiginga, visuomet buvai puikus pa- 
vyzdys kitoms moterims. Galbūt dėl to kalta tavo liga. Žinau, kaip 
sunkiai sirgai, nors ir stengeisi nuslėpti savo negalią. Gerbdamas tavo 
norą neužsimindavau apie tai, bet buvau tikras, jog praėjusį rudenį tu 
jau buvai pasirengusi žengti į dvasių pasaulį. Puikiai suvokiau, jog Aila 
šią savo galimybę susilaukti-kūdikio laikė vienintele. Ko gero, ji buvo 
teisi. Vis dėlto mačiau, jog tau susirgus ji liovėsi galvoti apie save ir tave 
išslaugė. Neįsivaizduoju, kokiu būdu ji tave išgydė. Galbūt šamanas 
palenkė dvasias į savo pusę ir įtikino jas leisti tau pasilikti, tačiau Aila 


gerokai prie to prisidėjo. 

Ketinau patenkinti jos prašymą ir leisti jai tapti gydytoja. Pradėjau 
ją gerbti ne ką mažiau nei kadaise gerbiau tave. Ji visuomet buvo puiki 
moteris, pareiginga ir paklusni, nors mano moters sūnus prie jos kabi- 
nėjosi. Taip, Iza, žinau, kaip negailestingai ją engė Braudas. Praėjusios 
vasaros pradžioje ją apnikusią apatiją irgi išprovokavo jis, nors iki galo 
taip ir nesupratau, kokiu būdu. Jis nederamai elgiasi ją persekiodamas, 
Braudas yra narsus ir stiprus medžiotojas, todėl jam nėra reikalo bai- 
mintis, jog kuri nors moteris gali sukelti grėsmę vyriškam jo orumui. 
Kita vertus, galbūt jis įžvelgė ką nors, ko aš nepastebėjau. Gal jis buvo 
teisus. Matyt, aš buvau aklas. Iza, jeigu būtum kreipusis į mane anks- 
čiau, būčiau galėjęs apsvarstyti tavo prašymą ir leisti jos sūnui gyventi. 
Dabar jau per vėlu. Kai ji sugrįš vardo suteikimo dieną, mirs ir ji pati, 


ir jos sūnus. 


Kitą dieną Aila pamėgino įkurti ugnį. Po ankstesnės viešnagės buvo 
likusios kelios sausos pliauskos. Ji ėmė sukti tarp delnų prie malkos 
prispaustą pagaliuką, tačiau nusilpusiai moteriai nepakako ištvermės 
pakankamai ilgai išlaikyti judesio tempą, kol ims rūkti dūmai, ir laimė, 
kad šie neparūko. Juodviem su vaikeliu bemiegant takeliu į kalnų pie- 
vą užkopė Drugas su Krugu. Vyrai būtų užuodę dūmus arba pamatę 
rusenančią ugnį ir ją aptikę. Tačiau tankios išsikerojusio lazdyno šakos 
taip patikimai slėpė olos angą, kad ieškotojai nieko nepastebėjo. 

Negana to, sėkmė nusišypsojo jai dar labiau. Iš apsunkusio švininio 
dangaus krintantys įkyrūs, slogiai nuteikiantys lietaus lašai, nuo kurių 
pažliugo visa upelio pakrantė ir kalnų ganykla, nuplovė visus iki vieno 
pėdsakus, todėl net įgudę pėdsekiai, sugebantys atpažinti kiekvieno 
genties nario pėdas ir pastebintys išrautus svogūnėlius bei šaknis, nie- 


ko neįžvelgė. Taigi Ailos silpnumas ją apsaugojo. 

Kai vėliau išėjusi pamatė vyrų pėdas prie upelį maitinančio šal- 
tinio, kur šie buvo stabtelėję atsigerti, jaunai motinai bemaž sustojo 
širdis. Ji ėmė bijoti rodytis lauke. Moteris krūptelėdavo vos sušnarėjus 
olą dengiančioms šakoms ir įsitempusi klausėsi menkiausio garso. 

Atsineštas maistas jau baigėsi. Ji ėmė naršyti krepšius, kuriuose lai- 
kė maistą kęsdama slogią, ilgą vienatvę per laikinąjį mirties prakeiks- 
mą. Tesurado tik kelis supuvusius bei perdžiūvusius riešutus ir smul- 
kių graužikų išmatų, liudijančių, jog sandėliukas jau seniai aptiktas ir 
ištuštintas. Dar rado maistui nebetinkamų Izos atneštų gardumynų 
likučių, kurių neįstengė sudoroti glausdamasi urve per mėnesines. 

Paskui prisiminė džiovintą mėsą, paslėptą akmeninėje įduboje urvo 
gilumoje, kurios prisidžiovino dėl kailio nudobusi elnią. Aila susirado 
nedidelį akmenų kauburį ir nustūmė juos. Slėptuvėje sukrauta mėsa 
gulėjo nepaliesta, tačiau apėmęs palengvėjimas tęsėsi labai trumpai. 
Angą dengiančios šakos prasiskyrė, ir moters širdis akimoju nusirito 
į kulnus. 

— Uba! - apstulbusi mostelėjo ji mergaitei įėjus į urvą. - Kaip 
mane radai? 

— Pasekiau tave tą dieną, kai išėjai. Baisiai bijojau, kad tau nenu- 
tiktų nelaimė. Atnešiau tau maisto ir arbatos, kad gamintųsi pienas. 
Mama jos išvirė. 

— Ar Iza žino, kur aš esu? 

— Nežino, bet numano, jog aš žinau. Manau, ji nenori sužinoti, mat 
tuomet turėtų pasakyti Brunui. Ak, Aila, Brunas labai ant tavęs supy- 
ko. Vyrai kasdien tavęs ieško. 

— Mačiau jų pėdsakus prie šaltinio, tačiau urvo jie neaptiko. 

— Braudas be atvangos giriasi jau seniausiai žinojęs, kokia tu bloga. 
Krebo tau išėjus beveik nemačiau. Jis ištisas dienas kiūto dvasių buvei- 
nėje. Mama ne juokais susisielojusi. Ji nori, kad perspėčiau tave nieku 
gyvu negrįžti, - ištarė Uba žvelgdama iš baimės bei nerimo išsiplėtu- 


siomis akimis. 

— Jeigu judvi apie mane nesikalbėjote, kokiu būdu Iza perdavė ži- 
nią? — paklausė Aila. 

— Vakar vakare ir šįryt ji paruošė daugiau maisto. Ne itin daug — 
baiminosi, kad Krebas nesusiprastų, jog valgis skirtas tau... taigi tie- 
siog nesuvalgė savo dalies. Vėliau išvirė arbatos ir ėmė vaitoti šnekė- 
damasi pati su savimi, tarytum sielvartautų dėl tavęs, tačiau žiūrėjo 
tiesiai į mane be paliovos kartodama: „Jei tik kas nors galėtų patarti 
Ailai nesugrįžti atgalios. Vargšas mano vaikas, mano dukrelė, ji netu- 
ri ko pavalgyti, ji visai nusilpusi, o juk turi gaminti pieną kūdikiui... 
Taip tarusi pakilo ir pasišalino iš ugniavietės palikusi prie pat arbatos 
tuščią pūslę bei suvyniotą maistą. Tikriausiai matė, kaip nusekiau tau 
iš paskos. Tuomet dar nusistebėjau, kodėl neišbarė, kai vėlai sugrįžau į 
urvą. Brunas ir Krebas niršta dėl to, jog Iza nepasakė apie tavo ketini- 
mą pasislėpti. Jeigu jie sužinotų, jog ši numano, kaip tave rasti ir jiems 
nepasako, neįsivaizduoju, ką jai padarytų. Na, o manęs niekas neklau- 
sia, kadangi į vaikus, o juolab į mergaites, beveik nekreipia dėmesio. 
Aila, aš, aišku, turėčiau pasakyti Krebui, kur tu esi, bet nenoriu, kad 
Brunas tave prakeiktų, nenoriu, kad tu mirtum. 

Aila pajuto ausyse sutvinkčiojant širdies dūžius. Ką aš padariau? 
Sumaniusi pabėgti ji nesuvokė, kokia nusilpusi tapo ir kaip bus sunku 
išgyventi vienai su kūdikiu ant rankų. Vylėsi sugrįžti vardo suteikimo 
dieną. Ką aš dabar darysiu? Moteris paėmė kūdikį ir suspaudė glėbyje. 
Bet argi galiu leisti tau numirti? 

Uba užjaučiamai žvelgė į jauną motiną, rodos, užmiršusią apie jos 
buvimą. 

— Aila, - nedrąsiai pratarė mergaitė. - Ar galiu jį pamaryti? Nė 
sykio neturėjau progos pasižiūrėti į tavo kūdikį. 

— Aišku, gali, Uba, - mostelėjo ji susigėdusi, kad nė nežiūri į bičiu- 
lę, sukorusią ilgiausią kelią ir atnešusią iš Izos lauktuvių bei žinutę. 

Juk Uba irgi galėjo užsitraukti bėdą. Jei tik kas nors išsiaiškintų, jog 
mergaičiukė žinojo, kur rasti Ailą, ir niekam nepasakė, jos lauktų itin 


griežta bausmė, kuri, ko gero, sugriautų vargšelei gyvenimą. 

— Gal nori jį palaikyti? 

— Ar galiu? 

Aila įdavė įseserei kūdikį. Uba kilstelėjo vystyklą, bet paskui žvilg- 

"telėjo į Ail4 akimis prašydama leidimo. Motina linktelėjo. 

— Ne taip jau ir blogai jis atrodo. Mažylis nėra luošas kaip Krebas. 
Gal tik kiek liesokas. Keistai atrodo nebent galva. Nors taviškė nuo 
kitų gentainių galvų skiriasi dar labiau. Tu nepanaši į kitus genties na- 
rius. 

— Macaš gimiau ne gentyje. Iza mane rado, kai buvau dar maža. Aš 
gimiau kitiems, bet dabar priklausau genčiai, — išdidžiai ištarė Aila, 
tačiau po akimirkos jos veidas vėl apniuko. - Deja, priklausysiu ne- 
beilgai. 

— Ar niekada nesiilgi motinos? Turiu omenyje tikrąją mamą, ne 
Izą, — pasiteiravo mergaitė. 

— Neatsimenu kitos motinos, tiktai Izą. Neatsimenu nieko iš tų 
laikų, kai gyvenau ne su gentimi, — staiga ji išblyško. - Uba, kur aš 
eisiu, jei negalėsiu sugrįžti? Su kuo gyvensiu? Aš niekada daugiau ne- 
bematysiu nei Izos, nei Krebo. Ir tave, ko gero, regiu paskutinį kartą. 
Neišmanau, ką man daryti. Negaliu leisti kūdikiui numirti. 

— Nežinau, Aila. Anot mamos, pripažindamas tavo sūnų Brunas 
prarastų autoritetą, štai kodėl jis taip pyksta. Net jei ir prakeiks tave, 
kiti liausis jį gerbę, kadangi tu būsi privertusi vadą priimti sprendimą 
prieš jo paties valią. Nenoriu, kad iškeliautum, Aila, tačiau sugrįžusi 
tu žūtum. 

Jauna moteris pažvelgė į liūdesio kupiną mergaitės veidą nė nesu- 
vokdama, kad ir užverktame jos pačios veide atsispindi panašūs jaus- 
mai. Jos abi tuo pat metu palinko viena prie kitos. 

— Verčiau jau eik, Uba, kol neprisivirei košės, - patarė Aila. 

Įseserė grąžino mažylį motinai ir atsistojo. 

— Uba, - pašaukė moteris viešniai jau praskyrus į šalis lazdyno ša- 


kas. - Džiaugiuosi, kad atėjai manęs aplankyti ir gavome progą dar 

kartą pasikalbėti. Pasakyk Izai... pasakyk mamai, kad aš ją myliu, - jai 
iš akių vėl pasipylė ašaros. - Ir Krebui pasakyk tą patį. 

— Pasakysiu, Aila, - mergaitė dar sekundėlę padelsė. - Dabar jau 
turiu eiti, - galiausiai pratarė ir skubiai žengė pro angą. 

Ubai išėjus Aila išvyniojo jos atneštą maistą. Šių negausių atsargų 
kartu su džiovinta elniena turėjo pakakti kelioms dienoms. O kas pas- 
kui? Ji neįstengė nieko sugalvoti. Sutrikusioje sąmonėje įsisukęs ver- 
petas traukė ją į juodą visiškos nevilties bedugnę. Jos planas atsigręžė 
prieš ją pačią. Iškilo pavojus ne tik kūdikio, bet ir jos pačios gyvybei. 
Moteris užvalgė nejusdama maisto skonio ir atsigėrusi arbatos atsigu- 
lė prisispaudusi kūdikį. Netrukus paniro į kietą miegą. Kūnas turėjo 
savų poreikių — jam buvo būtinas poilsis. 

Prabudusi naktį ji išgėrė likusią šaltą arbatą ir nusprendė atsinešti 
vandens, kadangi patamsyje nebuvo pavojaus susidurti su ieškotojais. 
Aila ėmė apgraibomis ieškoti pūslės. Akimirksniui apimta panikos 
tamsoje prarado krypties nuojautą, bet netrukus įžiūrėjo įėjimą den- 
giančias šakas ir išrėpliojo laukan. 

Su sparčiai plaukiančiais debesimis lenktyniaujantis mėnulis teikė 
labai mažai šviesos, tačiau išlindus iš dar tamsesnio urvo jos akys įžvel- 
gė pamėkliškus medžių siluetus. Per akmenis čiurlenančio ir šokčio- 
jančio upeliuko vandenyje atsispindėjo silpnai mirguliuojantis sidabro 
ruoželis. Aila tebebuvo silpna. Tačiau atsistojusi nebejautė svaigulio, o 
ir eiti sekėsi lengviau. 

Nė vienas genties vyras nepastebėjo, kai slepiama tamsos ji palin- 
ko prie šaltinio, tačiau jauną moterį stebėjo prie mėnesienos kur kas 
labiau įpratusios akys. Naktiniai grobuonys ir jų aukos irgi gerdavo iš 
to paties šaltinio. Nuo pat tų dienų, kai būdama penkiametė klajojo 
vieniša ir sušalusi, Aila nebuvo tokia pažeidžiama kaip dabar. Dėl to 
kaltinti derėjo ne jos silpnumą, o užmirštą savisaugos instinktą. Mo- 
teris prarado budrumą, kadangi visos mintys nukrypo į vidinius iš- 


gyvenimus, nereaguodamos į išorinį pasaulį. Ji nesunkiai galėjo tapti 

sodraus kvapo privilioto plėšrūno auka. Vis dėlto su Aila žvėrims jau 
buvo tekę susidurti anksčiau. Žaibiškai lekiantys akmenys pakirsdavo 
ne visada, bet palikdavo skaudų įspaudą atmintyje, todėl mėsėdžiai, 
kurių teritorijai priklausė urvas, ėmė lenktis tos vietos. Taip ji užsitik- 


rino saugumą, kuris dabar išties pravertė. 


— Juk turi būti kokių nors jos buvimo pėdsakų, - piktai mostelėjo 
Brunas. - Jeigu ji ir pasiėmė maisto, kada nors šis turi baigtis ir privers- 
ti ją išlįsti iš slėptuvės. Noriu, kad kiekvienas apieškotas plotelis būtų 
išnaršytas dar kartą. Jeigu ji mirusi, privalau sužinoti. Juk tokiu atveju 
ją aptiktų maitėdos ir paliktų žymių. Reikia ją suieškoti dar prieš var- 
do suteikimo dieną. Jei jos nerasime, aš į genčių susibūrimą neisiu. 

— Dabar ji dar ir sutrukdys mums sudalyvauti genčių sambūryje, — 
nusišaipė Braudas. - Kurių galų apskritai reikėjo priimti ją į gentį? Juk 
ji ne mūsiškė. Jeigu būčiau vadovavęs aš, nieku gyvu nebūčiau jos priė- 
męs. Būčiau ne tik neleidęs Izai mergiūkštės pasilikti, bet ir uždraudęs 
ją net pakelti nuo žemės. Kodėl iki šiol niekas kitas jos neperprato? 
Juk nepaklusnumą toji moteris demonstravo anaiptol nebe pirmą 
kartą. Ji nuolat pamindavo genties įpročius. Ar kas nors jai uždraudė 
nešti į urvą žvėrelius? Ar kas nors ją sulaikė, kad nesibastytų viena, kas 
nė vienai padoriai genties moteriai nė į galvą nešaudavo? Nieko stebė- 
tino, kad ji mus šnipinėjo besitreniruojančius. O kas nutiko, kai už- 
klupome ją, besinaudojančią svaidykle? Laikinas mirties prakeiksmas, 
po kurio sugrįžusi ji gavo leidimą medžioti! Pamėginkite įsivaizduoti 
medžiojančią bet kurią kitą genties moterį. Ar įsivaizduojate, ką apie 
tai pagalvos kitos gentys? Nieko nuostabaus, kad mes nebenorime eiti 
į genčių susibūrimą, ir nėra ko stebėtis, jog ji pamanė galinti per prie- 


vartą primesti mums savo sūnų. 

— Braudai, mes jau ne kartą visa tai girdėjome, - nuvargęs mostelė- 
jo Brunas. — Aš tau pažadu - Aila bus nubausta už nepaklusnumą. 

Įkyrus Braudo niurzgėjimas ne tik tampė Brunui nervus, bet ir 
darė šiokią tokią įtaką. Vadas ėmė abejoti savo paties sprendimu, kuris 
turėjo būti paremtas griežtai nusistovėjūsiomis tradicijomis, bemaž 
nepaliekančiomis laisvės ir neleidžiančioms nė trupučio nukrypti į 
šalį. Vis dėlto vis didesnius prasižengimus daranti Aila kaskart išsisuk- 
davo ir galiausiai visa tai baigėsi tyčiniu nedovanotinu nepaklusnumu. 
Kaip tik apie tai neužsičiaupdamas ir kalbėjo Braudas. Galbūt jis išties 
pernelyg kilniaširdiškai elgėsi su svetima mergaite, neturinčia įgimto 
teisingų genties tradicijų pajautimo, buvo jai per daug atlaidus, ir ji 
tuo pasinaudojo. Veikiausiai Braudas teisus, reikėjo elgtis griežčiau, 
priversti ją paklusti arba apskritai neleisti gydytojai pasiimti mergai- 
tės. Bet ar būtina jo moters sūnui nuolatos kartoti tą patį? 

Nenutylantis Braudo bambėjimas paveikė ir kitus medžiotojus. 
Daugelis įtikėjo buvę Ailos apmulkinti ir tarytum apakinti, ir tik vie- 
nas Braudas permatęs ją kiaurai. Vadui nematant ir negirdint jaunieji 
medžiotojai pradėjo vadą juodinti ir liežuvauti, esą šis jau per senas 
ir nebesugebąs vadovauti. Gresiantis autoriteto praradimas kaip rei- 
kiant pakirto pasitikėjimą Brunu, vadas jautė be paliovos slopstančią 
vyrų pagarbą ir suvokė, jog tokiomis aplinkybėmis neišdrįs rodytis 


genčių sambūryje. 


Aila nuolat tūnojo urve išeidama tik vandens parsinešti. Įsisupus 
į kailius net ir be ugnies pakakdavo šilumos. Ubos atgabentas mais- 
tas ir atrastasis elnienos sandėliukas padėjo išgyventi be medžioklės 
bei rinkimo. Kietai perdžiūvusiai, bet itin maistingai mėsai gardumo 
teikė alkis. Taip ji gavo laiko poilsiui, kurio išsekusiai motinai be galo 


reikėjo. Atkritus poreikiui auginti ne visai įprastą vaisių, sveikas, jau- 

nas, sunkaus fizinio darbo metų užgrūdintas kūnas palengva atsigavo. 
Didelis miego poreikis pamažu buvo patenkintas, tačiau tam tikru at- 
žvilgiu jai tai pakenkė. Dabar galvoje be paliovos sukosi nerimastingos 
mintys. Kai miegodavo, bent jau rūpesčiai Ailą palikdavo ramybėje. 

Sykį, laikydama rankose miegantį sūnelį, ji įsitaisė netoli urvo an- 
gos. Mažyliui pro lūpos kamputį ir iš žindymo sužadintos kitos moti- 
nos krūties sunkėsi balzganas skystis, liudijantis, kad pienas jau pradė- 
jo tekėti. Sparčiai judančių debesų kartkartėmis vis užgožiama saulė 
protarpiais sušvisdama sušildė lopinėlį žemės šalia įėjimo. Aila žvelgė 
į sūnų stebėdama reguliarų mažylio kvėpavimą, pertraukiamą akyčių 
virpčiojimo ir čiulpimą imituojančių trūkčiojančių burnytės judesių, 
kurie paskui vėl pamažu nurimdavo. Įdėmiau įsižiūrėjusi į berniuką 
moteris pakreipė jo galvutę norėdama pamatyti profilį. 

Anot Ubos, atrodai ne taip jau blogai, pagalvojo Aila. Aš irgi taip 
manau. Tu tik truputį kitoks. Lygiai tą patį pasakė ir Uba. Tu kitoks, 
bet mažiau skiriesi nuo gentainių negu aš. Ūmai Aila prisiminė ramia- 
me vandenyje matytą savo atvaizdą. Aš tikrai skiriuosi nuo kitų kur 
kas labiau! 

Moteris dar kartą apžiūrėjo vaikelį stengdamasi prisiminti savo 
bruožus. Mano kakta štai čia kyla į viršų, ji pasičiupinėjo veidą. Po 
mano burna irgi styro toks pat kaulas. Tačiau vaikas turi antakių 
linkius, o aš - ne. Visų genties žmonių antakiai atsikišę. Jeigu aš esu 
kitokia, kodėl mano kūdikis neturėtų būti kitoks? Juk vaikai dažnai 
atsigimsta į motinas, argi ne? Jis šiek tiek panašus į mane ir šiek tiek 
į kitus genties mažylius. Jis turi ir vienų, ir kitų bruožų. Aš gimiau ne 
gentyje, tačiau kūdikį pagimdžiau čia, todėl jis primena mane ir kartu 
juos, jame sumišusios dvejopos savybės. 

Aš tikrai nelaikau tavęs išsigimusiu, sūneli. Jeigu jau aš pagimdžiau 
tave gentyje, tu ir turi taip atrodyti. Jeigu dvasios susimaišė, tu irgi turi 
atrodyti maišytas. Esi toks, kokiam tau ir dera būti. Ir vis dėlto kieno 


totemas tave pradėjo? Nesvarbu kuris, šiaip ar taip jam neabejotinai 

kažkas padėjo. Nė vienas vyras, išskyrus Krebą, neturi stipresnio to- 
temo už manąjį. Ar tave pradėjo urvinis lokys? Aš gyvenu prie Krebo 
ugniakuro. Ne, negali būti. Krebas sako, esą Meška niekada neleidžia 
moteriai praryti savo sielos, Didysis Lokys renkasi pats. O jeigu ne 
Krebas, kuris gi dar vyras buvo man artimas? 

Ūmai Ailos sąmonėje iškilo prie jos palinkusio Braudo vaizdas. Ne, 
papurtė galvą ji. Tik jau ne Braudas. Ne jis pradėjo mano kūdikį. Ji 
pasibjaurėjusi nusipurtė galvodama apie būsimąjį vadą ir apie tai, kaip 
šis versdavo tenkinti jo reikmes. Nekenčiu jo! Kiekvieną kartą vos jam 
priėjus šlykštėdavausi jo artumu. Džiaugiuosi, kad daugiau nebekim- 
ba prie manęs. Tikiuosi, kad daugiau jis niekada, niekada nebenorės 
tenkinti su manimi savo poreikio. Kaip Oga visa tai ištveria? Kaip 
iškenčia visos kitos moterys? Kodėl vyrams apskritai iškyla tasai ne- 
lemtas poreikis? Kuriems galams jiems prireikia brukti savąjį organą 
į tą vietą, iš kurios pasirodo vaikai? Toji vieta turėtų būti skirta tiktai 
vaikams, o ne sukietėjusiai vyro varpai, kuri neturi nieko bendro su 
kūdikiais, pasipiktino ji. 

Besvarstant apie lytinio akto beprasmiškumą jai netikėtai dingte- 
lėjo keista mintis. O gal vis dėlto turi? Ar vyro lytinis organas turi ką 
nors bendro su kūdikiais, susimąstė ji. Vaikų - ir berniukų, ir mer- 
gaičių — susilaukia tiktai moterys. Ar gali būti, kad įterpdamas savo 
organą į vaikų atsiradimo vietą vyras taip pradeda kūdikį? Gal vaiką 
pradeda ne vyro dvasia, ojo varpa? Ar tokiu atveju mažylis priklauso ir 
vyrui? Galbūt poreikis vyrams iškyla kaip tik todėl, kad jie nori pradėti 
gyvybę? Gal todėl tai patinka ir moterims? Aš niekada nemačiau, kaip 
moteris praryja dvasią, tačiau ne kartą stebėjau, kaip vyrai santykiauja 
su moterimis. Niekas netikėjo, kad aš galiu susilaukti kūdikio, kadangi 
manasis totemas pernelyg stiprus, bet aš jo susilaukiau, o pastojau ne- 
trukus, kai Braudas pradėjo tenkinti savo poreikį sa manimi. 

Ne! Nesąmonė! Tuomet išeitų, kad mano berniukas kartu yra ir 


Braudo sūnus, pasibaisėjo Aila. Krebas teisus. Juk jis visuomet teisus. 

Aš prarijau dvasią, kuri susigrūmė su mano totemu ir jį nugalėjo. Gal- 
būt susigrūmė ne viena dvasia, gal į kovą stojo visos kartu, ji stipriai 
suspaudė kūdikį glėbyje, tarsi kas mėgintų jį atimti. Tu esi mano vai- 
kas, ne Braudo! Netgi Braudo dvasia čia niekuo dėta. Staigaus judesio 
pažadintas mažylis pravirko. Motina ėmė švelniai berniuką sūpuoti, 
kol šis nurimo. 

O gal manasis totemas, matydamas, kaip stipriai troškau kūdikio, 
leidosi įveikiamas? Bet kodėl jis padovanojo man vaikelį, jei žinojo, 
kad šis mirs? Man ir kartu genčiai priklausantis kūdikis negali atrodyti 
taip, kaip visi. Net jei ir turėčiau porininką bei susilaukčiau kitų vaikų, 
jie vis tiek būtų kitokie ir gentainiai jų nepripažintų. Aš niekada nega- 
lėsiu pasilikti vaiko, visi jie turės mirti. Nors apskritai nėra jokio skirtu- 
mo, manęs ir pačios laukia mirtis. Mudu abu žūsime, mielas sūneli. 

Aila tyliai niūniuodama supo kūdikį, o skruostais nejučia ritosi 
ašaros. Ką man daryti, mažyli? Ką man daryti? Jei sugrįšiu tavo vardo 
suteikimo dieną, Brunas mane prakeiks. Iza liepė negrįžti, tačiau kur 
man eiti? Medžioti aš dar nepajėgiu, o net jei ir pakaktų jėgų, kur dė- 
čiau tave? Juk neštis kartu ir medžioti laikydama rankose kūdikį nega- 
lėčiau... tu verksmu išbaidytum žvėris. Vieno tavęs palikti irgi nevalia. 
O gal medžioti nė nereikia? Maisto galiu prisirinkti. Vis dėlto mums 
reikia dar ir apklotų, drabužių, apavo... 

Be to, kur rasti gyvenimui tinkamą urvą? Šiame likti negalime, žie- 
mą čia itin daug prisninga, ola pernelyg arti genties buveinės, todėl 
jie anksčiau ar vėliau mudu aptiktų. Iškeliauti galiu, tačiau ar pavyktų 
rasti patogų urvą? Kita vertus, pasekę pėdsakais vyrai mane rastų ir 
parvestų atgal. Net jei ir pavyktų nukeliauti ganėtinai toli, susirasti 
urvą, prikaupti užtektinai maisto atsargų bei kartkartėmis pamedžio- 
ti, mums tektų gyventi vieniems, o tau reikia matyti daugiau žmonių, 
ne tik mane vieną. Su kuo tu žaistum? Kas išmokytų tave medžioti? 
O jeigu man kas nors nutiktų? Kas tuomet tavimi pasirūpintų? Tu 


liktum visiškai vienas, kaip ir aš tada, kai mane aptiko Iza. 

Aš nenoriu, kad tu liktum viena, pati irgi nenoriu būti vieniša. No- 
riu namo, sukūkčiojo Aila įsikniaubdama į kūdikio vystyklus. Noriu 
vėl pamatyti Ubą ir Krebą. Noriu apkabinti savo mamą. Bet pareiti 
nevalia. Brunas ant manęs pyksta. Aš sugrioviau jo reputaciją, todėl 
dabar vadas ketina mane prakeikti. Nenėrėjau griauti jo autoriteto, 
tetroškau apsaugoti tave. Brunas neblogas, jis leido man medžioti. O 
jeigu nebūčiau mėginusi jo priversti tave pripažinti? Jeigu būčiau tie- 
siog meldusi jo, kad leistų tau gyventi? Jeigu sugrįžčiau dabar, vadas 
neprarastų reputacijos... juk dar yra laiko, iki tavo vardo suteikimo 
dienos liko du pirštai. Gal mums sugrįžus jo pyktis atslūgtų? 

O jeigu ne? Jeigu jis paprieštaraus? Jeigu atims tave iš manęs? Ne- 
tekusi tavęs nebenorėčiau toliau gyventi. Jeigu tau teks mirti, aš noriu 
mirti kartu. Jeigu sugrįžus Brunas paskelbs tau mirties nuosprendį, 
maldausiu, kad mane prakeiktų. Aš irgi mirsiu. Neleisiu grįžti tau į 
dvasių pasaulį vienam, mano sūneli. Pažadu, jei išeisi tu, aš keliausiu 
drauge. Grįžtu į urvą dabar pat ir maldausiu Bruno leisti man tave 
pasilikti. Argi turiu kitą išeitį ? 

Aila įniko mėtyti daiktus į savo pintinę, paskui pasirišo skraiste 
vaikelį, apgaubė jį savo apsiaustu ir praskyrė mažąjį urvą slepiančias 
šakas. Jau ropodama laukan ji pastebėjo prieš saulę kažin ką žvilgant. 
Po kojomis gulėjo blizgantis pilkas akmenėlis - ne šiaip akmenėlis, o 
trys susilydę auksaspalvio pirito gabalėliai. Pakėlusi pasukiojo radinį 
gėrėdamasi „kvailių aukso“ tviskesiu. Nors jau daugybę kartų anks- 
čiau landžiojo į urvą ir atgal, iki tol nė sykio nepastebėjo šio nepapras- 
to akmenuko. 

Aila suspaudė mineralą rankoje ir užsimerkė. Ar čia išties ženklas? 
Manojo totemo pasiųstas ženklas? 

— Didysis urvini liūte? - mostelėjo ji. - Ar aš nusprendžiau tei- 
singai? Ar tu nori man pasakyti, jog dabar pat privalau sugrįžti? Ak, 


urvini liūte, lai čia būna tavo ženklas, liudijantis, jog laikai mane verta 

savo paramos, kadangi išlaikiau dar vieną tavo išmėginimą. Tegul čia 
būna ženklas, kad mano kūdikis gyvens. 

Jauna motina drebančiais pirštais atmazgė ant kaklo kybančio odi- 
nio maišelio raištelius ir pridėjo keistos formos blizgų akmenėlį prie 
raudonai nudažyto mamuto ilties ovalo, moliusko fosilijos bei raudo- 
nos ochros gumulėlio. Iš baimės ir kartu viltingai besidaužančia širdi- 


mi Aila pradėjo leistis nuo kalno genties urvo link. 


Į urvą įbėgusi Uba puolė kaip pašėlusi gestikuliuoti. 

— Mama! Mama! Aila sugrįžo. 

Iza perbalo. 

— Ne! Negali būti. Ar kūdikis su ja? Uba, ar tu ją aplankei? Ar per- 
spėjai? 

— Taip, mama, mačiau ją, papasakojau, kaip pyksta Brunas, pata- 
riau negrįžti, - mostelėjo mergaitė. 

Iza pribėgusi prie angos pamatė link Bruno lėtai dūlinančią Ailą, 
kuri susmuko ant žemės vadui prie kojų ir palinkusi visu kūnu it gin- 
dama pridengė kūdikį. 

— Ji ankstyva, matyt, suklydo skaičiuodama laiką, - mostelėjo Bru- 
nas iš urvo skubiai atšlubčiojančiam kerėtojui. 

— Ji nesuklydo, Brunai. Ji žino, kad dar per anksti, bet sugrįžo są- 
moningai, - mostu atsakė šamanas. 

Vadas įsižiūrėjo į senuką stebėdamasis, iš kur šis toks tikras. Paskui 
dirstelėjo į jauną moterį ir šiek tiek sunerimęs vėl nukreipė žvilgsnį į 
dvasininką. 

— Aresi įsitikinęs, kad tavo sukurti apsauginiai kerai suveiks > Jai vis 
dar derėtų būti izoliuotai, moteriškosios atskirties laikas dar nesibai- 
gęs, juk po gimdymo jis visuomet trunka ilgiau. 

— Iš Didžiojo Lokio kaulų sukurti kerai stiprūs, Brunai. Tu saugus. 


Gali į ją žiūrėti, - atsakė senolis. 

Brunas vėl pažvelgė į baimingai tirtančią motiną, susigūžusią vir- 
šum savo vaiko. Jeigu šamanas teisus, kodėl ji sugrįžo per anksti? Ir ko- 
dėl parsinešė kūdikį? Maryrt, vaikas tebėra gyvas, kitaip jo nesinešiotų. 
Jos nepaklusnumas nedovanotinas, tik dėl ko ji sugrįžo nesulaukusi 
vardo suteikimo dienos? Galiausiai įveiktas smalsumo Brunas patapš- 
nojo klūpančiajai per petį. 

— Ši netikusi moteris buvo nepaklusni, — nebyliais oficialiais mos- 
tais kreipėsi Aila nežiūrėdama tiesiai į jį ir vis dar dvejodama, ar jis 
atsilieps. Ji žinojo, jog jai nedera kreiptis į vyrą, kadangi vis dar turėtų 
būti atsiskyrusi, bet Brunas palietė jos petį. - Jeigu bus leista, ši mote- 
ris kalbėsis su vadu. 

— Tu nenusipelnei kalbėti, moterie, bet šamanas paprašė specialios 
apsaugos. Jei norėsiu, kad kalbėtum, dvasios neprieštaraus. Tu teisi, 
buvai labai nepaklusni, kokiais žodžiais ketini apsiginti ? 

— Ši moteris dėkinga. Moteris žino genties papročius, jai derėjo at- 
sisakyti kūdikio, kaip ir patarė gydytoja, bet moteris pabėgo. Ji ketino 
grįžti vardo suteikimo dieną, kad vadui tektų priimti kūdikį į gentį. 

— Sugrįžai per greitai, - triumfuodamas mostelėjo Brunas. - Vardo 
suteikimo diena dar neišaušo. Aš galiu įsakyti gydytojai dabar atimti 
iš tavęs vaiką. 

Atlikus pastaruosius gestus, po Ailos dingimo Bruno nugarą nuo- 
latos kausčiusi įtampa atslūgo, ir jis iki galo suvokė, kas įvyko. Tik kū- 
dikiui išgyvenus septynetą dienų tradicija verstų jį vaiką pripažinti. 
Terminas nepraėjo, todėl jis neprivalo priimti naujagimio, todėl ne- 
prarado autoriteto ir tebėra genties vadas. 

Ailos rankos nevalingai suspaudė prie krūtinės parištą kūdikį. Ji vėl 
prakalbo: - 

— Ši moteris žino, kad vardo suteikimo diena dar neatėjo. Moteris 
suprato, kad neteisinga mėginti priversti vadą pripažinti jos sūnų. Ne 
moterų reikalas spręsti, ar kūdikis mirs, ar gyvens. Tik vadas turi teisę 


priimti sprendimą. Stai kodėl moteris sugrįžo. 

Brunas pažvelgė į atvirą Ailos veidą. Bent jau laiku atgavo protą, 
pagalvojo jis. 

— Jei jau žinai genties papročius, kodėl grįžai nešina išsigimusiu 
vaiku? Iza sakė, jog neįstengei atlikti motinos pareigos. Ar dabar esi 
pasirengusi atsikratyti kūdikio? O gal nori, kad už tave tai atliktų gy- 
dytoja? 

Viršum sūnaus palinkusi Aila kiek padelsusi prisivertė ir ėmė lėtai 
rodyti ženklus, keliančius skausmą tarytum širdin suvarytas ir pamažu 
sukiojamas peilis. 

- Ši moteris pažadėjo savo sūnui, jog neleis jam vienam keliauti į 
dvasių pasaulį. Jeigu vadas nuspręs neleisti kūdikiui gyventi, ji prašysis 
prakeikiama, - pamiršusi oficialią kalbą ji ėmė melsti: - Maldauju, 
Brunai, maldauju palikti mano sūnelį gyvą. Jeigu jis numirs, aš irgi 
nenoriu gyventi. 

Karštas Ailos maldavimas vadą nustebino. Šiaip jau kartkartėmis 
pasitaikydavo moterų, kurios norėdavo pasilikti kūdikius nepaisyda- 
mos išsigimimų bei defektų, tačiau dauguma stengdavosi kuo greičiau 
ir kuo tyliau tokių atsikratyti, o atsikračiusios pajusdavo palengvėji- 
mą. Neišsivystęs vaikas darė gėdą motinai, atskleisdamas jos nevisa- 
vertiškumą, nesugebėjimą pagimdyti sveiko, tobulo palikuonio. Tokia 
moteris tarytum tapdavo mažiau geidžiama. Net ir ne itin reikšmingas 
nukrypimas galėjo turėti įtakos motinos padėčiai ir nulemti partnerių 
požiūrį. Motinos, kurios vaikai arba vaikų porininkai negali pasirū- 
pinti ja senatvėje, laukia išties sunki dalia. Nors badauti tokioms ne- 
tenka, jų gyvenimas tampa apgailėtinas. Aila prašė negirdėto dalyko. 
Motinos meilė paprastai būna stipri, bet iki šiol dar nė viena nepareiš- 
kė pageidavimo sekti paskui vaiką į anapus... 

- Nori numirti kartu su išsigimusiu kūdikiu? Kodėl? - paklausė 
Brunas. 

— Mano sūnus neišsigimęs, - Ailos moste šmėstelėjo nežymus iš- 


šūkio šešėlis. — Jis tiesiog truputį kitoks. Aš pati kitokia. Esu nepanaši 

į genties žmones, todėl mano sūnus irgi skiriasi. Jei tik mano totemas 
dar kada nors būtų įveiktas ir susilaukčiau daugiau vaikų, jie visi atro- 
dytų taip pat. Aš niekada neturėsiu kūdikio, kuriam bus leista gyventi. 
Jeigu visiems mano mažyliams lemta mirti, aš irgi nenoriu gyventi. 

Brunas pažvelgė į šamaną. 

— Ar moteriai prarijus vyro totemo dvasią kūdikis neturėtų panė- 
šėti į vyrą? 

— "Taip, turėtų, bet neužmiršk, kad jos totemas irgi vyriškas. Ko 
gero, todėl ir kovėsi taip įnirtingai. Matyt, urvinis liūtas norėjo tapti 
naujos gyvybės dalimi. Jos žodžiuose gali slypėti dalelė tiesos. Aš pa- 
medituosiu apie tai. 

— Bet vis dėlto kūdikis yra išsigimęs? 

— Kai moters totemas nesutinka galutinai pasiduoti, dažnai taip 
nutinka. Sunkus nėštumas deformuoja kūdikį, — atsakė šamanas. — 
Mane labiau nustebino vyriška vaiko lytis. Po itin atkaklios moters 
totemo kovos dažniausiai gimsta mergaitės. Beje, Brunai, juk mes jo 
dar nematėme. Ko gero, reikėtų berniuką apžiūrėti. 

Ar verta vargintis? Brunas sudvejojo. Kodėl tiesiog jos neprakeikus 
dabar pat ir neatsikračius kūdikio? Ankstyvas Ailos sugrįžimas ir nuo- 
lanki atgaila sušildė įžeistą Bruno savigarbą, tačiau iki galo jis anaiptol 
neatlyžo. Dėl jos kaltės jis vos neprarado reputacijos ir patyrė daugybę 
kitokių sunkumų. Ką ji dar sumanys iškrėsti ateityje? Be to, artinosi 
genčių sambūris, apie kurį ne kartą priminė Braudas. 

Leisti Izai priglausti svetimą vaiką ir priimti jį į gentį buvo viena, ta- 
čiau pastaruoju metu Brunas vis dažniau susimąstydavo apie tai, kokį 
įspūdį padarys kitoms gentims atsivesdamas į sambūrį kitiems gimusią 
moterį. Svarstydamas apie praeitį jis nė pats nebesuprato, kodėl priė- 
mė tiek daug netradicinių sprendimų. Tam tikru metu kiekvienas iš jų 
atrodė ganėtinai pagrįstas. Net ir leidimas moteriai medžioti tuomet 
pasirodė logiškas. Tačiau žvelgiant iš perspektyvos pašaliečio akimis 


visa tai kartu priminė stulbinantį tradicijų laužymą. Už nepaklusnu- 


use 


URVINIO LOKIO GENTIS 


mą Aila nusipelnė bausmės. Prakeikdamas ją kartu atsikratytų ir visų 
rūpesčių. 

Vis dėlto mirties prakeiksmas kėlė rimtą grėsmę visai genčiai, o 
kartą per ją Brunas jau buvo atvėręs kelią piktosioms dvasioms ir įstū- 
męs į pavojų žmones. Savanoriškai sugrįždama ji užkirto kelią vado 
laukusiai gėdai... Veikiausiai Iza buvo teisi, motina iš skausmo ir nuo 
patirto šoko buvo laikinai netekusi proto. Jis teigė Izai, esą paprašytas 
būtų apsvarstęs galimybę palikti vaiką gyvą. Ką gi, dabar ji paprašė. 
Sugrįžo žinodama visus nusikaltimo padarinius ir jų neišsigando, o 
ėmė maldauti pasigailėti sūnaus. Bent jau apžiūrėti kūdikį jis tikrai 
gali. Brunas nemėgo skubotų sprendimų. Parodęs Ailai staigų signalą 
jis mostelėjo į Krebo ugniavietės pusę ir nudrožė šalin. 

Aila puolė į išskėstas Izos rankas. Net jei ir nieko daugiau nelaimės, 
bent jau paskutinį kartą pamatys moterį, kuri, kiek siekė atmintis, 


buvo vienintelė jos motina. 


— Visi turėjote galimybę jį apžiūrėti, — ištarė Brunas. - Įprastomis 
aplinkybėmis nė nebūčiau jūsų varginęs, kadangi sprendimas nekeltų 
abejonių. Šiuo atveju noriu sužinoti jūsų nuomonę. Mirties prakeiks- 
mas — rimtas žingsnis, ir aš nenoriu dar kartą atverti kelio piktosioms 
dvasioms. Jei manote, jog berniuką dera pripažinti, motinos prakeikti 
nevalia, kadangi tuo atveju vaiku tektų rūpintis kitai moteriai ir ap- 
gyvendinti jį su vienu iš jūsų, kurio porininkė turi žindomą kūdikį. 
Jeigu mažyliui bus leista gyventi, Ailos bausmė turės būti ne itin griež- 
ta. Rytoj — vardo suteikimo diena, todėl sprendimą reikia priimti kuo 
greičiau, mat šamanui dar reikės šiek tiek laiko pasiruošti, jei bus nu- 
spręsta ją prakeikti. Ritualą baigti privalu prieš patekant saulei. 

— Keista ne tik pati jo galva, Brunai, - prabilo Krugas. Ika vis dar 


žindė jauniausią atžalą, ir skubiai padėtį įvertinusio vyro anaiptol 

nežavėjo galima perspektyva priimti į savo ugniavietę Ailos kūdikį. - 
Negana to, kad ji nenormali, bet vaikas jos dar ir nenulaiko. Galvutę 
tenka paremti. Koks vyras iš jo užaugs? Kaip jis medžios? Jis nesuge- 
bės savimi pasirūpinti, taps našta visai genčiai. 

— Kaip manote, gal jo kaklas vėliau sustiprės? - paklausė Drugas. - 
Mirdama Aila kartu nusineštų dalį Onos sielos. Aga jaučiasi jai skolin- 
ga, taigi, manau, paimtų jos sūnų... nors nežinau, ar norėtų išsigimusio 
vaiko. Jei sutiktų ji, sutikčiau ir aš, bet tik ne tuo atveju, jei jis taptų 
našta visai genčiai. 

— Plonytis jo kaklas per ilgas, o galva per didelė, abejoju, ar kada 
nors jis ganėtinai sustiprės, - pareiškė savo nuomonę Krugas. 

— Aš jokiomis aplinkybėmis neketinu priimti jo prie savo ugnia- 
kuro ir nė nesiruošiu klausti Ogos nuomonės. Tokio nevykusio bro- 
lio jos sūnums nereikia, neleisiu jam tokiam tapti. Net jei ji ir išsineš 
mažą dalelę Brako sielos, berniukas išgyvens. Nesuprantu, kurių galų 
tu apskritai iškėlei šį klausimą, Brunai. Juk buvai pasirengęs ją prakeik- 
ti. Vien todėl, kad toji moteris parbėgo mažumėlę per anksti, tu jau 
ketini ją priimti atgal ir svarstai galimybę kartu pripažinti išsigimusį 
jos sūnų, - apmaudžiai mostelėjo Braudas. - Pabėgdama ji nepakluso 
tau, sugrįžimas nesušvelnina jos nusikaltimo. Nebėra čia ko aptarinėti. 
Vaikas nenormalus, todėl ją reikia prakeikti, ir baigta. Kodėl nuolat 
švaistai mūsų laiką dėl jos rengdamas susirinkimus? Jei vadovaučiau 
aš, ji jau būtų buvusi prakeikta. Ji neklusni, įžūli ir daro blogą įtaką 
kitoms moterims. Kaip kitaip paaiškinti netinkamą Izos elgesį? - kal- 
bėdamas Braudas vis labiau niršo, jo mostai darėsi vis įnirtingesni. - Ji 
nusipelnė prakeiksmo, Brunai, nieko kito čia nesugalvosi. Kodėl tu to 
nematai? Gal tu aklas? Ji niekada nepasižymėjo geromis savybėmis. 
Jeigu aš būčiau vadovavęs, visų pirma apskritai nebūčiau priėmęs jos į 
gentį. Jei būčiau vadas... 

— Bet tu dar nesi vadas, Braudai, - šaltai atkirto Brunas, - ir gali- 


mas daiktas, jog juo netapsi, jei neišmoksi tvardytis. Ji tėra tik moteris, 

Braudai, kodėl ji tave baugina? Kaip ji gali tau pakenkti? Ji privalo 
tau paklusti, kadangi neturi pasirinkimo. „Jei aš būčiau vadas, jei aš 
būčiau vadas..“ Ar tu tik tiek tesugebi pasakyti? Koks iš tavęs vadas, 
jei iš didelio noro nužudyti moterį esi pasiryžęs užtraukti pavojų visai 
genčiai? k 

Brunas pats vos tvardėsi. Jis jau ir taip pakankamai ilgai taikstėsi su 
savo moters sūnaus išsišokimais. 

Susirinkę vyrai sunerimo ir sutriko. Atviras dabartinio ir būsimo- 
jo vado susidūrimas visus pribloškė. Braudas neabejotinai peržengė 
leistiną ribą, tačiau prie karštakošiškų vaikino išpuolių jie jau spėjo 
prirasti. Medžiotojus labiau išgąsdino Bruno elgesys. Jie dar niekada 
nematė jo tokio įtūžusio ir bemaž praradusio savikontrolę. Be to, jis 
dar niekada iki tol viešai nesuabejojo savo moters sūnaus teise ateityje 
užimti vado vietą. 

Kelias įtemptas akimirkas du vyrai surėmę žvilgsnius mėgino vie- 
nas kito valios jėgą. Braudas pirmasis nuleido akis. Kai neliko pavo- 
jaus prarasti reputaciją, Brunas vėl pasijuto tvirtai bestovįs ant kojų, jis 
vėl buvo vadas ir neketino nusileisti. Supratęs, jog neturi tokio tvirto 
pagrindo, kokį manė turįs, jaunasis vyras nusprendė verčiau pasisau- 
goti. Braudas sutramdė viduje kunkuliuojantį bejėgiškumą ir kartų 
nusivylimą. Jis vis dar teberodo jai palankumą, pagalvojo jaunas me- 
džiotojas. Kas jam darosi? Aš esu jo porininkės sūnus, o ji — tik atgrasi 
moterėlė. Braudas iš paskutiniųjų susitvardė ir nurijęs širdį griaužiantį 
kartėlį pasistengė nusiraminti. 

— Šis vyras apgailestauja, kad nepakankamai aiškiai kalbėdamas 
suklaidino vadą, — formaliai mostelėjo. - Šis vyras rūpinasi medžio- 
tojais, kuriuos vieną dieną turės vesti į medžioklę, jei dabartinis vadas 
leis jam tapti savo įpėdiniu ir vadovauti medžiotojams. Kaip žmogus 
gali medžioti nenulaikydamas galvos ant pečių? 

Brunas įsmeigė rūstų žvilgsnį į jaunuolį. Oficialūs rankų mostai 

signalais. Perdėtai mandagus Braudo atsakymas dvelkė sarkazmu ir 
įsiutino vadą dar labiau negu atviras priešiškumas. Brunas aiškiai matė 
Braudo pastangas nuslėpti tikruosius jausmus. Vis dėlto vadas gėdijosi 
savojo proveržio. Jis suvokė buvęs išprovokuotas tolydžio aštrėjančių 
užgaulių Braudo pastabų, skatinančių abejones vado sprendimais ir 
skaudžiai žeidžiančių jo savigarbą. Vis dėlto jauniklio išsišokimai ne- 
pateisino jo savitvardos praradimo ir atviros nepagarbos savo įpėdi- 
niui. 

— Tu išdėstei savo nuomonę, Braudai, - ryžtingai mostelėjo Bru- 
nas. - Aš suvokiu, jog užaugęs kūdikis taps našta po manęs atėjusiam 
ir galbūt netgi dar kitam vadui, tačiau spręsti vis tiek teks man. Spren- 
dimą priimsiu tokį, kuris man atrodys teisingiausias. Aš nesakiau, nei 
kad kūdikis bus pripažintas, nei kad motina nebus prakeikta, Braudai. 
Man rūpi genties gerovė, o ne ji ir ne jos vaikas. Mirties prakeiksmas 
gali sukelti pavojų visiems. Aplink besisukiojančios piktosios dvasios, 
juolab išlaisvintos antrą kartą, gali užtraukti nelaimę. Mano manymu, 
vaikas pernelyg išsigimęs, todėl neišgyvens, o Aila neįstengia įžvelgti 
savo sūnaus trūkumų. Matyt, stiprus troškimas susilaukti kūdikio pa- 
veikė jos protą ir apakino motiną. Sugrįžusi ji maldavo mane ją pra- 
keikti, jei vaikas nebus pripažintas. Aš pasiteiravau jūsų nuomonės, 
kadangi norėjau sužinoti, galbūt kuris nors kitas įžvelgė kažką, ko aš 
nepastebėjau. Nedera jos bausti arba išpildyti jos prašymą ir pasmerkti 
myriop lengvabūdiškai, deramai neįvertinus padėties. 

Braudo apmaudas mažumėlę atslūgo. O gal Brunas visai jai nenuo- 
laidžiauja, pagalvojo vyras. 

— Tu teisus, Brunai, - tarsi atgailaudamas pripažino jis, - vadas pri- 
valo pagalvoti apie genčiai-gresiančius pavojus. Šis jaunuolis dėkingas 
už naudingas išmintingo vado pamokas. 

Brunas pajuto, kaip įtampa išsisklaidė. Tiesą sakant, jis niekada 
rimtai neketino pakeisti Braudo kuo nors kitu. Šiaip ar taip vaikinas 

pagalvojo vadas prisimindamas savo paties susierzinimą. Braudui tie- 
siog sekasi šiek tiek sunkiau negu daugeliui, bet jis tobulėja. 

— Džiaugiuosi, kad supratai, Braudai. Kai tapsi vadu, būsi atsakin- 
gas už visos genties saugumą bei gerovę. 

Bruno komentaras ne tik leido Braudui suprasti, jog jis vis dar te- 
bėra vado įpėdinis, bet ir nuramino kitus medžiotojus. Jie jautėsi kur 
kas saugiau žinodami, jog teisinga tradicinė genties hierarchija, o kar- 
tu ir jų pačių vieta joje, išliks tokia, kokia buvusi. Didžiausią nerimą 
visiems jiems keldavo nežinomybė ir netikrumas dėl ateities. 

— Kaip tik apie genties gerovę aš ir galvojau, - mostelėjo Braudas. — 
Nenoriu turėti gentyje medžioti nesugebančio vyro. Kokia nauda 
ateityje būtų iš Ailos sūnaus? Nepaklusnumu ji nusipelnė griežtos 
bausmės, o jeigu jau nori būti prakeikta, tuomet ir pati liks patenkinta 
tokiu sprendimu. Be jų mums bus kur kas geriau. Aila tyčia sulaužė 
genties tradicijas, todėl nenusipelnė gyventi. Jos sūnus išsigimęs, todėl 
taip pat nevertas gyvenimo. 

Aplink susibūrę medžiotojai pritariamai subruzdo. Racionaliuo- 
se Braudo argumentuose Brunas įžvelgė nenuoširdumo šešėlį, tačiau 
užmerkė akis. Jųdviejų priešiškumui išsisklaidžius vadas nebenorėjo 
kurstyti jo iš naujo. Atvira nesantaika ir kivirčai su porininkės sūnumi 
Bruną liūdino ir trikdė ne ką mažiau negu visus kitus. 

Vadas suvokė, jog atėjo pats tinkamiausias metas pareikšti prita- 
rimą, tačiau kažkodėl vis dar delsė. Taip ir reikia pasielgti, mąstė jis. 
Aila nuo pat pradžių buvo gyva bėda. Aišku, Iza labai nusimins, tačiau 
aš jai nepažadėjau pasigailėti nė vieno iš jų, tik pasakiau apsvarstysiąs 
visas galimybes. Aš nė neteigiau, jog jai sugrįžus apžiūrėčiau kūdikį, 
kas galėjo tikėtis, kad ji ims ir sugrįš? Čia ir slypi problema: aš nieka- 
da nežinau, ko iš jos tikėtis. Jei širdgėla Izą palaužtų, mes dar turime 
Ub3. Šiaip ar taip, ji priklauso Izos kraujo linijai, be to, galėtų daug ko 
išmokti iš kitų gydytojų genčių sambūryje. 

Ar Brakas išties labai jau nukentės, jei Ailos nešiojama berniuko 
sielos dalelė numirs kartu su Aila? Braudas nesuka dėl to galvos, ko- 
dėl aš turėčiau nerimauti? Jis teisus, moteris nusipelnė griežčiausios 
bausmės, argi ne? Tokia stipri meilė kūdikiui netgi nėra normali. Senų 
moteriškių pasakos nieko nereiškia. Ji netgi neįžvelgia savo sūnaus iš- 
sigimimo. Ko gero, taip ir neatgavo proto. Argi gimdymas gali būti 
toks jau skausmingas? Vyrai juk veikiausiai patiria kur kas daugiau 
kančių. Ne vienam yra tekę sunkiai sužeistam per medžioklę įveikti 
ilgą kelią namo. Aišku, Aila tėra tik moteris, todėl iš jos nedera nė tikė- 
tis pernelyg didelės ištvermės. Kažin, ar toli buvo nuėjusi? Juk urvas, 
apie kurį užsiminė, negalėtų būti itin toli nuo čia. Gimdydama ji vos 
nenumirė, buvo pernelyg nusilpusi ir nebūtų įstengusi toli nueiti... tik 
kodėl tuomet mums nepavyko jos rasti? 

Be to, jeigu jai bus leista gyventi, man teks vestis ją į genčių susibū- 
rimą. Ką pamanys kitų genčių žmonės? Jei leisiu gyventi išsigimusiam 
vaikui, bus tik dar blogiau. Mirties nuosprendis būtų teisingiausia 
išeitis. Visi taip mano. Galbūt jai dingus iš akiračio ir Braudas nebe- 
keltų tiek rūpesčių, išmoktų tvardytis. Jis - bebaimis medžiotojas ir 
taptų neprilygstamu vadu, jei tik pasidarytų šiek tiek atsakingesnis ir 
truputėlį geriau valdytųsi. Gal man derėtų priimti šį sprendimą Brau- 
do labui? Be jos mano moters sūnui veikiausiai imtų geriau sektis. Pa- 
smerkdamas ją pasielgsiu teisingai ir deramai, argi ne? 

— Aš apsisprendžiau, - davė ženklą Brunas. - Rytoj — vardo sutei- 
kimo diena. Vos prašvitus, saulei dar nepatekėjus... 

— Brunai! - pertraukė šamanas. 

Iki šiol raganius į pokalbį nesikišo, po Ailos kūdikio gimimo jo 
apskritai beveik niekas nematė. Didžiąją laiko dalį senukas praleisda- 
vo mažojoje dvasių buveinėje perkratinėdamas savo sielą ir ieškoda- 
mas Ailos veiksmų paaiškinimo. Jis žinojo, kaip stipriai mergina sten- 

Senasis dvasininkas buvo tikras, kad griebtis pastarojo kraštutinumo 
moterį pastūmėjo kažkas, ko jis iki galo nesuvokė. 

— Prieš tau prisiimant įsipareigojimus kalbės šamanas. 

Vadas įsistebeilijo į kerėtoją ir kaip visada į paslaptingą jo miną. 
Brunui niekada nepavykdavo peržvelgti šamano veido. Ar jis pasakys 
ką nors, į ką neatsižvelgiau? Aš apsisprendžiau ją prakeikti, ir Krebas 
tai Žino. 

— Šamanas gali kalbėti, - mostelėjo vadas. 

- Aila neturi porininko, ją visuomet aprūpindavau aš, vadinasi, esu 
už ją atsakingas. Jei leisi, kalbėsiu jos porininko vardu. 

— Kalbėk, jei pageidauji, šamane, tačiau ką gali pridurti? Aš jau pa- 
galvojau ir apie karštą jos meilę kūdikiui, ir apie kančias, kurias patyrė, 
kad jo susilauktų. Suprantu, kaip bus sunku Izai, žinau, jog sielvartas 
gali pakirsti jos jėgas ir sveikatą. Apsvarsčiau kiekvieną įmanomą jos 
veiksmų pateisinimą, tačiau faktai lieka faktais. Ji pamynė genties pa- 
pročius. Jos kūdikį vyrai laiko nepriimtinu. Braudas pakankamai aiš- 
kiai išdėstė, jog nei vienas, nei kitas nenusipelnė gyventi. 

Šamanas atsistojo ir nušveitė į šalį lazdą. Į sunkų lokio kailį įsisupęs 
raganius atrodė įspūdingai. Tik keli vyresnieji vyrai ir Brunas pažino- 
jo jį dar tuomet, kai nebuvo šamanas, o visi kiti regėjo tik galingiausią 
iš visų dvasininkų, dvasių ir žmonių pasaulio tarpininką, kurio iškalba 
ir charizma per apeigas keldavo baimingą pagarbą. Jis gynė gentį nuo 
nematomų, už atakuojantį žvėrį kur kas pavojingesnių ir nuožmesnių 
jėgų, galinčių narsiausią medžiotoją paversti tirtančiu bailiu. Visi iki 
vieno jautėsi gerokai saugesni žinodami, jog ne kas kitas, o jis yra jų 
genties šamanas, kiekvienam iš jų bent kartą gyvenime teko patirti 
stingdančią baimę regint jo magiją bei galią, ir tik vienintelis Guvas 
drįso pagalvoti apie galimybę apsikeisti su juo vietomis. 

Šamanas vienui vienas stovėjo tarp genties žmonių ir baisios nežino- 
mybės ir taip tarytum pats tapo tos nežinomybės dalimi. Subtili šven- 
tumo aura gaubė jį ir kasdieniame gyvenime. Net ir sėdinčio prie savo 

ugniakuro savų moterų apsuptyje gentainiai nelaikė jo eiliniu žmogu- 
mi. Jis buvo didesnis už kitus, buvo kitoks, jis buvo didysis šamanas. 

Kai šiurpą keliantis dvasininkas grėsmingu žvilgsniu nužvelgė vi- 
sus paeiliui, neliko nė vieno, neišskiriant nė paties Bruno, kuris nesu- 
sigūžė viduje staiga suvokęs, jog moteris, kurią jie pasmerkė mirčiai, 
gyveno jo ugniavietėje. Paprastai savo įtaigos galiomis šamanas nau- 
dodavosi tik per apeigas, tačiau šįkart nusprendė jas pasitelkti. Galiau- 
siai jis atsisuko į Bruną. 

— Moters porininkas turi teisę užtarti išsigimusį vaiką. Aš prašau 
tavęs pasigailėti Ailos sūnaus ir palikti jį gyvą, o vaiko labui prašau 
leisti gyventi ir motinai. 

Visos iki tol apsvarstytos racionalios priežastys, skatinančios pasi- 
gailėti Ailos, dabar įgavo kur kas daugiau svorio, o mirtį jai lėmę argu- 
mentai kaipmat nublanko. Jis vos nepareiškė pritarimo paveiktas vien 
paties šamano prašymo, tik tvirtas Bruno būdas padėjo jam susilaiky- 
ti. Juk jis šiaip ar taip buvo vadas ir negalėjo taip lengvai kapituliuoti 
visų vyrų akivaizdoje, nors stipriai troško pasiduoti galingai burtinin- 
ko įtakai. 

Pastebėjęs, kaip dvejonę Bruno veide pakeitė nepajudinamas ryž- 
tas, šamanas ūmai persimainė. Nežemiška aureolė išblėso, jis virto į 
lokio kailį įsisupusiu luošu senuku, besistengiančiu stovėti kuo tiesiau 
ant vienos sveikos kojos be savosios lazdos. Prabilo jis įprastiniais ges- 
tais, pabrėždamas juos šiurkštokais kasdienės kalbos žodžiais. Veidas 
atrodė ryžtingas, bet kartu keistai pažeidžiamas. 

— Brunai, nuo tada, kai radome Ailą, ji gyvena prie mano židinio. 
Manau, kiekvienas sutiks, jog genties vyro etaloną moterys ir vaikai 
susikuria žvelgdami į savosios ugniavietės šeimininką. Jis jiems tampa 
tobulo vyro pavyzdžiu. Ailai pavyzdžiu tapau aš, etaloną ji susikūrė 
stebėdama mane. 

Aš esu išsigimęs, Brunai, tad ar reikia stebėtis, jog šalia nesveiko 

sigimimą? Man trūksta akies ir rankos, viena mano kūno pusė susisu- 
kusi ir silpna. Aš nuo pat gimimo esu tarytum pusiau žmogus. Ailai 
žvelgė į mane kaip į normalų. Jos sūnelio kūnas yra sveikas. Vaikas turi 
dvi akis, dvi puikias rankas, dvi kojas. 2 galime tikėtis, kad ji įžvelgs 
kūdikio išsigimimą? 

Aš buvau atsakingas už jos auklėjimą, todėl turiu prisiimti kaltę 
už jos nusižengimus. Ne kas kitas, o aš pražiopsojau nežymius jos nu- 
krypimus nuo genties normų. Aš netgi įkalbėjau tave, Brunai, juos 
pateisinti. Aš esu šamanas. Tu pasikliovei manimi ir patikėjai manuo- 
ju dvasių norų išaiškinimu. Nemanau, kad elgėmės labai neteisingai. 
Kartais jai buvo išties sunku, bet, mano supratimu, ji tapo dora genties 
moterimi. Dabar man atrodo, kad būdavau jai pernelyg atlaidus, kad 
deramai neišaiškinau, kokias pareigas ji privalo prisiimti. Retai ją peik- 
davau ir niekada nesušerdavau per ausį. Dažniausiai leisdavau jai elgtis 
savo pačios nuožiūra. Dabar moteriai tenka mokėti už mano aplaidu- 
mą. Tačiau negalėjau elgtis griežčiau. 

Aš niekada neturėjau porininkės. Galėjau išsirinkti moterį, ir ji 
būtų privalėjusi gyventi su manimi, tačiau to nepadariau. Ar žinai ko- 
dėl? Brunai, ar numanai, kaip moterys į mane žiūri? Ar pastebėjai, 
kaip jos manęs vengia? Jaunystėje aš, kaip ir kiti vyrai, dažnai patirda- 
vau vyrišką poreikį ir troškau jį patenkinti, tačiau moterims kaskart 
atsukant nugarą, idant nepamatytų mano signalo, pamažu išmokau 
kontroliuoti savo reikmes. Niekada jėga neverčiau moters suartėti, nes 
visos jos krūptelėdavo vos pamačiusios susisukusį, išsigimusį mano 
kūną ir pasibodėjusios nusigręždavo. 

O Aila niekada nenusisuko nuo manęs. Man pirmą kartą prisiar- 
tinus ji ištiesusi rankutę panoro mane paliesti. Ji nebijojo manęs, ne- 
sibjaurėjo. Ji neverčiama apgaubė mane švelnumu ir apkabino. Kaip 
galėjau ją mušti, Brunai? 

Gentyje gyvenu nuo pat gimimo, tačiau medžioti neišmokau. Argi 

šaipėsi, pravardžiuodavo moterimi. Dabar esu šamanas, pašaipos lio- 
vėsi, tačiau vyriškumo ceremonijos taip ir nepatyriau. Brunai, aš nesu 
netgi pusiau vyras, apskritai nesu vyras. Vienintelė Aila mane gerbia ir 
myli... ne kaip kerėtoją, o kaip vyrą, kaip normalų, sveiką žmogų. Aš 
irgi ją myliu lyg niekada neturėtos savos porininkės vaiką. 

Krebas staigiai nusimetė persikreipusį, neišsivysčiusį, nugeibusį 
kūną dengusį apsiaustą ir iškėlė aukštyn visada slepiamą rankos bigę. 

— Brunai, štai kokį vyrą Aila visuomet laikė normaliu, štai koks vy- 
ras tapo jai etalonu. Tokį tad žmogų ji myli ir lygina su savo sūnumi. 
Pažvelk į mane, broli! Ar aš nusipelniau gyventi? Nejaugi Ailos sūnus 


vertas mažiau? 


Miglotoje priešaušrio šviesoje genties žmonės ėmė rinktis lauke 
priešais urvą. Smulki dulksna nublizgino uolas bei medžius ir nusėdo 
mažyčiais lašeliais žmonių plaukuose ir barzdose. Kalnus gaubiantis 
rūkas plonytėmis garbanų gijomis leidosi žemyn, telkėsi įdubose ir už- 
maskavo visus tolesnių objektų kontūrus. Vos įžiūrima virtusi aukšta 
uolos ketera rytuose neryškiai kyšojo iš pamažu blėstančios tamsos ir 
miglos jūros. 

Aila atmerktomis akimis tebegulėjo savo guolyje ant kailių urvo 
prietemoje ir stebėjo patylomis aplink ugniakurą triūsiančias Izą su 
Uba, kurios kurstė žarijas ir kaitė vandenį ryto arbatai. Šalia gulintis 
kūdikis per miegus čepsėjo lūpytėmis. Motina nemiegojo visą naktį. 
Pasimatymo su Iza.sukeltas džiugesys netruko išgaruoti užleisdamas 
vietą nevilties kupinam nerimui. Mėginimai užmegzti pokalbį išsyk 
sužlugdavo, todėl trys Krebo ugniavietės moterys visą ilgą dieną po 
Ailos sugrįžimo praleido neperžengdamos akmenų ribos ir bendrau- 


damos bei dalydamosi širdgėla vien tik akimis. 


Tas 


URVINIO LOKIO GENTIS 


Krebas į savojo židinio teritoriją nekėlė kojos, tačiau Aila kartą su- 
tiko jo žvilgsnį, kai šamanas išėjo iš mažojo kambarėlio ir patraukė 
į Bruno sušauktą susirinkimą. Jis skubiai nusisuko neatsiliepdamas į 
nebylų jos prašymą, tačiau moteris spėjo švelnioje, vaiskioje senuko 
akyje įžvelgti meilę bei gailestį. Kai atokiame urvo kampelyje atsar- 
giais mostais pasikalbėjęs su Brunu šamanas nuskubėjo į dvasių buvei- 
nę, jos su Iza sunerimusios supratingai susižvalgė. Vadas priėmė spren- 
dimą, ir Krebas nuėjo ruoštis apgigoms. Daugiau raganiaus moterys 
nebeišvydo. 

Iza atnešė jaunai motinai arbatos pažįstamame kauliniame puode- 
lyje, iš kurio ši gerdavo jau kelerius metus, o jai ėmus siurbčioti atsisėdo 
šalia. Uba irgi prisiartino, nors paguosti tegalėjo tiktai savo buvimu. 

— Beveik visi jau išėjo laukan, verčiau eikime ir mes, - mostelėjo Iza 
paimdama iš įdukros rankų puodelį. 

Aila linktelėjo. Ji atsistojo, įvyniojo į kailį sūnų ir pakėlusi nuo lo- 
vos užsimetė ant pečių savo apsiaustą. Prasiveržti besikėsinančių aša- 
rų sudrėkintomis akimis moteris pažvelgė į Izą, paskui į Ubą ir vos 
tramdydama raudą palinko jų pusėn. Visos trys stipriai apsikabino, o 
paskui nepakeliamo sunkumo prislėgta širdimi, vilkdama kojas Aila 
išėjo iš urvo. 

Kai nuleidusi akis į žemę pamatė daugybę kulnų, kojų pirštų įspau- 
dų bei laisvo apavo paliktų žymių, Ailą apėmė keistas jausmas prisimi- 
nus, jog lygiai taip pat prieš dvejus metus ji sekė Krebui įkandin pa- 
sitikti savosios lemties. Reikėjo jam tada prakeikti mane visam laikui, 
pagalvojo. Matyt, aš jau gimiau būti prakeikta, kitaip argi tektų kęsti 
visa tai dar kartą? Šįsyk iškeliausiu į dvasių pasaulį. Žinau augalą, nuo 
kurio mudu užmigsime ir nebeprabusime, bent jau ne šiame pasaulyje. 
Aš greitai viską baigsiu, ir mes nukeliausime į anapus drauge. 

Prisiartinusi prie Bruno ji susmuko ant žemės ir įsistebeilijo į pa- 
Žįstamas, purvinu kailiu apmuturiuotas kojas. Pamažėle švito, netru- 


kus turėjo patekėti saulė. Brunui teks paskubėti, pagalvojo ji ir pajuto 

dą. Vadas prabilo be jokių įžangų: 

— Moterie, tu sąmoningai nusižengei genties papročiams ir turi būti 
nubausta, - griežtai mostelėjo jis. Aila linktelėjo. Jis kalbėjo tiesą. — 
Genties moterie Aila, tu prakeikiama. Niekas tavęs nematys ir niekas 
negirdės. Tu pasmerkiama moteriškajai atskirčiai ir negalėsi peržengti 
savojo rūpintojo ugniavietės ribų tol, kol mėnulis vėl pasieks tą pačią 
fazę, kuri yra dabar. 

Aila žvelgė į rūsčiaveidį vadą apstulbusi, netikėdama savo akimis. 
Moteriškoji atskirtis! Ne visiškas, besąlygiškas atstūmimas, o tik laiki- 
na izoliacija Krebo ugniavietės teritorijoje. Na ir kas, kad visiems ki- 
tiems genties nariams ištisą mėnesį ji tarytum neegzistuos, jeigu tebe- 
turės Izą, Ubą ir Krebą?! O paskui vėl taps pilnaverte bendruomenės 
nare kaip ir bet kuri kita moteris. Vis dėlto Brunas dar nebaigė. 

— Be to, už bausmę tau uždraudžiama medžioti ir net kalbėti apie 
medžioklę, kol gentis sugrįš iš genčių sambūrio. Iki medžiams nume- 
tant lapus tu negalėsi laisvai vaikščioti kur nori neturėdama svarbaus 
reikalo. Kai eisi ieškoti gydymo magijai reikalingų augalų privalėsi 
kaskart man pasakyti kur eini ir sugrįžti tiksliai sutartu laiku. Prieš 
palikdama urvo teritoriją turėsi prašyti mano leidimo. Ir dar parodysi 
man urvą, kuriame slėpeisi. 

— "Taip, taip, žinoma, padarysiu viską, - pritariamai linkčiojo Aila 
plevendama euforijos debesyje, tačiau netrukus nuskambėję vado žo- 
džiai pervėrė ją it ledinė žaibo strėlė ir akimoju ištirpusi pakili nuotai- 
ka virto beribiu nevilties srautu. 

— Dar reikia išspręsti tavo išsigimusio sūnaus problemą, kuri ir pa- 
skatino tave nusikalsti. Niekada daugiau nedrįsk versti vyro apsispręsti 
prieš jo paties valią, jau nekalbant apie vadą. Nė vienai moteriai jokio- 

mis aplinkybėmis nedera prievarta ko nors reikalauti iš vyro, — ištarė 


Brunas ir davė ženklą. 

Desperatiškai spausdama kūdikį Aila pažvelgė ta pačia kryptimi, 
kuria žiūrėjo vadas. Ji negalėjo atiduoti jiems vaikelio, negalėjo, ir vis- 
kas. Motina pamatė iš urvo iššlubčiojantį šamaną. Kai šiam nusime- 
tus lokio kailį pasirodė rankos bige prie juosmens tvirtai prispaustas 
pintas, raudonai nudažytas dubuo, jai į vėidą plūstelėjo neišpasakyto 
džiaugsmo banga. Ji vėl atsigrįžo į Bruną, vis dar dvejodama, ar akys 
jos neapgauna. 

— Tačiau moteriai leidžiama prašyti, - baigė Brunas. —- Šamanas 
laukia, Aila. Jei jau tavo sūnus taps genties nariu, jam reikia turėti var- 
dą. 

Pašokusi ant kojų Aila nuskuodė prie dvasininko, ištraukusi iš po 
apsiausto kūdikį iškėlė jį nuogą aukštyn ir suklupo Krebui prie kojų. 
Nuo šiltos motinos krūtinės atitraukto ir drėgnos vėsos nutvilkyto kū- 
dikio klyksmą verždamiesi pro miglą pasveikino iš už kalvagūbrio ką 
tik išnirusios saulės spinduliai. 

Vardas! Apie vardą ji nė nepagalvojo, nė nespėjo pradėti svarstyti, 
kokį vardą Krebas išrinks jos sūnui. Šamanas formaliais mostais pa- 
kvietė genties totemų dvasias, paskui įkišo ranką į dubenį ir pasėmė 
žiupsnelį raudonos masės. 

— Durkas - ištarė garsiai, nustelbdamas energingą sušalusio, pikto 
kūdikio verksmą. - Berniuko vardas yra Durkas. 

Taip taręs dvasininkas nubrėžė raudoną brūkšnį nuo vaiko antakių 
linkių iki mažutės nosytės galiuko. 

— Durkas, - pakartojo Aila ir priglaudusi ėmė šildyti sūnų. 

Durkas, pagalvojo patylom. Visai kaip Durkas iš legendos. Krebas 
žinojo, kad šis vardas man patinka labiausiai. Daugelį genties narių 
toks neįprastas pasirinkimas nustebino. Kita vertus, ko gero, iš žilos 
senovės glūdumos sugrąžintas, paslaptingumu dvelkiantis vardas tiko 
berniukui, kurio likimas gyvenimo pradžioje kybojo ant plauko. 

— Durkas, — patvirtino pirmasis nusidriekusioje eilėje stovintis 


Brunas. 

Ailai pasirodė, tarytum pastebėjo švelnumo žiburėlius griežto, iš- 
didaus vado akyse, kai dėkinga pažvelgė į jį. Daugelis veidų pro ašaras 
susiliejo į vientisą masę. Kad ir kaip stengėsi, raudos nepavyko numal- 
šinti, tad tiesiog nuleido galvą slėpdama šlapiuojančias akis. 

Negaliu patikėti, sukosi galvoje, tiesiog negaliu patikėti. Ar visa tai 
iš tiesų vyksta? Tu turi vardą, mano kūdiki? Brunas tave pripažino, 
mano sūnau? Ar tik aš nesapnuoju? Ji prisiminė žvilgantį radinį - bliz- 
gaus pirito gabalėlį, kurį įsidėjo į amuletą. Tai buvo ženklas. Didysis 
urvini liūte, tai išties buvo ženklas. Pastarąją amuleto dalelę nuo šiol ji 
brangino labiausiai. 

— Durkas, - išgirdo ji Izos balsą ir pakėlė akis. Moters veidas spin- 
dėjo ne ką mažesniu džiaugsmu nei jos pačios, tik vyresniosios akys 
išliko sausos. 

— Durkas, - ištarė Uba ir skubiu mostu pridūrė: - Aš be galo 
džiaugiuosi. 

— Durkas, - nuskambėjo pašaipiai. 

Dirstelėjusi Aila spėjo pamatyti nusisukantį Braudą. Staiga ji pri- 
siminė keistą mintį apie tai, kokiu būdu vyrai pradeda kūdikius, ding- 
telėjusią besislapstant mažajame urve, ir nusipurtė pagalvojusi, jog 
Braudas gali turėti ką nors bendro su jos vaikeliu. Užsiėmusi motina 
nė nepastebėjo nebylios Bruno ir Braudo kovos. Jaunasis medžiotojas 
ketino atsisakyti pripažinti jauniausią genties narį, ir tik griežtas vie- 
nareikšmis vado mostas privertė jį paklusti. Aila nulydėjo akimis vyrą, 
kuris nukiūtino šalin piktai sugniaužęs kumščius. 

Kaip jis galėjo? Braudas patraukė į mišką trokšdamas būti kuo 
toliau nuo atgrasios scenos. Kaip jis galėjo? Bergždžiai stengdamasis 
išlieti susikaupusį įniršį vyras paspyrė pasipainiojusį rąstą ir šis triukš- 
mingai nusirito šlaitu žemyn. Kaip galėjo? Pakėlęs storą šaką iš visų 
jėgų tėškė ją į medžio kamieną. Kaip jis galėjo? Kaip? Braudas vis 
kartojo ir kartojo šį klausimą mintyse, talžydamas kumščiu samanų 
patalą. Kaip jis galėjo leisti jai gyventi ir dar pripažinti kūdikį? Kaip 
jis galėjo šitaip pasielgti ? 


— Iza! Iza! Eikš greičiau! Pažvelk į Durką! 

Sugriebusi už rankos Aila nusitempė gydytoją prie urvo angos. 

— Kas nutiko? - skubėdama mostu paklausė moteris. - Ar jis vėl 
paspringo? Gal užsigavo? 

— Ne, neužsigavo. Žiūrėk! - išdidžiai mostelėjo Aila joms prisiarti- 
nus prie Krebo ugniakuro. - Jis pats laiko galvutę! 

Ant pilvuko gulintis kūdikis žvelgė į moteris didelėmis rimtomis 
akimis, kurios baigė prarasti naujagimiams būdingą neapibrėžtą spalvą 
ir darėsi rudos kaip genties žmonių. Iš paskutiniųjų laikoma galvutė 
siūbavo į šalis, o galiausiai švelniai bumbtelėjo atgal ant kailinio paklo- 
to. Vaikiukas įsibruko burnon kumštelį ir įniko garsiai čiulpti nekreip- 
damas nė menkiausio dėmesio į sąmyšį, kurį sukėlė jo pastangos. 

- Jeigu jau jam pavyko nulaikyti galvutę tokiame ankstyvame am- 
žiuje, paūgėjęs jis tikrai ją laikys, ar ne? — džiugiai paklausė Aila. 

— Kol kas nepuoselėk itin didelių vilčių, - atsiliepė Iza, - bet tai 
išties geras ženklas. 

Žvelgdamas į tolį jam būdingu mąsliu žvilgsniu į urvą įkrypavo ša- 
manas. 

— Krebai! - bėgdama artyn šūktelėjo Aila staigiai pažadindama jį iš 
apmąstymų. —- Durkas pakėlė galvūtę, juk taip, Iza? 


Gydytoja pritariamai linktelėjo. 

—- Hmmm, - numykė dvasininkas. - Jeigu berniukas jau tiek sustip- 
rėjo, manau, atėjo metas. 

— Koks metas? 

— Aš kaip tik svarsčiau, jog reikėtų atlikti toremo apeigas. Vaikas 
dar truputį mažokas, bet mane aplankė keli ryškūs potyriai. Berniuko 
totemas man apsireiškė kuo aiškiausiai, todėl nebėra ko laukti. Vėliau 
visus užgrius pasiruošimo darbai, taigi reikia surengti ceremoniją dar 
prieš genčių sambūrį. Kelionė vaikui gali tapti nesėkminga, jei jo to- 
temas neturės namų, - žvilgtelėjęs į gydytoją šamanas dar kai ką pri- 
siminė: — Iza, ar turi pakankamai šaknų sambūrio apeigoms? Aš ne- 
žinau, kiek genčių susirinks. Po pastarojo karto viena gentis persikėlė 
toliau į rytus ir svarstė apie galimybę aplenkti kalnus iš pietų. Kelionė 
būtų tolimesnė, tačiau šiek tiek lengvesnė. Jų šamanas prieštaravo, o jo 
padėjėjas norėjo keliauti. Būtinai pasiimk užtektinai šaknų. 

— Aš neisiu į genčių sambūrį, Krebai, - akivaizdžiai nusiminusi pa- 
sakė ji. - Nepajėgsiu nukeliauti tokio ilgo kelio. Aš liksiu urve. 

Iš tikrųjų, koks aš nenuovokus, pagalvojo raganius žvelgdamas į 
sulysusią, pražilusią gydytoją. Iza negali eiti. Kodėl anksčiau apie tai 
nepagalvojau? Ji pernelyg ligota. Jau maniau, kad paliks mus pernai 
rudenį, neįsivaizduoju, kaip Aila prikėlė ją iš ligos patalo. O kaip apei- 
gos? Tiktai Izos giminės moterys žino ypatingojo gėrimo paslaptį. 
Uba per jauna, gydytoja gali būti tik moteris. Aila! O kaipgi Aila? 
Iza gali ją išmokyti prieš mums išvykstant. Juk ji vis tiek netrukus taps 
gydytoja? 

Krebas vertinamai įsižiūrėjo į jauną moterį, pasilenkusią pakelti 
vaikelio, ir staiga išvydo ją visai kitaip negu regėjo daugelį metų. Ar 
jie ją pripažins? Jis pasistengė pamacyti ją kitų genčių žmonių akimis. 
Plokščią veidą gaubė už ausų užkišti ir per vidurį nelygiai perskirti 
šviesūs plaukai, kuriuos nuo antakių skyrė plati kakta. Kūnas buvo aiš- 
kiai moteriškas, bet pernelyg laibas, išskyrus šiek tiek nudribusį pilvą. 


Ištiesusi ilgas, tiesias kojas ūgiu jaunoji motina gerokai lenkė jį. 

Ji nepanaši į genties moteris, pagalvojo dvasininkas. Ji susilauks di- 
džiulio dėmesio, ir daugelis, deja, veikiausiai žvelgs nepalankiai. Ko 
gero, teks užmiršti ceremoniją. Kiti šamanai gali nepanorėti priimti 
gėrimo iš Ailos rankų. Bet juk pamėginti niekas nedraudžia. Jei tik 
Uba būtų bent kiek vyresnė. Gal Iza galėtų mokyti jas abi, nors abejo- 
ju, ar nesuaugusi mergaičiukė jiems pasirodys priimtinesnė už mote- 
rį, gimusią kitiems. Manau, reikia pasikalbėti su Brunu. Jei jau ketinu 
sukviesti dvasias į Durko totemo apeigas, kartu galime atlikti ir Ailos 
tapsmo gydytoja ritualą. 

— Turiu susitikti su Brunu, - staigiai mostelėjo šamanas ir nudrožė 
prie vado ugnies. Pakeliui stabtelėjo ir atsigręžė į Izą: - Manau, tau 
derėtų išmokyti gaminti gėrimą ir Ailą, ir Ubą, nors nesu tikras, ar iš 


to bus naudos. 


— Iza, aš niekur nerandu dubenėlio, kurį prašei perduoti šeimi- 
ninkų genties gydytojai, - susinervinusi mostelėjo Aila išraususi šalia 
guolio sukrautas maisto, kailio bei įvairių reikmenų krūvas. - Viską 
apieškojau. 

- Tujį jau įsidėjai, Aila. Nurimk, vaikeli. Laiko dar yra užtekti- 
nai. Brunas nesileis į kelionę, kol nebaigs valgyti. Verčiau atsisėsk ir 
pasistiprink pati, košė jau baigia ataušti. Uba, tu irgi užkąsk, - Iza pa- 
kraipė galvą. - Nėra jokio reikalo blaškytis. Juk vakar vakare peržiūrė- 
jome nešulius, viskas sukrauta. 

Ant demblio įsitaisęs Krebas laikė pasisodinęs ant kelių Durką ir 
linksmai stebėjo paskutiniųjų minučių sambrūzdį. 

— Tu elgiesi ne ką geriau už jas, Iza. Gal pati prisėsk ir pavalgyk? 

— Jums išėjus aš turėsiu marias laiko, - atsakė toji. 

Krebas atrėmė mažylį į savo petį. Durkas smalsiai apsidairė iš naujo 

— Žiūrėk, kaip sustiprėjo kūdikio kaklas, — pastebėjo Iza. - Dabar 
jis be vargo nulaiko galvutę. Net sunku patikėti. Po totemo apeigų vai- 
kas sparčiai stiprėja. Leisk man jį paimti, visą vasarą neturėsiu progos 
džiaugtis mažyliu. 

— Matyt, todėl pilkasis vilkas ragino mane kuo greičiau atlikti cere- 
moniją, - mostelėjo Krebas. - Jis norėjo padėti kūdikiui. 

Krebas vėl atsisėdo ir nužvelgė nedidelę šeimyną, kurios patriar- 
chas buvo. Nors niekada to neparodė, bet jis visuomet troško sukur- 
ti šeimą, kaip ir kiti vyrai. Ir štai, sulaukęs senyvo amžiaus, šamanas 
turėjo dvi mylinčias moteris, nuoširdžiai besirūpinančias jo gerove, 
mergaitę, sekančią jų pėdomis, ir sveiką mažutį berniuką, kurį galėjo 
myluoti, kaip kadaise myluodavo abi mergaites. Žynys jau kalbėjosi su 
Brunu apie vaiko mokymą. Vadas negalėjo leisti vyriškos lyties genties 
nariui užaugti be reikiamų įgūdžių. Pripažindamas berniuką Brunas 
žinojo, kad šis gyvens prie Krebo židinio, ir jautėsi už jį atsakingas. 
Aila tryško begaliniu dėkingumu, kai per Durko totemo ceremoniją 
Brunas paskelbė, girdi, pats asmeniškai pasirūpinsiąs kūdikio treni- 
ravimu, jei šis sustiprės ir galės medžioti. Apie geresnį mokytoją savo 
sūnui ji nė svajoti negalėjo. 

Pilkasis vilkas - berniukui puikiai tinkamas totemas, mąstė Kre- 
bas, tačiau man iškyla vienas klausimas. Kai kurie vilkai gyvena gau- 
jomis, o kai kurie yra vienišiai, atsiskyrėliai. Kuriems iš jų priklauso 
Durko totemas? 

Kai viskas buvo sukrauta, saugiai surišta į ryšulius ir užkelta jaunai 
moteriai bei mergaitei ant pečių, visi būreliu išėjo iš urvo. Iza pasku- 
tinį kartą apkabino nosyte jai į kaklą tuojau pat įsikniaubusį kūdikį, 
padėjo Ailai jį pasirišti nešiojimo skraiste, o paskui kai ką išsitraukė iš 
apsiausto klosčių. 

— Čia tau, Aila, nešiok jį, nes nuo šiol esi genties gydytoja, - ištarė 
moteris įteikdama jai raudonai nudažytą krepšį, pilną ypatingųjų šak- 


nelių. - Ar prisimeni kiekvieną žingsnį? Nieko nevalia praleisti. Labai 

norėčiau tau parodyti, tačiau burtų negalima naudoti praktikuojantis, 
gėrimas pernelyg šventas, todėl nevalia išpilti, ir naudojamas jis ne per 
paprastas, o tik per itin reikšmingas apeigas. Neužmiršk, magiją suku- 
ria ne vien šaknys, rūpestingai ruošti turėsi ne vien gėrimą, bet ir pati 
save. | 

Uba ir Aila linktelėjo pastarajai perėmus vertingąjį reliktą ir įsidė- 
jus į medicinos krepšį. Udros kailio maišą Iza padovanojo moteriai tą 
dieną, kai toji tapo gydytoja. Žvelgdama į jį kaskart prisimindavo tą, 
kurį Krebas kadaise sudegino. Aila suspaudė delne amuletą ir užčiuo- 
pė jau penktąją sudėtinę dalį - juodo piroliuzito gabaliuką, kurį nuo 
šiol nešiojosi maišelyje šalia trijų sulipusių pirito gumulėlių, raudonai 
nudažyto mamuto ilties ovalo, pilvakojo moliusko fosilijos ir raudo- 
nos ochros luistelio. 

Per ceremoniją Aila tapo kiekvieno genties nario, o Didžiajam 
Lokiui leidus, ir visų urvinio lokio genčių bendrai, sielos patikėtine 
bei globėja. Jos kūnas buvo paženklintas juodu tepalu, pagamintu iš 
juodo akmens miltelių kaitinant sumaišytų su taukais. Tik rengiantis 
reikšmingiausiems ir patiems švenčiausiems ritualams gydytojos kū- 
nas būdavo išdažomas juodai ir tik gydytojoms buvo leidžiama amu- 
lete nešiotis juodąjį akmenį. 

Aila troško, kad Iza keliautų kartu, ir nerimavo palikdama ją urve. 
"Irapų moters kūną purtantys kosulio priepuoliai tolydžio dažnėjo. 

— Iza, ar esi tikra, kad tau viskas bus gerai? — skubiai spustelėjusi 
glėbyje motiną mostu paklausė Aila. - Tu vis stipriau kosi. 

- Žiemą kosulys visuomet sustiprėja, o vasarą atslūgsta, juk žinai. 
Be to, judvi su Uba prikasėte visą krūvą debesylo šaknų. Manau, arti- 
miausiose apylinkėse nepalikote nė vieno augalėlio. Gervuogės šiemet 
irgi veikiausiai neužderės, kadangi iškapstėte visas šaknis, kurias aš 
sumaišysiu su žiedais ir virsiuosi arbatą. Dėl manęs nesijaudinkite, aš 


pasveiksiu, - patikino Iza. 

"Tačiau Aila pastebėjo, kad vaistai teikė tik menką laikiną palengvė- 
jimą. Senutė gydytoja augalais gydėsi jau ne vienerius metus, tačiau 
įsisenėjusios džiovos šie bemaž nebeveikė. 

— Saulėtomis dienomis būtinai išeik į lauką pakvėpuoti ir daug il- 
sėkis, — primygtinai patarinėjo Aila. - Daug darbų neturėsi, maisto ir 
malkų palikta pakankamai. Nuo žvėrių bei piktųjų dvasių saugančią 
ugnį gali pakurstyti ir Zougas su Dorvu, o maisto pagamins Aba. 

— "Taigi, taigi, - linkčiojo Iza. - O dabar paskubėk, Brunas jau pa- 
sirengęs iškeliauti. 

Aila nuskubėjo į savo įprastą vietą virtinės gale, ir visi atsigręžę su- 
žiuro nepajudėdami iš vietos. 

- Aila, - mostelėjo Iza. - Žmonės negali pradėti kelionės, kol tu 
neužėmei reikiamos vietos. 

Susidrovėjusi jaunoji gydytoja nubidzeno į moterų grupelės prie- 
šakį. Buvo visai užmiršusi naująjį savo statusą. Rausdama iš gėdos 
atsistojo priešais Ebrą. Jautėsi nesmagiai, manė nesanti nusipelniusi 
eiti pirmoji. Ji atsiprašydama mostelėjo vado porininkei, tačiau Ebra 
seniausiai įprato stovėti antra. Kita vertus, buvo keista priešais save 
matyti Ailą Izos vietoje, moteris susimąstė, ar pati bepajėgs nukeliauti 
į kitą genčių sambūrį. 

Iza ir kiti trys senukai, jau per silpni leistis į ilgą kelią, paėjėjo drau- 
ge iki pat kalnagūbrio ir sustoję lydėjo gentainius akimis, kol šie virto 
mažyčiais taškeliais apačioje nusidriekusioje lygumoje. Paskui sugrįžo 
į ištuštėjusį urvą. Aba su Dorvu nebedalyvavo nė ankstesniajame gen- 
čių sambūryje ir patys stebėjosi sulaukę dar vieno, tačiau Zougas ir Iza 
susibūrimą praleido pirmą kartą. Nors Zougas vis dar kartais išeida- 
vo pamedžioti svaidykle, vis dažniau grįždavo tuščiomis rankomis, o 
Dorvas suprastėjus regėjimui apskritai nebemedžiojo. 

Senolių ketveriukė susispietė aplink ugnį prie urvo angos, nors 
diena buvo pakankamai šilta. Nė vienas nepratarė nė žodžio. Sraigaus 


priepuolio ištikta Iza iškosėjo didelį gniužulą kruvinų gleivių. Ligonė 

patraukė prie savojo ugniakuro pailsėti, kiti neilgai trukus irgi nukiū- 
tino vidun ir tingiai įsitaisė kiekvienas prie savo židinio. Jie nedegė 
būsimosios ilgos kelionės entuziazmu, jų nelaukė susitikimas su seniai 
matytais draugais bei giminaičiais iš kitų genčių. Senoliai žinojo, kad 


prasidėjusią vasarą užpildys nepakeliama vienatvė. 


Traukiant į rytus ankstyvos vasaros gaivą, viešpatavusią nuosaikaus 
klimato zonoje šalia urvo, pakeitė stepių kaitra. Aplink neliko sodria 
žaluma pasidengusių medžių bei krūmų, nė spygliuočių, pasipuošu- 
sių šviesiais dygliukais šakų galuose ir viršūnėse. Juos pakeitė iki hori- 
zonto nusidriekusios sparčiai augančios, krūtinę siekiančios žolės, jau 
spėjusios prarasti tyrą pavasarinį žalumą ir įgavusios gelsvą atspalvį. 
Per beribę stepę traukiančių žmonių kojos minkštai grimzdo į sudžiū- 
vusios pernykštės žolės kilimą, o įkandin kurį laiką vilnijantis ribulia- 
vimas žymėjo nueitą kelią. Giedrą dangų tik retkarčiais užtemdydavo 
vienas kitas debesėlis, o griaustinis kartkartėmis nudundėdavo nebent 
tolumoje. Vandens pasitaikydavo retai, todėl keliautojai sustodavo 
prisipildyti indų prie kiekvieno upelio nežinodami, ar pavyks jo rasti 
netoli būsimos nakvynės vietos. 

Brunas žygiavo sparčiu žingsniu, kartu šiek tiek taikydamasis prie 
lėčiau einančių žygio dalyvių. Vis dėlto iki šeimininkų genties buvei- 
nės rytinės žemyno dalies kalnuose laukė dar ilgas kelias. Krebui iš 
pradžių sekėsi sunkiai, tačiau laukiantis didysis sambūris ir ypatingos 
apeigos, kurioms jis turėjo vadovauti, teikė senukui dvasinių jėgų. 
Nors jo kūnas buvo luošas, nugeibęs, dar labiau nusilpnintas artrito, 
galingas didžiojo raganiaus protas veikė nepriekaištingai. Saulės šilu- 


ma ir skausmą malšinantys Ailos augalai palengvino sąnarių skausmą, 

o nuo mankštos po kurio laiko sustiprėjo net ir paprastai menkai nau- 
dojamos nesveikos kojos raumenys. 

Pamažu kelionė virto varginančia rutina, viena sekinanti diena kei- 
tė kitą. Metų laikai pasikeitė taip palaipsniui, jog jie nė nepastebėjo, 
kada maloniai kaitri saulė virto svilinančiu liepsnos kamuoliu, o iš- 
degusioje bekraštėje lygumoje po gelsvai pilku apdulkėjusiu dangumi 
teliko nesvetingi pilkšvai rudos žemės, sudžiūvusios žolės plotai bei 
plikos uolos. Ištisas tris dienas akis jiems griaužė dūmai bei pelenai, 
nepaliaujamų vėjų nešami iš įsismarkavusių stepių gaisrų pusės. Kar- 
tais pasitaikydavo apeiti didžiules stumbrų, milžiniškų šakotaragių 
elnių, arklių bei laukinių asilų bandas, kiek rečiau sutikdavo antilopių 
saigų, kurioms ragai lenktais galiukais augo iš paties viršugalvio, be- 
kraštės ganyklos išmaitindavo tūkstančius žolėdžių. 

Dar gerokai prieš pasiekiant pelkėtą sąsmauką, jungiančią pusia- 
salį su žemynu, per kurią pamažu iš šiaurės skverbėsi sekli sūri jūra, 
tolumoje iškilo milžiniška antrųjų pagal dydį žemėje kalnų grandinė. 
Net ir žemiausias viršukalnes iki pusės dengė ledas, kurio svilinanti 
lygumų kaitra neįstengė pasiekti. 

Kai stepės monotoniją paįvairino žemos apskritos kalvos, kur ne 
kur apaugusios varpinėmis žolėmis — eraičinu bei ašuote — Brunas 
žinojo, kad sūriosios pelkės jau nebetoli. Nuo geležies rūdos gausos 
raudonai nusidažiusi čionykštė žemė buvo laikoma šventa. Jie traukė 
siauresniąja sąsmaukos dalimi. Pagrindinė pusiasalio ir žemyno jung- 
tis driekėsi šiek tiek šiauriau ir ribojosi su mažesne vidine jūra. 

Dvi dienas jie klampojo per dvokiančius sūrstelėjusius liūnus, ap- 
supti uodų spiečių, kartkartėmis perbrisdami kelią užkertančius grio- 
vius, kol galų gale pasiekė didžiąją žemę. Netrukus žemaūgiai pelkynų 
ąžuoliukai bei skroblai užleido vietą malonią paunksnę teikiančioms 
ąžuolų giraitėms. Keliautojai perėjo keletą bukų miškelių, tarp kurių 
augo keli kaštainiai, o paskui pasiekė mišrų mišką, sudarytą daugiau- 


sia iš ąžuolų, bukų bei kukmedžių, aplink kuriuos raizgėsi gebenės bei 

raganės. Pasiekus su klevais bei skroblais sumišusių kėnių ir balteglių 
zoną vijoklinių augalų gerokai sumažėjo. Vakarinė žemyno dalis buvo 
pati drėgniausia, čia augo tankiausi miškai, o amžinojo sniego danga 
buvo pati ploniausia. 

Žmonių žvilgsniai neretai užkliūdavo už besiganančių girios stum- 
brų, tauriųjų elnių, stirnų, briedžių. Ne kartą teko pamatyti šerną, 
lapę, barsuką, vilką, lūšį, leopardą, laukinę katę ir įvairių kitokių smul- 
kesnių gyvūnų, tačiau nepastebėjo nė vienos voverės. Aila jautė, jog 
šiuose kalnuose tarytum kažko trūksta, kol suvokė pasigedusi pažįs- 
tamų gyvūnėlių. Kita vertus, pastarųjų stygių su kaupu kompensavo 
pirmoji pažintis su urviniu lokiu. 

Brunas kilstelėjo rankas sustabdydamas būrį, o paskui parodė į me- 
džio kamieną nugarą besikasantį milžinišką gauruotą meškiną. Net 
vaikai pajuto pagarbią baimę, kai visa gentis sužiuro į milžinišką vege- 
tarą. Vien jo išvaizda darė nemenką įspūdį. Aplink urvą dunksančiuo- 
se kalnuose gyvenantys rudieji lokiai vidutiniškai siekdavo iki šimto 
šešiasdešimties kilogramų, o štai vasarą dar ganėtinai liesas urvinio 
lokio patinas svėrė bemaž penkis šimtus. Vėlyvą rudenį kaupdamas 
atsargas žiemai žvėris sustorėdavo, kartu gerokai padidėdavo ir svoris. 
Genties vyrus ūgiu padaras pranoko maždaug tris kartus, o dėl milži- 
niškos galvos ir gauruoto kailio atrodė dar didesnis. Tingiai trindamas 
nugarą į šiurkščią senos kerplėšos žievę milžinas, rodos, nė nepastebė- 
jo visai čia pat sustingusių žmonių. Gamtoje jis beveik neturėjo priešų, 
todėl paprasčiausiai ignoruodavo aplinkinius. Genties žmonėms ge- 
riau pažįstami rudieji lokiai sulaužydavo elniui sprandą vienu galingu 
priešakinės letenos smūgiu... ko tuomet laukti iš šio galiūno? Jam pa- 
sipriešinti galėjo nebent kitas toks pat patinas per rują arba jauniklius 
ginanti patelė, kuriai paprastai pavykdavo įveikti užpuoliką. 

Vis dėlto keliautojus pakerėjo ne vien įspūdinga žvėries išvaizda bei 
dydis. Jiems prieš akis stovėjo Didžioji meška - gyvas genties dvasios 


simbolis. Šį padarą jie laikė savo gimine, pačios jų esybės įsikūnijimu. 

Vien jo kaulai buvo tokie šventi, jog įstengė apsaugoti nuo negandų ir 
blogio. Jų jaučiamas artumas buvo dvasinis ir turėjo kur kas didesnę 
reikšmę už fizinę giminystę. Urvinio lokio dvasia vienijo visas gentis į 
vieną visumą ir įprasmino sambūrius, į kuriuos traukdami jie įveikdavo 
ilgiausią kelią. Jo esybė pavertė šiuos žmones Urvinio lokio gentimi. 

Galų gale milžinui nusibodo kasytis, arba gal niežulys nurimo, 
todėl žvėris išsitiesė visu ūgiu, paėjėjo kelis žingsnius, nusileido ant 
keturių ir prikišęs snukį prie žemės dramblotais šuoliais nukūrė šalin. 
Nors bauginančio dydžio, urvinis lokys buvo taikus padaras ir užpulti 
galėjo nebent gerokai supykdytas. 

— Ar čia buvo didžioji meška? — nesitverdama nuostaba mostelėjo 
Uba. 

— "Taigi, ji pati, - patvirtino Krebas. - O kai nuvyksime į vietą, pa- 
matysi dar vieną urvinį lokį. 

— Ar šeimininkų gentis iš tiesų laiko narve gyvą urvinį lokį? - pa- 
klausė Aila. - Jis toks milžiniškas. 

Jaunoji moteris žinojo, jog genčių sambūrio šeimininkai tradiciš- 
kai sugaudavo urvinio lokio jauniklį ir užaugindavo jį narve. 

— Dabar jis tikriausiai laikomas lauke, tačiau kai buvo mažas, gy- 
veno urve ir buvo auginamas kaip vaikas. Kiekvienos ugniavietės šei- 
mininkai penėdavo jį tada, kada tik žvėris užsimanydavo. Kai kurios 
gentys tikina, jog urviniai lokiai netgi truputį pramoksta kalbėti, ta- 
čiau mums rengiant genčių susibūrimą aš buvau dar mažas ir menkai 
atsimenu, todėl negaliu pasakyti, ar tai tiesa. Lokiui paūgėjus jis pa- 
tupdomas į narvą, kad nieko nesužeistų, tačiau žmonės ir toliau peni 
jį gardžiais kąsneliais ir kaskart paglosto eidami pro šalį, leisdami su- 
prasti, jog meškinas yra mylimas. Per Lokio apeigas jis bus pagerbtas ir 
nuneš mūsų žinią į dvasių pasaulį, - paaiškino Krebas. 

Ne kartą girdėtas pasakojimas po tiesioginio susidūrimo su urviniu 
lokiu įgavo naują prasmę visiems jauniesiems genties nariams, kurie 


nebuvo arba neprisiminė ankstesniojo genčių sambūrio. 


Vaso 


URVINIO LOKIO GENTIS 


— Kada mes tapsime sambūrio šeimininkais ir galėsime auginti ur- 
vinį lokį? - paklausė Uba. 

— Tada, kai ateis mūsų eilė arba jei eilės sulaukusi gentis negalės su- 
rengti susirinkimo. Tačiau gentys retai praleidžia progą šeimininkau- 
ti, nors medžiotojams tenka sukarti ilgą kėlią, surasti jauniklį ir atimti 
jį iš mirtinai pavojingos motinos lokės. Šių metų sambūrio šeiminin- 
kams ypač pasisekė. Urviniai lokiai vis dar tebegyvena jų apylinkėse. 
Anksčiau jie padėdavo kitoms gentims susirasti lokį, o dabar atėjo jų 
eilė. Aplink mūsų urvą šių žvėrių nebėra, nors kadaise jie, matyt, ten 
gyveno, jei jau aptikome urve didžiosios meškos kaulus, — atsakė ša- 
manas. 

— O jeigu numatytiems šeimininkams iškiltų kliūčių ir susibūrimą 
rengtų mūsų gentis, kaip kiti mus surastų? — pasidomėjo Aila. - Juk 
mes gyvename naujame urve. 

— Mes pasiųstume bėgūnus į artimiausią gentį, kad paskleistų nau- 
jieną bei praneštų, kur yra naujasis urvas, arba suteiktume galimybę 
kitai genčiai. 

Brunui davus ženklą žmonės vėl patraukė į priekį. Eidamas pro 
medį, į kurį kasėsi nugarą urvinis lokys, Krebas įdėmiai jį apžiūrėjo ir 
aptiko prie šiurkščios žievės prikibusius kelis gaurų kuokštelius. Prilai- 
kydamas dantimis jis rūpestingai suvyniojo plaukelius į lapą ir paslėpė 
tarp apsiausto klosčių. Gyvo laukinio gaurai padėdavo sukurti ypač 
galingus kerus. 

Po kurio laiko milžiniškus žemutinių prieškalnių spygliuočius iš- 
stūmė žemesni, kresni kalnų medžiai, o kopiant vis aukščiau atsivėrė 
kvapą gniaužiantis dar iš lygumos matytų viršukalnių vaizdas. Prasidė- 
jo tankūs beržynai, pažeme driekėsi kadagiai, žydėjo gausiai pumpu- 
rais apkibusios rožinės azalijos, skaisčia savo spalva puošiančios ryškią 
gamtos žalumą kartu su gausybe įvairių kitų žiedų: dėmėtų oranžinių 
tigrinių lelijų, šviesiai violetinių ir rausvų sinavadų, mėlynų ir purpu- 


rinių vikių, alyvinių vilkdalgių, mėlynų gencijonų, geltonų našlaičių 

bei raktažolių ir įvairiausių formų baltų gėlių. Pietiniai kalnai, kaip ir 
tuo pačiu metu susiformavęs žemutiniame pusiasalio gale dunksantis 
kalnų masyvas, ledynmečio periodu tapo saugiu prieglobsčiu Aorai 
bei faunai. 

Už neaukštomis viksvomis apžėlusių pievų prasidėjo krūmokšniai 
ir žemaūgių medelių miškai, kuriuose ganėsi kalnų ožkos bei didžia- 
ragiai muflonai. Galiausiai keliautojai pasiekė gerai pramintą stačiu 
šlaitu žemyn besileidžiantį taką. Šeimininkų genties vyrams tekdavo 
sukarti netrumpą kelią, kol pasiekdavo medžioklei tinkamas atviras 
šiaurines lygumas, tačiau džiaugdamiesi sėkmę nešančiu urvinių lokių 
artumu žmonės nekreipė dėmesio į nepatogumus. Su vikriais miško 
gyvūnais susiduriančius medžiotojus sunkumai skatino tapti labiau 
įgudusiais. 

Pastebėję iš už kelio posūkio išnirusius Bruną ir Grodą žmonės bėg-- 
te pasileido pasitikti atvykėlių, o išvydę Ailą sustojo kaip įbesti. Užmir- 
šę visą gyvenimą ugdomą įprotį nespoksoti, visi iki vieno nemandagiai 
įsistebeilijo į jauną moterį. Genčiai parylomis suėjus į atvirą plotą šalia 
urvo, pasitinkančiuosius dar labiau apstulbino nepažįstamosios vieta 
moterų priešakyje. Nors Krebas ją iš anksto perspėjo, vis dėlto Aila 
nebuvo pasirengusi nei savo sukeltai sensacijai, nei pribloškiančiam 
minios vaizdui. Aplink keistą nematytą moterį susispietė per du šim- 
tus nustėrusių žiūrovų. Aila per visą savo gyvenimą nebuvo mačiusi 
tokios daugybės žmonių, juolab susibūrusių vienoje vietoje. 

Jie sustojo priešais žemėn giliai suvarytų ir tarpusavyje tvirtai suriš- 
tų storų baslių aptvarą. Viduje tupėjo kelionėje sutikto urvinio lokio 
giminaitis, tik šis buvo dar didesnis. Trejus metus iš rankos gausiai pe- 
nėtas milžinas tapo ramių, prijaukintu padaru ir per dienų dienas tin- 
giai drybsodavo narve dėl nutukimo bemaž nė neįstengdamas pakilti. 
Nedidukei genčiai tekdavo triūsti išsijuosus, norint išmaitinti milži- 
nišką lokį taip ilgai. Gausiai lankytojų dovanojamas maistas, įrankiai 

pastangų, tačiau nebuvo nė vieno, kuris nepavydėtų šeimininkų gen- 
čiai ir su nekantrumu nelauktų savo eilės atlikti didžiai garbingą pa- 
reigą bei pelnyti už tai dvasinę palaimą. 

Urvinis lokys persisuko pasižiūrėti, kas sukėlė sąmyšį, vildamasis 
sulaukti dar daugiau skanėstų.. Spūsties it kartu milžiniškos meškos 
išgąsdinta Uba skubiai prisišliejo prie Ailos. Prisiartinę šeimininkų 
genties vadas bei šamanas atlikę pasisveikino mostus tuojau pat piktai 
pasiteiravo: 

— Brunai, kodėl atsivedei į genčių sambūrį svetimą žmogų? 

— Ši moteris priklauso genčiai, Norgai, ji yra gydytoja, Izos įpėdi- 
nė, - slėpdamas susijaudinimą apsimestinai ramiai atsakė Brunas. 

Kilo visuotinis šurmulys, įnirtingai sukruto susirinkusiųjų rankos. 

— Negalimas daiktas! - sumosavo šamanas. - Kaip ji gali priklausy- 
ti genčiai, jei gimė kitiems? 

— Ji iš tiesų priklauso genčiai, - lygiai taip pat tvirtai kaip ir Brunas 
atsakė didysis šamanas ir įrėmė į šeimininkų vadą grėsmingą žvilgs- 
nį. - Ar tu manimi abejoji, Norgai ? 

Nesmagiai pasijutęs Norgas dirstelėjo į savo šamaną, tačiau pama- 
tęs tokį pat sutrikusį veidą suprato paramos nesulauksiąs. 

— Norgai, mes atkeliavome iš labai toli ir esame pavargę, - pareiškė 
Brunas. - Manau, dabar ne pats tinkamiausias metas aptarinėti tokius 
dalykus. Ar tavo urve neatsiras vietos svečiams? 

Stojo įtampos kupina akimirka. Norgui atsisakius juos priimti, 
genčiai neliktų kitos išeities, tik apsigręžti ir sukarti tą patį ilgą kelią at- 
galios. Šitaip pasielgęs vadas sulaužytų bet kokias svetingumo normas, 
tačiau leidęs įžengti Ailai į urvą pripažintų ją esant genties moterimi 
ir suteiktų Brunui pranašumo. Norgas vėl pažvelgė į savo kerėtoją, o 
paskui į galingą vienaakį didįjį šamaną ir į labiausiai gerbiamos genties 
vadą. Jeigu jau didysis šamanas taip pasakė, ką jis gali padaryti? 

Norgas davė ženklą savo porininkei parodyti Bruno genčiai jiems 


paruoštą vietą ir įžengė vidun kartu su Brunu bei didžiuoju šamanu. 

Šeimininkų urvo anga buvo siauresnė už įėjimą į jų namus, o ir pats 
urvas vos įėjus pasirodė ankštesnis. Tačiau kitaip nei Bruno genties 
urve, kurį sudarė viena didelė bendra patalpa ir apeigoms skirtas ma- 
žas kambarėlis, čia į kalno gilumą driekėsi daugybė tuneliais sujungtų 
salių, iš kurių dauguma buvo nenaudojamos ir nė neapžiūrėtos. Vietos 
visiems svečiams čia užteko į valias, nors didžiosios dalies patalpų ne- 
pasiekė pro angą sklindanti šviesa. Bruno gentis gavo antrą iš priekio 
kambarį ir įsikūrė vienoje jo pusėje. Ši patogi patalpa atitiko aukštą jų 
statusą. Kelios kitos gentys jau spėjo įsikurti tolėliau, o garbinga vieta 
turėjo būti laikoma jiems iki pat Lokio šventės pradžios. Tik tada, kai 
taptų galutinai aišku, jog Bruno žmonės nepasirodys, paralpa būtų bu- 
vusi užleista antrai pagal rangą genčiai. 

Bendro lyderio visos gentys neturėjo, tačiau egzistavo tam tikra 
hierarchija, panašiai kaip ir genčių viduje, todėl aukščiausią padėtį 
užimančios genties vadas iš tiesų buvo ir visų vadas vien todėl, kad 
buvo aukščiausią rangą turintis sambūrio narys. Tačiau absoliučios 
valdžios ši padėtis jam nieku gyvu nesuteikė. Gentys buvo pernelyg 
atskiros. Visoms joms vadovavo nepriklausomi, valdingi vyrai, įpratę 
būti įstatymu patys sau ir susitinkantys su kitais vadais tik kartą per 
septynerius metus. Jie neskubėdavo nusileisti didesniam autoritetui, 
besąlygiškai paklusdavo tik tradicijoms bei dvasių pasauliui. Kiekvie- 
nos genties vieta hierarchijos grandinėje, kartu ir viršiausiasis vadas 
paaiškėdavo per genčių sambūrį. 

Genties statusą lemdavo daugelis veiksnių, įvairios varžybos šiuo 
atveju turėjo daugiau įtakos už apeigas. Norėdami išlikti žmonės pri- 
valėjo bendradarbiauti, išmokti klusnumo ir griežtos savitvardos, visas 
šias savybes padėdavo ugdyti genčių tarpusavio varžymasis, kuris dar 
turėjo ir kitą pranašumą. Rungtyniaudami pagal taisykles jie išlieda- 
vo susikaupusį įkarštį ir taip išvengdavo rimtų tarpusavio konfliktų. 
Gentims susitikus varžybomis virsdavo beveik visos veiklos sritys. 


Vyrai eidavo imtynių, svaidyklėmis svaidydavo akmenis, suko bolas, 

apsiginklavę kuokomis bandė rankos stiprumą, lenktyniaudavo, bėg- 
davo lenktynių kartu dar ir mėtydami ietis, gamino įrankius, šoko, 
sekė pasakas bei pasitelkę abu pastaruosius sugebėjimus vaidindavo 
dramatiškus spektaklius, atkuriančius medžioklės scenas. 

Nors moterų varžyboms nebuvo teikiama tiek reikšmės kaip vyrų, 
jos irgi rungtyniaudavo tarpusavyje. Didžioji šventė suteikdavo gali- 
mybę pademonstruoti kulinarinius sugebėjimus. Šeimininkų genčiai 
atgabentos dovanos pirmiausia būdavo išdėliojamos atvirame lauke, 
kad kitos galėtų jas kritiškai apžiūrėti, ištyrinėti ir bendru sutarimu 
įvertinti. Dėmesio sulaukdavo patys įvairiausi dirbiniai: minkštos, 
lanksčios odos, purūs kailiai, vandens nepraleidžiantys krepšiai, pin- 
tinės, subtiliai ir dailiai nupinti dembliai, žaliaminės odos arba žievės 
indai, virvės iš sausgyslių, pluoštinių augalų arba gyvūnų plaukų, ilgi, 
tolygaus platumo ir itin tvirti diržai, ypač glotnūs mediniai dubenė- 
liai, lėkštės iš kaulo arba plonai nupjauto rąsto, puodeliai, samčiai, 
gobtuvai, kepurės, apavas, rankų įmovos ir kitokie apdarai; lyginami 
buvo netgi kūdikiai. Moterų apdovanojimai nebuvo skelbiami gar- 
siai ir akivaizdžiai, įvertinimą atspindėdavo subtilios veido išraiškos, 
mostai arba tam tikra poza, tačiau pelnyta garbė dėl to nė kiek nesu- 
menkdavo, vidutiniai darbai buvo aiškiai atskiriami nuo gerų, o patys 
puikiausi sulaukdavo ypatingų pagyrimų. 

Gydytojos bei šamano padėtis irgi darė įtaką bendrajam statusui. 
Iza ir Krebas gerokai prisidėjo prie pirmaujančios Bruno genties po- 
zicijos, kurią išlaikė jau kelios pasikeitusios kartos, todėl tapęs vadu 
Brunas jau iškart turėjo šiokio tokio pranašumo. Nors buvo ir kitų 
veiksnių, lemiamą vaidmenį šiuo atveju vaidino paties vado sugebėji- 
mai. Ir jei jau moterų varžybos vyko subtilia forma, vadovų meistriš- 
kumo vertinimas pasižymėjo kur kas didesniu rafinuotumu ir vyko 
neatvirai, tačiau visi apie tai žinojo. 

Nugalėtoją iš dalies lemdavo tai, kaip kiekviena gentis pasirodyda- 


vo varžybose, per kurias paaiškėdavo vadovo sugebėjimas mokyti bei 

motyvuoti savo medžiotojus toks pat svarbus buvo ir moterų darbštu- 
mas bei prideramas elgesys, liudijantis apie griežtą vadovo ranką. Tam 
tikros įtakos turėjo ir ištikimybė tradicijoms, tačiau lemtingą vaidme- 
nį suvaidindavo paties vado būdo tvirtumas, kuris ir apibrėždavo jo 
bei visos genties viršenybę. Brunas suvokė, jog šįkart jo laukė rimtas 
išbandymas, nes atsivesdamas Ailą išmušė sau iš po kojų iki tol turėtą 
rimtą pagrindą. 

Genčių sambūris kartu tapdavo proga pasimatyti su senais pažįsta- 
mais, giminaičiais iš kitų genčių, išpasakoti vieni kitiems paskalas bei 
naujienas, kurios vėliau kelerius metus linksmindavo juos ilgais šaltais 
žiemos vakarais. Savoje gentyje porininko nerandantis jaunimas irgi 
varžydavosi dėl dėmesio, nors susiporuoti galima buvo tik tuo atveju, 
jei moteris pasirodydavo esanti priimtina jaunuolio genties vadui. Kai 
kita gentis, juolab viršesnė, pasirinkdavo jauną moterį, jai tai būdavo 
didžiulė garbė, nors išsiskyrimas su artimaisiais ir suteikdavo abiem 
pusėms nemažai skausmo. Nepaisant Zougo rekomendacijų ir Izos 
įpėdinės padėties, pati senoji gydytoja abejojo, ar Ailai pavyks susiras- 
ti porininką. Kūdikis šiuo atžvilgiu galėjo netgi padėti, tačiau išsigi- 
męs vaikas dar labiau sumenkino jos viltis. 

Pati Aila apie porininko paieškas nė negalvojo. Visos moters 
mintys sukosi apie tai, kaip sukaupti drąsą prieš susitikimą su smal- 
sia įtaria minia. Jos abi su Uba išpakavo daiktus ir užkūrė ugnį, kuri 
per viešnagę turėjo atstoti jiems namų židinį. Norgo porininkė pa- 
sirūpino, kad svečių ugniakurui bei ribai pažymėti skirti akmenys 
būtų patogiai sukrauti netoliese ir kad odinės vandens talpos gulėtų 
šalia. Aila be galo rūpestingai išdėliojo šeimininkams skirtas do- 
vanas taip, kaip mokė Iza, ir darbų kokybė jau sulaukė dėmesio. Ji 
nusiplovė kelionės dulkes, apsisiautė švariu apsiaustu ir pamaitino 
kūdikį. Uba tuo metu nekantriai laukė. Mergaitei knietėjo apsižval- 
gyti ir įdėmiau įsižiūrėti į visus nematytus žmones, tačiau nedrįso 


susidurti su jais viena. 

— Aila, pasiskubink, - mostelėjo ji. - Visi kiti jau lauke. Ar galėtum 
Durką papenėti vėliau? Gal verčiau pasišildykime saulės atokaitoje, 
užuot kiurksojusios tamsiame urve? 

— Nenoriu, kad jis paleistų gerklę vos išėjus laukan. Juk žinai, kaip 
garsiai jis verkia. Žmonės pamanys, kad esu netikusi motina, - paaiški- 
no Aila. - Nė kiek netrokštu leisti susidaryti jiems dar prastesnę nuo- 
monę apie mane. Krebas perspėjo, kad susirinkusieji nustebs mane iš- 
vydę, tačiau man nė į galvą nešovė, kad jie gali suabejoti, ar leisti mums 
pasilikti. Ir nesitikėjau, kad visi į mane spoksos neatitraukdami akių. 

— Šiaip ar taip, jie mus įsileido, o po Krebo ir Bruno paaiškinimo 
jau žino, kad esi genties moteris. Eime, Aila, juk negalėsi amžinai lin- 
dėti viduje, anksčiau ar vėliau teks su jais susitikti. Po kurio laiko jie 
prie tavęs pripras, kaip pripratome mes. Aš nė nepastebiu, kad tu atro- 
dai kitaip. Tiesą sakant, net užmirštu mūsų skirtumus. 

— Aš jau buvau šalia, kai tu gimei, Uba, o jie mane regi pirmą kar- 
tą. Ak, ką gi, vis tiek turėsiu visa tai ištverti. Eime. Neužmiršk paimti 
skanėsto urviniam lokiui. 

Aila pakilo, priglaudė prie peties Durką ir tapšnodama berniukui 
per nugarytę nužingsniavo į priekį. Eidamos pro šalį jos pagarbiai 
mostelėjo Norgo porininkei. Moteris atsakė į pasveikinimą, o paskui 
skubiai nuleidusi akis grįžo prie darbo suvokusi, jog ėmė nemandagiai 
stebeilyti. Prisiartinusi prie angos Aila giliai atsikvėpė ir aukščiau iš- 
kėlė galvą, pasiryžusi nepaisyti smalsių žvilgsnių. Ji buvo visateisė pir- 
maujančios genties narė. 

Išėjus į skaisčią saulės šviesą jaunosios moters ryžtas patyrė itin 
rimtą išbandymą. Visi iki vieno visų genčių žmonės rado pretekstą 
pasisukioti netoliese ir laukė pasirodančiosios keistuolės. Daugelis 
stengėsi nuslėpti susidomėjimą, tačiau didžioji dalis užmiršo elgesio 
normas arba tiesiog numojo į jas rankas ir vėpsojo pražioję burnas iš 
nuostabos. Aila jautė, kaip kaista skruostai. Ji perėmė Durką į kitą ran- 
ką, kad gautų progą nukreipti žvilgsnį į sūnų, o ne į jos pusėn atgręžtų 
veidų jūrą. 

Laimė, kad motina žiūrėjo į berniuką. Šis jos veiksmas paskatino ir 
kitus atkreipti dėmesį į Durką, kurio anksčiau nepastebėjo šokiruoti 
pačios moters išvaizdos. Veido mimika ir diskretiškumu nepasižymin- 
tys gestai aiškiai parodė, ką sambūrio dalyviai mano apie jos vaiką, 
kuris gerokai skyrėsi nuo jų pačių kūdikių. Jei mažylis būtų atrodęs 
lygiai taip pat, kaip motina, dar būtų buvę pusę bėdos. Kad ir ką teigė 
Brunas ir didysis šamanas, Aila priklausė kitiems, todėl ir jos atžalai 
derėjo tokiai būti. Vis dėlto Durkas turėjo ir genties žmonių bruožų, 
kurie tik išryškino jo kitoniškumą. Tokiam aiškiai išsigimusiam kūdi- 
kiui nereikėjo leisti likti gyvam. Naujai atskleistas faktas sumenkino 
ne tik Ailos vertę, bet dar labiau pakenkė Bruno pozicijai. 

Aila atgręžė nugarą nepritariamiems žvilgsniams bei žiopčiojan- 
čioms burnoms ir kartu su Uba patraukė apžiūrėti narve kiurksančio 
urvinio lokio. Pamačiusi besiartinančias viešnias milžiniška meška 
sunkiai pakilo ir iškišo letenas pro grotų plyšius laukdama vaišių. Lan- 
kytojos atsitraukė atatupstos, pamačiusios didžiulius storus ir gana 
bukus nagus, labiau pritaikytus rausti šaknis bei gumbavaisius, suda- 
rančius storulės racioną, nei karstytis po medžius. Priešingai nei ru- 
dosios meškos, urviniai lokiai po medžius nelaipiojo, aukštai užsika- 
baroti pavykdavo nebent dar gana lengviems ir vikriems jaunikliams. 
Aila su Uba padėjo po obuolį ant žemės už storų virbų, kuriuos sudarė 
brandaus amžiaus medžių kamienai. 

Be paliovos paikinamas padaras, užaugintas lyg mylimas vaikas ir 
niekada nejaučiantis alkio, buvo visiškai jaukus ir puikiai jautėsi žmo- 
nių draugijoje. Sumanus žvėris netruko suprati, jog tam tikrais veiks- 
mais galima išsireikalauti ne vieną papildomą gardų kąsnelį. Jis atsisė- 
do ir sudėjęs letenas ėmė prašyti dar. Ailai šis komiškas judesys sukėlė 
juoką, bet ji laiku užgniaužė šypseną nenorėdama dar labiau šokiruoti 
aplinkinių. 

— Dabar suprantu, kodėl gentys teigia, esą jų urviniai lokiai moka 


kalbėti, - mostelėjo Ubai. - Jis prašo dar, ar turi dar vieną obuolį ? 

Uba padavė jai dar vieną mažą, kietą apskritą vaisių. Šįkart Aila 
priėjo prie narvo ir padavė obuolį meškinui. Šis įsibruko skanumyną 
į burną, prisiartino prie.grotų ir patrynė didžiulę gauruotą galvą į ša- 
kotą kamieną. 

— Nori, kad tave pakasyčiau, senas smaližiau, - mostelėjo Aila. 

Ji buvo perspėta, jog niekada nevalia jo akivaizdoje mostu ištarti 
„lokys“, „urvinis lokys“ arba „didžioji meška“. Pašaukus žvėrį vienu iš 
tikrųjų vardu, šis suvoktų, jog nėra eilinis jį užauginusios genties narys 
ir prisimintų, kas esąs. Padaras vėl pavirstų laukiniu meškinu, sužlugtų 
Lokio apeigos, o kartu ir visa šventė. Moteris pakrapštė gauruočiui 
paausį. 

— Tau malonu, ar ne, žiemos snaudaliau? - mostelėjo Aila ir pasie- 
kė jos pusėn atgręžtą kitą ausį. - Norėdamas ir pats galėtum pasikasyti 
ausis, bet tingi... o gal nori dėmesio? Esi lyg didelis gauruotas kūdikis. 

Aila dar kurį laiką krapštinėjo ir kasė didžiulę galvą, tačiau Durkui 
ištiesus rankutes į susitaršiusius gaurus kaipmat atsitraukė. 

Ji buvo įpratusi glostyti urvan atsineštus mažus, sužeistus gyvūnė- 
lius ir išsyk pastebėjo, jog šis gyvūnas labai į juos panašus, tik gero- 
kai didesnis ir prijaukintas. Stovėdama už storų virbų moteris greitai 
liovėsi bijoti lokio, tačiau kūdikis buvo visai kas kita. Kai berniukas 
ištiesė mažas rankutes, norėdamas įsikibti į minkštą kailį, milžiniški 
nasrai ir naguotos letenos staiga ėmė atrodyti pavojingos. 

— Kaip tu gali stovėti taip arti? - baimingai ir kartu pagarbiai mos- 
telėjo Uba. - Man nedrąsu artintis prie narvo. 

— Iš tiesų jis primena milžinišką geraširdį vaiką, bet aš užmiršau 
Durką. Žvėris gali sužeisti mažiuką draugišku krepštelėjimu. Kai pra- 
šo maisto arba dėmesio, jis tampa panašus į kūdikį, tačiau nenoriu nė 
pagalvoti, koks nuožmus gali tapti, kai supyksta, - pratarė Aila joms 
tolstant nuo narvo. 

Ailos drąsa nustebino ne tik Ubą. Visos gentys stebėjo moterį. 


Daugelis lankytojų, ypač iš pradžių, nedrįso nė artintis prie gauruo- 

tojo milžino. Paūgėję berniukai net susigalvojo žaidimą: jie žaibiškai 
pribėgdavo prie narvo ir paliesdavo lokį, taip pademonstruodami savo 
narsą. Vyrams rodyti baimės neleido išdidumas, nesvarbu, ar jautė ją, 
ar ne. Na, o šeimininkų genčiai nepriklausančios moterys apskritai 
retai artindavosi prie žvėries, jau nekalbant apie paausių kasymą pra- 
kišus ranką pro grotas. Nors šis poelgis nuomonės apie nepažįstamąją 
bemaž nepakeitė, bet privertė susirinkusiuosius susimąstyti. 

Į valias prisižiūrėję į Ailą žmonės pradėjo pamažu skirstytis, bet 
ji vis dar pastebėdavo dėbčiojimus vogčiomis. Atviras vaikų žiopsoji- 
mas jos bemaž nejaudino. Mažieji visuomet pasižymėjo smalsumu ir 
domėdavosi nematytomis naujovėmis be jokių išankstinių nuostatų, 
įtarumo bei priešiškumo. 

Aila su Uba patraukė į paunksnę po uolos iškyšuliu, priešais urvą 
aptvarkytos nuožulnios aikštelės pakraštyje. Iš tokio nuotolio jos ga- 
lėjo stebėti kitų veiklą nepažeisdamos elgesio reikalavimų. 

Ailą ir Ubą visuomet siejo ypatingas artumas. Aila nuo pat pradžių 
mergaitei buvo sesuo, motina ir kartu žaidimų draugė, tačiau jaunė- 
lei pradėjus rimtai mokytis, o ypač, kai pasekė Ailą į mažąjį urvą, jų 
draugystė įgavo naują atspalvį, tapo lygiavertė. Jos buvo artimos bičiu- 
lės. Šešerių jau sulaukusi Uba pradėjo rodyti šiokį tokį susidomėjimą 
priešinga lytimi. 

Jos sėdėjo įsitaisiusios vėsiame šešėlyje, per vidurį ant skepetos 
kniūbsčias gulėjo Durkas, judino rankutes ir kartkartėmis pakėlęs 
galvą apsidairydavo aplink. Per kelionę berniukas pradėjo burbuliuoti 
ir leisti garsus, kurių kiti genties kūdikiai niekada netardavo. Aila dėl 
to nerimavo, bet kartu jautė nepaaiškinamą džiaugsmą. Uba laidė ko- 
mentarus apie vyresnius berniukus ir jaunus vyrus, o Aila draugiškai 
iš jos šaipėsi. Nebyliu bendru sutarimu nė viena neužsiminė apie gali- 
mus partnerius Ailai, nors pagal amžių porininko reikėjo kaip tik jai. 
Juodvi džiaugėsi, kad ilga kelionė baigėsi, ir spėliojo, kokios bus Lokio 


apeigos, mat ir viena, ir kita genčių sambūryje dalyvavo pirmą kartą. 

Bičiulėms besišnekučiuojant prisiartino jauna moteris ir tyliais oficia- 
liais universalios kalbos gestais paprašė leidimo prisijungti. 

Draugės maloniai ją priėmė, iki tol niekas dar nebandė užmegzti su 
jomis draugiško kontakto, šis mėginimas buvo pirmasis. Jos pastebėjo 
moteriai prie krūtinės parištą kūdikį, tačiau vaikas miegojo ir motina 
stengėsi jo nepažadinti. 

— Moters vardas yra Oda, - atsisėdusi formaliai mostelėjo ji ir ran- 
kos judesiu parodė norinti išgirsti jų vardus. 

— Mergaitė vardu Uba, moteris vardu Aila, - abi pristatė jaunėlė. 

— Ai... Aija? Man šis vardas nežinomas, - Odos dialektas ir ženklų 
kalba šiek tiek skyrėsi, tačiau esmę jos suprato. 

— Tai ne genties vardas, - paaiškino šviesiaplaukė. 

Ji suprato, jog daugeliui sunku ištarti jos vardą, net kai kurie jų gen- 
ties nariai nesugebėdavo pasakyti teisingai. 

Odalinktelėjo, iškėlė rankas, lyg ketintų kažką pasakyti, bet paskui 
apsigalvojo. Ji atrodė sumišusi ir nervinga. Galų gale mostelėjo Durko 
pusėn. 

— Moteris mato, jog turi kūdikį, - prabilo kiek padelsusi. - Ar vai- 
kas vyriškos, ar moteriškos lyties? 

— Vyriškos. Vaikas vardu Durkas. Kaip Durkas iš legendos. Ar ši 
moteris girdėjo legendą apie Durką? 

Odos akyse sužibo keistas palengvėjimas. 

— Legendą moteris girdėjo, bet vardas jos gentyje retas. 

— Mūsų gentyje jis irgi retas, bet vaikas nepaprastas, Durkas ypa- 
tingas, todėl vardas jam tinka, - išdidžiai ir šiek tiek iššaukiamai pa- 
aiškino Aila. 

- Ši moteris turi kūdikį. Kūdikis moteriškos lyties. Jos vardas 
Ura, - tarytum kažko susierzinusi dvejodama sumosavo Oda. 

Kurį laiką tvyrojo nejauki tyla. 

— Ar kūdikis miega? Ši moteris norėtų pamatyti Urą, jei motina 


leistų, - galų gale kreipėsi Aila nežinodama, ką daugiau pasakyti nau- 

jai pažįstamai, taip neryžtingai ir keistai demonstruojančiai draugiš- 
kumą. 

Oda kelias akimirkas pasvarstė, paskui nusprendusi patenkinti 
prašymą iškėlė vaiką iš parištos skepetos ir padavė Ailai. Toji apstul- 
busi išplėtė akis. Ura buvo dar visai mažutė - matyt, gimė vos prieš 
mėnesį, tačiau aukštaūgę šviesiaplaukę nustebino ne mergytės amžius. 
Ura atrodė lygiai taip pat kaip Durkas, tarytum būtų jo sesutė! Odos 
kūdikį laisvai galėjai palaikyti Ailos vaiku! 

Nuo sukrėtimo Ailai net galva apsvaigo. Kokiu būdu genties mo- 
teris susilaukė į jos mažylį panašios atžalos? Ji manė, jog Durkas yra 
kitoks, kadangi kartu priklauso ir genčiai, ir jai, tačiau, matyt, Brunas 
ir Krebas buvo teisūs. Durkas nėra kitoks, jis išsigimęs, kaip išsigimęs 
ir Odos kūdikis. Aila jautėsi sutrikusi, nusiminusi ir iš nevilties nej- 
stengė nieko pasakyti. Tylą galiausiai pertraukė Uba. 

— Tavo kūdikis labai panašus į Durką, Oda. 

Uba užsimišusi liovėsi vartojusi oficialiąją kalbą, tačiau Oda ją su- 
prato. 

— Taip, - linktelėjo ji. - Pamačiusi Ailos kūdikį ši moteris labai 
nustebo. Štai kodėl aš... ši moteris panoro su tavimi pasikalbėti. Ne- 
supratau, ar tu turi berniuką, ar mergaitę, bet vyliausi, kad vaikas vy- 
riškos lyties. 

— Kodėl? - mostelėjo Aila. 

Oda dirstelėjo į mažylę šviesiaplaukės glėbyje. 

— Mano duktė išsigimusi, - nežiūrėdama į Ailą mostu ištarė ji. — 
Baiminausi, kad užaugusi ji nesusiras poros. Koks vyras norės nenor- 
malios moters? —- Oda įsmeigė į Ailą maldaujantį žvilgsnį. - Kai aš... 
kai ši moteris pamatė tavo kūdikį, vyliausi, kad jis bus berniukas, ka- 
dangi tavo sūnui juk irgi bus nelengva susirasti porininkę. 

Iki šiol Aila nebuvo pagalvojusi apie tai, kokia moteris ateityje tik- 
tų Durkui. Oda teisi, veikiausiai jam bus sunku susirasti porą. Dabar ji 


suprato, kas paskatino Od3 prie jų prisiartinti. 

— Ar tavo duktė sveika? - paklausė ji. - Ar stipri? 

Prieš atsakydama Oda nudelbė žvilgsnį į savo rankas. 

— Kūdikis liesas, bet geros sveikatos. Tik kaklas silpnokas, - moste- 
lėjo motina, - bet irgi pamažu stiprėja, - skubiai pridūrė. 

Aila įdėmiau įsižiūrėjo į kūdikį ir akimis paprašiusi Odos leidimo 
kilstelėjo vystyklą. Kūdikis buvo kresnesnis už Durką ir šiuo atžvilgiu 
labiau panėšėjo į genties vaikus, tačiau smulkesnių kaulų. Kakta irgi 
buvo aukšta, galvos forma tokia pati, tačiau antakių linkiai kur kas 
siauresni. Noselė mažutė, o žandikaulis aiškiai žadėjo būti atsikišęs ir 
be smakro kaip genties žmonių. Mergaitės kakliukas buvo trumpesnis 
už Durko, bet ilgesnis už kitų kūdikių. Aila kilstelėjo mažylę nejučia 
prilaikydama galvutę ir pamatė pažįstamas ankstyvas pastangas laikyti 
galvą. 

— Jos kaklas sustiprės, Oda. Durkas vos gimęs buvo dar silpnesnis, 
o pažvelk į jį dabar. 

- Tikrai taip manai? — nudžiugo Oda. - Ši moteris prašo pirmo- 
sios genties gydytojos apsvarstyti, ar ši mergaitė ateityje bus gera pori- 
ninke jos sūnui, — oficialiai kreipėsi motina. 

— Aš manau, Ura taps puikia porininke Durkui, Oda. 

— Tuomet paklausk savojo vyro, ar jis neprieštaraus. 

— Aš neturiu vyro, - atsakė Aila. 

— Vaje. Vadinasi, tavo sūnus nelaimingas, — nusivylusi mostelėjo 
Oda. - Kas jį mokys, jei nesi susiporavusi ? 

— Durkas nėra nelaimingas, — tvirtai pareiškė Aila. - Ne visi poros 
neturinčių moterų kūdikiai nelaimingi. Aš gyvenu prie didžiojo ša- 
mano ugniakuro. Jjis nemedžioja, tačiau pats Brunas pažadėjo mokyti 
mano sūnų. Jis taps puikiu medžiotoju ir geru aprūpintoju. Jis turi 
medžiotojui derantį totemą. Šamanas paskelbė, jog Durko totemas — 
pilkasis vilkas. 

— Nesvarbu, geriau turėti nelaimingą porininką negu jokio, - nuo- 


lankiai pajudino rankas Oda. - Tikiuosi, tu teisi. Mūsų šamanas Uros 

totemo dar neatskleidė, tačiau pilkasis vilkas pakankamai stiprus ir 
įveiks bet kurį moterišką totemą. 

— Bet kurį, išskyrus Ailos, - įsiterpė Uba. - Ją pasirinko urvinis 
liūtas. 

— Kaip tu apskritai susilaukei kūdikio? - apstulbo Oda. Mane glo- 
boja žiurkėnas, bet ir jis šį kartą įnirtingai grūmėsi. Laukdamasi pir- 
mosios dukros tokių didelių sunkumų neparyriau. 

— Manasis nėštumas irgi buvo sudėtingas. O tu turi dar vieną duk- 
terį? Ar ji normali? 

— Buvo normali. Dabar ji vaikštinėja po aną pasaulį, - liūdnai su- 
gestikuliavo Oda. 

— Ar todėl Urai buvo leista gyventi? Stebiuosi, kad tau leido ją pa- 
silikti, — prisipažino Aila. 

— Nenorėjau jos pasilikti, bet porininkas mane privertė. Už baus- 
mę, - prisipažino Oda. 

— Už bausmę? 

— Taip, - linktelėjo moteris. — Aš troškau mergaitės, nors mano 
vyras norėjo berniuko. Be galo karštai mylėjau savo pirmąją mažylę. 
Kai ji buvo nužudyta, svajojau susilaukti tokios pat mergytės. Anot 
mano porininko, Ura išsigimusi, nes per nėštumą mano galvoje sukosi 
nederamos mintys. Jis sako, girdi, jei būčiau norėjusi berniuko, būčiau 
pagimdžiusi normalų kūdikį. Vyras privertė mane ją pasilikti, kad visi 
matytų, jog esu netikusi moteris. Tačiau manęs jis neatsisakė, nes nie- 
kas kitas nebūtų norėjęs paimti manęs į porą. 

— Aš nemanau, kad tu bloga, Oda, - užjaučiamai žvelgdama pati- 
kino Aila. — Iza laukdamasi Ubos irgi troško mergaitės. Ji man sakė, 
jog kasdien melsdavusi savo totemo mergaitės. Kaip mirė tavo pirmoji 
duktė? 

— Ją nužudė vyras, - sumišusi nuraudo Oda. - "Tas vyras atrodė 


panašus į tave, Aija, jis iš kitų. 

Vyras iš kitų? Aila susimąstė. Vyras panašus į mane? Ji pajuto nu- 
gara perbėgantį šiurpą ir plaukus pasišiaušiant iš pašaknų. Moteris pa- 
stebėjo Odos sumišimą. 

— Iza sako, jog aš gimusi kitiems, Oda, tačiau aš pati jų neprisimenu. 
Dabar aš priklausau genčiai, - padrąsino ji. - Kas tuomet nutiko? 

— Aš kartu su kitom dviem moterim lydėjau vyrus į medžioklę. 
Mūsų gentis gyvena į šiaurę nuo čia, bet tąkart nukeliavome toliau į 
šiaurę nei paprastai. Vyrai anksti išvyko iš stovyklos, mes likome pri- 
rinkti malkų ir sausos žolės. Aplinkui sukosi daugybė musių, todėl 
džiovinant mėsą reikėjo nuolat kurstyti ugnį. Staiga į stovyklą įsiver- 
žė nepažįstami vyrai. Jie norėjo patenkinti poreikį, bet nedavė mums 
ženklo. Jeigu būtų pasignalizavę, aš būčiau užėmusi reikiamą padėtį, 
bet įsibrovėliai nė nesuteikė man progos. Vyrai tiesiog sugriebė ir par- 
griovė mus. Jie elgėsi labai šiurkščiai ir nė neleido man paguldyti į šalį 
kūdikio. Tasai, kuris pastvėrė mane, nuplėšė mano apsiaustą ir parištą 
skepetą. Kūdikis nukrito, bet jis nepastebėjo. 

Kai jis baigė, jo vietą ketino užimti kitas, bet šis pamatė mano mažy- 
lę. Pakėlė mergaitę ir įdavė man, bet dukrelė jau buvo negyva. Krisda- 
ma trinktelėjo galvą į akmenį. Paskui ją suradęs vyras garsiai ištarė daug 
žodžių, ir jie nuėjo. Sulaukusios sugrįžusių medžiotojų mes jiems viską 
papasakojome, ir jie iškart parvedė mus atgal į urvą. Mano vyras po šio 
įvykio buvo man geras, jis irgi gedėjo mano dukters. Labai džiaugiausi 
supratusi, kad mano totemas po netekties taip greitai vėl buvo nukau- 
tas. Manęs nė karto neaplankė moteriškos negandos. Maniau, jog tote- 
mas pasigailėjęs, kad praradau kūdikį, pasidavė ir leido susilaukti kito. 
Todėl ir norėjau dukters, bet man nederėjo trokšti mergaitės. 

— Užjaučiu tave, - pratarė Aila. - Nežinau, ką daryčiau, jei netek- 
čiau Durko, kartą vos jo nepraradau. Aš pasikalbėsiu su didžiuoju 
šamanu apie Urą, esu tikra, jog jis šnektelės su Brunu, nes šamanas la- 
bai myli mano sūnų. Tikiuosi, Brunas irgi pritars. Suporuoti juos bus 


lengviau negu ieškoti porininkės išsigimusiam vyrui savo gentyje. 

— Ši moteris dėkoja gydytojai. Pažadu ją tinkamai išauklėti, Aija. 
Ji bus gera moteris, ne tokia kaip jos motina. Bruno gentis užima pir- 
maujančią padėtį, todėl, manau, mano vyras sutiks. Galbūt žinoda- 
mas, kad Uros laukia vieta Bruno gentyje, jis taip stipriai ant manęs 
nebepyks. Jis nuolat kartoja, girdi, mano duktė būsianti vien tik našta. 
kitiems ir niekada neįgysianti padoraus statuso. Urai paūgėjus galėsiu 
jai pasakyti, jog jai neteks nerimauti dėl būsimos poros. Moteriai nėra 
lengva, kai nė vienas vyras jos nenori, - baigė Oda. 

— Žinau, - atsakė šviesiaplaukė. - Ištaikiusi progą išsyk pasišnekė- 
siu su šamanu. 

Odai išėjus Aila paskendo mintyse. Pajutusi, jog bičiulei reikia ra- 
mybės, Uba jos nebetrukdė. 

Vargšelė Oda, ji buvo laiminga, turėjo gerą porininką ir normalų 
kūdikį. Paskui pasirodė svetimi vyrai ir viską sugadino. Kodėl jie ne- 
galėjo parodyti ženklo? Nejaugi nematė, kad Oda turi kūdikį? Vyrai 
iš kitų tokie pat bjaurybės kaip ir Braudas. Ne, dar blogesni. Braudas 
bent jau būtų leidęs saugiai paguldyti vaikelį. Nelemtas poreikis! Ir 
genties vyrai, ir tie kiti — visi jie vienodi! 

Ailos mintys ėmė suktis apie kitus. Kitų vyrai, išvaizda panašūs į 
mane... kas yra kiti? Iza sakė, esą aš gimusi jiems, kodėl tuomet nieko 
neprisimenu apie kitus? Nė neįstengiu prisiminti, kaip jie atrodo. Kur 
gyvena? Kažin koks yra kitų vyras? Aila prisiminė savo atvaizdą ra- 
miame tvenkinuko paviršiuje šalia urvo ir pamėgino įsivaizduoti vyrą 
savo pačios veidu. Vos pagalvojus apie vyrą galvoje išryškėjo Braudo 
paveikslas ir staigaus nušvitimo akimirką ratu skriejantys pakriki ap- 
mąstymai akimirksniu sustojo į vietas. 

Vyrai iš kitų! Žinoma! Oda papasakojo, jog vienas atėjūnas paten- 
kino savo poreikį su ja, o po šio įvykio ji nė karto nesulaukė moteriš- 
kos atskirties. Vėliau pagimdė Urą, lygiai kaip Durkas gimė po to, kai 
Braudas patenkino poreikį su manimi. Tasai vyras priklausė kitiems, 
aš irgi gimusi jiems, tačiau Oda ir Braudas priklauso genčiai. Ura išsi- 

gimusi panašiai kaip ir Durkas. Mano sūnus iš dalies priklauso man, iš 
dalies genčiai, tokia pati yra ir Ura. Kitaip tariant, ji — tai dalelė Uros ir 
dalelė to, kuris nužudė jos pirmagimę. Braudas pradėjo Durką... savo 
varpa, o ne totemo dvasia. 

Tačiau su Oda kartu buvusios kitos moterys išsigimusių atžalų 
nesusilaukė. Juk jeigu po kiekvienų vyro ir moters santykių atsirastų 
kūdikis, aplinkui būtų vien vaikai. Galbūt Krebas irgi teisus. Moters 
totemą reikia įveikti, tik ji nepraryja totemo esybės, vyras įbruka jį į 
vidų savo varpa, o paskui šis susimaišo su moters totemu. Vaiko prasi- 
dėjimas priklauso ne vien nuo vyrų, bet ir nuo moterų. 

Kodėl manąjį būtinai turėjo pradėti Braudas? Aš troškau vaikelio, 
urvinis liūtas žinojo, kaip karštai jo troškau, tačiau juk Braudas manęs 
nekenčia. Durko jis irgi nekenčia. O kas kitas būtų galėjęs? Nė vienas 
vyras manimi nesidomi, nes esu bjauri. Braudas taip padarė tik todėl, 
kad suprato, kokie atgrasūs man santykiai su juo. Ar urvinis liūtas ži- 
nojo, kad Braudo totemas galų gale laimės? Matyt, jame slypi dide- 
lė galia, Oga jau turi du sūnus. Veikiausiai ir Braką su Grevu, kaip ir 
Durką, pradėjo Braudo varpa. 

Ar jie tokiu atveju yra giminės? Broliai? Kaip Brunas ir Krebas? 
Turbūt Braudą pradėjo Brunas Ebros viduje. Arba kuris nors kitas 
vyras, juk galėjo pradėti bet kuris. Nors tikriausiai ne. Paprastai vado 
porininkei kiti vyrai neduoda ženklo, nes būtų nemandagu. Braudui 
irgi nepatinka Oga dalytis su kitais. Per mamuto medžioklę Krugas 
visuomet naudojosi Ovra. Jo poreikis būdavo akivaizdus, ir Guvas 
elgdavosi taktiškiau negu Braudas. Net ir Drugas kartą ar du parodė 
signalą Ovrai. 

Jeigu Brunas pradėjo Braudą, o Braudas - Durką, tuomet išeitų, 
kad Durkas turi savyje dalelę Bruno, kartu ir Brako bei Grevo? Bru- 
nas ir Krebas yra broliai, juodu pagimdė ta pati motina, o pradėjo, ko 


gero, tas pats vyras. Jis irgi vadovavo genčiai. Ar tai reiškia, jog Durke 

slypi ir dalelytė Krebo? O kaip Iza? Juk ji - jų sesuo. Aila papurtė gal- 
vą. Šis reikalas pernelyg painus, pagalvojo ji. 

Šiaip ar taip, Braudas pradėjo Durką. Kažin ar tą pirmąjį kartą 
mano totemas paskatino Braudą duoti man ženklą? Patyriau tikrą 
siaubą, tačiau galbūt kitos išeities nebuvo? Matyt, mano totemas vis- 
ką žinojo ir suplanavo. Jis žinojo, kaip troškau kūdikio, ir davė man 
ženklą, kad Durkas gyvens. Braudas neįtikėtinai įnirštų išgirdęs tokią 
naujieną. Jis manęs baisiausiai nekentė ir suteikė man tai, ko labiausiai 
troškau. 

— Aila, - pertraukė įsibėgėjusių minčių virtinę Uba. - Ką tik ma- 
čiau, kaip Krebas su Brunu įėjo į urvą. Jau vėloka, reikėtų pagaminti 
ko nors užkąsti, Krebas tikriausiai išalko. 

Durkas miegojo ant pakloto. Ailai jį pakėlus mažylis nubudo, bet 
netrukus vėl užsnūdo patogiai įsitaisęs motinai prie krūtinės. Esu tik- 
ra, jog Brunas leis Urai atsikraustyti ir tapti Durko porininke, pagal- 
vojo moteris žingsniuodama į sambūrio šeimininkų urvą. Juodu vie- 
nas kitam tinka dar labiau, negu Oda suvokia. O kaip aš pati? Ar kada 


nors rasiu sau tinkamą vyrą? 


Atvykus paskutinėms dviem gentims Aila vėl patyrė tą patį išban- 
dymą, kaip ką tik atvykus, tik mažesnį. Aukšta šviesiaplaukė moteris 
susirinkusiems beveik dviem šimtams žmonių atrodė be galo keista. 
Dėmesio susilaukdavo kiekvienas jos žingsnis, o kiekvienas veiks- 
mas - atidžios analizės. Nors jos išvaizda buvo išties nenormali, elgėsi 
keistuolė nepriekaištingai. Aila nepaprastai stengėsi niekam nesuteik- 
ti progos prie jos prikibti. 

Ji neparodė nė vieno iš specifinių savo bruožų, kurie nejučia atsi- 
skleisdavo namuose, kur jautėsi gerokai laisviau. Ji nesijuokė ir netgi 
nesišypsodavo. Ašaros nė sykio nesudrėkino akių. Moteris nevaikš- 
čiojo dideliais žingsniais, neatliko vikrių, plačių judesių rankomis, 
kurie išduotų nemoteriškus polinkius. Aila buvo tikras dorybės įsikū- 
nijimas, pavyzdinga jauna motina, kurios elgesys niekam neužkliuvo, 
niekas, išskyrus jos pačios genties narius, nenumanė, jog ji galėtų iš- 
krėsti ką nors nederamo. Pamažu keistuolė liovėsi jiems kliuvusi. Kaip 
ir numatė Uba, žmonės prie jos priprato. Gentims susitikus veiklos 
išties nestigo, todėl neregėtoji keistuolė neįstengė ilgai išlaikyti susi- 
rinkusiųjų dėmesio. 

Prižiūrėti urve bei aplink urvą susitelkusią masę žmonių nebuvo 
paprasta. Tapo būtina derinti veiksmus, bendradarbiauti ir ypač pai- 


syti mandagaus elgesio normų. Genčių vadams rūpesčių atsirado kur 

kas daugiau negu tvarkantis vien su saviškiais atskirai; visiems suėjus į 
krūvą problemų gerokai padaugėjo. 

Norint pamaitinti tokį būrį sambūrio dalyvių teko organizuo- 
ti medžioklės ekspedicijas. Jei dėl nusistovėjusios tvarkos bei rangų 
vadovauti vienos genties medžiotojams sekdavosi lengvai, susitelkus 
dviem ar trims gentims, iškildavo šiokių tokių bėdų. Genties užima- 
mas statusas nulemdavo, kas vadovaus grupei, tačiau kaip nuspręsti, 
kuris trečiaeilę padėtį užimantis vyras labiau kompetentingas? Iš pra- 
džių jie mėgino susitarti ir apdairiai keisdavo pozicijas, kad nė vienas 
neliktų nuskriaustas. Prasidėjus varžyboms turėjo tapti lengviau, ta- 
čiau iki tol prieš kiekvieną medžioklę tekdavo rūpestingai paskirstyti 
vaidmenis. 

Augalų rinkti išsiruošusioms moterims irgi iškildavo problemų. Jos 
būriais apipuldavo populiariausius žolynus ir netruko ištuštinti arti- 
miausias apylinkes. Iš namų atsineštos maisto atsargos gelbėjo, tačiau 
visi mieliau valgydavo šviežią maistą. Šeimininkų genties moteriškės 
žoliauti traukdavo į tolimas vietoves, tačiau net ir toks geranoriškumas 
nepadėjo patenkinti visų poreikių. Nors sambūrį rengiančiai genčiai 
neteko leistis į ilgą kelionę ir jie turėjo laiko prisiruošti maisto žiemai, 
jiems teko apsirūpinti dar ir papildomomis atsargomis. Susirinkimui 
pasibaigus valgomos augmenijos aplink urvą bus nelikę nė kvapo. 

Vandenį susirinkusieji sėmėsi iš netoliese tekančios tirpstančio le- 
dyno maitinamos upės, tačiau malkų rasti sekėsi sunkiau. Kai nelijo, 
maistas būdavo ruošiamas bendrai lauke, o ne prie atskirų ugniakurų. 
Vis dėlto susirinkusieji sunaudojo visus sausuolius ir iškirto netoliese 
žaliavusius medžius, kurie ataugs tik per kelerius metus. Taigi svečiams 
išsiskirsčius šeimininkų urvo apylinkės dar ilgai bus kitokios negu iki 
tol. 

Problemų kėlė ne vien tiekimas, toks pat svarbus buvo ir atliekų 
šalinimas, jas irgi reikėjo kažkur padėti. Be to, teko pasirūpinti ne tik 


gyvenamuoju plotu, bet ir vieta maistui virti, susirinkimams, varžy- 

boms, šokiams, puotai bei pasivaikščiojimams. Veiklos organizavimas 
pareikalavo ne ką mažesnės išmonės, sukeldavo ilgas diskusijas, skati- 
no kompromisus, kuriems šiek tiek trukdė varžybų atmosfera. Dauge- 
lio priešiškų susidūrimų išvengti padėdavo papročiai bei tradicijos, o 
Brunui itin pravertė puiki vadovo nuovoka ir administraciniai gebė- 
jimai. 

Nevienas Krebas džiaugėsi galimybe genčių susibūrime pabendrau- 
ti su sau lygiais kitais šamanais. Brunas irgi mėgavosi proga išmėginti 
jėgas varžydamasis su žmonėmis, kurių autoritetas prilygo jo paties. 
Jo išmėginimu tapo dominavimo siekis rungtyniaujant su kitais va- 
dais. Kartais interpretuojant senuosius papročius tekdavo ne juokais 
pasukti galvą, sprendimai pareikalaudavo nemenkų protinių gebėji- 
mų, o nenukrypti nuo jų padėdavo valios tvirtumas; vis dėlto derėjo 
susiprasti, kada parankiau nusileisti kitiems. Brunas ne be priežasties 
užėmė pirmojo vado vietą. Jis žinodavo, kada dera demonstruoti val- 
dingumą, kada prisitaikyti, kada ieškoti kompromiso, o kada laikytis 
savo nuomonės. Kaskart gentims susirinkus tarp vienvaldžių lyderių 
visuomet atsirasdavo vienas, kuris sugebėdavo juos sutelkti ir priversti 
dirbti sutartinai bent jau tol, kol tęsdavosi susibūrimas. Toks žmogus 
ir buvo Brunas. Šią padėtį jis užėmė nuo tada, kai pradėjo vadovauti 
savo genčiai. 

Jei dėl Ailos kaltės būtų praradęs autoritetą, būtų netekęs savojo 
pranašumo. Abejonės savimi susilpnintų ryžtą priimant sprendimus, 
kurie nebepasižymėtų ankstesniuoju tvirtumu. Tokiomis aplinky- 
bėmis jis nebūtų drįsęs keliauti į sambūrį ir susitikti su kitais vadais. 
Na, o dabar, kai grėsmės nebeliko, Brunas suprato, jog padarydamas 
nuolaidą Ailai jis nesulaužė tradicijų, o pritaikė jas apgalvotai, užuot 
paklusęs aklai. Į Ailą vadas ėmė žvelgti kitomis akimis. 

Jaunoji motina pasielgė negerai bandydama priversti jį priimti 
sprendimą, tačiau tyčia nepamynė papročių, o tik savaip juos inter- 


pretavo. Žinoma, ji - moteris, todėl turi žinoti savo vietą, tačiau dabar 

ši pagaliau suprato savo klaidas ir atgavo protą. Ailai parodžius mažąjį 
urvą, kuriame slapstėsi, Brunas gerokai nustebo, jog nusilpusi gimdy- 
vė įstengė taip toli nusigauti. Jis abejojo, ar vyrui būtų pavykę atlikti 
tokį žygį. Ištvermė buvo laikoma vyriškumo matu. Bruną žavėjo drąsa, 
ryžtas bei ištvermė, liudijantys apie tvirtą būdą. Nors Aila buvo mote- 


ris, vadas ją gerbė ir žavėjosi jos tvirtybe. 


aš 2 


— Jei Zougas būtų čia, neabejotinai laimėtume svaidyklės varžy- 
bas, - mostelėjo Krugas. - Jo niekas neįveiktų. 

— Išskyrus Ailą, - atsargiu gestu pastebėjo Guvas. - Gaila, kad ji 
negali varžytis. 

- Laimėsime ir be moters pagalbos, - sumosikavo Braudas. - Šiaip 
ar taip, svaidyklės varžybos nėra ypač svarbios. Brunas, kaip visada, 
laimės bolos svaidymo rungtį. O paskui dar dalyvausime bėgimo bei 
ieties svaidymo rungtynėse. 

— Bet Vurdas jau laimėjo lenktynes, jis turi nemažą šansą geriausiai 
pasirodyti ir bėgdamas bei svaidydamas ietį, - pastebėjo Drugas. - O 
Gornas puikiai švaistosi vėzdu. 

— Luktelėkite, kol pademonstruosime jiems savo mamuto medžiok- 
lę. Mūsų gentis tikrai laimės, - patikino Braudas. 

Medžioklės scenas atkuriantys vaidinimai tapdavo daugelio ce- 
remonijų dalimi, jie vykdavo spontaniškai po kiekvienos itin jaudi- 
nančios medžioklės. Vaidinti ir būti dėmesio centre Braudui be galo 
patikdavo. Jis žinojo sugebąs puikiai atkurti dramatiškus įvykius, su- 
jaudinti žiūrovus ir sukelti jiems susižavėjimą. 

Kurdami šiuos spektaklius medžiotojai ne tik puikuodavosi vieni 
prieš kitus. Taip vyrai dalydavosi patirtimi; pasitelkę pantomimą ir ke- 


lias kitas priemones jie atskleisdavo jaunimui bei kitų genčių nariams 

įvairias technines ir taktines gudrybes. Vaidinimai padėdavo tobulėti. 
Geriausiai visose varžybose pasirodžiusi gentis pelnydavo patį geidžia- 
miausią apdovanojimą — pirmosios genties statusą, tačiau naudos iš to 
turėjo visi, nors ir ne tokios akivaizdžios. Įvairiausios tarpusavio rung- 
tynės skatino juos tobulinti įgūdžius, padedančius išgyventi laukinėje 
gamtoje. 

— Mes laimėsime, jei tu vadovausi medžioklės šokiui, Braudai, — 
pratarė Vornas. 

Sparčiai vyriškėjantis dešimtmetis vis dar idealizavo ir dievino bū- 
simąjį vadą. Braudas, savo ruožtu, skatino berniuko žavėjimąsi kiek- 
viena pasitaikiusia proga priimdamas jį į suaugusių vyrų pašnekesį. 

— Gaila, kad tu dar negali lenktyniauti, Vornai. Stebėjau tave, kai 
bėgai. Gerokai atsiplėšei nuo varžovų. Šios lenktynės tau taps puikia 
treniruote prieš kitą sambūrį, - pastebėjo Braudas. 

Pagirtas berniukas nušvito nesitverdamas džiaugsmu. 

— Šansų mes vis dar turime, — mostelėjo Drugas, — bet sėkmė gali 
ir nusigręžti. Gornas labai stiprus. Per imtynes jis privertė tave kaip 
reikiant paprakaituoti, Braudai. Aš jau abejojau, ar įveiksi jį. Norgo 
padėjėjas gali didžiuotis savo moters sūnumi, po pastarojo sambūrio 
vyrukas gerokai paaugo. Man atrodo, jis aukščiausias iš visų susirin- 
kusiųjų. 

— Jėgos jis turi, tas tiesa, — linktelėjo Guvas. - Pademonstravo ją 
kaudamasis vėzdu, tačiau Braudas vikresnis ir bemaž toks pat stiprus. 
Goras liks antras, Braudo jis neįveiks. 

— Nouzas puikiai švaistosi svaidykle. Manau, pastarąjį kartą jis ste- 
bėjo Zougą ir nusprendė kaip reikiant pasitreniruoti, mat nenorėjo 
antrą kartą leistis nugalimas vyresnio vyro, - pridūrė Krugas. - Jeigu 
jis taip pat uoliai pasimokė mėtyti bolą, Bruno laukia rimtas išbandy- 
mas. Vurdas - geras bėgikas, bet, manau, tu jį pasivysi, Braudai. Pasta- 
rąjį kartą nedaug trūko, atsilikai vos vienu žingsniu. 


— Drugas gamina geriausius įrankius, - mostelėjo Grodas. 

Vado padėjėjas nemėgo daug kalbėti ir į pašnekesį įsiterpdavo re- 
tai. 

— Išrinkus geriausiuosius dirbinius atsigabenti juos čia yra viena, 
Grodai, tačiau norint pagaminti gerą įnagį stebint visiems susirinku- 
siems, prireikia nemenkos sėkmės. Tasai jaunuolis iš Norgo genties 
išties nagingas, — atsakė Drugas. 

— Kaip tik todėl tu turėsi tam tikro pranašumo, Drugai, kadangi 
jaunuolis labiau jaudinsis. Tu jau anksčiau dalyvavai varžybose ir turi 
patirties, taigi sugebėsi geriau susikaupti, - padrąsino Guvas. 

— Vis dėlto be sėkmės neapsieisi. 

— Visose varžybose reikalinga sėkmė, - linktelėjo Krugas. — Vis 
dėlto aš manau, kad geresnio pasakotojo už senį Dorvą niekur nerasi. 

— Tu tiesiog prie jo pripratęs, Krugai, - mostelėjo Guvas. - Pasa- 
kotojus vertinti labai sunku. Net kai kurios moterys moka porinti pui- 
kias pasakas. 

— Vis dėlto medžioklės šokiams niekas neprilygsta. Man rodos, 
mačiau Norgo gentį kalbantis apie raganosio medžioklę, tačiau mane 
pamatę jie išsyk liovėsi, - pastebėjo Krugas. — Tikriausiai ketina ją pa- 
vaizduoti. 

Prie vyrų nedrąsiai prisiartinusi Oga ženklu parodė, jog vakarienė 
jau paruošta. Šie mostu liepė jai eiti sau. Moteris vylėsi, kad jie perne- 
lyg ilgai neužtruks ir ateis valgyti. Kuo ilgiau vyrai dels, tuo vėliau jos 
gaus progą prisijungti prie kirų moterų, susirinkusių pasakoti istorijų, 
kurių nė vienos ji nenorėjo praleisti. Paprastai genties legendas sekda- 
vo vyriausioji moteris, pasitelkusi vaidybinius elementus bei pantomi- 
mą. Neretai pasakojimai būdavo skirti jaunimui šviesti, tačiau kartu 
teikdavo ypatingo malonumo: liūdnieji suvirpindavo širdį, laimingai 
pasibaigiantys džiugindavo ir įkvėpdavo, o humoristinės istorijos su- 
mažindavo gėdos jausmą dėl per žioplumą patirtų savų nesėkmių. 

Oga sugrįžo prie ugniavietės šalia urvo. 


— Manau, jie dar neišalkę, - mostelėjo moteris. 

— Atrodo, vis dėlto ateina, - pastebėjo Ovra. - Tikiuosi, pernelyg 
ilgai neužtruks valgydami. 

— Brunas irgi ateina. Vadų susirinkimas tikriausiai pasibaigė, tik 
nežinau, kur dingo šamanas, - pridūrė Ebra. 

.- Jis jau prieš kurį laiką nuėjo į urvą su kitais šamanais. Matyt, visi 
kerėtojai susirinko šios genties dvasių buveinėje. Niekas nežino, kada 
jie baigs. Ar mes turėsime jo laukti? - paklausė Uka. 

— Aš jam paliksiu maisto, - nusprendė Aila. - Ruošdamasis apei- 
goms jis visuomet pamiršta pavalgyti ir jau priprato stiprintis šaltais 
valgiais. Kartais man atrodo, kad atšalę patiekalai jam dar skanesni. 
Manau, jis nepyks, kad nepalaukėme. 

— Žiūrėkit, jau prasideda. Pirmųjų istorijų nebepamatysime, - nu- 
sivylusi sumosavo rankomis Ona. 

— Nieko nepadarysi, Ona, - atsiliepė Aga. - Negalime eiti, kol vy- 
rai nebaigė valgyti. 

— Nedaug ką tepražiopsosime, Ona, - paguodė Ika. - Pasakos bus 
sekamos ištisą naktį. Be to, rytoj vyrai demonstruos geriausias me- 
džiokles, o mums bus leista stebėti. Pagalvok, kaip bus nuostabu! 

— Man labiau patinka klausytis moterų pasakojimų, - prisipažino 
Ona. 

— Anot Braudo, mūsiškiai ketina rodyti mamuto medžioklę. Jis įsi- 
tikinęs mūsų pergale, Brunas ketina leisti jam vadovauti, - išdidumu 
švytinčiomis akimis mostelėjo Oga. 

— Reginys bus išties jaudinantis, Ona. Pamenu, kai tapęs vyras 
Braudas vadovavo medžioklės šokiui. Tada aš nė nemokėjau kalbėti 
ir beveik nieko nesupratau, bet žiūrėjau susižavėjusi, - mostu ištarė 
Aila. 

Suspaudusios glėbyje kūdikius ir vedinos vyresniais vaikais mote- 
rys patraukė link grupės, susispietusios aplink naują pasakojimą ką tik 
pradėjusią senolę. 


— „ir Didžiojo Ledkalnio motina... 

— Paskubėkime, - mosuodama rankomis paragino Aila. - Neno- 
riu praleisti nė truputėlio, ji pasakoja Durko legendą - mano mėgs- 
tamiausią. 

— Visi tai žino, Aila, - pastebėjo Ebra. 

Bruno genties moterys, susiradusios laisvos vietos, patogiai įsitaisė 
ir netrukus pasinėrė į pasakojimą. 

- Ji pasakoja truputį kitaip, - po kurio laiko sugestikuliavo Aila. 

— Kiekvienos genties versija yra šiek tiek kitokia ir kiekvienas pa- 
sakotojas seka savaip, tačiau legenda ta pati. Tu įpratusi prie Dorvo 
varianto. Jis - vyras, todėl geriau supranta vyriškąją dalį. Moteris pasa- 
koja ne tik apie Didžiojo Ledkalnio, bet ir apie kitas motinas, apie tai, 
kaip jos liūdėjo palikdamos gentį, - atsakė Uka. 

Aila prisiminė, kad Uka per žemės drebėjimą neteko sūnaus. Jau- 
noji moteris suprato motinos sielvartą. Kiek pakeista versija suteikė 
legendai naujos reikšmės. Aila susimąsčiusi suraukė antakius. Mano 
sūnus vardu Durkas, tikiuosi, tai nereiškia, kad vieną dieną jo netek- 
siu. Aila stipriau apkabino mažylį. Ne, negali būti. Kartą jau vos jo 


nepraradau, tikiuosi, pavojus praėjo visiems laikams. 


Atsitikintai užklydęs vėjelio gūsis sutaršė Bruno plaukus ir aki- 
mirksniui atvėsino prakaito karoliukų padengtą kaklą, kai atidžiu 
žingsniu matavo nuotolį iki kelmo, riogsančio aikštelės priešais urvą 
pakraštyje. Čia augusio medžio kamienas nugenėjus šakas virto dali- 
mi aptvaro, kuriame tupėjo urvinis lokys. Padvelkusi gaiva pasirodė 
buvusi tik apgaulė, neišgelbėjusi nuo vidurdienio kaitros. Tvankus 
oras daugiau nebejudėjo, kaip ir dulkėtą lauką apsupusi minia. 

Brunas irgi stovėjo nė nekrustelėdamas, plačiai prasižergęs, nu- 


leista dešine ranka suėmęs bolos rankeną. Trys apvalaini oda apsukti 

akmenys, pririšti prie skirtingo ilgio odinių dirželių, gulėjo paskleisti 
ant žemės. Brunas troško laimėti varžybas ne tik dėl azarto, kuris, beje, 
irgi jį užvaldė, tačiau kartu norėdamas parodyti kitiems lyderiams, jog 
dar nepaseno ir neprarado įgūdžių. 

Už tai, kad atsivedė į genčių sambūrį Ailą, jam teko sumokėti ne- 
mažą kainą. Dabar vadas suprato, jog jis pats ir genties žmonės buvo 
pernelyg įpratę prie keistos merginos, o kitiems pasirodė sunku ją pri- 
pažinti per tokį trumpą laiką ir liautis laikius nenormalia. Net šama- 
nui teko kovoti siekiant išlaikyti turėtą poziciją. Jam niekaip nesisekė 
įtikinti kitų dvasininkų, kad jaunoji gydytoja esanti Izos įpėdinė. Jie 
buvo linkę verčiau atsisakyti iš šaknelių pagaminto ypatingojo gėrimo 
negu leisti jai jį ruošti. Izos statuso praradimas dar labiau išklibino ne- 
betvirtą Bruno poziciją. 

Jeigu po visų varžybų gentis praras pirmaujančiosios vardą, Brunas 
žinojo neabejotinai kartu neteksiąs ir savojo. Nors šansų jie vis dar tu- 
rėjo, pergalės anaiptol dar nebuvo užsitikrinę. Net ir laimėjus varžybas 
aukščiausioji vieta jiems dar nebūtų garantuota, jie tik įgytų vienodas 
galimybes, mat egzistavo daugybė permainingų niuansų. Sambūrį or- 
ganizuojanti gentis visuomet turėdavo pranašumo, ir kaip tik Norgo 
žmonės lipo jiems ant kulnų. Jeigu jie nedaug atsiliks, turėdami pa- 
kankamą palaikymą gali iškopti į hierarchijos viršūnę. Puikiai visa tai 
žinantis Norgas tapo itin atkakliu priešininku. Brunas laikėsi vien dėl 
neįveikiamos valios jėgos. 

Jis prisimerkė įsmeigęs akis į kelmą. Vos pastebimas judesys pri- 
vertė pusę stebėtojų sulaikyti kvapą, o kitą akimirką sustingusi figūra 
jau sukosi žaibišku greičiu; aplinkui apsukti trys akmeniniai rutuliai 
nuskriejo kelmo link. Vos paleidęs bolos rankeną Brunas žinojo, kad 
metimas buvo nesėkmingas. Akmenys atsitrenkė į taikinį ir atšoko ne- 
apsivynioję aplink. Priėjęs metikas pakėlė bolą, o jo vietą tuo metu 


užėmė Nouzas. Jeigu pastarasis nepataikytų, nugalėtoju taptų Brunas, 

jei kliudytų kelmą, abiem tektų mėginti antrą kartą, tačiau jei Nouzui 
pavyktų apvynioti bolą aplink, varžybas laimėtų jis. 

Nutaisęs abejingą veidą Brunas atsistojo nuošaliau ir užgniaužęs 
norą suspausti amuletą pasiuntė nebylų prašymą mintimis. Na, o 
Nouzas nė kiek nesigėdydamas suėmė ant kaklo kybantį mažą odinį 
kapšelį, trumpam užsimerkė, o paskui nusitaikė ir staigiu judesiu pa- 
leido bolą. Tik dėl ilgus metus ugdytos savitvardos Brunas sugebėjo 
neparodyti savojo nusivylimo, kai bola apsivijusi aplink pakibo ant 
kelmo. Po Nouzo pergalės Bruno pozicija dar labiau susilpnėjo. 

Jam tebestovint toje pačioje vietoje į lauką buvo atnešti trys kailiai. 
Vieną vyrai pritvirtino prie dantyto apipuvusio už žmogų kiek aukš- 
tesnio nulūžusio medžio, kitu apklojo apsamanojusį įspūdingo dydžio 
rąstą miško pakraštyje ir prispaudė akmenimis, o trečią patiesė tiesiog 
ant žemės ir taip pat apdėjo akmenimis. Trys kailiai sudarė trikampį 
apytikriai lygiomis kraštinėmis. Kiekviena gentis išsirinko po vyrą, ku- 
ris turėjo dalyvauti šiose varžybose. Dalyviai iš eilės pagal hierarchiją 
išsirikiavo prie kailio, patiesto ant žemės. Prie kitų taikinių patraukė 
vyrai nešini kukmedžio ietimis, kurių gamybai būdavo naudojama ir 
beržo, epušės arba gluosnio mediena. 

Jaunuoliai iš žemesnio rango genčių poromis sustojo pirmieji ir 
ėmė įsitempę laukti, įsmeigę akis į Norgą. Pastarajam davus ženklą jie 
paleido ietis į stačią kerplėšą taikydamiesi ten, kur turėtų būti širdis, 
jei kailis vis dar dengtų žvėries kūną, paskui čiupo po antrą ietį iš šalia 
taikinio stovinčio gentainio rankų ir pribėgę prie gulinčio rąsto smo- 
gė į jį. Kai atėjo trečiosios ieties eilė, vienas vyrukas aiškiai pirmavo. 
Jis atidūmė atgal prie kailio, paskleisto ant žemės, giliai suvarė ginklą 
taikydamas kuo arčiau vidurio ir pergalingai iškėlė rankas į viršų. 

Po atrankinio turo liko penki dalyviai. Dabar išsirikiavo trys aukš- 
čiausiojo rango genčių atstovai. Tas, kuris atbėgo paskutinis, gavo ant- 
rą galimybę rungdamasis su kitais dviem. Paskui tarpusavyje varžėsi 


antrąsias vietas užėmę dalyviai, o galiausiai susitiko trys trijų pastarųjų 

etapų nugalėtojai. Taigi į finalinį etapą pateko Braudas, Vurdas ir vy- 
rukas, vardu Gornas, iš Norgo genties. 

Iš šios trijulės Gornas prieš patekdamas į finalą buvo bėgęs jau ketu- 
ris kartus, o kiti du po dviejų bėgimų jautėsi ganėtinai žvalūs. Gornas 
laimėjo pirmąjį etapą, tačiau atbėgo trečias, kai susirungė aukščiausio- 
jo rango gentys. Vaikinas bėgo dar kartą su kitais dviem varžovais ir 
užėmė antrą vietą, tada dar kartą išmėgino jėgas varžydamasis su vy- 
ruku, kuris atbėgo antras tąsyk, kai jis liko paskutinis, ir įveikė jį. Dėl 
didžiulės ištvermės bei atkaklumo Gornas pateko į finalą pelnydamas 
visų žiūrovų pagarbą. 

Trims finalistams išsirikiavus į aikštelę įžengė Brunas. 

— Norgai, - kreipėsi jis. - Man atrodo, paskutinės varžybos bus tei- 
singesės, jei jas šiek tiek atidėsime ir leisime Gornui atsipūsti. Manau, 
tavo padėjėjo porininkės sūnus to nusipelnė. 

Susirinkusieji pritariamai sulinkčiojo, ir Bruno autoritetas vėl tru- 
pučiuką pakilo. Tik Braudas piktai dėbtelėjo į vadą. Pasiūlymas buvo 
nepalankus jo paties genčiai, nes panaikino Braudo pranašumą, kurį šis 
turėtų varžydamasis su pailsusiu bėgiku, tačiau Brunui pademonstra- 
vus sąžiningumą Norgas negalėjo atsisakyti. Brunas kaipmat pasvėrė 
alternatyvas. Jeigu Braudas pralaimės, gentis neteks turėtos padėties, 
bet jeigu jis laimės, akivaizdus Bruno nešališkumas išsyk suteiks kur 
kas daugiau svorio jo prestižui ir sudarys įspūdį, jog šis nė neabejo- 
jo savo moters sūnaus pergale, nors iš tiesų vadas tvirto įsitikinimo 
nejautė. Pergalė tokiu atveju nesukeltų jokių abejonių nė spėliojimų, 
kaip viskas būtų susiklostę, jeigu Gornas būtų turėjęs progą atsipūsti. 
Varžybos, jo supratimu, turėjo vykti sąžiningai. 

Į aikštelę visi sugrįžo tik vėlai vakare. Laukimas dar labiau padidi- 
no įtampą. Trys gerai pailsėję dalyviai išdidžiai vaikštinėjo mankštin- 
dami raumenis ir kilnodami ietis ieškojo patogiausios padėties. Guvas 
su dviem kitų genčių vyrais nužingsniavo prie kerplėšos, Krugas ir dar 


du patraukė prie gulinčio rąsto. Braudas, Gornas ir Vurdas išsirikia- 

vo vienas greta kito ir įsmeigę akis į Norgą laukė signalo. Šeiminin- 
kų genties vadas, iškėlęs ranką, staigiai ją nuleido, ir trys jaunuoliai 
pasileido bėgti. Vurdas kūrė pirmas, Braudas lipo jam ant kulnų, o 
Gornas plumpino gerokai atsilikęs. Vurdui jau siekiant antrosios ie- 
ties Braudas suvarė savąją į sutręšusią medieną. Kai Gornas atkarpo- 
je link tysančio rąsto sukaupęs jėgas paspartino tempą, Braudas kaip 
įmanydamas stengėsi nenusileisti, tačiau Vurdas tebepirmavo. Jis dūrė 
į kailiu apdengtą rąstą tuo metu, kai Braudas dar tik sugriebė savąją 
ietį, tačiau pataikė į paslėptą gumbą, ir ginklas slystelėjęs nukrito ant 
žemės. Kol pirmaujantysis vėl sugriebė ietį ir smogė dar kartą, Braudas 
su Gornu jį aplenkė. Tuojau pat sugriebęs trečiąją ietį Vurdas pasileido 
iš paskos, bet varžybas jau aiškiai buvo pralaimėjęs. 

Braudas ir Gornas pasileido link paskutiniojo taikinio. Vaikinų 
kojos įnirtingai judėjo, širdys daužėsi kaip pašėlusios. Gornas ėmė 
vytis Braudą, o galiausiai truputį aplenkė, tačiau plačiapečio milžino 
vaizdas priešakyje ir į nosį lendančios jo kojų sukeltos dulkės įsiuti- 
no Braudą. Plaučiai, rodės, tuoj užsiliepsnos, kai įtempęs kiekvieną 
raumenį ir sausgyslę jis išsiveržė į priekį. Prie patiesto kailio Gornas 
prisiartino akimirksniu anksčiau, tačiau jam ištiesus ranką varžovas 
nėrė žemyn, perdūręs kietą odą suvarė ietį į žemę ir perbėgo per kailį. 
Gorno ginklas susmigo sulig kitu širdies dūžiu. Vaikinas vienu širdies 
dūžiu pavėlavo. 

Braudas sulėtino žingsnį ir sustojo. Bruno medžiotojai apspito 
nugalėtoją. Brunas stebėjo vyrus išdidumu spinduliuojančiomis aki- 
mis. Vado širdis daužėsi ne lėčiau už Braudo. Jis kartu su savo moters 
sūnumi iškentėjo kiekvieną žingsnį. Nedaug trūko, kelias įtemptas 
akimirkas Brunas jau manė, jog vaikinas pralaimės, tačiau sukaupęs 
visas jėgas šis įveikė varžovą. Lenktynės buvo nuožmios, tačiau pergalė 
suteikė nemenką šansą. Matyt, jau senstu, pagalvojo Brunas, pralai- 
mėjau bolos metimo varžybas, o štai Braudas puikios formos. Brau- 


das - nugalėtojas. Galbūt metas perduoti valdžią jam? Galėčiau čia ir 

dabar paskelbti jį vadu. Iškovosiu genčiai aukščiausiąją vietą ir leisiu 
jam sugrįžti namo apgaubtam šlovės. Po šių lenktynių vaikinas jos nu- 
sipelnė. Taip ir padarysiu! Pranešiu jam dabar pat. 

Brunas luktelėjo, kol vyrai pasveikins nugalėtoją, o tada prisiartino 
prie jaunuolio iš anksto džiaugdamasis Braudo laime, kurią turėjo su- 
teikti žinia apie jo laukiančią garbę. Bus puikus atpildas už daugybės 
jėgų pareikalavusį bėgimą. Tai bus didžiausia dovana, kokią tik gali 
įteikti savo moters sūnui. 

— Brunai! - pamatęs vadą Braudas prabilo pirmas. - Kurių galų 
atidėjai varžybas? Aš vos nepralaimėjau. Būčiau laisvai jį įveikęs, jei 
nebūtum jam suteikęs progos pailsėti. Nejaugi tau nerūpi, kokį statusą 
iškovos gentis? — irzliai mostelėjo jis. - Gal tau nesvarbu, nes per kitą 
sambūrį būsi per senas ir genčiai nebevadovausi? Vadu tapsiu aš, todėl 
mažų mažiausiai galėtum bent jau leisti man pradėti valdyti pirmau- 
jančią gentį, kaip pradėjai tu pats. 

Pikto išpuolio priblokštas Brunas žengtelėjo atatupstas ir sukaupęs 
valią suvaldė beprasiveržiančias prieštaringas emocijas. Tu nesupranti, 
pagalvojo Brunas, ir vargu ar apskritai kada nors suprasi. Mūsų gentis 
pirmauja, aš visomis išgalėmis stengiuosi, kad ji ir liktų pirma. Tačiau 
kas nutiks, kai vadu tapsi tu, Braudai? Ar ilgai gentis išsilaikys prie- 
kyje? Jo akyse švytėjęs išdidumas išblėso, nustelbtas gilaus sielvarto, 
tačiau ir šiuos jausmus Brunas nuslėpė. Galbūt vaikinas tiesiog dar per 
jaunas, stengėsi paguosti pats save, gal jam reikia tik trupučio daugiau 
laiko, daugiau patirties? Gal tereikia jam paaiškinti? Brunas stengėsi 
pamiršti, kad jam pačiam irgi niekas nieko neaiškino. 

— Braudai, jei Gornas būtų varžęsis pavargęs, argi tavoji pergalė 
būtų buvusi tokia vertinga? O jeigu kitos gentys imtų abejoti, ar tu 
įstengtum įveikti pailsėjusį varžovą? Štai dabar visi aiškiai žino, kad 
esi nugalėtojas, Žinai ir tu pats. Tu puikiai pasirodei, mano moters sū- 


nau, — švelniai mostelėjo Brunas. - Laimėjai nuožmią kovą. 

Nors juto kartėlį, Braudas šiam vyrui jautė ir ypatingą pagarbą ir 
negalėjo nepripažinti, jog jis teisus. Dabar, kaip ir per pirmąją vyrišką 
medžioklę, vado pagyrimas jam tapo neįkainojamu atlygiu. 

— Tavo tiesa, Brunai. Aš nepagalvojau apie tai. Dabar išties visi tvir- 
tai žino, kad laimėjau aš ir kad esu stipresnis už Gorną. 

- Jei po šios sėkmės Drugas laimės įrankių gamintojų varžytuvės ir 
jei šįvakar geriausiai suvaidinsime mamuto medžioklę, tikrai būsime 
pirmi, - entuziastingai pastebėjo Krugas. - O tu, Braudai, tapsi vienu 
iš išrinktųjų ir dalyvausi Lokio apeigose. 

Braudui žingsniuojant link urvo aplink jį susispietė dar daugiau 
vyrų ir sveikino su pergale. Lydėdamas jį akimis Brunas pastebėjo 
Norgo genties apsuptą Gorną. Vyresnio amžiaus vyras padrąsinamai 
tapšnojo vaikinui per petį. 

Norgo padėjėjas turi teisę didžiuotis savo porininkės sūnumi, pa- 
galvojo Brunas. Lenktynes Braudas gal ir laimėjo, bet vargu ar jis ge- 
resnis žmogus. Brunas niekam neparodė savo liūdesio, tačiau atsikra- 
tyti jo neįstengė ir giliai nugramzdintas skausmas neišnyko. Šiaip ar 


taip Braudas vis tiek buvo jo moters sūnus, jo mylimas vaikas. 


— Norgo vyrai - puikūs medžiotojai, - pripažino Drugas. - La- 
bai sumanu buvo iškasti duobę link girdyklos vedančiame raganosio 
kelyje ir pridengti ją krūmų šakomis. Galbūt ir mes galėtume kada 
nors išmėginti tokią gudrybę. Net ir įkliuvusį žvėrį pribaigti nebuvo 
lengva, prireikė nemažai drąsos; įsiutę raganosiai dar pavojingesni ir 
kur kas labiau nenuspėjami už mamutus. O ir perteikė vaizdus Norgo 
medžiotojai itin gerai. 

— Vis dėlto mūsiškė mamuto medžioklė pranoko jų pasirodymą. 


Niekas tuo nesuabejojo, - įsiterpė Krugas. - Beje, Gornas irgi nusi- 

pelnė tapti išrinktuoju. Beveik visose rungtyse galiausiai varžydavosi 
Braudas ir Gornas. Kurį laiką aš net baiminausi, kad šiais metais gali- 
me nebetapti laimėtojais. Norgo gentis labai nedaug nuo mūsų atsili- 
ko. Ką manai apie trečiąją vietą, Grodai ? 

— Vurdas pasirodė gerai, bet aš būčiau išrinkęs Nouzą, — atsakė 
Grodas. - Manau, Brunas irgi teikė pirmenybę Nouzui. 

— Pasirinkti buvo sunku, bet, mano galva, Vurdas nusipelnė trečios 
vietos, - pakomentavo Drugas. | 

— Iki šventės pabaigos beveik nebematysime Guvo, - pastebėjo 
Krugas. — Varžyboms pasibaigus patarnautojai visą laiką praleis kartu 
su šamanais. Tikiuosi, moterys nesumanys pagaminti mažiau maisto 
tik dėl to, kad Braudas ir Guvas šįvakar nevalgys kartu su mumis. Aš 
ketinu kaip reikiant užkirsti, nes iki pat rytdienos puotos daugiau nie- 
ko negausime. 

— Braudu dėtas aš, ko gero, nė kąsnio nepraryčiau, — prisipažino 
Drugas. - Tapti išrinktuoju Lokio apeigų dalyviu — didžiulė garbė, 
tačiau rytoj iš ryto Braudui prireiks kur kas daugiau drąsos negu pri- 


reikė iki šiol. 


Vidun įspindusi pirmoji ryto šviesa rado urvą tuščią. Moterys su- 
kilusios triūsė prie ugnies, o kitų miegas irgi nebeėmė. Išankstiniai pa- 
siruošimai šventei truko dienų dienas, tačiau, palyginti su laukiančia 
užduotimi, visa tai tebuvo niekis. Jau gerokai įdienojus saulės diskas 
galų gale pasirodė iš už kalnų viršūnių ir užtvindė urvą kaitriais vidur- 
dienio spinduliais. 

Ore tvyrojo bemaž apčiuopiamas jaudulys, įtampa tapo sunkiai pa- 
keliama. Varžyboms pasibaigus neturintys kuo užsiimti vyrai nenusty- 


go vietoje. Savo nervingumu suaugusieji užkrėtė ir vyresnius berniu- 

kus, kurie, savo ruožtu, išjudino kitus vaikus; vietos sau nerandantys 
vyrai ir bruzdantis jaunimas painiodamiesi po kojomis triūsiančioms 
moterims neišpasakytai jas nervino. 

Sambrūzdis trumpam aprimo, kai moterys patiekė ant karštų 
akmenų iškeptų pyragėlių iš sutrupintų sorų bei vandens. Pusryčiau- 
tojai iškilmingai pritilę pasistiprino prėskais sausainiais. Toks maistas 
būdavo patiekiamas tik kartą per septynerius metus, ir, išskyrus žin- 
domus kūdikius, iki pat puotos niekas negaudavo daugiau nė kąsnio. 
Simbolinis sorų užkandis tik dar labiau sužadino apetitą. Rytui per- 
siritus į antrą pusę, nuo ugniaviečių sklindantiems gardiems kvapams 
dar labiau pakursčius alkį bei artinantis Lokio apeigoms, bruzdesys 
pasiekė kulminaciją. 

Krebas neprisiartino nei prie Ailos, nei prie Ubos ir nedavė nu- 
rodymo pasiruošti vėliau vyksiančiam ritualui, todėl abi suprato, jog 
šamanai jų nepripažino. Ne jos vienos apgailestavo, kad Iza dėl ligos 
nebejstengė leistis į kelionę. Krebas pasitelkė visus turimus įtikinėji- 
mo sugebėjimus stengdamasis įkalbėti kitus raganius leisti vienai iš jų 
gaminti gėrimą, tačiau kad ir kaip visi jie norėjo dalyvauti rituale bei 
patirti iš šaknelių paruošto gėralo poveikį, Aila jiems atrodė pernelyg 
svetima, o Uba — per jauna. Šamanai atsisakė pripažinti Ailą genties 
moterimi, juolab Izos giminės žinių klodų paveldėtoja. Lokio šventė 
turėjo įtakos ne tik susirinkusiųjų genčių gyvenimui; geros arba blo- 
gos per sambūrį atliekamos apeigų pasekmės pasiekdavo visus urvinio 
lokio dvasios globojamus žmones. Šamanai nieku gyvu negalėjo palik- 
ti nė menkiausios spragos, pro kurią įsiskverbusi nesėkmė užtrauktų 
nelaimes visoms gentims. Rizika buvo pernelyg didelė. 

Dėl to, kad teko atsisakyti svarbią ceremonijos dalį sudarančio ri- 
tualo, Bruno ir jo genties vertė vėl smuktelėjo žemyn. Nepaisant vyrų 
pastangų bei pergalių, Ailos pripažinimas pernelyg sumenkino jų ga- 
limybes išsaugoti pirmaujančiųjų poziciją. Šis Bruno žingsnis visiems 


atrodė per daug neįprastas. Vien tik tvirtas jo paties požiūris nebijant 

vis stiprėjančios opozicijos neleido priimti galutinio sprendimo; vadas 
gerokai abejojo, ar galiausiai jam vis dėlto pavyks laimėti. 

Netrukus po menkų pusryčių lyderiai susirinko prie urvo angos ir 
tylėdami laukė aplink šurmuliuojančių žmonių dėmesio. Šiems paste- 
bėjus stovinčius vadus, tyla pasklido aplink, kaip nuo įmesto akme- 
nėlio pasklinda ratilai tvenkinio paviršiuje. Vyrai skubiai užėmė savo 
vietas, kurias lėmė genties bei jų asmeninis statusas. Moterys, metusios 
darbus, davė ženklą staiga nurimusiems vaikams ir patylom nusekė iš 
paskos. Po kelių akimirkų turėjo prasidėti Lokio apeigos. 

Pirmasis glotnios tvirtos lazdos smūgis į išskobtą dubens pavidalo 
būgną įsivyravusioje tyloje driokstelėjo it griaustinis. Lėrą, iškilmingą 
ritmą tuojau pat pasigavę vyrai dusliai bumbsėdami į žemę medinėmis 
ietimis suteikė jam dar daugiau gelmės. Po kelių akimirkų tolygų rit- 
mišką garsą apsivijo su juo nesutampantis, iš pirmo žvilgsnio atsitik- 
tinis barbenimas pagaliais į ilgą tuščiavidurį rąstą. Skirtingais tempais 
mušami ritmai tarytum netyčia sutapdavo su kas penktu pagrindinio 
ritmo bilstelėjimu. Visi drauge jie sukūrė tolydžio stiprėjantį laukimo, 
nerimo pojūtį, kol galiausiai susiliejo į vieną visumą, o paskui vėl iš- 
siskyrė. Hipnotizuojančios garso bangos vis labiau didino įtampą ir 
žadino aštrių pojūčių nuojautą. 

Staiga būgnai vienu ypu nutilo. Tarytum atsiradę tiesiog iš niekur 
priešais urvinio lokio narvą išsirikiavo devyni meškų kailiais apsisiau- 
tę šamanai, o priešais juos atsistojo didysis šamanas. Įsiviešpatavus ne- 
tikėtai tylai žmonių ausyse kurį laiką vis dar skambėjo galingas būgnų 
aidas. Didysis šamanas iškėlė pailgą plokščią medinį ovalą, nuo kurio 
vieno galo driekėsi virvė, ir ėmė jį sukti sukeldamas iš pradžių vos gir- 
dimą dūzgesį, kuris stiprėdamas virto tylą užpildžiusiu riaumojimu. 
Nuo skardaus gausmo ir kartu nuo jo reikšmės klausytojams ėmė 
šiurpti oda. Tai buvo urvinio lokio dvasios balsas, liepiantis atsitolinti 


visoms kitoms dvasioms, kadangi apeigos buvo skirtos vien tik Meš- 

kai. Nė viena totemo dvasia neturėjo teisės atskubėti žmonėms į pa- 
galbą, jie visiškai atsidavė didžiojo genties globėjo malonei. 

Gilų bosą persmelkė ir nustelbė skvarbi trelė, nuo kurios nugaro- 
mis pagaugai nuėjo net patiems drąsiausiems. Ryto orą skrodžiantis 
šiurpus virpėjimas iš tiesų asocijavosi su bekūnės dvasios balsu. Prieša- 
kinėje eilėje stovinti Aila pastebėjo, jog garsą skleidžia vieno šamano 
burnoje laikomas keistas instrumentas. 

Žiniuonis grojo iš tuščiavidurio didelio paukščio kojos kaulo pa- 
gaminta Aeita. Skylučių pirštams instrumentas neturėjo, todėl grojant 
reikėjo nuolat atidengti bei uždengti atvirąjį galą. Talentingas muzi- 
kantas šiuo primityviu instrumentu sugebėdavo išringuoti įmantrią 
melodiją. Jaunai moteriai, kaip ir visiems kitiems, negirdėta, nežemiš- 
ka muzika skambėjo tarsi magija, dvasininko iškviesta iš kito pasau- 
lio specialiai šioms ypatingoms apeigoms. Jeigu ankstesnysis gausmas 
simbolizavo ir imitavo gyvo urvinio lokio riaumojimą, paslaptingoji 
trelė išreiškė dvasinę meškos kalbą. 

Net patsai grojantysis jautė iš paprastutės dūdelės besiliejančio, 
savo sukurto garso sakralumą. Stebuklingųjų Aeitų gamyba bei gro- 
jimas jomis buvo šventa jo genties šamanų paslaptis, kuri paprastai 
užtikrindavo jiems aukščiausiąjį rangą. Tik unikaliais sugebėjimais 
apdovanotas Krebas išstūmė šį dvasininką iš pirmosios pozicijos, nors 
įtakingumu pastarasis bemaž nenusileido didžiajam šamanui. Ne kas 
kitas, o jis labiausiai priešinosi ir nepritarė Ailos pripažinimui. 

Milžiniškas urvinis lokys suko ratus narve. Visą gyvenimą gardžiais 
kąsneliais kasdien lepintas, alkti anaiptol nepratęs žvėris buvo nešer- 
tas. Vandens jis irgi negavo, todėl dar kentė ir troškulį. Ir susirinkusi 
minia, ir įtampos tvaikas ore, ir neįprasti medinių būgnų, sukamojo 
instrumento bei fleitos garsai dar labiau didino padaro susierzinimą. 

Pamatęs link narvo atšlubčiojantį didįjį šamaną nupenėtas meš- 
kinas perkėlė svorį ant užpakalinių kojų ir skųsdamasis užriaumojo. 


Krebas nejučia išgąstingai pašoko, bet tuojau pat atitokęs užmaskavo 

krūptelėjimą įprastu nelygiu savo žingsniu. Kai pakėlęs galvą pažvel- 
gė į nelaimingą milžiną, jo veidas, kaip ir kitų šamanų išteptas juoda 
piroliuzito miltelių mase, nė menkiausiu krustelėjimu neišdavė, kaip 
sparčiai daužosi širdis. Raganius laikė rankose vandens dubenį, kurio 
forma bei balkšvai pilka spalva aiškiai liudijo, jog indas pagamintas iš 
"žmogaus kaukolės. Dvasininkas įkėlė klaikiąją vandens taurę į narvą ir 
žengtelėjo atgal, o gauruotas meškinas pasilenkė ir puolė lakti. 

Kol žvėris malšino troškulį, narvą apsupo dvidešimt vienas jaunas 
medžiotojas, visi buvo ginkluoti naujutėlėmis ietimis. Septynios ne 
itin sėkmingai pasirodžiusios gentys, kurių atstovai nedalyvavo ypač 
garbingose apeigose, išrinko šiai ceremonijai po tris geriausius me- 
džiotojus. Tada iš urvo išbėgo Braudas, Gornas bei Vurdas ir išsirikia- 
vo prie saugiai užrištų narvo vartų. Vyrų klubus dengė siauros strėnų 
juostos, o kūnai buvo išmarginti raudonais ir juodais ženklais. 

Keli vandens gurkšniai nenumalšino milžiniško žvėries troškulio, 
tačiau matydamas netoliese stovinčius vyrus jis vylėsi gauti daugiau. 
Lokys atsisėdo ir sudėjęs letenas ėmė prašyti, iki šiol ši gauruotojo 
milžino gudrybė beveik kaskart suveikdavo. Nesulaukęs atlygio už 
pastangas meškinas pasislinko prie artimiausio žmogaus ir iškišo nosį 
pro storus virbus. 

Fleitos melodija nutrūko nejaukia nebaigta gaida sustiprindama ir 
išryškindama tylaus laukimo sklidiną tylą. Ištraukęs ištuštintą kaukolę 
Krebas nukrypavo į savo vietą šalia urvo angos išsirikiavusių šamanų 
priešakyje. Po nepastebimo signalo kerėtojai vienbalsiai pradėjo atlik- 
ti oficialiosios kalbos judesius. 

— O, galingasis globėjau, priimk šį vandenį kaip padėkos ženklą. 
Tavoji gentis neužmiršo iš tavęs išmoktų pamokų. Urvas tapo mums 
nuo sniego bei žvarbių vėjų saugančiais namais. Jame mes ilsimės, pe- 
nimi vasaros išaugintu maistu ir šildomi tankių kailių. Tu buvai vienas 
iš mūsų, gyvenai su mumis, todėl žinai, jog išsaugojome tavo įskiepy- 


tus papročius. 

Juodaveidžiai, vienodais gauruotais lokio kailio apsiaustais apsi- 
gaubę raganiai visi kaip vienas atlikinėjo tobulai surepetuotus sklan- 
džius iškilmingos kalbos judesius. Išraiškingi, priderinti vienarankio 
didžiojo šamano gestai tik pabrėžė elegantiškus kitų mostus, sudėlio- 
dami reikiamus akcentus. 

— Iš visų dvasių tave mes gerbiame labiausiai. Prašome tave užtar- 
ti mus dvasių pasaulyje, papasakoti apie mūsų vyrų narsą bei moterų 
nuolankumą ir parengti mums vietą, kai tenai sugrįšime. Meldžiame 
saugoti mus nuo blogio, nes esame tavo žmonės, Meška, mes esame 
urvinio lokio gentis. Keliauk lydima šlovės, garbioji dvasia. 

Kai šamanai pirmą kartą žvėries akivaizdoje atliko jo vardus sim- 
bolizuojančius mostus, dvidešimt vienas jaunuolis, įbrukę ietis tarp 
storų kamienų, persmeigė milžinišką garbinamos būtybės kūną. Ne 
iš visų Žaizdų ištryško kraujas, nes narvas buvo per didelis, ir ne visos 
ietys susmigo pakankamai giliai, tačiau skausmas įsiutino milžinišką 
augintinį. Tylą sudrebino tūžmingas riaumojimas. Žmonės išgąstingai 
atšlijo. 

"Tuo pat metu Braudas, Gornas ir Vurdas perpjovę vartus laikiusias 
virves ėmė ropštis medžių kamienais iki aptvaro viršaus. Braudas užsi- 
kabarojo pirmas, tačiau Gornas pirmas sugriebė paruoštą storą trum- 
pą rąstgalį. Iš skausmo paklaikęs urvinis lokys piktai riaumodamas 
atsistojo ant užpakalinių kojų ir nušleivojo link trijų vyrukų. Masyvi 
galva beveik siekė aukščiausius aptvaro kamienus. Prisiartinęs prie an- 
gos žvėris stumtelėjo vartus ir šie subyrėję į šipulius tėškėsi ant žemės. 
Narvas liko atviras! Šiurpus pašėlęs lokys ištrūko į laisvę! 

Ietimis ginkluoti medžiotojai skubiai išsirikiavo sudarydami apsau- 
ginį sparną tarp išerzinto gyvulio ir sunerimusių žiūrovų. Norą bėgti 
šalin vos įveikusios moterys stipriau suspaudė glėbiuose kūdikius, o 
didesnieji vaikai iš siaubo išplėtę akis prisispaudė prie motinų. Vyrai 
gniaužė ietis pasirengę šokti ginti bejėgių moteriškių ir persigandusių 


vaikų. Vis dėlto nė vienas sambūrio dalyvis nepajudėjo iš vietos. 

Kai sužeistas urvinis lokys išlapatavo pro atsivėrusią skylę baslių 
tvoroje, viršuje balansavę Braudas, Gornas ir Vurdas staigiai užšoko 
ant nieko panašaus nelaukusio meškino. Braudas atsistojo ant pečių, 
pasilenkė, įsikibo į snukio kailį ir stipriai trūktelėjo. Ant nugaros pa- 
taikęs Vurdas suėmęs susitaršiusius gaurus pakibo visu svoriu įtempda- 
mas apdribusią kaklo odą. Bendromis pastangomis abu vyrai privertė 
besipriešinantį padarą pražioti milžiniškus nasrus, o tada ant vieno 
peties raitas Gornas vikriai šonu įstūmė rąstą jam į dantis. Braudui 
atleidus gniaužtus lokys suspaudė žandikaulius sukąsdamas kvėpuoti 
trukdantį medgalį ir prarasdamas vieną ginklą iš savojo arsenalo. 

Vis dėlto vyrų taktika galutinai nenuginklavo įniršusio lokio. Žvė- 
ris persisukęs mostu pamėgino nubraukti šalin į kailį įsikibusius už- 
puolikus. Aštrūs nagai susmigo ant peties įsitaisiusiam vyrui į šlaunį, 
ir klykiantis jaunas medžiotojas atsidūrė monstro glėbyje. Po akimir- 
kos galingos letenos perlaužė stuburą ir priešmirtinis Gorno klyksmas 
staigiai nutrūko. Trūkčiojantis žuvusio jauno narsuolio kūnas šlepte- 
lėjo ant žemės, ir tą pat akimirką viena moteris žiūrovų gretose prati- 
sai suaimanavo. 

Lokys metėsi prie ietimis ginkluotų vyrų, kurie būriu pajudėjo jo 
link. Vienu galingos priešakinės kojos kryptelėjimu įsišėlęs gyvulys 
praretino jų gretas tris medžiotojus parblokšdamas, o ketvirtajam į 
koją suvarydamas nagus bei praplėšdamas raumenis iki pat kaulo. Iš 
skausmo susirietęs, šoko ištiktas vyras nepajėgė net rėkti. Kiti stumdy- 
damiesi apstojo aplink ir nutaikė ietis į paklaikusį žvėrį. 

Iš siaubo suakmenėjus Aila spaudė glėbyje Durką baimindamasi, 
kad lokys neprasibrautų iki žiūrovų, tačiau kai sužeistajam iš žaizdos 
pulsuodamas trykštelėjo kraujas, ji ėmė veikti negalvodama. Skubiai 
įbrukusi kūdikį Ubai moteris puolė į grumtynių sūkurį. Prasibrovusi 
pro susispietusius vyrus ji pusiau nešte, pusiau vilkte ištempė apdraskytą 
kovotoją iš trypčiojančios minios, palinkusi stipriai užspaudė arteriją, 


dantimis sukando savo apsiausto dirželio galą ir kita ranka jį perplėšė. 

Kai užveržusi koją ji ėmė šluostyti kraują kūdikio skepeta, pase- 
kusios Ailos pavyzdžiu pribėgo dar dvi gydytojos. Baimingai aplen- 
kusios grumtynių vietą moterys puolė jai padėti. Trise jos nunešė su- 
žeistąjį į urvą ir karštligiškai besistengdamos išgelbėti žmogaus gyvybę 
nė nepamatė, kaip milžiniška meška galų gale krito, užbadyta genties 
medžiotojų iečių. 

Vos tik nukautam urviniam lokiui sukniubus Gorno porininkė iš- 
trūko iš ją nuraminti mėginančių gentainių glėbio ir pripuolė prie ant 
žemės tysančio nenatūraliai persikreipusio kūno. Parkritusi moteris 
įsikniaubė į plaukuotą vyro krūtinę, paskui klūpodama atsilošė ir pa- 
klaikusiais mostais ėmė melsti žuvusiojo pakilti. Jos motinai ir Norgo 
moteriai mėginant nutempti vargšelę šalin prisiartino šamanai. Gar- 
biausias dvasininkas pasilenkė ir pakreipė gedinčiosios galvą į save. 

— Nesielvartauk dėl netekties, - užjaučiamai žvelgdamas gilia ruda 
akimi mostelėjo didysis šamanas. - Gornas sulaukė didžiausios įmano- 
mos garbės. Pati meška pasirinko jį palydovu į dvasių pasaulį. Jis bus 
didžiojo mūsų užtarėjo pagalbininkas. Urvinio lokio dvasia išsirenka 
tik pačius geriausiuosius ir narsiausiuosius. Lokio šventė kartu taps 
ir Gorno švente. Jo drąsa bei troškimas laimėti virs legenda, kuri bus 
pasakojama per kiekvieną genčių sambūrį. Kaskart su meška sugrįš ir 
Gorno dvasia. Jis lauks tavęs atkeliaujančios, idant galėtumėte vėl tap- 
ti pora, tačiau tu privalai būti tokia pat narsi, koks buvo jis. Atsikratyk 
sielvarto ir pasidžiauk kartu su anapilin keliaujančiu savo vyru. Šįva- 
kar didysis šamanas jį ypač pagerbs, kad jo narsą patirtų kiekvienas ir 
kad ji persiduotų genčiai. 

Jauna moteris akivaizdžiai stengėsi sutramdyti liūdesį ir pasistengti 
būti narsi, kaip reikalavo garbus dvasininkas. Ji nieku gyvu nenorėjo 
įžeisti porininko dvasios. Kažkodėl ir persikreipęs, neproporcingas 
vienaakis raganius nebeatrodė toks jau baisus. Su dėkingumu pažvel- 
gusi į jį moteris pakilo ir tvirtu žingsniu sugrįžo į vietą. Ji privalo išlikti 


stipri, juk didysis šamanas pasakė, jog Gornas jos lauks ir vieną dieną 

susitikę juodu vėl bus drauge. Jos sąmonė įsikibo į šį pažadą stengda- 
masi atsiriboti nuo neišmatuojamos tuštumos, kuri laukė šiame gyve- 
nime be mylimo žmogaus. 

Gorno porininkei sugrįžus vadų bei jų padėjėjų moterys įniko vik- 
riai dirti lokiui kailį. Kraujas buvo surinktas į dubenis ir šamanams 
Vyrai, moterys ir vaikai visi paeiliui priglausdavo lūpas ir ragavo dar 
šilto kraujo - gyvybinių meškos syvų. Motinos net kūdikiams pravėrė 
burneles ir pirštu užvarvino šviežio kraujo mažyliams ant liežuvių. Iš 
urvo pakviesta Aila ir kitos dvi gydytojos irgi gavo savo dalį, o stipriai 
nukraujavęs sužeistasis gurkštelėjo geroką gurkšnį, kuris turėjo atsta- 
tyti jo jėgas. Gerdami kraują visi susivienijo su Didžiuoju Lokiu, susie- 
jusiu juos į vieningą bendruomenę. 

Genties stebimos moterys sparčiai darbavosi. Jos rūpestingai nu- 
grandė storą specialiai nupenėto gyvulio poodinių riebalų sluoksnį. 
Magiškomis ypatybėmis pasižymintys išlydyti lokio taukai vėliau tu- 
rėjo būti išdalyti šamanams. Galva liko neatskirta nuo kailio, o kai visa 
mėsa atsidūrė nuo ryto kaitinamose akmenimis išklotose duobėse, ša- 
manų padėjėjai pakabino milžinišką kailį ant stulpų priešais urvą, iš 
kur negyvos jo akys stebės iškilmes. Urvinis lokys tapo garbės svečiu 
savo paties šventėje. Kailiui atsidūrus reikiamoje vietoje šamanai pakė- 
lė Gorno kūną ir oriai bei iškilmingai nunešė į tolimą urvo užkaborį. 
Jiems išėjus Brunas davė ženklą, ir minia pasklido į šalis. Atlikus visas 


reikiamas apeigas meškos dvasia buvo išlydėta kelionėn į anapilį. 


— Kaip jai pavyko nugalėti baimę? Niekas daugiau nedrįso prisiar- 
tinti, tačiau ji nepabūgo, - kalbėjo genties, kuriai priklausė sužeistasis, 
šamanas. - Tarytum iš anksto žinotų, kad meška jos nepalies, visai kaip 
pirmąją dieną. Manau, didysis šamanas teisus, lokys ją pripažino. Ji yra 
genties moteris. Mūsų gydytojos teigimu, ji išgelbėjo medžiotojui gy- 
vybę. Toji moteris ne tik gerai išmokyta, ji turi įgimtą talentą, tarytum 
būtų jį paveldėjusi. Tikiu, kad ji yra Izos giminės žinių paveldėtoja. 

Šamanai šnekučiavosi mažame urve kalno gilumoje. Juos gaubian- 
čią visišką tamsą sklaidė šviesos ratilai, skleidžiami degančių išdžio- 
vintų samanų dagčių, panardintų į lokio taukus negiliose lėkštelėse. 
Silpnų liepsnelių atšvaituose žybčiojo uolinėse sienose įsipynusių 
kristalų briaunos bei nuo lubų nukarę žvilgantys drėgni stalaktitai, 
primenantys niekada neištirpstančius varveklius, siekiančius susitikti 
su atvirkštiniais savo draugužiais, augančiais nuo grindų. Vienam ki- 
tam jau buvo pavykę susisiekti. Ištisus amžius besikaupiantys kalkingi 
lašai pamažu virto įspūdingomis, per vidurį susiaurėjusiomis kolono- 
mis, kylančiomis nuo grindų iki pat skliautuotų lubų. Vienas žemyn 
nutįsęs stalaktitas tik per plauką nelietė ilgesingai stypsančio bičiulio 
stalagmito, tačiau susijungimo jiems teks laukti dar kelis amžius. 

— Ji visus nustebino jau pirmą dieną, kai be jokios baimės prisiar- 
tino prie lokio, - pastebėjo kitas kerėtojas. - Bet ar ji dar turės laiko 


pasiruošti, jei priimsime jai palankų sprendimą? 

- Jeigu paskubėsime, laiko pakaks, — atsakė didysis šamanas. 

— Juk toji moteris gimė kitiems, kaip ji gali priklausyti genčiai? — 
nenusileido fleita grojęs dvasininkas. - Kiti nėra genties nariai ir nie- 
kada nebus. Tu sakei, esą ji atėjo pas jus jau paženklinta toteminiais 
randais, tačiau žymės nemoteriškos. Kodėl tu toks tikras, jog tai gen- 
ties žymės? Nė viena mūsų moteris neturi urvinio liūto totemo. 

— Aš nesakiau, kad ji jau gimė paženklinta, - argumentavo didysis 
šamanas. - Nejaugi tvirtinsi, jog urvinis liūtas negali pasirinkti mo- 
ters? Urvinis liūtas gali pasirinkti ką tinkamas. Mergaitę mes radome 
leisgyvę, Iza sugrąžino ją į gyvenimą. Ar, tavo manymu, maža mergaitė 
gali išsigelbėti nuo urvinio liūto, jei jos nesaugo pastarojo dvasia? Liū- 
tas paženklino, todėl nėra jokių abejonių. Ant jos kojos - toteminės 
genties žymės, niekas to nepaneigs. Dėl ko daugiau ji būtų pažymėta 
taip, jeigu jai nebūtų lemta tapti genties moterimi? Kodėl taip nuti- 
ko, nežinau, aš netvirtinu suprantąs dvasių elgesį ir jų tikslus. Lokio 
padedamas kartais bandau juos suprasti ir paaiškinti. Ar kuris nors iš 
jūsų sugeba daugiau? Gali pasakyti tik tiek: ritualas jai pažįstamas, Iza 
perdavė jai raudonajame maišelyje laikomų šaknų paslaptį. Iza nebū- 
tų pasakojusi, jeigu Aila nebūtų jos duktė. Mums nereikia atsisakyti 
ritualo. Visus šiuos argumentus aš jau buvau pateikęs jums anksčiau. 
Dabar telieka nuspręsti, bet sprendimą privalote priimti greitai. 

— "Ivirtinai, girdi, tavo gentis mano, jog ją lydi sėkmė, - mostelėjo 
Norgo šamanas. 

— Veikiau sėkmė lydi ne ją pačią, ji neša sėkmę. Nuo tada, kai ją ra- 
dome, mums nepaprastai sekėsi. Drugas laiko ją ypatingu mus globo- 
jančių dvasių ženklu. Ko gero, pačią moterį irgi lydi savotiška laimė. 

— Išties gerokai keista iš kitų kilusią moterį vadinti gentaine, - pa- 
komentavo vienas iš susirinkusiųjų. 

— Ji šiandien atnešė mums sėkmę, jaunasis medžiotojas liko gy- 
vas, - pasakė sužeistojo genties šamanas. — Aš sutinku, būtų gaila ne- 


paragauti Izos gėrimo, jei neprivalome jo atsisakyti. 

Keli kiti pritariamai linktelėjo. 

— O ką pasakysi tu? - kreipėsi didysis šamanas į antrąjį pagal ran- 
gą dvasiškį. - Ar, tavo manymu, meška supyks, jei Aila ruoš ritualinį 
gėrimą? 

Visų galvos pasisuko jo pusėn. Svarus galingojo šamano prieštara- 
vimas galėjo nusverti kitų kerėtojų nuomonę. Jam griežtai atsisakius 
dalyvauti visų kitų pritarimo nepakaktų. Sprendimas turėjo būti vien- 
balsis, negalėjo likti nė vieno priešiškai nusiteikusio nario. Jis susimąs- 
tęs nuleido akis žemyn, paskui pažvelgė į kiekvieną vyrą iš eilės. 

— Meška gali dėl to supykti, gali ir nesupykti. Aš nesu tikras. Kaž- 
kodėl ji man kelia šiokį tokį nerimą. Visi kiti akivaizdžiai nelinkę at- 
sisakyti ritualo, todėl, atrodo, derėtų leisti jai ruošti gėrimą. Vis dėlto 
mieliau rinkčiausi tikrąją Izos dukterį, nors toji ir jauna. Jeigu visi kiti 
sutinka, aš nepareikšiu prieštaravimo. Netrukdysiu priimti sprendi- 
mo, nors man jis ir nepatinka. 

Didysis šamanas nužvelgė visus paeiliui ir sulaukė pritariamo link- 
telėjimo. Pastangomis atsistoti užmaskavęs palengvėjimo atodūsį luo- 
šys skubiai iššlubčiojo iš kambarėlio. Jis nuklibikščiavo koridoriais, ku- 
rie praplatėję virto salėmis, o paskui — vėl siaurais, akmeninių lempų 
apšviestais tuneliais. Artėjant prie genties gyvenamųjų patalpų lempas 
pakeitė trumpesniais intervalais susmaigstyti deglai. 

Aila sėdėjo priešakiniame urve šalia sužeistojo. Jos glėbyje snaudė 
Durkas, o šalimais rymojo Uba. Vyro porininkė irgi budėjo čia pat 
stebėdama miegantį medžiotoją ir kartkartėmis dėkingomis akimis 
dirstelėdama į Ailą. 

— Aila, paskubėk, privalai pasiruošti. Liko labai mažai laiko, — 
mostelėjo šamanas. —. Turėsi darbuotis sparčiai, bet nepraleisti nė 
menkiausios smulkmenos. Kai būsi pasirengusi, ateik pas mane. Uba, 
nunešk Durką Ogai, kad pamaitintų, Aila neturės kada. 

Apstulbintos staiga pasikeitusių planų abi įsistebeilijo į raganių. 
Tik po kelių akimirkų suvokusi, ką šis pasakė, Aila linktelėjo ir nubė- 

go prie ugniavietės į antrąjį urvą pasiimti švaraus apsiausto. Šamanas 
atsisuko į jauną moterį, susirūpinusiu žvilgsniu stebinčią miegantį po- 
rininką. 

— Didysis šamanas norėtų sužinoti, kaip laikosi jaunas medžioto- 
jas. “ 

— Anot Aijos, jis gyvens ir tikriausiai netgi vaikščios. Bet jo koja 
niekada neatgaus ankstesnio tvirtumo. 

Aila ir Uba bemaž nesuprato kitokiu dialektu kalbančios moters 
kasdienių gestų, tad susišnekėti joms pavykdavo tik oficialiąja kalba, 
tačiau šamanas turėjo kur kas daugiau patirties ir geriau suprato kitų 
genčių šnekamuosius ženklus, tačiau norėdamas pabrėžti savo žodžių 
svarbą prabilo formaliai: 

— Šamanas pageidautų sužinoti, koks yra šio vyro totemas. 

— Kalnų ožys, - ženklu atsakė ji. 

— Ar šis vyras ant kojų stovėjo taip pat tvirtai, kaip ir jo globėjas? — 
paklausė senolis. 

— Kaip tik taip apie jį kalbėdavo gentainiai. Tačiau šiandien šiam 
vyrui vikrumo pritrūko, ir aš nebežinau, kaip jam reikės gyventi. O 
jeigu jis niekada nebegalės vaikščioti? Kaip jis medžios? Kaip aprū- 
pins mane? Kuo galėtų užsiimti medžioti nepajėgiantis vyras? — įtam- 
pos nukamuota jauna moteris, bemaž apimta isterijos, užsimiršusi vėl 
prabilo savo genties šneka. 

— Jaunuolis gyvas ir tai yra svarbiausia, - raminamai ištarė didysis 
šamanas. 

— Bet jis išdidus. Jei negalės medžioti, jis ims gailėtis, kad nemirė. 
Jis buvo geras medžiotojas ir galbūt vieną dieną būtų tapęs vado pa- 
dėjėju. Dabar veikiausiai niekada nebeužims šios padėties, o tik praras 
turėtą poziciją. Ką jis tuomet darys? — ėmė rypuoti nelaimingoji. 

— Moterie! — apsimestinai griežtai mostelėjo šamanas. - Meškos 
išrinktieji statuso nepraranda. Jis jau įrodė savo vyriškumą ir vos neiš- 


keliavo kartu su lokiu į kitą pasaulį. Didžiojo Lokio dvasia nesirenka 

bet kurio. Urvinis lokys nusprendė leisti jam pasilikti, tačiau tavo po- 
rininkas liko paženklintas. Šiam vyrui teko garbė nuo šiol laikyti meš- 
ką savo totemu, jo randai taps naujojo totemo ženklais, kuriais jis galės 
pelnytai didžiuotis. Jis pasirūpins tavimi. Didysis šamanas kreipsis į 
tavo vadą, tavasis vyras turi teisę gauti kiekvieno laimikio dalį. O jei 
pasveikęs įstengs vaikščioti, tuomet vėl pajėgs medžioti pats. Galbūt 
nebebus toks vikrus kaip kalnų ožys, o vaikščios sunkia meškos eisena, 
tačiau medžioti ši jam nekliudys. Didžiuokis juo, moterie, didžiuokis 
Lokio išrinktuoju. 

— Jis yra Lokio išrinktasis? - pagarbos sklidinomis akimis pakarto- 
jo moteris? - Urvinis lokys - jo totemas? 

— Kalnų ožys irgi. Jį globos abu, - paaiškino dvasininkas ir tada 
pastebėjo po moters apsiaustu pūpsantį pilvuką. Nieko stebėtino, kad 
ji tokia susikrimtusi, suprato kerėtojas. - Ar moteris turi vaikų? 

— Ne, bet gyvybė jau pradėta. Tikiuosi susilaukti sūnaus. 

— Esi gera moteris ir gera porininkė. Pabūk šalia jo. Kai pabus, per- 
duok jam didžiojo šamano žodžius. 


Moteriškė linktelėjo ir pažvelgė į pro šalį nuskubėjusią Ailą. 


Šalia šeimininkų genties urvo tekanti upė pavasarį virsdavo nuož- 
miu pašėlusiu srautu, su šaknimis raunančius medžius, atplėšiančiu 
didžiulius uolienų luitus ir ridenančiu juos nuo kalno žemyn. Rudenį 
ji irgi nestokojo jėgos ir netgi ramiuoju laikotarpiu plačiu akmenuotu 
žemaslėniu plūstantis bei kunkuliuojantis ledyno polaidžio vanduo 
išlikdavo žalsvai drumzlinas. Vos atvykusios Aila su Uba ištyrinėjo 
urvo apylinkes ieškodamos dezintekuojančių augalų, kuriais galėtų 
pasinaudoti prausdamosi, jei kartais kuri nors viena būtų pakviesta 


dalyvauti apeigose. 

Virpėdama iš susijaudinimo Aila skubiai prisikasė putoklių šaknų, 
asiūklių bei raudonšaknių burnočių. Belaukiant, kol iš augalų išvirs 
prausimuisi naudojamas parazitus naikinantis nuoviras, skrandis su- 
simezgė į kietą mazgą. Žinia, jog jai leista dalyvauti rituale, pasklido 
žaibo greitumu. Šamanų palankumas visūs paskatino nauju žvilgsniu 
pažvelgti į kitiems gimusią genties moterį. Pagarba jai gerokai išaugo. 
Žmonės tarytum gavo patvirtinimą, kad ji išties yra Izos duktė, aukš- 
čiausią padėtį užimanti gydytoja. Genties, kuriai priklausė keli Zougo 
giminaičiai, vadas iš naujo apsvarstė kategoriškai atmestą galimybę ją 
priimti. Galbūt Zougo rekomendacijos vis dėlto šio to vertos, svarstė 
jis. Gal kuris nors vyras sutiktų paimti ją į antrosios porininkės vietą? 
Turėti talentingą gydytoją visuomet pravartu. 

"Tačiau susirūpinusi, į darbą pasinėrusi Aila aplink sklandančių ko- 
mentarų nepastebėjo. Ją ne šiaip griaužė rūpestis, ją ėmė siaubas. Aš 
negaliu to daryti, klykė mintyse, bėgdama prie upelio. Liko per mažai 
laiko, nespėsiu pasiruošti. Kas bus, jei ką nors užmiršiu? Jei padarysiu 
klaidą? Užtrauksiu gėdą Krebui, Brunui ir visai genčiai. 

Šaltutėlis nuo ledyno atitekančios upės vanduo išėjo jai į naudą nu- 
ramindamas įtemptus nervus. Atsisėdusi ant akmens ir tvarkydamasi 
lengvo vėjelio džiovinamus plaukus jaunoji gydytoja dar labiau atsipa- 
laidavo žvelgdama į pamažėle vis tamsėjančiu besileidžiančios saulės 
purpuru nudažytą kalno viršūnę. Plaukams dar galutinai neišdžiūvus 
ji vėl pasikabino ant kaklo amuletą ir apsisiautė švariu apsiaustu. Su- 
sikaišiojusi į klostes įrankius pasiėmė senąjį drabužį ir nudūmė atgal 
prie urvo. Prasilenkdama su Durką nešiojančia Uba skubiai linktelėjo 
mergaitei. 

Neklaužadų, kruvinojo urvinio lokio ritualo įaudrintų vaikų be pa- 
liovos trukdomos moterys darbavosi kaip pašėlusios. Mažieji nebuvo 
pratę vaikščioti alkani, gardžių kvapų be atvangos kurstomas alkis dar 
labiau juos suerzino, o kadangi motinos buvo užsiėmusios, jų atžalos 


įsiautėjusios ėmė krėsti išdaigas, nors griežtai auklėjami genties vaikai 

retai kada elgdavosi nederamai. Keli berniukai pastvėrę iš narvo nu- 
pjautas virves apsirišo jomis rankas vaidindami, neva dėvi garbės ženk- 
lus. Kiti, ne tokie greiti, pamėgino juos atimti, ir galiausiai visi ėmė susi- 
kibę raičiotis aplink laužus. Kai šis žaidimas įsipyko, berniūkščiai įniko 
erzinti mergaites, kurioms derėjo prižiūrėti verkšlenančius mažuosius 
broliukus bei sesutes, kol šios pradėjo juos gainiotis arba nuskubėjo 
skųstis motinoms. Aplink viešpatavo triukšmas ir visiška sumaištis. Net 
kartkartėmis nuskambantis rūstus kurios nors moters porininko per- 
spėjimas bemaž nė kiek neapmaldydavo įsidūkusių paauglių. 

Alkis kamavo ne tik vaikus. Didžiuliais kiekiais ruošiamas maistas 
dirgino ir suaugusiųjų skonio receptorius, džiugų jaudulį didino artė- 
jantis didžiosios puotos bei apeigų vakaras. Viršum ugnies pakabin- 
tuose odos katiluose kunkuliavo kalnai laukinių batatų, baltų, krak- 
molingų duoninių šaknų bei žemės riešutų. Garavo su įvairiausiais 
prieskoniais ruošiami smidrų, lelijų šaknų, laukinių svogūnų, pupų 
bei nedidukų moliūgų pagardai. Į šūsnis suverstus švariai nuplau- 
tus laukinių salotų, varnalėšų, balandų bei kiaulpienių lapus derėjo 
patiekti žalius su paskutinę akimirką pasūdytu karštu lokio taukų ir 
prieskonių padažu. 

Kiekviena gentis turėjo ypatingąjį patiekalą. Viena itin gardžiai ga- 
mindavo svogūnų, grybų ir apskritų žalių saldžialapių pupų troškinį, 
pagardintą slaptu prieskonių mišiniu bei uždarytą džiovintomis elni- 
nėmis šiurėmis. Kita atsigabendavo tik jų urvo apylinkėse augančių 
pušų kankorėžių, kuriuos pakaitinus išbyrėdavo neregėto gardumo 
riešutėliai. 

Norgo gentis skrudino žemutiniuose šlaituose rinktus kaštainius 
ir gamino neprilygstamą, ilgai ir lėtai verdamą tirštą padažą iš su- 
smulkintų buko riešutų, kepintų grūdų bei mažų kietų saldžiarūgščių 
obuolių gabalėlių. Plačiu spinduliu aplink urvą neliko, ko gero, nei 
vienos šilauogės, nei putino uogos, o iš žemesniųjų laukymių buvo iš- 


rinktos visos avietės ir gervuogės. 

Bruno genties moterys keletą dienų gliaudė ir smulkino atsiga- 
bentas džiovintas giles. Gautus miltus kulinarės supylė į smėlyje prie 
upės išraustas negilias duobutes ir gausiai perpildamos juos vandeniu 
pamažu pašalino kartumą. Vėliau išmirkusi tešla virto plokščiais pa- 
plotėliais, kurie buvo kaip reikiant išmirkyti klėvų sirupe ir išdžiovinti 
saulės atokaitoje. Šeimininkų gentis ankstyvą pavasarį irgi prisileis- 
davo klevų sulos, kurią vėliau ištisas dienas kaitindavo, tad pastebėję 
pažįstamus beržo žievės indus, kuriuose paprastai buvo laikomas kle- 
vų cukrus bei sirupas, rimtai susidomėjo. Paragavusios lipnių, saldžių 
gilių pyragėlių Norgo genties moterys nusprendė vėliau pamėginti 
pasigaminti šio gardumyno pačios. 

Durką viena akimi stebinti Uba talkino plušančioms moterims ir 
žvelgdama į gausybę įvairiausio maisto patylom stebėjosi, kas ir kada 


įstengs visa tai suvalgyti. 


Į tamsą kylantys tiršti laužų dūmai susitvenkę it miglos šydas den- 
gė žvaigždėmis nusagstytą dangaus skliautą. Nuo planetos nusigręžęs 
jaunas mėnuo savo šviesą siuntė į kosmoso platybes, tad aplinkinius 
miškus gaubiančią tamsumą šalia urvo prasklaidė tik šokčiojančių 
liepsnų atšvaitai. Nuo ugnies nukeltas maistas stovėjo šalia, kad ne- 
atauštų, dauguma moterų nuėjo į urvą pasikeisti apdarų bei atsipūsti 
prieš didžiąją puotą. 

Tačiau jaudulys įveikė nuovargį, neleisdamas joms ilgai užsibūti 
viduje. Aikštelę priešais urvą pamažu užpildė šurmuliuojanti minia, 
nekantriai laukianti šventės bei apeigų pradžios. Angoje pasirodžius 
šamanams ir jų padėjėjams susirinkusieji nuščiuvo ir stumdydamiesi 
stengėsi užimti kuo geresnes vietas. Iš pažiūros atrodė, jog žiūrovai įsi- 


taisė kaip pakliuvo, tačiau, nors rangai čia ir nebuvo svarbūs, susėdant 

reikėjo atsižvelgti į tarpusavio ryšius, deramai pasirinkti kaimynus 
iš priekio, už nugaros ir iš šonų. Taigi paskutinėmis minutėmis, kai 
žmonės stengėsi rasti kuo patogesnę vietelę nepažeisdami savitarpio 
santykių, kildavo šioks toks sąmyšis. 

Priešais juodą kiaurymę kalne suliepsnojo iškilmingai užkurtas di- 
džiulis laužas. Nuritinus viršutinius akmenis po šamanų duoto ženklo 
šeimininkų bei kelių kitų labiausiai gerbiamų genčių vadų moterys 
iškėlė iš duobių minkštutėles milžiniškas šlaunis. Brunas išdidžiai iš- 
pūtė krūtinę matydamas priešakyje žengiančią Ebrą. 

Kai šamanai galiausiai leido Ailai dalyvauti rituale, svarstyklių lėkš- 
tė pakrypo Bruno naudai. Jis kartu su visa gentimi šiemet pirmavo dar 
ryškiau nei ankstesniais kartais. Nors daugelis iš pradžių nenorėjo tuo 
tikėti, aukšta šviesiaplaukė moteris pasirodė besanti tikra genties narė, 
autoritetingos gydytojų giminės atstovė bei Izos įpėdinė. Paaiškėjo, 
jog užsispyrėliškai ir atkakliai savo nuomonės laikęsis Brunas buvo tei- 
sus ir vykdė tikrąją meškos valią. Net ir trumputė dvejonės akimirka 
būtų neleidusi jo prestižui pakilti iki tokių aukštumų ir patirti dabar- 
tinį sėkmės saldumą. 

Dvišakiais pagaliais traukiant mėsą pakilo debesys kvapių garų, ir 
visų skrandžiai ėmė urgzti. Nieko nelaukdamos kitos moterys įnešė 
rietuves medinių bei kaulinių lėkščių ir ėmė krauti į didelius dubenis 
tiek ilgai ruoštą maistą. Braudas ir Vurdas, laikydami plačius padėklus, 
žengė į priekį ir atsistojo priešais didįjį šamaną. 

- Ši Lokio šventė kartu rengiama ir Gorno garbei, kurį urvinis 
lokys pasirinko savo palydovu. Gyvendamas Norgo gentyje Didy- 
sis Lokys matė, jog jo globojami žmonės neužmiršo gautų pamokų. 
Puikiai pažinęs Gorną glabėjas nusprendė, jog šis vyras vertas tapti jo 
padėjėju. Braudai ir Vurdai, jūs už savo drąsą, jėgą bei ištvermę buvo- 
te išrinkti parodyti didžiajai dvasiai, kokie narsuoliai sudaro Urvinio 
lokio gentį. Jis išmėgino jus savo galybe ir liko patenkintas. Jūs šauniai 


pasirodėte ir nusipelnėte garbės patiekti jam paskutinįjį valgį, kuriuo 

jis dalysis su gentimi, kol sugrįš iš dvasių pasaulio. Tegul meškos dvasia 
visur ir visad lydi mus. 

Du jaunuoliai praeidami pro kiekvieną moterį, stovinčią šalia 
maisto pilnų dubenų, iš kiekvieno išsirinko po gardžiausią kąsnelį, 
neimdami tik mėsos. Narve laikomo urvinio lokio žmonės niekada 
nešerdavo mėsa, nors gyvendami laisvėje šie gyvūnai progai pasitai- 
kius susigundydavo ja pasmaguriauti. Padėklai buvo padėti priešais 
ant stulpų ištemptą lokio kailį. 

Jiems atsitraukus šamanas pratęsė: 

- Jūs gėrėte jo kraujo, dabar suvalgykite jo kūno ir susivienykite su 
Lokio dvasia. 

Pastarasis palaiminimas reiškė puotos pradžią. Braudas su Vurdu 
gavo po pirmąją lokio mėsos porciją, o tada ėmė krautis kitą maistą 
į savo lėkštes. Jų pavyzdžiu pasekė visi šventės dalyviai. Visiems susė- 
dus pasimėgauti valgiu aplink girdėjosi tik pasitenkinimo atodūsiai ir 
čepsėjimas. Vegetarišku maistu nupenėto lokio mėsa buvo minkšta ir 
riebi. Žmonės pasigardžiuodami kirto kruopščiai paruoštas daržoves, 
vaisius bei grūdus, kuriuos dar labiau pagardino alkis. Šventė pateisi- 
no visus lūkesčius. 

— Aila, kodėl nevalgai? Juk žinai, kad visą mėsą būtina suvalgyti 
Šįvakar. 

- Žinau, Ebra, bet aš nesu alkana. 

— Aila nervinasi, - čiaumodama pilna burna mostelėjo Uba. - 
Džiaugiuosi, kad jie pasirinko ne mane. Maistas be galo skanus, būtų 
gaila, jei susijaudinusi negalėčiau nė kąsnio praryti. | 

— Vis tiek suvalgyk bent truputį mėsos. Privalai užkąsti. Ar pasė- 
mei Durkui sultinio? Jam irgi reikėtų jo paragauti, kad susivienytų su 
gentimi. 

— Daviau truputėlį, bet suvalgė nedaug. Oga ką tik jį papenėjo. 
Oga, ar Grevas vis dar alkanas? Mano krūtys tokios pilnos, kad net 
skauda. 

— Būčiau palaukusi, bet juodu abu norėjo valgyti. Galėsi pamaitin- 
ti juos rytoj. 

— Rytoj mano pieno, ko gero, užteks ir jiems, ir dar bent dviem 
mažyliams. Šį vakarą jie jau nieko nebenorės, tik saldžiai miegos. Ra- 
minamasis durnaropių nuoviras jau paruoštas. Kai vėl praalks, pir- 
miausia pagirdyk šia arbata, kad greičiau užmigtų. Uba pasakys, kiek 
gėrimo galima duoti, o aš visiems pavalgius turėsiu susitikti su Krebu 
ir sugrįšiu tik ritualui pasibaigus. 

— Per ilgai neužsibūk. Kai vyrai sueis į vidų, prasidės mūsų šokis. 
Kai kurios gydytojos ritmą muša neprilygstamai. Moterų šokiai per 
genčių sambūrio šventę būna išties įspūdingi, - mostelėjo Ebra. 

— Aš dar nemoku gerai groti. Iza mane šiek tiek pamokė ir dar Nor- 
go genties gydytoja parodė, kaip reikia mušti ritmą, tačiau nesu visai 
įgudusi, - prisipažino Aila. 

— Tu gydytoja tapai visai neseniai, mokydama tave Iza kur kas dau- 
giau dėmesio skyrė gydymo magijai, o ne ritmams, tačiau muzika irgi 
yra magija, - sugestikuliavo Ovra. - Gydytojos privalo labai daug ži- 
noti bei mokėti. 

— Norėčiau, kad Iza būtų čia, - mostu pratarė Ebra. - Džiaugiuosi, 
kad šamanai galų gale tave pripažino, Aila, bet aš ilgiuosi Izos. Keista 
ir gaila, kad jos nėra šalia. 

- Aširgi norėčiau, kad ji čia būtų, - palingavo Aila. - Baisiai nėno- 
rėjau jos palikti. Ji serga kur kas sunkiau negu parodo. Tikiuosi, dažnai 
šildosi saulės atokaitoje ir ilsisi. 

— Kai ateis metas iškeliauti į anapus, ji išeis. Dvasioms pašaukus, 
niekas jos nebesulaikys, - pastebėjo Ebra. 

Nors naktis buvo šiltą, Aila nusipurtė, persmelkta staigios nelaimės 
nuojautos, apimta slogaus jausmo, panašaus į šiltos vasaros pabaigą 
pranašaujantį vėsaus vėjo gūsį. Šamanui davus ženklą jaunoji gydytoja 
vikriai pakilo, tačiau žingsniuodama urvo link vis dar negalėjo atsikra- 


tyti ją apėmusio sunkumo. 

Nuo ilgo naudojimo baltomis apnašomis pasidengęs, iš kartos į 
kartą perduodamas Izos dubenėlis gulėjo ant kailio Ailos guolyje, kur 
ir buvo jį padėjusi. Ji išsiėmė iš medicinos krepšio raudonai nudažytą 
kapšelį, išbėrė jo turinį ir ėmė apžiūrinėti šaknis deglų šviesoje. Nors 
Iza daugybę kartų aiškino, kaip atrinkti žeikiamą kiekį, Aila vis dar 
dvejojo, kiek tiksliai šaknų panaudoti ruošiant gėrimą dešimčiai šama- 
nų. Gėrimo stiprumas priklausė ne tik nuo šaknelių kiekio, bet ir nuo 
dydžio bei augalo brandos. 

Jaunoji moteris niekada nematė, kaip jį ruošia Iza. Gydytoja ne 
sykį kartojo, esą gėrimas pernelyg vertingas ir šventas, todėl nevalia jo 
gaminti norint tik pasipraktikuoti. Dukterys paprastai išmokdavo ga- 
mybos meno stebėdamos motinas, klausydamos dažnų paaiškinimų ir 
kartu pasiremdamos įgimtomis žiniomis. Tačiau Aila gimė ne gentyje. 
Ji išsirinko keletą šaknelių, paskui pasvarsčiusi pridėjo dar vieną norė- 
dama užsitikrinti, kad magija bus išties veiksminga. Paskui patraukė 
prie šalia urvo angos stovinčių šviežio vandens indų, kur Krebas buvo 
liepęs laukti, ir ėmė stebėti prasidėjusį ritualą. 

Sutratėjo mediniai būgnai, prie kurių prisijungė iečių drūtgalių 
dunksėjimas ir į ilgą tuščiavidurį rąstą mušamas staccato. Patarnauto- 
jai vaikščiojo tarp vyrų, nešini durnaropių arbatos indais, ir atsigėrę šie 
ėmė judėti muzikos ritmu. Moterys liko stovėti antrame plane, jų lai- 
kas dar nebuvo atėjęs. Nerimo kamuojama susirūpinusi Aila, apsisiau- 
tusi laisvai nukarusiu drabužiu, laukė nejudėdama iš vietos. Vyrams 
šokant vis siautulingiau ji svarstė, kiek dar laiko turės lūkuriuoti. 

Pajutusi ant peties uždėtą ranką Aila pašoko - ji nė neišgirdo, kaip 
šamanai atžingsniavo iš urvo gilumos. Tačiau atpažinusi Krebą leng- 
viau atsiduso. Kerėtojai tylutėliai išėjo laukan ir apsupo lokio kailį. 
Didysis šamanas atsistojo priešakyje, ir žvelgiant iš patogios stebėjimo 
vietos jai trumpam susidarė įspūdis, tarytum burną pražiojęs urvinis 
lokys ketina užpulti luošą senuką. Tačiau visa tai tebuvo tik iliuzija — 


viršum dvasininko sustingęs milžiniškas žvėris pavojaus nebekėlė. 

Ji pastebėjo, kaip didysis raganius davė ženklą mediniais instru- 
mentais grojantiems padėjėjams. Sulig dar vienu ryškesniu trinktelė- 
jimu muzika nutilo ir vyrai pakėlę galvas šiek tiek apstulbo, pamatę 
išsirikiavusius šamanus ten, kur vos prieš akimirką dar nebuvo nė gy- 
vos dvasios, arba bent jau atrodė, kad nebuvo. Netikėtas kerėtojų pa- 
sirodymas irgi tebuvo tik iliuzija, ir dabar jaunoji gydytoja jau žinojo, 
kokiu būdu dvasininkai ją sukūrė. 

Šamanas palaukė, kol visų dėmesys laukiamai nukryps į apeiginės 
ugnies nušviestą, dvasininkų apsuptą milžinišką urvinio lokio figūrą. 
Žvelgdamas į kitą pusę jis davė nepastebimą ženklą, kurio laukė Aila. 
Ji nusimetė drabužį, pripylė į dubenį vandens ir gniauždama saujoje 
šaknis, giliai atsikvėpusi, žengė link vienaakio vyro. 

Ailai įžengus į šviesos ratą visi išgąstingai aiktelėjo. Apsigaubusi 
ilga virve sujuostu, laisvu apsiaustu su daugybe klosčių bei kišenių, 
elgdamasi kaip visos kitos moterys ji pamažu pradėjo atrodyti kaip 
viena iš jų. Tačiau be maskuojančio plataus apdaro atsiskleidė tikra- 
sis jos pavidalas, sudarantis ryškų kontrastą genties moterims. Kresni, 
apskriti visų jų — vyrų ir moterų - kūnai panėšėjo į statinaites, o Aila 
buvo liekna. Žvelgiant į liauną figūrą iš šono pūpsojo tik pienu pri- 
tvinkusios krūtys. Net ant nuogo kūno išvedžioti raudoni bei juodi 
ratilai ir linijos nepaslėpė liemens susiaurėjimo, apskritų šlaunų, ilgų, 
tiesių rankų bei kojų. 

Atsikišusio žandikaulio neturintis veidas aukšta kakta kartu su 
maža nosele dabar visiems atrodė dar labiau plokščias negu anksčiau. 
Iki pusės nugaros siekiantys tankūs šviesūs plaukai nuo ugnies atšvaitų 
mirguliavo auksu ir bangomis gaubė negražios, svetimos jaunos mo- 
ters galvą it savotiškai nuostabi karūna. 

Tačiau labiausiai stulbino jos ūgis. Kai ji susikūprinusi vaikščio- 
davo skubiu, krypuojančiu žingsniu arba sėdėdavo kuriam nors vy- 
rui prie kojų, aplinkiniams pastarasis skirtumas pernelyg nekrisdavo 


į akis, tačiau moteriai atsistojus priešais raganių jis tapo akivaizdus. 

Palenkusi galvą ji žvelgė tiesiai į šamano pakaušį iš viršaus. Aila buvo 
gerokai aukštesnė už patį aukščiausią genties vyrą. 

Šamanas atliko ištisą seriją formalių mostų prašydamas šalia vis dar 
plevenančios dvasios apsaugos. Jam baigus Aila susibruko į burną kie- 
tas sudžiūvusias šaknis. Kramtyti jai sekėsi sunkiai, kadangi neturėjo 
genties žmonėms būdingo žandikaulio ir didelių tvirtų dantų. Nors Iza 
buvo perspėjusi nieku gyvu nepraryti nė lašelio burnoje susiformavusių 
sulčių, jai nepavyko to išvengti. Jaunoji gydytoja nežinojo, kiek tiksliai 
laiko reikia minkštinti šaknis, tačiau jai ėmė atrodyti, tarytum kramtė 
jau ištisą amžinybę. Kai pagaliau išspjovė susmulkintą masę, mažumėlę 
sukosi galva. Paskui maišė vandenyje pasklidusią tyrę sename šventame 
dubenyje, kol skystis įgavo balzganą spalvą, o tada įteikė indą Guvui. 

Šamanų padėjėjai laukė, kol ji baigs doroti šaknis, laikydami ranko- 
se stiprios durnaropių arbatos dubenis. Guvas perdavė iš Ailos gautą 
balto gėrimo pilną indą šamanui, paskui pakėlęs savąjį dubenį įteikė 
Ailai, o kiti kerėtojų mokiniai įteikė savo genčių gydytojoms. Įvyko 
ritualinis apsikeitimas. Didysis šamanas gurkštelėjo jos gėrimo. 

— Stiprus, - dvasininkas perspėjamai mostelėjo Guvui. - Duok po 
mažą gurkšnelį. 

Guvas linktelėjo ir perėmęs dubenį prisiartino prie antrojo pagal 
rangą šamano. 

Aila su kitomis gydytojomis nunešė arbatos indus laukiančioms 
moterims ir kiekvienai iš jų bei vyresnėms mergaitėms leido atsigerti 
po tam tikrą skysčio kiekį. Aila ištuštino ant dugno likusias nuosėdas, 
tačiau jau ir iki tol jautėsi keistai atitolusi, tarytum dalelė jos atsiskyru- 
si stebėtų įvykius iš kitos vietos. Kelios vyresnės gydytojos pasiėmusios 
medinius būgnus ėmė mušti moterų šokio ritmą. Aila vis labiau žavė- 
damasi stebėjo, kaip juda lazdelės, kurių kiekviena skleidė tikslų ryškų 
garsą. Norgo genties gydytoja pasiūlė apskritą būgną jai. Iš pradžių ji 
įsiklausiusi ėmė atsargiai pritariamai barbenti, bet netrukus įsijautė ir 


įsiliejo į ritmą. 

Laikas prarado prasmę. Kai pakėlė akis, vyrų nebebuvo, o moterys 
erotiškai sukosi siautulingu ratu. Ją apėmė noras prisijungti. Numetu- 
si būgną palydėjo akimis keliskart apsisukusį instrumentą, kol šis su- 
stojo. Dėmesį patraukė dubenį primenanti jo forma. Ji pagalvojo apie 
Izos jai patikėtą vertingą relikviją, prisiminė, kaip stebeilydama į balz- 
ganą skystį maišydama vis suko ir suko jį pirštu. Kur Izos dubuo? Kas 
jam nutiko? Šis klausimas ėmė suktis galvoje, Ailą apniko nerimas. 

Prieš akis iškilo Izos veidas, susitvenkė ašaros. Izos dubuo. Aš pa- 
mečiau nuostabųjį senovinį Izos dubenį, kurį ši gavo iš motinos ir ku- 
ris keliavo iš kartos į kartą ištisus amžius. Vaizduotėje ji išvydo Izą, už 
jos stovinčią dar vieną Izą ir dar vieną, ir dar... išsirikiavusių gydytojų 
eilė driekėsi į paslaptingą tolimą praeitį, ir kiekviena laikė baltomis 
nuosėdomis pasidengusį nuostabųjį dubenį. Moterys pamažu išnyko, 
ir jos vaizduotės akys susitelkė į indą. Staiga dubuo perskilo per vidurį 
ir pasidalijo į dvi dalis. Ne! Ne! It paklaikusi suklykė ji viduje. Privalau 
tučtuojau rasti Izos šventenybę. 

Ji klupdama prasibrovė pro moteris ir nusvirduliavo link urvo. 
Ištisą amžinybę naršė tarp kaulinių lėkščių ir medinių dubenėlių su 
sustingusiais vaišių likučiais ieškodama to vienintelio neįkainojamo 
indo, kol galiausiai pasidavė viliojančiai miglotų šviesų iš vidaus išryš- 
kintos urvo angos traukai. Staiga kažkas pastojo kelią, ir ji įkliuvo į 
šiurkštų plaukuotą glėbį. Moteris kilstelėjo akis ir aiktelėjo. Iš viršaus 
žvelgė šiurpus milžiniškas prasižiojęs snukis. Atsitraukusi atatupsta 
Aila pasileido link kviečiamai žiojinčio įėjimo į urvą. 

Vos įžengus į vidų žvilgsnis užkliuvo už balto daikto, gulinčio ša- 
lia tos vietos, kur laukė šamano signalo. Jaunoji gydytoja atsiklaupė ir 
suėmusi abiem rankom atsargiai pakėlė Izos dubenį. Ant dugno kartu 
su susmulkinta šaknų mase teliūskavosi keli balzgano skysčio lašai. Jie 
išgėrė ne visą, dingtelėjo mintis. Macyt, paruošiau per daug. Kur man 
dabar jį dėti? Juk nevalia išpilti, Iza sakė, jog negalima. Todėl ir netu- 


rėjo teisės parodyti, kaip jis gaminamas, todėl ir paruošiau per daug, 

nes ji man nepademonstravo. Aš suklydau. Kas bus, jei kas nors suži- 
nos? Dar pamanys, kad aš netikusi gydytoja, nes nepriklausau genčiai, 
o tada lieps mums išeiti. Ką daryti? Ką man daryti? 

Aš jį išgersiu! Štai ką padarysiu. Išgersiu ir niekas nieko nesužinos. 
Aila pakėlė dubenį prie lūpų ir ištuštino iki dugno. Stebuklingasis gė- 
rimas jau iš pradžių buvo stiprus, tačiau šaknims ilgokai pamirkus ma- 
žame likutyje koncentracija dar gerokai padidėjo. Genama miglotos 
minties padėti dubenį į saugią vietą ji patraukė į antrąjį urvą, tačiau 
nespėjusi pasiekti savojo ugniakuro pajuto gėralo poveikį. 

Orientaciją praradusi Aila nė nepastebėjo, kaip išmetė dubenį ant 
žemės vos peržengusi akmenimis pažymėtą ribą. Burnoje išryškėjo 
seno pirmykščio miško skonis: drėgno molio, pelėsių, sutręšusios me- 
dienos, lietaus permerktų milžiniškų didžialapių medžių, milžiniškų 
mėsingų grybų. Urvo erdvė išsiplėtė, sienos atsitraukė tolyn. Ji pasiju- 
to tarytum žeme ropojantis vabalėlis. Išryškėjo smulkiausios detalės. 
Žvilgsnis fiksavo kiekvieną pėdos įspaudą, kiekvieną akmenėlį ir net 
dulkės smiltelę. Akies krašteliu pastebėjusi judesį įsižiūrėjo deglų švie- 
soje į švytinčiomis šilko gijomis kopiantį vorą. 

Liepsna ją užhipnotizavo. Moteris įsistebeilijo į šokčiojančią, mir- 
guliuojančią ugnį ir link tamsių lubų vinguriuojančius juodus dūmus. 
Prisiartinusi prie deglo pamatė dar vieną ir pasidavė žiburio šauksmui, 
o kai priėjo, ėmė kviesti kitas deglas, paskui dar kitas. Ugnys nuviliojo 
į urvo gilumą. Ji nė nepastebėjo, kaip deglų šviesas pakeitė kur kas 
ilgesniais intervalais išdėstytos akmeninės lempos, nepamatė, kaip 
praėjo pro didelį vidinį kambarį, pilną į gilų transą pasinėrusių vyrų, 
ir pro mažesnę patalpą, kur šamanų padėjėjų vadovaujami paaugliai 
berniukai pirmą kartą patyrė suaugusiųjų apeigų skonį. 

It pakerėta Aila judėjo nuo švieselės prie švieselės vis tolyn ir to- 
lyn. Ugnys vedė ją siaurais koridoriais, kurie čia praplatėdavo virsdami 
erdvesnėmis patalpomis, čia vėl susiaurėdavo. Ji klupinėjo ant nelygių 


grindų, apgraibomis remdamasi į drėgnas akmenines sienas. Tuneliui 


s19 A 


JEAN M. AUEL 


pasisukus tolumoje išryškėjo skaisti rausva šviesa. Neįtikėtinai ilgas 
koridorius tęsėsi be galo. Kartkartėmis ji tarytum išvysdavo save iš 
tolo, svirduliuojančią blausiai apšviestu tuneliu. Pajutusi, kaip sąmonę 
traukia gili juoda tuštuma ;ji visa sudrebėjo ir ėmė priešintis stengda- 
masi nepasiduoti nebūties traukai. 

Galų gale prisiartinusi prie apšviestos tunelio pabaigos pamatė ratu 
susėdusias figūras. Iš kvaišalų aptemdyto proto gelmių prasiveržęs 
savisaugos šešėlis privertė ją staigiai stabtelėti prie paskutiniojo hip- 
notizuojančio žiburėlio ir pasislėpti už akmeninės kolonos. Ryškiai 
apšviestame kambaryje dešimt šamanų susikaupę vykdė slapčiausią 
ritualą. Pradėję apeigas, kuriose dalyvavo visi vyrai, jų pabaigą kerė- 
tojai patikėjo savo padėjėjams ir pasitraukė į kalno gelmėse įrengtą 
šventovę atlikti ceremonijos, kurios neturėjo teisės pamatyti netgi pa- 
tarnautojai. 

Meškos kailiais apsisiautę dvasininkai sėdėjo už urvinio lokio kau- 
kolės. Nišas akmeninėse sienose irgi puošė kaukolės. Rato viduryje 
gulėjo plaukuotas daiktas, kurio Aila iš pirmo žvilgsnio neatpažino. 
O kai suvokė, ką mato, klyksmo išvengti padėjo tik narkotikų sukeltas 
stingulys. Kambario centre gulėjo perskelta Gorno galva. 

Apimta siaubo ir kartu negalėdama atitraukti akių ji stebėjo, kaip 
Norgo genties šamanas paėmė galvą ir akmeniu praplatino angą ties 
susijungimu su stuburu. Pasirodė rausvai pilkos drebučių pavidalo 
Gorno smegenys. Patylom atlikęs viršum galvos kelis gestus raganius 
įkišo pro skylę ranką ir ištraukė gabalėlį minkšto audinio. Laikydamas 
tirtančią masę jis laukė, kol kitas šamanas pasisems savąją dalį. Net ir 
apsvaigusi Aila jautė nepakeliamą pasibjaurėjimą, tačiau lyg užburta 
žiūrėjo, kaip visi dvasininkai paeiliui kyštelėjo pirštus į sumaitotą gal- 
vą ir išsitraukė po porciją urvinio lokio nužudyto vyro smegenų. 

Staigus sūkuriuojantis svaigulio viesulas nubloškė Ailą prie pat be- 
dugnės tuštumos krašto. Ji nurijo seiles tramdydama pykinimą. Des- 
peratiškai įsikibusi laikėsi, kad nenugarmėtų į prarają, tačiau pamačiu- 

si, kaip garbieji genties dvasininkai pakelia rankas prie burnų ir ima 
valgyti Gorno smegenis, nebeišlaikė. Kanibalizmo aktas nugramzdi- 
no ją į juodžiausią tamsą. 

Ji pratrūko be garso klykti negirdėdama pati savęs, nieko aplink 
nebematydama, nebejusdama, praradusi visus pojūčius, tačiau tebeži- 
nodama, ką išvydo. Aila nepaniro į sąmonę temdantį miegą, ji skendė- 
jo šiurpioje tuštumoje, ją sukaustė visa nustelbianti baimė. Ji grūmėsi 
stengdamasi sugrįžti, nebyliai šaukėsi pagalbos, bet grimzdo vis giliau, 
vis didėjančiu greičiu skriejo į begalinę gelmę, į šaltą, bedugnę tuštu- 
mą. 

Staiga neapčiuopiamas judėjimas sulėtėjo. Smegenis pakutenęs 
naujas pojūtis lėtai ištraukė ją iš tuštumos. Ją pasiekė svetimos emoci- 
jos, jai nepriklausantys jausmai. Pati ryškiausia buvo meilė, tačiau su ja 
sumišo pyktis, baimė ir nežymus smalsumas. Apstulbusi Aila suvokė, 
jog į jos sąmonę įsiskverbė didysis šamanas. Ji užčiuopė savo galvoje 
susigrūdusias jo mintis, patyrė jo jausmus. Sąmonių susiliejimas panė- 
šėjo į fizinį prisilietimą, tačiau teikė neprilygstamai daugiau artumo. 
Proto galias sužadinančios šaknys iš raudonojo Izos maišelio išryškino 
įgimtus genties žmonių gebėjimus. Senieji jų instinktai evoliucionavo 
ir virto visai jų rūšiai bendrais prisiminimais, siekiančiais tolimą praei- 
tį. Štai taip sužadinę pojūčius jie susiliedavo į vieningą sąmonę. Įgimtą 
polinkį mokyti šamanai ugdė ir tobulino sąmoningai. Jie visi sugebėjo 
kontroliuoti draugėn susiliejusią bendrą atmintį, tačiau didysis šama- 
nas buvo apdovanotas išskirtiniu talentu. 

Jis įstengdavo ne tik suvienyti sąmones ir jas kontroliuoti, bet ir 
nenutraukdamas ryšio keliauti iš praeities į dabartį. Jo genties vyrams 
teko laimė patirti ryškesnį, stipresnį ir spalvingesnį apeiginį ryšį negu 
kitiems. Tačiau susidūręs su įgudusiais kitų šamanų protais jis galėjo 
sukurti pačias tolimiausias ištakas siekiančią telepatinę jungtį. Jam tar- 
pininkaujant visi raganiai patirdavo itin artimą ryšį, teikiantį kur kas 


didesnį pasitenkinimą už fizinį kontaktą - tai buvo dvasių susiliejimas. 

Magiškuosius gebėjimus sustiprinęs skystis iš Izos dubens ne tik atvėrė 
jam kitų šamanų protus, bet ir leido sukurti simbiozę su Ailos sąmone. 

Gimdymo trauma sudarkė tik Krebo kūną, tačiau nė kiek nesu- 
silpnino ypač išsivysčiusios jo psichikos, slepiančios šią nepaprastą 
galią. Persikreipęs luošys pasiekė aukščiausią savosios rūšies išsivysty- 
mo tašką ir maksimaliai įkūnijo gamtos suteiktas galimybes. Tolesnis 
vystymasis be radikalių pokyčių tapo nebeįmanomas, išsiugdytos sa- 
vybės darėsi nebenaudingos. Kaip ir jų garbinami milžiniški gyvūnai 
ir daugelis kitų toje pačioje aplinkoje gyvenančių būtybių, iš esmės 
pasikeisti jie neįstengė. 

Ši žmonių rūšis turėjo pakankamai socialinės nuovokos, kad pa- 
sirūpintų silpnaisiais bei sužeistaisiais, vadovaudamiesi savo dvasiniu 
suvokimu jie laidojo mirusius ir garbino didįjį totemą, šie žmonės tu- 
rėjo didžiules smegenis, tačiau neturėdami kaktinės skilties nebesu- 
gebėjo žengti į priekį ir apytikriai šimtą tūkstančių metų nebeprogre- 
savo, todėl buvo pasmerkti išnykti kartu su gauruotaisiais mamutais 
ir didžiaisiais urviniais lokiais. Jie patys to nežinojo, tačiau jų dienos 
žemėje buvo suskaičiuotos. Krebas tapo savosios rūšies kulminacija, 
aukščiausiuoju ir paskutiniuoju išsivystymo tašku. 

Aila tarytum jautė svetimo kraujo pulsavimą. Galingas didžiojo 
raganiaus protas tyrinėjo nepažįstamus virpesius stengdamasis prie 
jų prisiderinti. Visiško atitikimo trūko, tačiau jis rado analogijų bei 
panašumų, o kur šių nebuvo apgraibomis sukūrė reikiamus ryšius. Pa- 
mažu ryškėdamas galiausiai Ailą aplankė suvokimas, jog iš bedugnės 
ją ištraukė Krebas. Negana to, jis neleido susiliejusioms kitų šamanų 
sąmonėms patirti jos buvimo. Ji jautė miglotą galingojo raganiaus ryšį 
su jais, bet priartėti negalėjo. Visi kiti žinojo apie su kažkuo užmegztą 
naują kontaktą, tačiau nė nenutuokė, jog tasai kažkas yra Aila. 

Supratusi, kad didysis šamanas ją išgelbėjo ir vis dar saugo, ji paga- 
liau suvokė ir gilią bei šventą didžiulį pasibjaurėjimą jai sukėlusio ka- 


nibalizmo akto prasmę. Taip jie susivienijo. Genčių sambūrio tikslas ir 

buvo sustiprinti ryšį, paversti juos vieninga gentimi, sudaryta ne vien iš 
dešimties susirinkusių atšakų. Jie žinojo, jog genčių yra kur kas daugiau, 
tik dideli atstumai neleido visoms atkeliauti į šį sambūrį, todėl šios ren- 
gė atskirus susitikimus. Vis dėlto visi jie sudarė vieną didžią gentį, ku- 
rios žmones jungė tas pats paveldas bei atmintis, o genčių sambūriuose 
atliekami ritualai visiems turėjo tą pačią reikšmę. Neabejodami vertin- 
gu savo indėliu šamanai tikėjo sugerią į save kartu su Didžiojo Lokio 
dvasia iškeliavusio jaunuolio narsą, kurią paskui, pasinaudodami savo 
smegenų galiomis, paskleisdavo visiems gentainiams. 

Kaip tik čia slypėjo didžiojo šamano pykčio ir baimės priežastis. 
Per amžius puoselėtos tradicijos genties apeigose leido dalyvauti tik 
vyrams. Moteriai pamačius net ir eilinę vienos genties ceremoniją, vi- 
sos genties laukė pražūtis. Ši ceremonija nebuvo eilinė, šis reikšmingas 
ritualas jungė visas gentis iki vienos. Aila buvo moteris, jos pasirody- 
mas galėjo reikšti tik vieną dalyką - nebeatšaukiamą, neišvengiamą 
katastrofą jiems visiems. 

Be to, ši moteris netgi nepriklausė genčiai. Dabar šamanas tai ži- 
nojo aiškiai. Nuo pat tos akimirkos, kai pajuto ją prisiartinus, suprato, 
kad ji — ne genties dalis. Jis akimoju suvokė ir jos buvimo padarinius, 
tačiau jau buvo per vėlu, jis nebegalėjo pakeisti lemties. Nusikaltimo 
sunkumas pranoko suvokimo ribas, jis nebeišmanė, kaip reikėtų ją 
bausti. Mirties prakeiksmo šiuo atveju nebepakaktų. Tačiau prieš nu- 
spręsdamas panūdo sužinoti apie ją daugiau, o kartu daugiau patirti 
apie paslaptinguosius kitus žmones. 

Pajutęs jos pagalbos šauksmą jis nustebo. Kiti gerokai skyrėsi nuo 
genties žmonių, bet panašumų irgi buvo. Jis suprato saviškių labui 
turįs įgyti daugiau žinių, be to, pasižymėjo gentainiams nebūdingu 
smalsumu. Aila visuomet jį domino, jis troško suprasti, kas juos skiria. 
Krebas pasiryžo atlikti eksperimentą. 

Skindamasis kelią į giliausius sąmonės užkaborius galingasis dva- 

miniškus protus ir kartu dar vieną, panašų, bet kartu skirtingą. Visi 
drauge jie sugrįžo prie ištakų, į pradžių pradžią. 

Aila vėl pajuto pirmykščio miško kvapą, o netrukus - šilto, sūraus 
vandens skonį. Jos įspūdžiai nebuvo tokie ryškūs kaip kitų, nes iki tol 
jai neteko patirti nieko panašaus ir į gyvenimo priešaušrį ji keliavo 
pirmą kartą. Jos prisiminimai buvo nesąmoningi, labai migloti, tačiau 
patys giliausi, ankstyviausi atminties klodai sutapo. Mūsų pradžia — ta 
pati, pagalvojo šamanas. 

Iš pradžių ji tebuvo ląstelių gumulėlis, besidalijantis ir besivystantis 
šiltuose, saugiuose vandenyse. Ląstelės tikslingai plėtėsi ir atsiskirdavo 
viena nuo kitos. Galų galė sustiprėjęs gyvybės pulsavimas įgijo pavida- 
lą bei formą. 

Įvyko dar vienas atsiskyrimas, ir ji pajuto skausmingą pirmojo įkvė- 
pimo sprogimą kartu su į naują terpę patekusiais padarais. Po kito 
atskilimo derlingoje dirvoje subujojo vešli žaluma ir teko raustis į gi- 
lumą slepiantis nuo viską aplink triuškinančių monstrų. Paskui staiga 
saugus pagrindas vėl išslydo iš po kojų, žemę išdegino kaitra, troškulys 
nuviliojo atgal į jūros pakrantę. Ji vėl paniro į išganingą vandenį, ku- 
riame nuskendo trūkstamos grandies pėdsakai, atsikratė kailio, visiš- 
kai pakeitė pavidalą ir dar kartą iškopė į sausumą palikdama vandenyje 
oru kvėpuojančius bei pienu palikuonis peninčius giminaičius. 

Dabar ji pagaliau vaikščiojo užpakalinės kojomis, o laisvomis prie- 
šakinėmis galėjo imtis darbo. Žvilgsnis skvarbiai žvelgė į tolį, atsirado 
priešakinių smegenų užuomazgų. Pakeitusi kryptį ji ėmė tolti nuo ša- 
mano, patraukė kitu keliu, bet dar ne itin tolimu, nusidriekusiu beveik 
lygiagrečiai. Krebas nutraukė ryšį su kitais, bet jie įsivažiavę jau tęsė 
savo kelionę patys. Šiaip ar taip jau beveik atėjo metas ją baigti. 

Susilieję liko tik jie abu, genčiai priklausantis senukas ir iš kitų ki- 
lusi jauna moteris. Nuo šiol šamanas nebevadovavo, tik stebėjo jos ke- 
lią, o ji stebėjo jo. Ji matė, kaip persimainė žemė, šilumą pakeitė šaltis, 

laikas, bet ir erdvė, Aila su Krebu persikėlė į vakarus, atsidūrė šalia 
milžiniškos jūros, daugelį kartų didesnės už tą, kuri supo jų pusiasalį. 

Umai ji išvydo urvą, kuriame įsikūrė didžiojo šamano protėviai, 
savo išvaizda labai panašūs į jį patį. Neryškų paveikslą ji regėjo iš už 
jų rūšis skiriančios bedugnės. Urvas žiojėjo stačioje uoloje, po kuria 
plytėjo slėnis ir vinguriavo upė. Uolos viršuje riogsojo pakibęs milži- 
niškas akmuo, atskilęs uolos luitas, kuris krisdamas, rodos, užkliuvo ir 
sustingo vietoje. Šėlstantys vandenys ir drebanti žemė atnešė šį riedulį 
kažkur iš tolo, jis skyrėsi nuo čionykščių uolynų, bet atriedėjęs pakibo 
ant paties krašto viršum urvo. Vaizdas suribuliavo ir išblėso, tačiau ne- 
išdildomai įsirėžė į atmintį. 

Akimirksniui ji pajuto begalinį liūdesį, o paskui liko viena. Šama- 
nas nebegalėjo eiti drauge. Ji patraukė atgalios, tačiau nuklydo kiek 
per toli. Vėl šmėstelėjo urvo vaizdas, o tada nusidriekė keistas reginių 
kaleidoskopas, plytėjo tvarkingas, ne gamtos sukurtas peizažas, rikia- 
vosi dėžutes primanančios konstrukcijos, į visas puses tęsėsi akme- 
ninės juostos, kuriomis dideliu greičiu rėpliojo neregėti gyvūnai, po 
dangų nejudindami sparnų skrajojo milžiniški paukščiai. Viena kitą 
keitė keisčiausios scenos, kurių ji neįstengė perprasti. Visa tai tetruko 
trumpą akimirką. Skubėdama sugrįžti į dabartį ji nuskriejo kiek per 
toli ir dirstelėjo į ateitį. Pagaliau sąmonė prašviesėjo, ir Aila iš už kolo- 
nos pažvelgė į ratu sėdinčius dešimt vyrų. 

Didysis šamanas žvelgė tiesiai į ją, ir gilioje rudoje akyje moteris 
įžvelgė neseniai į ją dvelktelėjusį liūdesį. Jis atvėrė jos sąmonėje sau 
pačiam nepasiekiamus takus, leidusius nuklysti į priekį. Kol ji žvel- 
gė pirmyn, jam tepavyko pajusti ateitį, kurios negalėjo pamatyti. Toji 
ateitis priklausė jai, o jam — nebe. Nors jis nesuvokė priežasčių, tačiau 
perprato šiurpą keliančią esmę — artinosi pabaiga. 

Krebas nemokėjo mąstyti abstrakčiai, vos išmoko skaičiuoti iki 
dvidešimties, jam nekildavo genialių minčių. Vis dėlto jo protas, ku- 

pranoko jos, tik raganiaus talentas buvo kitokios prigimties. Šamano 
sąmonė sugebėjo pasiekti jų abiejų ištakas, jis atsiminė praeitį aiškiau 
ir plačiau negu kiti genties nariai, netgi galėjo priversti prisiminti ją. 
O joje jis regėjo jaunystę, matė naujos rūšies gyvybiškumą. Ši atšaka 
atsiskyrė ir įžengė į kitą etapą, o jie pasiliko, kur buvę. 

— Nešdinkis! - Aila pašoko nuskambėjus šiurkščiam įsakymui ir 
nusistebėjo išgirdusi jį prabilus balsu, bet paskui suvokė, kad jis nė ne- 
prasižiojo. Ji negirdėjo balso, o pajuto paliepimą mintyse. - Tuojau 
pat nešdinkis lauk! Paskubėk! 

Moteris nėrė iš savo slėptuvės ir pasileido koridoriais. Kai kurios 
akmeninės lempos jau buvo užgesusios, kai kurios spragsėdamos blė- 
so, tačiau tos, kurios vis dar teberuseno, padėjo rasti kelią. Prabėgda- 
ma pro vidinius urvus, kuriuose it užmušti miegojo vyrai ir berniukai, 
Aila neišgirdo nė menkiausio garso. Paskui pasiekė mirguliuoti jau 
pradėjusiais deglais apšviestus tunelius ir galiausiai išpuolė iš urvo. 

Lauke tebetvyrančią tamsą jau pradėjo sklaidyti naujos dienos at- 
švaitai. Ailos protas vėl tapo šviesus, stiprus gėrimo poveikis išgaravo 
be pėdsakų, bet ji jautėsi visiškai išsekusi. Pamačiusi ant žemės sudri- 
busias nusikamavusias ir kartu apsivaliusias moteris, ji atsigulė šalia 
Ubos. Nors tebebuvo nuoga, bet, kaip ir kitos, nepajuto atslinkusios 
ryto Vėsos. 

Tuo metu, kai iš urvo išėjo lėčiau jai įkandin sekęs šamanas, Aila jau 
kietai miegojo. Senukas šlubčiodamas prisiartino, pažvelgė į išdriku- 
sius šviesius plaukus, ryškiai besiskiriančius nuo kitų moterų plaukų, 
kaip skyrėsi ir ji pati, ir nepakeliamas sunkumas prislėgė jo širdį. Jam 
nederėjo leisti jai pabėgti, už įvykdytą nusikaltimą turėjo nužudyti ją 
iškart, visų šamanų akivaizdoje. Tik kokia būtų iš to nauda? Jos mirtis 
neužkirstų kelio neišvengiamai artėjančiai katastrofai, neapsaugotų 
genties nuo laukiančios nelaimės. Kam tuomet ją žudyti? Aila tebuvo 


viena svetimos rūšies atstovė... ir šią atstovę Krebas karštai pamilo. 


Išėjęs iš urvo į skaisčią šviesą Guvas sumirkčiojo, pasitrynė akis ir 
pasirąžė. Apsižvalgęs pastebėjo ant rąsto sėdintį susigūžusį šamaną, 
nudelbusį akis į žemę. Dauguma lempų ir deglų užgeso, dingtelėjo 
jam, urvo gelmėse likę vyrai gali pasiklysti ir nerasti išėjimo. Pasitar- 
siu su šamanu, gal reikia pripildyti lempas ir uždegti naujus deglus. 
Patarnautojas patraukė tiesiai prie dvasininko, bet pamatęs prislėgtą, 
persikreipusį mokytojo veidą ir nusvirusius pečius staiga sustojo. Gal 
verčiau jo netrukdysiu, o tiesiog nueisiu ir atliksiu viską pats. 

Šamanas jau sensta, pagalvojo Guvas grįždamas į urvą nešinas lo- 
kio taukų pūsle, naujais dagtimis ir deglais. Kartais pamirštu, kokio jis 
garbaus amžiaus. Kelionė jį kaip reikiant nuvargino, o paskui dar apei- 
gos pareikalavo daugybės jėgų. O juk šventei pasibaigus laukia ilgas 
kelias namo. Keista, susimąstė jaunasis dvasininko padėjėjas, niekada 
anksčiau nelaikiau jo senu. 

Iš urvo trindamiesi akis išsliūkino dar keli vyrai ir įsispoksojo į 
nuogas moteris, padrikai sukritusias ant žemės, kaip visad stebėda- 
miesi, ką jos darė, kad taip nusikamavo. Pirmosios pakirdusios nusku- 
bėjo ieškoti drabužių, tada puolė žadinti kitų, kol laukan neišgužėjo 
dar daugiau vyrų. 

— Aila, - krestelėdama bičiulę pašaukė Uba. - Aila, pabusk. 


— Mmmm, - numykė toji ir apsivertė ant kito šono. 

— Aila! Aila! - stipriau papurtė ją Uba. - Ebra, negaliu jos paža- 
dinti. 

— Aila! - garsiau šūktelėjo moteris stipriai ją pakratydama. 

Praplėšusi akis Aila pamėgino atsakyti žvilgsniu, o paskui vėl užsi- 
merkė ir susisuko į kamuoliuką. 

— Aila! Aila! - nesitraukė Ebra. Jaunoji gydytoja vėl prasimerkė. — 
Eik į urvą ir ten išsimiegok, — paliepė ji. - Negali čia likti, vyrai jau 
keliasi. | 

Moteris nusvirduliavo urvo link, bet po akimirkos išpuolė į lauką 
perbalusi, išplėstomis akimis. 

— Kas nutiko? - mostelėjo Uba. - Tu visa išblyškusi. Atrodai taip, 
lyg būtum pamačiusi dvasią. 

— Uba... ak, Uba. Dubuo... 

Aila susmuko ant žemės ir nuleidusi galvą užsidengė rankomis vei- 
dą. 

— Dubuo? Koks dubuo, Aila? Aš nieko nesuprantu. 

— Jis sudužo, - teįstengė ženklu atsakyti Aila. 

— Sudužo? - įsiterpė Ebra. - Ko tu suki galvą dėl sudužusio du- 
bens? Pagaminsi kitą. 

— Ne, nepagaminsiu. Šito — ne. Šis dubuo priklausė Izai, ji gavo jį 
iš savo motinos. 

— Motinos dubuo? Apeiginis motinos dubuo? - nustėro Uba. 

Daugelio kartų naudota perdžiūvusi senovinė relikvija prarado 
atsparumą, tapo trapi. Po baltomis apnašomis atsiradusio plonyčio it 
plaukelis įskilimo niekas nepastebėjo. Išslydęs iš Ailos rankų bei trink- 
telėjęs į kietas akmenines grindis indas smūgio nebeatlaikė ir perskilo 
į dvi dalis. . 

Iš urvo išbėgusi Aila nepastebėjo, kaip Krebas pakėlė į ją akis. Ži- 
nia apie senojo dubens sudužimą patvirtino ir apvainikavo niūrias jo 
mintis. Viskas sutapo. Šaknų magija daugiau niekada nebus naudo- 

reikia daryti. Gentis užmirš šaknis ir visą ritualą. Luošas senukas sun- 
kiai užgulė lazdą ir atsistojo jusdamas artrito nukamuotuose sąnariuo- 
se tvinkčiojantį skausmą. Aš gana ilgai prisisėdėjau šaltuose urvuose, 
atėjo metas Guvui perimti pareigas. Jis dar šiek tiek per jaunas, bet aš 
jau per senas. Jei paraginsiu jį, vyrukas pasiruoš per metus arba dvejus. 
Turės pasiruošti. Niekas nežino, kiek ilgai aš ištempsiu. 

Brunas pastebėjo ryškų senojo raganiaus pasikeitimą. Vadas pama- 
nė, jog niūrią nuotaiką lėmė po jaudinančių apeigų natūraliai apiman- 
tis nusivylimas, juolab kad šis genčių sambūris jam buvo paskutinis. 
Vis dėlto Brunas nerimavo, kaip senoliui pavyks atlaikyti kelionę at- 
galios, ir buvo tikras, kad dėl jo teks sulėtinti tempą. Vadas nusprendė 
paskutinį sykį išsivesti vyrus pamedžioti, o paskui išmainyti dalį švie- 
žios mėsos į kai kurias šeimininkų atsargas, kad grįžtant nepritrūktų 
maisto. 

Po sėkmingos medžioklės vadas skubėjo kuo greičiau išvykti. Ke- 
lios gentys jau buvo iškeliavusios. Šventei pasibaigus galvoje ėmė suk- 
tis mintys apie namus ir urve paliktus žmones, tačiau Brunas buvo 
puikiai nusiteikęs. Genties pozicijos tapo dar stipresnės nei anksčiau, 
jų pergalė niekam nekėlė abejonių. Jis buvo patenkintas savimi, genti- 
mi, Aila. Ji - puiki gydytoja, kuo jis ir seniau neabejojo. Kai iškildavo 
pavojus žmogaus gyvybei, moteris užmiršdavo viską aplink, visai kaip 
Iza. Brunas žinojo, kaip uoliai šamanas įtikinėjo kitus dvasininkus, ta- 
čiau išgelbėdama gyvybę jaunajam medžiotojui Aila pati įrodė savo 
vertę. Sužeistasis su porininke ketino pasilikti tol, kol atsigaus ir pa- 
jėgs keliauti, galbūt netgi peržiemoti šeimininkų urve. 

Šamanas apie slaptą Ailos apsilankymą mažajame kambarėlyje 
kalno gilumoje užsiminė tik vieną vienintelį kartą. Gentis kitą rytą 
ruošėsi iškeliauti, todėl ji krovėsi daiktus, ir kaip tik tuo metu į antrąjį 
urvą įšlubčiojo Krebas. Senukas jos vengė, dėl to jį mylinčiai jaunai 
moteriai buvo labai skaudu. Pamatęs Ailą jis staigiai sustojo ir apsisu- 


ko ketindamas išeiti, tačiau toji pribėgusi suklupo jam prie kojų pasto- 

dama kelią. Kerėtojas pažvelgė į nuleistą jos galvą, sunkiai atsiduso ir 
patapšnojo per petį. 

Moteris pakėlusi galvą apstulbo pamačiusi, kaip jis paseno per ke- 
letą pastarųjų dienų. Veidą bjaurojantis randas ir raukšlės aplink tuščią 
akiduobę pagilėjo ir pasislėpė nuo atsikišusių antakių krintančiame 
šešėlyje. Ant išsišovusio žandikaulio karojo žila, praretėjusi barzda, o 
nuožulnią, atgal pasvirusią kaktą išryškino atsitraukusi plaukų linija. 
Tačiau labiausiai ją pribloškė iš gilios rudos akies trykštantis begalinis 
liūdesys. Ką aš padariau? Ji iš visos širdies troško, kad kelionės į urvą 
šventės naktį nė būti nebūtų buvę. Sielvartas matant sopulių varstomą 
Krebo kūną tebuvo niekis, palyginti su graužatimi, kurią kėlė jo dva- 
sinė kančia. 

— Kas yra, Aila? - mostelėjo jis. 

— Šamane, aš... aš... — negrabiai kilstelėjo rankas augintinė, o pas- 
kui neišlaikiusi pratrūko: - Ak, Krebai, negaliu žiūrėti į tavo kančias. 
Kaip galėčiau padėti? Jei nori, nueisiu pas Bruną. Įvykdysiu viską, ko 
paprašysi. Tik pasakyk, ką man daryti. 

Kątu gali padaryti, Aila, pagalvojo jis. Argi įstengtum pakeisti savo 
prigimtį? Ar sugebėtum panaikinti padarytą žalą? Gentis mirs, liksi 
tik tu ir tavoji rūšis. Esame senovės liekana. Mes laikėmės tradicijų, 
garbinome didžiąją mešką ir kitas dvasias, tačiau mums viskas baigta, 
mūsų gyvenimas nutrūks. Galbūt taip ir turėjo nutikti. Veikiausiai dėl 
to esi kalta ne tu, o tavoji rūšis. Ar todėl buvai atsiųsta mums? Pranešti 
man žinios? Mes paliksime jums nuostabią, turtingą žemę, visoms čia 
gyvenusioms mūsų kartoms padovanojusią visko, ko reikia. Kokią ją 
paliksite jūs, kai ateis jūsų eilė? Tu jau nieko nebepakeisi. 

— Tu gali padaryti tik vieną dalyką, Aila, - lėtai, pabrėždamas kiek- 
vieną mostą atsakė šamanąs, o jo žvilgsnis padvelkė šalčiu. - Niekada 
daugiau apie tai neužsimink. 

Senukas išsitiesė visu ūgiu, kiek leido sveikoji koja, stengdamasis 
beveik nesiremti į lazdą, sutelkęs savyje visą savosios genties išdidumą, 

— Braudai! 

Jaunuolis patraukė jį pašaukusio vyro link. Bruno genties moterys 
paskubomis ruošė pusryčius, o vos pavalgę jie ketino iškeliauti, todėl 
vyrai naudojosi paskutine galimybe pasikalbėti sa žmonėmis, su ku- 
riais žinojo susitiksią tik po septynerių metų, o kai kurių niekada ne- 
bepamatysią. Jie aptarinėjo įvairias įspūdingo sambūrio smulkmenas 
stengdamiesi jį pratęsti dar bent truputį ilgiau. 

— Puikiai šį kartą pasirodei, Braudai. Beje, per kitą sambūrį tu jau 
būsi vadas. 

— Galbūt kitąsyk geriausi tapsite jūs, - nesitverdamas išdidumu 
mostelėjo Braudas. - Mums tiesiog pasisekė. 

- Jus iš tiesų lydi sėkmė. Jūsų gentis vėl pirmoji, šamanas pats ge- 
riausias, netgi jūsų gydytoja talentingiausia. Žinai, ką tau pasakysiu, 
Braudai, jums pasisekė, kad turite Ailą. Nedaugelis gydytojų nepabū- 
gusios urvinio lokio pultų gelbėti sužeisto medžiotojo. 

Braudas nežymiai susiraukė, paskui pamatęs Vurdą patraukė prie 
jo. 

— Vurdai! — pasisveikino mostelėdamas ranka. - Šį sykį neprilygs- 
tamai rungtyniavai. Džiaugiuosi, kad buvai išrinktas tu, o ne Nouzas. 
Jis irgi šaunus, bet tu jį neabejotinai pranoksti. 

— Vis dėlto pirmosios vietos nusipelnei tu, Braudai. Per lenktynes 
bėgai kaip vėjas. Visa jūsų gentis verta šios garbės, net ir jūsų gydytoja 
pati geriausia, nors iš pradžių ja abejojau. Džiaukis, kad tapęs vadu 
turėsi ją pašonėje. Tik tikiuosi, kad ji daugiau nepaaugs. Tarp mūsų 
šnekant, turiu prisipažinti, jog jaučiuosi nejaukiai žvelgdamas į moterį 
iš apačios. 

— Teisybė, toji moteris pernelyg aukšta, - šaltai mostelėjo Brau- 

— Kita vertus, argi ūgis svarbu? Svarbiausia, kad ji gerai atlieka gy- 
dytojos pareigas, ar ne? | 

Braudas vos pastebimai linktelėjo, ženklu parodė, jog pokalbis 
baigtas, ir nudrožė šalin. 

Aila, Aila, Aila, man ji jau įkyrėjo iki gyvo kaulo, mintyse piktinosi 
jaunuolis žingsniuodamas link sutvarkytos aikštelės. 

— Braudai, norėjau šnektelėti su tavimi prieš jums iškeliaujant, — 
pusiaukelėje sustabdė jį kitas vyras. - Tikriausiai žinai apie mano gen- 
ties moterį, turinčią dukterį, išsigimusią taip pat, kaip ir tavo gydyto- 
jos sūnus. Aš kalbėjausi su Brunu, ir šis sutiko mergaitę priimti, bet 
vadas norėjo, kad pasišnekėčiau su tavimi, kadangi vaikams suaugus 
genčiai jau vadovausi tu. Motina pažadėjo tinkamai išauklėti dukterį, 
kad būtų verta tapti labiausiai gerbiamos genties nare ir geriausios gy- 
dytojos sūnaus porininke. Juk tu dėl to neprieštarausi, Braudai? Juodu 
išties vienas kitam geriausiai tiks. 

— Neprieštarausiu, — atžariai numojęs ranka Braudas apsisuko ant 
kulnų. 

Jei nekunkuliuotų įniršiu, ko gero, būtų paprieštaravęs, tačiau ne- 
jautė nė menkiausio noro pradėti diskusijos apie Ailą. 

— Beje, tu buvai nepralenkiamas, Braudai. 

Deja, nugarą jau atsukęs jaunuolis komentaro nebepamatė. Išdi- 
džiai stypindamas urvo link jis pastebėjo dvi karštai besišnekučiuojan- 
čias moteris. Žinojo privaląs nukreipti žvilgsnį ir nespoksoti į svetimą 
pokalbį, tačiau stebeilijo tiesiai prieš save dėdamasis, jog jų nepastebi. 

— Aš netikėjau, kad ji priklauso genčiai, juolab kai pamačiau jos kū- 
dikį... Tačiau kai ji be jokios baimės patraukė tiesiai prie meškos, lyg 
būtų šeimininkų genties narė... Aš pati nieku gyvu nebūčiau išdrįsusi... 

— Trumpai su ja šnektelėjau. Ji maloni ir elgiasi nepriekaištingai. 
Vis dėlto man smalsu, ar jai pavyks rasti porininką. Kaip manai? Juk ji 
pernelyg augalota. Kuriam vyrui patiks už jį aukštesnė moteris, net jei 


ji ir yra pati geriausia iš visų gydytojų? 

— Kažkas man užsiminė, esą viena gentis svarsto apie ją, bet dėl 
laiko stokos nespėjo aptarti smulkmenų. Manau, nusprendę ją priimti, 
jie pasiųs Žinianešį. 

- O argi gentis nepersikėlė į naują urvą? Šnekama, esą Aila jį sura- 
dusi, girdi, urvas labai didelis ir paženklintas sėkmės ženklu. 

— Rodos, tasai urvas netoli jūros, aplinkui driekiasi praminti takai, 
todėl nuovokus pasiuntinys jį tikrai rastų. 

Praeidamas pro užsiplepėjusias kūmutes Braudas vos ne vos už- 
gniaužė norą užvažiuoti tingioms liežuvautojoms. Tačiau moteriškės 
nepriklausė jų genčiai, ir, nors vyras turėjo teisę sudrausti bet kurią 
moterį, mandagumas reikalavo prieš vožtelint paprašyti porininkų 
arba vado leidimo, jei pažeidimas nebuvo akivaizdus. Braudui nusi- 
žengimas abejonių nekėlė, tačiau kiti, ko gero, nebūtų jam pritarę. 

— Mūsų gydytojos teigimu, ji labai įgudusi, - Braudui įėjus į urvą 
pastebėjo Norgas. 

- Ji yra Izos duktė, - atsakė Brunas, - Iza uoliai ją mokė. 

— Gaila, kad Iza nebegalėjo dalyvauti rituale. Kaip supratau, ji sun- 
kiai serga. 

— Taigi. Dar ir dėl to noriu pasiskubinti. Mums prieš akis — ilgas 
kelias. Ačiū už parodytą svetingumą, Norgai, bet mūsų jau laukia na- 
mai. Šis sambūris buvo vienas šauniausių. Žmonės ilgai jį prisimins, — 
patikino Brunas. 

Braudas sugniaužęs kumščius nusisuko, taip ir nepamatęs kompli- 
mento, kurį Norgas pareiškė Bruno moters sūnui. Aila, Aila, Aila. Visi 
aplink tik ir tekalba apie Ailą, tarytum šiame genčių sambūryje niekas 
kitas daugiau nieko nė nebūtų nuveikęs. Argi ji tapo pirma išrinktą- 
ja? Kas sėdėjo raitas lokiui ant galvos, kai ji tuo metu saugiai riogsojo 
ant žemės? Didelio čia daikto, kad išgelbėjo medžiotojui gyvybę, jei 
vyrukas veikiausiai niekada nebevaikščios. Ji bjauri, pernelyg aukšta, 
pagimdė nesveiką sūnų, o namie elgiasi akiplėšiškai, tik, deja, niekas 

Kaip tik tą akimirką nešina ryšuliais pro šalį prabėgo Aila ir paste- 
bėjusi pagieža bei neapykanta liepsnojantį Braudo žvilgsnį net krūp- 
telėjo. Ką dabar padariau, mintyse paklausė savęs. Per visą viešnagės 
laiką Braudo beveik nė nemačiau. 

Šis visiškai suaugęs, tvirto sudėjimo genties vyras kėlė anaiptol ne 
tik fizinę grėsmę. Jis buvo vado moters sūnus, kuriam vieną dieną lem- 
ta pačiam perimti vadovavimą. Kaip tik apie tai jis ir galvojo stebėda- 
mas ryšulius lauke kraunančią Ailą. 

Visiems pavalgius moterys vikriai susirinko indus bei įrankius. 
Brunas, o kartu ir visi kiti, nekantravo kuo greičiau leistis į kelionę. 
Aila persimetė paskutiniaisiais mostais su kitomis gydytojomis, Nor- 
go porininke bei keliomis naujomis pažįstamomis, skepeta pasirišo 
sūnų ir atsistojo į savo vietą genties moterų priešakyje. Brunui davus 
ženklą gentis pajudėjo per aikštelę priešais urvą. Prieš posūkį vadas 
stabtelėjo ir paskutinį sykį atsigręžė. Norgas kartu su visais saviškiais 
stovėjo prie urvo angos. 

— Keliaukite lydimi meškos, - mostelėjo Norgas. 

Brunas linktelėjo ir vėl patraukė į priekį. Kitą sykį Norgą jie pama- 
tys tik po septynerių metų... arba nebepamatys. Tai žinojo tik urvinio 


lokio dvasia. 


Bruno nuogąstavimai pasitvirtino — Krebas vos paėjo. Žvalumo 
teikiančio laukimo nebeliko, nuo kitų slepiamas žinojimas vis labiau 
slėgė širdį, kūnas nebeklausė. Bruno susirūpinimas tolydžio didėjo, jis 
dar nebuvo matęs didžiojo kerėtojo tokio nusiminusio. Dvasininkas 
nuolat atsilikdavo, todėl tekdavo visus sustabdyti ir siųsti medžio- 
toją jo ieškoti. Vadas sulėtino žingsnį vildamasis, kad šamanui bus 


lengviau, tačiau šiam, rodos, niekas neberūpėjo. Primygtiniu Bruno 

reikalavimu atliktoms dviem vakaro apeigoms aiškiai trūko įtaigumo. 
Šamanas vadovavo nenoromis, sukaustytais mostais, be jokio įkarščio 
ir įkvėpimo. Brunas pastebėjo, jog Krebas ir Aila vienas kito vengia, ir 
nors moteris žingsniavo pakankamai sparčiai, ji nebetryško energija. 

Iki pat vėlyvo ryto būrys traukė per aukštą sudžiūvusią žolę. Grįž- 
telėjęs atgal ir nebepamatęs Krebo Brunas jau norėjo duoti ženklą vie- 
nam iš vyrų, bet paskui apsigalvojo ir patraukė prie Ailos. 

— Paėjėk atgal ir rask šamaną, - paliepė jis. 

Ji nustebusi pakėlė akis ir linktelėjo. Įdavusi Ubai Durką moteris 
apsigręžė ir žengdama per nulenktas žoles nuskubėjo ką tik ištryptu 
taku. Rado jį gerokai atsilikusį, sunkiai besiramsčiuojantį lazda ir vos 
judantį į priekį. Matyt, jo kūną varstė skausmai. Po ankstesnės šamano 
reakcijos į nuoširdžią jos atgailą moteris nebežinojo, ką ir sakyti. Ji 
aiškiai matė, kaip senukui skauda sąnarius, tačiau tasai kaskart atsisa- 
kydavo jos siūlomų žolelių. Po kelių nesėkmingų mėginimų padėti gy- 
dytoja vaistų nebesiūlė, nors ir sopėjo širdį matant, kaip šis kankinasi. 
Pastebėjęs Ailą raganius sustojo. 

— Ką čia veiki? — paklausė. 

— Brunas pasiuntė atvesti tavęs. 

Krebas suniurzgė ir vėl sunkiai patraukė į priekį. Aila dūlino įkan- 
din stebėdama lėtus, skausmingus jo judesius, kol galiausiai nebeištvė- 
rė. Apibėgusi aplink žnektelėjo ant žemės jam prie kojų priversdama 
sustoti. Krebas ilgokai žvelgė į šviesiaplaukę, kol galiausiai palietė jos 
petį. 

— Moteris nori sužinoti, kodėl šamanas pyksta. 

— Aš nepykstu, Aila. 

— Tuomet kodėl neleidi man suteikti pagalbos? - maldaujamai pa- 
klausė ji. - Anksčiau niekada neatsisakydavai, — Aila iš paskutiniųjų 
stengėsi nusiraminti. — Ši moteris gydytoja, išmokyta padėti tiems, 
kuriems skauda. Tokia jos pareiga ir paskirtis. Jai be galo sunku ma- 


tyti, kaip šamanas kankinasi, ir neturėti galimybės pagelbėti, - ilgiau 

kalbėti oficialia kalba Aila nebeįstengė: - Ak, Krebai, leisk tau padėti. 
Nejaugi nežinai, kad aš tave myliu? Man tu esi tarytum motinos pori- 
ninkas. Tu mane aprūpindavai maistu, kalbėdavaisi sa manimi, aš tau 
skolinga už savo gyvybę. Nežinau, kodėl lioveisi mane mylėjęs, bet aš 
tebemyliu tave. 

Jos skruostais ėmė ristis nevilties ašaros. 

Kodėl kaskart, kai pagalvoja, esą aš jos nebemyliu, jai iš akių iš- 
trykšta vanduo? Ir kodėl žvelgiant į silpnas jos akis mane apima noras 
ją paguosti? Kažin ar visus jos gentainius kamuoja ši negalia? Ji teisi, 
anksčiau niekada neatsisakydavau jos pagalbos, tad kokia prasmė spy- 
riotis dabar? Moteris nepriklauso genčiai. Kad ir ką visi mano, ji gimė 
kitiems ir visuomet bus viena iš jų, nors nė pati to nežino. Ji laiko save 
genties moterimi. Ji - gydytoja. Gal ji ir nepriklauso Izos giminei, ta- 
čiau yra puiki gydytoja ir dėjo neįtikėtinas pastangas siekdama įsilieti į 
gentį. Man sunku net įsivaizduoti, kaip jai kartais būdavo sunku, bet ji 
vis tiek stengėsi. Vanduo jai iš akių srūva nebe pirmą kartą, tačiau kiek 
kartų ji jį užgniaužė? Tik pagalvojusi, jog aš jos nebemyliu, neįsten- 
gia susivaldyti. Nejaugi jai būna taip nepakeliamai skaudu? Koks būtų 
manasis skausmas sužinojus, kad ji nebemyli manęs? Didesnis nei ga- 
liu įsivaizduoti. Argi mes tokie jau skirtingi, jeigu mylime lygiai taip 
pat? Krebas mėgino laikyti ją svetima, iš kitų kilusia moterimi, tačiau 
ji vis tiek liko jo Aila, niekada neturėtos jo porininkės dukterimi. 

— Verčiau pasiskubinkime, Aila. Brunas laukia. Nusišluostyk akis, o 
kai sustosime, galėsi paruošti man gluosnio žievės arbatos, gydytoja. 

Pro ašaras nušvito šypsena. Moteris pašoko ir vėl ėmė sekti įkan- 
din. Po kelių žingsnių ji prisiartino prie silpnojo senuko šono. Tasai 
akimirksnį delsė, o paskui linktelėjo ir atsirėmė į ją. 

Brunas akimoju pastebėjo pagerėjimą ir nieko nelaukdamas pa- 
spartino žingsnį, nors būrys ir toliau keliavo ne taip sparčiai, kaip va- 
dui norėjosi. Senąjį šamaną vis dar gaubė melancholijos debesis, tačiau 


jis pradėjo labiau stengtis. Žinojau, kad juos abu griaužia kažin koks 

nesutarimas, tačiau atrodo, juodu įveikė šią bėdą ir susitaikė. Brunas 
džiaugėsi, kad sugalvojo pasiųsti Ailą parsivesti Krebo. 

Dvasininkas leidosi Ailos gydomas, tačiau juos siejusi ankstesnioji 
šiluma nesugrįžo. Senolis niekaip neįstengė užmiršti, kokie skirtingi 


likimai jų laukia, ir atsikratyti įtampos. 


Nors dienomis tebetvyrojo karštis, genčiai artinantis prie namų 
naktys darėsi vis vėsesnės. Pamatę pirmąsias snieguotas kalnų viršū- 
nes tolumoje visi pagyvėjo, tačiau bėgo dienos, o kalnynas artėjo labai 
pamažu, todėl netrukus pietinį pusiasalio pakraštį ženklinančios vir- 
šukalnės tapo tiesiog eiline peizažo detale. Vis dėlto, nors ir nepaste- 
bimai, nuotolis trumpėjo. Kiekvieną rytą būrys atkakliai tęsė kelionę į 
vakarus, ir mėlynuojantys ledynų plyšiai po truputį ryškėjo, o miglota 
violetinė masė po ledo karūna įgavo uolynų bei atodangų kontūrus. 

Iki pat sutemų ištvermingai žingsniavę į priekį galiausiai jie sustojo 
stepėje paskutinį kartą. Iš ryto visi sukilo vos prašvitus. Plyną lygu- 
mą pakeitė aukštais medžiais apaugusios pievos, o pamatę besiganantį 
vidutinio klimato juostų gyventoją - raganosį, kuris nudūlino šalin, 
nesiteikęs nė grįžtelėti, žmonės pasijuto bemaž namie. Pasiekę įkalnėn 
vinguriuojantį taką visi nejučia paspartino žingsnį. Aplenkus pažįsta- 
mą uolą ir išvydus urvo angą, širdys pradėjo įnirtingai daužytis. Ilga 
kelionė baigėsi. 

Aba ir Zougas pasileido jų pasitikti. Aba džiaugsmingai pasisvei- 
kino su dukra ir Drugu, apkabino vaikus, o tada stvėrė į glėbį Grubą. 
Zougas linktelėjo Ailai, pribėgo prie Grodo ir Ukos, paskui nuskubė- 
jo prie Ovros ir Guvo. 

— Kur Dorvas? - mostelėjo Ika. 

— Dabar jis jau vaikšto dvasių pasaulyje, - atsakė Zougas. - Pasta- 


ruoju metu suprastėjus regėjimui jis jau nebematė, kas ką kalba. Ma- 

nau, senukas pasidavė ir nebenorėjo laukti jūsų sugrįžtant, todėl dva- 
sioms pašaukus iškeliavo. Palaidojome jį ir paženklinome kapą, kad 
šamanas galėtų atlikti mirties apeigas. 

Staiga persmelkta nerimo Aila apsižvalgė aplink. 

— O kur Iza? 

- Ji sunkiai serga, Aila, - paaiškino Aba. - Po pastarosios jaunaties 
nebepakyla iš patalo. 

— Iza! Tik ne Iza! Ne! Ne! - Aila šaukdama pasileido link urvo, 
pribėgusi prie Krebo ugniakuro numetė ryšulius ir pripuolė prie mo- 
ters, gulinčios kailių guolyje. 

— Iza! Iza! - sušuko ji dar kartą, ir gydytoja pramerkė akis. 

— Aila, — pratarė vos girdimai šiurkščiu balsu. - Dvasios išpildė 
mano norą, - silpnai mostelėjo ji. - Tu sugrįžai. 

Iza ištiesė rankas, Aila apkabino ją ir pajuto glėbyje sulysusį, trapų 
kūną, sudarytą vien iš susiraukšlėjusia oda aptrauktų kaulų. Plaukai 
buvo balti kaip sniegas, veidas perdžiūvęs, skruostai įdubę, akys įkritu- 
sios. Ji atrodė it tūkstančio metų amžiaus, o iš tiesų vos spėjo perkopti 
dvidešimt šeštuosius. 

Per upeliais srūvančias ašaras Aila beveik nieko nebematė. 

— Ir kodėl aš iškeliavau į genčių sambūrį? Turėjau likti ir rūpintis 
tavimi. Juk žinojau, kad sergi, kodėl išėjau tave palikusi ? 

— Ne, ne, Aila, - paprieštaravo Iza, - nekaltink savęs. Lemties ne- 
atšauksi. Jau tau išvykstant aš žinojau, kad mirsiu. Nebūtum įstengusi 
man padėti, niekas nebūtų įstengęs. Tetroškau dar kartelį tave pama- 
tyti prieš iškeliaudama su dvasiomis. 

— Tu negali mirti! Aš tau neleisiu! Pasirūpinsiu tavimi, išgydysiu 
tave, — įnirtingai sumosikavo Aila. 

— Ak, Aila, kai kurios užduotys neįveikiamos net ir geriausioms 
gydytojoms. 

Nuo pastangų ligonę ištiko kosulio priepuolis. Aila kilstelėjo ją ir 
prilaikė, kol nurimo kosulys, o tada pakišo sulenktą kailį jai už nuga- 

ros, atrėmė, kad būtų lengviau kvėpuoti, ir puolė griozti šalia lovos 
sukrautų žolelių. 

— Kur debesylai? Nerandu debesylų. 

— Ko gero, nebeliko, - silpnai skėstelėjo rankomis kosulio nuka- 
muota Iza. - Labai daug jų sunaudojau; o naujų pririnkti nebepajė- 
giau. Aba bandė jų ieškoti, tačiau parnešė saulėgrąžų. 

— Nederėjo man išeiti, — vėl papriekaištavo sau Aila ir išbėgo į lau- 
ką. 

Prie įėjimo į urvą pamatė Durką laikančią Ubą ir Krebą. 

— Iza serga, - karštligišku gestu pranešė jaunoji gydytoja, - o de- 
besylų nebėra. Einu pririnksiu bent žiupsnelį. Ugnis išblėsusi, Uba. Ir 
kodėl aš iškeliavau į sambūrį? Privalėjau pasilikti jos slaugyti. Kodėl 
palikau ją? 

Apdulkėjusį Ailos veidą išvagojo ašarų žymės, bet ji nekreipė dėme- 
sio. Ubai ir Krebui nuskubėjus į vidų moteris pasileido šlaitu žemyn. 

Perbėgusi per upelį Aila nulėkė į pievą, kur augo reikiami vaistiniai 
augalai, parpuolusi įniko plikomis rankomis kapstyti šaknis ir rauti iš že- 
mės. Stabtelėjusi prie upelio skubiai jas nuplovė ir bėgte sugrįžo į urvą. 

Uba jau spėjo užkurti ugnį ir užkaitė vandenį, kuris buvo vos pra- 
dėjęs kaisti. Krebas atsistojęs šalia Izos atlikinėjo formalius judesius 
kur kas nuoširdžiau nei per pastarąsias apeigas. Šamanas kvietė visas 
žinomas dvasias, meldė sustiprinti moters gyvybines galias ir kol kas 
jos dar neišsivesti. Ant demblio Ubos paguldytas ropoti besimokantis 
Durkas pakilo remdamasis keliais bei rankutėmis. Mažylis vikriai atre- 
pečkojo prie motinos, skubančios kuo greičiau susmulkinti šaknis, ta- 
čiau mažyliui pamėginus žįsti, toji nustūmė jį šalin. Aila neturėjo kada 
pasirūpinti sūneliu, kuris tuojau pat paleido gerklę. Jaunoji gydytoja 
nepaisydama vaiko verksmo suvertė šaknis į vandenį ir įdėjo dar kelis 
akmenis, kad greičiau užvirtų. 

— Leiskite man iš arčiau apžiūrėti Durką, - paprašė Iza. - Berniu- 

Uba pakėlė mažąjį ir atnešusi pasodino savo motinai ant kelių, ta- 
čiau šis visai nebuvo nusiteikęs glaustis prie senutės, kurios nebeprisi- 
minė, ir iš paskutiniųjų stengėsi ištrūkti. 

- Jis stiprus ir sveikas, — pastebėjo Iza, — ir lengvai nulaiko galvutę. 

— Durkas jau netgi turi porininkę, - atskleidė Uba, - tiksliau sa- 
kant, mažą mergytę, kuri pažadėta jam. 

— Porininkę? Kuri gentis galėjo pažadėti jam mergaitę? Juk jis te- 
bėra kūdikis ir dar išsigimęs. 

— Į sambūrį atkeliavo moteris, turinti išsigimusią dukterį. Ji pačią 
pirmą dieną priėjusi užkalbino mus, - paaiškino Uba. - Jos kūdikis 
labai panašus į Durką, bent jau jų galvutės panašios, nors bruožai 
visiškai ir nesutampa. Motina pasiteiravo, ar ateityje jie galėtų tap- 
ti pora, mat Oda baisiai nerimavo, kad jos dukra niekada nesusiras 
vyro. Brunas ir jos genties vadas pritarė šiam sumanymui. Manau, po 
kito sambūrio ji pereis gyventi pas mus, net jei dar ir nebus tapusi mo- 
terim. Ebra pažadėjo priglausti mergaitę iki to laiko, kol juodu suaugs 
ir galės tapti pora. Oda be galo džiaugėsi, ypač kai Aila pagamino 
apeiginį gėrimą. 

— Vadinasi, jie pripažino Ailą mano įpėdine. Aš nesilioviau spėlio- 
jusi, ar ji taps pripažinta gydytoja, ar ne, - nuvargusi Iza vėl nuleido 
rankas, tačiau matant aplink susibūrusius mylimus žmones, jos siela 
įgavo jėgų, nors kūnas ir liko silpnas. Valandėlę pailsėjusi ligonė pa- 
klausė: - Koks mergaitės vardas? 

— Ura, - atsakė duktė. 

— Gražiai skamba, man patinka, - dar šiek tiek atsikvėpusi Iza pa- 
teikė kitą klausimą: — O kaip Aila? Ar susirado vyrą iš kitos genties? 

— Zougo giminaičio. gentis svarsto apie tai. Iš pradžių jie atsisakė, 
bet kai ji buvo pripažinta gydytoja, nusprendė pagalvoti geriau. Deja, 
mes skubėjome išvykti, todėl pritrūkę laiko nespėjo apsispręsti. Gali 
būti, jog jie ras porininką Ailai, nors abejoju, ar panorės kartu priimti 


ir Durką. 

Iza tik linktelėjo ir užsimerkė. 

Aila smulkino mėsą, kurią ketino suberti į Izos sultinį, ir nuolat 
nekantraudama tikrino, ar šaknų nuoviras neįgavo reikiamos spalvos 
ir kvapo. Durkas verkšlendamas vėl atropojo pas motiną, tačiau toji ir 
šįkart nustūmė sūnų į šalį. : 

— Duokš jį man, Uba, - mostelėjo Krebas. 

Senoliui ant kelių įsitaisęs berniukas kuriam laikui nurimo, užsi- 
žaidęs su jo barzda, bet netrukus ir šis užsiėmimas jam nusibodo. Vai- 
kas pasitrynė akis, pasimuistęs ištrūko iš jį laikiusios rankos ir nieko 
nelaukdamas nurėpliojo tiesiai prie motinos. Aplink ugnį tūpčiojanti 
Aila nė nepastebėjo pavargusio, išalkusio ir suirzusio kūdikio, besitai- 
kančio įsikibti jai į koją. Krebas sunkiai pakilo, numetė lazdą ir mostu 
paliepė Ubai įduoti berniuką. Vargais negalais be ramsčio nušlubčio- 
jęs iki Braudo ugniavietės perdavė vaiką Ogai. 

— Durkas alkanas, o Aila užsiėmusi, ruošia Izai vaistus. Ar gali jį 
pamaitinti, Oga? Braudo akyse suliepsnojo įniršis, bet pakako šama- 
nui rūsčiai dirstelėti, ir vyras skubiai paslėpė pyktį. Jis nekentė Ailos, 
tačiau ja besirūpinančiam ir globojančiam vyrui nejautė nieko pana- 
šaus. Braudas pernelyg bijojo šamano, kad drįstų jo neapkęsti. Kita 
vertus, jis dar vaikystėje pastebėjo, kad garbusis dvasininkas retai kada 
kišasi į genties pasaulietišką kasdienybę apsiribodamas vien dvasine | 
sritimi. Raganius niekada nemėgino sukliudyti Braudui valdyti ir 
varinėti moters, gyvenančios prie jo ugniakuro, tačiau vyrukas nieku 
gyvu netroško tiesiogiai susiremti su senuoju kerėtoju atvirai jam pa- 
prieštaraudamas. 

Parklibikščiavęs atgal senolis ėmė naršyti suverstus ryšulius ieško- 
damas išlydytais urvinio lokio taukais užpildytos pūslės - teisėtai jam 
atitekusios apeiginio gyvūno dalies. Uba pamačiusi atskubėjo padėti. 
Krebas pasiėmė taukus ir nusinešė į dvasių buveinę. Nors ir žinojo, 
kad nebėra vilties, vis dėlto ketino pasinaudoti visa įmanoma magija ir 


pasistengti padėti Ailai išsaugoti Izos gyvybę. 

Galų gale šaknys pakankamai suvirė, Aila pasėmė puodelį skysčio 
ir dabar nekantriai laukė, kol šis atvės. Sultinį prilaikydama Izos galvą 
mažais gurkšneliais sumaitino jau anksčiau - lygiai taip pat, kaip ši 
maitino ją pačią, kai tebūdama penkerių metukų vos nemirė. Maistas 
suteikė senajai gydytojai šiek tiek jėgų. Gulėdama ligos patale ji beveik 
nieko neėmė į burną, o iki tol irgi valgė ne daugiau. Jai atneštas valgis 
dažniausiai likdavo nepaliestas. Ši vasara Izai buvo sunki, paženklinta 
slogios vienatvės. Aplinkui nebuvo nė vieno žmogaus, kuris ją slau- 
gytų ir pasirūpintų, kad ši pasistiprintų, todėl ji dažnai užmiršdavo 
maistą arba tiesiog numodavo į jį ranka. Kiti trys gentainiai matydami 
jos silpnumą ir neviltį mėgino padėti, bet nesugebėjo. 

Kai merdėjo Dorvas, ji prisivertė pakilti, tačiau vyriausiasis genties 
narys paliko šį pasaulį greitai, ji niekuo negalėjo vyrui padėti, nebent 
tik palengvinti paskutiniąsias kančias. Senuko mirtis prislėgė kitus. 
Šiam pasitraukus urvas tarytum tapo dar tuštesnis, visi jie suvokė sto- 
vintys ant kito pasaulio slenksčio. Po žemės drebėjimo ši mirtis buvo 
pirmoji. 

Šalia Izos įsitaisiusi Aila pūtė skystį kauliniame puodelyje ir ragau- 
dama tikrino, ar tas pakankamai atvėso. Sutelkusi visą dėmesį į ligonę 
moteris nė nepastebėjo, kaip Krebas išnešė Durką, kaip paskui dingo 
mažajame urve, nepamatė ir ją stebinčio Bruno. Girdėdama tylų, gar- 
galiuojantųį Izos kvėpavimą ji žinojo, kad globėja miršta, bet neleido 
sau tuo patikėti ir be paliovos rausėsi po atmintį ieškodama veiksmin- 
giausio gydymo. 

Reikėtų išmėginti vidinės balzaminio kėnio žievės kompresą, pa- 
galvojo. Ir dar išvirti kraujažolių arbatos. Kvėpavimas garais irgi pa- 
dėtų. Gervuogės, jonažolės4r paparčiai. Ne, šios žolės vartojamos ne- 
stipriai persišaldžius. Varnalėšų šaknys? Galbūt. Šlakuotasis aronas? 
Žinoma. Geriausiai naudoti rudenį iškastas šviežias šaknis. Aila buvo 
pasiryžusi prigirdyti Izą arbatomis, jei prireiks, nuo galvos iki kojų ap- 


dėti kompresais ir paskandinti garuose. Ji ketino padaryti viską, bet 

ką, kad tik pratęstų motinos - vienintelės motinos, kurią pažinojo, — 
gyvenimą. Mintis apie Izos mirtį jai buvo nepakeliama. 

Nors Uba irgi aiškiai suvokė, kaip sunkiai serga motina, vienintelė 
pastebėjo prisiartinusį Bruną. Paprastai vyrai nesilankydavo kito ži- 
dinio teritorijoje, kai šeimininkas būdavo išėjęs, todėl vado buvimas 
Ubą trikdė. Mergaitė puolė skubiai rinkti aplink išmėtytus ryšulius 
mėgindama bent kiek apsikuopti, dirsčiodama čia į Bruną, čia į Ailą, 
čia į motiną. Negavusi nei nurodymų, nei patarimo, ji nežinojo, kaip 
elgtis su svečiu. Niekas su juo nepasisveikino, nepakvietė prisiartinti, 
tad ką daryti? Brunas stebėjo tris moteris - seną gydytoją, susirūpinu- 
sią jauną jos mokinę, niekuo nepanašią į kitus genties narius, bet pri- 
pažintą pačia geriausia gydymo žinove, ir Ubą, kuriai irgi buvo lemta 
pasekti motinos pėdomis. Jis visuomet mylėjo savo seserį. Kadangi jau 
buvo gimęs sveikas berniukas, kuris turėjo perimti vadovavimą gen- 
čiai, mažoji Iza tapo visų myluojama, nešiojama ir glamonėjama mažy- 
le. Jam visuomet norėjosi ją apsaugoti. Jis nieku gyvu nebūtų išrinkęs 
Izai vyro, tapusio jos porininku, Brunui niekada nepatiko tasai pasi- 
pūtėlis, besišaipantis iš luošo brolio. Iza neturėjo pasirinkimo, tačiau 
puikiai susitvarkė. Tačiau išties laiminga ji tapo tik po vyro mirties. Ji 
buvo šauni moteris ir labai gera gydytoja. Genčiai jos trūks. 

Izos duktė jau paaugusi, galvojo žvelgdamas į mergaitę. Netrukus 
Uba taps moterim. Laikas pradėti svarstyti apie jai tinkamą pori- 
ninką. Reikia išrinkti mergaitei gerą, tinkamą vyrą. Darna ir moters 
atsidavimas medžiotojui irgi išeina į naudą. Kas gi jai tiktų, išskyrus 
Vorną? Juk netrukus ateis ir Onos eilė, o jai su Vornu poruotis nevalia, 
juodu - brolis ir sesuo. Pastarajai teks palaukti, kol Borgas taps vyras. 
Jeigu Ona anksti subręs, gali būti, jog pagimdys vaiką Borgui dar ne- 
spėjus sulaukti vyriškumo apeigų. Ko gero, teks jį mažumėlę pastū- 
mėti, juk berniukas vyresnis už Oną. Kai jau pradės tenkinti vyriškus 
poreikius, bus pasirengęs įžengti ir į suaugusiųjų pasaulį. Ar Vornas 


taps geru porininku Ubai? Drugas gerai išauklėjo vaikiną, o atsidū- 

ręs šalia jos jis kaskart stengiasi pasipuikuoti. Ko gero, simpatizuoja 
mergaitei. Nuoseklus Bruno protas tvarkingai surikiavo ir užfiksavo 
ateities gaires. 

Debesylų šaknų nuoviras atvėso, Aila pažadino užsnūdusią senutę 
ir švelniai prilaikydama jos galvą sugirdė vaistus. Manau, šįkart tau ne- 
pavyks sugrąžinti jos į gyvenimą, Aila, patylom palingavo galvą Bru- 
nas stebėdamas paliegusią moterį. Kada ji spėjo taip pasenti? Juk buvo 
jauniausia, o dabar atrodo vyresnė už Krebą. Pamenu, kartą ji sugydė 
man lūžusią ranką. Buvo ne vyresnė už Ailą, kai ši pasirūpino Brako 
ranka, bet jau tapusi moterimi ir turinti porą. Ji dirbo nepriekaištingai 
ir niekada nekėlė man rūpesčių, nekalbant apie kelis pastaruosius ne- 
malonius nutikimus. Aš irgi senstu. Netrukus mano medžioklės die- 
nos baigsis ir turėsiu perleisti vadovavimą Braudui. 

Ar vaikinas pasirengęs? Genčių sambūryje jaunuolis pasirodė pui- 
kiai, ir tuomet aš vos nepaskelbiau jo vadu. Jis narsus, visi nuolat kar- 
tojo, koks aš laimingas. Aš iš tiesų laimingas. Baiminausi, kad meška 
jo nepasirinktų ir neišsivestų drauge. Būčiau galėjęs didžiuotis jam 
suteikta garbe, tačiau šios garbės esu linkęs išvengti. Gornas buvo ge- 
ras vyras, jo netektis - skaudus smūgis Norgo genčiai. Meškos pasi- 
rinkimas visada suteikia skausmo. Ko gero, laimingesni tie, kurie šios 
garbės nesulaukia, mano moters sūnus tebevaikšto šiame pasaulyje. 
Jis bebaimis, galbūt netgi per daug drąsus. Jaunam vyrukui šioks toks 
nutrūktgalviškumas ir perdėta drąsa tinka, tačiau vadui reikalingas 
blaivus protas. Jis privalo atsižvelgti į savo vyrų nuomonę, apsvarstyti 
galimybes, tinkamu planavimu užtikrinti medžioklės sėkmę ir berei- 
kalingai nestumti medžiotojų į pavojų. Gal reikėtų iš pradžių leis- 
ti jam pavadovauti kelioms medžioklėms ir įgyti patirties? Vaikinas 
privalo suvokti, jog vien drąsos geram vadui nepakanka, būtina jausti 
atsakomybę, išmokti valdytis. 

Kuo jam neįtinka Aila, kodėl atsidūręs šalia jis visuomet netenka 


kantrybės? Kodėl žeminasi varžydamasis su ja? Aišku, ji kitokia, tačiau 

vis tiek tėra tik moteris. Beje, labai drąsi ir ryžtinga moteris. Kažin ar 
Zougo giminaitis paims ją į porą? Dabar, kai prie jos pripratau, būtų 
keista jos nebematyti. Tokia puiki gydytoja - vertinga dovana kiekvie- 
nai genčiai. Kaip galėdamas pasirūpinsiu, kad jos sugebėjimai būtų 
deramai įvertinti. Tik pažiūrėkite - netgi sūnus, paskui kurį buvo pa- 
sirengusi sekti į kitą pasaulį, neišblaško į ligonę sutelkto dėmesio. Ne- 
daugelis moterų išdrįstų pulti gelbėti sužeistą vyrą, nepaisydamos čia 
pat šėlstančio urvinio lokio. Jai irgi nestinga nutrūktgalviškos narsos, 
tačiau Aila išmoko save kontroliuoti. Kai buvo jaunesnė, valdytis jai 
sekdavosi sunkiai, tačiau genčių sambūryje elgėsi nepriekaištingai, kaip 
ir dera dorai moteriškei. Susibūrimui pasibaigus visi jai žarstė liaupses. 

— Brunai, - silpnu balsu pašaukė Iza. - Uba, paruošk vadui arba- 
tos, - mostelėjo ligonė stengdamasi atsisėsti tiesiau. Ji vis dar buvo 
pareiginga Krebo ugniavietės šeimininkė. - Aila, atnešk kailį Brunui 
atsisėsti. Ši moteris apgailestauja negalėdama pati patarnauti vadui. 

— Nesivargink, Iza. Atėjau ne arbatos gerti, o aplankyti tavęs, — 
mostelėjo Brunas atsisėsdamas šalia sesers. 

— Kiek laiko čia stovėjai? — paklausė Iza. 

— Neilgai. Aila buvo užsiėmusi, nusprendžiau netrukdyti ir palauk- 
ti, kol baigs. Genčių sambūryje visi tavęs pasigedo. 

— Ar susitikimas praėjo sėkmingai ? 

— Ši gentis tebėra labiausiai gerbiama. Medžiotojai kaip reikiant 
pasistengė. Braudas buvo išrinktas dalyvauti Lokio apeigose. Aila irgi 
gerai pasirodė. Ji sulaukė daugybės pagyrimų. 

— Pagyrimai! Kam jie reikalingi? Pagyrimų perteklius sukelia dvasių 
pavydą. Jeigu ji gerai atliko darbą ir pelnė genčiai garbę, to pakanka. 

— Darbą ji atliko gerai, buvo pripažinta ir elgėsi kaip dera dorai 
moteriai. Ji — tavo duktė, Iza, todėl negalėjo nepateisinti lūkesčių. 

— Teisybė, ji yra mano duktė, lygiai kaip ir Uba. Aš laiminga, kad 
dvasios padovanojo man dvi dukteris, kurios abi taps geromis gydyto- 


jomis. Aila baigs mokyti Ubą. 

— Ne! - pertraukė Aila. - Tu pati baigsi mokyti Ubą. "Tu pasveiksi. 
Aš sugrįžau, nuo šiol būsiu šalia ir slaugysiu tave. Pamatysi, mes įveik- 
sime ligą, - desperatiškai mostelėjo ji. - Mama, privalai atsigauti. 

— Aila, vaikeli. Dvasios jau laukia manęs, netrukus teks su jomis 
iškeliauti. Jos išpildė mano norą ir leido prieš išeinant pamatyti myli- 
mus žmones, todėl neturiu teisės ilgiau jų gaišinti. 

Sultinys ir vaistai sužadino paskutiniąsias ligonės jėgų atsargas. 
Nuo pastangų pasipriešinti kūną išsekinusiai ligai pakilo temperatūra. 
Karščiavimo sukeltas akių blizgesys ir užkaitę skruostai sudarė klai- 
dingą pagerėjimo įspūdį. Šis iš vidaus prasiskverbęs spindesys, vadina- 
mas sielos švytėjimu, liudijo anaiptol ne naują gyvybingumo sužydėji- 
mą. Brunui jau buvo tekę matyti tokią šviesą, kai gyvybinės jėgos prieš 
iškeliaudamos sukyla paskutinį sykį. 

Oga išlaikė Durką prie Braudo ugniakuro iki pat vėlumos ir par- 
nešė miegantį mažylį jau gerokai po saulėlydžio. Uba paguldė berniu- 
ką ant patiesto Ailos kailio. Mergaitė buvo išsigandusi ir sutrikusi. Ji 
neturėjo į ką kreiptis patarimo. Izą iš paskutiniųjų gelbėjančios Ailos 
trukdyti nedrįso, motiną varginti irgi bijojo. Krebas sugrįžęs raudonos 
ochros ir urvinio lokio taukų tepalu nubraižė simbolius ant Izos kūno, 
atliko kelis gestus ir vėl dingo mažajame dvasių kambarėlyje. 

Uba iškraustė ryšulius, sutvarkė ugniavietę, paruošė vakarienę, ku- 
rios niekas nevalgė, nurinko indus. Paskui įsitaisė prie miegančio kū- 
dikio ir patylom svarstė, ką dar galėtų nuveikti. Nors darbas širdį kaus- 
tančio siaubo neišsklaidydavo, padėdavo bent šiek tiek užsimiršti — vis 
geriau negu sėdėti ir žiūrėti į mirštančią motiną. Galų gale mergaitė 
atsigulė ant Ailos lovos ir susirietusi prisiglaudė prie mažylio beviltiš- 
kai ieškodama šilumos bei saugumo. 

Aila nenuleisdama rankų tupinėjo aplink Izą išmėgindama visus 
vaistus ir priemones, kurias tik įstengė prisiminti. Ji sėdėjo palinkusi 
prie motinos, nesitraukdama nė per žingsnį, tarsi bijotų, kad vos jai 


nusukus akis ligonė iškeliaus. Ne ji viena budėjo visą naktį. Sumigo 


Ė) 546 


URVINIO LOKIO GENTIS 


tik mažieji vaikai. Suaugusieji rymojo tamsiame urve stebeilydami į 
blėstančius ugniakurus arba gulėjo ant kailių atmerktomis akimis. 

Apniukusiame nakties danguje žvaigždės nešvietė. Urvo viduje tvy- 
ranti tamsa už plačios angos, kur nesiekė gęstančių žarijų švytėjimas, 
sutirštėjo dar labiau. Apylinkes gaubė neperžvelgiamas juodas šydas. 
Gūdų vidurnaktį, kai prieš rytą įsiviešpatavo netrikdoma ramybė, aki- 
mirksniui snaudulio įveikta Aila staigiai kilstelėjo nulinkusią galvą. 

— Aila, - kimiai sušnibždėjo Iza. 

— Kas yra, Iza? - rankos mostu pasiteiravo slaugytoja. 

Gydytojos akyse atsispindėjo židinyje blausiai mirguliuojantys ang- 
liukai. 

— Prieš išeidama noriu kai ką pasakyti, - mostelėjo Iza ir nuleido 
apsunkusias rankas. Kiekvienas judesys reikalavo didžiulių pastangų. 

— Mama, neeikvok jėgų ir nekalbėk. Pailsėk. Iš ryto būsi stipresnė. 

— Ne, vaikeli, privalau pasakyti dabar, nes ryto nebesulauksiu. 

— Sulauksi. Būtinai turi sulaukti. Negali mūsų palikti, - ženklu pa- 
prieštaravo Aila. 

— Aila, aš mirštu, privalai susitaikyti. Leisk man baigti, laiko turiu 
nedaug. 

Iza vėl akimirką pailsėjo, o Aila laukė, skendėdama bežadėje nevil- 
tyje. 

— Aila, tave aš visuomet mylėjau labiausiai. Nežinau kodėl, bet tai 
tiesa. Troškau tave auginti, troškau, kad liktum gentyje. Tačiau netru- 
kus manęs nebebus. Greitai ir Krebas atras kelią į dvasių pasaulį. Bru- 
nas irgi jau sensta. Po jo vadu taps Braudas. Aila, tu negali gyventi čia, 
kai genčiai ims vadovauti Braudas. Jis nuolat ieškos būdų, kaip tave 
nuskriausti, - Iza vėl užsimerkė ir stengėsi pailsėti bei atgauti jėgas 
sunkiai gaudydama kvapą. 

— Aila, dukrele, keistas, užsispyręs mano vaike, iš kurio gyvenimas 
ne kartą pareikalavo žūtbūtinių pastangų, išmokiau tave gydyti, todėl 


visuomet būsi gentainių gerbiama net ir neturėdama porininko. Vis 

dėlto tu esi moteris, tau reikia vyro. Tu nepriklausai genčiai, Aila, esi 
gimusi kitiems, todėl tavo vieta su jais. Privalai palikti gentį, vaike, ir 
susirasti saviškius. 

— Palikti? — sutriko ji. - Kur aš eičiau, Iza? Aš nepažįstu kitų, nė 
nežinočiau, kur jų ieškoti. 

— Nemažai jų gyvena į šiaurę nuo čia, žemyne, kur baigiasi pusia- 
salis. Motina man pasakojo, jog jos motinos išgydytas vyras atklydo iš 
šiaurės, — Iza vėl trumpam nutilo, o paskui prisivertė tęsti: - Negali 
čia likti, Aila. Eik ir susirask juos, dukra. Susirask savo žmones ir tau 
skirtą vyrą. 

Staiga Izos rankos nukrito ant apkloto, akys užsimerkė. Moteris 
vos kvėpavo. Iš paskutiniųjų įtraukusi oro ji vėl atsimerkė. 

— Pasakyk Ubai, kad aš ją mylėjau, Aila. Bet tu buvai pirmasis mano 
vaikas, brangioji dukra. Tave aš visada... mylėjau labiau... 

Iza sugargaliavo pristigusi oro... ir daugiau nebeįkvėpė. 

— Iza! Iza! - sukliko Aila. - Mama, neišeik, nepalik manęs! Ak, 
mama, neišeik. 

Ailos riksmo pažadinta Uba pribėgo prie jos. 

— Mama! O, ne! Mano mamos nebėra! Mama mirė! 

Mergaitė ir jauna moteris įsistebeilijo viena į kitą. 

- Ji liepė perduoti, kad mylėjo tave, Uba, - pratarė Aila. 

Jos akys buvo sausos, šokas neleido iki galo suvokti, kas nutiko. Prie 
jų vilkdamas koją prisiartino Krebas. Ailai suklikus šamanas jau buvo 
išėjęs iš dvasių buveinės. Trūkčiojamai sukūkčiojusi Aila apglėbė juos 
abu, ir visi trys susikibę pasidavė nebyliam sielvartui. Ailos ašaros su- 
vilgė ir kitus. Uba ir Krebas neverkė, tačiau jų skausmas buvo toks pat 


neišmatuojamas. 


— Oga, ar gali dar kartą pamaitinti Durką? 

Moteris aiškiai suprato vienarankio mostą, juolab kad jis laikė be- 
simuistantį kūdikį. Ailai derėtų jį papenėti, pagalvojo ji. Negerai, kad 
motina taip ilgai nežindo kūdikio. Šamano veide atsispindėjo tragiška 
Izos netektis ir sumišimas, sukeltas Ailos reakcijos. Ji negalėjo nepai- 
syti dvasininko prašymo. 

— Žinoma, pamaitinsiu, - atsakė Oga ir paėmė Durką. 

Krebas nušlubčiojo atgal prie savo židinio ir pamatė, jog Aila nepa- 
judėjo iš vietos, nors Ebra su Uka išnešusios Izos kūną ruošė jį laidotu- 
vėms. Jaunosios gydytojos plaukai buvo susivėlę, veidas purvinas nuo 
kelio dulkių ir ašarų. Ji nė nepersivilko purvino dėmėto drabužio, kurį 
vilkėjo per ilgą kelionę iš genčių sambūrio. Kai išalkęs Durkas pradė- 
jo niurzgėti, Krebas pasodino sūnų jai ant kelių, tačiau Aila tarytum 
nematė vaiko ir negirdėjo jo verksmo. Kita moteris būtų supratusti, 
kad vaiko verksmas pamažu turėtų įveikti net giliausią sielvartą, tačiau 
Krebas mažai išmanė apie motinas ir kūdikius. Jis žinojo, jog moterys 
dažnai žindo viena kitos vaikus, todėl negalėjo žiūrėti, kaip alksta ma- 
žylis, kai šalia yra jį pamaitinti galinčių kitų žindyvių. Iš pradžių jis nu- 
nešė berniuką Agai ir Ikai, bet jų jaunėliai jau buvo beveik atjunkyti, 
todėl pieno moterys turėjo mažai. Tiktai dar nė metukų nesulaukusį 


Grevą žindančiai Oga pieno niekada netrūko, todėl Krebas kaskart 

įduodavo Durką jai. Aila nejautė apsunkusių krūtų skausmo, kadangi 
jos širdį varstė kur kas didesnis sopulys. 

Šamanas pasiėmė lazdą ir lėtai nušlubčiojo į urvo gilumą. Tuščio 
nenaudojamo ploto kampe iškilo akmenų krūva, o grindyse buvo iš- 
kasta negili duobė. Aukštą padėtį gentyje užimančią itin gerbiamą gy- 
dytoją su dvasiomis siejantys ypatingi ryšiai nulėmė jos laidojimo vie- 
tą urvo viduje. Tokiu būdu ją globojusios dvasios ir toliau liks šalia, o 
ir ji pati turės galimybę iš naujųjų namų kitame pasaulyje kartkartėmis 
žvilgtelėti į gentainius. Be to, nereikėjo nerimauti, kad urve užkastus 
kaulus iškapstys maitėdos. 

Dvasininkas apibarstė ovalią duobę raudonos ochros milteliais 
ir vienintele ranka atliko magiškus mostus. Pasirūpinęs žeme, į ku- 
rią turėjo atgulti Iza, jis nuklibikščiavo prie minkštos odos apsiaus- 
tu apdengto pavidalo. Nutraukęs apklotą raganius atidengė mirusios 
gydytojos kūną. Rankos bei kojos buvo sulenktos embriono poza ir 
surištos raudonai nudažyta sausgysle. Raganius atliko apsaugantį ges- 
tą, paskui pasilenkė ir ėmė trinti sustingusį kūną raudonos ochros ir 
urvinio lokio taukų tepalu. Vaisiaus poza suriesta ir gimdymo kraują 
simbolizuojančiu raudoniu ištepta Iza į kitą pasaulį turėjo įžengti taip 
pat, kaip atkeliavo į šį. 

Dar niekada šamanui ši pareiga nebuvo tokia sunki. Iza Krebui 
buvo daugiau nei sesuo. Ji pažinojo jį geriau nei kas nors kitas. Gydy- 
toja pastebėdavo vyro skaudulius jam dar nespėjus pasiskųsti, žinojo, 
kaip šis gėdijasi savo negalavimų. Ji įžvelgė jo švelnumą bei jautrumą, 
gėrėjosi jo didinga galybe ir tvirta valia. Sesuo ruošdavo jam valgy- 
ti, rūpinosi juo, palengvindavo sopulius. Jos dėka Krebas beveik kaip 
normalus vyras patyrė šeiminio gyvenimo džiaugsmus. Nors jis nie- 
kada nelietė jos kūno taip, kaip dabar, trindamas jį tepalu, ji jam buvo 
tikresnė porininkė negu daugelis moterų savo vyrams. Izos mirtis se- 


nuką sukrėtė. 

Prie ugnies sugrįžusio Krebo veidas buvo papilkėjęs kaip numirėlės 
kūnas. Aila tebesėdėjo šalia Izos lovos ir neregės žvilgsniu stebeilijo į 
tuštumą, tačiau šamanui pradėjus griozti gydytojos daiktus sukruto. 

— Katu darai? - mostelėjo ji, tarytum gindama visa tai, kas priklau- 
sė velionei. Ė 

- Ieškau Izos dubenėlių bei kitų daiktų. Šiame gyvenime jos nau- 
dotus reikmenis reikia palaidoti kartu, kad daiktų dvasios persikeltų 
drauge į kitą pasaulį, - paaiškino Krebas. 

— Aš rasiu, — pratarė stumtelėdama Krebą į šalį. 

Ji surinko medinius dubenis bei kaulinius puodelius, kuriuose Iza 
gamino bei seikėdavo vaistus, apvalų akmenį ir akmeninį pagrindą, 
kuriais smulkindavo ir trupindavo, indus, iš kurių valgydavo, kelis 
įrankius, medicinos krepšį, sukrovė visa tai ant Izos lovos ir įsmeigė 
akis į menką krūvelę, atspindinčią Izos gyvenimą bei darbą. 

— Iza gydė ne šiais daiktais! - piktai mostelėjo Aila ir pašokusi iš- 
bėgo iš urvo. 

Krebas nulydėjo ją žvilgsniu, pakraipė galvą ir ėmė rinkti įrankius. 

Perbridusi per upelį Aila nubėgo į pievą, kur jos abi kadaise rink- 
davo žoles, stabtelėjo priešais spalvingas piliarožes, siūbuojančias ant 
ilgų grakščių stiebelių, ir priskynė pilną glėbį įvairiaspalvių žiedų. 
Paskui dar pririnko smulkiažiedžių kraujažolių, naudojamų skausmą 
malšinantiems kompresams. Ji lakstė po pievas ir miškus rankiodama 
įvairius augalus, kurie padėdavo Izai kurti gydančiąją magiją: blyškiai 
gelsvais žiedeliais bei dygliukais aplipusių baltalapių dagių, didelių, 
žvilgančių geltonų žilių, tamsiai mėlynų, beveik juodų žydrių. 

Kiekvienas augalas atrasdavo savo vietą Izos vaistinėlėje, bet ji sky- 
nė tik tuos, kuriuos puošė spalvingi kvapūs žiedai. Spausdama glėbyje 
gėles Aila stabtelėjo pievos pakraštyje ir vėl apsiverkė prisiminusi vi- 
sus tuos kartus, kai drauge su Iza traukdavo rinkti vaistažolių. Glėbys 
tapo toks didelis, jog vos ne vos jį panešė be krepšio. Kelios gėlytės 


iškrito, moteris priklaupė jų pakelti ir pamačius žiedais pasipuošusius 

susiraizgiusius sumedėjusius asiūklius jai kilo bemaž šypseną sukėlęs 
sumanymas. 

Išsitraukusi iš apsiausto klostės peilį ji nupjovė augalo šaką ir įsitai- 
siusi šiltos beprasidedančio rudens saulės atokaitoje, poromis derin- 
dama žiedus apipynė jais asiūklį paversdama jį margaspalve girlianda. 
Kai Aila įžengė į urvą nešina gėlių pyne, gentainiai neteko žado. Ji 
patraukė tiesiai į urvo gilumą ir padėjo vainiką šalia gydytojos kūno, 
kuris suriestas gulėjo ant šono negilioje duobėje, apjuostoje iš akmenų 
išdėtu ovalu. 

— Štai kuo gydė Iza! — ryžtingai mostelėjo Aila užbėgdama už akių 
prieštaravimams. 

Senasis šamanas linktelėjo. Ji teisi, pagalvojo, čia ir yra tikrieji Izos 
gydymo reikmenys, apie kuriuos ji daug išmanė ir kuriais naudojosi 
visą gyvenimą. Tikriausiai džiaugsis turėdama juos dvasių pasaulyje. 
Įdomu, ar ten auga gėlės? 

Izos reikmenys, įrankiai ir gėlės buvo nuleisti į kapą kartu su kūnu, 
gentainiai pradėjo krauti aplink ir ant viršaus akmenis, o šamanas at- 
liko judesius, prašančius Didžiojo Lokio ir Izos totemo, antilopės sai- 
gos, dvasių saugiai palydėti jos sielą į kitą pasaulį. 

— Palaukite! - staiga sustabdė juos Aila. - Kai ką užmiršau, - ji nu- 
bėgo prie ugniakuro, surado medicinos krepšį ir atsargiai ištraukė dvi 
seno dubenėlio puseles, tada atskubėjo atgal ir padėjo suskilusį indą 
šalia kūno. - Pamaniau, jog ji norės jį pasiimti, kadangi čia dubens vis 
tiek nebepanaudosime. 

Šamanas pritariamai linktelėjo. Niekas nė nenumanė, kokią sim- 
bolinę reikšmę įgijo suskilusi senovinė relikvija. Dvasininkas pratęsė 
ritualą. Kai paskutinis akmuo atsidūrė savo vietoje, moterys pradėjo 
ant akmeninė piramidės krauti malkas. Žarija iš bendro laužo turėjo 
įžiebti ugnį, ant kurios bus ruošiamos Izos šermenų vaišės. Maistą de- 
rėjo gaminti ant kapo viršaus, o ugnis čia turėjo degti septynetą dienų, 

kad laužo kaitra išgarintų iš kūno visą drėgmę ir paverstų jį išdžiūvu- 
sia, susitraukusia mumija, neskleidžiančia irimo tvaiko. 

Laužui įsiliepsnojus šamanas atliko paskutiniuosius laidotuvių 
apeigų judesius — gestais išreikštą raudą, kuri suvirpino kiekvieno 
sielą. Jis pasakojo dvasių pasauliui apie tai, kaip karštai jie mylėjo 
gydytoją, uoliai jais besirūpinusią, globojusią, slaugiusią, padėjusią 
įveikti ligas bei skausmus, kurie jiems atrodė tokie pat paslaptingi 
kaip pati mirtis. Ritualiniai mostai per kiekvienas laidotuves karto- 
davosi, vieni buvo naudojami palydint vyrus, kiti - atsisveikinant su 
moterimis. Ir nors išorinė forma buvo tradicinė, paties dvasininko 
jausmas, begalinis jo sielvartas suteikė gestams gilią, neišmatuojamą 
prasmę. 

Aila neašarojo. Sausomis akimis ji stebėjo šokčiojančią liepsną ir 
sklandžius grakščius luošo, vienarankio vyro judesius jausdama jo 
emocijas taip ryškiai, tarsi šios būtų jos pačios. Šamanas išreiškė jos 
skausmą, ir moteris tarytum visiškai susitapatino su juo, lyg senolis 
būtų įsismelkęs į jos vidų, dėstytų jos mintis, jaustų jos širdimi. Ne ji 
viena dvasininko širdgėlą išgyveno kaip savą. Ebra pratrūko sielvartin- 
ga rauda, ir tuojau pat prie jos prisijungė kitos moterys. Durką rankose 
laikanti Uba pajuto gerkle kylančią šaižią dejonę ir su palengvėjimu 
įsiliejo į daugiabalsę laidotuvių giesmę be žodžių. Aila tuščiu žvilgs- 
niu stebeilijo tiesiai į priekį. Jos sielvartas buvo pernelyg didis, kad jį 
išreikštų. Net palengvėjimą teikiančios ašaros nesuvilgė akių. 

Jaunoji moteris nė pati nežinojo, kiek laiko nieko nematydama 
spoksojo į užburiančią liepsną. Ebrai teko ją krestelėti, tik tada mo- 
teris nukreipė į vado porininkę apsiblaususias akis. 

— Aila, privalai ką nors suvalgyti. Mes paskutinį sykį vaišinamės 
kartu su Iza. 

Aila paėmė medinę lėkštę, bemaž nevalingai įsidėjo į burną ga- 


balėlį mėsos ir vos nepaspringo mėgindama jį praryti. Paskui staiga 

pašoko ir išbėgo iš urvo. Nematydama kelio brovėsi pro krūmus ir 
klupinėjo per akmenis. Iš pradžių kojos pačios nunešė pažįstamu 
taku į kalnų ganyklą ir mažąjį urvą, kuriame anksčiau atrasdavo sau- 
gų prieglobstį. Tačiau prisiartinusi ji pasuko į šalį. Nuo tada, kai pa- 
rodė slėptuvę Brunui, ši tarsi liovėsi priklausyti jai, be to, paskutinioji 
viešnagė žadino pernelyg skaudžius prisiminimus. Moteris užkopė 
ant paties aukščiausio skardžio, saugančio urvą nuo žiemą šlaitu že- 
myn švilpiančio šiaurės vėjo ir nuo rudens audrų. 

Vos neparblokšta stipraus šuoro ji parpuolė ant kelių pačiame vir- 
šuje ir likusi viena su nepakeliamu sielvartu galų gale išliejo skausmą 
graudžiai, pratisai vaitodama bei siūbuodama pirmyn ir atgal nepa- 
liaujamu sopančios širdies ritmu. Po kurio laiko Ailai įkandin į lauką 
iššlubčiojęs Krebas pamatė jos siluetą saulėlydžio nudažytų debesų 
fone ir išgirdo tylią tolimą dejonę. Nors jį patį kamavo gilus liūdesys, 
senolis nesuvokė, kodėl ji atmeta draugijos teikiamą paguodą, kodėl 
užsisklendžia ir kenčia viena. Įprastą senojo šamano įžvalgumą tem- 
dė jo paties širdgėla, todėl nesuprato, kad moterį kamuoja ne vien 
netekties skausmas. 

Širdį jai draskė kaltė. Moteris kaltino save dėl Izos mirties. Lyg 
niekur nieko išėjo į genčių sambūrį palikusi sergančią motiną. Ji 
buvo gydytoja ir apleido žmogų, kuriam reikėjo pagalbos, žmogų, 
kurį be galo mylėjo. Kaltino dėl to, kad Iza, siekdama padėti jai išsau- 
goti trokštamą kūdikį, kopė ieškoti šaknies, peršalo, sunkiai susirgo 
ir labai nusilpo. Ji jautėsi kalta, kad toli rytuose nesąmoningai nu- 
slinkusi apšviestu tuneliu iki mažo kambarėlio kalno gilumoje įskau- 
dino Krebą. Negana to, seniai bevalgiusi Aila buvo nusilpusi, išpam- 
pusios, nežindamos sukietėjusios krūtys sukėlė karštinę, o labiausiai 
ją kamavo depresija, kurią suprasti ir padėti įveikti būtų galėjusi tik 
Iza. Juk Aila buvo gydytoja, privalanti palengvinti skausmą ir gelbėti 
gyvybes, o Iza tapo pirmąja paciente, kurios išgelbėti jai nepavyko. 

Dabar labiausiai Ailai reikėjo jos kūdikio. Ne tik tam, kad pamai- 
tintų, bet kad poreikis rūpintis mažyliu sugrąžintų ją atgal į realybę, 
priverstų suprasti, jog gyvenimas tęsiasi. Tačiau motinai sugrįžus į 
urvą Durkas miegojo šalia Ubos. Krebas vėl buvo nunešęs berniuką 
pamaitinti Ogai. Aila vartėsi ir blaškėsi lovoje negalėdama užmigti ir 
nesuvokdama, kad akių sumerkti neleidžia karštis ir skausmas. Visos 
jos mintys buvo nukreiptos į viduje slypintį sielvartą ir kaltės jausmą. 

Krebui nubudus ji jau buvo išėjusi. Atsikėlusi išsverdėjo iš urvo ir 
vėl užkopė ant stačios uolos. Krebas susirūpinęs stebėjo ją, tačiau iš 
tolo neįstengė įžvelgti nei karščiavimo, nei to, kokia ji nusilpusi. 

— Gal man nueiti jos parsivesti? - paklausė Brunas, taip pat sutrik- 
dytas Ailos reakcijos. 

— Atrodo, ji nori pabūti viena. Ko gero, derėtų jai leisti, — atsakė 
Krebas. 

Paskui moteris dingo iš akių, ir senasis dvasininkas dar labiau su- 
nerimo, o kai nesugrįžo nė vakare, paprašė Bruno jos paieškoti. Kre- 
bas gailėjosi neleidęs jam to padaryti anksčiau. Galiausiai vadas grįžo 
į urvą nešinas bejėge Aila. Sielvartas ir depresija padarė savo, o silpnu- 
mas bei karščiavimas ją galutinai įveikė. Uba su Ebra atskubėjusios 
ėmė slaugyti genties gydytoją. Ligonė kliedėjo, čia degte degdavo, čia 
tirtėdavo krečiama drebulio ir riktelėdavo kaskart vos palietus krūtis. 

— Ji praras pieną, — tarstelėjo mergaitei Ebra. - Jau per vėlu, nė 
Durkas nebepadės. Pienas sukrekėjo, mažylis jo nebeiščiulps. 

— Bet Durkas visai mažas, dar per anksti jį atjunkyti. Kas jam nu- 
tiks? Kas bus jai? 

Jei Iza būtų buvusi gyva arba jei Aila būtų buvusi sąmoninga, vei- 
kiausiai dar nebūtų buvę per vėlu. Netgi Uba žinojo, jog padėti galėjo 
kompresai ir tam tikri vaistai, tačiau ji buvo pernelyg jauna ir nepasi- 
tikėjo savimi, o Ebra kalbėjo įtikinamai. Karščiui atslūgus pieno Aila 

— Aš nenoriu matyti savo ugniavietėje šio išsigimusio vaikėzo, Oga! 
Jis nesibroliaus su mano sūnumis! - sugniaužęs kumščius, drebėdamas 
iš įniršio išrėžė Braudas. 

Oga susigūžusi klūpojo jam prie kojų. 

— Ber, Braudai, jis tik kūdikis. Jį būtina pamaitinti. Aga ir Ika neturi 
pakankamai pieno, todėl negali pasirūpinti vaiku. Man pieno nestin- 
ga, visada turiu jo per daug. Jei mažylis nepavalgys, badaus, Braudai, 
ir galiausiai mirs. 

— Manvis vien. Tiesą sakant, jam apskritai neturėjo būti leista likti 
gyvam. Taigi prie šio židinio vaikiščias negyvens. 

Oga liovėsi drebėjusi ir įsmeigė akis į vyrą, kuris buvo jos porinin- 
kas. Iki šiol ji vis dar netikėjo, kad Braudas neleis jai globoti Ailos kūdi- 
kio. Moteris numanė, kad jis siautės, pompastiškai gestikuliuos, rėkaus, 
bet vylėsi, jog galiausiai nusileis. Nejaugi jam tikrai pakaktų žiaurumo 
leisti Durkui mirti badu vien iš neapykantos mažylio motinai? 

— Braudai, Aila išgelbėjo gyvybę Brakui, kaip gali leisti mirti jos 
sūneliui? 

— Argi ji nėra pakankamai apdovanota už išgelbėtą Brako gyvybę? 
Jai buvo leista gyventi, netgi leista medžioti. Aš jai nieko neskolingas. 

— Jai nebuvo leista gyventi, ji buvo prakeikta myriop. Aila sugrįžo 
iš dvasių pasaulio, nes to norėjęs totemas ją apsaugojo, - paprieštaravo 
Oga. 

— Tinkamai prakeikta ji nebūtų sugrįžusi ir niekada nebūtų pa- 
gimdžiusi nelemto vaikpalaikio. Jeigu jos totemas toks stiprus, kodėl 
tuomet neteko pieno? Visi tvirtino, jog kūdikis bus nelaimingas. Ko- 
kios dar reikia didesnės nelaimės už pieno praradimą? O dabar tu štai 


panorai perkelti jo nesėkmes prie mūsų ugnies. Aš to neleisiu, Oga. 


Pokalbis baigtas! 

Oga atsisėdo ant kulnų ir įrėmė į Braudą ramų žvilgsnį. 

— Ne, Braudai, - pareiškė ji. - Nebaigtas, - porininkės baikštu- 
mas išgaravo. Priblokšto Braudo įtūžį pakeitė nuostaba. — Tu turi teisę 
neleisti Durkui apsigyventi prie tavo židinio, ir aš nieko nepakeisių. 
Tačiau tu negali uždrausti man žindyti kūdikį, nes tai moters teisė. 
Moteriai leidžiama maitinti kiekvieną vaiką, kurį tik nori, ir nė vienas 
vyras to neužgins. Aila išgelbėjo gyvybę mano sūnui, todėl aš neleisiu 
mirti jos mažyliui. Durkas taps broliu mano sūnums, nesvarbu, ar tu 
to nori, ar ne. 

Braudas apstulbo. Jis nieku gyvu nesitikėjo, kad porininkė atsisa- 
kys vykdyti jo reikalavimą. Oga niekada nesielgė įžūliai ir nepaklus- 
niai, nerodydavo nė menkiausios nepagarbos. Jis negalėjo patikėti 
savo akimis ir ausimis. Galiausiai šokas vėl virto įtūžiu. 

— Kaip drįsti neklausyti savo vyro, moterie?! Aš priversiu tave pa- 
likti ugniavietę! - pratrūko jis. 

— Tuomet aš pasiimsiu sūnus ir išeisiu, Braudai. Pulsiu į kojas ki- 
tam vyrui ir maldausiu, kad mane priimtų. Galbūt šamanas leis mums 
gyventi prie savo ugniakuro, jei joks kitas vyras manęs nepanorės. Bet 
Ailos kūdikį aš vis tiek žindysiu. 

Iš pykčio jis nepajėgė kalbėti ir užuot atsakęs stipriai smogė jai kie- 
tu kumščiu, parblokšdamas moterį ant žemės. Pirmą akimirką prišoko 
prie jos, bet paskui sustojo ir apsisuko ant kulnų. Ši akivaizdi nepagar- 
ba tau dar atsirūgs, galvojo žirgliodamas prie Bruno židinio. 

— Iš pradžių ji užkrečia maištingumu Izą, o dabar jos užsispyrimas 
persiduoda ir mano porininkei! - vos peržengęs akmenimis paženk- 
lintą ribą įnirtingai sumosikavo Braudas. - Aš pasakiau Ogai, jog ne- 
noriu matyti Ailos sūnaus ir kad tasai išsigimęs kūdikis netaps broliu 
jos vaikams. Ar žinai, ką atsakė ji? Ji pareiškė vis tiek jį žindysianti! Esą 
aš jos nesulaikysiąs ir vaikiščias būsiąs jos sūnų broliu, nesvarbu, ką 


apie tai manau! Ar gali patikėti? Taip pasakė Oga! Mano moteris! 

— Ji teisi, Braudai, — sutramdęs susierzinimą ramiai ištarė Bru- 
nas. - Negali jai uždrausti maitinti. Ne vyro rūpestis, kuris kūdikis 
žinda moterį. Vyras nesuka galvos dėl tokių niekų, nes turi kur kas 
svarbesnių reikalų. 

Jaunuolio įsiūtis ir smurtas Bruno anaiptol nesužavėjo. Karšta- 
košiškai kišdamasis į moterims priklausančią sritį jis pažemino pats 
save. Be to, kas daugiau pasirūpins kūdikiu? Durkas priklausė genčiai, 
juolab po Lokio šventės, o gentis visuomet rūpinasi savo nariais. Net 
iš kitos genties persikėlusi ir nė vieno vaiko nepagimdžiusi moteris 
nebadaudavo po vyro mirties. Nesvarbu, kad ji buvo nenaudinga ir 
tapdavo našta, tačiau kol gentis turėdavo maisto, ji gaudavo savo dalį. 

Braudas galėjo atsisakyti priimti Durką į savo ugniavietę, nes prisi- 
imtų atsakomybę jį aprūpinti ir mokyti kartu su Ogos sūnumis. Bru- 
nas tuo nesidžiaugė, nors nieko kito ir nesitikėjo. Visi žinojo Braudo 
nuomonę apie Ailą ir jos vaikelį. Tačiau kodėl jam šovė į galvą drausti 
porininkei berniuką žindyti? Juk visi jie priklausė tai pačiai genčiai. 

— Ar nori pasakyti, girdi sąmoningai nepaklususi Oga gali lyg nie- 
kur nieko išsisukti? — pašėlo Braudas. 

— Ko tu taip nerviniesi, Braudai? Gal trokšti vaiko mirties? - pa- 
klausė Brunas. Tiesioginiu klausimu priremtas vyrukas nukaito. — 
Berniukas priklauso genčiai. Nors jo galva deformuota, mažylis ne- 
atrodo protiškai atsilikęs. Jis užaugs ir taps medžiotoju. Čia jo namai. 
Net ir porininkė jam numatyta, ir tu dėl to neprieštaravai. Kodėl taip 
jautriai reaguoji tavo moteriai panorus papenėti kitą kūdikį? Ar Aila 
vis dar tave veikia neigiamai? Tu esi vyras, Braudai, todėl kad ir kokį 
nurodymą duosi, ji privalo paklusti. Ir ji klauso tavęs. Kodėl varžaisi su 
moterimi? Tu menkini pats save. O gal aš klystu? Ar tu išties esi tikras 
vyras, Braudai? Ar tau pakaks vyriškumo užimti genties vado vietą? 

— Aš tik nenoriu, kad išsigimęs kūdikis susibroliautų su mano mo- 
ters sūnumis, - nevykusiai pasiteisino Braudas akimoju pajutęs grės- 

— Braudai, ar atsiras medžiotojas, kuris nėra išgelbėjęs kito me- 
džiotojo gyvybės ir nesinešioja savyje kito vyro sielos? Visi vyrai ilgai- 
niui tampa broliai vienas kitam. Koks skirtumas, ar Durkas taps tavo 
porininkės sūnums brolis dabar, ar tada, kai jie visi užaugs? Kodėl tu 
prieštarauji? ž 

Braudas neturėjo ką pasakyti. Bent jau neturėjo vadui priimtino at- 
sakymo. Juk negalėjo pripažinti nežabotos savo neapykantos Ailai, nes 
kartu prisipažintų, jog nesugeba kontroliuoti emocijų ir stokoja vadui 
deramo vyriškumo. Jis jau gailėjosi atėjęs skųstis Brunui. Man derėjo 
prisiminti, mąstė patylomis, kad jis visada stoja jos pusėn. Per genčių 
sambūrį jis manimi didžiavosi, o dabar per ją jis vėl manimi abejoja. 

— Tiek to, man nerūpi, tegul Oga jį maitina, - mostelėjo Brau- 
das, — bet į savo ugniavietę vaikpalaiko neįsileisiu, — jis žinojo turįs 
tokią teisę ir šiuo atžvilgiu nusileisti neketino. - Nors tu laikai jį pro- 
tiškai sveiku, aš nesu tuo įsitikinęs. Nenoriu būti atsakingas už jo mo- 
kymą. Aš vis dar abejoju, ar jis apskritai taps medžiotoju. 

— Tavo valia, Braudai. Aš prisiėmiau atsakomybę ir mokysiu ber- 
niuką apsisprendžiau prieš pripažindamas jį. Priėmiau Durką į gentį, 
dabar jis vienas iš mūsų ir taps medžiotoju. Aš tuo pasirūpinsiu. 

Braudas nusisuko ir patraukė atgal į savo židinio teritoriją, bet pa- 
matė Ogai Durką vėl nešantį Krebą ir išdrožė iš urvo lauk. Įniršio ne- 
išliejo tol, kol įsitikino, jog Brunas jo nebepamatys. Dėl visko kaltas 
senasis luošys, tarė sau, o paskui ūmai išsigandęs, kad raganius neper- 
skaitytų, ką jis galvoja, pasistengė pastarąjį mintį ištrinti iš galvos. 

Dvasių Braudas neapsakomai bijojo. Tokios baimės, ko gero, ne- 
jautė nė vienas genties vyras. Kartu jis bijojo artimai su jomis bendrau- 
jančio Žmogaus. Juk vienas medžiotojas nepajėgus pasipriešinti ištisai 
armijai bekūnių būtybių, sugebančių užtraukti nesėkmę, ligą ar net 
mirtį, ir neįveiks to, kuriam pakanka galios panorėjus jas prisišaukti. 
Braudas ką tik grįžo iš genčių sambūrio, kur vakarais susibūrę jauni 


vyrukai gąsdindavo vienas kitą pasakojimais apie suerzintų raganių 

sukeltas negandas. Lemtingą akimirką medžiotojams lūždavo ietys, 
suriesdavo nepakeliami skausmai ir varginančios ligos; dėl sužalojimų, 
traumų ir visų katastrofų buvo kaltinami įpykę kerėtojai. Bruno vado- 
vaujamoje gentyje siaubo istorijos nebuvo itin populiarios, tačiau jų 
šamanas šiaip ar taip savo galia pranoko visus kitus. 

Nors kartais jaunuoliui dingtelėdavo, jog dvasininkas veikiau ap- 
gailėtinas nei vertas pagarbos, vis dėlto luošas kūnas ir šiurpus viena- 
akis veidas tarytum dar labiau sustiprino jo autoritetą. Gerai jo ne- 
pažįstantiems Krebas atrodė lyg ne šio pasaulio gyventojas, kai kas 
netgi laikė jį pusiau demonu. Braudas sėkmingai naudodavosi kitų 
jaunuolių baime ir mėgaudamasis pagarbiais žvilgsniais girdavosi, esą 
jam didysis šamanas nė per nago juodymą nebaisus. Tačiau nepaisant 
pasipūtėliškų pagyrų, baisios istorijos paliko pėdsaką. Visos genties 
rodoma nuolanki pagarba net medžioti nesugebančiam persikreipu- 
siam senoliui skatino Braudą pasisaugoti. 

Kiekvieną kartą užsisvajojęs apie tuos laikus, kai pats vadovaus gen- 
čiai, šamanu jis įsivaizduodavo Guvą. Drauge į medžioklę traukiantis 
bendraamžis nė iš tolo nedvelkė ta pačia paslaptinga grėsme. Brau- 
das tikėjo sugebėsiąs palenkti būsimą kerėtoją į savo pusę ir priversti 
pritarti priimtiems sprendimas. Vis dėlto apie pasipriešinimą dabarti- 
niam šamanui vaikinas nė nesvajojo. 

Klaidžiodamas po mišką netoli urvo Braudas tvirtai apsisprendė: 
daugiau niekada nesukels vado abejonių, niekada neberizikuos jau be- 
maž išsipildžiusiu savo likimu. Na, o kai pagaliau tapsiu vadu, tada 
sprendimus priiminėsiu aš, mąstė jis. Ji supriešino mane su Brunu, 
netgi Ogą, mano moterį, nukreipė prieš mane. Man perėmus vadova- 
vimą, Bruno palaikymas nebeteks reikšmės, jis nebegalės jos apginti. 
Braudas prisiminė visas dėl Ailos kaltės patirtas skriaudas, visas tas 
akimirkas, kai pasiglemžė iš jo šlovę, kiekvieną atvejį, kai buvo užgauta 
vyro savimeilė. Mąstydamas apie tai vyras iš anksto mėgavosi būsimu 
kerštu. Jis gali palaukti, bet vieną dieną, tarė sau, vieną dieną ji gailėsis 


patekusi į šią gentį. 

Braudas ne vienintelis kaltino senąjį luošį, patį Krebą griaužė kaltė 
dėl to, kad Aila prarado motinos pieną. Koks skirtumas, kad jis norėjo 
tik gero, jei jo rūpestis atnešė tokių pragaištingų padarinių? Jis neturė- 
jo patirties su moterimis ir nieko neišmanė apie moteriško kūno subti- 
lybes. Tik sulaukus senyvo amžiaus jam teko laimė artimiau susidurti 
su motinyste ir kūdikiais. Senoliui nė į galvą neatėjo, kad maitindama 
gentainės kūdikį moteris ne tik darydavo paslaugą ar atlikdavo parei- 
gą, O ir pati turėjo naudos. Niekas jam to nepaaiškino, o kai sužinojo, 
buvo jau per vėlu. 

Jis svarstė, kodėl Ailą ištiko tokia baisi nelaimė. Ar tik todėl, kad 
jos vaikelis nelaimingas? Ieškodamas priežasčių kaltės slegiamas Kre- 
bas ėmė abejoti savo paties motyvais. Ar jo elgesį išties lėmė rūpestis? 
O gal norėjo įskaudinti ją, kaip ši netyčia įskaudino jį? Ar jis vertas di- 
dingo savo totemo? Nejaugi didysis šamanas nusirito iki smulkmeniš- 
ko keršto? Gal gentis išties nusipelnė žūti, jei kitiems pavyzdį rodantis 
garbiausias dvasininkas yra niekam tikęs menkysta? Krebo įsitikini- 
mas savosios rūšies pasmerktumu, Izos mirtis ir kaltė dėl Ailai sukelto 
sielvarto įstūmė jį į niūrią melancholiją. Žilos senatvės sulaukusiam 
kerėtojui besibaigiantis gyvenimas pateikė patį didžiausią išbandymą. 

Aila Krebo nekaltino. Visą kaltę vargšelė vertė sau. Matydama kitą 
moterį, žindančią jos sūnų, kurio pati negalėjo pamaitinti, ji kentė 
nepakeliamas kančias. Oga, Aga ir Ika priėjusios kiekviena pažadėjo 
pasirūpinti mažyliu, ir motina jautėsi už tai dėkinga, tačiau dažniau- 
siai kūdikį žindyvėms atnešdavo Uba ir likdavo pasisvečiuoti, kol šis 
pasistiprindavo. Kartu su pienu Aila prarado itin reikšmingą vaidme- 
nį savo sūnaus gyvenime. Ji vis dar gedėjo Izos ir tebekaltino save dėl 
įmotės mirties, o savyje užsisklendusio Krebo nedrįso nė prakalbinti. 


"Tačiau kiekvieną vakarą pasiguldydama šalia savęs Durką jautėsi dė- 

kinga Braudui. Atsisakydamas priimti vaiką jis padėjo motinai nepra- 
rasti kūdikio galutinai. 

Trumpėjančiomis rudens dienomis Aila vėl paėmė į rankas svai- 
dyklę, tapusią puikiu pretekstu pabūti vienumoje. Per pastaruosius 
metus ji beveik nemedžiojo, todėl šiek tiek prarado įgūdžius, tačiau 
pasipraktikavusi vėl atgavo ankstesnį vikrumą bei taiklumą. Dažniau- 
siai, palikusi Durką Ubos globai, ji išeidavo anksti ryte, o sugrįždavo 
vėlai ir apgailestavo, kad sparčiai artinasi žiema. Mankšta išėjo jai į 
naudą, tačiau susidūrė su tam tikra problema. Tapusi moterimi me- 
džiojo nedaug ir tik dabar patyrė, kaip trukdo krūtys, tabaluojančios 
bėgant arba sulig kiekvienu šoktelėjimu. Medžiotoja atkreipė dėme- 
sį, jog vyrai jautrias savo varpas pridengia odinėmis strėnjuostėmis, 
ir pasigamino specialų nugaroje surišamą krūtinę prilaikantį raištį. 
Susirišusi juo jautėsi kur kas patogiau, o į smalsius, šnairus žvilgsnius 
nekreipė jokio dėmesio. 

Nors medžioklė sustiprino kūną ir kuriam laikui užimdavo pro- 
tą, ją vis dar slėgė sielvarto našta. Ubai atrodė, kad Krebo ugniavietę 
suvis apleido džiaugsmas. Mergaitė ilgėjosi motinos, o Krebą ir Ailą 
gaubė nuolatinio liūdesio aura. Tik kūdikišku džiugesiu trykštantis 
Durkas suteikdavo jai kruopelę tos laimės, kurią anksčiau laikė savai- 
me suprantamu dalyku. Kartkartėmis mažylis netgi Krebą trumpam 


pažadindavo iš nevilties letargo. 


Aila anksti išėjo į mišką, o Uba kažko ieškojo tolimame urvo užka- 
boryje, todėl Ogai parnešus Durką į berniuką akį vis užmesdavo Kre- 
bas. Vaikas buvo sotus, patenkintas, nemieguistas. Mažylis atrėpliojo 
prie senolio ir įsikibęs į jį atsistojo ant tirtančių netvirtų kojyčių. 

— O tu jau greitai pradėsi vaikščioti, jaunuoli, - mostelėjo Kre- 


bas. - Dar nė žiemai nepasibaigus lakstysi po urvą kaip patrakęs. 

Norėdamas pabrėžti savo gestus Krebas kumštelėjo į mažą atsiki- 
šusį pilvuką. Durko lūpų kampučiai kryptelėjo aukštyn ir išsiveržė 
garsas, kurį iki tol mokėjo skleisti tik vienas žmogus gentyje. Vaikas 
nusijuokė. Krebas kumštelėjo dar kartą, ir berniukas net susiriesdamas 
pratrūko kūdikiškai kikenti, o paskui praradęs pusiausvyrą žnektelėjo 
ant stangraus užpakaliuko. Senukas padėjo jam vėl atsistoti ir pažvelgė 
į vaiką nauju žvilgsniu. 

Durko kojytės buvo lenktos, bet anaiptol ne taip stipriai, kaip kitų 
genties kūdikių, ir nors kol kas išliko putlios ir trumpos, dvasininkas 
matė, kad jo kaulai ilgesni ir plonesni. Man atrodo, kai paaugs, Durko 
kojos išsitiesins kaip Ailos, be to, jis taip pat bus aukštas. Vos gimu- 
sio berniuko kakliukas buvo silpnas, plonytis ir jis nepajėgė nulaikyti 
galvos; vaiko kaklas panašus į Ailos. O galva kitokia... ar tokia pat? 
Aukšta kakta primena motinos kaktą. Krebas pakreipė vaiko galvutę 
norėdamas pamatyti profilį. Kakta iš tiesų jos, tačiau antakiai ir akys — 
genties, o ir pakaušis panašesnis į kitų gentainių. | 

Aila neklydo. Jis nėra išsigimęs, jis - mišinys, sudarytas iš Ailos ir 
genties žmonių bruožų. O gal taip būna visuomet? Ar dvasios susi- 
maišo? Galbūt mergaitės gimsta kaip tik dėl to, o ne dėl silpno vyro 
totemo kaltės? Ar gyvybė prasideda susimaišius vyro ir moters tote- 
mų dvasioms? Krebas pakraipė galvą, atsakymų jis nežinojo, bet pas- 
tarosios mintys išjudino senojo šamano protą. Tą šaltą, vienatvės per- 
smelktą žiemą jis dažnai susimąstydavo apie Durką. Raganius nujautė, 


kad Durkas kažkuo svarbus, tačiau niekaip nesuvokė kuo. 

— Ber, Aila, aš ne tokia kaip tu. Aš nemedžioju. Kur aš eisiu, kai už- 
slinks tamsa? — nuogąstavo Uba. - Aila, aš bijau. 

Aila užjautė išsigandusią jauną moterį ir mielai būtų ėjusi drauge 
su ja. Uba neturėjo dar nė aštuonerių metų ir mintis apie laukiančias 
vienatvės dienas už saugių urvo sienų kėlė jai siaubą, tačiau jos totemo 
dvasia susigrūmė pirmą kartą, todėl ji neturėjo pasirinkimo - privalėjo 
pasišalinti. 

— Ar pameni mažąjį urvą, kuriame aš slėpiausi, kai gimė Durkas? Eik 
tenai, Uba. Urve nakvoti bus saugiau negu atviroje vietoje. Aš kiekvie- 
ną vakarą ateisiu tavęs aplankyti ir atnešiu maisto. Tau reikės pakentėti 
tik kelias dienas. Būtinai pasiimk kailį pasitiesti ir žarijų ugniai įkurti. 
Netoliese rasi vandens. Jausiesi vieniša, ypač naktimis, bet tau nieko ne- 
nutiks. Galvok apie tai, jog dabar jau esi moteris. Netrukus turėsi pori- 
ninką ir pati susilauksi kūdikio, - ramino Aila. 

— Kaip manai, ką man išrinks Brunas? 

— O ką norėtum, kad išrinktų? 

— Šiuo metu poros neturi tik Vornas, nors netrukus vyru neabejoti- 
nai taps Borgas. Aišku, vadas gali nuspręsti atiduoti mane kuriam nors 
kitam kaip antrąją moterį. Man pačiai visai patinka Borgas. Mes dažnai 
žaisdavome porą iki tol, kol jis išties panoro patenkinti sa manimi vy- 


rišką poreikį. Pavyko nekaip, todėl nuo to laiko jis drovisi, o kadangi 


Isa į 


URVINIO LOKIO GENTIS 


jau greitai bus vyras, su mergaitėmis nebežaidžia. Kita vertus, Ona jau 
irgi suaugusi, o su Vornu poruotis negali, nes šis - jos brolis. Jei Brunas 
nenuspręs suporuoti jos su moterį jau turinčiu vyru, Onai belieka tik 
Borgas. Taigi manuoju tikriausiai taps Vornas. 

— Vornas tapo vyras jau senokai. Ko gero,nekantrauja greičiau gauti 
porininkę, - pastebėjo Atila, kuri jau ir pati buvo padariusi tą pačią išva- 
dą. - Kaip manai, ar Vornas būtų tau geras porininkas? 

— Jis stengiasi dėtis manęs nepastebintis, tačiau kartais žvilgčioja 
slapčiomis. Ko gero, jis visai neblogas. 

— Braudas jį vertina, tad vieną dieną jis turbūt taps vado padėjėju. 
Aišku, tau tai ne itin rūpi, kadangi pati užimsi aukštą padėtį, tačiau tavo 
sūnums porininko statusas bus svarbus. Kai buvo jaunesnis, Vornas man 
ne itin patiko, bet, manau, tu teisi. Jis neblogas. Net ir Durką meiliai pa- 
šnekina, kai Braudas nemato. 

— Durką meiliai šnekina visi, išskyrus Braudą, - pasakė Uba. - Visi 
jį myli. 

- Taigi, prie kiekvieno ugniakuro jis jaučiasi kaip namie. Vaikas taip 
priprato keliauti iš rankų į rankas ir žįsti kitas moteris, jog visas jas va- 
dina motinomis, - trumpam suraukusi antakius mostelėjo Aila. Bet 
liūdesį tuojau pat pakeitė šypsena. - Ar pameni, kaip kartą jis įžengė į 
Grodo ugniavietę, lyg ten gyventų? 

— Prisimenu. Stengiausi nežiūrėti, bet neįstengiau susiturėti, - prita- 
rė Uba. - Berniukas nusekė paskui Uką, pasisveikino kaip sa mama, o 
tada patraukė tiesiai prie Grodo ir užsiropštė jam ant kelių. 

— Taigi, - linktelėjo Aila. - Dar niekad nemačiau tokios nuostabos 
Grodo veide. Paskui mažasis nenuorama nulipo ir nudrožė prie Grodo 
iečių. Buvau įsitikinusi, kad Grodas pasius, bet vyras negalėjo atsispirti 
išdykėlio žavesiui stebėdamas, kaip šis velka šalin pačią didžiausią ietį. 
Kai galų gale Grodas ginklą atėmė, mažius išpoškino: „Durkas medžio- 
ja kaip Grodas: 

— Jei Grodas nebūtų sulaikęs, ko gero, būtų ištempęs sunkią ietį iš 


urvo į lauką. 

— Dabar kiekvieną vakarą berniukas į lovą nešasi Grodo pagamin- 
tą mažutę ietį, — tebesišypsodama mostelėjo Aila. - Pati žinai, Grodas 
daugžodžiauti nelinkęs. Gerokai nustebau, kai kitą dieną apsilankė mūsų 
ugniavietėje. Trumpai linktelėjęs man, patraukė tiesiai prie Durko, įdavė 
jam ietį ir netgi parodė, kaip reikia laikyti. Išeidamas tepasakė: „Jeigu 
berniukas taip karštai trokšta medžioti, jam reikalinga nuosava ietis“ 

— Gaila, kad Ovra taip ir nesusilaukė mažylio. Manau, Grodui po- 
rininkės dukters kūdikis suteiktų daug džiaugsmo, - tarstelėjo Uba. - 
Galbūt todėl Grodui patinka Durkas, kurio nesieja ryšys su jokiu vyru. 
Brunas irgi aiškiai žavisi tavo sūneliu, o Zougas jau rodė jam, kaip nau- 
dotis svaidykle. Man atrodo, užaugęs medžioti jis išmoks be vargo, nors 
prie mūsų ugniakuro ir nėra vyro, kuris jį mokys. Vyrai elgiasi taip, tarsi 
visi, išskyrus Braudą, būtų jo motinos porininkai, - ji trumpam nuleido 
rankas. - O gal taip ir yra, Aila. Dorvas nuolat kartodavo, esą visų vyrų 
totemai susivieniję įveikė tavąjį urvinį liūtą. 

— Gal tu jau eik, Uba, - skubiai pakeitė temą Aila. — Aš tave truputį 
palydėsiu. Lietus liovėsi, tikriausiai žemuogės jau prisirpusios. Kiek tolė- 


liau, šalia tako, rasi didžiulį žemuogyną. Vėliau ateisiu tavęs aplankyti. 


Guvas geltonos ochros mase nupiešė Vorno totemo simbolį ant 
Ubos totemo ženklo užtušuodamas jį ir tokiu būdu parodydamas vyro 
viršenybę. 

— Ar imi šią moterį į porą? - mostelėjo Krebas. 

Vornas patapšnojo Ubai per petį, ir ši nusekė jam įkandin į urvą. Pas- 
kui Krebas atliko tą patį ritaalą sujungdamas Borgą su Ona, ir juodu pa- 
traukė prie naujojo savo židinio, kur turėjo praleisti atskirties periodą. 

Švelnus vėjelis šiugždeno medžius, aptaisytus šviesiu vasarišku dra- 
bužiu, kuris netrukus visuomet patamsėja. Susirinkimas baigėsi. Aila 


pakėlė Durką ketindama neštis į vidų, bet šis pasimuistė ir ištrūko. 

— Ką gi, Durkai, gali vaikščioti pats, bet ateik užvalgyti sultinio ir 
košės. 

Jai beruošiant pusryčius mažylis nuklydo į šalį ir patraukė link nau- 
josios Ubos ir Vorno ugniavietės. Iš paskos nubėgusi Aila parsinešė 
vaiką. Ė 

— Durkas nori pas Ubą, - mostelėjo berniukas. 

— Negalima, Durkai. Kurį laiką niekam nevalia jos lankyti. Bet jeigu 
būsi geras ir suvalgysi visą košę, nusivesiu tave į medžioklę. 

— Durkas geras. Kodėl negalima pas Ubą? — paklausė mažasis, po 
pažado apie medžioklę išsyk nurimęs, - Kodėl Uba neateina valgyti su 
mumis? 

- Ji čia nebegyvena, Durkai. Dabar Uba yra Vorno porininkė, - pa- 
aiškino Atila. 

Ne vienas Durkas pasigedo Ubos. Jie visi ilgėjosi mergaitės. Kai prie 
židinio liko tik Krebas, Aila ir mažylis, čia tapo tuščia, o tarp senuko 
ir jaunos moters tvyranti įtampa pasidarė dar labiau pastebima. Juodu 
abu kiekvienas sau patylom kentė sąžinės graužimą dėl vienas kitam su- 
kelto skausmo. Daugybę kartų matydama senąjį dvasininką skendintį 
melancholijoje Aila norėjo prisiartinti, apglėbti rankomis susitaršiusią 
baltą galvą ir suspausti glėbyje kaip spausdavo anksčiau, būdama maža 
mergaitė, tačiau kaskart susilaikydavo bijodama jį suerzinti. 

Krebas ilgėjosi švelnumo, nors pats nesuvokė, kaip stipriai meilės 
stygius gilina jo depresiją. Kiekvieną sykį stebėdamas Ailos kančias, kai 
ši žvelgdavo į kitų moterų žindomą savo sūnų, jis troško prisiartinti prie 
globotinės. Jei Iza tebebūtų buvusi gyva, būtų radusi būdą, kaip juodu 
sutaikyti, tačiau be nuovokiosios tarpininkės juodu plaukė pasroviui 
toli vienas nuo kito. Nors abu troško parodyti savo meilę vienas kitam, 
tačiau nežinojo, kaip įveikti juos skiriančią spragą. Pirmą kartą pusry- 
čiaudami be Ubos juodu jautėsi nejaukiai. 

— Gal nori dar, Krebai? - paklausė Aila. 

— Ne, ne. Nesirūpink. Aš jau sotus, - mostelėjo jis stebėdamas, kaip 


Durkas doroja antrą porciją abiem rankutėm suėmęs moliusko geldelę. 

Vos dvejų metukų sulaukęs mažylis jau buvo arjunkytas. Kartais ieš- 
kodamas nusiraminimo bei artumo jis vis dar prašydavosi pas Ogą arba 
Iką, kuri jau turėjo kitą kūdikį. Paprastai, kai atsirasdavo naujas mažy- 
lis, iki tol žindytų kūdikių moterys neprisileisdavo, tačiau Durkui Ika 
padarė išimtį. Vaikas, rodos, jautė, jog nevalia piktnaudžiauti šia privi- 
legija, ir niekada nepalikdavo naujagimio be pieno, tik pažįsdavo kelias 
akimirkas ir atsitraukdavo, tarsi norėdamas patvirtinti savo teises. 

Oga irgi elgėsi atlaidžiai, naudos iš to turėjo ir iš žinduklio amžiaus 
jau išaugęs Grevas. Neretai abu įsitaisydavo jai ant kelių, apsižiodavo 
po krūtį ir čiulpdavo tol, kol susidomėjimas vienas kitu nugalėdavo 
motiniškos globos poreikį, o tada puldavo ritinėtis susikibę. Ūgiu Dur- 
kas nenusileido Grevui, tik nebuvo toks kresnas; ir nors per grumtynes 
paprastai laimėdavo Grevas, lenktyniaujant vyresnįjį draugą be vargo 
aplenkdavo Durkas. Juodu tapo neperskiriamais bičiuliais ir kur buvę, 
kur nebuvę tuoj sueidavo į krūvą. 

— Ketini vestis berniuką drauge? — po nesmagios tylos pasiteiravo 
Krebas. 

— Taip, - linktelėjo ji nušluostydama vaiko rankutes ir veidą. - Pa- 
žadėjau vestis jį į medžioklę. Abejoju, ar kartu su juo pavyks pamedžio- 
ti, bet diena pasitaikė puiki, o man reikia dar pasirinkti žolelių. 

Krebas pritariamai suniurzgė. 

— Tau irgi reikėtų pabūti lauke, Krebai, — pridūrė ji. - Saulė išeitų į 
sveikatą. 

— "Taip, taip, išeisiu, Aila. Truputį vėliau. 

Akimirksniui jai dingtelėjo mintis, galbūt derėtų jį išvilioti iš urvo 
pasiūlius pasivaikščioti palei upelį kaip kadaise, bet jis vėl tarytum nu- 
grimzdo į save. Palikusi senuką sėdėti moteris pakėlė Durką ir išskubė- 
jo į lauką. Krebas galvos nepakėlė tol, kol ji atitolo. Tada pasiėmė lazdą, 
bet nusprendęs, jog norint atsistoti prireiks pernelyg didelių pastangų, 
vėl padėjo ją ant žemės. 

Į šlaunį įremtu Durku ir ant nugaros pririšta pintine nešina Aila ei- 


dama susirūpinusi galvojo apie šamaną. Ji pastebėjo, kaip slopsta seno- 

lio proto galia. Vyras tapo išsiblaškęs ir kartodavo klausimus, į kuriuos 
moteris jau buvo atsakiusi, mažai judėdavo ir beveik neišeidavo į lauką 
net ir šiltu saulėtu oru. O sėdėdamas ilgas valandas ir neva medituoda- 
mas dažnai užsnūsdavo. 

Atitolusi nuo urvo Aila pradėjo eiti platesniais žingsniais. Judėjimo 
laisvė ir nuostabi vasaros diena prasklaidė rūpesčius ir nustūmė juos į 
tolesnį sąmonės pakraštį. Pasiekusi proskyną ji paleido Durką ir ėmė 
rinkti augalus. Srebėdamas motiną vaikas suėmęs visa sauja kuokštą žo- 
lės kartu su mėlynu liucernos žiedu, truktelėjęs išrovė su šaknimis ir 
sugniaužęs mažame kumštelyje atnešė jai. 

— Tu man labai padedi, Durkai, - mostelėjo moteris paimdama žo- 
les ir įsidėdama į šalia stovinčią pintinę. 

— Durkas atneš dar, - nubėgdamas pareiškė vaikas. 

Ji atsisėdo ant kulnų stebėdama, kaip sūnus stengiasi išrauti dar di- 
desnę saują žolės. Stiebams atitrūkus mažylis stipriai šleptelėjo ant že- 
mės. Berniukas susiraukė taikydamasis pravirkti, bet veikiau ne iš skaus- 
mo, o iš nuostabos. Aila skubiai pribėgo artyn, pačiupo jį ir pamėtėjusi 
į orą vėl sugavo. Durkas džiaugsmingai sukikeno. Ji pastatė jį ant žemės 
ir apsimetė, neva ketina pagauti. 

— Aš tave sučiupsiu, - pagąsdino mostu. 

Durkas kvatodamasis sparčiai nutrepsėjo tolyn mažomis kojytėmis. 
Ji leido jam atitolti, o tada keturpėsčia pasileido iš paskos, sugriebė ir 
užsivertė mažąjį ant savęs. Moteris pakuteno vaiką norėdama dar kartą 
išgirsti jo juoką. 

Aila kartu su sūnumi juokdavosi tik tada, kai juodu likdavo vieni. 
Durkas netruko patirti, kad kitų genties narių jo šypsena ir kikenimas 
nežavi, netgi sukelia nepritarimą. Ir nors motinos ženklu jis kreipdavosi 
į visas moteris, mažutė jo širdelė jautė, kad Aila yra ypatinga. Būdamas 
su ja jis jausdavosi laimingiausias ir nepaprastai džiaugdavosi, kai ši iš- 
sivesdavo jį viena, be kitų moterų. Berniukui be galo patiko dar vienas 
žaidimas, kurį žaisdavo tik su savo mama. 


— Ba-ba-na-ni-ni, - ištarė Durkas. 

— Ba-ba-na-ni-ni, - pakartojo bereikšmius skiemenis Aila. 

— No-na-ni-ga-gu-la, - išpoškino kitą skiemenų seriją mažasis. 

Aila pamėgdžiojo ir šiuos, o tada vėl jį pakuteno. Jai buvo gera girdėti 
jį juokiantis, kiekvieną kartą nejučia nusišypsodavo ir pati. Paskui ištarė 
kelis garsus, kuriuos girdėdama pajusdavo ypatingą šilumą. Pati nežinojo 
kodėl, tačiau šį žodį mėgo labiau už visus kitus, jis sužadindavo viduje 
neapsakomą švelnumą, net ašaros bemaž ištrykšdavo iš akių. 

— Ma-my-tė, - išskiemenavo ji. 

— Ma-my-tė, - pakartojo Durkas. Aila apkabino sūnų ir prispaudė jį 
prie savęs. - Ma-my-tė, — vėl pasakė berniukas. 

Vaikas raitydamasis ištrūko. Ilgai gulėti mamos glėbyje jam patikdavo 
tik tuomet, kai susiriesdavo šalia prieš užmigdamas. Ji nusibraukė akies 
kamputyje prasisunkusią ašarą. Pastarosios savybės Durkas neturėjo. Jo 
plačios, po antakių linkiais giliai įdubusios rudos akys nedrėkdavo ir pa- 

— Ma-my-te, - kreipėsi Durkas. Jis dažnai ją taip vadindavo, kai likda- 
vo vieni, ypač, kai ji primindavo, - dabar medžiosi? 

Kelis pastaruosius kartus išėjusi drauge su Durku ji mokė sūnų naudo- 
tis svaidykle. Motina ketino pagaminti vaikui tinkamą medžioklės įnagį, 
tačiau ją aplenkė Zougas. Senasis medžiotojas jau nebeišeidavo į mišką, 
tačiau mielai mokydavo mažylį, dėl ko Aila be galo džiaugėsi. Nors ber- 
niukas buvo dar mažas, Aila pastebėjo jį turint įgimtą polinkį naudotis 
šiuo ginklu, kuriuo didžiavosi lygiai kaip ir mažąja savo ietimi. 

Durkui patiko suaugusiųjų dėmesys, kai išdidžiai žygiuodavo apsi- 
taisęs vien tik aplink juosmenį apvyniota svaidykle, ant kaklo kybančiu 
amuletu ir nešinas ietimi. Grevas irgi turėjo mažų ginklų. Žvelgiant į juos 
aplinkinių akyse sužibdavo linksmumo kibirkštėlės, lydimos komentarų, 
kokie šaunūs vyrai iš jų užaugs. Pastebėjęs, jog rodyti valdžią mažoms 
mergaitėms leistina, o kartais galima pavadovauti net ir suaugusioms 
moterims, Durkas niekada nepraleisdavo progos pasinaudoti šia vyriška 
privilegija. Nuolankumu nepasižymėjo tiktai jo motina. 

Durkas suprato, kad jo mama yra kitokia. Tik ji viena juokdavosi 


drauge su juo, žaisdavo garsų žaidimą, turėjo švelnius auksinius plaukus, 

kuriuos vaikui be galo patiko liesti. Nors vaikas neprisiminė to meto, kai 
Aila jį žindė, bet miegodavo tik su ja. Berniukas žinojo, kad ji yra mote- 
ris, nes atsiliepdavo į tą patį mostą, kaip ir kitos, tačiau ji buvo aukštesnė 
už vyrus ir eidavo medžioti. Mažylis dorai nesuprato, kas yra medžioklė, 
tik suvokė, jog medžioja vyrai... ir dar jo mama. Ji netilpo į jokius rėmus: 
buvo moteris ir kartu ne moteris, vyras, bet ne vyras. Ji buvo nepaprasta. 
Iš garsų sudarytas vardas, kuriuo pradėjo į ją kreiptis, jai tiko labiausiai. Ji 
buvo pati mylimiausia mamytė, auksaplaukė deivė, kuri niekada nuolan- 
kiai nelinktelėdavo sūnui pamėginus nurodinėti. 

Aila įdavė Durkui į rankutes mažąją svaidyklę ir suėmusi jas savosio- 
mis pabandė parodyti, kaip naudotis ginklu. Zougas irgi mokė jį taip pat, 
ir vaikas jau pradėjo pamažu suprasti, ką reikia daryti. Paskui ji nusirišo 
nuo juosmens savąją svaidyklę, susirado kelis akmenėlius ir paleido į pasi- 
rinktus taikinius. Kai ji sustačiusi vieną ant kito kelis akmenis pataikiusi 
juos nuvertė, Durkas nusijuokė. Pasisukiojęs jis surado daugiau akmenų 
norėdamas dar kartą pasidžiaugti reginiu. Po kurio laiko berniuko su- 
sidomėjimas išblėso, ir ji vėl patraukė rinkti augalų, o Durkas nutipeno 
įkandin. Suradę žemuogių juodu stabtelėjo pasmaližiauti. 

- Tu tikras murzius, mano nenuorama sūneli, - juokdamasi mostelėjo 
Aila žvelgdama į raudonomis sultimis ištepliotą veidą, rankas ir apskritą 
pilvuką. 

Pakėlusi vaiką motina persimetė jį per vieną ranką ir nusinešė į upelį 
nuprausti. Paskui suradusi platų lapą susuko iš jo kūgį ir pasėmusi vandens 
pagirdė Durką bei atsigėrė pati. Mažylis nusižiovavo ir pasitrynė akis. Ji 
patiesė skepetą didžiulio ąžuolo šešėlyje ir gulėjo šalia, kol sūnus užmigo. 

Aila atsisėdusi atsišliejo į medį ir gaubiama vasaros popietės ramybės, 
klausydamasi daugiabalsio paukščių koncerto, ėmė stebėti plevenančius 
drugelius, kartkartėmis stabtelinčius pailsėti suglaustais sparneliais, be 
paliovos dūzgiančius ir bruzdančius vabzdžius. Mintimis ji nuklydo prie 
rytmetinių įvykių. Tikiuosi, Vornas bus geras Ubai, ir juodu laimingai 
gyvens, pagalvojo. Be jos mūsų ugniavietėje tapo tuščia. Ji įsikūrė netolie- 


se, bet tai ne tas pats. Nuo šiol ji gamins valgį savo vyrui, o po izoliacijos 

ir miegos kartu su juo. Norėčiau, kad ji greitai susilauktų kūdikio, kuris 
suteiktų jai džiaugsmo. 

O kaip aš pati? Niekas taip ir neatėjo iš kitos genties manęs ieškoti. 
Gal jie neranda urvo? Nors, tiesą sakant, abejoju, ar bent kas manimi 
susidomėjo. Na ir gerai, aš visai nenoriu gyventi su nepažįstamu vyru. 
Netgi nė vienas iš pažįstamų manęs netraukia, o ir jie manimi nesižavi. 
Esu pernelyg aukšta, net Drugas tesiekia man iki smakro. Iza nuolat ste- 
bėdavosi, kada pagaliau aš liausiuosi augusi. Man ir pačiai įdomu. Brau- 
dui mano ūgis itin kliūva. Jis nesitveria apmaudu matydamas aplink 
besisukiojančią už save aukštesnę moterį. Kita vertus, nuo tada, kai 
sugrįžome iš genčių sambūrio, jis manęs nebekankina. Kodėl tuomet 
krūpteliu kaskart, kai jis į mane pažvelgia? 

Brunas jau sensta. Ebra ne per seniausiai prašė vaistų jo sopantiems 
raumenims ir sustingusiems sąnariams. Žinau, jog greitai jis paskelbs 
vadu Braudą. Šamanu taps Guvas. Pastarasis vis dažniau vadovauja 
apeigoms. Man atrodo, nuo tada, kai pamačiau slaptąjį ritualą, Krebas 
nebenori eiti šamano pareigų. Ir kodėl aš tą naktį patraukiau į urvą? 
Nė neprisimenu, kaip ten patekau. Būtų buvę kur kas geriau, jei aps- 
kritai nebūčiau keliavusi į genčių sambūrį. Gal tuomet ir Iz4 būčiau iš- 
gydžiusi, ir ši būtų pagyvenusi keleriais metais ilgiau. Neapsakomai jos 
ilgiuosi. O porininko irgi nesusiradau. Vis dėlto susirado Durkas. Keis- 
ta, kad Urai gentis leido gyventi, tarsi pati lemtis būtų lėmusi jai susieiti 
su Durku. Oda pasakojo apie svetimus vyrus. Kas jie tokie? Anot Izos, 
aš gimiau kitiems; kodėl tuomet jų neprisimenu? Kas nutiko tikrajai 
mano motinai? Arba jos vyrui? Ar turėjau brolių, seserų? Umai Aila 
pajuto šleikštulį paširdžiuose. Pykinti jos nepykino, tiesiog sukirbėjo 
nerimas. Paskui staiga prisiminė, ką prieš mirdama pasakė Iza, ir plaukai 
pasišiaušė ant galvos. Aila vydavo tokias mintis šalin, kadangi galvoti 
apie Izos mirtį būdavo pernelyg skaudu. 

Iza liepė man iškeliauti! Sakė, esą aš nepriklausau genčiai, nes gimiau 
kitiems. Ji liepė man susirasti savo žmones ir tinkamą porininką, nes jei 
pasiliksiu, Braudas ras būdą, kaip mane nuskriausti. Anot jos, kiti gyve- 


na šiaurėje, ten, kur baigiasi pusiasalis, žemyne. 

Kaip galiu išeiti? Juk čia mano namai. Negaliu palikti Krebo, esu 
reikalinga Durkui. O jeigu man nepavyktų rasti kitų? Net jei ir rasčiau, 
jie gali nepanorėti manęs priimti. Bjauri moteris niekam nereikalinga. 
Iš kur man žinoti, kad rasiu vyrą, net jei ir aptikčiau, kur gyvena kiti? 

Vis dėlto Krebas jau labai senas. Kas man nutiks po jo mirties? Kas 
tuomet mane aprūpins? Juk negalėsiu gyventi viena su Durku, mane 
turės paimti kuris nors vyras. O kas? Braudas! Jis taps vadu; jei niekas 
kitas manęs nenorės, teks priimti jam. Kas bus, jei turėsiu gyventi su 
Braudu? Jis irgi manęs nenori, bet žino, kad aš jo nekenčiu, todėl privers 
mane persikelti pas jį vien dėl to. Gyvenimas šalia Braudo man būtų 
nepakeliamas, verčiau jau persikelti pas nepažįstamą kitos genties vyrą, 
bet jiems manęs nereikia. 

Gal išties reikėtų išeiti? Galėčiau pasiimti Durką ir iškeliauti drauge 
su juo. Bet jeigu nerasiu kirų? Arba jeigu man kas nors atsitiks? Kas 
pasirūpins mažyliu? Jis liks vienas, kaip aš kadaise. Man pasisekė, kad 
mane rado Iza; Durko tokia sėkmė gali ir neaplankyti. Negaliu jo išsi- 
vesti, jis gimė čia ir priklauso genčiai, nors nešiojasi savyje dalelę manęs. 
Jam jau numatyta pora. Ką darys Ura, jei išsivesiu Durką? Oda auklės 
ją specialiai Durkui. Motina papasakos mergaitei, kad jos laukia vyras, 
kuris nekreips dėmesio į jos išsigimimą ir atgrasią išvaizdą. Durkui irgi 
reikės Uros. Kai paaugs, jam prireiks moters, o Ura jam bus kaip tik. 

Išeiti be Durko aš negalėčiau. Verčiau jau gyvensiu su Braudu nei 
paliksiu Durką. Turėsiu likti, kitos išeities nėra. Liksiu ir, jei prireiks, 
gyvensiu prie Braudo ugniakuro. Aila pažvelgė į miegantį vaiką ir pa- 
sistengė nusiraminti, elgtis kaip dera padoriai genties moteriai ir susi- 
taikyti su likimu. Mažyliui ant nosies nutūpė musė. Jis pasimuistė per 
miegus, pasitrynė nosytę ir vėl nurimo. 

Vis tiek nežinočiau, kur traukti. Į šiaurę? Ką gi tai reiškia? Iš čia jokia 
kita kryptimi ir nepatrauksi. Tik jūra tyvuliuoja pietuose. Galiu visą gy- 
venimą klajoti aplink ir nesutikti nė gyvos dvasios. Be to, gali paaiškėti, 


jog jie ne geresni už Braudą. Odos teigimu, tie vyrai ją užpuolė ir nelei- 

do net kūdikio paguldyti ant žemės. Tuomet verčiau jau likti su Braudu 
negu ieškoti vyrų, kurie pasirodys besantys dar bjauresni už jį. 

Jau vėlu. Ko gero, metas grįžti. Aila pažadino sūnų ir eidama atgal 
stengėsi išguiti iš galvos spėliones apie kitus, tačiau šios atkakliai ją per- 
sekiojo. Kartą prisiminusi ji nebeįstengė galutinai atsikratyti minčių 


apie paslaptingąją savo rūšį. 


— Aila, ar tu užsiėmusi? - paklausė Uba. 

Jaunos moters veidas švietė džiaugsmu ir kartu atrodė drovus. Aila 
numanė kodėl, tačiau nusprendė leisti Ubai pasipasakoti pačiai. 

— Nesu labai užsiėmusi. Ką tik sumaišiau mėtas su mėlynžiedė- 
mis liucernomis ir ketinau paragauti. Galėčiau užkaisti arbatos mums 
abiem. 

— Kur Durkas? — pasiteiravo Uba Ailos, kuri pamaišė ugnį, įdėjo 
daugiau malkų ir kelis akmenis, kad įkaistų. 

— Lauke, žaidžia su Grevu. Oga juos prižiūri. Juodu visuomet sukio- 
jasi drauge, - mostelėjo Aila. 

— Tikriausiai todėl, kad buvo kartu žindomi. Jie artimesni net ir už 
brolius, lyg gimę sykiu. 

— Tačiau sykiu gimę du vaikai dažniausiai atrodo vienodai, o juodu 
gerokai skiriasi. Ar prisimeni moterį iš genčių sambūrio, turėjusią du 
vienu kartu gimusius mažylius? Man niekaip nepavykdavo jų atskirti. 

— Kartais kartu gimę du kūdikiai būna nelaimingi, o kai vienu metu 
gimsta trys, jiems niekada neleidžiama gyventi. Kaip moteris gali išmai- 
tinti iškart tris vaikus turėdama tik dvi krūtis? — nusistebėjo Uba. 

— Gerokai padedama kitų. Auginti du vaikus moteriai gana sunku. 
Aš dėkinga Ogai, kad ji visuomet turėjo daug pieno ir išmaitino Durką. 

- Tikiuosi, man pieno irgi netruks... man atrodo, turėsiu kūdikį, 


Aila, - gestu prisipažino Uba. 

— Taip ir maniau. Juk nuo tada, kai gavai porininką, tavęs nė karto 
neapniko moteriškos negandos, tiesa? 

— Ne. Matyt, Vorno totemas jau seniai laukė ir įgavo daug stiprybės. 

— Arjau pasakei jam? 

— Ketinau palaukti ir įsitikinti, bet jis numano. Ko gero, pastebė- 
jo, kad aš nebuvau atsiskyrusi. Jis labai džiaugiasi, - išdidžiai mostelėjo 
Uba. 

— Arjis geras vyras, Uba? Tu laiminga? 

— Taip, labai geras, Aila. Sužinojęs, kad aš turėsiu kūdikį, jis papasa- 
kojo jau seniai manęs laukęs ir pasakė džiaugiąsis, kad aš nešvaistau vel- 
tui laiko. Jis teigia prašęs manęs, kai aš dar nė nebuvau tapusi moterimi. 

— Nuostabu, Uba, - pastebėjo Aila. 

Ji nepridūrė, kad gentyje nė nebuvo kitos jam tinkamos porininkės, 
išskyrus nebent pačią Ailą. Bet kodėl jis turėtų norėti manęs? Kas norės 
didelės, šlykščios moteriškės, jei gali gauti simpatiškąją Ubą, tiesioginę 
Izos palikuonę? Kas man darosi? Juk aš niekada nenorėjau tapti Vorno 
pora. Ko gero, manęs vis dar neapleidžia mintys, kas nutiks, kai Kre- 
bas mirs. Privalau kaip reikiant juo pasirūpinti, kad gyventų kuo ilgiau. 
Nors iš pažiūros atrodo, tarsi jis pats nė nenori gyventi. Senolis beveik 
neišeina iš urvo. Jei nesimankštins, po kurio laiko jau nebepajėgs išeiti. 

— Apie ką galvoji, Aila? Tapai labai tyli. 

— Apie Krebą. Man neramu dėl jo. 

— Jis sensta. Krebas kur kas senesnis už mūsų motiną, o jos jau nebė- 
ra. Aš vis dar jos ilgiuosi, Aila. Nenoriu nė galvoti apie tai, kad ir Krebas 
pasitrauks į kitą pasaulį. 

— Aš taip pat, Uba, - jausmingai linktelėjo Aila. 


Aila sukosi be atilsio. Ji dažnai traukdavo į medžioklę, o kai neme- 


džiodavo, plušėdavo kunkuliuodama energija. Be darbo moteris tiesiog 

nerasdavo sau vietos. Ji peržiūrėjo ir pertvarkė vaistinių augalų atsar- 
gas, išnaršė aplinkines pievas bei miškus, pririnko trūkstamų žolelių 
ir pakeitė pasenusias. Paskui pertvarkė visą ugniavietę, nupynė naujų 
pintinių, demblių, prigamino medinių dubenų ir lėkščių, žaliaminės 
odos bei beržo tošies indų, naujų apsiaustų, išrauginusi ir išdirbusi kai- 
lius priruošė žiemai apavo, rankų įmovų, blauzdinių, kepurių. Apsirū- 
pino vandeniui atspariomis pūslėmis bei skrandžiais skysčiams laikyti, 
sukonstravo kitą sausgyslėmis bei dirželiais tvirtai surištą rėmą, į kurį 
atremdavo odines talpas virindami vandenį. Plokščiuose akmenyse iš- 
skaptavusi taukams skirtas duobutes paversdavo juos lempomis, pri- 
džiovino samanų dagtims, sumeistravo naujų peilių, gremžtukų, pjūkle- 
lių, grąžtų bei kirvukų, išvaikščiojo jūros pakrantę ieškodama kriauklių 
šaukštams, samčiams ir mažiems dubenėliams. Kai atėjo jos eilė, leidosi 
su medžiotojais į žygį, kartu su kitomis moterimis džiovino mėsą, rin- 
ko vaisius, sėklas, riešutus bei daržoves, vėtė, džiovino ir malė grūdus, 
kol šie tapo smulkiais milteliais, kad Krebui ir Durkui būtų lengviau 
kramtyti, tačiau jai vis tiek dar likdavo laiko ir į galvą imdavo smelktis 
įvairiausios mintys. 

Ypatingo jos dėmesio susilaukė Krebas. Aila paikino jį ir tūpčiojo 
aplink kaip niekad anksčiau. Specialiai jam ruošė apetitą žadinančių 
valgių, vaistinių užpilų ir kompresų, vertė senuką ilsėtis saulės atokaito- 
je ir įkalbėdavo išeiti pasivaikščioti, kad prasimankštintų. Šamanui jos 
rūpestis bei draugija, rodos, patiko, jis mažumėlę sustiprėjo ir atkuto. 
Vis dėlto šio bei to trūko. Kadaise juos siejęs artumas, šiluma, neišsen- 
kantys nuoširdūs pašnekesiai nebesugrįžo. Dažniausiai juodu vaikščio- 
davo tylėdami. Beužsimezgančius pokalbius kaustė įtampa, o sponta- 
niškų meilės proveržių nebebūdavo. 

Ne vienas Krebas ėjo senyn. Kai kartą Brunas išlydėjo medžiotojus 
stebėdamas juos nuo uolos, kol šie virto mažais taškeliais stepėje, pri- 
blokšta Aila staiga suvokė, kaip pasikeitė vadas. Rodos, visai neseniai 
vos kelių sidabrinių gijų papuošta barzda pražilo, galvą dengė baltutė- 


liai plaukai. Veidą išvagojo raukšlės, akių kampučiuose susimetusios į 

gilias vagas, raumeningas vyro kūnas suglebo, oda apdribo, bet jis vis 
dar išliko ganėtinai stiprus. Vyrams išėjus vadas lėtai sugrįžo į urvą ir 
visą dieną praleido neperžengdamas savo ugniavietės ribų. Kitą sykį iš- 
keliavo kartu su visais, bet paskui vėl išleido juos vienus; kartu pasiliko 
ir ištikimasis padėjėjas Grodas. S 

Vieną dieną, jau baigiantis vasarai, į vidų tekinas įbėgo Durkas. 

— Mama! Mama! Vyras! Ateina vyras! 

Aila kartu su visa gentimi pripuolė prie urvo angos ir pamatė nuo 
jūros pakrantės pusės taku atžingsniuojantį nepažįstamąjį. 

— Aila, kaip manai, gal jis ateina tavęs? — susijaudinusi paklausė 
Uba. 

- Neįsivaizduoju. Žinau ne daugiau už tave, Uba. 

Ailos nervai įsitempė, apniko sumišusios emocijos. Ji ir vylėsi, kad 
svečias atvyko iš Zougo giminaičio genties, ir kartu baiminosi. Atėjūnas 
stabtelėjo pasikalbėti su Brunu, paskui kartu su juo nuėjo prie vado ži- 
dinio. Po kurio laiko Aila pamatė tiesiai prie jos drožiančią Ebrą. 

— Tave kviečia Brunas, Aila. 

Ailos širdis daužėsi kaip pašėlusi, keliai taip linko, jog manė nebenu- 
eisianti iki Bruno ugniavietės. Galų gale prisiartinusi bejėgiškai susmu- 
ko jam prie kojų. Vadas parapšnojo jai per petį. 

— Čia Vondas, Aila, - mostelėjo Brunas į atvykėlio pusę. - Jis atvyko 
susitikti su tavimi. Sukorė ilgą kelią nuo pat Norgo genties urvo. Vondo 
motina serga, o jų gydytoja nebesugeba padėti. Ji vylėsi galbūt tu žinai 
veiksmingą magišką priemonę. 

Per genčių sambūrį Aila pelnė itin sumanios ir įgudusios gydytojos 
reputaciją. Taigi vyras atvyko dėl jos magijos žinių, o ne dėl jos pačios. 
Ailos palengvėjimas buvo stipresnis už nusivylimą. Vondas paviešėjo vos 
keletą dienų, tačiau papasakojo savo genties naujienas. Urvinio lokio su- 
žeistas medžiotojas peržiemojo jų urve, o anksti pavasarį iškeliavo nuo- 
savomis kojomis, vos pastebimai šlubčiodamas. Jo moteris pagimdė svei- 
ką sūnų, kuris gavo Krebo vardą. Išklausinėjusi vyrą Aila paruošė Vondui 
vaistų paketėlį ir perdavė nurodymus jų genties gydytojai. Moteris nenu- 

manė, ar šios priemonės pagelbės, tačiau negalėjo iš taip toli atkeliavusio 
žmogaus išleisti tuščiomis rankomis, privalėjo bent pamėginti. 

Vondui išvykus Brunas susimąstė apie Ailą. Vadas vis vilkino spren- 
dimą vildamasis, galbūt kuri nors kita gentis pripažins ją tinkama. Ta- 
čiau jei jau vienas pasiuntinys sugebėjo rasti jų urvą, kiti irgi rastų, jei tik 
norėtų. Galų gale vilties nebeliko ir tapo aišku, jog poros jai teks ieškoti 
tarp saviškių. 

"Tačiau jau greitai vadu taps Braudas, kuriam ir derėtų ją paimti. Būtų 
geriausia, jeigu jis pats priimtų šį sprendimą, o kol didysis šamanas te- 
bėra gyvas, nėra reikalo skubinti įvykių. Brunas nusprendė palikti šią 
problemą savo moters sūnui. Atrodo, Braudas įveikė savo įsiūtį ir smur- 
to proveržius jos atžvilgiu, galvojo Brunas. Pastaruoju metu jis jos ne- 
bekamuoja. Veikiausiai vaikinas galų gale jau susitvardė. Tačiau širdies 
gilumoje tebeglūdėjo abejonės grūdas. 

Vasara priartėjo prie daugiaspalvės savo pabaigos, ir genties gyveni- 
mas ėmė suktis lėtesnio šaltojo meto ritmu. Du trečdaliai Ubos nėš- 
tumo laiko praėjo normaliai. Paskui netikėtai liovėsi judesiai. Nėščioji 
stengėsi nepaisyti nugaros gėlos ir nemalonių spazmų, tačiau pradėjusi 
kraujuoti galiausiai nuskubėjo pas Ailą. 

— Kiek laiko praslinko nuo tada, kai dar jautei judesius, Uba? - pasi- 
teiravo Aila rūpesčio aptemdytu veidu. 

- Kelios dienos, Aila. Ką man reikės daryti? Vornas be galo džiau-- 
gėsi po mūsų susiporavimo taip greitai prasidėjusia gyvybe. Aš nenoriu 
prarasti kūdikio. Kas galėjo nutikti? Juk nešioti liko visai nedaug. Pava- 
saris jau čia pat. 

— Nežinau, Uba. Pagalvok, gal buvai pargriuvusi? O gal įsiręžusi kė- 
lei sunkų daiktą? 

— Lyg ir ne, Aila. 

— Grįžk prie savojo židinio, Uba, ir atsigulk. Aš užplikysiu juodojo 
beržo žievės ir atnešiu tau arbatos. O kad dabar būtų ruduo - iškasčiau 


barškuolės šaknį, kurios man davė Iza. Tačiau sniegas šiuo metu per- 

nelyg gilus, nepavyks nieko rasti. Pasistengsiu ką nors sugalvoti. Tu irgi 
pamąstyk, Uba. Juk žinai beveik viską, ką žinojo Iza. 

— Aš jau galvojau, Aila, bet neįstengiu prisiminti nieko, kas vėl išju- 
dintų spardytis nustojusį kūdikį. 

Aila nutylėjo. Širdies gilumoje ji, kaip ir Uba, žinojo, kad vilties nebė- 
ra, ir sielvartavo ne mažiau už ją pačią. 

Keletą dienų Uba gulėjo lovoje puoselėdama beveik išblėsusią viltį, gal- 
būt kuri nors priemonė padės, ir kartu suvokdama, jog išgelbėti kūdikio 
nebepavyks. Nugarą pradėjo varstyti nepakeliami skausmai, gelbėjo tik 
migdomieji vaistai, nuo kurių panirdavo į slogų, poilsio neteikiantį narko- 
tinį miegą. Deja, spazmai sąrėmiais nevirto, gimdymo veikla neprasidėjo. 

Ovra, galima sakyti, persikraustė prie Vorno ugniakuro ir kaip įma- 
nydama guodė bei ramino skausmų kamuojamą moterį. Ji pati daugybę 
kartų iškentė tokias pat kančias, todėl geriau nei kas kitas suprato Ubos 
sielvartą. Guvo porininkei taip nė karto ir nepavyko išnešioti kūdikio iki 
galo, ji liko bevaikė ir metams bėgant darėsi vis tylesnė, vis labiau užsi- 
sklendusi savyje. Aila džiaugėsi matydama Guvo rodomą švelnumą jai. 
Daugelis vyrų būtų jos atsisakę ar pareikalavę antros porininkės, tačiau 
Guvas buvo nuoširdžiai atsidavęs savo moteriai. Jis nenorėjo padidinti 
jos širdgėlos atsivesdamas kitą, kad ši prigimdytų jam vaikų. Aila pradė- 
jo duoti Ovrai slaptųjų Izos vaistų, kurie apsaugodavo totemą nuo pra- 
laimėjimo. Moteriai buvo pernelyg sunku vėl kentėti tas pačias kančias 
kaskart iš naujo prarandant pradėtą kūdikį. Aila jai nepaaiškino, kam 
reikalingi vaistai, tačiau ilgesnį laiką daugiau nebepastojusi Ovra numa- 
nė. Jai pačiai taip buvo lengviau. 

Šaltą, niūrų į antrą pusę persiritusios žiemos rytą Aila apžiūrėjo Izos 
dukterį ir apsisprendė. 

— Uba, - švelniai kreipėsi ji. Tamsių ratilų apvedžiotos moters akys 
tarytum dar giliau įdubo po antakių linkiais. - Metas išgerti paprasto- 
sios skalsės ir sukelti susitraukimus. Tavo kūdikio nebeišgelbės jokios 
priemonės. Jeigu jo nepašalinsime, tu mirsi. Esi jauna, susilauksi kito 
vaikelio, - paguodė Aila. 

Uba pažvelgė į Ailą, paskui į Ovrą, o tada vėl į Ailą. 

— Gerai, - linktelėjo ji. - Tu teisi, vilties nebėra. Mano kūdikis ne- 
gyvas. 

Gimdymas vyko sunkiai. Vos pavyko sukelti susitraukimus, todėl 
Aila vengė duoti jai stiprių nuskausminamųjų, kad veikla nesiliautų. 
Kitos genties moterys trumpam užsukdavo paguosti ir padrąsinti ne- 
laimingosios, bet nė viena nenorėjo užsibūti ilgėliau. Visos jos žinojo, 
kad gimdyvės kančios ir pastangos bus beprasmiškos. Tik viena Ovra 
nesitraukdama talkino Ailai. 

Kai negyvas kūdikis galų gale gimė, Aila skubiai kartu su placenta 
suvyniojo jį į odinį gimdymo paklorą. 

— Tai buvo berniukas, - skubiai pasakė ji Ubai. 

— Ar galiu jį pamatyti? — paprašė nusikamavusi jauna moteris. 

— Verčiau nereikia, Uba. Tu pasijusi dar blogiau. Dabar pailsėk, o aš 
atsikratysiu jo už tave. Esi pernelyg nusilpusi, tau nevalia keltis. 

Aila paaiškino Brunui, jog Uba esanti per silpna ir kūdikio atsikra- 
tysianti ji pati, tačiau gydytoja kai ką nutylėjo. Uba pagimdė ne sūnų, o 
du vienas nuo kito neatsiskyrusius berniukus. Tik ji pati ir Ovra pama- 
tė apgailėtiną, šleikštulį keliančią daugiarankę, daugiakoję didžiagalvę 
šiurpią būtybę, bemaž nepanašią į žmogų. Ovra vos ne vos susivaldė ne- 
atsikračiusi skrandžio turinio, Aila irgi sunkiai nurijo seiles. 

Čia jau buvo ne genties ir kitos rūšies bruožų mišinys, kaip Durko 
atveju, o aiškus išsigimimas. Visa laimė, kad nelemtasis vaisius neišgyve- 
no, ir Uba nepagimdė jo gyvo. Aila žinojo, kad Ovra niekam nepasakys. 
Bus kur kas geriau, jei gentis tikės, esą Uba susilaukė normalaus, bet ne- 
gyvo kūdikio. Pačios Ubos labui. 

Aila šiltai apsitaisė ir klampojo per gilų sniegą tol, kol urvas liko toli 
už nugaros. Ji praskleidė ryšulį, padėjo ant žemės ir paliko atvirą. Ver- 
čiau jau lai nelieka jokių įrodymų. Vos apsisukusi eiti atgal akies kampu- 
čiu pastebėjo sėlinantį siluetą. Maitėdos išsyk užuodė kraujo kvapą. 


— Durkai, gal norėtum šiandien miegoti šalia Ubos? — paklausė 
Aila. 

— Ne! - ryžtingai papurtė galvą berniukas. - Durkas miegos su 
mamytė. 

— Nieko tokio, Aila. Aš nė nesitikėjau, kad jis sutiks. Jis praleido 
su manimi visą dieną, - pratarė Uba. - Sakyk, iš kur jis išmoko vardą, 
kuriuo kreipiasi į tave? 

— Tiesiog jis mane taip vadina, - nusisukdama į šalį atsakė Aila. 

Nuo tada, kai prisijungė prie genties, griežtai kritiškas šių žmonių 
požiūris į bereikalingus žodžius augte įaugo jai į smegenis, todėl jautė 
kaltę dėl žodžių žaidimo, žaidžiamo su sūneliu. Uba primygtinai ne- 
kamantinėjo, nors suprato, kad Aila kažko nepasako. 

— Kartais, kai vieni su Durku išeiname į mišką, mudu drauge taria- 
me garsus, - prisipažino Aila. - Jis pasirinko štai šiuos garsus ir pava- 
: dino jais mane. Durkas moka ištarti daugybę įvairių garsų. 

— Tu irgi moki. Mama pasakojo, jog būdama maža, dar prieš iš- 
mokdama kalbėti, nuolat tardavai garsus ir žodžius, - mostelėjo ji. — 
Aš prisimenu, jog būdama dar kūdikis be galo mėgau, kai mane sū- 
puodama niūniuodavai garsais. 

— Ko gero, taip ir buvo, bet aš gerai neprisimenu, - numojo Aila. - 


"Taigi čia toks mudviejų su Durku žaidimas. 

— Nematau nieko blogo, - pastebėjo Uba. - Juk vaikas moka kalbėti. 
Būtų gerai, jei pavyktų rasti nesupuvusių šaknų, — pridūrė Uba nusvies- 
dama šalin didelį šakniagumbį. - Kažin kokias vaišes rytoj suruošime, jei 
turime tik džiovintos mėsos, žuvies bei apipuvusių daržovių? Jei Brunas 
būtų bent truputį luktelėjęs, būtume pririnkusios žalumynų ir šviežių dai- 
gų. 

— Sprendimą lėmė ne vien Bruno įgeidis, - patikslino Aila. - Anot 
Krebo, pats geriausias laikas perduoti valdžią yra pirmoji pavasario pil- 
natis. 

— Niekaip nesuprantu, kaip jis sužino, kada tiksliai prasideda pavasa- 
ris, - nusistebėjo Uba. - Man visos lietingos dienos panašios viena į kitą. 

— Atrodo, jam padeda nuolatinis besileidžiančios saulės stebėjimas. 
Krebas kasdien žvelgia į saulėlydį. Net ir per lietų paprastai pavyksta įžiū- 
rėti, kurioje vietoje saulė nugrimzta į patalą, o kartais pasitaikančiomis 
giedromis naktimis būna matomas mėnulis. Krebas žino. 

— Verčiau jau Krebas dar neperleistų Guvui šamano pareigų, - pasakė 
Uba. 

— Ir aš to paties norėčiau, — pritarė Aila. — Pastaruoju laiku jis ir taip 
dažnai sėdiniuoja nieko neveikdamas. Kai nebereikės atlikinėti jokių apei- 
gų, jis apskritai nebeišmanys, kuo užsiimti. Žinojau, jog anksčiau ar vėliau 
taip nutiks... deja, ši šventė man džiaugsmo nesuteiks. 

— Bus keista. Juk vadu visada buvo Brunas, o šamanu - Krebas, aš prie 
jų pripratau, bet, anot Vorno, metas perimti vadovavimą jaunesniems. Jis 
sako, jog Braudas laukė jau ganėtinai ilgai. 

— Ko gero, jis teisus, - mostelėjo Aila. - Vornas visuomet žavėjosi 
Braudu. 

- Jis man geras, Aila. Netgi nesupyko, kad aš praradau kūdikį. Tepasa- 
kė paprašysiąs šamano užkerėti jo totemą, kad šiam pakaktų jėgų pradėti 
kitą vaiką. Man atrodo, ir tu jam patinki Aila. Jis patarė man paprašyti 
tavęs leisti Durkui miegoti su mumis. Ko gero, jis supranta, kaip man sma- 
gu, kai mažylis šalia, - atviravo Uba. — Net ir Braudas pastaruoju metu 


nekimba prie tavęs. 

— Taigi, jis lyg ir paliko mane ramybėje, - linktelėjo Aila. 
Moteris pati nežinojo, kaip paaiškinti baimę, kuri persmelkdavo kiek- 
vieną kartą, kai į ją pažvelgdavo Braudas. Net kai nusisukusi pajusdavo 


įsmeigtą jo žvilgsnį, plaukeliai ant sprando pasišiaušdavo. 


Krebas tą vakarą kartu su Guvu iki vėlumos sėdėjo dvasių buveinėje. 
Aila paruošė lengvą užkandį Durkui ir sau, šį bei tą atidėjo Krebui užval- 
gyti, kai grįš, nors abejojo, ar jam rūpės maistas. Vos pabudus iš ryto ją 
ėmė griaužti nerimas, kuris dieną bei vakarėjant tolydžio stiprėjo. Urvo 
sienos, rodos, ėmė slėgti, o džiūstančioje burnoje jautė dulkių skonį. Šiaip 
ne taip sučiaumojusi kelis kąsnius ji staiga pašoko, nubėgo prie urvo an- 
gos ir įsistebeilijo į švininį dangų, iš kurio plūstantis lietus išvagojo gilias 
duobes permirkusiame purve. Kai sugrįžo, į patalą įsiropštęs Durkas jau 
snūduriavo. Vos tik ji įsitaisė šalia, berniukas jaukiai prisiglaudė ir pusiau 
per miegus mostelėjo rankutėmis suniurnėdamas žodį „mamytė“. 

Aila apkabino sūnų pajusdama jo širdutės dūžius, tačiau dar ilgai ne- 
galėjo užmigti. Gulėjo atsimerkusi, žvelgdama į uolėtų sienų kontūrų 
metamus šešėlius blėstančio laužo šviesoje. Kai galų gale sugrįžo Krebas, 
ji dar nemiegojo, tačiau gulėjo nejudėdama ir klausėsi, kaip jis vilkdamas 
koją sukiojasi aplink. Galų gale senukui atsigulus užsnūdo ir ji. 

Pabudo klykdama. 

— Aila! Aila! - purtydamas už peties žadino Krebas. - Kas nutiko, 
vaikeli? - mostelėjo susirūpinimo sklidinomis akimis. 

— Ak, Krebai, - sukūkčiojo ji apsikabindama senuko kaklą. — Aš vėl 
sapnavau tą baisų sapną. Ilgus metus jis manęs nebelankė. 

Krebas apglėbė moterį ranka ir pajuto, jog ši dreba. 

— Kas atsitiko mamytei? — iš baimės išplėtęs akis klausiamai mostelė- 


jo rankutėmis Durkas atsisėsdamas lovoje. 

Vaikui dar nebuvo tekę girdėti klykiančios motinos. Aila apkabino 
sunų. 

— Kokį sapną, Aila? Ar apie urvinį liūtą? - paklausė Krebas. 

— Ne, kitą, tą, kurio niekad aiškiai neprisimenu, - ji vėl pradėjo tir- 
tėti. - Krebai, kodėl aš jį susapnavau? Maniau, kad jau lioviausi regėti 
košmarus. 

Krebas vėl apglėbė ją stengdamasis nuraminti. Aila irgi apsikabino 
šamaną. Staiga abu suvokė, kaip seniai laikė vienas kitą glėbyje. Taip ir 
sėdėjo kartu su Durku, įsispraudusiu per vidurį. 

— Ak, Krebai, negaliu nė apsakyti, kaip dažnai troškau tave apkabinti, 
bet maniau, kad tu nebenori mano artumo. Baiminausi, kad atstumsi 
mane, kaip anksčiau, kai buvau maža neklaužada mergaičiukė. Vis norė- 
davau tau kai ką pasakyti. Aš myliu tave, Krebai. 

— Atila, net ir tada, kai buvai maža, vos prisiversdavau tave atstumti, 
bet privalėjau, nes kitu atveju priemonių būtų ėmęsis Brunas. Niekad 
nemokėjau ant tavęs pykti, nes per stipriai tave mylėjau. Aš ir dabar tave 
myliu. Maniau, jog pyksti, nes dėl mano kaltės netekai pieno. 

— Ne dėl tavo kaltės, Krebai, o dėl savo. Aš niekada tavęs nekaltinau. 

— Aš pars kaltinau save. Juk turėjau suprasti, kad nežindant kūdikio 
pienas dings, bet man atrodė, kad tu nori gedėti vienumoje. 

— Kaip galėjai suprasti ? Juk vyrai mažai išmano apie kūdikius. Vyrams 
patinka pakilnoti mažylius, pažaisti su jais, kol šie sotūs ir patenkinti, bet 
vos tik vaikai pradeda verkšlenti, jie skuba atiduoti zirzliukus motinoms. 
Be to, berniukas juk nenukentėjo, antai koks didelis ir sveikas, ir jau se- 
niai atjunkytas. 

— Bet tau buvo skaudu, Aila. 

— Mamyte, tau skauda? - įsiterpė dėl klyksmo vis dar sunerimęs ma- 
Žasis. 

— Ne, Durkai, mamytei nebeskauda. 

— Iš kur jis išmoko tave taip vadinti, Aila? 

Jos skruostai raustelėjo. 

— Mudu su Durku kartais žaidžiame garsų žaidimą, ir jis sumanė va- 


dinti mane šiuo vardu. 

Krebas linktelėjo. 

— Berniukas visas moteris vadina motinomis, todėl jam reikėjo su- 
galvoti, kaip kreiptis į tave. Matyt, šiam žodžiui jis suteikė reikšmę 
„mama. 

— Man irgi jis reiškia tą patį. | 

— Kai pasirodei čia, tu iš pradžių irgi tardavai įvairius žodžius bei gar- 
sus. Tikriausiai taviškiai žmonės bendrauja garsais. 

— Maniškiai yra genties žmonės. Aš priklausau genčiai. 

— Ne, Aila, - lėtai paprieštaravo Krebas. - Tu nepriklausai genčiai, 
tu kilusi iš kitų. 

— T3 patį man pasakė Iza prieš mirdama. Ji sakė, esą aš negalinti būti 
tikra genties nare, nes gimiau kitiems. 

Krebas nustebęs pažvelgė į ją. 

— Nemaniau, kad ji suprato. Iza buvo išmintinga moteris, Aila. Man 
tapo aišku tik tą naktį, kai tu atsekei paskui mus į urvą kalno gilumoje. 

— Aš nenorėjau ten lįsti, Krebai. Nė pati nežinau, kaip atsidūriau 
urve. Nenutuokiau, kokiu būdu tave taip stipriai įskaudinau, bet pama- 
niau, jog lioveisi mane mylėjęs dėl to, kad atslinkau į kalno gilumą. 

— Ne, Aila, nesilioviau tavęs mylėjęs, mano meilė tau pernelyg didelė. 

— Durkas alkanas, - pertraukė pašnekesį vaikas. 

Jam vis dar neišėjo iš galvos mamos riksmas, o užsitęsęs jos pokalbis 
su Krebu nusibodo. 

— Išalkai? Paieškosiu tau ko nors užkrimsti. 

Krebas stebėjo, kaip Aila pakilo ir nužingsniavo prie ugniakuro. Įdo- 
mu, dėl ko ji buvo atsiųsta gyventi sa mumis, svarstė Krebas. Juk gimė 
kitiems, o urvinis liūtas ją visada globojo, kodėl jis atvedė mergaitę čio- 
nai? Kodėl ne atgal pas juos? Ir kodėl pasidavė, leido jai susilaukti kūdi- 
kio, o paskui prarasti pieną? Visi dėl to kaltina netikusią vaiko lemtį, bet 
pažvelkite į jį - mažylis sveikas, laimingas ir visų mylimas. Gal Dorvas 
buvo teisus, gal išties visų vyrų totemai susimaišė su urviniu liūtu? Aila 
neklydo, vaikas neišsigimęs, jis maišytas. Berniukas moka kalbėti garsais, 

Staiga kraujas atslūgo iš Krebo veido, o kūnu perbėgo šiurpas. Iš da- 
lies Ailos, iš dalies genties vaikas! Ar tik ne dėl to ji atsiųsta mums? Dėl 
sūnaus, dėl Durko? Gentis pasmerkta, jos nebeliks, aš jaučiu. Toliau gy- 
vens tik Ailos rūšis. O kaip Durkas? Jis iš dalies kilęs iš kirų, todėl liks 
gyventi, bet kartu priklauso ir genčiai. Beje, Ura irgi panaši į Durką, o 
gimė mergaitė neilgai trukus po incidento su kitų vyrais. Nejaugi jų tote- 
mai tokie stiprūs, jog įstengia visai greitai įveikti moters totemo dvasią? 
Galimas daiktas. Jeigu jau jų moterį gali globoti urvinis liūtas, tada vyrų 
totemai turbūt dar galingesni. Ar Ura irgi maišytas vaikas? Galbūt tokių 
kūdikių atsiras ir daugiau? Iš mišrios dvasių sąjungos kilę vaikai gyvens 
toliau, o kartu gyvuos gentis. Gal jų ir nebus labai daug, bet pakaks. 

Galbūt gentis jau buvo pasmerkta dar prieš Ailai pamatant slaptąsias 
apeigas, o ten ji buvo atvesta siekiant atskleisti tiesą man. Mes išnyksime, 
tačiau kol gyvuoja durkai ir uros, gentis nemirs. Kažin ar Durkas pavel- 
dėjo genties atmintį? Jeigu tik būtų bent kiek vyresnis, galėčiau atlikti 
ceremoniją. Bet nesvarbu. Durkas paveldėjo kai ką daugiau, jis - genties 
tęsėjas. Aila, mano vaike, mano mylimiausias vaikeli, tu apdovanota sėk- 
me ir perdavei šią sėkmę mums. Dabar man aišku, kodėl pasirodei — tu 
neatnešei mums mirties, tu suteikei mums galimybę gyventi. Aišku, gen- 
tis nebus tokia pati, kokia yra dabar, tačiau vis geriau negu nieko. 

Aila atnešė sūnui gabalėlį šaltos mėsos. Mintyse paskendęs Krebas 
pakėlė akis į šalia atsisėdusią moterį. 

- Žinai, Krebai, - mąsliai pratarė Aila. - Kartais man atrodo, kad 
Durkas nėra vien tik mano sūnus. Man netekus pieno, berniukas įprato 
keliauti nuo vieno ugniakuro prie kito ir toliau valgo su visais. Kiekvie- 
nas pakiša jam kąsnelį. Jis man primena urvinio lokio jauniklį, tarytum 
būtų visos genties sūnus. 

Aila pastebėjo, koks gilus liūdesys staiga aptemdė tamsią Krebo akį. 

— Durkas ir yra visos genties sūnus, Aila. Jis — vienintelis genties sū- 

Pro trikampę urvo angą skverbėsi pirmoji brėkštančio ryto šviesa. 
Aila gulėjo ir žvelgė į šalia miegantį sūnų. Matydama po kailiais tolygiai 
alsuojantį Krebą suprato, jog šis irgi užmigo. Džiaugiuosi, kad galų gale 
mudu pasikalbėjome, pagalvojo, tarytum nusimetusi pečius slėgusią 
naštą, tačiau ištisą dieną paširdžius spaudęs negerumas naktį neišnyko, 
tik dar labiau sustiprėjo. Gerklėje įstrigęs sausas gniužulas trukdė kvė- 
puoti, ir ji pajuto, jog dar bent kiek ilgiau pabuvusi urve užtrokš. Mote- 
ris patyliukais išsmuko iš lovos, skubiai užsimetė apsiaustą, apsiavė ir be 
garso ištipeno. 

Išnirusi pro angą išsyk giliai įkvėpė. Apėmė toks didžiulis palengvė- 
jimas, jog nekreipė jokio dėmesio į kiaurai merkiantį lietų. Nusipurčiusi 
nuo šalčio nušlepsėjo per purvyną prie upelio. Nuo daugybės laužų pe- 
lenų pajuodusio sniego lopiniai tirpo, ir šlaitu žemyn tekančios siauros 
srovelės kartu su liūties vandeniu sruvo upelin, kuris pakilęs atsikratė 
ledo pančių. 

Odinis apavas slidinėjo po rausvai rudą molyną, kol galiausiai ji 
pargriuvo ir visa išsipurvino. Permirkusios plaukų sruogos prilipo prie 
galvos, karojo nutįsusios, o nuo jų varvantys lašai maišėsi su purvu, pri- 
lipusiu prie apsiausto, kol galiausiai šį nuskalavo lietus. Aila ilgai stovėjo 
ant kranto ir žvelgė į kunkuliuojantį vandenį, nežinia kur gabenantį ledo 
lytis. 

Kopdama slidžiu šlaitu atgal be perstojo kaleno dantimis. Ukanotas 
dangus už rytuose dunksančios uolos nežymiai pašviesėjo. Prisiartinusi 
prie pražiotų urvo nasrų vos prisivertė įžengti į vidų, ir slogus jausmas 
akimoju sugrįžo. 

— Aila, tu permirkusi, ko ėjai į lauką per tokį lietų? - subruzdo Kre- 
bas ir pakėlęs pliauską pamėtėjo į ugnį. - Persišaldysi. 

Moteris persirengė, paskui atsisėdo šalia Krebo prie laužo džiaugda- 


masi, kad juodu gaubiančioje tyloje nebetvyro įtampa. 

— Krebai, man taip gera, kad mudu naktį pasikalbėjome. Aš buvau 
prie upelio, ledas jau suskeldėjo. Artinasi vasara, vėl galėsime drauge ilgai 
ilgai vaikštinėti pakrante. 

— Taip, Aila, ateina vasara. Jei norėsi, vasarą mudu ilgai ilgai vaikšti- 
nėsime pakrante. Kaip anksčiau. 

Ailą nukrėtė šaltis. Ją apėmė šiurpi nuojauta, jog juodu daugiau nie- 
kada ilgai nebevaikštinės pakrante, be to, ji numanė, kad ir Krebas tai 
jaučia. Moteris palinko prie senuko ir juodu ilgokai sėdėjo apsikabinę, 
tarytum laikytų vienas kitą glėbyje paskutinį kartą. 

Rytui baigiantis lietus virto įkyria dulksna, o apie pietus ir visai liovė- 
si. Pro vientisą debesų uždangą dirstelėjo blyški, nuvargusi saulė, tačiau 
pažliugusios žemės ji bemaž nesušildė ir nepradžiovino. Nors oras buvo 
prastas ir maisto atsargos menkos, gentis bruzdėjo ir jaudinosi ruošda- 
masi ypatinga proga keliamai šventei. Vadai keičiasi retai, o kai tuo pat 
metu pareigas perima dar ir naujas šamanas, įvykis tampa išties išskirti- 
nis. Ogos su Ebra per apeigas irgi laukė tam tikras vaidmuo. Septynerių 
metų amžiaus Brakas turėjo tapti būsimuoju įpėdiniu. 

Ogabėginėjo aplink it kietai susimazgiusių nervų kamuolys. Ji be pa- 
liovos šokčiojo, pripuldama čia prie vieno, čia prie kito ugniakuro, kur 
kunkuliavo maistas. Ebra bandė ją nuraminti, tačiau ir pati nerimavo. 
Suaugusį vaidinantis Brakas įsakmiai varinėjo mažesniuosius vaikus, 
kartkartėmis mėgindamas pavadovauti ir plušančioms moterims. Galų 
gale prisiartinęs Brunas pasivedėjo berniuką į šalį ir liepė dar kartą pa- 
sikartoti, ką turės daryti. Uba nuvedė kitus vaikus prie Vorno židinio, 
kad nesipainiotų po kojomis, o baigusi didžiumą pasiruošimų prie jos 
prisijungė ir Aila. Gydytojai tereikėjo padėti kitoms gaminti vaišes ir 
paruošti durnaropių užpilą vyrams, nes šaknų gėrimo Krebas liepė jai 
daugiau nebemaišyti. 

Vakare dangumi praplaukdavo vos vienas kitas debesėlis, ir pilnas 
mėnulis nušvietė nykų, negyvą peizažą. Urve, už paskutiniosios ugnia- 


vietės, liepsnojo didžiulis laužas, apjuostas ratu sustatytais deglais. 

Aila sėdėjo ant savojo kailio stebėdama šalia spragsinčią ugnelę ne- 
dideliame ugniakure. Jai niekaip nesisekė atsikratyti nerimo, tad nu- 
sprendė nueiti prie angos ir paspoksoti į mėnulį, kol prasidės šventė, 
tačiau vos atsistojusi pamatė Bruno ženklą ir sunkiu žingsniu nenoro- 
mis pasuko į kitą pusę. Visiems sustojus į savo vietas iš dvasių buveinės 
pasirodė Guvo lydimas šamanas. Abu buvo apsisiautę lokių kailiais. 

Kai garbusis dvasininkas pradėjo paskutinį kartą kviesti dvasias, 
metų našta tarytum liovėsi jį slėgusi. Išraiškingi, pažįstami mostai, 
rodos, buvo dar galingesni ir įraigesni nei ankstesniais kartais. Savo 
vaidmenį jis atliko meistriškai, virtuoziškai valdė žiūrovus, sukelda- 
mas pageidaujamą jų reakciją, sužadindamas emocijas, reikiamu laiku 
iškeldamas jas iki maksimaliai įtemptos kulminacijos ir išsunkdamas 
visas stebėtojų jėgas. Guvas šalia jo panėšėjo į blankią kopiją. Jaunuolis 
buvo kompetentingas ir netgi geras kerėtojas, tačiau nė iš tolo nepri- 
lygo didžiajam šamanui. Pats galingiausias dvasininkas, kokį pažinojo 
gentis, vadovavo paskutinei ir įspūdingiausiai ceremonijai. Kai šis už- 
leido vietą Guvui, verkė ne tik Aila. Ašaroti nemokantys genties žmo- 
nės raudojo širdyse. 

Guvui pradėjus ritualą, per kurį Brunas perdavė valdžią Braudui, 
Aila mintimis nuklydo į praeitį. Srebėdama Krebą ji prisiminė, kaip 
pirmą kartą pamatė bauginantį vienaakio raganiaus veidą ir ištiesusi 
ranką jį palietė. Prisiminė, kaip kantriai šis mokė ją bendrauti ir kaip 
staiga ji suvokė gestų reikšmę. Moteris palietė savo amuletą ir pasičiu- 
pinėjo mažutį randą ant kaklo, likusį nuo to, kai šamanas įgudusiais 
judesiais įpjovęs nuvarvino kraujo ir paaukojo jį senosioms dvasioms, 
kad tos leistų Ailai medžioti. Paskui susigūžė pagalvojusi apie slaptą 
apsilankymą mažojoje oloje kalno gelmėse. O galiausiai atmintyje iš- 
kilo meilės ir liūdesio sklidinas jo žvilgsnis bei praėjusią naktį ištarta 
paslaptinga, nesuprantama frazė. 

Valdžios perdavimo jaunajai kartai apeigas vainikavo puota, tačiau 
Aila valgio beveik nepalietė. Vyrai pasitraukė į mažąją šventovę, kur 
turėjo baigti ceremoniją vieni, ir Aila perdavė šamanu tapusiam Guvui 

durnaropių nuovirą. Dalyvauti moterų šokiuose ji nebuvo nusiteiku- 
si, ritmą mušė be jokio įkarščio ir energijos. Apeiginės arbatos gurkš- 
telėjo vos gurkšnelį, todėl poveikis greitai išgaravo. Atlikusi viską, ką 
privalėjo, iškart sugrįžo į Krebo ugniavietę ir dar prieš jam sugrįžtant 
užmigo neramiu miegu. Prie lovos stabtelėjęs senolis kurį laiką žvelgė 


į miegančią motiną su sūnumi, o paskui nušlubčiojo į savo guolį. 


— Mamytė eis medžioti? Ar Durkas eis kartu? - paklausė berniu- 
kas pašokdamas iš lovos ir patraukdamas į lauką. 

Pakirdę sukiojosi vos keli žmonės, tačiau Durkas jau žvalgėsi pla- 
čiai atmerktomis akutėmis. 

— Nepavalgę tikrai niekur neisime, Durkai. Grįžk atgal, - pamojo 
Aila ir nuskubėjo vaikui įkandin. - O gal šiandien apskritai liksime 
urve. Jau pavasaris, bet lauke dar šaltoka. 

Po pusryčių Durkas pastebėjo Grevą ir nukūrė į Braudo ugniavietę. 
Aila nusekė jį įkandin švelnumo kupinu žvilgsniu, jos lūpų kampučiai 
pakilo į viršų. Šypsena išblėso akimoju ir net plaukai ant pakaušio pa- 
sišiaušė pamačius, kaip į berniuką žiūri Braudas. Abu mažyliai drauge 
išbėgo į lauką. Staiga užgriuvo toks stiprus klaustrofobijos jausmas, jog 
net ėmė pykinti, ji pasileido prie angos ir keletą kartų giliai įkvėpė. 

— Aila! 

Braudui garsiai ištarus jos vardą moteris net pašoko, paskui apsisu- 
ko, nuleido galvą ir prisiartino prie naujojo vado. 

— Moteris sveikina vadą, = formaliu mostu prabilo ji. 

Braudas retai kada stovėdavo tiesiai priešais ją. Aila buvo gerokai 
aukštesnė už aukščiausią genties vyrą, o Braudas — vidutinio ūgio. Jis 
vos tesiekė jai iki peties. Moteris žinojo, kad vyrui nepatinka žvelgti į 


ją iš viršaus. 

— Nesumanyk kur nors išlėkti. Aš ketinu netrukus sukviesti susi- 
rinkimą. 

Aila nuolankiai linktelėjo. 

Žmonės pamažu rinkosi. Skaisčiai švietė saulė, todėl visi džiaugėsi, 
kad Braudas, nepaisydamas pažliugusios žemės, surengė susirinkimą 
lauke. Po kurio laiko atžygiavo naujasis vadas ir oriai užėmė Brunui 
anksčiau priklausiusią vietą, aiškiai didžiuodamasis naująja savo pa- 
dėtimi. 

— Kaip žinote, aš esu naujasis jūsų vadas, - pradėjo Braudas. — Vi- 
siems akivaizdaus fakto konstatavimas išdavė, jog vaikinas jaudinasi 
pirmą kartą kreipdamasis į visą gentį. 

— Kadangi gentis turi naują vadą bei naują šamaną, dabar palankus 
metas paskelbti ir kelis kitus pasikeitimus, - tęsė jis. - Noriu pranešti, 
jog mano padėjėju nuo šiol bus Vornas. 

Susirinkusieji sulinkčiojo, jie to tikėjosi. Bruno manymu, Braudui 
derėjo palaukti, kol Vornas labiau subręs, prieš suteikiant vaikinui vir- 
šenybę prieš labiau patyrusius medžiotojus, nors visi žinojo, kad anks- 
čiau ar vėliau taip nutiks. Gal ir nėra skirtumo, galbūt dabar tinkamas 
laikas, tarė sau Brunas. 

— Bus ir kitų pokyčių. Gentyje yra porininko neturinti moteris, 
Ailos skruostai užkaito. - Kas nors turi ją aprūpinti, nenoriu, kad ji 
taptų našta mano medžiotojams. Dabar esu vadas ir privalau atsakyti 
už ją. Aila taps mano antrąja moterimi ir persikraustys prie mano ži- 
dinio. 

Aila laukė tokio sprendimo, tačiau nė kiek nesidžiaugė dėl to, kad 
nuojauta jos neapgavo. Jai veikiausiai nepatiks, pagalvojo Brunas, ta- 
čiau Braudas elgiasi teisingai. Buvęs vadas didžiuodamasis pažvelgė į 
savo moters sūnų. Braudas pasirengęs vadovauti. 

- Ji turi išsigimusį vaiką, — toliau kalbėjo Braudas. — Žinokite visi: 
nuo šiol į gentį nebus priimtas nė vienas išsigimęs kūdikis. Nenoriu, 


jog manytumėte, esą dėl to kalti mano asmeniniai jausmai, kai kitą 

sykį atsisakysime išsigimėlio. Jeigu ji susilauks normalaus palikuonio, 
aš jį pripažinsiu. 

Prie urvo angos stovintis Krebas papurtė galvą matydamas, kaip iš- 
blyško Aila ir nuleido galvą slėpdama veidą. Ką gi, būk tikras, daugiau 
vaikų aš neturėsiu, Braudai, tikrai ne, jei tik Izos vaistai man padės. 
Neketinu gimdyti kūdikių, kurių laukia mirtis vien dėl to, kad tu lai- 
kai juos išsigimusiais. 

— Kadangi viską suprantamai paaiškinau, manau, niekas nenustebs, 
jog į savo ugniavietę išsigimusio vaiko aš nepriimsiu. 

Aila staigiai pakėlė galvą. Ką tai reiškia? Jeigu jau aš privalau persi- 
kraustyti prie jo ugniakuro, mano sūnus persikelia drauge. 

— Vornas sutiko priimti Durką į savo ugniavietę. Jo moteris berniu- 
ką myli, nors tas ir išsigimęs, todėl puikiai juo pasirūpins. 

Kilo neramus murmesys, sujudo rankos. Vaikai visuomet gyvenda- 
vo šalia motinų tol, kol suaugdavo. Kodėl Braudas priima Ailą, bet at- 
sisako jos sūnaus? Aila pašoko iš vietos ir parpuolė Braudui prie kojų. 
Braudas plekštelėjo jai per petį. 

— Aš dar nebaigiau, moterie. Nemandagu pertraukti vadą, bet šį 
kartą tau dovanosiu. Gali kalbėti. 

— Braudai, neatimk iš manęs Durko. Juk jis mano sūnus, o kur 
kraustosi motina, ten keliauja ir jos vaikai, - sumosikavo ji iš susijau- 
dinimo užmiršusi ir formalų kreipinį, ir pagarbią kalbos manierą. 

Bruno pasididžiavimas išgaravo, dabar jis rūsčiai žvelgė į naująjį 
vadą. 

— Ar tu, moterie, bandai paaiškinti vadui, ką jam dera daryti, o ko 
ne? - pašaipiai išsiviepęs pasiteiravo Braudas. 

Vyrukas džiūgavo. Jis jaų kadaise buvo visa tai suplanavęs ir sulaukė 
kaip tik tokios reakcijos, kokios jam reikėjo. 

— Tu nesi motina. Oga jam kur kas tikresnė motina negu tu. Kas jį 
žindė? Ne tu. Vaikas nė nežino, kas yra jo tikroji motina. Visas genties 


moteris jis laiko motinomis. Koks tuomet jam skirtumas, kur gyventi ? 

Berniukui akivaizdžiai nesvarbu, jis valgo kiekvienoje ugniavietėje, — 
išrėžė Braudas. 

— Taip, aš negalėjau mažylio žindyti, bet juk tu žinai, kad jis mano 
sūnus, Braudai. Jis kiekvieną naktį miega su manimi. 

— Ką gi, vadinasi, su tavimi jis nebemiegos. Kas pasakys, esą Vorno 
porininkė jam netinkama motina? Aš jau pranešiau Guvui... tiksliau, 
šamanui, kad poros sujungimo ceremonija įvyks iškart po susirinkimo. 
Nėra jokio reikalo laukti. Šį vakarą tu persikelsi prie mano ugniakuro, 
o Durkas persikraustys pas Vorną. Dabar grįžk į vietą, - paliepė jis. 

Braudas apsižvalgė ir pastebėjo ties urvo anga ant lazdos parimusį 
Krebą. Senolis atrodė įpykęs. 

Bet anaiptol ne toks įtūžęs kaip Brunas. Iš įniršio net pajuodusiu 
veidu jis stebėjo, kaip Aila sugrįžo į savo vietą. Buvęs vadas iš paskuti- 
niųjų tvardėsi, kad neįsikištų. Vyro akyse atsispindėjo ne vien tik pyk- 
tis, bet ir širdį suspaudęs skausmas. Mano moters sūnus, apmaudžiai 
galvojo jis, jaunuolis, kurį mokiau ir paskyriau genties lyderiu. Naudo- 
damasis savo padėtimi jis vykdo kerštą. Keršija moteriai už savo paties 
susigalvotas skriaudas. Kodėl anksčiau nieko nepastebėjau? Gal buvau 
aklas? Dabar suprantu, dėl ko jis taip greitai paaukštino Vorną. Brau- 
das iš anksto viską apgalvojo, jis jau seniai kūrė prieš Ailą nukreiptą 
keršto planą. Braudai, Braudai, argi tokia turi būti pirmoji vado už- 
duotis? Pasirinkti jauną, nepatyrusį padėjėją rizikuojant medžiotojų 
gyvybėmis ir atkeršyti moteriai? Kokį malonumą tu patiri atskirda- 
mas vaiką nuo motinos, kuri jau ir taip pakankamai prisikentėjo? Ne- 
jaugi neturi širdies, mano moters sūnau? Juk su sūnumi jai liko dalytis 
tik bendru patalu naktimis. 

— Aš dar ne viską pasakiau, dar nebaigiau, - Braudas gestu pareika- 
lavo priblokštos, subruzdusios genties dėmesio. 

Galų gale žmonės nurimo. 

— Aukštą padėtį užėmė ne tik šis vyras. Mes turime naują šamaną. 


Pakilus statusui įgyjama naujų privilegijų. Aš nusprendžiau, kad Gu- 

vas... šamanas persikraustys prie genties dvasininkui teisėtai priklau- 
sančio ugniakuro. Krebas persikels į urvo gilumą. 

Brunas skubiai dirstelėjo į Guvą. Ar jaunuolis sutiks? Guvas suglu- 
męs purtė galvą. 

— Aš nenoriu kraustytis prie šamano židinio, - paprieštaravo jis. — 
Juk jis ten gyvena nuo tada, kai įsikūrėme šiame urve, ten jo namai. 

Naujasis vadas vis labiau trikdė genties žmones. 

— Aš nusprendžiau, kad kraustysiesi! - valdingai mostelėjo Guvo 
atsisakymo supykdytas Braudas. 

Pastebėjęs piktai į jį stebeilijantį, ant lazdos parimusį senolį vaiki- 
nas ūmai suvokė, jog šis jau nebe didysis šamanas. Vadinasi, nebėra ko 
bijoti, sukriošęs luošys nė kiek nepavojingas! Entuziazmo pagautas jis 
pateikė pasiūlymą vildamasis, kad Guvas paknopstomis puls į rinktinę 
ugniavietę, kaip Vornas nudžiugęs užėmė antrojo pagal rangą vietą. Jis 
manė tokiu būdu pelnysiąs naujojo šamano prielankumą, įsivaizdavo, 
kad Guvas jausis jam skolingas. Braudas nė nepagalvojo apie vaikino 
ištikimybę ir meilę senajam mokytojui. Ilgiau susiturėti nebepajėgian- 
tis Brunas jau rengėsi prabilti, tačiau jį aplenkė Aila. 

— Braudai! - sušuko moteris iš savo vietos. Naujasis vadas žaibiškai 
kilstelėjo galvą. - Nevalia taip elgtis! Negali versti Krebo palikti ugnia- 
vietę! - Aila pasipiktinusi ryžtingai trepsėjo link jo. - Jam reikia ramių 
šiltų namų. Urvo gilumoje traukia skersvėjis. Juk žinai, kaip jis nega- 
luoja žiemą! — Aila užmiršo, kaip dera elgtis genties moteriai, dabar 
ji buvo gydytoja, ginančia savo pacientą. - Tu taip elgiesi norėdamas 
įskaudinti mane. Mėgini atsimokėti Krebui už tai, kad jis manimi rūpi- 
nosi. Man nesvarbu, ką padarysi man, Braudai, bet Krebo neliesk! 

Ji stovėjo priešais ir palinkusi viršum jo piktai gestikuliavo vado 
panosėje. * 

— Kas tau leido kalbėti, moterie! - pašėlo Braudas. 

Jis sugniaužė kumštį ir smogė, tačiau ji pastebėjo ir skubiai krypte- 
lėjo į šalį. Braudo ranka perskrodė vien tik orą. Įniršį trumpam pakeitė 


nuostaba, jis apstulbęs įsistebeilijo į moterį. 

— Braudai! - nuskambėjus Bruno šūksniui jis nuščiuvo, vis dar neat- 
sikratęs įpročio paklusti šiam balsui, juolab kai vyras prabildavo iš pykčio 
pakeltu tonu. - Toji ugniavietė priklauso didžiajam šamanui, ir jis ten 
gyvens, kol bus gyvas. Gyventi senoliui liko jau nebe daug net ir be tavo 
pastangų perkėlimu į kitą vietą priartinti jo-mirtį. Krebas ilgai ir uoliai 
tarnavo genčiai, todėl nusipelnė patogios buveinės. Koks tu vadas, Brau- 
dai? Kas tu per žmogus? Tu naudojiesi savo padėtimi, kad atkeršytum 
moteriai? Moteriai, kuri niekada nepadarė tau nieko blogo ir nebūtų 
įstengusi padaryti, net jei būtų mėginusi. Tu ne vadas, vaikine! 

— Ne, tai tu nebevadovauji, Brunai. Jau nebe, - pradinį impulsą pa- 
klusti nuslopinęs Braudas galų gale susivokė ir prisiminė, kas esąs. - Da- 
bar aš esu vadas! Aš priiminėju sprendimus! Tu visuomet stodavai į jos 
pusę, o ne į manąją, visada gynei ją. Ką gi, nuo šiol jos nebesaugosi! - ga- 
lutinai savitvardą praradęs Braudas gestikuliavo rankomis net paraudęs iš 
įtūžio. — Ji darys, kaip liepsiu, o jei ne, prakeiksiu ją! Mano prakeiksmas 
nebus laikinas! Tu matei, kokia ji akiplėša, ir vis tiek ją palaikai. Aš to 
nepakęsiu! Jau gana. Aila nusipelnė prakeiksmo, ir aš jį įvykdysiu! Kaip 
tau tai patinka, Brunai? Guvai, prakeik ją! Prakeik dabar pat! Noriu, kad 
tučtuojau ją prakeiktum. Niekas nenurodinės šiam vadui, ką daryti, juo- 
lab toji atgrasi moteris. Ar supratai, ką pasakiau? Prakeik ją, Guvai! 

Nuo pat tos akimirkos, kai Aila užsipuolė Braudą, Krebas bandė 
atkreipti jos dėmesį ir perspėti. Senukui nerūpėjo, ar pats gyvens urvo 
priešakyje, ar gilumoje, jam buvo vis vien. Įtarimas jam kilo jau tada, kai 
Braudas paskelbė, jog Aila taps antrąja jo moterimi. Braudas nieku gyvu 
negalėjo žengti kilnaus žingsnio be priežasties. Deja, įtarimai neparengė 
senuko vėliau įvykusiam incidentui. Kai pamatė Braudo įsakymą Guvui 
ją prakeikti, buvusį dvasininką apleido paskutinės jėgos. Jis daugiau nebe- 
norėjo nieko matyti, tad apsisuko ir lėtai nušlubčiojo į urvą. Akis kilstelė- 
jusi Aila pamatė, kaip jis dingo kalne žiojinčioje angoje. 

Konfliktas suerzino ne tik Krebą. Sukruto, subruzdo visa gentis, sutri- 
kusių, šūkaliojančių žmonių rankos įnirtingai judėjo. Kai kurie nebepa- 

nieku gyvu nesitikėjo kada nors tapti. Jų gyvenimai visuomet tekėjo sau- 
gia tolygia vaga, niekada neišsiveržiančia iš tradicijų, papročių bei įpročių 
nustatytų ribų. 

Gentį nustebino nepagrįstai žiaurus Braudo sprendimas atskirti Ailą 
nuo sūnaus, o paskui pribloškė nepagarbus Ailos pasipriešinimas vadui 
ir pastarojo pasiryžimas iškraustyti Krebą. Visi nustėro matydami, kaip 
Brunas pasmerkia vyrą, kurį ką tik pats paskyrė vadu, o galiausiai įtūžiu 
liepsnojantis Braudas pareikalavo prakeikti Ailą... To jau buvo per daug, 
žmones ištiko šokas. 

Visu kūnu tirtanti Aila nepajuto drebėjimo po kojomis, kol pamatė, 
kaip aplinkiniai ėmė griuvinėti nebeišlaikydami pusiausvyros. Jos pačios 
veide it veidrodyje atsispindėjo kitų emocijos — iš pradžių baimė, o pas- 
kui tikrų tikriausias siaubas. Ir tik tada ji galiausiai išgirdo iš žemės gelmių 
sklindantį košmarišką dundesį. 

— Duuurkai! - sukliko ji ir pamatė, kaip Uba sugriebusi vaiką užgulė 
jį stengdamasi apsaugoti mažylį savo kūnu. 

Aila jau sukosi bėgti link jų, bet paskui kai ką prisiminė ir nustėro 
apimta dar didesnio siaubo. 

— Krebas urve! 

Moteris puolė ropštis siūbuojančiu šlaitu stengdamasi pasiekti didžiu- 
lę trikampę angą. Nuo stačios sienos atsiskyrė milžiniška ola ir nukreipta 
į šalį pakeliui pasipainiojusio medžio, perskėlusi pastarąjį perpus, tėškėsi 
į žemę šalia jos. Aila nieko nepastebėjo. Ji stovėjo sustingusi, it stabo iš- 
tikta. Užblokuoti vaikystės košmaro prisiminimai ištrūko į laisvę, tačiau 
panika juos sujaukė ir supainiojo. Aplink griaudėjantis žemės drebėjimo 
sukeltas triukšmas užgožė jai iš lūpų nesąmoningai išsiveržusį seniai už- 
mirštos kalbos žodį: 

— Maaama! ž 

Žemė po kojomis įdubo ir vėl iškilo. Ji parkrito ir iš paskutiniųjų mė- 
gindama atsistoti pamatė įgriūvant skliautuotas urvo lubas. Akmeninės 
nuolaužos be paliovos krito žemyn ir dužo į smulkius gabalėlius, aplink 


ją pasišokinėdami žemyn ritosi akmenys ir taškydamiesi purslais krito į 

ledinį upelį. Rytuose dunksanti uola perskilo, ir atsiskyrusi pusė nugar- 
mėjo į apačią. 

Urvo viduje lijo dideliais ir mažais akmenimis, nuo viršaus byrėjo 
žemės, sienos ir lubos nepaliaujamai tirtėjo. Lauke it nerangiai šokantys 
milžinai krūpčiojo milžiniški spygliuočiai, otapuočiai kratė nuogas šakas 
tarsi krečiami drebulio pagreitintos griausmingos gedulo giesmės ritmu. 
Driokstelėjo sprogimas ir įtrūkis rytinėje urvo angos pusėje, priešais tven- 
kinuką, plačiai išsižiojo išspjaudamas naują akmenų bei žvyro papliūpą. 
Iš po žemių ištryškęs naujas šaltinis užvertė dalį urvo angos nauja subyrė- 
jusių akmenų porcija ir nugarmėjo į upokšnio glėbį. Žemės riaumojimas 
ir trupančių uolų bildesys nustelbė žmonių šūksnius, kurie apkurtę nuo 
triukšmo patys nebegirdėjo savo balsų. 

Galų gale drebėjimas aprimo. Nuo kalno nusiritę paskutinieji akme- 
nys dar kelis kartus pasišokėjo ir sustojo. Priblokšti, persigandę žmonės 
pradėjo keltis, paklaikusiais žvilgsniais dairėsi aplink ir stengėsi atgauti 
nuovoką. Visi ėmė burtis aplink Bruną. Jie buvo įpratę atsiremti į šį vyrą, 
įkūnijantį patį stabilumą. Juos visus nejučia traukė saugumas, kurį vadas 
visuomet užtikrindavo. 

"Tačiau Brunas nė nekrustelėjo. Jis suvokė, jog pragaištingiausias iš visų 
sprendimų, kuriuos priėmė per visus vadovavimo metus, buvo Braudo pa- 
skyrimas vadu. Dabar jis suprato tiesiog užmerkdavęs akis ir nematydavęs 
savo moters sūnaus trūkumų. Netgi jo bebaimiškumas, nutrūktgalviška 
drąsa aiškiai liudydavo apie begalinę savimeilę, egoizmą ir impulsyvų 
temperamentą. Bet Brunas ne dėl to nesiėmė jokių veiksmų. Kad ir kaip 
būtų, vadovauti dabar privalėjo Braudas. Dabar jau per vėlu sugrįžti ir 
mokyti jaunuolį, nors gentis būtų jam leidusi. Jei Braudas šią kritinę aki- 
mirką pats tvirtai suims vadžias į savo rankas, tik tokiu atveju jaunuolis 
dar turėtų vilties susigrąžinti genties pagarbą ir pasitikėjimą. Savikontro- 
lę praradęs vaikinas įžūliai išpoškino esąs vadas. Ką gi, Braudai, tuomet 
pradėk vadovauti. Daryk ką nors. Brunas nusprendė nesikišti, kad ir ko 

Pamačiusi, kad Brunas vėl užimti jaunuoliui perleistos pozicijos neke- 
tina, gentis galiausiai atsisuko į Braudą. Tradicijos įaugo jiems į kraują, jie 
įprato prie nusistovėjusios hierarchijos, prie teisingos, tvirtos valdingo ir 
atsakingo Bruno rankos. Jie buvo įpratę matyti, kaip ištikus krizei jis stoja 
į priekį, įpratę pasikliauti ramiais, logiškais jo sprendimais. Šie žmonės 
nesugebėjo elgtis savo nuožiūra, be aiškių vadovo nurodymų. Net Brau- 
das tikėjosi, kad Brunas sunkią akimirką perims vadovavimą, jaunuoliui 
pačiam reikėjo tvirtos atramos. Galų gale supratęs, jog visa atsakomybė 
dabar slegia jo pečius, Braudas išties pamėgino ją prisiimti. 

— Kotrūksta? Ar yra sužeistų? - paklausė naujasis vadas. 

Visi sutartinai lengviau atsikvėpė. Pagaliau bent kažkas ėmėsi veiks- 
mų. Šeimų grupelės pradėjo telktis draugėn, žmonės aikčiodami iš nuos- 
tabos džiaugėsi mylimais artimaisiais, kurių manė galį daugiau nebepa- 
matyti, ir pamažu paaiškėjo, jog stebuklingu būdu visi išliko gyvi. Nors 
drebant žemei aplink dundėjo milžiniški akmenys, nebuvo netgi sunkiai 
sužeistų. Jie atsipirko mėlynėmis, nubrozdinimais ir nereikšmingomis 
žaizdelėmis, net kaulai nė vienam nelūžo. Vis dėlto po kurio laiko kai ko 
buvo pasigesta. 

— Kur Aila? - vėl apimta panikos šūktelėjo Uba. 

— Čia, - leisdamasi nuo šlaito atsiliepė moteris, trumpam užmiršusi, 
kodėl ten atsidūrė. 

— Mama! - ištrūkdamas iš globėjiško Ubos glėbio sukliko Durkas ir 
pasileido prie jos. 

Aila irgi ėmė bėgti, pakėlė sūnų, stipriai suspaudė glėbyje ir parnešė 
atgal. 

— Uba, ar tu sveika? — paklausė. 

— Taip, rimtai nesusižeidžiau. 

— O kur Krebas? 

Ir tą akimirką Aila ūmai prisiminė. Įbrukusi Durką Ubai ji vėl nusku- 
bėjo šlaitu aukštyn. 

— Aila! Kurgi tu? Nelįsk į urvą! Smūgiai gali pasikartoti. 

Aila perspėjimų nebematė, nors net ir matydama nebūtų jų paisiusi. 


Ji nėrė į vidų ir nudūmė tiesiai link Krebo ugniavietės. Aplinkui riogsojo 

krūvos akmenų bei žvyro. Buvę jų namai beveik nenukentėjo, čia gulėjo 
tik kelios uolų nuolaužos ir viską padengė sluoksnis dulkių, tačiau šama- 
no ji nerado. Moteris apžiūrėjo kiekvieną ugniakurą. Kai kurie buvo visai 
sugriauti, o kituose išliko nemažai sveikų daiktų. Krebo niekur nebuvo 
matyti. Ji dvejodama stabtelėjo prie mažos angos, vedančios į dvasių bu- 
veinę, o paskui pasiryžusi dirstelėjo vidun, tačiau patamsyje nieko neįžiū- 
rėjo. Jai reikėjo deglo, tad nusprendė pirmiausia apieškoti visą urvą. 

Nuo lubų staiga pabirus žvyrui moteris atšoko į šalį. Ranką užkliu- 
džiusi aštri stambaus akmens briauna perdrėskė odą. Ji apžiūrėjo pasie- 
nius, paskui perėjo per patalpą įstrižai ir išnaršė kertes už maisto atsargų, 
apėjo didžiules uolų nuolaužas. Prieš susirasdama deglą Aila nusprendė 
žvilgtelėti dar į vieną vietą. 

Krebą ji rado prie akmeninės Izos piramidės. Senukas gulėjo ant luo- 
šojo savo šono, surietęs kojas, beveik embriono poza. Galingas jo sme- 
genis ilgus metus saugojusioje didelėje kaukolėje žiojėjo skylė. Kaulą 
sutraiškiusi sunki akmens skeveldra nusirito į šalį. Jis mirė akimirksniu. 
Aila suklupo šalia mylimo globėjo kūno, jos veidas paplūdo ašaromis. 

— Krebai, ak, Krebai. Kodėl tu nuėjai į vidų? - mostelėjo ji. 

Moteris ilgai siūbavo pirmyn ir atgal kartodama senolio vardą. Paskui 
nežinia kodėl pakilo ir pradėjo mosuoti rankomis atkartodama judesius, 
kuriuos šis atliko prie Izos kūno - laidojimo ritualą. Patylom byrančių 
ašarų aptemdytomis akimis aukšta šviesiaplaukė moteris viena akmenų 
nuolaužų užverstame urve senus, ritualinius simbolinius gestus piešė ore 
lygiai taip pat grakščiai, sklandžiai ir tobulai, kaip pats didysis šamanas. 
Daugelio judesių ji nesuprato ir niekada nesupras. Taip ji atliko paskuti- 


nę pareigą vieninteliam tėvui, kurį pažinojo. 


- Jis nebegyvas, - mostelėjo iš urvo pasirodžiusi Aila į ją sužiurusiems 


gentainiams. 

Braudas stebeilijo į moterį kartu su kitais, ir į jo sągmonę pamažu įsi- 
smelkė baimė. Juk urvą surado ji, dvasios jai visuomet buvo maloningos. 
O kai naujasis vadas ją prakeikė, tos pačios dvasios supurtė žemę ir sunai- 
kino Ailos atrastą urvą. Gal jos supyko ant vyro, kad panoro ją prakeikti ? 
Ar sugriauti šviesiaplaukės atrastą urvą dvasias paskatino įniršis, kurį su- 
žadino jis? O jeigu visa gentis pagalvos, jog šią negandą užtraukė jis? Gi- 
liausiose prietaringos Braudo sielos kertelėse glūdėjo pragaištingų ženklų 
bei dvasių pykčio, kurį jis neabejojo prišaukęs, baimė. Staiga tarytum pra- 
šviesėjus sąmonei jaunasis vadas suprato turįs suversti kaltę jai, kol niekas 
nespėjo apkaltinti jo, o tada ir dvasių rūstybė nukryps į moterį. 

- Ji visa tai padarė! Ji dėl to kalta! - kaip įgeltas pašoko Braudas. - Ne 
kas kitas, o Aila supykdė dvasias, nes nuolat trypė tradicijas. Juk matėte 
visi. Ji elgėsi įžūliai, rodė nepagarbą vadui. Ją reikia prakeikti, tada dvasios 
vėl bus patenkintos ir nurims, nes žinos, kad mes jas gerbiame. Dvasios 
nuves mus į naują, dar geresnį, dar didesnės sėkmės paženklintą urvą. Ti- 
krai nuves, žinau, kad nuves. Prakeik ją, Guvai! Prakeik nieko nelaukda- 
mas! Prakeik ją! Prakeik! 

Visų galvos nukrypo į Bruną. Šis sukandęs dantis, sugniaužęs kumš- 
čius stebeilijosi tiesiai į priekį, įtempti nugaros raumenys net virpčiojo. 
Sukaupęs visą valią jis stovėjo nejudėdamas ir nesikišo. Žmonės nejau- 
kiai susižvalgė, paskui sužiuro į Guvą ir galiausiai į Braudą. Guvas irgi 
apstulbęs spoksojo į Braudą. Kaip jis gali kaltinti Ailą? Juk akivaizdžiai 
dėl visko kaltas yra pats. Tada Guvas galiausiai suvokė. 

— Aš esu vadas, Guvai! Tu - šamanas. Įsakau tau ją prakeikti. Prakeik 
ją myriop! 

Guvas staigiai apsisuko, ištraukė sakuotą liepsnojančią pušies šaką 
iš laužo, kuris buvo uždegtas, kol Aila dairėsi po urvą, ir užkopęs šlaitu 
dingo juoduose trikampiuose kalno nasruose. Atsargiai apėjo nuolaužas, 
saugodamasis šen bei ten vis dar pabyrančių akmenų bei žvyro, suvokda- 
mas, kad pakartotinis smūgis gali jį palaidoti po keliomis tonomis uolie- 
nų, ir bemaž trokšdamas tokio likimo, kol neįvykdė gautojo nurodymo. 


Galiausiai jaunasis šamanas pasiekė dvasių buveinę ir lygiagrečiomis eilė- 

mis išdėliojo šventus urvinio lokio kaulus su kiekvienu atlikdamas forma- 
lų mostą, o paskiausiai vieną įbruko į kairę kaukolės akiduobę ir garsiai 
ištarė tik šamanams žinomus šiurpius piktųjų dvasių vardus. Vardo pami- 
nėjimas suteikdavo joms galios. 

Įbedęs žvilgsnį į tuštumą Guvas praėjo pro Ailą, vis dar tebestovinčią 
prie urvo angos. 

— Aš esu šamanas. Tu — vadas. Tu įsakei prakeikti Ail4 mirties pra- 
keiksmu. Aš įsakymą įvykdžiau, - mostelėjo Guvas ir atsuko genties va- 
dui nugarą. 

Iš pradžių nė vienas neįstengė tuo patikėti. Viskas įvyko per greitai. 
Svarbūs sprendimai paprastai būdavo priiminėjami ne taip. Brunas būtų 
reikalą aptaręs, apsvarstęs visas galimybes ir parengęs gentį palengva. Be 
to, jis apskritai nebūtų jos prakeikęs. Kokį nusikaltimą ji padarė? Įžū- 
liai kalbėjo su vadu, bet argi už tokį nusižengimą baudžiama mirtimi? 
Juk moteris tik gynė Krebą. O ką jai padarė Braudas? Siekdamas suvesti 
sąskaitas atėmė iš jos vaiką ir išvarė iš ugniavietės senąjį raganių. Ir štai 
dabar visi jie liko be namų. Kodėl Braudas taip pasielgė? Už ką ją prakei- 
kė? Dvasios visada rodė jai prielankumą, ji nešė genčiai sėkmę, kol vadas 
nepareiškė noro ją prakeikti, kol neliepė šamanui įvykdyti prakeiksmo. 
Nelaimę užtraukė Braudas. Kas dabar jiems nutiks? Iš pradžių naujasis 
vadas supykdė gentį globojusias, o paskui dar išlaisvino piktąsias dvasias. 
Didysis šamanas miręs, todėl nebeištrauks jų iš bėdos. 

Sielvarte paskendusi Aila nė nepastebėjo ją įsukusio įvykio sūkurio. 
Moteris matė, kaip Braudas įsakė ją prakeikti, matė, kaip Guvas prane- 
šė įvykdęs nurodymą, tačiau gedulo aptemdytas protas dar nesureagavo. 
Pamažu į sąmonę įsismelkė suvokimas. Iki galo supratusi, kas įvyko, ji nu- 
stėro iš siaubo. 

Prakeikta? Mirties prakeiksmu? Už ką? Ką tokio didžiai blogo aš pa- 
dariau? Kodėl viskas įvyko taip greitai? Gentainiams įsisąmoninti, kas 
nutiko, sekėsi ne geriau. Žmonės dar nebuvo spėję atsigauti po žemės 
drebėjimo. Aila tarytum iš tolo smalsiai stebėjo, kaip pamažu vienas po 


kito sustiklėja žvilgsniai. Štai Krugas liovėsi ją matyti. Kas gi kitas? Uka. 

Paskui Drugas, o Oga dar nespėjo susizgribti. Pagaliau susiprotėjo ir ji, 
matyt, pastebėjo, kad į ją žiūriu. 

Aila nejudėjo ir nieko nedarė tol, kol Ubos akys apsiblausė ir ji pradėjo 
raudoti gedėdama berniuko, kurį laikė glėbyje, motinos. Durkas! Mano 
kūdikis, mano sūnus! Aš prakeikta ir niekada daugiau jo nebepamatysiu. 
Kas jam nutiks? Liko tik Uba, ji juo pasirūpins, tačiau kaip ji pasipriešins 
Braudui? Braudas mažylio nekenčia, kadangi šis - mano sūnus. Aila karš- 
tligiškai apsidairė aplink ir pamatė Bruną. Brunas! Jis gali apginti Durką. 
Niekas kitas, tiktai Brunas įstengs apsaugoti berniuką. 

Aila pripuolė prie tvirto, stoiško, jautraus vyro, iki vakar dienos va- 
dovavusio genčiai, suklupo jam prie kojų ir nulenkė galvą. Tik praėjus 
kelioms akimirkoms moteris suvokė, kad buvęs vadas nepalies jai peties. 
Kai pakėlė akis, jis žvelgė jai virš galvos į tolėliau liepsnojantį laužą. Jei 
tik būtų norėjęs, tikrai būtų ją pamatęs. Jis mato mane, pagalvojo Aila. 
Žinau, kad mato. Andai Krebas prisiminė viską, ką jam sakiau, Iza irgi 
prisiminė. 

— Brunai, žinau, tu laikai mane mirusia, manai, jog esu siela. Nenusuk 
akių! Maldauju, nenusisuk! Viskas įvyko pernelyg greitai! Aš išeisiu, pa- 
žadu tau, bet baiminuosi dėl Durko. Braudas jo nekenčia, juk žinai. Kas 
nutiks vaikui Braudo vadovaujamoje gentyje? Durkas priklauso genčiai, 
Brunai. Tu jį pripažinai. Meldžiu, Brunai, apgink Durką. Tik tu gali jį 
apsaugoti. Neleisk Braudui skriausti berniuko! | 

Brunas lėtai nusigręžė nuo maldaujančios moters nusukdamas žvilgs- 
nį į šalį, tarytum pakeisdamas padėtį, o ne vengdamas į ją žiūrėti. Vis dėl- 
to iš menko žybtelėjimo akyse ji suprato, kad vyras ją atpažino, pamatė 
vos pastebimą linktelėjimą. Ailai to pakako. Jis pažadėjo motinos sielai, 
todėl Durką tikrai apgins. Ji teisi, viskas įvyko pernelyg greitai, moteris 
neturėjo laiko paprašyti anksčiau. Jis pakoreguos savo sprengimą nesikiš- 
ti ir neleis savo moters sūnui kenkti Ailos mažyliui. 

Aila pakilo ir tiesiu taikymu patraukė prie urvo. Ji nebuvo pasiryžu- 
si iškeliauti, kol nedavė žodžio Brunui, tačiau vos pažadėjusi, išsyk ap- 


sisprendė. Sielvartą dėl Krebo mirties ji nustūmė į tolimiausią sąmonės 

kertelę ir ketino iškelti į paviršių vėliau, kai pasirūpins savo pačios gyvy- 
be. Galbūr ji iškeliaus į dvasių pasaulį, o gal ir ne, tačiau nepasiruošusi 
niekur neis. 

Pirmąsyk įėjusi į vidų moteris nesuvokė, kaip stipriai nukentėjo ur- 
vas. Ji apsižvalgė po nebepažįstamus namuš džiaugdamasi, kad gentis per 
žemės drebėjimą buvo lauke. Giliai atsikvėpusi, nekreipdama dėmesio į 
nepatikimas sienas, nuskubėjo prie Krebo ugniavietės. Nepasiėmusi išgy- 
venti padėsiančių daiktų tikrai galą gautų. 

Aila nuritino akmenį nuo savo lovos, išpurtė kailinį apsiaustą ir ėmė 
krauti ant jo kitą mantą: medicinos krepšį, svaidyklę, dvi poras apavo, 
blauzdines, rankų įmovas, kailiu pamuštą drabužį, gobtuvą, puodelį, du- 
benį, pūsles vandeniui, įrankių. Nuėjusi į urvo gilumą rado sukrautų kon- 
centruotų, energijos teikiančių kelioninių pyragėlių iš džiovintos mėsos, 
vaisių bei taukų. Apieškojusi griuvėsius aptiko klevų cukrumi pripildytos 
beržo tošies indų, riešutų, džiovintų vaisių, smulkintų grūdų, džiovin- 
tos mėsos bei žuvies atraižų, kelias daržoves. Ką tik baigėsi žiema, todėl 
genties atsargos buvo negausios, bet jai pakako. Nubraukusi akmenis bei 
dulkes nuo savo pintinės Aila ėmė krautis daiktus. 

Suėmusi Durko nešiojimo skepetą prisispaudė ją prie skruosto, ir iš 
akių ištryško ašaros. Nešioklės neprireiks, Durko ji nesives, tačiau įsidėjo 
skeperą — bent jau turės daiktą, glaudžiai susijusį su mažyliu. Moteris šil- 
tai apsitaisė. Pavasaris dar tik prasidėjęs, stepėje bus šalta. Galimas daik- 
tas, kad šiaurėje vis dar žiema. Kol kas ji nebuvo tvirtai apsisprendusi kur 
keliaus, tik žinojo, jog trauks į žemyną, į šiaurinę pusiasalio pusę. 

Paskutinę akimirką nusprendė pasiimti didžiulį kailį, kuris per me- 
džioklės žygius atstodavo palapinę, nors apskritai šis jai nepriklausė. 
Visus savo daiktus galėjo pasiimti nedvejodama, nes tie, kurie liks, bus 
sudeginti. Be to, jautėsi turinti teisę įsidėti ir savąją maisto dalį, tačiau 
palapinė buvo Krebo, o naudotis ja galėjo šamano šeimos nariai. Krebas 
mirė, be to, palapine jis niekada nesinaudojo. Aila nusprendė, kad senu- 


kas neprieštarautų. 

Ji užkrovė didžiulį kailį ant krepšio viršaus, užsivertė sunkų nešulį ant 
nugaros ir susiveržė dirželius. Akyse vėl susitvenkė ašaros, kai sustojo vi- 
dury ugniavietės, tapusios namais, kai ją surado Iza. Žinojo niekada dau- 
giau nebeišvysianti šios vietos. Galvoje prašvilpė prisiminimų kaleidos- 
kopas, išryškėjo reikšmingesnės scenos. Galiausiai mintys ėmė suktis apie 
Krebą. Norėčiau sužinoti, kas sukėlė tau tokį didžiulį skausmą, Krebai. 
Galbūt kada nors suprasiu. Džiaugiuosi, kad mudu tąnakt pasikalbėjome 
prieš tau iškeliaujant į dvasių pasaulį. Aš niekada neužmiršiu nei tavęs, 
nei Izos, nei genties. Galiausiai Aila patraukė į lauką. 

Niekas nepažvelgė į ją, bet visi žinojo, kad ji vėl išniro iš urvo. Aila 
stabtelėjo prie tvenkinėlio, tyvuliuojančio šalia angos, prisisemti į pūs- 
les vandens, ir staiga iškilo dar vienas prisiminimas. Prieš panardindama 
indą ir sutrikdydama lygų paviršių ji pasilenkė ir pažvelgė į save. Įdėmiai 
išstudijavo veido bruožus - šįkart nepasirodė sau tokia jau atgrasi, tačiau 
Ailą domino ne ji pati. Ji norėjo pamatyti kitų veidą. 

Kai atsistojo, Durkas įniko iš paskutiniųjų grumtis stengdamasis iš- 
trūkti iš Ubos glėbio. Mama buvo dėl kažko susikrimtusi. Nors vaikas 
nesuprato dėl ko, jam visa tai nepatiko. Staigiai pasimuistęs mažylis išsi- 
veržė ir pasileido prie Ailos. 

— Tu išeini, - apkaltino sūnus pamažu pradėdamas suprasti ir pasipik- 
tinęs, kad ši jam nieko nepasakė. — Tu apsirengusi ir ruošiesi išeiti. 

Aila delsė tik trumpą akimirksnį, paskui ištiesė rankas, ir berniukas 
prigludo prie motinos. Ji pakėlė savo kūdikį ir stipriai prisispaudė tram- 
dydama ašaras. Paskui pastatė ant žemės ir atsitūpė priešais žvelgdama 
tiesiai į dideles rudas akutes. 

- Teisingai, Durkai, aš išeinu. Privalau iškeliauti. 

— Veskis ir mane, mamyte..Pasiimk kartu! Nepalik manęs! 

— Negaliu tavęs vestis, Durkai. Tu turi likti čia. Su Uba. Ji tavimi pasi- 
rūpins. Be to, tave globos Brunas. 

— Aš nenoriu pasilikti! - energingai mostelėjo Durkas. - Noriu eiti su 


tavimi. Neišeik be manęs! 

Prie jų artinosi Uba. Ji privalėjo atimti Durką iš dvasios. Aila dar kartą 
stipriai apkabino sūnelį. 

— Aš myliu tave, Durkai. Niekada neužmiršk, kad aš tave myliu, - ji 
pakėlė berniuką ir įdavė Ubai. - Pasirūpink mano vaikeliu, Uba, - mos- 
telėjo žvelgdama į liūdnas jos akis, kurios nenukrypo į šalį. - Pasirūpink 
juo, sesute. 

Braudas stebėjo jas vis labiau tūždamas. Moteris mirusi, ji - dvasia. 
Kodėl tuomet ji elgiasi ne taip, kaip dera dvasiai? Be to, kai kurie genties 
nariai irgi nelaiko jos tokia. 

- Ji yra siela, - piktai išrėžė jaunasis vadas. - Ji mirė. Nejaugi nežinai, 
kad ji mirusi? 

Aila patraukė tiesiai prie Braudo ir išsitempusi visu ūgiu atsistojo prie- 
šais jį. Vaikinui ir pačiam sunkiai sekėsi jos nemaryti. Jis stengėsi prakeik- 
tąją gentainę ignoruoti, bet toji žvelgė iš viršaus ir neketino klauptis jam 
prie kojų, kaip dera moterims. 

— Aš nesu mirusi, Braudai, - įžūliai mostelėjo ji. - Ir nemirsiu tavo 
nurodymu. Tu gali priversti mane išeiti, gali atimti iš manęs sūnų, bet 
nepriversi manęs mirti! 

Braudo širdyje susigrūmė du jausmai - įniršis ir baimė. Nebesutram- 
dydamas noro jai užvožti jis ūmai kilstelėjo kumštį, bet paskui susilaikė 
nedrįsdamas paliesti negyvėlės. Dvasia gudrauja stengdamasi mane ap- 
mulkinti, pagalvojo jis. Juk ji negyva, prakeikta mirties prakeiksmu. 

— Nagi, trenk man, Braudai! Pirmyn, pripažink šios dvasios egzistavi- 
mą. Trenk man ir įsitikinsi, kad aš nesu mirusi. 

Kad nereikėtų žiūrėti į dvasią, Braudas nusisuko į Bruną. Vyrukas nu- 
leido ranką sutrikęs dėl to, kad nepavyko apsimesti, esą judesys natūralus. 
Vadas jos nepalietė, tačiau išsigando, jog kilstelėdamas sugniaužtą kumštį 
ją pripažino, todėl pabandė atsikratyti galimai užsitrauktos nelaimės per- 
leisdamas ją Brunui. 

— Nemanyk, jog nemačiau, ką padarei, Brunai. Tu jai atsakei, kai krei- 
pėsi į tave prieš nueidama į urvą. Ji dvasia, tu užtraukei nesėkmę, - apkal- 

- Jei ir užtraukiau, nebent tik sau ir niekam daugiau. Tik kaip galėjai 
matyti mane su ja kalbantis? Kaip pamatei ją einant į urvą? Kodėl išsi- 
gandai ir nesmogei dvasiai? Tu vis dar nesupranti, ar ne? Tu ją pripažinai, 
Braudai. Ji tave nugalėjo. Tu engei ją kaip įmanydamas, galų gale netgi 
prakeikei. Ji mirė, bet vis tiek laimėjo. Ji buvo moteris, bet už tave kur kas 
drąsesnė, Braudai, ryžtingesnė, nestokojusi savitvardos. Ji buvo gerokai 
vyriškesnė negu tu. Ailai derėjo būti mano moters sūnumi. 

Netikėta Bruno panegirika nustebino Ailą. Durkas šaukė ją ir muistėsi 
vėl taikydamasis ištrūkti. Aila nebeįstengė ilgiau to tverti, tad skubiai ap- 
sisuko ir nužingsniavo tolyn. Eidama pro Bruną palenkė galvą ir parodė 
padėkos gestą. Pasiekusi aukščiausią uolą, dar kartą atsisuko ir pažvelgė 
atgalios. Brunas kilstelėjo ranką, neva kasydamasis nosį, tačiau jo mostas 
panėšėjo į tą, kurį parodė Norgas jiems iškeliaujant iš genčių sambūrio. 
Brunas tarytum palaimino ją: „Keliauk lydima Lokio“ 

Prieš išnykdama už nuskilusios uolos Aila paskutinį kartą išgirdo 
graudų Durko klyksmą: 

— Mamyyyte, mamyyyte, mamyyyte! 

emės drebėjimas palieka mažąją Ailą vieną priešistorinėje 
„ girioje. Taip ją, klajojančią, išbadėjusią, urvinio liūto 
sužeistą, aptinka Urvinio lokio genties žmonės. Aukšta, 
šviesiaplaukė, mėlynakė iš svetimos genties atrodo nesava ir nepatikima. 
Jei ne gydytoja Iza ir laimingai susiklosčiusios aplinkybės, vaikas būtų 
paliktas mirti. Padedama globėjos mergaitė išmoksta neandertaliečių, 
bendraujančių daugiau gestais ir mimika, tradicijų, elgesio normų, 
kalbos, o imlus protas pasitarnauja kasdienėje kovoje dėl išlikimo. Ailos, 
kurios gyslomis teka pirmųjų žmonių kraujas, atsiradimas žada 
neišvengiamas permainas, kelia Urvinio lokio gentainių 
pagarbą... ir neapykantą. 

